
XIV 
TRIJŲ TŪKSTANČIŲ ŽINGSNIŲ ALĖJA 


Karalienė gyveno kitame rūmų sparne, jos kambariai bu- 
vo išsidėstę kaip ir tie, iš kurių ką tik išėjo Šiko. 

Iš tos pusės visada sklido muzika, ten visada vaikštinėdavo 
kažkoks jaunuolis, užsidėjęs kepurę su plunksna. 

Garsioji trijų tūkstančių žingsnių alėja prasidėjo po pat 
Margaritos langais, ir karalienė galėjo matyti akiai malonius 
dalykus - gėlynus, žalumynuose skendinčias pavėsines. 

Galima pagalvoti, kad vargšė princesė, žvelgdama į tas 
mintis. 

Kažkoks perigurdietis poetas (Margarita provincijoje, kaip 
ir Paryžiuje, buvo poetų žvaigždė) sukūrė jos garbei sonetą. 
Jame buvo tokie žodžiai: Ji stengiasi, kad jos protą užvaldytų 
filosofinės mintys, tuomet ji gali išsklaidyti niūrius prisimini- 
nus. 

Gimusi sosto papėdėje Margarita - dukra, sesuo ir kara- 
liaus žmona - iš tikrųjų gyvenime patyrė daug kančių. 

Jos filosofijoje buvo daugiau pabrėžtino lengvabudiškumo 
nei karaliaus, bet Margaritos gyvenimo filosofija buvo nuo- 
dugnesnė, pagrįsta studijomis, kai tuo tarpu karaliaus pasau- 
lėžiūrą formavo jo paties savastis. 

Todėl nors ir kaip filosofiškai buvo nusiteikusi Margarita, 
arba, tiksliau, kad ir kaip ji stengėsi pasisemti filosofinės iš- 
minties, laikas ir išgyvenimai paliko jos veide pastebimus pėd- 
sakus. 


Ir vis dėlto ji tebebuvo graži - jos veidas spinduliuote spin- 
duliavo: paprasti žmonės šituo nepriblokš, o tokios natūros, 
kaip ji, visada atkreipia dėmesį. 

Margaritos veidą visą laiką puošė linksma ir geraširdiška 
šypsena, jos akys spindėjo, grakštūs judesiai tarsi glamonėjo 
akį. Taigi, kaip sakėme, Margarita tebebuvo žavinga būtybė. 

Būdama tik moteris, iš tiesų ji buvo princesė. Būdama ka- 
ralienė, ji buvo nuostabi moteris. 

Dėl to Nerake ją garbino, ji čia skleidė elegantiškumą, 
linksmumą, gyvybingumą. 

Ji, paryžietė princesė, kantriai taikstėsi su gyvenimu pro- 
vincijoje - jau vien tai buvo jos privalumas, ir provincijos gy- 
ventojai už tai buvo jai dėkingi. 

Jos rūmai nebuvo paprasčiausia ponaičių ir damų susirin- 
kimų vieta, visi čia ją mylėjo - ir kaip karalienę, ir kaip mote- 
rį. Ir iš tikro fleitos bei smuiko garsai jos rūmuose linksmino 
visus, ir visi, net tie, kurie šventėse nedalyvaudavo, vertino 
linksmybes ir prašmatnias puotas, kurias ji keldavo. 

Margarita mokėjo leisti laiką taip, kad nė viena jos nugy- 
venta diena nenueidavo veltui nei jai, nei tiems, kurie ją su- 
po. 

Susikaupė daug apmaudo nedraugams, bet ji kantriai lau- 
kė, kada pasitaikys proga atkeršyti. 

Jos nuojauta sakė, kad, dėdamasis nerūpestingu globėju, 
Henrikas Navarietis iš tiesų jautė jai nedraugiškumą ir kreip- 
davo dėmesį į visus jos prasižengimus. Margarita, neturėda- 
ma nei giminaičių, nei artimų draugų, priprato gyventi spin- 
duliuodama meilę ar bent įsivaizduodavo tai daranti. Poezija 
ir išorinė gerovė atstojo jai šeimą, vyrą, draugus ir visa kita. 

Niekas, gal tik Kotryna Mediči, niekas, gal tik Šiko, nie- 
kas, gal tik gedintys iš mirusiųjų karalystės atklydę šešėliai 
nebūtų galėję pasakyti, kodėl tokie išbalę Margaritos skruos- 
tai, kodėl taip dažnai jos žvilgsnį temdo liūdesys ir kodėl jaus- 


mų kupina jos širdis jaučia tuštumą taip aiškiai, kad tai atsi- 
spindi net išraiškingame jos žvilgsnyje. 

Margarita neturėjo nė vieno žmogaus, kuriuo galėtų pasi- 
tikėti. 

Vargšė karalienė ir nenorėjo turėti patikimų bičiulių; juk 
tie, buvusieji, už pinigus pardavė jos pasitikėjimą ir jos gar- 
bę. 

Margarita buvo labai vieniša, galbūt tai navariečių akyse 
ir suteikdavo jai didybės. 

Beje, suvokimas, kad Henrikas nejaučia jai didelio palan- 
kumo, buvo instinktyvus ir tai lėmė ne tiek bearniečio elge- 
sys, kiek tai, kad ji suprato, kiek yra jam nusikaltusi. 

Henrikas vertino ją kaip Prancūzijos dukterį. Jis kreipda- 
vosi į ją arba pabrėžtinai mandagiai, arba nerūpestingu tonu. 

Visada, visom progom jis su ja elgėsi kaip vyras ir kaip 
draugas. 

Todėl Nerako rūmuose, kaip ir kituose panašiuose rūmuo- 
se, kur žmones vienus su kitais sieja nerūpestingi ryšiai, vis- 
kas atrodė darnu. 

Taip svarstė ir jautė, tiesa, kol kas labai paviršutiniškai, 
Šiko - pastabiausias ir pedantiškiausias žmogus. 

Iš pradžių, paklausęs Henriko patarimo, jis nuėjo į Mar- 
garitos kambarius, bet ten nieko nerado. 

Jam buvo pasakyta, kad Margarita yra gražiausios palei 
upę nutįsusios alėjos gale, ir jis nuskubėjo garsios trijų tūks- 
tančių žingsnių alėjos oleandrais apsodintu taku. 

Nuėjęs du trečdalius kelio, alėjos tankmėje, po ispaniško- 
jo jazmino, erškėtrožių ir raganės krūmais jis pastebėjo gru- 
pelę jaunikaičių su panelėmis, pasipuošusiomis kaspinais ir 
plunksnomis. Jaunuoliai turėjo špagas aksominėse makštyse. 
Galbūt visas šis išorinis blizgesys atrodė banalokai, bet Nera- 
ke tai buvo prašmatnu, netgi žavu. Tiesiai iš Paryžiaus atvy- 
kęs Šiko irgi liko patenkintas tuo, ką pamatė. 


Šiko lydėjo karaliaus pažas; karalienė, apimta tokio daž- 
no visoms melancholiškoms sieloms jaudulio, žvalgėsi aplin- 
kui ir pamatė ateinančius dvariškius. 

- Ko tau reikia, d Obijakai? - paklausė ji. 

Jaunuolis, tiksliau, vaikas, nes jam buvo ne daugiau kaip 
dvylika metų, paraudo ir priklaupė priešais Margaritą. 

- Ponia, - tarė jis gražia prancūzų kalba, mat karalienė 
griežtai draudė kalbėti tarmiškai, kai reikėdavo spręsti tar- 
nybinius ir dalykinius reikalus, - Paryžiaus dvariškis, kuris Luv- 
ro pasiųstas atvyko pas jo didenybę Navaros karalių ir kurį jo 
didenybė Navaros karalius atsiuntė pas jus, norėtų pasikalbė- 
ti su jūsų didenybe. 

Gražus Margaritos veidas netikėtai užsiplieskė. Ji greitai 
atsisuko, persmelkta nedraugiško jausmo, kurio būna kupinos 
ilgą laiką liūdinčios širdys. 

Už dvidešimties žingsnių nuo jos stovėjo Šiko. Gaskono 
figūra buvo ryškiai matyti oranžiniame vakarinio dangaus fo- 
ne, ir skvarbus jos Žvilgsnis iš karto pažino kadaise matytą 
figūrą. 

Užuot pasikvietusi atvykėlį, ji pati pasitraukė iš dvariškių 
pulko. 

Bet, atsisukusi į juos atsisveikinti, rankų pirštais Margari- 
ta davė ženklą vienam iš prašmatniausiai apsirengusių ir gra- 
žiausių dvariškių. 

"Sudie" visiems iš tiesų buvo skirtas tik vienam. 

Nors tai buvo padaryta norint nuraminti jaunuolį, šis aiš- 
kiai jaudinosi. Įžvalgi Margarita viską suprato, todėl pridūrė: 

- Pone de Tiurenai, - pasakė ji, - būkite toks malonus, pa- 
sakykite ponioms, kad aš netrukus grįšiu. 

Mėlynos ir baltos spalvos liemene vilkis dailus jaunuolis 
nusilenkė taip grakščiai, kaip nebūtų nusilenkęs bent kiek 
abejingesnis dvariškis. 

Karalienė greitu žingsniu priėjo prie Šiko, stebinčio ką tik 
įvykusią sceną, kuri taip atitiko laiške parašytus žodžius. 

- Pone Šiko! - nustebusi sušuko Margarita, eidama prie 
gaskono. 

- Žemai lenkiuosi, jūsų didenybe, - atsakė Šiko, - matau, 
kad jūs, jūsų didenybe, kaip ir anksčiau esate gera ir graži, 
karaliaujate Nerake, kaip kad karaliavote Paryžiuje. 

- Tikras stebuklas matyti jus taip toli nuo Paryžiaus. 

- Atleiskite man, ponia, ne vargšui Šiko šovė į galvą mintis 
čia atvykti. 

- Tikiu, juk buvo manyta, kad jūs miręs. 

- Aš tik dėjausi esąs miręs. 

- Ir kas gi jus čia atginė, pone Šiko? Nejaugi, mano laimė, 
Prancūzijoje dar prisimena Navaros karalienę? 

- O, ponia! - šypsodamasis atsakė Šiko. - Būkite rami, pas 
mus nepamiršta karalienių, jei jos jūsų amžiaus ir yra tokios 
gražios kaip jūs. 

- Vadinasi, Paryžiuje žmonės tebėra tokie malonūs? 

- Prancuzijos karalius, - neatsakydamas į paskutinį klausi- 
mą, pridūrė Šiko, - apie tai netgi parašė Navaros karaliui. 

Margarita paraudo. 

- Parašė? - paklausė ji. 

- Taip, ponia. 

- Ir jūs atnešėte laišką? 

- Ne, neatnešiau, aplinkybes jums paaiškins Navaros kara- 
lius. Aš išmokau jį mintinai ir pakartojau pažodžini. 

- Suprantu. Šis laiškas buvo labai svarbus ir jūs bijojote, 
kad galite jį pamesti arba kad jį gali iš jūsų pavogti. 

- Tikrai taip, ponia. Jūsų didenybe, prašau man atleisti, 
bet laiškas buvo parašytas lotyniškai. 

- Puiku! - sušuko karalienė. - Jūs žinote, kad aš moku Iloty- 
nų kalbą. 

- O Navaros karalius ar moka? - paklausė Šiko. 

- Brangus pone Šiko, - atsakė Margarita, - sunku suprasti, 
ką moka ir ko nemoka Navaros karalius. 


- Šit kaip! - tarė Šiko, labai patenkintas tuo, kad ne jam 
vienam reikia narplioti šią minklę. 

- Man atrodo, - kalbėjo toliau Margarita, - jis moka ją 
labai prastai, nes niekada nesupranta ar neparodo suprantąs, 
kai aš šneku šia kalba su kuo nors iš dvariškių. 

Šiko prikando lūpą. 

- Po perkūnais! - saumurmėjo jis. 

- Jūs perskaitėte jam šį laišką? - paklausė Margarita. 

- Jis jam ir buvo skirtas. 

- Na ir kaip, ar jis suprato, apie ką sukosi kalba? 

- Tik du žodžius. 

- Kokius? 

- Turennius ir Margota. 

- Turennius ir Margota? 

- Taip, laiške buvo tie žodžiai. 

- Ir ką jis darė? 

- Jis pasiuntė mane pas jus, jūsų didenybe. 

- Pas mane? 

- Taip, jis dar pridūrė, kad laiške, matyt, kalbama apie 
labai svarbius dalykus, todėl būtų negerai, jei jį verstų pašali- 
nis žmogus ir kad visų geriausia, jei jį išverstumėte jūs - gra- 
žiausia tarp mokytų moterų ir mokyčiausia tarp gražuolių. 

- Aš išklausysiu jūsų, pone Šiko, jei to pageidauja karalius. 

- Dėkoju, ponia. Jūsų didenybe, kur turėčiau tai padaryti? 

- Čia. Beje, ne, geriau pas mane. Prašyčiau eiti su manimi 
į kabinetą. 

Margarita atidžiai pasižiūrėjo į Šiko, kuris pasakė teisy- 
bę, matyt, gailėdamasis jos. | 

Vargšė moteris norėjo, kad kas nors ją paremtų prieš ją 
laukiančius išbandymus. 

- Vikontai, - kreipėsi ji į poną de Tiureną, - duokite man 
savo ranką ir palydėkite iki rūmų. Pone Šiko, prašom, eikite 
pirmas. 


10 


XV 
MARGARITOS KABINETAS 


Nenorėtume, kad mums būtų priekaištaujama, jog apraši- 
nėjame tik ornamentus ir astragalus, o skaitytojui tesuteikia- 
me galimybę žvilgtelėti į sodą. Tačiau koks šeimininkas, toks 
ir jo bustas; jei buvo prasminga aprašyti trijų tūkstančių žing- 
snių ilgio alėją bei Henriko kabinetą, mus tikriausiai sudo- 
mintų ir Margaritos kabinetas. 

Žvelgdami į jį iš išorės, galėtume pasakyti, kad jis įreng- 
tas lygiagrečiai karaliaus kabinetui. Jis turėjo šonines duris į 
vidines patalpas ir koridorius, tokius pat patogius ir nebylius 
kaip ir durys. Langai buvo su metalinėmis, spyna užrakina- 
momis žaliuzėmis. Raktas spynoje sukdavosi visiškai tyliai. 

Kabinetas buvo išmuštas audeklu ir apstatytas pagal to me- 
to mados reikalavimus. Ant sienų kabojo paveikslai, lentyno- 
se puikavosi emaliuoti ir fajansiniai indai, brangūs ginklai, 
stalai buvo apkrauti knygomis ir graikų, lotynų bei prancūzų 
kalbomis parašytais rankraščiais. Erdviuose narveliuose čiul- 
bėjo paukščiai, ant kilimų miegojo šunys - žodžiu, tai buvo 
ypatingas Margaritos pasaulėlis. 

Išskirtinio proto, labai gyvybingi žmonės negali gyventi vie- 
niši. Kiekvieną jų jausmą, kiekvieną polinki tarytum lydi daik- 
tai bei reiškiniai ir visa tai įisukama į gyvenimo verpetą. Tai- 
gi tie Žmonės gyvena ir jaučia neįprastai: jų pojūčiai dešimt 
kartų stipresni ir įvairesni, jie tarsi gyvena dvigubai intensy- 
viau. 

Epikūras, be abejo, buvo didis žmonijos genijus. Ir savo 
kartos žmonių jis nebuvo suprastas iki galo. Tai griežtas mąs- 
tytojas, troškęs, kad viskas, ko siekiame, išsipildytų. Jis, kaip 
itin rūpestingas šeimininkas, suformulavo malonumo principą 
kiekvienam, kuris, veikdamas tik pagal savo dvasinę arba tik 
pagal jutiminę prigimtį, patirtų vien vargus ir netektis. 

Į Epikūrą dažnai laidomi griaustinio lydimi žaibai, nes jis 
nepažintas. Lygiai taip dažnai apdainuojami nepažinti dievo- 
baimingi Tebaidės atsiskyrėliai, kurie naikino tai, kas žmo- 
gaus prigimtyje yra gražu, ir skatino abejingumą bjaurasčiai. 
Žinoma, nužudydamas žmogų, sunaikini ir jo aistras, tačiau 
vis dėlto tai žmogžudystė, tai yra tai, ką draudžia Dievo valia 
ir Dievo įstatymai. 

Karalienė buvo iš tų moterų, kurios sugeba suvokti Epikū- 
ro kūrinius: ji juos skaitydavo graikų kalba. Tiesa, tai buvo 
mažiausia jos teigiamybė. Ji mokėjo taip gerai tvarkyti savo 
gyvenimą, kad iš tūkstančio negandų susikurdavo džiaugsmą. 
Tai jai, kaip krikščionei, suteikdavo galimybę dažniau nei 
kam kitam šlovinti Dievą - nesvarbu, kokiu vardu jis būtų va- 
dinamas: Dievo, Teos!, Jahvės? Gogo*. 

Šis mūsų nukrypimas nuo temos tebūnie aiškus kaip diena, 
tegul tai būna įrodymas, kad mes tikrai privalėjome aprašyti 
Margaritos kambarius. 

Ji pasodino Šiko į patogų ir gražų fotelį, aptrauktą gobele- 
nu, kuriame buvo pavaizduotas gėles barstantis Amūras. 

Pažas, - ne, ne d Obijakas, o dar gražesnio veido berniu- 
kas ir dar gražiau aprengtas, - atnešė karaliaus pasiuntiniui 
vyno. 

Šiko atsisakė išgerti ir po to, kai vikontas de Tiurenas iš- 
ėjo iš Margaritos kambario, pasikliaudamas nepriekaištinga 
savo atmintimi, ėmė skaityti į galvą isikaltą Prancūzijos ir 
Lenkijos iš Dievo malonės karaliaus laišką. 


| Theos - Dievas (gr. ). 
"Jahvė "aš, kuris esu" (hebr.). Judaizmo Dievas. 


ŽŠGogasir Magogas- neaiškios reikšmės vardai iš pranašo Ezechielio 
knygos, kur Gogu vadinamas žmonių iš šiaurės, kovojančių su žydais, vadas, 
jų žemės Magogo valdovas. Rabinų literatūroje abu šie vardai, sujungti į 
vieną sąvoką, reiškia Mesijo priešininką, kuris pasaulio pabaigoje vadovau- 
siąs blogio jėgoms. Sia reikšme Gogo ir Magogo vardai vartojami ir Apoka- 
lipsėje, islamo literatūroje. 

Šio laiško turinį mes jau žinome, nes perskaitėme kartu su 
Šiko prancūziškai. Todėl manome, kad pateikti jo vertimą 
nebūtina. Tardamas lotyniškus žodžius, Šiko juos keisčiausiai 
kirčiavo, stengėsi, kad karalienė kuo ilgiau nesuvoktų jų pras- 
mės. Bet nors ir kiek pastangų jis dėjo, Margarita viską iškart 
suprasdavo ir visiškai nesistengė slėpti ją apėmusio pasipikti- 
nimo iI įniršio. 

Kuo toliau skaitė Šiko, tuo labiau jautė situacijos, kurią 
pats sukūrė, keblumą. 

Sakydamas itin nemalonius žodžius, jis palenkdavo galvą 
kaip nuodėmklausys, sumišęs dėl to, ką išgirdo. Tai leido jam 
nematyti, kaip žaižaruoja karalienės akys, kaip ji nervinasi 
klausydamasi žodžių apie visus nusižengimus santuokinei iš- 
tikimybei. 

Margaritai buvo puikiai pažistamas subtilus brolio klas- 
tingumas, tarn ji turėjo pakankamai įrodymų. Ji taip pat žino- 
j0, mat nebuvo iš tų, linkusių save apgaudinėti moterų, kokie 
neitikinami būdavo jos pasiaiškinimai, kuriuos ji sugalvodavo 
arba dar galėjo sugalvoti ateityje. 

Kol Šiko skaitė laišką, Margaritos mintyse tarsi nusistovė- 
jo pusiausvyra tarp visiškai teisėto pykčio ir gana pagrįstos 
baimės. 

Taigi Šiko tebedėstė laiško turinį, o Margaritos sąmonėje 
vyko sudėtingas darbas: jai teks pademonstruoti pasipiktini- 
mą, protingą drąsą, reikės išvengti pavojaus, įrodyti jai pa- 
teiktų kaltinimų neteisingumą ir tuo pačiu pasinaudoti jai 
duota pamoka. 

Nereikia manyti, kad Šiko visą laiką sėdėjo nuleidęs gal- 
vą. Retsykiais jis pažvelgdavo į karalienę ir šiek tiek apsira- 
mindavo, matydamas, kad nors ir kaip suraukti buvo jos anta- 
kiai, ji pagaliau priima kažkokį sprendimą. 

Todėl jis jau tvirtesniu balsu tarė karališkąjį laišką bai- 
giančias pasveikinamąsias formules. 

- Prisiekiu šventa komunija! - pasakė karalienė, kai Šiko 
nutilo. - Mano brolis puikiai rašo lotyniškai. Koks išraiškin- 
gumas, koks stilius! Niekada nemaniau, kad jis toks talentin- 
gas. 

Šiko sumirksėjo ir skėstelėjo rankomis, kaip žmogus, kuris 
iš mandagumo linkęs sutikti, bet nesupranta esmės. 

- Jūs nesupratote? - paklausė karalienė, mokėjusi daug kal- 
bų, taip pat ir mimikos. Pone, o aš maniau, kad jūs esate ge- 
ras lotynų kalbos žinovas. 

- Ponia, aš viską užmiršau. Viena, ką prisimenu ir kas liko 
iš ankstesnių mano žinių, yra tai, jog lotynų kalboje nėra arti- 
kelio, yra šauksmininko linksnis, o žodis "galva" - bendrosios 
giminės. 

- Šit kaip! - linksmai sušuko kažkas įeidamas. 

Šiko ir karalienė atsisuko. 

Tai buvo Navaros karalius. 

- Kaip? - paklausė eidamas artyn karalius. - Pone Šiko, 
"galva" lotynų kalboje yra bendrosios giminės? O kodėl ne 
vyriškosios? 

- O, dievaži, sire, šito aš nežinau, tai mane stebina taip pat 
kaip ir jus, jūsų didenybe. 

- Ir aš negaliu šito suprasti, - susimąsčiusi pasakė Margo. 

- Greičiausiai todėl, - pastebėjo karalius, - kad šeimos gal- 
va gali būti ir vyras, ir moteris, tai priklauso nuo jų charakte- 
rių ypatybių. 

Šiko nusilenkė. 

- Sire, tai iš tiesų pats tinkamiausias paaiškinimas. 

- Puiku, aš džiaugiuosi, kad pasirodžiau esąs išmintinges- 
nis nei maniau. O dabar grįžkime prie laiško. Jūsų žiniai, 
ponia, aš degu troškimu išgirsti Prancūzijos rūmų naujienas. 
Šaunus ponas Šiko jų atvežė, bet jos parašytos man nežinoma 
kalba, antraip... 

- Antraip? - pakartojo Margarita. 

- Antraip, po perkūnėliais, aš jau mėgaučiausi jomis. Juk 
žinote, kaip mėgstu klausytis naujienų, ypač skandalingų, ku- 
rias taip puikiai moka pasakoti mano brolis Henrikas de Va- 
lua. 

Ir Henrikas Navarietis atsisėdo trindamas rankas. 

- Ką gi, pone Šiko, - kalbėjo toliau karalius tokiu tonu, it 
jo būtų laukusi maloni pramoga, - ar perskaitėte mano žmo- 
nai tą garsųjį laišką? 

- Taip, pone. 

- Puiku! Mieloji, papasakokite man, kas jame sakoma? 

- Sire, o ar jūsų nebaugina tai, - tarė Šiko, kuris, sekdamas 
šių dviejų sutuoktinių pavyzdžiu, nebekreipė dėmesio ; etike- 
tą, - kad jau vien lotynų kalba, kuria parašytas šis laiškas, 
rodo, kad jis nėra palankus. 

- O kodėl? - paklausė karalius. 

Paskui, atsisukęs į žmoną, paklausė: 

- Ką jūs pasakysite, ponia? 

Margarita akimirką susimąstė, atrodė, kad ji bando prisi- 
minti visas iš Šiko lūpų girdėtas frazes. 

- Malonus mūsų pasiuntinys teisus, sire, - viską apsvarsčiu- 
si ir apsisprendusi atsakė ji. - Lotynų kalba - blogas ženklas. 

- Bet kodėl? - nustebo Henrikas. - Argi šiame brangiame 
laiške esame nedorų užmačių? Nesuklyskite, mieloji, jūsų bro- 
lis karalius rašo meistriškai ir visada būna mandagus. 

- Netgi tada, kai jis įžeidė mane liepdamas apieškoti neš- 
tuvus už keleto ljė nuo Sanso, kai aš iš Paryžiaus vykau pas 
jus, sire! 

- Kai turi tokių griežtų pažiūrų brolį, - pasakė karalius tonu, 
iš kurio negalėjai suprasti - juokauja jis ar kalba rimtai, - brolį 
karalių, toki smulkmenišką... 

- Jis privalėjo saugoti savo sesers ir savo šeimos garbę. Jei 
jūsų sesuo, Kotryna d'Albrė, taptų skandalo auka, nemanau, 
kad viešai imtumėte apie tai kalbėti ir net skubėtumėte šauk- 
tis gvardijos kapitono pagalbos. 

- O, aš tesu patriarchinių pažiūrų buržua, geraširdis žmo- 
gus, - atsakė Henrikas, - ir aš nesu karalius, o jei ir esu, tai tik 
pajuokai. Po perkūnais, kas man belieka daryti! Šit ir juo- 
kiuosi. Bet laiškas, laiškas, juk jis skirtas man, ir aš noriu 
žinoti, kas jame sakoma. 

- Tai klastingas laiškas, sire. 

- Šit kaip? 

- Taip, taip, jame daugiau šmeižto, negu reikia tam, kad 
būtų sukiršintas ne tik vyras su žmona, bet ir draugas su visais 
savo draugais. 

- Oho! - sušuko Henrikas, išsitiesdamas ir tyčia suteikda- 
mas savo veidui, paprastai tokiam atviram ir maloniam, ne- 
pasitikėjimo išraišką. - Supykdyti vyrą su žmona, tai yra mane 
su jumis? 

- Jus su manimi, sire. 

- O kodėl, mieloji? 

Šiko sėdėjo it ant adatų ir nors jis labai norėjo valgyti, 
būtų daug ką atidavęs, kad tik būtų galėjęs eiti miegoti neva- 
karieniavęs. 

- Debesis pratrūks, - šnibždėjo jis, - debesis pratrūks. 

- Sire, - pasakė karalienė, - aš gailiuosi, kad jūsų didenybė 
pamiršote lotynų kalbą, kurios jus tikriausiai mokė. 

- Ponia, iš to, ko mokiausi, aš įsiminiau tik vieną frazę: 
Deus et virtus aeterna*. Tai keistas vyriškosios, moteriškosios 
ir bendrosios giminės derinys. Mano lotynų kalbos mokytojas 
šį junginį galėjo paaiškinti tik pasitelkęs į pagalbą graikų 
kalbą, kurią aš moku dar blogiau nei lotynų. 

- Sire, - kalbėjo toliau karalienė, - jei jūs mokėtumėte Io- 
tynų kalbą, rastumėte laiške daug man skirtų komplimentų. 

- O, puiku, - atsakė karalius. 

- Optimes, - tarė Šiko. 


* Dievas ir dorybė amžini (Iot.). 
> Nuostabu (Iot.). 

- Bet kaip jums skirti komplimentai gali mus supykdyti? - 
paklausė karalius. - Kol mano brolis Henrikas bers jums komp- 
limentus, mūsų nuomonės neišsiskirs. Jei jis šiame laiške apie 
jus kalbėtų blogai, tuomet, ponia, kitas dalykas, ir aš supras- 
čiau politinius savo brolio išskaičiavimus. 

- O! Jei Henrikas blogai apie mane kalbėtų, jums būtų 
suprantamos Henriko užmačios? 

- Taip, Henriko de Valua užmačios. Aš Žinau priežastis, 
kurios jį paskatintų tai daryti. 

- Tokiu atveju, sire, žinokite, kad tie komplimentai tėra 
klastinga įžanga, paskui šmeižiami jūsų ir mano draugai. 

Drąsiai sviedusi karaliui šiuos žodžius, Margarita laukė, 
kada jis ims prieštarauti. 

Šiko nuleido galvą, Henrikas patraukė pečiais. 

- Pagalvokite, mieloji, - pasakė jis, - gal jūs pernelyg gerai 
supratote lotynų kalbą, ir mano brolio laiškas nėra toks pikta- 
vališkas. 

Nors ir kaip ramiai ir švelniai ištarė Henrikas šiuos žo- 
džius, Navaros karalienė žvelgė į jį nepatikliu žvilgsniu. 

- Sire, supraskite mane, - pasakė ji. 

- Dievas liudytojas, aš to ir trokštu, ponia, - atsakė Henri- 
kas. 

- Sakykite, reikalingi ar ne jums jūsų tarnai? 

- Mieloji, ar jų man reikia? Puikus klausimas! Dieve ma- 
no, ką aš be jų daryčiau? 

- Taigi, sire, karalius siekė atplėšti nuo jūsų geriausius 
jūsų tarnus. 

- Tai jam nepavyks padaryti. 

- Šaunu, sire! - sumurmėjo Šiko. 

- Na, žinoma, - tarė Henrikas su jam įgimtu geraširdišku- 
mu, kuriuo visą gyvenimą naudojosi kiti, - juk mane ir mano 
tarnus sieja jausmai, o ne naudos siekimas. Aš nieko negaliu 
jiems duoti. 

- Jūs atiduodate jiems savo širdį ir pasitikėjimą. Sire, tai 
geriausia karaliaus dovana jo draugams. 

- Taip, mieloji, na ir kas? 

- Taigi, sire, daugiau jūs neprivalote jais tikėti. 

- Apsaugok Viešpatie! Aš nustosiu jais tikėjęs tik tuomet, 
jei jie privers mane tai padaryti, jei jie pasirodys esą neverti 
pasitikėjimo. 

- Jums įrodys, kad jie šito neverti, sire, - atsakė Margarita. 
- Štai ir viskas. 

- Ak taip, - pasakė karalius. - Bet kaip tai padarys? 

Šiko vėl nuleido galvą, jis taip elgdavosi visada, kai pa- 
kliūdavo į keblią situaciją. 

- Sire, aš jums negaliu to pasakyti, - kalbėjo toliau Marga- 
rita, - antraip sukompromituočiau... 

Ir ji apsižvalgė aplinkui. 

Šiko suprato, kad jis čia nereikalingas, ir pasitraukė. 

- Brangus pasiuntiny, - kreipėsi į jį karalius, - teikitės pa- 
laukti manęs kabinete. Karalienė nori kažką man vienam pa- 
sakyti. Matyt, tai labai svarbu. 

Margarita nė nekrustelėjo, ji tik vos pastebimai palenkė 
galvą. Tai buvo ženklas, kurį, kaip pasirodė Šiko, sugavo vien 
jis. Matydamas, kad sutuoktiniai tik apsidžiaugs, jei jis išeis, 
Šiko atsistojo, nusilenkė abiem ir išskubėjo iš kambario. 


18 


XVI 
VERTIMAS IŠ LOTYNŲ KALBOS 


Pasiekti, kad išeitų liudytojas, kur kas labiau nei teigė iš- 
manantis lotynų kalbą, Margaritai buvo didelė sėkmė. Dabar 
ji jautėsi saugesnė, nes, kaip jau sakėme, Margarita laikė 
Šiko mokytesniu žmogum nei jis pats teikėsi prisipažinti, o 
būdama viena su vyru ji galėjo kiekvienam lotyniškam žo- 
džiui suteikti platesnę reikšmę, skirtingai nei mokyti pedan- 
tai, kadaise aiškindavę mįslingas Plauto ar Persijaus eiles. 

Taigi Henrikas ir jo žmona, dideliam jų džiaugsmui, liko 
vieni. 

Karaliaus veide nebuvo matyti jokio nerimo ar atšiauru- 
mo. 

- Pone, - tarė Margarita, - aš laukiu jūsų klausimų. 

- Šis laiškas, atrodo, labai jus jaudina, mieloji, - pasakė jis. 
- Nereikia taip sielotis. 

- Sire, šis laiškas - neeilinis įvykis. Karalius juk nesiunčia 
pasiuntinio pas kitą karalių, jei tam nėra itin svarbių priežas- 
čių. 

- Tuomet nekalbėsime nei apie laišką, nei apie pasiuntinį, 
mieloji, - pasakė karalius. - Atrodo, šį vakarą jūs keliate puo- 
tą ar kažką panašaus? 

- Ketinau, sire, - nustebusi atsakė Margarita. - Bet čia nė- 
ra nieko keisto, juk jūs žinote, kad beveik kasdien pas mus 
vyksta šokių vakarai. 

- O aš rytoj vykstu į medžioklę, didelę medžioklę. 

- A! 

- Taip, į vilkų varytines. 

- Kiekvienas turime savų pomėgių, sire. Jūs mėgstate me- 
džiokles, aš - puotas. Jūs medžiojate, aš šoku. 

- Taip, mieloji, - atsiduso Henrikas. - Teisybę pasakius, 
nieko blogo čia nėra. 


+ja 
pa 

- Žinoma, ir vis dėlto tai sakydamas jūs atsidusote, jūsų 
didenybe. 

- Paklausykite, ponia, ką aš jums pasakysiu. 

Margarita sukluso. 

- Mane jaudina vienas dalykas. 

- Koks, sire? 

- Gandai. 

- Gandai?.. Jūsų didenybę jaudina kažkokie gandai? 

- Nėra ko stebėtis, jei tie gandai gali jus nuliūdinti. 

- Mane? 

- Taip, jus. 

- Sire, aš nesuprantu. 

- O argi jūs nieko negirdėjote? - tuo pačiu tonu paklausė 
Henrikas. 

Margarita nejuokais ėmė būgštauti, ar tik tai nėra jos vyro 
pasirinkta puolimo taktika. 

- Sire, aš nesu smalsi moteris, - atsakė ji, - ir niekada nesi- 
klausau to, ką man šnibžda į ausį. Be to, aš taip mažai kreipiu 
dėmesį i, kaip jūs sakėte, gandus, kad net ir ką nors išgirdusi 
vargu ar atsiminčiau. Gandai manęs negali pasiekti, jei aš 
užsikemšu ausis. 

- Ponia, anot jūsų, į visus tuos gandus reikia nekreipti dė- 
mesio? 

- Be abejo, pone, ypač mums, karaliams. 

- Kodėl mums ypač, ponia? 

- Todėl, kad apie mus, karalius, tiek daug postringaujama; 
mes neturėtume ramybės, jei tų kalbų klausytume. 

- Tai šit, mieloji, aš sutinku su jūsų nuomone ir dabar su- 
teiksiu jums progą pritaikyti jūsų filosofiją. 

Margarita pagalvojo, kad ateina lemiamas momentas. Su- 
kaupusi visą savo drąsą, ji ramiu balsu atsakė: 

- Gerai, sire, mielai tai padarysiu. 

Henrikas pradėjo kalbėti atgailaujančiu tonu, lyg ketinda- 
mas prisipažinti padaręs sunkią nuodėmę. 

- Jūs žinote, kaip aš rūpinuosi vargšele Fosez? 

- O! O! - sušuko Margarita, matydama, kad bus kalbama 
ne apie ją, ir nutaisė džiaugsmingą miną. - Taip, taip, apie 
mažiulę Fosez, jūsų draugę. 

- Taip, ponia, - atsakė Henrikas, - taip, apie mažiulę Fo- 
SeZ. 

- Mano freiliną? 

- Jūsų freiliną. 

- Jūsų numylėtinę, jūsų meilužę? 

- O! Jūs kalbate kaip tie gandonešiai, kuriuos ką tik pa- 
smerkėte. 

- Jūs teisus, pone, - šypsodamasi atsakė Margarita. - Nuo- 
lankiai prašau jūsų atleidimo. 

- Mieloji, jūs sakote teisybę, gandai dažnai esti melagingi, 
0 mums, - ypač mums, karaliams, - būtina šią teoremą pavers- 
ti aksioma. Bet, po galais, ponia, atrodo, aš ėmiau kalbėti 
graikiškai. 

Ir Henrikas nusikvatojo. 

Kvatodamas jis žiūrėjo į Margaritą kiaurai veriančiu žvilg- 
sniu, kuriame ji įžvelgė ironiją ir vėl sunerimo. 

- Ką mes kalbėjome apie Fosez? - paklausė ji. 

- Mieloji, Fosez serga, ir gydytojai negali nustatyti jos li- 
gos. 

- Keista, sire. Jūsų didenybe, anot jūsų, Fosez tebėra skais- 
ti, ji net karaliui galėtų atsispirti, jei tas prašnektų jai apie 
meilę. Ir štai Fosez, nekaltas kūdikis, tyra it krištolas Fosez, 
priversta ieškoti gydytojų pagalbos, kurie privalo susivokti jos 
džiaugsmuose ir liūdesy? 

- Deja, viskas yra ne taip, - liūdnu balsu pareiškė Henri- 
kas. 

- Ką? - piktai sušuko karalienė, nes net pati protingiausia 
moteris negali atsisakyti malonumo paleisti strėlę į kitą mo- 
terį. - Ką? Argi Fosez nėra nekaltybės įsikūnijimas? 

- Aš šito nesakiau, - burbtelėjo Henrikas. - Dievas mane 
saugo, kad ko nors neužgaučiau. Aš tik sakau, kad mano duk- 
relė Fosez serga ir slepia savo ligą nuo gydytojų. 

- Gerai, slepia nuo gydytojų, bet ne nuo jūsų, jos paslapčių 
patikėtinio, savo tėvo. Visa tai man atrodo labai keista. 

- Mieloji, daugiau aš nieko nežinau, - vėl maloniai šypso- 
damasis atsakė karalius. - O jei ir žinau, manau, apie tai ne- 
reikia kalbėti. 

- Tuomet, sire, - tarė Margarita, kuri, taip pasisukus po- 
kalbiui, nusprendė, kad jai teks atleisti, o juk visą laiką būgš- 
tavo, ar tik nereikės pačiai maldauti atleidimo, - nesuprantu, 
ko jūs norėtumėte, ir laukiu paaiškinimo. 

- Ką gi, mieloji, jei laukiate, aš jums viską papasakosiu. 

Margarita gestu parodė, kad ji pasirengusi ji išklausyti. 

- Reikėtų... - kalbėjo toliau Henrikas, - bet aš tikriausiai 
per daug iš jūsų reikalauju, mieloji... 

- Sire, sakykite viską. 

- Reikėtų, kad jūs padarytumėte man paslaugą ir aplanky- 
tumėte mano dukrelę Fosez. 

- Kad aplankyčiau tą mergiotę, kuri, kaip kalbama, turi 
garbę būti jūsų meiluže, beje, jūs ir neneigiate, kad ji gali tą 
garbę prisiskirti. 

- Na, na, tyliau, mieloji, - paprašė karalius. - Dievaži, jūs 
taip garsiai kalbate, kad galite prisišaukti skandalą, ir aš ne- 
su tikras, ar šis skandalas nepradžiugintų Prancūzijos rūmų, 
nes ir karaliaus, mano dieverio, laiške, kurį perskaitė Šiko, 
buvo žodžiai guotidie scandalum, tai yra suprantama net to- 
kiam vargšui humanitarui, kaip aš, - kasdieninis skandalas. 

- Margarita pasimuistė. 

- Tam, kad išverstume šiuos žodžius, nereikia mokėti loty- 
nų kalbos, - tarė Henrikas. - Tai skamba beveik prancūziškai. 

- Bet, sire, kam buvo skirti tie žodžiai? - paklausė Marga- 
rita. 

“> Štai to aš ir negalėjau suprasti. Bet jūs, mokanti lotynų 
kalbą, padėsite man susigaudyti, kai apie tai kalbėsime. 

Margarita paraudo, o Henrikas, nuleidęs galvą, šiek tiek 
pakėlė ranką it svarstydamas, kokį jo rūmų žmogų būtų gali- 
ma pavadinti guotidie scandalum. 

- Gerai, pone, - atsakė karalienė, - jūs norite, siekdamas 
sutarimo, priversti mane nusižeminti. Aš paklūstu, kad tik bū- 
tų santaika. 

- Dėkoju, mieloji, - atsakė Henrikas, - dėkoju. 

- Bet koks bus mano apsilankymo tikslas? 

- Ponia, tai labai paprasta. 

- Vis dėlto reikia man pasakyti, nes esu tokia naivi, kad 
pati nesusigaudau. 

- Tai šit, jūs rasite Fosez tarp kitų freilinų, nes ji miega jų 
kambaryje. Juk jūs žinote, kokios smalsios ir nekuklios tos 
personos. Sunku ir įsivaizduoti, kaip jos gali pasielgti su Fo- 
SeZ. 

- Vadinasi, ji kažko bijosi? - vėl apimta įniršio ir pykčio, 
sušuko Margarita. - Ji nori nuo visų pasislėpti? 

- Nežinau, - atsakė Henrikas. - Aš Žinau tik viena, jai rei- 
kia išeiti iš freilinų kambario. 

- Jei ji nori pasislėpti, tegul nieko iš manęs nesitiki. Aš 
galiu į kai ką nekreipti dėmesio, bet bendrininkė nebūsiu. 

Ir Margarita laukė, kaip bus sutikti paskutiniai jos žodžiai. 

Bet Henrikas tarytum nieko nebūtų girdėjęs. Jis vėl nulei- 
do galvą ir susimąstė; tokia jo povyza neseniai buvo sutrik- 
džiusi Margaritą. 

- Margota, - sumurmėjo jis, - Margota cum Turennio. Po- 
nia, štai tie du žodžiai, kuriuos visą laiką bandžiau prisiminti. 

Šį kartą Margarita paraudo it žarija. 

- Šmeižtas! Sire, - sušuko ji, - argi jūs imsite kartoti man 
šmeižikiškus kaltinimus? 

- Koks šmeižtas? - lyg niekur nieko paklausė Henrikas. - 

miniau vieną vietą iš mano brolio laiško: Margota cum Tu- 
rennio conveniunt in castello nomine Loignac. Išties reikia, 
kad kas nors išverstų man laišką. 

- Gerai, sire, baikime šį žaidimą, - visa drebėdama pasakė 
Margarita. - Ir atvirai man pasakykite, ko iš manęs norite. 

- Tai šit, mieloji, noriu, kad jūs perkeltumėte Fosez iš frei- 
linų kambario į atskirą kambarį ir pakviestumėte pas ją gydy- 
toją, gebantį laikyti liežuvį už dantų, pavyzdžiui, jūsiškį. 

- O, aš suprantu, kur šuo pakastas! - sušuko karalienė. - 
Fosez, kuri taip liaupsino dorybę, Fosez, apsimetėlė skaistuo- 
lė, Fosez nėščia ir netrukus turi gimdyti. 

- Mieloji, aš to nesakiau, - pastebėjo Henrikas, - aš to ne- 
sakiau, taip tvirtinate jūs. 

- Taip ir yra, pone, taip yra! - sušuko Margarita. - Patai- 
kaujamas jūsų tonas, apsimestinis ramumas, - viskas įrodo, 
kad aš esu teisi. Bet yra aukų, kurių iš savo žmonos negali 
reikalauti net karalius. Sire, pats slėpkite Fosez nuodėmes. 
Jūs esate jos bendrininkas, tai jūsų reikalas. Kentėti turi nusi- 
kaltėlis, o ne nekaltasis. 

- Teisybė, nusikaltėlis. Štai jūs vėl priminėte man to bai- 
saus laiško žodžius. 

- Kaip? 

- Nusikaltėlis lotyniškai tikriausiai bus nocens: 

- Taip, pone, nocens. 

- Taigi laiške sakoma: Margota cum Turennio, ambo no- 
centes, conveniunt in castello nomine Loignac. Dieve, kaip gai- 
la, kad, turėdamas tokią puikią atmintį, esu toks neišsilavi- 
nęs! 

- Ambo nocentes, - tyliai pakartojo Margarita, baltesnė nei 
jos krakmolytos apykaklės nėriniai, - jis suprato, jis suprato. 

- Margota cum Turennio, ambo nocentes. Ką, velniai rautų, 
norėjo mano brolis pasakyti tuo ambo? - negailestingai kal- 

bėjo toliau Henrikas Navarietis. - Po galais, mieloji, stebiuo- 
si, kaip jūs, taip gerai mokanti lotynų kalbą, nepaaiškinate, 
ką reiškia toji mane trikdanti frazė. 

- Sire, aš jau turėjau garbės pasakyti jums... 

- O, velniai rautų! - nutraukė ją karalius. - Štai ir pats 
Turennius vaikštinėja po jūsų langais ir žvelgia aukštyn, tary- 
tum lauktų jūsų, vargšelis. Aš duosiu jam ženklą, kad užliptų 
čion. Jis mokytas žmogus ir pasakys man tai, ką aš noriu žino- 
ti. 

- Sire! Sire! - sušuko Margarita, stodamasi iš krėslo, sudė- 
jusi rankas it maldai. - Sire, būkite kilnesnis nei visi Prancū- 
zijos gandonešiai ir šmeižikai. 

- Ė, mieloji, man rodos, kad pas mus, Navaroje, žmonės 
atlaidūs kaip ir Prancūzijoje, ir tik jūs pati... esate tokia griež- 
ta vargšelei Fosez. 

- Aš griežta?! - sušuko Margarita. 

- Kaipgi, prisiminkite. O juk mums čia, ponia, pritiktų būti 
atlaidiems. Mes taip taikiai gyvename: jūs keliate puotas, ku- 
rias taip mėgstate, aš vykstu į medžioklę, kuri mane prablaš- 
ko... 

- Taip, taip, sire, - atsakė Margarita, - jūs teisus, būsime 
atlaidūs. 

- O, mieloji, aš buvau tikras, kad jūs turite atlaidžią širdį. 

- Sire, juk jūs mane pažįstate. 

- Taip. Tai nueisite aplankyti Fosez ar ne? 

- Nueistu, sire. 

- Atskirsite ją nuo kitų freilinų? 

- Taip, sire. 

- Atiduosite ją savo gydytojui? 

- Taip, sire. 

- Ir jokios sargybos. Gydytojai tylės, tai įeina į jų pareigas. 
O kareiviai įpratę plepėti. 

- Jūs sakote tiesą, sire. 

- Ir jei, nelaimė, tai, apie ką kalbama, teisybė, ir vargšelė 
silpnumo valandėlę visiškai išseko... 

Henrikas pakėlė akis į dangų. 

- Taip gali būti, - kalbėjo toliau karalius. - Moteris - glež- 
nas padaras, res fragilis mulier, kaip sakoma Evangelijoje. 

- Sire, aš esu moteris ir žinau, kad turiu būti atlaidi kitoms 
moterims. 

- Ak, mieloji, jūs viską žinote. Iš tiesų jūs esate tobulybės 
pavyzdys, ir... 

- Ir"? 

- Ir aš bučiuoju jūsų rankeles. 

- Bet patikėkite, sire, - pridūrė Margarita, - aš aukojuosi 
tik iš meilės jums. 

- O! O! - atsakė Henrikas. - Aš jus puikiai pažįstu, ponia, 
mano brolis, Prancūzijos karalius, taip pat. Jis tiek daug gero 
kalba tame laiške ir priduria: Fiat sanum exemplum, statim 
atgue res Certior eveniet“. Gerą pavyzdį, apie kurį čia kalba- 
ma, be abejo, duodate jūs. 

Ir Henrikas pabučiavo šaltą it ledas Margaritos ranką. 

- Perduokite nuo manęs Fosez švelnius linkėjimus, ponia. 
Pasirūpinkite ja, kaip man žadėjote. Aš vykstu į medžioklę. 
Galbūt jus pamatysiu tik grižęs, galbūt niekada nebepamaty- 
siu... tie vilkai - pavojingi žvėrys. Mieloji, leiskite, aš jus pa- 
bučiuosiu. 

Jis beveik meiliai pabučiavo Margaritą ir išėjo, palikęs ją 
apstulbusią nuo visko, ką ji išgirdo. 


“ Nedelsiant reikia pateikti gerą pavyzdį, ir viskas paaiškės (lot. ). 

XVII 
ISPANŲ PASIUNTINYS 


Karalius nuėjo į savo kabinetą, kur jo laukė Šiko. 

Šiko vis dar jaudinosi, galvodamas apie sutuoktinių pokal- 
bį. 

- Na ir kaip, Šiko? - paklausė Henrikas. 

- Kas kaip, sire? - atsiliepė Šiko. 

- Ar žinai, ką sako karalienė? 

- Ne. 

- Ji sako, kad prakeiktoji tavo lotynų kalba ardo šeimyninę 
mūsų laimę. 

- Ak, sire, - sušuko Šiko, - dėl Dievo meilės, pamirškime 
lotynų kalbą ir baikime tą šneką. Kai lotynišką tekstą skaitai 
mintinai, tai visai ne tas pats, kas skaityti jį, parašytą popic- 
riuje. Pirmu atveju jis išsisklaido ore, antru ir ugnis jo negali 
įveikti. 

- O aš, - atsakė Henrikas, - tegu mane skradžiai, apie ją 
nė negalvoju. 

- Puiku! 

- Turiu ir kitų reikalų, daug svarbesnių. 

- Jūsų didenybe, jūs labiau linkęs pasilinksminti, ar ne? 

- Taip, sūneli, - atsakė Henrikas, nelabai patenkintas to- 
nu, kuriuo Šiko ištarė ką tik pasakytus žodžius. - Taip, aš mie- 
liau renkuosi pramogas. 

- Atleiskite, jūsų didenybe, galbūt aš sutrukdžiau? 

- O, sūneli, - kalbėjo toliau Henrikas, truktelėjęs pečiais, - 
aš jau sakiau tau, kad čia, pas mus, visai kas kita nei Luvre. 
Mes ir mylimės, ir kariaujame, ir politikuojame nesislėpda- 
mi. 

Karaliaus žvilgsnis buvo toks švelnus, šypsena tokia gla- 
monėjanti, ir Šiko įsidrąsino. 


- Kariaujama ir politikuojama mažiau negu mylimasi, ar 
ne, sire? - paklausė jis. 

- Mielas drauge, turiu prisipažinti, kad jūs esate teisus. 
Vietovės čia tokios gražios, Langedoko vynai tokie skanūs, 
Navaros moterys tokios žavingos. 

- Bet, sire, - kalbėjo toliau Šiko, - man atrodo, jūs pamiršo- 
te karalienę. Nejau Navaros moterys gražesnės ir meilesnės 
nei ji? Tokiu atveju navarietes yra su kuo pasveikinti. 

- Dievaži, tu teisus, Šiko! Aš paprasčiausiai pamiršau, kad 
tu esi pasiuntinys, atstovaujantis karaliui Henrikui III, ir kad 
Henrikas III - karalienės Margaritos brolis, ir kad kalbėda- 
masis su tavimi aš bent iš mandagumo privalau liaupsinti Mar- 
garitą. Bet atleisk man už aplaidumą, Šiko; sūneli, aš juk ne- 
pripratęs bendrauti su pasiuntiniais. 

Tą akimirką kabineto durys atsidarė, ir d Obijakas garsiu 
balsu pranešė: 

- Ponas Ispanijos pasiuntinys. 

Šiko taip ir šoktelėjo fotelyje, karalius šyptelėjo. 

- Na štai, - pasakė Henrikas, - netikėtas mano žodžių pa- 
neigimas, aš šito nelaukiau. 

- Taip, - pakartojo Šiko, - ko jam, velniai rautų, čia reikia? 

- Tuojau sužinosime, - pasakė Henrikas, - galbūt mūsų kai- 
mynas ispanas nori aptarti kokią nors pasienio problemą. 

- Aš išeinu, - nuolankiai pasakė Šiko. - Jo didenybė Pily- 
pas II tikriausiai pasiuntė pas jus tikrą pasiuntinį, ne tokį kaip 

- Kad Prancūzijos pasiuntinys duotų kelią ispanų pasiunti- 
niui, ir dar Navaroje! Dievaži, to neturi būti. Atsidaryk bib- 
liotekos duris ir įsikurk ten, Šiko. 

- Sire, bet aš ir nenorėdamas viską girdėsiu. 

- Na ir girdėsi, velniai rautų! Man tai nerūpi. Aš nieko 
neslepiu. Beje, pone pasiuntiny, ar karalius, jūsų valdovas, 
daugiau nieko neliepė man perduoti? 

- Ne, sire, nieko. 

- Na ir puiku, dabar tau belieka žiūrėti ir klausytis, kaip 
daro pasiuntiniai visame pasaulyje. Taigi būdamas bibliote- 
koje tu puikiai atliksi savo pareigą. Brangus mano Šiko, žiū- 
rėk išplėtęs akis ir klausyk įtempęs ausis. 

Paskui jis pridūrė: 

- D'Obijakai, pasakyk sargybos viršininkui, kad jis atvestų 
poną Ispanijos pasiuntinį. 

Išgirdęs šį įsakymą, Šiko greitai nuskubėjo į biblioteką, 
rūpestingai nuleido užuolaidą, ant kurios buvo pavaizduotos 
žmonių figūros. 

Parketu nuaidėjo lėtų monotoniškų žingsnių aidas: į kam- 
barį įžengė jo didenybės Pilypo II pasiuntinys. 

Kai visi etiketo formalumai buvo atlikti (Šiko iš savo slėp- 
tuvės galėjo įsitikinti, kad Bearnietis puikiai moka duoti au- 
diencijas), pasiuntinys perėjo prie reikalų. 

- Ar galiu nesivaržydamas kalbėti su jūsų didenybe? - pa- 
klausė jis ispaniškai, nes toji kalba tokia panaši į Navaros 
tarmę, kad bet kuris gaskonas ar bearnietis puikiai ją supran- 
ta. 

- Galite kalbėti, pone, - atsakė Bearnietis. 

Šiko įtempė klausą, pašnekesys jį labai domino. 

- Sire, - tarė pasiuntinys, - aš atgabenau jo katalikiškosios 
didenybės atsakymą. 

"Šit kaip! - pagalvojo Šiko. - Jei jis atnešė atsakymą, vadi- 
nasi, buvo ir kažkokių klausimų." 

- Atsakymą į ką? 

- Atsakymą į tuos klausimus, su kuriais jūs kreipėtės į mus 
praėjusį mėnesį, sire. 

- Dievaži, aš toks užmaršus, - pasakė Henrikas, - pone pa- 
siuntiny, būkite toks malonus ir priminkite man, apie ką buvo 
kalbama. | 

- Apie Lotaringijos princų invaziją Prancūzijoje. 

- Taip, ypač daug šnekėta apie mano kūmo de Gizo inva- 
ziją. Puiku! Dabar prisiminiau. Tęskite, pone, tęskite. 

- Sire, - kalbėjo toliau ispanas, - nors karalius, mano val- 
dovas, ir gavo pasiūlymą sudaryti sąjungą su Lotaringija, jis 
mano, kad sąjunga su Navara būtų lojalesnė ir, pasakysiu tie- 
siai, naudingesnė. 

- Taip, kalbėkime atvirai. 

- Aš būsiu atviras su jūsų didenybe, sire, nes karaliaus, ma- 
no valdovo, ketinimai man gerai žinomi. 

- Ar galiu juos sužinoti? 

- Sire, karalius, mano valdovas, įvykdys visus Navaros no- 
rus. 

Šiko priglaudė ausį prie užuolaidos ir krimstelėjo pirštą, 
norėdamas įsitikinti, ar tik nesapnuoja. 

- Jei jis taip elgsis, - pasakė Henrikas, - žiūrėsime, ko aš 
galiu prašyti. 

- Visko, ko tik panorėsite, sire. 

- Velniai rautų! 

- Jūsų didenybe, sakykite tiesiai ir atvirai. 

- Susimildami, visko, ko panorėsiu! Bet tai mane varžo. 

- Jo didenybė Ispanijos karalius nori, kad jo naujas sąjun- 
gininkas būtų patenkintas. Kaip įrodymas bus pasiūlymas, ku- 
rį aš įpareigotas perduoti jūsų didenybei. 

- Aš klausau, - pasakė Henrikas. 

- Prancuzijos karalius į Navaros karalienę žiūri kaip į aršų 
priešą. Užtraukdamas jai gėdą, tuo pačiu jis atsisako laikyti 
ją savo seserimi, tai akivaizdu. Prancūzijos karaliaus įžeidi- 
nėjimai... Jūsų didenybe, prašau atleisti man už tai, kad pa- 
liečiau šią keblią temą... 

- Nieko, kalbėkite. 

- Įžeidinėjama viešai, apie tai galima spręsti iš to, kad 
šitai visiems žinoma. 

Henrikas pasimuistė, lyg norėdamas paneigti pasakytus žo- 
džius. 


30) 


- Tai visiems žinoma, - kalbėjo toliau pasiuntinys, - mes 
esame gerai informuoti. Taigi, sire, kartoju: Prancūzijos ka- 
ralius nebepripažįsta ponios Margaritos savo seserim, jei jis, 
siekdamas ją sukompromituoti, duoda įsakymą sargybos virši- 
ninkui visiems matant sulaikyti jos neštuvus ir apieškoti. 

- Pone pasiuntiny, ką norite tuo pasakyti? 

- Dabar jums, jūsų didenybe, visų lengviausia kaip žmoną 
atstumti tą, kurią kaip seserį atstūmė tikras jos brolis. 

Henrikas metė žvilgsnį į užuolaidą, už kurios Šiko, virpė- 
damas, iš nustebimo išplėstom akim, laukė, kur link pakryps 
šis pompastiškas pokalbis. 

- Kai jūsų santuoka bus nutraukta, - kalbėjo toliau pasiun- 
tinys, - Navaros ir Ispanijos karalių sąjunga... 

Henrikas nusilenkė. 

- Toji sąjunga, - tęsė pasiuntinys, - galima sakyti, bus suda- 
ryta, ir štai tokiu būdu: Ispanijos karalius ištekina savo dukrą 
už Navaros karaliaus, o pats jo didenybė veda jūsų didenybės 
seserį Kotryną Navarietę. 

Pasitenkinimo virpulys perbėgo Bearniečio kūnu, siaubo 
drebulys nukrėtė Šiko: pirmasis regėjo, kaip horizonte pate- 
ka laimingo jo likimo saulė, antrasis - kaip dulkėmis pavirsta 
Valua rūmų skeptras ir laimė. 

O nesutrikdomas šaltakraujis ispanas nematė nieko, vien 
tik vykdė iš savo valdovo gautą instrukciją. 

Akimirkai įsiviešpatavo tyla, paskui Navaros karalius pra- 
kalbo: 

- Pone, pasiūlymas puikus, man parodyta didelė garbė. 
bejojęs, kad pasiūlymas bus su džiaugsmu priimtas, - Ispani- 
jos karalius ketina iškelti tik vieną sąlygą. 

- A, sąlygą, - pasakė Henrikas, - ką gi, tai teisinga. Ir ko- 
kia toji sąlyga? 

- Suteikdamas jūsų didenybei pagalbą prieš Lotaringijos 

princus, tai yra, atverdamas jūsų didenybe: kelią į Prancūzi- 
jos sostą, mano valdovas, sudaręs su jumis sąjungą, norėtų 
išsaugoti Flandriją, į kurią dabar gviešiasi monsinjoras Anžu 
kunigaikštis. Jūsų didenybe, jūs, žinoma, suprantate, kad ma- 
no valdovas atidavė pirmenybę jums, o ne Lotaringijos prin- 
cams, juk ponai de Gizai, jo sąjungininkai, kaip katalikiškieji 
princai, jau kovoja Flandrijoje su Anžu kunigaikščiu. Štai jo 
sąlyga ir, beje, vienintelė. Tai ir išmintinga, ir neskausminga: 
jo didenybė Ispanijos karalius po to, kai susituoks abi poros, 
sudarys stiprią sąjungą. Jis jums padeda... (akimirką pasiunti- 
nys ieškojo reikiamų žodžių) tapti Prancūzijos karaliumi, jūs 
garantuojate, kad Flandrija bus jo. Žinodamas, koks išmin- 
tingas esate, jūsų didenybe, manau, kad man patikėtą misiją 
įvykdžiau sėkmingai. 

Po šių žodžių stojo tyla, dar gilesnė nei anksčiau. Matyt, 
pats juodasis angelas laukė, kol nuskambės ryžtingas kara- 
liaus atsakymas - prieš nuleisdamas kardą šen ar ten, prieš 
smogdamas Prancūzijai ar Ispanijai. 

Henrikas Navarietis žengė tris ar keturis žingsnius. 

- Taigi, pone, - pagaliau prabilo jis, - tai ir yra atsakymas, 
kurį jums buvo pavesta man perduoti? 

- Taip, sire. 

- Ir daugiau nieko? 

- Daugiau nieko. 

- Tokiu atveju aš atsisakau jo didenybės Ispanijos kara- 
liaus pasiūlymo, - pareiškė Henrikas. 

- Jūs atsisakote infantės' rankos? - sušuko ispanas. 

Jis apstulbo it nutvilkytas skausmo. 

- Tai didelė garbė, pone, - pakeldamas galvą, atsakė Hen- 
rikas. - Bet aš nemanau, kad ji didesnė nei garbė gauti į žmo- 
nas Prancūzijos dukterį. 


"Infantė- Ispanijoje - princesės titulas. 

- Taip, bet ta pirma santuoka priartino jus prie kapo duo- 
bės, sire. Antra pakylės prie sosto. 

- Aš žinau, pone, kad jūs siūlote man puikią, su niekuo 
nepalyginamą gerovę, bet aš nepirksiu jos kraujo kaina ir ne- 
leisiu žeminti būsimų savo pavaldinių. Pone, kaip galėčiau 
pakelti kardą prieš Prancūzijos karalių, mano svainį, dėl is- 
panų, svetimšalių! Kaip sustabdyčiau pergalingą Prancūzijos 
šlovės eiseną, idant Kastilijos bokštai ir Leono liūtai užbaig- 
tų tai, ką yra pradėję? Kaip leisiu, kad brolis žudytų brolį, 
negi į savo tėvynę atvesiu svetimšalius? Pone, išklausykite 
mane: savo kaimyno, Ispanijos karaliaus, prašiau pagalbos 
prieš ponus de Gizus, kurie siekia užvaldyti mano valdas, bet 
ne prieš Anžu kunigaikštį, mano svainį, ne prieš karalių Hen- 
riką III, mano draugą, ne prieš savo žmoną, karaliaus seserį. 
Jūs man tvirtinate, kad padėsite Gizams, suteiksite jiems pa- 
galbą. Puiku! O aš į kovą su jais ir su jumis mesiu visus Vo- 
kietijos ir Prancūzijos protestantus. Ispanijos karalius vėl no- 
ri užvaldyti iš jo rankų slystančią Flandriją? Tegul jis pasiel- 
gia taip kaip jo tėvas, Karolis V: tegul jis paprašo Prancūzi- 
jos karaliaus leidimo įžengti į prancūzų žemes ir atvykus į 
Flandriją reikalauti, kad jam sugrąžintų pirmo Gento miesto 
piliečio vardą - galiu prisiekti, kad karalius Henrikas III įsi- 
leis jį taip sąžiningai, kaip kadaise buvo padaręs karalius Pran- 
ciškus I. Aš trokštu Prancūzijos sosto? Taip, matyt, galvoja jo 
karališkoji didenybė. Galbūt. Bet man nereikia, kad jis padė- 
tų užvaldyti tą sostą. Jei jis liks tuščias, aš pats paimsiu jį, 
nekreipdamas dėmesio į jokias pasaulio didenybes. O dabar 
sudie, pone, sudie! Perduokite mano broliui Pilypui, kad aš 
dėkoju jam už pasiūlymus. Bet laikyčiau save mirtinai įsižei- 
dusiu, jei jis, duodamas man šiuos pasiūlymus, nors akimirką 
būtų pagalvojęs, kad aš esu linkęs juos priimti. Likite sveikas, 
pone! 

Pasiuntinys, negalėdamas atsipeikėti, sumurmėjo: 


-*. Keturiasdešimt penki II t. 

- Sire, būkite atsargus, geras kaimynų sutarimas gali suby- 
rėti nuo vieno neatsargaus žodžio. 

- Pone pasiuntiny, - pridūrė Henrikas, - atsiminkite, ką jums 
pasakysiu. Būti Navaros karaliumi man tas pats, kas visai juo 
nebūti. Mano karūna tokia lengva, kad aš net nepastebėsiu, 
jei ji nukris nuo mano galvos. Beje, jei taip pasisuktų reika- 
lai, būkite ramus, aš pasistengčiau ją išlaikyti. Dar kartą su- 
die, pone, perduokite savo valdovui, kad mano garbė kainuo- 
ja brangiau, nei jis man pasiūlė. Likite sveikas! 

Ir Bearnietis vėl tapo ne pačiu savim, 0 tuo žmogum, kokį 
kiti jį matė - po to, kai jis vienai akimirkai leido sau parodyti 
heroišką įkarštį, jis, maloniai šypsodamasis, palydėjo pasiun- 
tinį iki durų slenksčio. 


XVIII 
NAVAROS KARALIAUS ELGETOS 


Šiko buvo taip nustebęs, kad net tuomet, kai Henrikas liko 
vienas, nepagalvojo išeiti iš bibliotekos. 

Bearnietis pats pakėlė užuolaidą ir sudavė jam per petį: 

- Na ir kaip aš, metre Šiko, išsisukau iš situacijos? - pa- 
klausė jis. 

- Puikiai, sire, - vis dar suglumęs atsakė Šiko. - Iš tiesų 
galima pasakyti, kad kaip karalius, kuriam nedažnai tenka 
susidurti su pasiuntiniais, jūs gebate puikiai juos priimti. 

- O juk tokie pasiuntiniai pas mane atvyksta dėl mano bro- 
lio Henriko kaltės. 

- Kodėl, sire? 

- Taip, jei jis visą laiką nepersekiotų vargšės savo sesers, 
kitiems irgi nešautų į galvą mintis ją persekioti. Nejau ma- 
nai, kad jei ispanų karalius nebūtų žinojęs apie viešą Navaros 
karalienės įžeidimą, kai sargybos viršininkas apieškojo jos 


34 


neštuvus, nejau manai, kad jis būtų drįsęs siūlyti man su ja 
skirtis? 

- Sire, aš džiaugiuosi matydamas, kad visi panašūs bandy- 
mai patirs nesėkmę, ir niekas negalės sutrikdyti santarvės, 
kuri vyrauja tarp jūsų ir karalienės, - pareiškė Šiko. 

- O, mano drauge, labai aiškiai matyti, kad supykdyti mus 
kai kam labai naudinga... 

- Prisipažįstu jums, sire, kad nesu toks įžvalgus kaip jūs 
manote. 

- Na, žinoma, mano brolis Henrikas tik ir svajoja apie tai, 
kad aš išsiskirčiau su jo seserim. 

- Kodėl? Paaiškinkite man, kur čia šuo pakastas, prašau 
jūsų. Po perkūnais! Aš ir nemaniau, kad rasiu tokį gerą moky- 
toją. 

- Šiko, ar tu žinai, kad man pamiršo sumokėti žmonos krai- 
tį? 

- Ne, sire, nežinau, aš ir neįtariau, kad taip yra. 

- Ir kad tą kraitį sudaro trys šimtai tūkstančių aukso ekiu? 

- Nebloga suma. 

- Taip pat keletas miestų, tarp jų ir Kahoras. 

- Puikus miestas, velniai rautų! 

- Aš pareikalavau ne savųjų trijų šimtų aukso ekiu, - nors 
ir kaip skurdžiai gyvenu, manau, kad esu turtingesnis už Pran- 
cūzijos karalių, - o Kahoro. 

- Ak, sire, jūs pareikalavote Kahoro? Dievaži, teisingai 
pasielgėte, būdamas jūsų vietoje aš daryčiau tą patį, ką ir jūs. 

- Štai todėl, - šypsodamasis savo klastinga šypsena pasakė 
Bearnietis, - štai todėl... dabar tu supranti? 

- Ne, tetrenkia mane perkūnas! 

- Štai todėl ir siekiama sukiršinti mane su žmona, kad aš 
pareikalaučiau skyrybų. Nėra žmonos, - ar supratai dabar, Ši- 
ko, - nėra ir kraičio, taigi nėra ir trijų šimtų tūkstančių ekiu, 
nėra miestų ir, svarbiausia, nėra Kahoro. Tai neblogas būdas 

atsikratyti būtinybės laikytis duoto žodžio, o mano brolis de 
Valua pakankamai sumaniai spendžia panašias pinkles. 

- Ojūs labai norėtumėte atgauti tą tvirtovę, ar ne, sire? - 
paklausė Šiko. 

- Žinoma, juk galų gale kas yra toji Bearno karalystė? 
Vargana nedidukė kunigaikštystė, kurią mano svainio ir uoš- 
vės gobšumas taip apkarpė, kad su ja susijęs karaliaus titulas 
kelia vien pašaipą. 

- Taip, kai tuo tarpu Kahoras, ieidamas į į šią kunigaikštys- 
tę... 

- Kahoras taptų tikra tvirtove, mano bendratikių saugumo 
garantu. 

- Tai šit, brangus sire, susitaikykite su mintimi, kad Kaho- 
ras prarastas, nes visai nesvarbu, išsiskirsite jūs su ponia Mar- 
garita ar ne, Prancūzijos karalius niekada jo jums neatiduos, 
nebent pats jį paimtumėte... 

- O! - sušuko Henrikas. - Aš jį paimčiau, jei jis nebūtų taip 
stipriai ginamas, be to, aš bjauriuosi karu. 

- Kahoras neįveikiamas, sire, - atsakė Šiko. 

- O, neįveikiamas, neįveikiamas, - nutęsė Henrikas, - bet 
jei aš turėčiau armiją, kurios neturiu... 

- Paklausykite, sire, mes juk nesirengiame vienas kitam 
meilikauti. Pats žinote, kad gaskonai - žmonės atviraširdžiai. 
Kad užgrobtumėte Kahorą, kur komanduoja ponas de Veze- 
nas, reikia būti Hanibalu arba Cezariu, o jūsų didenybė... 

- Na, ir ką mano didenybė? - pašaipiai šypsodamasis pa- 
klausė Henrikas. 

- Jūsų didenybe, jūs pats prisipažinote, kad nenorite ka- 
riauti. 

Henrikas atsiduso. Melancholiškas jo žvilgsnis staiga plyk- 
stelėjo, bet, įveikęs nevalingą jausmų protrūkį, jis įdegusia 
ranka paglostė tamsią savo barzdą ir pasakė: 

- Teisybė, aš niekada neišsitraukiau iš makšties špagos ir 

niekada to nedarysiu. Aš esu šiaudinis karalius ir taikus žmo- 
gus. Ir vis dėlto, Šiko, nors ir kaip keista, mėgstu pakalbėti 
apie karinius dalykus: tai įaugę man į kraują. Mano protėvis, 
šventas Liudvikas, nors ir buvo mokytas dievobaimingumo, 
pats buvęs švelnios prigimties, gebėjo esant reikalui vikriai 
paleisti ietį ir narsiai kautis špaga. Šiko, jei neprieštarauji, 
"pakalbėkime apie poną de Vezeną, kuris prilygsta ir Haniba- 
lui, ir Cezariui. 

- Sire, atleiskite man, - pasakė Šiko, - jei aš ne tik įžei- 
džiau, bet ir sutrikdžiau jūsų ramybę. Apie poną de Vezeną 
prakalbau tik todėl, kad iš pat pradžių užgeso ugnis, kuri iš 
jaunumo ir nepatyrimo tvarkant valstybės reikalus galėjo 
plykstelėti jūsų širdyje. Matote, Kahoras taip ginamas ir sau- 
gomas todėl, kad tai yra lemiama pozicija Pietuose. 

- Deja! - dar giliau atsiduso Henrikas. - Aš tai puikiai Ži- 
nau. Ė 

- Tai ir turtinga vietovė, ir rami gyvenvietė. Turėti Kaho- 
rą, vadinasi, turėti pilnus grūdų aruodus, rūsius, pilnas skry- 
nias, klojimus ir būstus, ryšius. 

- Ė, po perkūnais! - sušnibždėjo Navaros karalius. - Štai ir 
aš troškau turėti Kahorą taip stipriai, jog panorau, kad jis 
būtų viena iš mūsų santuokos su Margarita sąlygų, sine gua 
non“. Klausyk, aš prakalbau lotyniškai. Kahoras buvo mano 
žmonos kraitis, man jį žadėjo, aš turėjau jį gauti. 

- Sire, būti skolingam ir mokėti... - pastebėjo Šiko. 

- Tu teisus, įsiskolinti ir mokėti - du skirtingi dalykai, bi- 
čiuli. Taigi, anot tavęs, su manim taip ir neatsiskaitys? 

- Bijau, kad taip. 

- Velniai neraliuoti! - sušuko Henrikas. 

- Ir, atvirai kalbant... - tęsė mintį Šiko. 

- Na? 


Š būtina (Ior.). 

- Atvirai kalbant, tai bus teisinga, sire. 

- Teisinga? Kodėl, mano drauge? 

- Todėl, kad jūs, vedęs Prancūzijos rūmų princesę, nesuge- 
bėjote atlikti karaliaus pareigų, nesugebėjote pasiekti, kad iš 
pradžių jums sumokėtų kraitį, o paskui atiduotų miestus. 

- Nelaimingasis! - karčiai šypsodamasis, pasakė Henrikas. 
- Argi tu pamiršai Sen Žermeno Okseriečio aliarmą? Man 
atrodo, kad bet kuris jaunavedys, kurį ketina papjauti jo ves- 
tuvių nakti, labiau rūpinasi, kaip išgelbėti savo gyvybę, o ne 
kraitį. 

- Sutinku, - pasakė Šiko. - Na, o po to? 

- Po to? - paklausė karalius. 

- Taip. Dabar pas mus, atrodo, taikos metas. Tai šit, jums 
reikėjo tuo pasinaudoti ir imti tvarkyti reikalus. Reikėjo, at- 
leiskite man, sire, užuot pasinėrus į meilės nuotykius, vesti 
derybas. Žinau, tai ne taip malonu, užtat naudinga. Aš taip 
kalbu turėdamas galvoje ne tik jūsų, bet ir karaliaus, mano 
valdovo, interesus. Jei Prancūzijos Henrikas turėtų stiprų 5ą- 
jungininką Navaros Henriką, jis būtų iš visų stipriausias, O jei 
dar tarsime, kad katalikus ir protestantus gali suvienyti bend- 
ri politiniai interesai, net jei vėliau jie ir vėlei imtų ginčytis 
religijos klausimais, katalikai ir protestantai, tai yra abu Hen- 
rikai, visus priverstų drebėti. 

- O aš, - taikiai pasakė Henrikas, - visai nesiekiu priversti 
ką nors drebėti, kad tik man pačiam nereikėtų drebėti... Bet 
žinai, Šiko, daugiau nebekalbėkime apie tai, kas mane taip 
jaudina. Aš neturiu Kahoro, na ir kas, apsieisiu ir be jo. 

- Tai nelengva, mano karaliau. 

- O ką daryti, jei pats manai, kad Henrikas man jo nieka- 
da neatiduos. 

- Sire, aš taip manau, aš netgi esu tuo tikras dėl trijų prie- 
žasčių. 

- Išdėstyk man jas, Šiko. 

- Mielai. Pirma priežastis yra ta, kad Kahoras - turtingas 
miestas, ir Prancūzijos karalius linkęs ne atiduoti ji, o pasi- 
laikyti sau. 

- Bet, Šiko, tai nelabai sąžininga. 

- Taip elgiasi karaliai, sire. 

- Anot tavęs, pasiimti viską sau, ko tik užsigeidi - karališ- 
kas poelgis? 

- Taip, tai reiškia pasiimti sau liūto dalį, o liūtas - žvėrių 
karalius. 

- Aš įsiminsiu tai, ką dabar pasakei, gerasis mano Šiko, 
tam atvejui, jei kada nors tapsiu karaliumi. Na, o antra prie- 
žastis, sūneli? 

- Štai ji: ponia Kotryna... 

- Vadinasi, ji, geroji mano mama Kotryna, kaip ir anks- 
čiau, kišasi į politiką? - nutraukė jį Henrikas. 

- Kaip ir anksčiau. Ponia Kotryna mieliau matytų savo duk- 
rą Paryžiuje, o ne Nerake, šalia savęs, o ne šalia jūsų. 

- Tu taip manai? Ir vis dėlto neatrodo, kad Kotryna jaustų 
savo dukrai karštą meilę. 

- Ne. Bet ponia Margarita, būdama su jumis, yra tarsi įkai- 
tas. 

- Tu labai įžvalgus, Šiko. Po perkūnais, man ši mintis nie- 
kada nebūtų šovusi į galvą. 

- Nerakas - labai mielas miestas, su puikiu parku ir alėjo- 
mis, kitų tokių niekur nerasi. Bet be pinigų ponia Margarita 
Nerake pradės nuobodžiauti ir ims gailėtis Luvro. 

- Pirmoji priežastis man arčiau prie širdies, Šiko, - papur- 
tęs galvą pasakė karalius. 

- Tuomet aš pasakysiu jums trečiąją. Anžu kunigaikštis sie- 
kia kokio nors sosto ir kiršina Flandriją. Ponai de Gizai irgi 
trokšta išsikovoti karūną ir drumsčia vandenis Flandrijoje. Is- 
panijos karalius nori mėgautis visuotine monarchija ir kiršina 
visą pasaulį. Tai šit jūs, Navaros valdovas, esate nelyg svars- 
tyklės, padedate išlaikyti pusiausvyrą. 

- Ką tu! Aš, būdamas toks nereikšmingas? 

- Būtent. Prisiminkite šveicarų respubliką. Jei jūs tapsite 
galingas, tai yra sustiprėsite, viskas subyrės, jūsų vaidmuo taps 
labai svarbus. | 

- O, Šiko, štai ši priežastis man labai patinka, labai logiš- 
kai tu ją išdėstei. Šiko, tu iš tiesų tikras mokslinčius. 

- Sire, teisybę pasakius, darau viską, ką galiu, - atsakė Ši- 
ko. 

Pagyrimas paglostė jam širdį, ir jis ėmė pasitikėti kara- 
liaus geraširdiškumu, prie kurio nebuvo pripratęs. 

- Tai čia ir yra dabartinės mano padėties paaiškinimas? 

- Išsamus paaiškinimas, sire. 

- Šiko, o juk aš viso šito nesupratau, visą laiką tikėjausi, 
supranti? 

- Sire, galiu duoti jums patarimą: liaukitės tikėjęsis! 

- Tokiu atveju, Šiko, su Prancūzijos karaliaus sutartimi aš 
pasielgsiu taip, kaip elgiuosi su savo nuomininko, kuris nega- 
li sumokėti nuomos, sutartimi: šalia jo vardo parašysiu raidę 
"S". 

- Tai reiškia - sumokėta? 

- Taip. 

- Parašykite dvi "S", sire, ir atsiduskite. 

Henrikas atsiduso. 

- Taip ir padarysiu, Šiko, - atsakė jis. - Beje, kaip matai, 
galima gyventi ir Bearne, o Kahoras man ne toks jau būtinas. 

- Matau ir, kaip spėjau, jūs - išmintingas valdovas, kara- 
lius filosofas... Bet koks ten girdėti triukšmas? 

- Triukšmas? Kur? 

- Man rodos, kieme. 

- Pažiūrėk pro langą, mano drauge, pažiūrėk. 

Šiko priėjo prie lango. 

- Sire, - pasakė jis, - ten apačioje būriuojasi koks dvylika 
apskurusių Žmonių. 

- A, tai mano vargšai laukia išmaldos, - stodamasis pasakė 
Navaros karalius. 

- Jūsų didenybe, jūs turite vargšų? 

- Žinoma, argi Dievas neįpareigoja pasirūpinti vargšais? 
Nors aš ir nesu katalikas, Šiko, vis dėlto esu krikščionis. 

- Šaunu, sire! 

- Eime, Šiko, nulipkime žemyn! Mes drauge išdalysime iš- 
maldą, o paskui pavakarieniausime. 

- Sire, aš seksiu jums iš paskos. 

- Paimk nuo staliuko, šalia mano špagos gulinčią piniginę. 

- Jau paėmiau, sire... 

- Puiku! 

Jie nulipo žemyn. Lauke jau buvo tamsu. Karalius atrodė 
susimąstęs ir susirūpinęs. 

Šiko žiūrėjo į Henriką ir karaliaus nerimavimas jį liūdino. 

"Ir kodėl, velniai rautų, šovė man į galvą mintis, - galvojo 
Šiko, - kalbėti apie politiką su šiuo šauniu princu? Dabar aš 
tik apnuodijau jo sielą. Na ir menkysta esu." 

Kai jie atskubėjo į kiemą, Navaros karalius priėjo prie 
elgetų būrio, kurį jam buvo parodęs Šiko. 

Jų iš tikrųjų buvo dvylika. Jie skyrėsi vienas nuo kito stotu, 
išvaizda, drabužiais, ir neatidus stebėtojas iš balso, eisenos ir 
gestų būtų palaikęs juos čigonais, svetimšaliais, ne visai įpras- 
tais praeiviais. Bet akylas stebėtojas išsyk būtų atpažinęs per- 
sirengusius dvariškius. 

Henrikas paėmė iš Šiko rankų piniginę ir davė ženklą. 

Visi vargetos, matyt, gerai suprato šį ženklą. 

Ir jie ėmė iš eilės eiti prie karaliaus, nuolankiai jį sveikin- 
dami. Iš tų veidų, protingų ir drąsių, karalius, vien tik kara- 
lius galėjo perskaityti: "Jų krūtinėse plaka karštos širdys". 

Henrikas pasisveikino linktelėjęs galvą, paskui ikišo į pi- 
niginę, kurią buvo atrišęs Šiko, smilių bei nykštį ir ištraukė 
monetą. 

- O, bet juk tai auksas, sire, - pastebėjo Šiko. 

- Žinau, mano drauge. 

- Po perkūnais, jūs, pasirodo, esate turtuolis. 

- Argi tu, bičiuli, nematai, kad kiekviena moneta skiriama 
dviem elgetoms? - nusišypsojęs paklausė Henrikas. - Atvirkš- 
čiai, Šiko, aš esu vargeta, ir, kad galėčiau gyventi, esu priver- 
stas padalyti savo pistoles perpus. 

- Teisybė, - vis labiau stebėdamasis pasakė Šiko, - šios mo- 
netų puselės kažkaip keistai apipjautos iš kraštų. 

- O, aš it mano Prancūzijos brolis, kuris pramogauja kar- 
pydamas paveikslėlius: aš irgi turiu savų keistenybių. Kai ne- 
turiu kas veikti, pjaustau savo dukatus. Vargšas sąžiningas 
Bearnietis išradingas it žydas. 

- Ir vis dėlto, sire, - palingavęs galvą, tarė Šiko, mat supra- 
to, kad ir čia slypi kažkokia paslaptis, - vis dėlto tai labai 
keistas būdas dalyti išmaldą. 

- Tu darytum kitaip? 

- Dievaži, kitaip: užuot gaišęs laiką ir dalijęs monetą per- 
pus, aš duočiau visą ir pridurčiau: "Ji skirta dviem". 

- Brangusis, jie imtų peštis ir, trokšdamas padaryti gerą 
darbą, aš, atvirkščiai, juos tik sukiršinčiau. 

- Tebūnie taip! - sušnibždėjo Šiko, į žodį, kuriame slypi 
visų filosofijos mokslų išmintis, sutelkdamas nepritarimą ka- 
ralių keistenybėms. 

Henrikas išėmė iš piniginės auksinės monetos puselę ir, 
sustojęs priešais pirmąjį elgetą, su įprasta ramybe švelniai 
pažvelgė į tą žmogų. Karalius netarė nė vieno žodžio, tik žvel- 
gė klausiamai į jį. 

- Ažanas, - nusilenkdamas pasakė tas. 

- Kiek? - paklausė karalius. 

- Penki šimtai. 

- Kahoras. 

Jis padavė jam monetą ir ištraukė iš piniginės kitą. 

Elgeta dar žemiau nusilenkė ir nuėjo. 

Paskui sekė kitas, jis irgi nuolankiai nusilenkė prieš kara- 
lių. 

- Ošas, - sveikindamasis prisistatė jis. 

- Kiek? 

- Trys šimtai penkiasdešimt. 

- Kahoras. 

- Ir karalius atidavė jam antrą puselę, paskui iš piniginės 
išsitraukė dar vieną. 

Toji dingo taip pat kaip ir pirmoji. Priėjo trečias ir pasi- 
sveikino. 

- Narbona, - pasakė jis. 

- Kiek? 

- Aštuoni šimtai. 

- Kahoras. 

Karalius atidavė trečią monetos puselę ir išsitraukė iš pi- 
niginės dar vieną. 

- Montobanas, - pasakė ketvirtas. 

- Kiek? 

- Šeši šimtai. 

- Kahoras. 

Ir taip visi prieidavo, nusilenkdavo, ištardavo kokio nors 
miesto vardą ir skaičių. Tų skaičių suma sudarė aštuonis tūks- 
tančius. 

Kiekvienam iš jų Henrikas atsakydavo "Kahoras", kaskart 
su ta pačia intonacija ištardamas šį žodį. Viskas buvo išdaly- 
ta, piniginėje monetų nebeliko, elgetos išėjo. 

- Štai ir viskas, - tarė Henrikas. 

- Viskas, sire? 

- Taip, aš baigiau. 

Šiko timptelėjo karaliui už rankovės. 

- Sire! - pasakė jis. 

- Ką? 

- Leiskite man pasmalsauti. 

- Kodėl gi ne? Smalsumas - įprastas dalykas. 

- Ką jums sakė tie elgetos ir ką jūs jiems, velniai rautų, 
atsakinėjote? 

Henrikas nusišypsojo. 

- Jūs žinote, kad visa tai - paslaptis, - pareiškė Šiko. 

- Tu taip manai? 

- Aš niekada nesu matęs, kad taip būtų dalijama išmalda. 

- Nerake tai įprasta, brangus mano Šiko. Tu žinai priežo- 
dį: "Kiekviena parapija turi savo bažnyčią". 

- Keistas ipratimas, sire. 

- Ne, tegul mane skradžiai! Viskas taip paprasta. Visi tie 
žmonės, kuriuos matei, bastosi po šalį ir renka išmaldą. Bet 
jie visi iš įvairių vietovių. 

- Na ir kas, sire? 

- Tai šit, kad nepaduočiau tam pačiam, kiekvienas sako 
savo gimtojo miesto pavadinimą. Taigi, brangus mano Šiko, 
pats supranti, aš visiems daliju po lygiai ir padedu visų savo 
valstybės miestų elgetoms. 

- Kad jie tarė miestų pavadinimus, dar suprantama. Bet 
kodėl jūs visiems atsakydavote "Kahoras"? 

- O! - šuktelėjo Henrikas, puikiai vaidindamas nustebusį. - 
Aš jiems atsakydavau "Kahoras"? 

- Velniai rautų! 

- Tu taip manai? 

- Aš esu tuo tikras. 

- Štai matai, nuo to laiko, kai mes su tavimi kalbėjome 
apie Kahorą, tas žodis nenueina man nuo liežuvio. Taip visa- 
da būna, kai ko nors labai geidi ir negali gauti. Vis galvoji, 
galvoji, ir ištari garsiai. 

- Hm, - sumurmėjo Šiko, nepatikliai žvelgdamas į tą pusę, 
kur nuėjo elgetos. - Sire, norėčiau būti supratingesnis. Be to, 
mane glumina dar kai kas. 

- Kaip, dar kai kas? 

- Skaičius, kurį kiekvienas iš jų ištardavo. Jei juos visus 
sudėtume, gautume aštuonis tūkstančius. 

- A, aš, kaip ir tu, Šiko, čia nieko nesupratau. Bet štai ko- 
kia mintis man šovė į galvą: kaip žinai, elgetos stoja į įvairias 
sąjungas, ir visai gali būti, kad jie pasakydavo skaičių tos są- 
jungos, kuriai patys priklauso. Man rodos, tai visai tikėtina. 

- Sire! Sire! 

- Mano drauge, eime vakarieniauti. Manau, niekas negali 
apšviesti proto labiau, kaip valgis ir gėrimas. Visa tai mes 
aptarsime prie stalo, ir tu pats įsitikinsi: nors mano pistolės 
perpjautos, užtat vyno buteliai pilni. 

Karalius pašaukė pažą ir įsakė patiekti vakarienę. 

Paskui, nekreipdamas dėmesio į etiketą, paėmė už paran- 
kės Šiko ir vėl užlipo su juo į kabinetą, kur buvo patiekta 
vakarienė. 

Eidamas pro karalienės kambarius, jis pažvelgė į langus 
ir pamatė, kad jie neapšviesti. 

- Paže, - paklausė jis, - jos didenybės karalienės nėra na- 
muose? 

- Jos didenybė nuėjo aplankyti panelės de Monmoransi, 
kuri, sako, sunkiai serganti. 

- O, vargšelė Fosez, - tarė Henrikas, - išties kokia karalie- 
nė geraširdė. Eime, Šiko, eime vakarieniauti. 

XIX 
TIKROJI NAVAROS KARALIAUS "MEILUŽĖ" 


Vakarieniavo jie labai smagiai. Atrodė, kad Henrikas iš 
savo minčių ir širdies išvaikė visus šešėlius, o kai Bearnietis 
taip nusiteikdavo, jis būdavo puikus kompanionas. 

Tuo tarpu Šiko pasistengė kaip galima giliau slėpti savo 
nerimą, kuris apėmė jį, kai atvyko ispanų pasiuntinys, kuris 
lydėjo ji kieme, ir dar labiau sustiprėjo, kai karalius dalijo 
išmaldą elgetoms; dabar nerimas užvaldė ji visą. 

Henrikas norėjo, kad jo kūmas Šiko vakarieniautų tik jo 
draugėje. Dar gyvendamas karaliaus Henriko rūmuose, jis vi- 
są laiką jautė Šiko palankumą, įprastą išmintingo žmogaus 
trauką prie kito protingo žmogaus. 

O Šiko, jei neminėsime ispanų pasiuntinio, elgetų su jų 
slaptažodžiais ir perpus perpjautų auksinių monetų, irgi jautė 
Navaros karaliui didelę simpatiją. 

Matydamas, kad karalius ragauja įvairiausių vynų ir el- 
giasi kaip malonus kompanionas, Šiko nusprendė būti santū- 
resnis, nepraleisti pro ausis nė vieno žodžio, kuris galėjo 
išsprūsti iš lūpų Bearnicčio, atsipalaidavusio prie vakarienės 
stalo ir apsvaigusio nuo stipraus vyno. 

Henrikas gėrė nesivaržydamas, jis buvo nuostabus pašne- 
kovas ir Šiko tegalėjo nuo jo atsilikti ne daugiau kaip dviem 
taurėmis iš trijų. 

Bet mes jau žinome, kad Šiko turėjo atsparią galvą. O Hen- 
rikas Navarietis tikino, kad visi šie vynai - vietiniai ir kad jis 
įpratęs gerti juos kaip pieną. 

Per visą vakarienę abu lėbautojai vienas kitam buvo labai 
malonūs. 

- Kaip aš jums pavydžiu, - tarė Šiko karaliui, - kokie mieli 
jūsų rūmai ir kaip linksmai jūs leidžiate dienas, sire. Kiek 

malonių veidų šauniuose jūsų namuose ir kokia turtinga gra- 
žioji Gaskonė! 

- Brangus mano Šiko, jei mano žmona būtų drauge su mu- 
mis, aš tau nesakyčiau to, ką pasakysiu. Bet jos nėra, ir aš 
prisipažinsiu, kad pati maloniausia mano gyvenimo pusė yra 
ta, kurios tu nematai. 

- O, sire, - atsakė šis, - ko tik nekalbama apie jūsų dideny- 
bę. 

Henrikas atsilošė ir juokdamasis pasiglostė barzdą. 

- Taip, taip, iš tiesų? - paklausė jis. - Sakoma, kad aš kara- 
liauju tarp moterų. 

- Tikrai taip, sire, ir tai mane stebina. 

- Kodėl, kūmai? 

- O todėl, sire, kad jums nesvetimas sielos polėkis, kuris 
daro monarchus iškiliom asmenybėm. 

- Ak, Šiko, tu klysti, - atsakė Henrikas. - Tingumo manyje 
daugiau nei polėkio, tai įrodo visas mano gyvenimas. Jei aš 
isipainioju į meilės pinkles, tai visada su moterimi, kuri yra 
man prie šono, jei renkuosi vyną, tai visada iš artimiausio 
butelio. Į tavo sveikatą, Šiko! 

- Sire, jūs suteikiate man garbę, - atsakė Šiko, ištuštinęs 
skaitė jo mintis. 

- Ir todėl, - pakėlęs aukštyn akis, tarė karalius, - mano 
namuose kyla kivirčų, kūmai! 

- Taip, aš suprantu: visos karalienės freilinos jumis žavisi, 
sirę! | 

- Jos gyvena mano kaimynystėje, Šiko. 

- Ak, sire, iš jūsų aksiomos atrodytų, kad jei jūs leistumėte 
dienas Sen Deni, o ne Nerake, karalius negyventų taip taikiai 
kaip dabar. 

Henrikas paniuro. 

- Karalius! Ką jūs man kalbate, Šiko! - pasakė Henrikas 

Navarietis. - Karalius! Gal jūs įsivaizduojate, kad aš esu Gi- 
zas? Teisybė, aš noriu turėti Kahorą, bet tik todėl, kad jis čia 
pat, šalia. Ir vėl, kaip visada, pagal mano sistemą, Šiko. Aš 
žmogus ambicingas, bet tik tol, kol sėdžiu. Kai tik atsistoju, 
niekur nebesiveržiu. 

- Po perkūnais! Sire, - atsakė Šiko, - siekimas gauti tai, ką 
turi prie savęs, langai primena Bordžos Čezarę“: jis lipdė savo 
karalystę užimdamas miestą po miesto ir tvirtino, kad Italija - 
artišokas, kurį reikia valgyti lapelis po lapelio. 

- Kūmai, tas Bordžos Čezarė, man rodos, buvo ne toks blo- 
gas politikas, - atsakė Henrikas. 

- Taip, bet jis labai pavojingas kaimynas ir prastas brolis. 

- Šit kaip, ar tik nelyginate manęs, hugenoto, su švento 
tėvo sūneliu? Būkite atsargus, pone pasiuntiny. 

- Sire, aš jūsų su niekuo nebūčiau linkęs lyginti. 

- Kodėl? 

- Todėl, kad kiekvienas, kas, išskyrus jus patį, bandys jus 
su kuo nors lyginti, apsiriks. Sire, jūs esate garbėtroška. 

- Keistas dalykas! - pasakė Bearnietis. - Štai žmogus, kuris 
iš visų jėgų stengiasi priversti mane ko nors siekti. 

- Apsaugok Viešpatie! Sire, viskas atvirkščiai, aš iš visos 
širdies trokštu, kad jūs, jūsų didenybe, nieko nesiektumėte. 

- Paklausykite, Šiko, jums nėra ko skubėti į Paryžių, ar 
ne? 

- Taip, sire. 

- Tuomet jūs praleisite pas mane keletą dienų. 

- Jei jūs, jūsų didenybe, suteikiate man garbę norėdamas 
leisti laiką mano draugėje, aš mielai paviešėsiu pas jus savai- 
tėlę. 


"Bordžos Čezarė (1475-1507) - popiežiaus Aleksandro VI sūnus, 
Romanijos kunigaikštis, stengęsis įkurti sau pavaldžią Vidurio Italijos val- 


stybę. 

- Savaitėlę - puiku, kūmai! Po savaitės jūs pažinsite mane 
kaip tikrą savo brolį. Išgerkime, Šiko! 

- Sire, daugiau nebenoriu, - atsakė Šiko, bandydamas atsi- 
sakyti ankstesnio savo sumanymo nugirdyti karalių. 

- Tuomet, kūmai, aš palieku jus, - pareiškė karalius. - Ko 
nieko neveikiant smaksoti prie stalo? Sakau jums, išgerkime. 

- Kodėl? 

- Kad kiečiau miegotume. Išgėrus čionykščio vyno, aplan- 
ko tokie saldūs sapnai. Ar jūs mėgstate medžioti, Šiko? 

- Ne itin, sire. O jūs? 

- Aš dievinu medžioklę nuo tų laikų, kai dar gyvenau kara- 
liaus Karolio IX rūmuose. 

- O kodėl jūsų didenybė suteikiate man garbę aiškinda- 
miesi, ar aš mėgstu medžioklę? 

- Todėl, kad rytoj vykstu medžioti ir ketinu pasiimti jus su 
savimi. 

- Sire, man tai didelė garbė, bet... 

- O kūmai, būkite ramus, medžioklė džiugins visų kariškių 
akis ir širdis. Aš esu geras medžiotojas, Šiko, ir noriu, kad jūs, 
velniai rautų, pats tuo įsitikintumėte. Juk sakėte, kad norite 
mane geriau pažinti. 

- Po perkūnais! Sire, turiu prisipažinti, kad tai vienas di- 
džiausių mano norų. 

- Puiku! Tai yra tai, ko jūs apie save dar nežinote. 

- Sire, aš padarysiu viską, ko tik panorės karalius. 

- Gerai! Vadinasi, sutarta! O, štai ir pažas, jis mums su- 
trukdė. 

- Kas nors svarbu, sire? 

- Kokių gali būti reikalų, kai aš sėdžiu už stalo? Jūs, bran- 
gus Šiko, tiesiog stebinate mane: visą laiką įsivaizduojate esąs 
Prancūzijos karaliaus rūmuose. Šiko, mano bičiuli, atsimink, 
tu esi Nerake... 

- O kas, sire, Nerake? 


4. Keturiasdešimt penki II t. 

- Nerake po geros vakarienės einama miegoti. 

Šiko atsistojo, karalius irgi, paskui jis įsikibo savo svečiui į 
parankę. Šiko toks skubėjimas pasirodė įtartinas. Beje, po to, 
kai atvyko ispanų pasiuntinys, Šiko tapo labai įtarus. Todėl jis 
nutarė kaip galima ilgiau pasilikti kabinete. | 

- O! O! -svirduliuodamas pasakė jis. - Keistas dalykas, 
SiTe. 

Bearnietis nusišypsojo. 

- Kas atsitiko, kūmai? 

- Velniai rautų! Man sukasi galva. Kol sėdėjau, viskas bu- 
vo nuostabu, o kai atsistojau, brrr! 

- Keista! - nustebo Henrikas. - Mes tik paragavome vyno. 

- Paragavome, sire? Jūs tai vadinate ragavimu? Šaunu, si- 
re. Na ir šauniai jūs geriate, lenkiu prieš jus galvą kaip prieš 
siuzereną. Anot jūsų, tai ragavimas? 

- Šiko, mano bičiuli, - atsakė Bearnietis, stengdamasis ašt- 
riu, tik jam vienam būdingu žvilgsniu nustatyti, ar Šiko iš tik- 
ro apgirtęs, ar tik dedasi esąs girtas, - Šiko, drauguži, geriau- 
sia, ką dabar gali padaryti - eiti miegoti. 

- Taip, sire, labos nakties! 

- Labos nakties, Šiko, iki rytojaus! 

- Taip, sire, iki rytojaus! Jūsų didenybe, jūs esate visiškai 
teisus, geriausia, ką Šiko gali padaryti - eiti miegoti. Laba- 
nakt, sire! 

Ir Šiko išsitiesė ant grindų. 

Matydamas, kad jo bendras neketina išeiti, Henrikas me- 
tė žvilgsnį į duris. Nors ir koks greitas buvo tas žvilgsnis, Šiko 
ji sugavo. 

- Tu toks girtas, vargšeli mano Šiko, kad net nepastebėjai 
vieno dalyko. 

- Kokio? 

- Mano kabineto grindis tu palaikei savo lova. 

- Šiko - kareivis, Šiko tai visai nesvarbu. 

- Vadinasi, tu dar kai ko nematai. 

- O! Ir kas tai? 

- Aš kai ko laukiu. 

- Vakarieniauti? Tuomet vakarieniaukime. 

Ir Šiko pabandė atsistoti. 

- O, po perkūnais! - sušuko Henrikas. - Kūmai, kaip greitai 
tu apgirtai! Dink iš čia, velniai rautų, argi nesupranti, kad ji 
jau laukia? 

- Ji! - nustebo Šiko. - Kas ji tokia? 

- Tegul tave skradžiai, moteris, kuri atėjo pas mane ir sto- 
vi ten, už durų... 

- Moteris! O, ko tu iš karto nepasakei, Enrike? O! Atleis- 
kite, - vapėjo Šiko, - aš maniau... aš maniau, kad kalbuosi su 
Prancūzijos karaliumi. Matote, jis mane visai išlepino, gera- 
sis Enrikė. Kodėl iš karto nepasakėte, sire! Aš išeinu. 

- Nair puiku, tu esi geras dvariškis, Šiko! O dabar stokis ir 
eik, manęs laukia bemiegė naktis, ar supranti, visa naktis? 

Šiko atsistojo ir nusvyravo durų link. 

- Likite sveikas, mano drauge, sudie, gerų sapnų. 

- Ojjūs, sire? 

- Tss! 

- Taip, taip, tss! 

Ir jis atidarė duris. 

- Galerijoje rasi pažą, jis palydės tave į tavo kambarį. O 
dabar eik! | 

- Dėkoju, sire. 

Ir Šiko išėjo, prieš tai nusilenkęs taip žemai, kaip būtų 
nusilenkęs tik visai girtas žmogus. 

Bet vos tik jis uždarė duris, girtumas išgaravo. Šiko žengė 
tris žingsnius, paskui staiga sugrįžo ir priglaudė aki prie pla- 
čios rakto skylutės. 

Henrikas jau darė duris nepažįstamajai, kurią Šiko, būda- 
mas smalsus kaip ir visi pasiuntiniai, žūtbūt norėjo pamatyti. 
Bet vietoj moters iėjo vyriškis. 

Kai jis nusiėmė kepurę, Šiko pažino kilnius ir griežtus Diu- 
plesi-Mornė bruožus. Tai buvo nepalenkiamas ir budrus Na- 
varos karaliaus patarėjas. 

- Po velniais! - sumurmėjo Šiko. - Šis vizitas tikriausiai 
mūsų meilužiui sutrukdė labiau, nei tai būčiau galėjęs pada- 
ryti aš. 

Bet Diuplesi-Mornė sutinkančio Henriko veidas švytėjo 
džiaugsmu. Jis dar kartą paspaudė atvykėliui abi rankas, su 
panieka pastūmė stalą ir pasodino Mornė šalia savęs su tokiu 
įkarščiu, kurį patiria tik prie savo mylimosios besiartinantis 
įsimylėjėlis. 

Atrodė, jis nekantriai laukė pirmų žodžių, kuriuos ištars jo 
patarėjas. Bet netikėtai, net nespėjus Mornė prasižioti, Hen- 
rikas atsistojo, davęs ženklą palaukti, priėjo prie durų ir už- 
šovė velkę. Toks atsargumas privertė Šiko susimąstyti. 

Paskui jis įsmeigė liepsningą žvilgsnį į žemėlapius, planus 
ir laiškus, kuriuos jam vieną po kito perdavė jo ministras. 

Karalius uždegė dar keletą žvakių ir ėmė rašyti bei kažką 
žymėti žemėlapiuose. 

- Oho, - sušnibždėjo Šiko, - šit kaip šauniai leidžia naktį 
Henrikas Navarietis! Apsaugok Viešpatie, jei jos visos tokios, 
Henrikui Valua gali tekti praleisti nemažai bemiegių naktų. 

Tą akimirką Šiko išgirdo už savo nugaros žingsnius. Tai 
buvo pažas, budėjęs galerijoje ir laukęs jo, kaip buvo įsakęs 
karalius. 

Būgštaudamas, kad jo, besiklausančio, neužkluptų, Šiko iš- 
sitiesė visu ūgiu ir paprašė berniuko palydėti į jam skirtą kam- 
barį. 

Beje, aiškintis nebebuvo ko. Diuplesi pasirodymas viską 
jam pasakė. 

- Prašyčiau sekti paskui mane, - tarė d'Obijakas, - man 
liepta palydėti j jus į jums skirtą kambarį. 

Ir jis nuvedė Šiko į trečią aukštą, kur jau buvo paklota 
lova. 


52 


Dabar Šiko abejonės išsisklaidė. Jis jau iššifravo pusę žen- 
klų, sudarančių rebusą, kurio pavadinimas - Navaros karalius. 
Todėl, užuot miegojęs, jis niūriai susimąstęs sėdėjo ant lovos. 
Mėnulis virš aštrių stogo kampų liejo it iš sidabrinio ąsočio 
melsvą šviesą ant upės ir laukų. 

"Viskas aišku, - paniuręs galvojo Šiko, - Henrikas yra tik- 
ras karalius, Henrikas rengia sąmokslą. Šie rūmai, šis parkas, 
miestas, jį supančios apylinkės - sąmokslo židinys; moterys 
rezga meilės pinkles, bet po tuo slypi politika; vyrų širdys 
liepsnoja geresnės ateities viltimi. Henrikas sumanus, jis ne 
tik protingas, bet ir genialus. Jis užmezgęs ryšius su Ispanija, 
o ši šalis - klastinga. Kas žino, galbūt po tokiu kilniu atsaky- 
mu pasiuntiniui slepiasi visai priešingos mintys, galbūt apie 
tai jis įspėjo pasiuntinį mirktelėjęs akimi arba davęs kokį nors 
kitą ženklą, kurio aš, būdamas savo slėptuvėje, negalėjau ma- 
tyti. Henrikas turi šnipų. Jis jiems moka pats arba per įgalio- 
tinius. Tie elgetos iš tikro buvo persirengę dvarininkai. Me- 
niškai išraižytos auksinės monetos - sutartiniai ženklai, slap- 
tažodis. Henrikas tik dedasi aistringu įsimylėjėliu, ir kai visi 
įsivaizduoja, kad jam terūpi meilės dalykai, jis per naktis dir- 
ba su Mornė, kuris niekada nemiega ir nežino, kad yra meilė. 
Štai ką aš turėjau pamatyti ir pamačiau. Karalienė Margari- 
ta turi meilužių ir karalius tai žino. Jis žino, kas jie, ir paken- 
čia juos, nes karaliui reikalingi arba jie, arba jinai, arba visi 
kartu. Henrikas prastas kariūnas, vadinasi, jam reikia karve- 
džių, jis neturtingas, todėl priverstas mokėti jiems tuo, ką jie 
renkasi. Henrikas Valua man sakėsi negalįs miegoti. Po per- 
kūnais! Ir gerai daro, kad nemiega. Laimė, kad klastingas 
Henrikas yra puikus dvariškis, kuriam Dievas davė gabumų 
intrigoms regzti, bet pamiršo duoti jėgos ir veržiumo. Kalba- 
ma, esą Henrikas bijo muškietos šūvių, ir pasakojama, kad 
jaunystėje, dalyvaudamas kare, jis neįstengė išsėdėti balne 
daugiau kaip keturias valandas. Laimė, - pakartojo mintyse 

Šiko, - nes tokiais laikais, kaip mūsų, intrigantas, jei jis dar 
turėtų jėgos ir drąsos, galėtų tapti pasaulio valdovu. Taip, yra 
Gizas - jis apdovanotas abiem šiom savybėm: geba regzti in- 
trigas ir turi stiprią ranką. Blogai tai, kad apie jo narsą ir 
išmintį žino visi, o Bearniečio niekas nesibijo. Tik aš ji per- 
pratau." 

Ir Šiko pasitrynė rankas. 

"Ka gi, - svarstė jis toliau, - dabar, kai aš ji perpratau, man 
čia nebėra ką veikti. Todėl, kol jis dirba ar miega, aš tylutė- 
liai išvyksiu iš miesto. Man rodos, nedaug yra tokių pasiunti- 
nių, kurie galėtų pasigirti per vieną dieną įvykdę savo užduo- 
ti. O aš tai padariau. Taigi iškeliausiu iš Nerako ir, atsidūręs 
už jo ribų, šuoliuosiu į Prancūziją." 

Ir jis ėmė tvirtinti prie batų pentinus, kuriuos, eidamas pas 
karalių, buvo nusiėmęs. 


XX 
APIE TAI, KAIP NUSTEBO ŠIKO, KAI 
ĮSITIKINO, KAIP GERAI JĮ PAŽĮSTA NERAKE 


Tvirtai nutaręs nepastebimai dingti iš Navaros karaliaus 
rūmų, Šiko ėmė krautis nedidelį savo kelionmaišį. 

Laikydamasis taisyklės "kuo mažiau svorio, tuo greičiau 
judi", jis pasistengė, kad daiktų būtų kaip galima mažiau. 

Pats sunkiausias nešulys, kurį jis pasiėmė su savimi, buvo 
špaga. 

"Pasvarstykime, kiek laiko man prireiks, - rišdamas kelion- 
maišį, galvojo Šiko, - kad nuneščiau karaliui žinių apie tai, ką 
mačiau ir dėl ko būgštauju. Dviejų dienų prireiks nusigauti 
tki kokio nors miesto, iš kur gubernatorius galės išsiųsti kur- 
jerius, o tie skubės kiek tik įstengdami. Tarkime, tas miestas 


54 


bus Kahoras, apie kurį Navaros karalius tiek daug kalba, vi- 
sai teisingai teikdamas jam didžiulę reikšmę. Ten aš galėsiu 
pailsėti, nes žmogaus ištvermė irgi turi ribas. Taigi Kahore 
ilsėsiuosi, 0 vietoj manęs į priekį skubės arkliai. Na, bičiuli 
Šiko, nedelsk, apsiramink ir būk šaltakraujis. Tu įsivaizdavai, 
kad jau atlikai savo misiją, - ne, kvaily, tu tik pusiaukelėje, ir 
tai dar nežinia!" 

Tai pasakęs Šiko užgesino šviesą, kiek galėdamas tyliau 
atidarė duris ir ant pirštų galų nutipeno koridoriumi. 

Šiko buvo puikus strategas. Kai jis paskui d'Obijaką ėjo į 
savo miegamąjį, metė žvilgsnį dešinėn, pažvelgė į kairę, pa- 
sižiūrėjo į priekį, atsisuko atgal ir taip susipažino su aplinka. 

Prieškambaris, koridorius, laiptai ir galiausiai durys į kie- 
mą. 

Bet nespėjo Šiko nueiti prieškambariu ir keturių žingsnių, 
kai susidūrė su kažkokiu žmogumi. 

Tai buvo pažas, gulėjęs ant demblio už durų. Jis pabudo ir 
pasakė: 

- O, labas vakaras, pone Šiko, labas vakaras! 

Šiko atpažino d'Obijaką. 

- Labas vakaras, pone d'Obijakai, - atsakė jis. - Prašom 
mane praleisti, aš noriu pasivaikščioti. 

- Šit kaip? Bet, pone Šiko, naktį draudžiama vaikščioti po 
rūmus. 

- O kodėl, pone d'Obijakai? 

- Karalius baiminasi vagių, o karalienė - garbintojų. 

- Velniai rautų! 

- Juk naktimis, užuot miegoję, slankioja tik vagys ir įsimy- 
lėjėliai. 

- Ir vis dėlto, brangus pone d'Obijakai, - kuo maloniausiai 
šypsodamasis pasakė Šiko, - aš nesu nei vagis, nei įsimylėjė- 
lis, aš esu pasiuntinys, kurį labai išvargino pokalbis, vykęs 
lotynų kalba su karaliene, ir vakarienė su karaliumi. Karalie- 

nė puikiai moka lotynų kalbą, o karalius daug geria. Mano 
drauge, išleiskite mane, aš labai noriu pasivaikščioti. 

- Po miestą, pone Šiko? 

- O, ne, po sodą. 

- Po perkūnais, pone Šiko, po sodą draudžiama vaikščioti 
dar griežčiau nei po miestą. 

- Mano mažasis bičiuli, - pasakė Šiko, - noriu jus pagirti, 
jūs ne pagal metus budrus. Nejau neturite kito užsiėmimo? 

- Neturiu. 

- Jūs režaidžiate, jūs nesate įsimylėjęs? 

- Žaidimams, pone Šiko, reikia pinigų. Jei nori mylėtis, 
turi turėti meilužę. 

- Žinoma, - atsakė Šiko. 

Ir jis ėmė raustis kišenėje. 

Pažas nenuleido nuo jo akių. 

- Pasirauskite atminty, drauguži, - tarė Šiko, - ir aš esu 
tikras, kad jūs prisiminsite kokią nors žavingą moterį, kuriai 
prašau štai už tai nupirkti daug kaspinų ir sugroti smuiku se- 
renadą. 

Ir Šiko įdavė pažui dešimt pistolių, kurios nebuvo perpjau- 
tos kaip Bearniečio pistolės. 

- Iš tiesų, pone Šiko, - pasakė pažas, - išsyk matyti, kad jūs 
pripratęs leisti laiką Prancūzijos rūmuose. Jūs elgiatės taip, 
kad jums neįmanoma atsakyti. Gerai, galite eiti iš savo kam- 
bario, tik prašyčiau netriukšmauti. 

Šiko nereikėjo kartoti du kartus, jis lyg šešėlis išslinko iš 
koridoriaus, o iš ten į laiptinę. Bet, atėjęs į peristilį'*, pamatė 
kiemo sargybos karininką, kuris miegojo sėdėdamas kėdėje. 

Šis stambus vyriškis buvo užtvėręs duris. Nebuvo jokios vil- 
ties pro jas išeiti nepastebėtam. 


10 Peristilis- keturkampė salė, vidaus kiemas arba sodas, apjuostas 
dengta kolonada. 

- Ak tu, plėšike paže, - sušnibždėjo Šiko, - tu žinojai ir 
neįspėjai manęs. 

Tikra bėda, atrodė, karininkas miega labai jautriai: be per- 
stojo nervingai trūkčiojo čia jo ranka, čia koja. Vieną kartą 
jis netgi ištiesė ranką, kaip žmogus, kuris tuoj tuoj pabus. 

Šiko ėmė dairytis, ar nėra kokio nors kito išėjimo, pro kurį 
jis galėtų sprukti lauk. 

Galų gale jis pastebėjo tai, ko ieškojo. 

Tai buvo vienas iš skliautuotų langų, vadinamųjų impostų. 
Jis visą laiką būdavo atviras: gal todėl, kad pro jį plūstų gai- 
vus oras, o-gal todėl, kad Navaros karalius, ne itin rūpestin- 
gas šeimininkas, nepasirūpino, kad jį įstiklintų. 

Šiko čiuopė pirštais sieną, bandydamas nustatyti, per kokį 
atstumą vienas nuo kito yra iškyšuliai ir, atsispyręs į juos ko- 
jomis, ėmė lipti it laiptais iki lango. Mūsų skaitytojai jau Ži- 
no, koks jis buvo judrus ir vikrus; Šiko lipo tyliai, keldamas 
ne daugiau triukšmo kaip sausas lapas, prie sienos šiurena- 
mas rudeninio vėjo. 

Bet impostas pasirodė esąs labai siauras - pro jį niekaip 
nebūtų prasispraudęs Šiko pilvas ir pečiai, nors pilvo, galima 
sakyti, nė nebuvo, o lankstūs pečiai tarsi įaugo į kūną, dingo 
jame, kad užimtų kaip galima mažiau vietos. 

Šiko iškišo pro langą galvą ir vieną petį, bet, atitraukęs 
nuo paskutinio sienos iškyšulio koją, pakibo tarp dangaus ir 
žemės, negalėdamas judėti nei į priekį, nei atgal. 

Jis ėmė sukiotis ir rangytis, bet tik suplėšė striukę ir susi- 
braižė odą. 

Padėtis tapo dar sunkesnė, nes jis niekaip neįstengė iškišti 
špagos rankenos, taigi Šiko galutinai įstrigo imposto rėmuo- 
se. 

Šiko įtempė visas savo jėgas, sukaupė visą savo kantrybę, 
bandė atsegti perpetės sagti, bet atsitiko taip, kad jis tik už- 
griuvo krūtine ant tos sagties. Teko griebtis kito manevro, 

galų gale jam pavyko išsitraukti iš makšties špagą. Dabar bu- 
vo kur kas lengviau, jis galėjo pasidaryti plyšį, pro kurį pavy- 
ko iškišti ranką. Pirmoji pro langą iškrito špaga, Šiko it ungu- 
rys išsirangė paskui. Kad nesusitrenktų, jis abiem rankom at- 
sirėmė į žemę. 

Toji žmogaus kova su geležiniais imposto virbais negalėjo 
nesukelti triukšmo. Stodamasis Šiko atsidūrė akis į akį su kaž- 
kokiu kareiviu. 

- O, Dieve, ar tik nesusižeidėte, pone Šiko? - paklausė jis, 
nutaikęs į Šiko savo alebardos smaigalį. 

"Ir vėl!" - pagalvojo Šiko. 

Ir vis dėlto, sujaudintas to žmogaus dėmesio, jis atsakė: 

- Ne, mano drauge, nė truputėlio. 

- Kokia laimė, - apsidžiaugė kareivis. - Kertu lažybų, nie- 
kas kitas nebūtų galėjęs iškrėsti tokio pokšto, tikrai būtų per- 
siskėlęs galvą. Pone Šiko, tik jus galėjo lydėti sėkmė. 

- Bet iš kur, velniai rautų, tu žinai mano vardą? - nustebęs 
paklausė Šiko, vis dar bandydamas eiti į priekį. 

- Šiandieną mačiau jus rūmuose ir netgi paklausiau: "Kas 
yra tas kilnus dvariškis, kuris kalbasi su karaliumi?" "Tai po- 
nas Šiko", - atsakė man. Todėl aš jus ir pažįstu. 

- Labai malonu, - tarė Šiko, - bet aš, drauguži, labai skubu 
ir tau leidus... 

- Ką jūs sakote, pone Šiko? 

- Kad aš palieku tave ir einu savo keliais. 

- Bet juk naktį iš rūmų niekas neišeina. Yra duotas griež- 
tas įsakymas. 

- Pats matai, kad išeina, aš juk išėjau. 

- Suprantu, bet... 

- Kas "bet"? 

- Jūs sugrįšite, šit ir viskas, pone Šiko. 

- O, ne! 

- Kaip suprasti - ne? 

- Kad ir kaip būtų, ne tuo pačiu keliu. Labai jau jis nepa- 
togus. 

- Jei būčiau ne kareivis, o karininkas, paklausčiau jūsų, 
kodėl būtent taip išėjote, bet tai ne mano reikalas. Man rūpi, 
kad jūs grįžtumėte. Pone Šiko, prašau jūsų, grižkite. 

Kareivis šį savo prašymą ištarė taip išraiškingai, taip įtiki- 
namai, kad Šiko net susijaudino. Todėl pasirausė kišenėje ir 
išsitraukė iš jos dešimt pistolių. 

- Drauguži, tu tikriausiai esi geras šeimininkas, - tarė jis 
jam, - ir supranti, kad jei mano drabužiai taip nukentėjo, kai 
aš lindau pro tą langą, jiems bus dar prasčiau, jei lįsiu atgal. 
Jie pavirto į skarmalus, ir man teks eiti beveik nuogam. Tai 
būtų nepadoru rūmuose, kur tiek daug jaunų ir puikių mote- 
rų, ką jau kalbėti apie pačią karalienę. Todėl praleisk mane, 
drauguži, leisk nueiti pas siuvėją. 

Ir jis padavė jam dešimt pistolių. 

- Tuomet eikite greičiau, pone Šiko, skubėkite. 

Ir kareivis įsidėjo pinigus į kišenę. 

Šiko atsidūrė gatvėje ir ėmė dairytis kelio. Į rūmus jis ke- 
liavo per visą miestą. Dabar jam reikėjo eiti priešinga krypti- 
mi , Ji jaujis ketino patekti pro vartus, esančius kitoje pusė- 
je. Štai ir viskas. Šviesi, be debesėlio naktis nelabai tiko bėgti. 
Šiko prisiminė puikias rūke skendinčias Prancūzijos naktis. 
Tokiu metu Paryžiaus gatvėje praeiviai ir už keturių žingsnių 
neatpažintų vienas kito. Be to, vinimis pakalti jo batai kauk- 
šėjo į grindinį it arklio pasagos. 

Nespėjo nelaimingas pasiuntinys pasukti už gatvės kampo, 
kai kelyje pasipainiojo patrulis. 

Šiko sustojo pirmas, nusprendęs, kad jei mėgins slėptis ar 
veršis pirmyn, sukels įtarimą. 

- O, labas vakaras, pone Šiko! - pasisveikino su juo patru- 
lių viršininkas, pagarbiai pamojavęs špaga. - Gal leisite paly- 
dėti jus iki rūmų? Panašu, kad pasiklydote ir ieškote kelio. 

- O, pasirodo, visi čia mane pažįsta! - sumurmėjo Šiko. - 
Po velnių, kaip keista! 

Ir garsiai ramiu balsu pasakė: 

- Jūs apsirikote, kornetai, aš vykstu ne į rūmus. 

- Ir be reikalo, pone Šiko, - kuo rimčiausiai atsakė kari- 
ninkas. 

- Kodėl, pone? 

- O todėl, kad griežtu įsakymu uždrausta Nerako gyvento- 
jams vaikščioti naktimis be specialaus leidimo, o juolab be 
žibinto - nebent gintų kokia nors neatidėliotina priežastis. 

- Atleiskite, pone, - pasakė Šiko, - bet man tas įsakymas 
negalioja. 

- Kodėl? 

- Aš nesu Nerako gyventojas. 

- Taip, bet dabar jūs esate Nerake... Gyventojas - tai nėra 
kokio nors miesto pilietis, jis tik gyvena tame mieste. Juk jūs 
neimsite neigti, kad gyvenate Nerake, jeigu aš sutinku jus 
Nerako gatvėje. 

- Pone, jūs mąstote logiškai. Bet aš turiu skubėti. Leiskite 
pažeisti taisykles ir duokite man kelią. 

- Bet juk jūs pasiklysite, pone Šiko: Nerakc daug klaidžių 
gatvelių, jūs dar ikrisite į kokią srutų duobę. Jums būtinai 
reikia palydovo. Leiskite trims mano vyrams palydėti jus iki 
rūmų. 

- Bet juk aš jums sakiau, kad einu ne į rūmus. 

- Tuomet kur jūs einate? 

- Naktimis mane kamuoja nemiga, paprastai aš išeinu pa- 
sivaikščioti. Nerakas, kaip man pasirodė, puikus miestas, pil- 
nas įvairiausių netikėtumų. Aš noriu jį apžiūrėti, susipažinti 
su juo. 

- Jus palydės, kur tik panorėsite, pone Šiko. Ei, trys vyrai 
pas mane! 

 - Maldauju jus, pone, neatimkite iš manęs malonumo pasi- 
vaikščioti: aš tai mėgstu daryti vienas. 

- Jus gali nudobti plėšikai. 

- Aš turiu špagą. 

- O, teisybė, nepastebėjau. Tuomet jus gali sulaikyti prevo 
už tai, kad esate ginkluotas. 

Šiko suprato, kad taip lengvai čia nieko nepasieks. Jis pa- 
sivėdėjo karininką į šalį. 

- Paklausykite, pone, - tarė jis, - jūs jaunas ir patrauklus, 
jūs žinote, kas yra meilė, tikra tironė. 

- Žinoma, pone Šiko, žinoma. 

- Tai šit, kornetai, mane degina meilės liepsna. Aš turiu 
susitikti su viena dama. 

- Kur ji gyvena? 

- Viename kvartale. 

- Jauna? 

- Dvidešimt trejų metų. 

- Ar graži? 

- Kaip Venera. 

- Sveikinu jus, pone Šiko. 

- Vadinasi, jūs mane praleisite? 

- Ką padarysi, tai, matyt, neatidėliotina? 

- Taip, taip, neatidėliotina, pone. 

- Eikite. 

- Bet vienas, ar ne? Jūs suprantate, kad aš negaliu sukomp- 
romituoti... 

- Na, žinoma!.. Eikite, pone Šiko, eikite. 

- Jūs labai malonus žmogus, kornetai. 

- Kąjūs, pone! 

- Ne, velniai rautų, tai puikus bruožas. Bet pasakykite, iš 
kur jūs mane pažįstate? 

- Aš mačiau jus rūmuose, karaliaus draugijoje. 

"Šit ką reiškia nedidelis miestas! - pagalvojo Šiko. - Jei 
Paryžiuje mane taip gerai pažinotų, kiek kartų būtų pradurta 
ne tik mano striukė, bet ir mano kailis." 

Ir jis paspaudė jaunam karininkui ranką. Šis paklausė: 

- Beje, į kurią pusę einate? 

- Prie Ažano vartų. 

- Žiūrėkite, nepasiklyskite. 

- Argi aš einu ne tuo keliu? 

- Tuo, tuo. Eikite niekur nepasukdamas, linkiu jums išvengti 
nemalonių susitikimų. 

- Dėkoju. 

Ir kaip niekad laimingas Šiko lengvais žingsniais nusku- 
bėjo į prieki. 

Nė šimto žingsnių nenuėjęs, jis susidūrė su naktiniu sargy- 
biniu. 

"Po perkūnais! Na ir puikiai saugo šį miestą!" - pagalvojo 
Šiko. 

- Eiti draudžiama! - pasigirdo garsus prevo balsas. 

- Bet, pone, - paprieštaravo Šiko, - aš vis dėlto norėčiau... 

- Ak, pone Šiko, tai jūs! Kaip jūs tokią šaltą naktį vaikšti- 
nėjate gatvėmis? - paklausė pareigūnas. 

"O, jie tarytum susimokę", - sunerimęs pagalvojo Šiko. 

Jis linktelėjo ir jau ketino eiti toliau. 

- Pone Šiko, saugokitės! - įspėjo prevo. 

- Ko saugotis, malonus pone? 

- Jūs išklydote iš kelio ir einate vartų link. 

- Be abejo. 

- Tuomet aš turiu jus sulaikyti, pone Šiko. 

- Na ne, pone prevo. Po velnių, tuomet jūs įkliūtumėt! 

- Ir vis dėlto... 

- Pone prevo, prieikite arčiau, kad jūsų kareiviai neišgirs- 
tų to, ką aš jums pasakysiu. 

Prevo priėjo. 

- Klausau, - tarė jis. 

- Karalius pasiuntė mane su užduotim pas Ažano vartų lei- 
tenantą. 


62 


- Šit kaip? - nustebo prevo. 

- Jus tai stebina? 

- Taip. 

- Tai neturėtų jūsų stebinti, juk jūs mane pažįstate. 

- Aš mačiau, kaip jūs kalbėjotės rūmuose su karaliumi. 

Šiko treptelėjo koja: jo kantrybė baigė išsekti. 

- Atrodo, tai yra pakankamas įrodymas pasitikėjimo, kurį 
man jaučia jo didenybė. 

- Žinoma, žinoma, eikite ir atlikite jo didenybės jums skir- 
tą užduotį, pone Šiko, daugiau jūsų nebetrukdysiu. 

"Keista, bet ir puiku, - pagalvojo Šiko, - mano kelyje pasi- 
taiko visokių kliūčių, o aš vis dėlto iriuosi į priekį. Velniai 
neraliuoti! Štai ir vartai, tikriausiai Ažano: po penkių minu- 
čių aš jau būsiu už miesto ribų." 

Jis priėjo prie vartų, kuriuos saugojo sargybinis; jis vaikš- 
čiojo pirmyn atgal, užsikabinęs ant peties muškietą. 

- Atleiskite, drauguži, - pasakė Šiko, - prašyčiau įsakyti, 
kad man atvertų vartus. 

- Aš neturiu teisės įsakinėti, pone Šiko, - maloniai atsakė 
sargybinis, - tesu paprastas kareivis. 

- Tu mane pažįsti, tu irgi! - įsiutęs sušuko Šiko. 

- Turiu garbės jus pažinoti, pone Šiko: šiandieną aš budė- 
jau rūmuose ir mačiau, kaip jūs kalbėjotės su karalium. 

- Ką gi, drauguži, jei tu mane pažįsti, žinok ir dar vieną 
dalyką. 

- Kokį? 

- Karalius pasiuntė mane su labai svarbia užduotimi į Aža- 
ną. Išleisk mane bent pro slaptą išėjimą. 

- Pone Šiko, aš mielai tai padaryčiau, bet neturiu raktų. 

- O kas juos turi? 

- Sargybos viršininkas. 

Šiko atsiduso. 

- O kur jis yra, tas sargybos viršininkas? - paklausė jis. 

- O, dėl šito nesirūpinkite! 

Kareivis paskambino, ir poste užsnūdęs karininkas pabu- 
do. 

- Kas atsitiko? - iškišęs galvą pro pastogės langelį, paklau- 
Sė jis. 

- Pone leitenante, čia vienas ponas nori, kad jį išleistu- 
mėm už vartų. 

- O, ponas Šiko, - sušuko karininkas, - atleiskite, kad ver- 
čiame jus laukti. Atleiskite, aš tuojau pat nulipsiu žemyn ir 
jums patarnausiu. 

Šiko iš nekantrumo graužė nagus. 

"Ar yra čia nors vienas, kuris manęs nepažinotų? Tas Ne- 
rakas - ne kas kita kaip stiklinis žibintas, o aš - jo viduje 
deganti žvakė", - pagalvojo Šiko. 

Tarpduryje pasirodė karininkas. 

- Atleiskite, pone Šiko, - tarė jis, greitu žingsniu eidamas 
artyn, - aš miegojau. 

- Ką jūs, pone, - paprieštaravo Šiko, - tam ir skirta naktis. 
Būkite toks malonus, liepkite atidaryti man vartus. Aš, deja, 
miegoti negaliu. Karalius... beje, jūs tikriausiai irgi žinote, 
kad karalius mane pažįsta? 

- Aš šiandieną mačiau jus jo didenybės rūmuose drauge su 
juo. 

- Taip, taip ir buvo, - sumurmėjo Šiko. - Puiku! Jūs matėte, 
kaip aš kalbėjau su karaliumi, bet negirdėjote, apie ką buvo 
kalbama. 

- Ne, pone Šiko, aš sakau tik tai, ką žinau. 

- Aš irgi. Tai šit, karalius liepė man su jo užduotimi vykti į 
Ažaną. O juk šie vartai - Ažano vartai, ar ne? 

- Taip, pone Šiko. 

- Jie uždaryti? 

- Kaip matote. 

- Prašau jūsų, įsakykite juos atidaryti. 

- Klausau, pone Šiko! Atenasai, Atenasai! Atidarykite po- 
nui Šiko vartus, greičiau, greičiau! 

Šiko plačiai atmerkė akis ir atsiduso - it plaukikas, išbuvęs 
po vandeniu penkias minutes. 

Sugirgždėjo vartų - rojaus vartų - grandinės vargšeliui Ši- 
ko, kuris jau regėjo laisvę ir jo laukiančius malonumus. 

Jis draugiškai atsisveikino su karininku ir pasuko prie var- 
tų arkos. 

- Likite sveiki, - atsisveikino jis. - Dėkoju. 

- Sudie, pone Šiko, geros kelionės! 

Ir Šiko žengė dar vieną žingsnį vartų link. 

- Beje, na ir užuomarša esu! - staiga sušuko karininkas, 
pasivijęs Šiko ir čiupdamas jam už rankogalio. - Pone Šiko, aš 
pamiršau paprašyti leidimo. 

- Ko, leidimo? 

- Žinoma. Jūs, pone Šiko, pats esate kariškis ir gerai su- 
prantate, kas yra leidimas, ar ne? Jūs turite suprasti, kad iš 
tokio miesto, kaip Nerakas, neišeinama be karaliaus leidimo, 
juolab tada, kai pats karalius yra mieste. 

- O kas turi pasirašyti šį leidimą? 

- Pats karalius. Jei karalius jus pasiuntė už miesto ribų, jis 
tikriausiai nepamiršo įteikti jums leidimą. 

- O, vadinasi, jūs abejojate, kad mane pasiuntė karalius? - 
paklausė Šiko. 

Jo akys ėmė žaižaruoti, nes jis matė, kad jam gresia ne- 
sėkmė: įsiutęs jis ėmė galvoti dievai žino ką. Jam šovė į gal- 
vą mintis užmušti karininką ir sargybinį ir pabėgti pro atda- 
rus vartus. Dabar jis net nepagalvojo, kad į bėglį bus paleista 
šimtai šūvių iš arkebuzų. 

- Pone Šiko, aš nė truputėlio neabejoju, ypač tuo, ką jūs 
teikėtės man pasakyti. Bet pats pagalvokite: jei karalius davė 
jums tokią užduotį... 

- Pats, pone, pats asmeniškai! 


5. Keturiasdešimt penki II t. 

- Juolab. Vadinasi, jo didenybė žinojo, kad jūs išeisite iš 
miesto. 

- Velniai rautų! - sušuko Šiko. - Taip, savaime suprantama, 
jis tai žinojo. | 

- Vadinasi, man rytojaus rytą teks parodyti leidimą ponui 
gubernatoriui. 

- O kas čia gubernatorius? - paklausė Šiko. 

- Ponas de Mornė, kuris į leidimus žiūri ne pro pirštus, 
pone Šiko, jūs turite tai žinoti. Ir jeigu aš neįvykdysiu man 
duoto įsakymo, jis paprasčiausiai mane sušaudys. 

Šiko, nedraugiškai šypsodamasis, jau siekė špagos ranke- 
nos, bet atsisukęs pastebėjo, kad prie vartų sustojo sargybinių 
būrys ir, be abejo, atvyko čia tam, kad sutrukdytų Šiko išeiti; 
viskas baigta, net jei jis užmuštų sargybinį ir vartininką. 

"Ką gi, - atsidusęs pagalvojo Šiko, - neblogai buvo sužais- 
ta, o aš, kvailys, ėmiau ir pralošiau." 

Ir jis pasuko atgal. 

- Pone Šiko, ar nenorite, kad jus palydėtų? - paklausė ka- 
rininkas. 

- Dėkoju, neverta, - atsakė Šiko. 

Jis pasuko tuo pačiu keliu atgal, bet jo kančioms nebuvo 
galo. 

Šiko susitiko prevo, kuris jam išdrožė: 

- Oho, pone Šiko, jūs jau įvykdėte karaliaus užduotį? Po 
velnių! Na ir greitas esate! 

Paskui, už kampo, ji sučiupo už rankos kornetas ir tarė: 

- Labas vakaras, pone Šiko. Kaip toji dama, apie kurią jūs 
kalbėjote?.. Pone Šiko, ar jūs patenkintas Neraku? 

Galiausiai rūmų sargybinis, kaip anksčiau stovėjęs toje pa- 
čioje vietoje, paleido į ji paskutinę strėlę. 

- Pone Šiko, dievaži, - tarė jis, - siuvėjas buvo prastas meis- 
tras, dabar jūs, atleisk man, Viešpatie, dar labiau apiplyšęs 
nei anksčiau. 

Šįkart Šiko nepanoro, kad jam it zuikiui būtų nudirtas kai- 
lis, jei jis lįs pro imposto rėmą. Taigi atsisėdo prie durų ir 
apsimetė miegąs. Gal atsitiktinai, o gal iš gailesčio durys at- 
sidarė, ir Šiko, sutrikęs ir pažemintas, grįžo į rūmus. 

Jo išvaizda sujaudino pažą, tebestovintį savo poste. 

- Brangus pone Šiko, - tarė jis jam, - norite, aš jums pasa- 
kysiu, kur čia šuo pakastas? 

- Pasakyk, gyvačiuk, pasakyk, - sušnibždėjo Šiko. 

- Tuomet žinokite, karalius jus taip pamilo, kad nepanoro 
su jumis išsiskirti. 

- Tu tai žinojai, plėšike, ir neįspėjai manęs! 

- O, pone Šiko, argi aš galėjau? Juk tai buvo valstybinė 
paslaptis. 

- Bet juk aš tau sumokėjau, niekše! 

- Ak! Toji paslaptis tikriausiai verta daugiau nei dešimt 
pistolių, ar ne, brangus pone Šiko? 

Šiko įėjo į savo kambarį ir iš to pykčio užmigo. 


XXI 


VYRIAUSIASIS NAVAROS KARALIAUS 
JĖGERIS 


Išsiskyrusi su karaliumi, Margarita tuojau pat nuvyko į frei- 
linų kambarius. 

Su savimi ji vedėsi savo daktarą Širaką, kuris nakvojo na- 
muose, ir drauge su juo įėjo į kambarį, kur gulėjo panelė 
Fosez. 

Mirtinai išbalusi vargšelė, varstoma smalsių aplinkinių 
žvilgsnių, skundėsi pilvo skausmais, tokiais stipriais, kad ne- 
galėjo atsakinėti į jokius klausimus ir atsisakinėjo bet kokios 
pagalbos. 


67 


Fosez turėjo dvidešimt vienerius metus. Tai buvo graži, 
aukšto ūgio mėlynakė, šviesiaplaukė mergina. Lankstus jos 
kūnas buvo nepaprastai gracingas. Bet štai jau trys mėnesiai, 
kai ji neišeina iš savo kambario, skųsdamasi dideliu silpnu- 
mu, iš pradžių prikausčiusiu ją prie gulimosios kėdės, o pas- 
kui ir prie lovos. 

Širakas pirmiausia visiems įsakė išeiti. Stovėdamas prie 
lovos kojūgalio, jis laukė, kol išeis visi, išskyrus karalienę. 

Fosez, išsigandusi tokio pasiruošimo, kuriam beaistris dak- 
taro ir šaltas karalienės veidas suteikė iškilmingumo, atsikė- 
lė nuo pagalvių ir trūkčiojančiu balsu padėkojo savo valdovei 
už didelę garbę, kurią toji jai parodė. 

Margarita buvo išbalusi labiau nei Fosez; juk įžeista savi- 
meilė verčia kentėti daug labiau nei žiaurumas ar liga. 

Nekreipdamas dėmesio į aiškų merginos nenorą, Širakas 
patikrino jos pulsą. 

- Ką jūs jaučiate? - po apžiūros paklausė jis. 

- Skausmus pilve, pone, - atsakė vargšė mergaitė. - Bet 
žinau, kad, tai praeis, jei tik aš atgausiu ramybę. 

- Kokią ramybę, panele? - paklausė karalienė. 

Fosez ėmė raudoti. 

- Nesisielokite, panele, - kalbėjo toliau Margarita, - jo di- 
denybė paprašė, kad užeičiau pas jus ir nuraminčiau. 

- O, kokia jūs gera, ponia! 

Širakas paleido Fosez ranką. 

- Dabar aš žinau, kas jums yra. 

- Žinote? - virpėdama paklausė Fosez. 

- Taip, mes žinome, kad jūs turėjote daug kentėti, - pridū- 
rė Margarita. 

Mintis, kad ji atsidūrė tųdviejų nejautruolių - daktaro ir 
pavyduolės - rankose, įvarė vargšelei dar didesnį siaubą. - 

Margarita davė ženklą Širakui išeiti iš kambario. Panelė 
Fosez ėmė drebėti iš išgąsčio ir vos nenualpo. 

- Panele, - tarė Margarita, - nors jau kurį laiką jūs elgiatės 
su manim kaip su svetima ir nors man vos ne kasdien prane- 
šama apie tai, kaip blogai jūs elgiatės su manimi, turiu galvo- 
je if savo vyrą... 

- Aš, ponia? 

- Prašau manęs nenutraukti. Nors jūs išsikovojote aukštą 
padėtį, į kurią visai neturite teisės pretenduoti, vis dėlto bu- 
vusi draugystė ir pagarba jūsų šeimai, iš kurios esate kilusi, 
skatina mane pagelbėti bėdoje. 

- Jūsų didenybe, aš galiu prisiekti... 

- Nesispyriokite, ir be viso šito mane kamuoja didelė šird- 
gėla, nesutrempkite garbės, pirmiausia savosios, o paskui ir 
manos; jūsų nuopuolis palietė ir mane, juk esate mano rūmų 
freilina. Panele, pasakykite man viską, ir aš padėsiu jums bė- 
doje kaip tikra motina! 

- O, ponia! Ponia, nejaugi jūs tikite tuo, kas pasakojama? 

- Patariu jums, panele, nenutraukti manęs, nes, man rodos, 
nebegalima delsti. Aš noriu jus įspėti, kad šią akimirką ponas 
Širakas, išsiaiškinęs jūsų ligą, - prisiminkite, ką jis jums pasa- 
kė, - visuose prieškambariuose skelbia, kad užkrečiama liga, 
apie kurią tiek daug kalbama mūsų valdose, įsiskverbė į rū- 
mus ir kad jūs tikriausiai ja susirgote. Ir vis dėlto, jei dar 
nevėlu, jūs vyksite su manimi į Mas d Aženua, atkampų kara- 
liaus, mano vyro, būstą. Mes ten būsime visiškai vienos arba 
beveik vienos. Karalius su savo svita vyksta į medžioklę, kuri, 
anot jo, truks keletą dienų. Mes išvyksime iš Mas d' Aženua 
tik po to, kai jūs pagimdysite. 

- Ponia, ponia! - paraudusi iš gėdos ir skausmo suklykė 
Fosez. - Jei jūs tikite visu tuo, ką apie mane kalba, leiskite 
man mirti kančiose. 

- Jūs nelabai vertinate mano didžiadvasiškumą, panele, ir 
pernelyg tikitės iš karaliaus draugystės. Jis prašė manęs ne- 
palikti jūsų nelaimėje. 

- Karalius... karalius taip sakė?.. 

- Panele, nejaugi jūs abejojate mano žodžiais? Galiu pa- 
sakyti tik tiek: jei tariamo jūsų negalavimo simptomai nebūtų 
tokie akivaizdūs, jei aš iš jūsų kančių nenumanyčiau, kad le- 
miama valanda artėja, aš galbūt ir galvočiau, kad jūsų patiki- 
nimai yra tikra tiesa. 

Nespėjo ji baigti savo kalbos, kaip nelaimingoji Fosez, ta- 
rytum patvirtindama karalienės žodžius, drebėdama, išbalusi 
it negyvėlė, varstoma nežmoniško skausmo, vėl be amo krito 
ant pagalvių. 

Margarita keletą akimirkų žvelgė į ją be pykčio, bet ir 
užuojautos jai nejautė. 

- Panele, argi aš turėčiau jumis tikėti? - paklausė ji varg- 
šės mergaitės, kai toji pagaliau atsigavo. 

Ašaromis paplūdusios nelaimingosios veide atsispindėjo to- 
kia kančia, kad net pačios Kotrynos širdis būtų suminkštėjusi. 

Bet tada tarytum pats Dievas būtų nusprendęs ateiti nelai- 
mingam vaikui į pagalbą: durys atsidarė, ir į kambarį greitu 
žingsniu įėjo Navaros karalius. 

Henrikas, neturėjęs, kaip Šiko, pagrindo taip giliai miego- 
ti, dar nebuvo akių sumerkęs. 

Apie valandą padirbėjęs su Mornė ir davęs visus paliepi- 
mus dėl būsimos medžioklės, apie kurią taip vaizdingai pasa- 
kojo nustebusiam Šiko, jis nuskubėjo į tą rūmų dalį, kuri buvo 
skirta damoms. 

- Na, ką? - paklausė jis ieidamas. - Sako, kad mano mažy- 
tė Fosez vis dar sirguliuoja? 

- Šit matote, jūsų didenybe! - sušuko mergina, kuriai jos 
mylimojo buvimas šalia ir supratimas, kad jis jai pagelbės, 
suteikė drąsos, - štai matote, karalius nieko nesakė ir aš ne- 
prisipažindama elgiuosi teisingai... 

- Pone! - nutraukė ją karalienė ir atsisuko į Henriką. - 
Prašau jūsų, nutraukite šią žeminančią kovą. Iš mūsų pokal- 

bio aš supratau, kad jūsų didenybė pagerbėte mane ir pasa- 
kėte, kuo serga panelė. Įspėkite ją, jog aš viską Žinau, kad ji 
daugiau neabejotų mano žodžių teisingumu. 

- Dukrele, vadinasi, jūs atkakliai viską neigiate? - paklau- 
sė Henrikas ir jo balse nuskambėjo švelnios gaidelės, kurių 
jis nė nesistengė slėpti. 

- Sire, tai ne mano vienos paslaptis, - atsakė narsi mergai- 
tė. - Ir kol aš iš jūsų lūpų neišgirsiu leidimo pasakyti... 

- Mano mažiulės Fosez krūtinėje plaka kilni širdis, po- 
nia, - tarė Henrikas. - O jūs, mielas vaike, visiškai galite pasi- 
tikėti savo karalienės gerumu. Aš pats viską jai papasakosiu. 

Ir Henrikas, paėmęs Margaritos ranką, karštai ją paspau- 
dė. Tą akimirką merginą vėl persmelkė baisus skausmas. Ne- 
tekusi jėgų, ji palinko it audros nulaužta lelija, suvaitojo dus- 
liu balsu ir nuleido galvą. 

Išbalusi nelaimingosios kakta, pilnos ašarų akys, drėgni 
ant pečių pasklidę plaukai - visa tai labai sujaudino Henriką. 
O kai ant jos smilkinio ir virš lūpos jis pamatė prakaito lašus, 
tarsi prieš agoniją, nebesusitvardė: plačiai išskėtė rankas ir, 
pripuolęs prie jos lovos, parpuolė prieš ją ant kelių šnibždė- 
damas: 

- Fosez, brangioji Fosez! 

Margarita, niūri ir tyli, pasitraukė nuo jų, atsistojo prie 
lango ir, netardama nė žodžio, priglaudė karščiuojančią kak- 
tą prie stiklo. 

Panelė Fosez, sukaupusi visas jėgas, pakėlė rankas ir apsi- 
kabino savo meilužį. Paskui ji prigludo lūpomis prie jo lūpų, 
manydama, kad miršta, ir trokšdama tuo paskutiniu, nepakar- 
tojamu bučiniu įkvėpti jam savo sielą ir paskutini "sudie". Pas- 
kui ji krito praradusi sąmonę. 

Henrikas, kaip ir ji išbalęs, išsekęs ir nebylus, nuleido gal- 
vą ant dengiančios kankinės lovą paklodės, kuri, atrodė, ne- 
trukus turės tapti drobule. 

Margarita priėjo prie poros, kur draugėn buvo susiliejęs 
fizinis ir dvasinis skausmas. 

- Stokitės, pone, ir leiskite atlikti tą pareigą, kurią man 
skyrėte, - pareiškė ji ryžtingu ir didingu balsu. 

Kai Henrikas, matyt, sunerimęs dėl jos elgesio, nepakluso 
ir liko klūpoti ant vieno kelio, ji pridūrė: 

- Pone, jums nėra ko nerimauti. Kai užgauta tik mano sa- 
vimeilė, aš stipri. Negalėčiau laiduoti už save, jei kentėtų 
mano širdis; bet ji, laimė, čia niekuo dėta. 

Henrikas pakėlė galvą. 

- Ponia? - paklausė jis. 

- Daugiau nė žodžio, pone, - pareiškė Margarita, tiesdama 
ranką, - antraip aš pagalvosiu, kad jūs, jūsų šviesybe, turite 
išskaičiavimų. 

Henrikas nuvedė ją prie panelės Fosez ir įdėjo ledinius 
merginos pirštus į degančią Margaritos ranką. 

- Eikite, sire, eikite, - paragino karalienė, - jums laikas į 
medžioklę. Kuo daugiau žmonių jūs pasiimsite su savimi, tuo 
mažiau smalsuolių liks prie panelės gulto. 

- Bet juk prieškambariuose nėra nė gyvos dvasios, - pa- 
prieštaravo karalius. 

- Nieko keisto, sire, - nusijuokusi pasakė Margarita. - Visi 
mano, kad čia įsisuko maras. Taigi skubėkite ieškoti pramo- 
gų kitur. 

- Ponia, aš išvykstu medžioti mūsų abiejų labui, - tarė Hen- 
rikas. 

Paskutinį kartą švelniai pažiūrėjęs į dar neatgavusią są- 
monės panelę Fosez, jis išskubėjo iš kambario. 

Išėjęs į koridorių, Henrikas papurtė galvą it stengdamasis 
nubaidyti pavojų. Paskui, šypsodamasis jam būdinga pašaipia 
šypsena, jis užlipo laiptais pas Šiko, kuris, kaip žinome, mie- 
gojo kietu miegu. 

Karalius įsakė atidaryti duris ir, priėjęs prie lovos, ėmė 
žadinti miegantijį sakydamas: 

- Ei, ei, kūmai, kelkis, kelkis, įau išmušė dvi valandas. 

- O, po velnių! - nusikeikė Šiko. - Jūs vadinate mane kūmu, 
sire. Ar tik nelaikote manęs kunigaikščiu de Gizu? 

Ir iš tiesų, kalbėdamas apie kunigaikštį de Gizą, jis papra- 
stai vadindavo jį "kūmu". 

- Jūs esate mano draugas, - atsakė karalius. 

- Ir mane, pasiuntinį, laikote it kalinį. Sire, jūs nusižengia- 
te žmogaus teisių principams. 

Henrikas nusijuokė. Šiko, būdamas protingas žmogus, irgi 
negalėjo susilaikyti nenusijuokęs. 

- Tu pamišęs! Ir kodėl, po perkūnais, norėjai iš čia pa- 
sprukti? Argi su tavimi blogai elgiamasi? 

- Pernelyg gerai, velniai rautų, pernelyg! Jaučiuosi tarsi 
žąsis, kurią peni paukštidėje. Visi man sako: "Mažiulis Šiko, 
mažiulis Šiko, koks jis puikus!", bet man pakerpa sparnus, 
man prieš nosį užtrenkia duris. 

- Šiko, mano sūneli, - linguodamas galvą, pasakė Henri- 
kas, - nusiramink, tu esi per liesas mano stalui. 

- O, matau, sire, kad šiandien jūs labai gerai nusiteikęs, - 
keldamasis kalbėjo Šiko. - Kokių turite naujienų? 

- Tuojau pasakysiu. Juk aš vykstu į medžioklę, o kai manęs 
laukia medžioklė, visuomet būnu labai linksmas. 

- Kaip, sire, jūs imate mane su savimi? 

- Šiko, tu būsi mano metraštininkas. 

- Aš skaičiuosiu, kiek bus šūvių? 

- Žinoma. 

Šiko palingavo galva. 

- Na, kas atsitiko? - paklausė karalius. 

- Toks linksmumas man visada kelia nerimą. 

- Šit kaip! 

- Taip, tai tarytum saulė: kai ji... 

- Taigi? 

- Taigi lietus, žaibas ir perkūnija ne už kalnų. 

Henrikas šypsodamasis glostė savo barzdą. Paskui jis tarė: 

- Jei ims šėlti audra, Šiko, mano apsiaustas platus, aš tave 
paslėpsiu. 

Tai pasakęs, jis nuėjo į prieškambarį, o Šiko ėmė rengtis, 
kažką murmėdamas sau po nosimi. 

- Mano arklį! - sušuko karalius. - Ir praneškite ponui de 
Mornė, kad aš pasirengęs. 

- Štai kaip, ponas de Mornė - šios medžioklės jėgeris? - 
paklausė Šiko. 

- Ponas de Mornė čia yra viskas, Šiko, - paaiškino Henri- 
kas. - Navaros karalius toks neturtingas, kad negali paskirsty- 
ti rūmų pareigybių, aš turiu vieną Žmogų, atliekantį visas pa- 
reigas. 

- Taip, bet užtat puikų, - atsiduso Šiko. 


XXII 
APIE TAI, KAIP NAVAROJE 
MEDŽIOJO VILKUS 


Pažiūrėjęs, kaip ruošiamasi išvykai, Šiko pagalvojo, kad 
karaliaus Henriko Navariečio medžioklė bus nc mažiau pra- 
šmatni nei Prancūzijos Henriko medžioklė. 

Jo didenybės svitą sudarė koks dvylika ar penkiolika dva- 
riškių, tarp kurių Šiko pamatė poną vikontą de Tiureną - su- 
tuoktinių nesantaikos objektą. 

Kadangi tie ponai tik sudarė įspūdį, kad jie turtingi, 0 iš 
tiesų jiems trūkdavo lėšų ne tik pramogoms, bet ir pačioms 
būtiniausioms reikmėms, beveik visi jie atvyko apsirengę ne 
to meto medžiokliniais kostiumais, 0 su šalmais ir šarvais. 
Tai privertė Šiko paklausti, ar tik Gaskonės miškų vilkai ne- 
įsigijo muškietų ir patrankų. 

Henrikas išgirdo ši klausimą, nors jis ir nebuvo tiesiogiai 

jam skiriamas. Jis priėjo prie Šiko ir uždėjo ranką jam ant 
peties. 

- Ne, mano sūnau, - pasakė jis jam, - Gaskonės vilkai netu- 
ri nei muškietų, nei pabūklų. Bet tai pavojingi žvėrys, jų ašt- 
rūs dantys ir nagai, ir jie nusivilioja medžiotojus į tokią tank- 
mę, kur nesunku į dyglius susiplėšyti drabužius. Šilkinę ar ak- 
sominę liemenę, net gelumbinius ar odinius marškinius su- 
plėšysi, o šarvai visada išliks sveiki. 

- Tai teisybė, - sumurmėjo Šiko, - bet tai nelabai įtikina- 
ma. 

- Ką padarysi! - atsakė Henrikas. - Kito paaiškinimo aš 
neturiu. | 

- Gal aš turėčiau juo pasitenkinti? 

- Tai geriausia, ką tu gali padaryti, sūneli. 

- Tebūnie taip. 

„ - Tame "tebūnie taip" nuskambėjo užslėptas neigimas, - 
juokdamasis pasakė Henrikas. - Tu pyksti ant manęs už tai, 
kad aš sutrikdžiau tavo ramybę ir pasiimu tave į medžioklę? 

- Dievaži, taip. 

- Todėl ir kritikuoji? 

- Argi tai daryti draudžiama? 

- Ne, drauguži, ne, Gaskonėje kritikuoti - įprastas dalykas. 

- Suprantate, sire, aš juk nesu medžiotojas, - atsakė Šiko, - 
taigi man, vargšui dykaduoniui, kuris leidžia laiką nieko ne- 
veikdamas, reikia kuo nors užsiimti. O jūs tuo metu iš džiaugs- 
mo kramtote ūsus, pajutę kvapą nelaimingų vilkų, kuriuos vi- 
Si, kiek čia jūsų yra - dvylika ar penkiolika - draugiškai nuga- 
labysite. 

- O! - sušuko karalius, vėl nusikvatojęs po šio išpuolio. - Iš 
pradžiu tu pasišaipei iš mūsų drabužių, dabar tau atrodo juo- 
kinga, kad mūsų tiek mažai susirinko. Juokis, juokis, brangus 
mano Šiko. 

- O, sire! 

- Ir vis dėlto sutik, sūnau mano, kad tu nesi atlaidus. Bear- 
nietis nėra toks iškilus kaip Prancūzijos karalius. Ten karalių 
visada lydi du šimtai medžiotojų, aš, kaip matai, viso labo 
teturiu dvylika. 

- Taip, sire. 

- Bet tu dabar pagalvosi, kad aš giriuosi, jog esu gaskonas. 
Ką gi! Čia dažnai - pas jus to nebūna - vietiniai bajorai, suži- 
noję, kad išvykau į medžioklę, palieka savo namus, pilis, vien- 
sėdijas ir prisijungia prie manęs, taigi kartais susirenka gana 
įspūdinga svita. 

- Matote, sire, - atsakė Šiko, - aš neturiu laimės matyti 
tokio reginio; sire, man iš tiesų nesiseka. 

- Kas Žino? - vis taip pat pašaipiai nusijuokė Henrikas. 

Paskui, kai jie pro vartus išvyko iš Nerako ir jau pusantros 
valandos jojo keliu, staiga Henrikas, prisidengęs akis ranka, 
pasakė Šiko: 

- Tu tik pažiūrėk, man rodos, aš neapsirikau. 

- O kas ten? - paklausė Šiko. 

- Pažiūrėk štai ten, Muaro link, aš lyg ir matau raitelius. 

Šiko kilstelėjo kilpose. 

- Dievaži, sire, manau, kad taip, - atsakė jis. 

- Oašesu tuo tikras. 

- Taip, tai raiteliai, - atidžiai žiūrėdamas, tarė Šiko. - Bet 
tai ne medžiotojai. 

- Kodėl taip manai? 

- Jie ginkluoti it rolandai ar amadžiai, - atsakė Šiko. 

- Ė, mielas mano Šiko, apranga čia visai nesvarbu. Žvelg- 
damas į mus, tu jau pastebėjai, kad apie medžiotoją nereikia 
spręsti iš jo drabužių. 

- Bet aš ten matau mažų mažiausiai du šimtus raitelių! - 
sušuko Šiko. 

- Nair kas, mano sūnau? Tik tiek, kad Muara puikiai at- 
lieka savo prievolę. 

Šiko jautė, kad jo smalsumas vis didėja. 

Būryje, kurio skaičių Šiko truputį sumažino, buvo du šim- 
tai penkiasdešimt raitelių; jie tyliai prisijungė prie karaliaus 
svitos. Raiteliai turėjo gerus arklius, puikius ginklus ir vado- 
vavo jiems malonios išvaizdos vyriškis, kuris pagarbiai ir man- 
dagiai pabučiavo ranką Henrikui. 

Būrys persikėlė per Žersą. Slėnyje, tarp Žerso ir Garonos, 
jie susitiko kitą būrį - apie šimtą raitelių. Prijojęs prie Henri- 
ko, būrio vadas, atrodo, ėmė atsiprašinėti Henriko, kad atve- 
dė taip nedaug medžiotojų. Išklausęs jo, Henrikas ištiesė jam 
ranką. 

Taip jie atkeliavo iki Garonos. Kaip buvo persikėlę per 
Žersą. taip persikėlė ir per Garoną, bet Garona buvo kur kas 
gilesnė, netoli kranto arkliai jau turėjo plaukti. Ir vis dėlto 
raiteliai sėkmingai pasiekė kitą krantą. 

- Dieve mano! - sušuko Šiko. - Jūsų didenybe, na ir keistas 
pratybas jūs rengiate. Juk Ažano aukštupyje ir žemupyje yra 
tiltų, o jūs mirkote savo šarvus vandenyje. 

- Brangus mano Šiko, - atsakė Henrikas, - juk mes esame 
laukiniai, mums daug kas atleistina. Tu gerai Žinai, kad ve- 
lionis mano brolis Karolis mane vadino savo šernu (beje, tu 
juk nesi medžiotojas, tu to nežinai), o šernas niekada nesuka 
iš kelio, jis drožia tiesiai. O jei jau turiu tokią pravardę, pri- 
valau ją pateisinti. Taigi aš niekada neišsuku iš kelio. Jei 
kelią man pastoja upė, aš ją perplaukiu. Jei prieinu miestą, 
aš jį praryju it pyragaitį. 

Šis Bearniečio pokštas sukėlė aplinkinių juoką. 

Vienintelis ponas de Mornė, visą kelią jojęs šalia kara- 
liaus, nesijuokė, tik prikando lūpą - taip darydavo visada links- 
mumui užplūdus. 

- Mornė šiandieną kuo puikiausiai nusiteikęs, - linksmai 
"tarė Bearnietis, pasilenkęs į Šiko pusę. - Jį prajuokino mano 
išdaiga. 

Šiko pagalvojo, iš kurio jam reikėtų pasijuokti: iš laimin- 
go pono, kad pralinksmino savo tarną, ar iš tarno, kurį taip 
sunku prajuokinti. 

Bet nuostaba buvo už viską stipresnė. 

Persikėlus per Garoną, maždaug už pusmylės nuo upės, 
Šiko pastebėjo apie tris tūkstančius pušyne pasislėpusių raite- 
lių. 

- Oho! Jūsų didenybe, - tyliai tarė jis Henrikui, - ar tik tie 
žmonės nėra pavyduoliai, kurie išgirdo apie jūsų medžioklę 
ir nutarė ją sutrukdyti? 

- Ne, - atsakė Henrikas, - šį sykį, sūneli, tu ir vėl apsirikai: 
tie vyrai - draugai, atvykę mūsų pasitikti iš Piuimirolio, tai 
tikri draugai. 

- Dievaži, sire, greitai jūsų svitoje Žmonių bus daugiau nei 
medžių girioje. 

- Šiko, vaikeli, - pasakė Henrikas, - aš galvoju, teatleidžia 
man Viešpats, kad Žinia apie tavo atvykimą spėjo plačiai pa- 
sklisti ir kad žmonės skuba iš visų šalies kampelių, norėdami 
pagerbti Prancūzijos karalių, kurio pasiuntinys tu esi. 

Šiko buvo pakankamai sumanus ir suprato, kad jau kuris 
laikas iš jo šaipomasi. 

Dėl to jis nesupyko, tik truputį sunerimo. 

Vakarop jie pasiekė Mornua. Vietiniai bajorai, kurių susi- 
rinko tiek daug, tarytum jie būtų iš anksto įspėti apie tai, kad 
Navaros karalius pakeliui aplankys jų miestą, pasiūlė jam pui- 
kią vakarienę. Karalius mielai sutiko joje dalyvauti, mat me- 
džiotojai buvo nutarę negaišti laiko tokiam dėmesio never- 
tam dalykui, kaip pietūs; taigi jie nė karto nebuvo valgę po 
to, kai išvyko iš Nerako. 

Henrikui atidavė geriausią namą visame mieste, pusė jį 
lydinčių žmonių apsistojo kitoje gatvės pusėje, kita pusė - lau- 
kuose už miesto vartų. 

- Kada pradėsime medžioti? - paklausė Šiko Henriko tuo 
momentu, kai tarnas movė Navaros karaliui batus. 

- Mielas mano Šiko, mes dar neižengėme į tą teritoriją, 
kur veisiasi vilkai, - atsakė Henrikas. 

- O kada ten būsime, sire? 

- Smalsauji?. 

- Ne, sire, bet supraskite, aš norėčiau žinoti, kur mes vyks- 
tame. 

- Sūneli, rytoj sužinosi, o dabar gulkis štai čia, ant pagal- 
vių man iš kairės. Ar girdi, Mornė jau knarkia dešinėje? 

- Po velnių! - sušuko Šiko. - Miegodamas jis kelia daugiau 
triukšmo nei būdamas budrus. 

- Iš tiesų, Mornė ne iš plepiųjų, - sutiko Henrikas. - Bet jį 
reikia matyti medžioklėje, štai ir turėsi progą. 

Rytas vos aušo, kai arklių kanopų dundesys pažadino ir 
Šiko, ir Navaros karalių. 

Senas bajoras, panoręs pats aptarnauti karalių prie stalo, 
atnešė Henrikui pusryčius - sumuštinių su medum ir aroma- 
tingo vyno. 

Mornė ir Šiko pusryčius patiekė bajoro tarnai. 

Pavalgę jie ėmė balnoti arklius. 

- Į kelionę, į kelionę! - sušuko Henrikas. - Šiandieną mūsų 
laukia ilgas kelias. Ant arklių, ponai, ant arklių! 

Šiko nustebęs pamatė, kad karaliaus svita dar padidėjo pen- 
kiais šimtais Žmonių. 

Šie raiteliai atvyko naktį. 

- Neįtikėtina! - sušuko jis. - Sire, tai nebe svita ir net ne 
būrys, o ištisa armija! 

Henrikas atsakė jam trim žodžiais: 

- Palauk, dar palauk. 

Lozerte prie jų prisijungė šeši šimtai pėstininkų. 

- Pėstininkai! - sušuko Šiko. - Pėstininkai! 

- Varovai, - atsakė karalius, - niekas kitas, tik varovai. 

Šiko suraukė antakius ir daugiau nepratarė nė žodžio. 

Dvidešimt kartų jis įdėmiai žvelgė į laukus, kitaip tariant, 

dvidešimt kartų jo galvoje šmėstelėjo mintis apie pabėgimą. 

Bet juk Šiko, matyt, būdamas Prancūzijos karaliaus atsto- 
vas, turėjo puikią apsaugą, kuriai greičiausiai buvo įsakyta 
atidžiai saugoti tokį svarbų asmeni: bet koks itartinas jo jude- 
sys būtų buvęs iš karto pastebėtas. 

Tai nepatiko Šiko, ir jis išsakė karaliui savo nepasitenki- 
nimą. 

- Ką padarysi, - atsakė jam Henrikas. - Kaltink save, sūne- 
li. Tu norėjai bėgti iš Nerako, ir aš bijau, kad vėlei nesugal- 
votum gelbėti savo kailio. 

- Sire, duodu jums bajoro garbės žodį, kad nebandysiu bėgti. 

- Čia kita kalba. 

- Beje, aš buvau neteisus. 

- Tu buvai neteisus? 

- Taip. Man atrodo, jei pasiliksiu, išvysiu kai ką labai įdo- 
maus. 

- Ką gi, labai džiaugiuosi, kad taip galvoji, brangus mano 
Šiko, nes ir aš pats taip galvoju, - atsakė karalius. 

Taip kalbėdami, jie prajojo Monkiuką, ir pulkui buvo at- 
gabentos keturios nedidelės patrankos. 

- Sire, grįžtu prie pirmos savo minties, - pasakė Šiko, - 
matyt, čionykščiai vilkai - ypatingi, todėl jiems ir rodomas 
dėmesys, kuriuo paprasti vilkai nepagerbiami. Sire, šitiek pa- 
trankų! 

- O, tu tai pastebėjai? - paklausė Henrikas. - Čia Monkiu- 
ko gyventojų keistenybė: nuo to laiko, kai aš jiems padovano- 
jau tas keturias patrankas, kurios man įsakius buvo nupirktos 
Ispanijoje ir slapčia iš ten išvežtos, jie visur tampo jas su sa- 
vimi. 

- Ir vis dėlto, sire, - sušnibždėjo Šiko, - ar šiandieną mes 
atvyksime į vietą? 

- Ne, ten būsime rytoj. 

- Rytojaus rytą ar rytojaus vakarą? 

- Rytą. 

- Vadinasi, - tebekamantinėjo Šiko, - mes medžiosime ne- 
toli Kahoro, ar ne, sire? 

- Taip, tose apylinkėse, - atsakė karalius. 

- Bet kaip čia atsitiko, sire? Į vilkų medžioklę jūs pasi- 
ėmėte pėstininkus, raitininkus, artileriją, o karališkąją vėlia- 
vą pasiimti pamiršote. Štai tuomet būtumėte kaip reikiant pa- 
gerbę tuos Žvėris. 

- Po perkūnais, Šiko, mes nepamiršome pasiimti vėliavos, 
apie tai negali būti nė kalbos. Tik ją laiko dėkle, kad nesusi- 
teptų. Bet jei tu, mano sūnau, nori žinoti, su kokia vėliava 
eini į prieki, tau ją parodys, pamatysi, kokia ji puiki. Išimkite 
vėliavą iš dėklo! - įsakė karalius. - Ponas Šiko nori įsižiūrėti į 
Navaros herbą. 

- Ne, ne, tai daryti visai nebūtina, - paprieštaravo Šiko. - 
Dar suspėsite, palikite ten, kur ji yra, ten jai vieta. 

- Beje, gali būti ramus, - pridūrė karalius, - tu ją pamatysi, 
kada reikės ir kur reikės. 

Antrą naktį jie praleido Katuse beveik taip pat kaip ir pir- 
mąją. Po to, kai Šiko davė žodį, kad nebandys bėgti, į jį nie- 
kas nebekreipė dėmesio. 

Šiko vaikštinėjo po miestą ir nukeliavo iki jo prieigų. Iš 
visų pusių prie Navaros karaliaus armijos prisijungdavo šim- 
to, šimto penkiasdešimties, dviejų šimtų penkiasdešimties 
Žmonių būriai. Tą naktį plūste plūdo pėstininkai. 

"Kokia laimė, kad mes vykstame ne į Paryžių, - pagalvojo 
Šiko, - į ten mes atvyktume su šimtu tūkstančių vyrų." 

Rytojaus rytą, aštuntą valandą, Henrikas ir jo armija - tūks- 
tantis pėstininkų ir du tūkstančiai raitelių - prijojo Kahorą. 
Miestas jau buvo pasirengęs gynybai. Žvalgai sukėlė aliar- 
mą, ir ponas de Vezenas tuojau pat ėmėsi atsargos priemo- 
nių. 

- O, kaip apmaudu, mus aplenkė! - sušuko karalius, kai 
Mornė pranešė jam šią žinią. 


b. Keturiasdešimt penki II t. 

- Apsiaustį reikės organizuoti pagal visas taisykles, sire, - 
pasakė Mornė. - Mes dar laukiame apie du tūkstančius žmo- 
nių. Tai tiek, kiek mums reikia, kad bent išlygintume jėgas. 

- Sušauksime susirinkimą, - pareiškė de Tiurenas, - ir im- 
sime kasti apkasus. 

Šiko sutrikęs stebėjo visus tuos pasirengimus ir klausėsi 
visų tų kalbų. 

Susimąsčiusi, beveik graudi Navaros karaliaus veido išraiš- 
ka patvirtino Šiko įtarimą, kad Henrikas - nekoks karvedys, ir 
tik toji mintis jį šiek tiek ramino. 

Henrikas leido visiems pasakyti savo nuomonę ir, kol tie 
kalbėjo, pats buvo nebylus it žuvis. Staiga, tarsi atitokęs, pa- 
kėlė galvą ir įsakmiu balsu tarė: 

- Štai ką reikia daryti, ponai. Mes turime tris tūkstančius 
žmonių ir, kaip sakėte, Mornė, jūs dar laukiate dviejų tūks- 
tančių? 

- Taip, sire. 

- Iš viso bus penki tūkstančiai. Gerai pasirengus apsupčiai, 
per du mėnesius bus nukauta tūkstantis ar net tūkstantis du 
šimtai žmonių. Tai sukels sumaištį tarp likusiųjų. Mums gali 
tekti trauktis, o traukdamiesi prarasime dar tūkstantį, tai yra 
apie pusę savo armijos. Taigi aukokime penkis šimtus vyrų ir 
tuojau pat užimkime Kahorą. 

- O kaip, jūsų didenybe? - paklausė Mornė. 

- Brangus mano drauge, mes tuojau pat vyksime prie arti- 
miausių vartų. Pakely bus griovys. Mes pridėsime į jį žabinių. 
Paaukosime du šimtus žmonių, bet prasiveršime iki vartų. 

- Kas toliau, sire? 

- Atvykę prie vartų, susprogdinsime juos petardomis ir už- 
imsime miestą. Ne taip viskas ir sunku. 

Šiko su siaubu žiūrėjo į Henriką. 

- Taip, - sušnibždėjo jis, - štai kur tikras gaskonas: bailys ir 
pagyrūnas. Argi pats eisi dėti petardų prie vartų? 

Tą akimirką, lyg atsakydamas į Šiko niurzgėjimą, Henri- 
kas tarė: 

- Ponai, negaiškime laiko veltui! Neleiskite užgesti įkarš- 
čiui. Pirmyn, paskui mane visi, kas yra man atsidavę! 

Šiko priėjo prie de Mornė, kuriam per visą kelionę nebu- 
vo spėjęs tarti nė žodžio. 

- Nejaugi, grafe, - sušnibždėjo jam į ausį, - norite, kad jus 
visus čia sukapotų? 

- Pone Šiko, to mums reikia, kad užsidegtume būsimąja 
kova, - ramiu balsu atsakė Mornė. 

- Bet juk gali užmušti karalių! 

- Jo didenybė vilki puikiais šarvais. 

- Beje, - pasakė Šiko, - aš manau, kad jis ne toks pamišęs, 
kad pats veržtųsi į kautynes. 

Mornė patraukė pečiais ir pasisuko į Šiko nugara. 

"Iš tiesų, - pagalvojo Šiko, - jis malonesnis, kai miega ir 
kai knarkia. Tuomet jis kur kas mandagesnis." 


XXIII 


APIE TAI, KAIP ELGĖSI KARALIUS HENRIKAS 
NAVARIETIS, KAI PIRMĄ KARTĄ 
DALYVAVO MŪŠYJE 


Nedidelė Henriko armija priėjo prie miesto per dviejų pa- 
trankos šūvių atstumą. Ten papusryčiavo. 

Po pusryčių karininkams ir kareiviams buvo duotos dvi va- 
landos poilsio. 

Trečią valandą, tai yra kai iki sutemos buvo likusios dvi 
valandos, karalius sušaukė į savo palapinę visus vadus. 

Henrikas buvo labai išbalęs, 0 jo rankos virpėjo taip stip- 

riai, kad kai jis gestikuliuodavo, pirštai drebėjo it džiūti pa- 
kabintos pirštinės. 

- Ponai, - kreipėsi jis, - mes atvykome užimti Kahorą. Va- 
dinasi, jei to atvykome, mes ir turime jį užimti. Bet Kahorą 
turime užimti jėga - ar girdite? Jėga! Kitaip tariant, savo kū- 
nais turime įveikti geležį ir medį. | 

"Neblogai, - pagalvojo rūstus kritikas Šiko, - ir jeigu gestai 
neprieštarautų ištartiems žodžiams, geriau negalėtum tikėtis 
nė iš paties pono Kriljono." 

- Maršalas de Bironas, - kalbėjo toliau Šiko, - taigi marša- 
las de Bironas, prisiekęs iškarti visus iki vieno hugenotus, sto- 
vi su savo armija už keturiasdešimt penkių Ijė nuo čia. Grei- 
čiausiai ponas de Vezenas jau nusiuntė pas jį pasiuntinį. Po 
kokių keturių ar penkių dienų jis jau bus mūsų užnugaryje. Jis 
turi dešimt tūkstančių žmonių. Mes atsidursime tarp jų ir mies- 
to. Taigi būtinai turime užimti Kahorą anksčiau, negu jis at- 
vyks, ir turime sutikti jį taip, kaip mus ketina sutikti ponas de 
Vezenas, tikiuosi, mus lydės sėkmė. Priešingu atveju jis turės 
patvarias katalikiškas sijas, ant kurių pakars hugenotus, ir mes 
turėsime suteikti jam šitą malonumą. Taigi pirmyn, ponai! Aš 
jus vesiu į kovą, ir kaukitės, po perkūnais! Tegul pasipila smū- 
gių kruša. 

Štai ir visa karaliaus kalba. Matyt, tų žodžių pakako, nes 
kareiviai į tai atsakė džiaugsmingu šurmuliu, o karininkai en- 
tuziastingais šūksniais. 

"Puikus niekataukšis, tikras gaskonas, - pagalvojo Šiko. - 
Tetrenkia mane perkūnas, kokia laimė, kad jis kalba ne ran- 
komis, antraip Bearnietis imtų mikčioti. Beje, dabar pamaty- 
sime, koks jis yra iš tikro." 

Nedidelė Mornė vadovaujama armija nusprendė užimti ko- 
vines pozicijas. 

Vos tik ji pajudėjo, karalius skubiai priėjo prie Šiko ir ta- 
rė: 

- Atleisk man, bičiuli Šiko, aš apgaudinėjau tave, kai kal- 
bėdavau apie medžioklę, vilkus ir kitokius niekus. Bet aš ne- 
galėjau kitaip pasielgti, ir tu pats taip manei, nes be užuolan- 
kų man tai pasakei. Karalius Henrikas kategoriškai atsisako 
atiduoti man savo sesers Margo kraitį, o Margo šaukdama ir 
raudodama reikalauja savo mylimo miesto Kahoro. Jei nori 
ramybės namuose, reikia daryti tai, ko reikalauja žmona. Šit 
kodėl, brangus mano Šiko, aš noriu pabandyti užimti Kahorą. 

- Sire, kodėl ji nepaprašė mėnulio, jei jau jūs esate toks 
paklusnus vyras? - paklausė Šiko, kurį įžeidė karaliaus juoke- 
liai. 

- Aš pasistengčiau ir jį gauti, Šiko, - atsakė Bearnietis; aš 
taip ją myliu, brangiąją savo Margo! 

- O! Tiek to, pakaks ir Kahoro, pažiūrėsime, kaip jums 
pavyks jį įveikti. 

- Ak, taip, štai apie tai aš ir norėjau pakalbėti. Paklausyk, 
drauguži Šiko: dabar lemiamas momentas, o svarbiausia - ne- 
malonus. O, aš be didelio noro išsitraukiu iš makšties špagą, 
aš nesu drąsuolis ir mano prigimtis priešinasi kiekvienam ar- 
kebuzos šūviui. Šiko, bičiuli, nesišaipyk iš nelaimingojo Bear- 
niečio, savo tėvynainio ir draugo. Jei aš pabūgsiu ir jei tu tai 
pastebėsi - neišsiplepėk. 

- Jūs pasakėte: "Jei aš pabūgsiu"? 

- Taip. 

- Vadinasi, jūs bijote, kad galite išsigąsti? 

- Žinoma. 

- Bet, po perkūnais, jei jūsų toks charakteris - kokių velnių 
veliatės į visus tuos dalykus? 

- Ką padarysi! Jei to reikia! 

- Ponas de Vezenas - baisus žmogus! 

- Aš tai puikiai Žinau. 

- Jis niekam nedovanoja. 

- Tu taip manai, Šiko? 

- O! Aš esu tikras. Nesvarbu - priešais ji baltos ar raudo- 
nos plunksnos, jis vis tiek šauks: "Ugnis". 

- Tu turi galvoje mano baltą sultoną!!, Šiko? 

- Taip, sire, ir kadangi niekas, išskyrus jus, neturi tokio 
sultono... 

- Nair ką? 

- Sire, aš patarčiau jį nusiimti. 

- Bet, mano drauge, aš juk jį ir užsidėjau tam, kad mane 
atpažintų, O jei nusiimsiu... 

- Kas tuomet? 

- Kas tuomet! Aš nepasieksiu tikslo, Šiko. 

- Vadinasi, jūs, sire, nekreipdamas dėmesio i mano patari- 
mą, nenusiimsite j0? 

- Taip, aš nieko nepaisysiu ir nenusiimsiu jo. 

Tardamas šiuos žodžius, iš kurių galėjai spręsti apie tvirtą 
apsisprendimą, Henrikas virpėjo dar labiau, nei sakydamas 
kalbą karininkams. 

- Paklausykite, jūsų didenybe, - tarė Šiko, visiškai išmuštas 
iš vėžių, mat tai, ką kalbėjo karalius, visai neatitiko jo elge- 
sio, - paklausykite, dar niekas neprarasta, jūsų didenybe, ne- 
sielkite beprotiškai, jūs negalite sėsti ant arklio toks, koks 
dabar esate. 

- Šiko, tikriausiai aš labai išbalęs? - paklausė Henrikas. 

- Jūs baltas kaip negyvėlis, sire. 

- Puiku! - sušuko karalius. 

- Kaip suprasti - "puiku"? 

- Taip, aš suprantu. 

Tą akimirką nugriaudėjo patrankos šūvis, lydimas nepaliau- 
jamos papliūpos iš muškietų. Taip ponas Vezenas atsakė į rei- 
kalavimą atiduoti tvirtovę, kurį jam išsakė Diuplesi-Mornė. 


1 Sultonas- kepurės papuošalas iš plunksnų. 

- Na, ir ką? - paklausė Šiko. - Ką manote apie šią muziką? 

- Ji stingdyte stingdo kraują mano gyslose, - atsakė Henri- 
kas. - Ei, arklį, atveskite man arklį! - sušuko jis trūkčiojančiu 
ir šiurkščiu balsu. 

Šiko žvelgė į Henriką ir klausėsi jo žodžių visai nesuvok- 
damas keisto reiškinio, kurio liudytoju pats buvo. 

Henrikas šoko ant arklio, bet užšokti jam pavyko tik po 
antro bandymo. 

- Ei, Šiko, - tarė jis, - šok ant arklio ir tu. Juk tu irgi nesi 
karo žmogus, ar ne? 

- Nesu, sire. 

- Ką gi, jojam, Šiko, kausimės drauge. Jokim ten, kur vyks- 
ta mūšis, bičiuli, jokim. Ei, atveskite ponui Šiko puikų arklį. 

Šiko gūžtelėjo pečiais ir nė nemirktelėjęs užšoko ant pui- 
kaus ispaniško žirzo, kurį jam atvedė vos tik karalius davė 
įsakymą. 

Henrikas pasileido šuoliais. Šiko nušuoliavo jam iš pas- 
kos. Prijojęs iki nedidelės savo armijos fronto linijos, Henri- 
kas pasikėlė šalmo antveidį. 

- Išskleisti vėliavą! Naują vėliavą! - sušuko jis drebančiu 
balsu. 

Nauja vėliava su dviem herbais - Navaros ir Burbonų - iš- 
kilmingai suplazdėjo ore. Ji buvo baltos spalvos: vienoje pu- 
sėje žydrame fone puikavosi auksinės grandinės, kitoje - šir- 
dies formos aukso spalvos susivijusios lelijos, kaip dažnai bū- 
na heraldikoje. 

"Bijau, - pagalvojo Šiko, - kad karinis šios vėliavos krikš- 
tas bus gana liūdnas." 

Tą akimirką it atsakas pasigirdo tvirtovės patrankų papliū- 
pa, pataikiusi į pėstininkų gretą už dešimties žingsnių nuo 
karaliaus. 

- Po perkūnais! - sušuko Henrikas. - Ar matai, Šiko? Atro- 
do, čia nebe juokai? 

Jis kaleno dantimis. 

"Dabar jam bus visai blogai", - pagalvojo Šiko. 

- O, tu bijaisi, - sušnibždėjo Henrikas, - prakeiktas kūne, 
tu drebi, tu virpi. Palauk, palauk! Jei jau taip drebi, tegul tai 
nebūna veltui. 

Sukirtęs pentinais baltam savo ristūnui, jis ėmė lenkti rai- 
tininkus, pėstininkus, artileriją ir atsidūrė už šimto žingsnių 
nuo tvirtovės; jis buvo raudonas nuo liepsnos blyksnių, kurie, 
tvykstelėję nugriaudėjus salvėms iš tvirtovės, tarytum pate- 
kančios saulės spinduliai rausvai nušviesdavo jo blizgančius 
šarvus. 

Jis sustabdė arklį ir dešimt minučių sėdėjo nejudėdamas, 
atsisukęs veidu į miesto vartus; kartkartėmis Henrikas šūkte- 
lėdavo: 

- Žabinius, kad tave kur kipšas, žabinius! 

Mornė, pakėlęs šalmo antveidį, su špaga rankoje prisijun- 
gė prie karaliaus. 

Šiko, kaip ir Mornė, užsidėjo šarvus, bet špagos iš makš- 
ties neišsitraukė. 

Jiems iš paskos, ikvėpti jų pavyzdžio, šuoliavo jauni bajo- 
rai hugenotai. Jie šaukė: 

- Tegyvuoja Navara! 

Šiam būriui vadovavo vikontas de Tiurenas. Ant jo arklio 
sprando buvo užmestas žabinys. 

Kiekvienas iš raitelių prijodavo ir mesdavo savo žabinį: 
griovys po pakeliamuoju tiltu akimirksniu buvo užverstas 
žabiniais. 

Tuomet į priekį išsiveržė artileristai. Nors iš keturiasde- 
šimties vyrų krisdavo trisdešimt, jiems vis dėlto pavyko po 
vartais padėti petardas. 

Kartečės ir kulkos it ugninis uraganas siautė aplinkui Hen- 
riką. Vienu akimirksniu jo akyse žuvo dvidešimt žmonių. 

- Į priekį! Į priekį! - šaukė jis. 

Ir karalius pasuko savo arklį į patį artilerijos būrio vidurį. 

Prie griovio krašto Henrikas buvo tą minutę, kai sprogo 
pirmoji petarda. 

Vartai iskilo dviejose vietose. 

Artileristai uždegė antrą petardą. 

Dar vienas plyšys. Bet tuojau pat iš visų trijų išlaužų išlin- 
do dvi dešimtys arkebuzu, ir kulkų kruša pasipylė ant kareivių 
ir karininkų. 

Žmonės krito aplinkui karalių lyg varpos lauke. 

- Sire, - pakartojo Šiko, nė kiek negalvodamas apie save, - 
sire, dėl Dievo meilės, pasitraukite iš čia! 

Mornė nepratarė nė žodžio, bet jis didžiavosi savo moki- 
niu ir retkarčiais net pats bandydavo pridengti jį savo kūnu. 
Tačiau kiekvieną kartą Henrikas nervingai ranka sulaikyda- 
vo ji. 

Staiga Henrikas pajuto, kad jo kaktą išpylė prakaitas, o 
akyse aptemo. 

- O, prakeikta prigimtis! - sušuko jis. - Ne, niekas negalės 
pasakyti, kad tu įveikei mane. 

Paskui, nušokęs nuo arklio, jis sušuko: 

- Kirvį! Kirvį! 

Ir jis tvirta ranka ėmė kapoti arkebuzų vamzdžius, ąžuoli- 
nių lentų nuolaužas ir bronzines vinis. 

Pagaliau sija lūžo, paskui ir vartai, vėliau atitrūko sienos 
gabalas, ir šimtas žmonių įsiveržė šaukdami: 

- Navara! Navara! Kahoras mūsų! Tegyvuoja Navara! 

Šiko nė minutės nepaliko karaliaus vieno. Jis buvo šalia 
jo, kai Henrikas su pirmaisiais vyrais įžengė po vartų skliau- 
tais. 

Šiko matė, kaip kaskart, nugriaudėjus šūviui, Henrikas krūp- 
telėdavo ir žemai nuleisdavo galvą. 

- Po perkūnais! - įsiutęs sušuko Henrikas. - Šiko, ar matei 
kada nors toki bailį? 

- Ne, sire, - atsakė tas, - aš niekada nesu matęs tokio bailio 
kaip jūs; tai siaubinga. 

Tuo metu pono de Vezeno kareiviai pabandė atblokšti 
Henriką ir jo būrį nuo miesto vartų ir aplinkinių namų, ku- 
riuos jie buvo užėmę. 

Henrikas juos pasitiko su špaga rankoje. 

Bet apgultieji pasirodė esą stipresni. 

Jiems pavyko nublokšti Henriką ir jo kareivius už gynybi- 
nio tvirtovės griovio. 

- Velniai rautų! - sušuko karalius. - Atrodo, mano vėliava 
traukiasi. Jei taip, aš pats ją nešiu. 

Sukaupęs visas savo jėgas, jis išplėšė iš vėliavnešio rankų 
vėliavą, aukštai ją iškėlė ir pusiau pridengtas besiplaikstan- 
čio audeklo, pirmas vėl įsiveržė į tvirtovę. 

- Na, na, bijok! Na, drebėk dabar, baily! 

Aplinkui švilpė kulkos. Atsimušusios į šarvus, jos susiplo- 
davo, vėliava buvo varpyte išvarpyta kulkų. 

Tiurenas, Mornė ir tūkstantis kitų paskui karalių įsiveržė 
pro atdarus vartus. 

Patrankos nutilo. Dabar reikėjo kautis akis į akį, vienam 
prieš vieną. 

Valdingu balsu perrėkdamas ginklų triukšmą, kulkų švil- 
pesi, geležies žvangėjimą, de Vezenas šaukė: 

- Statykite gatvėse barikadas! Kaskite griovius!.Sutvirtin- 
kite namus! 

- O! - sušuko netoli buvęs ir viską girdėjęs de Tiurenas. - 
Bet juk miestas paimtas, vargšeli mano Vezenai! 

Ir, tarsi patvirtindamas savo žodžius, jis šūviu iš arkebuzos 
sužeidė de Vezenui ranką. 

- Klysti, Tiurenai, klysti, - atsakė de Vezenas, - kad būtų 
paimtas Kahoras, jį reikia šturmuoti dvidešimt kartų. Jūs ji 

šturmavote vieną kartą, vadinasi, prireiks dar devyniolikos! 

Ponas de Vezenas gynėsi penkias dienas ir penkias naktis, 
atkakliai kaudamasis dėl kiekvienos gatvės, kiekvieno namo. 

Didelė kylančios žvaigždės Henriko Navariečio laimė, kad 
de Vezenas, pernelyg pasitikėdamas tvirtomis sienomis ir. Ka- 
horo įgula, nemanė, jog apie susidariusią padėtį reikia pra- 
nešti ponui de Bironui. 

Penkias dienas ir penkias naktis Henrikas komandavo kaip 
karvedys ir kovėsi it karys. Penkias dienas ir penkias naktis 
jis miegojo pasidėjęs po galva akmeni ir atsibusdavo su kovi- 
niu kirviu rankose. 

Kiekvieną dieną jo būriai užimdavo kokią nors gatvę, aikš- 
tę, sankryžą. Kasnakt Kahoro įgula bandydavo atsikovoti tai, 
kas būdavo užimta dieną. 

Pagaliau nakti iš ketvirtosios į penktąją kovų dieną prie- 
šas, galutinai išvargintas, buvo priverstas leisti protestantų ar- 
mijai mažumėlę atsikvėpti. Pasinaudojęs tuo, Henrikas ataka- 
vo Kahorą ir šturmu paėmė paskutinį stiprų įtvirtinimą. Šios 
kovos metu jis neteko septynių šimtų žmonių. Beveik visi ka- 
rininkai buvo sužeisti. Tiurenui kulka sužeidė petį, Mornė 
vos nežuvo nuo jam į galvą paleisto akmens. 

Vien tik karalius nenukentėjo. Iš pradžių kausčiusią bai- 
mę, kurią jis taip didvyriškai įveikė, pakeitė stiprus susijaudi- 
nimas ir beprotiška drąsa. Trūko visos jo šarvų sąvaržos, mat 
jis kovėsi iš peties. Be to, jį kapojo priešai. Jis pats suduodavo 
smūgį taip stipriai, kad net nesužeidęs savo priešininką nu- 
kaudavo ir karto. 

Kai paskutinis įtvirtinimas buvo įveiktas, karalius, lydimas 
Šiko, įjojo į vidinį tvirtovės kiemą. 

Paniuręs, tylus Šiko jau penkias dienas nusiminęs stebėjo, 
kaip šalia jo kyla baisi naujos monarchijos šmėkla, kuriai lem- 
ta pasmaugti Valua monarchiją. 

- Na, ką apie visa tai galvoji? - paklausė karalius, pasikel- 

damas šalmo antveidį ir žvelgdamas į Šiko taip idėmiai, tarsi 
būtų skaitęs nelaimingojo pasiuntinio mintis. 

- Sire, - liūdnu balsu sumurmėjo Šiko, - aš manau, kad jūs 
esate tikras karalius! 

- O aš, sire, pasakysiu, - sušuko de Mornė, - kad jūs neat- 
sargus žmogus! Kaip galima numesti kumštines pirštines ir 
pasikelti šalmo antveidį, kada i jus iš visų pusių šaudo. Pažiū- 
rėkite, dar viena kulka! 

Ir iš tikrųjų pro juos prašvilpusi kulka užkliudė Henriko 
sultono plunksną. Tą akimirką, tarsi patvirtindami Mornė žo- 
džius, karalių apsupo dešimt asmeninio gubernatoriaus būrio 
šaulių. 

Ponas de Vezenas laikė juos pasaloje. Jie šaudė žemai ir 
taikliai. 

Krito negyvas karaliaus arklys, pono de Mornė arkliui kul- 
ka sužeidė koją. 

Karalius nugriuvo. Virš jo galvos ėmė švysčioti dešimtys 
špagų. 

Vien tik Šiko laikėsi ant kojų. Akimirksniu nušokęs nuo 
arklio, jis uždengė savo kūnu Henriką ir ėmė mojuoti špaga 
taip greitai, kad arčiausiai stovėję šauliai turėjo pasitraukti. 

Paskui jis padėjo atsistoti karaliui, kuris buvo įsipainiojęs 

į savo arklio pakinktus; Šiko atvedė jam savo arklį ir pasakė: 
“ - Sire, jūs paliudysite Prancūzijos karaliui, kad jei ir išsit- 
raukiau špagą oeprieš jo žmones, vis dėlto nė vieno nepalie- 
čiau. ; 

Henrikas apkabino Šiko ir su ašaromis akyse pabučiavo jį: 

- Po perkūnais! - sušuko jis. - Tu būsi mano, Šiko. Tu gy- 
vensi Su manimi ir mirsi su manimi, sūneli! Tarnauti man 
nėra blogai, mano tokia minkšta širdis! 

- Sire, - atsakė Šiko, - šiame pasaulyje aš galiu tarnauti tik 
vienam žmogui - savo valdovui. Deja! Jį supusi šlovė gęsta, 
bet aš, kuris su panieka žiūrėjau į klestintijį, būsiu ištikimas 

jam bėdoje. Leiskite man tarnauti savo karaliui ir mylėti sa- 
vo karalių, kol jis gyvas. Greitai šalia Henriko aš liksiu vie- 
nut vienas. Taigi nebandykite atimti iš jo paskutinio tarno. 

- Šiko, - tarė Henrikas, - aš nepamiršiu jūsų pažado, ar 
girdite? Jūs esate man brangus, šventenybė, ir po Prancūzijos 
Henriko geriausiu tavo draugu tebūna Navaros Henrikas. 

- Taip, jūsų didenybe, - nuoširdžiai atsakė Šiko, pagarbiai 
bučiuodamas karaliui ranką. 

- Dabar jūs matote, mano drauge, - tarė karalius, - kad 
Kahoras - mūsų. Ponas de Vezenas netrukdys nukauti visus jo 
įgulos karius. O aš jau geriau paaukosiu savuosius, bet neat- 
sitrauksiu. 

Bet Henrikui nebereikėjo tęsti kovos. Vadovaujami de Tiu- 
reno, jo kareiviai apsupo įgulą, ponas de Vezenas buvo suim- 
tas. 

Miestas pasidavė. 

Paėmęs Šiko už rankos, Henrikas nusivedė jį i apdegusį, 
kulkų išvarpytą namą, kuriame buvo įrengtas jo butas, ir ten 
padiktavo ponui de Mornė laišką, kurį Šiko turėjo įteikti Pran- 
cūzijos karaliui. 

Laiškas buvo parašytas prasta lotynų kalba ir baigėsi Žo- 
džiais: 


Ouod mihi dixisti profuit multum. Cognosco meos devotos, 
nosce tuos. Chicotus cetera expediet. 


Apytikriai išvertus, tai reikštų: 

"Tai, ką pranešėte, man buvo labai naudinga. Aš žinau tuos, 
kurie man atsidavę, tu pažink savuosius. Visa kita tau per- 
duos Šiko". 

- O dabar, mano drauge Šiko, - kalbėjo toliau Henrikas, - 
pabučiuokite mane, tik žiūrėkite, nesusitepkite, juk aš - teat- 
leidžia man Viešpats - visas kruvinas tarytum mėsininkas. Aš 

jums mielai pasiūlyčiau šio stambaus grobio kąsnelį, jei žino- 
čiau, kad jūs sutiktumėte jį priimti. Bet iš jūsų akių matau, 
kad atsisakysite. Ir vis dėlto - štai mano žiedas, paimkite jį, aš 
to noriu. O paskui - sudie, Šiko, daugiau aš jūsų nebesulaiky- 
siu. Kuo greičiau grįžkite į Prancūziją. Jūsų pasakojimai apie 
tai, ką matėte, turės pasisekimą rūmuose. 

Šiko sutiko priimti dovaną ir išvyko. Jam prireikė trijų pa- 
rų, kad galėtų įtikinti save, jog visa tai, kas vyko, - ne sapnas 
ir kad jis, atsibudęs nepasijus esąs Paryžiuje, nepamatys savo 
namo langų, prieš kuriuos pono de Žuajezo muzikantai trau- 
kia serenadas. 


XXIV 
APIE TAI, KAS VYKO LUVRE MAŽDAUG TUO 
METU, KAI ŠIKO ATVYKO Į NERAKĄ 


Mes nuoširdžiai atsiprašome savo skaitytojų, kad būtinybė 
sekti paskui mūsų draugą Šiko iki pat jo misijos pabaigos il- 
gai neleido mums apsilankyti Luvre. 

Tačiau būtų neteisinga, jei dar ilgiau nekreiptume dėme- 
SiO į įvykius, prasidėjusius po Venseno sąmokslo, ir į veiks- 
mus asmenų, prieš kuriuos jis buvo nukreiptas. 

Karalius, parodęs narsą pavojaus minutę, po to įvykio susi- 
jaudino; kai pavojus praeina, taip neretai atsitinka net di- 
džiausiems drąsuoliams. Todėl jis, grįždamas į Luvrą, neišta- 
rė nė žodžio. 

Tą naktį jis meldėsi šiek tiek ilgiau negu paprastai ir, vi- 
siškai pasinėręs į pokalbį su Dievu, per didelį savo uolumą 
užmiršo padėkoti budriems vadams ir ištikimai sargybai, pa- 
dėjusiai išvengti žūties. 

Paskui jis atsigulė į patalą, nustebinęs savo kamerdine- 
rius, mat tąkart nepaprastai greitai atliko sudėtingą savo tua- 

letą. Atrodė, jis skubėjo užmigti, kad iš ryto galėtų atsikelti 
su šviežia ir blaivia galva. 

Todėl d'Epernonas, kuris ilgiausiai iš visų užsibuvo kara- 
liaus miegamajame, tvirtai tikėdamasis, kad jam bus padėko- 
ta, išėjo iš ten subjurusia nuotaika. 

Prie aksominės užuolaidos stovėjęs Luanjakas, pamatęs, 
kad d'Epernonas praėjo pro jį netaręs nė žodžio, staiga atsi- 
suko į keturiasdešimt penkis sargybinius ir pasakė: 

- Ponai, jūs daugiau karaliui nebereikalingi, eikite miegoti. 

Dvi valandos po pusiaunakčio visi jau miegojo Luvre. Pa- 
slaptis buvo griežčiausiai saugoma, niekas nieko nesužinojo. 
Garbingi Paryžiaus miestelėnai ramiai miegojo nė neįtarda- 
mi, kad tą naktį karaliaus sostas vos neatiteko naujai dinasti- 
jai. 

Ponas d'Epernonas paliepė tuojau pat nuauti jam batus ir, 
užuot, kaip buvo įprasta, vykęs į miestą su trisdešimties raite- 
lių palyda, pasekė savo šviesiausiojo valdovo pavyzdžiu ir, nie- 
kam netaręs nė žodžio, atsigulė miegoti. 

Tik vienas Luanjakas, kurio, kaip ir justum et tenacem!? 
Horacijaus, netgi pasaulio žūtis nebūtų galėjusi sutrukdyti vyk- 
dyti savo pareigas, - vienas tik Luanjakas apėjo visus postus, 
saugomus šveicarų ir prancūzų sargybinių, kurie vykdė savo 
pareigas sąžiningai, bet nelabai uoliai. 

Tą naktį už tris menkus nusižengimus buvo nubausta taip, 
kaip paprastai bausdavo už sunkius nusikaltimus. 

Kitą rytą Henrikas, kurio nekantriai laukė daugybė žmo- 
nių, troškusių kuo greičiau sužinoti, ko jie gali tikėtis, dar 
gulėdamas lovoje, išgėrė keturis puodelius sultinio vietoj dvie- 
jų įprastų ir liepė pasakyti valstybės sekretoriams d'O ir de 
Vilekjė, kad jie atvyktų pas jį, į jo miegamąjį, sudaryti naujo 
valstybinių finansų edikto. 


L teisuoliško ir ištvermingo (Iot.). 

Karalienę i1spėjo, kad ji pietaus viena, o atsakydamas i jos 
per vieną dvariški perduotą susirūpinimą jo didenybės svei- 
kata, karalius teikėsi pareikšti, kad vakare jis.priiminės kil- 
mingas damas ir vakarieniaus savo kabinete. 

Taip pat buvo atsakyta ir karalienės motinos dvariškiui. 
Toji, nors paskutinius dvejus metus ir gyveno atsiskyrusi sa- 
vuose Suasono rūmuose, tačiau kasdien siųsdavo pasiuntinius, 
kad tie parneštų Žinių apie jos sūnaus sveikatą. 

Abu valstybės sekretoriai neramiai žvilgčiojo vienas į ki- 
tą. Tą rytą karalius buvo toks išsiblaškęs, kad net išgirdęs 
apie siaubingus mokesčius, kuriuos jie ketino įvesti, nė ne- 
šyptelėjo. 

O juk karaliaus išsiblaškymas visada kelia nerimą valsty- 
bės sekretoriams! 

Užtat Henrikas visą laiką žaidė su Meistru Lovu ir kas- 
kart, kai šuniukas savo aštriais dantimis sukąsdavo išpuoselė- 
tus jo pirštus, sakydavo: 

- Ak tu, maištininke, juk nori man įkąsti? Ak tu niekšingas 
šuniūkšti, tu irgi kėsiniesi į savo šeimininką? Kas tai? Šian- 
dieną visi tapo sąmokslininkais! 

Paskui Henrikas, vaizduodamas, kad reikia tokių pat pa- 
stangų, kokių prireikė Herakliui, Alkmenės sūnui, kad sutram- 
dytų Nemėjos liūtą, tramdė tariamąjį kumščio dydžio siaubū- 
ną, su neapsakomu malonumu jam kartodamas: 

- O! Tu nugalėtas, Meistre Lovai, nugalėtas, šlykštus ly- 
gieti, Meistre Lovai, tu nugalėtas! Nugalėtas! Nugalėtas! 

Tai buvo viskas, ką galėjo išgirsti ponai d'O ir de Vilekjė, 
du žymūs diplomatai, kurie buvo įsitikinę, kad pro jų akis 
negali praslysti nė viena žmogaus paslaptis. Henrikas, pašne- 
kinęs Meistrą Lovą, visą laiką tylėjo. 

Reikėjo pasirašyti popierius - jis juos pasirašydavo; reikė- 
jo klausyti - jis klausėsi užmerkęs akis taip natūraliai, kad 
buvo neįmanoma nustatyti, miega jis ar klausosi. 

Pagaliau išmušė tris valandas. 

Karalius įsakė pakviesti poną dEpernoną. 

Jam buvo atsakyta, kad d Epernonas tikrina lengvąją ka- 
valeriją. 

Jis paliepė pakviesti Luanjaką. 

Jam buvo atsakyta, kad Luanjakas užsiėmęs: atrenka Li- 
muzeno arklius. 

Visi manė, kad karalius supyks, jog du jo pavaldiniai ne- 
pakluso jo valiai, bet to neatsitiko. Priešingai, negu buvo lauk- 
ta, jis lyg niekur nieko ėmė švilpiniuoti medžioklės dainelę, 
kurią prisimindavo tik tada, kai būdavo savimi patenkintas. 

Buvo aišku, kad atkaklų karaliaus norą tylėti nuo pat ryto 
pakeitė kita nuotaika: jis pajuto poreikį kalbėti. 

Tas poreikis buvo nenugalimas. Bet atsitiko taip, kad šalia 
karaliaus nieko nebuvo, todėl jam teko kalbėtis pačiam su 
savimi. 

Jis užsisakė pusdienius ir paliepė, kad valgant jam garsiai 
būtų skaitoma pamokoma knyga. Staiga jis nutraukė skaito- 
vą, užduodamas klausimą: 

- Tai parašė Plutarchas, ar ne? 

Skaitovas skaitė religinio turinio knygą. Kai jį nutraukė ir 
uždavė pasaulietinio turinio klausimą, jis nustebęs atsisuko į 
karaliaus pusę. 

Karalius pakartojo savo klausimą. 

- Taip, sire, - atsakė skaitovas. 

- Ar prisimenate tą vietą, kur istorikas pasakoja, kaip Sula 
išvengė mirties? 

Skaitovas sutriko. 

- Nelabai prisimenu, sire, - atsakė jis, - aš seniai skaičiau 
Plutarchą. 

Tuo metu pranešė apie jo eminenciją kardinolą de Žuajezą. 

- O, pačiu laiku atvyko mokytas žmogus, mūsų draugas! - 
sušuko karalius. - Jis tikrai atsakys mums nesvyruodamas. 


7. Keturiasdešimt penki I t. 

- Sire, - tarė kardinolas, - nejaugi aš turiu laimę ateiti lai- 
ku? Mūsų laikais tai taip retai atsitinka. 

- Dievaži, taip. Ar girdėjote mano klausimą? 

- Jei neapsirinku, jūsų didenybė teikėtės paklausti, kaip ir 
kokioms aplinkybėms susiklosčius diktatorius Sula išsigelbė- 
jo nuo mirties? 

- Tikra teisybė. Kardinole, ar galite atsakyti į šį klausimą? 

- Nėra nieko lengviau, jūsų didenybe. 

- Juo geriau. 

- Sire, Sulai, kuris pražudė tiek daug Žmonių, pavojus pra- 
rasti gyvybę grėsė tik kaunantis mūšyje. Jūsų didenybe, jūs 
turėjote galvoje mūšį? 

- Taip, dabar aš prisimenu, viename iš tų mūšių jis buvo 
per plauką nuo mirties. Prašau jūsų, kardinole, atsiverskite 
Plutarchą. Knyga, išversta šauniojo Amjo, turėtų gulėti čia. 
Paskaitykite man tą vietą, kur pasakojama apie tai, kaip ro- 
mėnas, padedamas greito balto žirgo, išsigelbėjo nuo savo 
priešų ieties. 

- Sire, visai nebūtina atsiversti Plutarchą. Tai įvyko mūšio 
su Samnitu ir Lamponijum metu. 

- Jūs, toks išsimokslinęs, turite tai žinoti geriau nei kas 
nors kitas, brangus kardinole! 

- Iš tiesų jūsų didenybė esate toks geras man, - nusilenkęs 
atsakė kardinolas. 

Kiek patylėjęs, karalius ir vėl paklausė: 

- O dabar paaiškinkite, kodėl priešai niekada Nežeso) į 
tokį žiaurų romėnų liūtą? 

- Sire, - tarė kardinolas, - aš atsakysiu jums paties Plutar- 
cho žodžiais. 

- Atsakykite, Žuajezai, atsakykite. 

- Karbonas, Sulos priešas, dažnai kalbėdavo: "Vienu metu 
man tenka kovoti ir su liūtu, ir su lape, kurie gyvena Sulos 
širdyje. Bet lapė man suteikia daugiau rūpesčių". 

- Šit kaip, - susimąstęs atsakė Henrikas. - Tai lapė! 

- Sire, taip sakė Plutarchas. 

- Ir jis buvo teisus, kardinole, - tarė karalius. - Beje, jei jau 
prakalbome apie mūšius, ar turite kokių nors Žinių apie savo 
brolį? 

- Kurį jūs turite galvoje? Juk jūs, jūsų didenybe, žinote, 
kad turiu keturis brolius. 

- Žinoma, aš kalbu apie d'Arką, mano bičiulį. 

- Neturiu, sire. 

- Kad tik Anžu kunigaikštis, iki šiolei taip gerai gebėjęs 
vaidinti lapiną, dabar įstengtų bent kiek pabūti liūtu! - pasa- 
kė karalius. 

Kardinolas nieko neatsakė, nes šį kartą Plutarchas jam nie- 
kuo negalėjo padėti: patyręs valdovo aplinkos žmogus baimi- 
nosi, kad jo atsakymas, jei jis tars ką nors malonaus apie An- 
žu kunigaikštį, gali nepatikti karaliui. 

Įsitikinęs, kad kardinolas geriau linkęs patylėti, Henrikas 
vėl sutelkė dėmesį į Meistrą Lovą. Paskui, davęs ženklą kar- 
dinolui pasilikti, jis atsistojo, apsirengė prašmatniais drabu- 
žiais ir nuėjo į savo kabinetą, kur jo laukė dvariškiai. 

Rūmuose, kur Žmonių intuicija išlavėjusi it kalniečių, ypač 
jaučiama atūžianti ar besibaigianti audra: niekas nieko dar 
nepasakė, niekas dar nebuvo matęs karaliaus. Ir vis dėlto visų 
nuotaika atitiko esamą situaciją. 

Abi karalienės, atrodo, buvo ypač susijaudinusios. 

Kotryna, išbalusi ir sunerimusi, linkčiojo į visas puses, at- 
sakinėjo trumpai ir nesklandžiai. 

Luiza de Vodemon į nieką nežiūrėjo ir niekam neatsaki- 
nėjo. 

Įėjo karalius. 

Jo akys žvelgė gyvai, skruostus buvo išmušęs švelnus rau- 
donis. Iš jo veido išraiškos galėjai spręsti apie gerą nuotaiką 
ir tuos apniukusius veidus, kurie laukė atvykstančio karaliaus, 

toji aplinkybė paveikė taip kaip rudeninės saulės spindulys, 
nušvietęs rudens nugeltintus medžių lapus. 

Akimirką viskas sutvisko, nusidažė purpurine spalva, su- 
švytėjo. 

Iš pradžių Henrikas pabučiavo ranką motinai, paskui žmo- 
nai - taip galantiškai, tarsi tebebūtų Anžu kunigaikštis. Jis 
išsakė daugybę komplimentų damoms, jau atpratusioms nuo 
meilių jo žodžių, ir netgi pavaišino jas saldainiais. 

- Buvo susirūpinta dėl jūsų sveikatos, sūnau mano, - tarė 
Kotryna, įdėmiai žvelgdama į karalių, it norėdama įsitikinti, 
kad tas jo skruostų raudonis - ne dirbtinis, o gera nuotaika - 
ne kaukė. 

- Ir visai be reikalo, ponia, - pasakė karalius. - Aš dar nie- 
kada nesijaučiau taip gerai. 

Šiuos žodžius palydėjo šypsena, visi aplinkui ėmė šypsotis. 

- Ir kodėl, sūnau, taip pagerėjo jūsų sveikata? - sunkiai 
slėpdama savo nerimą, paklausė Kotryna. 

- Aš daug juokiausi, ponia, - atsakė karalius. 

Visi žvelgė vienas į kitą taip nustebę, it karalius būtų pa- 
sakęs kažką nepaprasta. 

- Daug juokėtės! Sūnau, jūs gebate daug juoktis? - rūsčiai 
paklausė Kotryna. - Vadinasi, jūs esate laimingas žmogus! 

- Ponia, taip ir yra. 

- Ir kodėl jūs toks linksmas? 

- Motuše, turiu jums pasakyti, kad vakar vakare aš vykau į 
Venseno giraites. 

- Aš tai Žinojau. 

- O, jūs tai žinojote? 

- Taip, mano sūnau: viskas, kas susiję su jumis, svarbu ir 
man. Bet juk jums tai nėra naujiena. 

- Be abejo, ne. Taigi aš vykau į Venseno giraites. Grįžtant 
atgalios žvalgai atkreipė mano dėmesį į priešų armiją, kurios 
muškietos blykčiojo kelyje. 

- Priešų armija Venseno kelyje? 

- Taip, motuše. 

- O kur? 

- Priešais švento Jokūbo vienuolyno žuvų veisyklą, netoli 
mūsų mielos pusseserės namų. 

- Netoli ponios de Monpansjė namų! - sušuko Luiza de 
Vodemon. | 

- Tikrai taip, ponia, prie Bel Ebo. Aš ketinau drąsiai stoti į 
kovą ir pamačiau... 

- O, Dieve! Tęskite, sire, - išsigandusi sušuko jaunoji kara- 
lienė. 

- O, nusiraminkite, ponia. 

Kotryna nerimaudama laukė atsakymo, bet neišsidavė nei 
žodžiais, nei gestais. 

- Aš mačiau, - kalbėjo toliau karalius, - visą vienuolyną, 
daugybę vienuolių, kurie, karingai nusiteikę, sveikino mane 
savo muškietomis. 

Kardinolas Žuajezas ėmė juoktis. Visi dvariškiai nuošir- 
džiai pasekė jo pavyzdžiu. 

- O! - sušuko karalius. - Juokitės, juokitės! Jūs esate teisūs, 
apie tai dar ilgai bus kalbama: Flandrijoje aš turiu dešimt 
tūkstančių vienuolių, iš kurių, esant reikalui, turėsiu dešimt 
tūkstančių muškietų. Tuomet aš įsteigsiu jo didenybės įšven- 
tintų muškietininkų didžiojo magistro pareigybę ir pasiūlysiu 
ją jums, kardinole. 

- Sire, aš sutinku. Man visos pareigos atrodo geros, jeigu 
joms pritariate jūs, jūsų didenybe. | 

Kol karalius kalbėjosi su kardinolu, damos, laikydamosi 
to meto etiketo, viena po kitos nusilenkė ir išėjo. Karalienė 
su savo svitos damomis sekė iš paskos. 

Kabinete liko tik karalienė motina. Po neįprastu karaliaus 
linksmumu slypėjo kažkokia paslaptis, ir ji nutarė viską išsi- 
aiškinti. 

- Beje, kardinole, - staiga tarė Henrikas prelatui, kuris, 
matydamas, kad karalienė motina pasiliko, ir nujausdamas, 
kad ji nori pasikalbėti su sūnumi, jau rengėsi išeiti, - beje, ką 
veikia jūsų brolis diu Bušažas? 

- Bet, sire, aš to nežinau. 

- Kaip tai nežinote? 

- Nežinau, aš labai retai jį matau, tiksliau, visai nematau, - 
atsakė kardinolas. 

Iš kabineto gilumos pasigirdo tylus liūdnas balsas: 

- Aš čia, sire. 

- O, tai jis! - sušuko Henrikas. - Eikite šen, grafe, eikite 
šen. 

Jaunuolis pakluso. 

- Dieve mano! - sušuko karalius, su nuostaba žvelgdamas į 
ji. - Prisiekiu dvariškio garbės žodžiu, čia eina ne žmogus, 0 
šešėlis. 

- Jūsų didenybe, jis daug dirba, - sumurmėjo kardinolas, 
pats stebėdamasis ta permaina, kuri per vieną savaitę paliko 
pėdsaką brolio veide. 

Iš tiesų diu Bušažas buvo išbalęs nelyg vaškinė figūra, ir jo 
kūnas, vos ryškėjantis po šilku ir siuviniais, atrodė it vaiduoklio. 

- Jaunuoli, prieikite arčiau, - paliepė jam karalius, - priei- 
kite. Kardinole, dėkoju už citatą, kurią pateikėte iš Plutarcho. 
Pažadu, kad panašiais atvejais visada kreipsiuosi į jus pagal- 
bos. 

Kardinolas suprato, kad karalius nori likti vienas su jo bro- 
liu, ir tyliai išėjo iš kambario. | 

Karalius žvelgė į jį akies krašteliu, o paskui savo žvilgsnį 
nukreipė į motiną, kuri, kaip ir anksčiau, sėdėjo nejudėdama. 

Dabar kabinete liko tik karalienė motina, d'Epernonas, be- 
silankstantis priešais ją, ir diu Bušažas. 

Prie durų stovėjo Luanjakas, pusiau kareivis, pusiau dva- 
riškis, visas atsidavęs savo tarnybai. 


102 


Karalius atsisėdo ir davė ženklą diu Bušažui, kad šis prie 
jo prieitų. 

- Grafe, - paklausė jis, - kodėl slepiatės už damų nugarų? 
Nejaugi nežinote, kad man malonu jus matyti? 

- Jūsų didenybe, sakydamas šiuos žodžius, jūs mane labai 
pagerbiate, - nusilenkęs atsakė jaunuolis. 

- Jei taip, kodėl, grafe, aš pastaruoju metu nebematau jūsų 
Luvre? 

- Jūsų didenybe, jūs nebematote manęs? 

- Taip, jūsų, tai tikra teisybė, ir dėl to aš skundžiausi jūsų 
broliui kardinolui, dar labiau apsišvietusiam nei maniau. 

- Jei jūs, jūsų didenybe, nematote manęs, - atsakė diu Bu- 
šažas, - tai tik todėl, kad nesiteikiate nors probėgšmom pa- 
žvelgti i tą ramų kampelį, kur aš būnu vakarinio jūsų atvyki- 
mo valandą. Sire, aš visada būnu, kai jūs pasirodote rytais, ir 
pagarbiai nusilenkiu jums, kai jūs po susibūrimo einate mie- 
goti. Aš niekada nevengiu vykdyti savo pareigų ir niekada to 
nedarysiu, kol tik tvirtai stovėsiu ant kojų, kadangi toji parei- 
ga man šventa. 

- Ir tai yra tavo liūdesio priežastis? - draugiškai paklausė 
Henrikas. 

- O, nejaugi jūs, jūsų didenybe, galėjote pagalvoti... 

- Ne, tavo brolis ir tu, judu mylite mane. 

- Sire! 

- Aš irgi myliu jus. Beje, ar žinai, kad vargšelis Anas at- 
siuntė man iš Diepo laišką? 

- Sire, aš to nežinojau. 

- Taip, bet tau buvo žinoma, kad jis labai nuliūdo, kai jam 
teko išvykti? 

- Jis prisipažino, kad su širdgėla palieka Paryžių. 

- Taip, bet ar žinai, ką jis pasakė man? Jis pareiškė, kad 
yra žmogus, kuris dar labiau sielvartautų, jei jam tektų išvykti 
iš Paryžiaus ir kad jei toks isakymas būtų buvęs duotas tau, tu 
mirtum. 

- Galbūt, sire. 

- Jis man pasakė dar daugiau, juk žinai, kad tavo brolis 
šnekus, žinoma, tada, kai yra geros nuotaikos. Jis pasakė, kad 
jei šis klausimas būtų iškilęs tau, tu nebūtum paklusęs. Ar 
tikrai taip? 

- Jūsų didenybe, jūs buvote teisus manydamas, kad mirties 
tikimybė didesnė nei neklusnumas. 

- Ojei gavęs įsakymą išvykti tu vis dėlto nebūtum miręs iš 
skausmo? 

- Jūsų didenybe, nepaklusti jums man būtų baisiau už mir- 
tį. Ir vis dėlto, - pridūrė jaunuolis ir, tarsi mėgindamas slėpti 
savo sumišimą, nuleido galvą, - ir vis dėlto aš nepaklusčiau. 

„Karalius sukryžiavo rankas ir įbedė žvilgsnį į Žuajezą. 

- Šit kaip! - pasakė jis. - Bet juk tu, vargšeli mano grafe, 
turbūt iš galvos išsikraustei. 

Jaunuolis liūdnai nusišypsojo. 

- O, sire, aš visai išsikrausčiau iš galvos! - atsakė jis. - Jūsų 
didenybe, be reikalo taip atsargiai apie tai šnekate. 

- Vadinasi, tai labai rimta, mano bičiuli. 

Žuajezas sunkiai atsiduso. 

- Papasakok man, kas atsitiko, gerai? 

Jaunuolis, sukaupęs visas savo jėgas, nusišypsojo. 

- Tokiam didžiam valdovui kaip jūs, sire, nevertėtų klausy- 
tis panašių prisipažinimų. 

- Kąjūs, ką jūs, Anri, - atsakė karalius. - Kalbėk, pasakok, 
tu mane prablaškysi savo pasakojimu. 

- Jūsų didenybe, jūs klystate, - kilniai atsakė jaunuolis. - 
Turiu pasakyti, kad mano liūdesy nėra nieko, kas galėtų pra- 
linksminti kilnią širdį. 

Karalius paėmė jį už rankos ir tarė: 

- Gana, Anri, liaukis. Tu juk žinai, kad tavo valdovas irgi 
yra patyręs nelaimingos meilės kančias. 

- Aš žinau tai, jūsų didenybe. Kadaise... 

- Todėl aš suprantu tavo kančias. 

- Jūs labai geras, jūsų didenybe. 

- Visai ne! Paklausyk: kai aš kentėjau taip kaip tu dabar, 
iš nieko negalėjau gauti pagalbos, su manimi nebuvo nieko, 
tik Viešpats. O tu, atvirkščiai, mano vaike, gali tikėtis mano 
pagalbos. 

-Sire! 

- Taigi gali tikėtis, kad tavo kančioms ateis galas, - kalbė- 
jo toliau Henrikas. 

Jaunuolis abejodamas palingavo galva. 

- Diu Bušažai, - pasakė Henrikas, - tu būsi laimingas, ant- 
raip aš nustosiu vadintis Prancūzijos karaliumi. 

- Aš? Laimingas? Deja, sire, tai neįmanoma, - skausmin- 
gai šypsodamasis atsakė jaunuolis. 

- Kodėl "deja"? 

- Todėl, kad man neskirta būti laimingam šiame pasauly- 
je. 

- Anri, - primygtinai spyrė karalius, - išvykdamas jūsų bro- 
lis rekomendavo man jus kaip draugą. Jei jau jūs neklausiate 
išmintingo savo tėvo patarimo, jei jūs nepasikliaunate savo 
brolio kardinolo erudicija, aš noriu būti vyresniuoju jūsų bro- 
liu. Nesispyriokite, pasitikėkite manimi, pasakykite man vis- 
ką. Diu Bušažai, būkite tikras, mano galybė ir mano padėtis 
leis rasti būdų nugalėti viską, išskyrus mirtį. 

- Jūsų didenybe, - sušuko jaunuolis, puldamas prie kara- 
liaus kojų, - jūsų didenybe, jūsų gerumas mane trikdo, aš ne- 
galiu atsakyti tuo pačiu. Mano nelaimės negalima išgydyti, 
nes mano nelaimė yra vienintelis mano džiaugsmas. 

- Diu Bušažai, jūs išprotėjote ir, paminėsite mano žodžius, 
jūs pražudysite save, pasinėręs į neįgyvendinamas savo svajo- 
nes. 

- Jūsų didenybe, aš tai puikiai Žinau, - ramiai atsakė jau- 
nuolis. 

- Tai sakykite pagaliau, ko jūs norite? - šiek tiek suirzęs 
sušuko karalius. - Vesti ar įgyti įtaką? 

- Jūsų didenybe, aš noriu nusipelnyti meilę. Matote, nie- 
kas negali man padėti pasiekti šią laimę. Aš pats turiu ją 
išsikovoti, privalau pats viską pasiekti. 

- Tuomet kodėl tu toks nusiminęs? 

- Todėl, kad jaučiu, jog niekada jos nepasieksiu, jūsu di- 
denybe. 

- Pabandykite, sūnau mano, pabandykite. Tu esi turtingas, 
esi jaunas: kokia moteris gali atsilaikyti prieš grožį, meilę ir 
jaunystę? Tokių nėra, diu Bušažai, tokių nėra. 

- Sire, kiek žmonių, būdami mano vietoje, garbintų nepa- 
prastą jūsų pakantumą ir palankumą man, kuris mane slegia. 
Būti mylimam tokio valdovo kaip jūs, jūsų didenybe, tai be- 
veik tas pats, kas būti mylimam paties Dievo. 

- Vadinasi, tu sutinki? Na ir puiku! Nesakyk man nieko, 
jei nori išsaugoti savo paslaptį: aš įsakysiu gauti tam tikrų 
žinių, imsiuos šiokių tokių veiksmų. Ar žinai, ką esu padaręs 
tavo broliui? Dėl tavęs padarysiu tą patį: manęs nebaugina 
šimto tūkstančių ekiu išlaidos. 

Diu Bušažas sučiupo savo žmonos ranką ir prispaudė ją 
prie lūpų. 

Paskui jis tarė: 

- Jūsų didenybe, jei kada nors jums prireiks mano kraujo, 
atiduosiu jį iki paskutinio lašo, kad įrodyčiau, koks esu dėkin- 
gas už siūlomą globą, kurios atsisakau. 

Henrikas III su apmaudu atsuko jam nugarą. 

- Teisybę pasakius, - tarė jis, - tie Žuajezai dar didesni 
užsispyrėliai negu Valua. Būsiu priverstas kasdien matyti jo 
surūgusią miną ir juodus ratilus po akimis - na ir malonumą 
turėsiu! Mano rūmuose ir taip negausu linksmų veidų! 

- O, sire, tegul šitai jūsų nejaudina! - sušuko Žuajezas. - 
Mane krečianti karštligė užlies raudoniu skruostus ir, maty- 

dami mano šypseną, visi manys, kad aš esu laimingiausias 
Žmogus. 

- Taip, bet aš, bjaurus užsispyrėli, aš žinosiu, kad iš tiesų 
viskas yra atvirkščiai ir šitai labai skaudins mane. 

- Jūsų didenybe, gal aš galiu pasišalinti? - paklausė diu 
Bušažas. 

- Taip, mano vaike, eik ir būk vyras. 

Jaunuolis pabučiavo karaliui ranką, pagarbiai nusilenkė 
karalienei motinai, išdidžiai pražingsniavo pro d'Epernoną, 
kuris jam nenusilenkė, ir išėjo iš kambario. 

Kai tik jis peržengė slenkstį, karalius sušuko: 

- Nambiu, uždarykite duris! 

Durininkas, kuriam buvo duotas įsakymas, tuojau pat gar- 
siai prieškambaryje pareiškė, kad karalius daugiau nieko ne- 
bepriims. 

Paskui Henrikas priėjo prie dEpernono, plekštelėjo ranka 
jam per petį ir tarė: 

- La Valetai, šį vakarą tu įsakysi atiduoti Keturiasdešimt 
penkiems pinigus, kuriuos tau įteiks, ir parai atleisi juos nuo 
tarnybos. Aš noriu, kad jie iki valios pasilinksmintų. Prisiekiu 
šventuoju tėvu, jie, nenaudėliai, išgelbėjo mane, išgelbėjo it 
Sulą jo baltas žirgas. 

- Jus išgelbėjo? - nustebusi paklausė Kotryna. 

- Taip, motut. 

- Nuo ko išgelbėjo? 

- O, šito klauskite dEpernono. 

- Aš klausiu jūsų, man rodos, tai daug patikimiau. 

- Tai šit, ponia, brangioji mūsų pusseserė, gero jūsų drau- 
go pono de Gizo sesuo... O, nesiginkite, be abejo, jis yra ge- 
ras jūsų draugas. 

Kotryna nusišypsojo, kaip šypsosi moteris, kai galvoja: "Jis 
šito niekada nesupras". 

Karalius tą šypseną pastebėjo, prikando lūpą ir, tęsdamas 
pradėtą mintį, pasakė: 

- Jūsų gero draugo de Gizo sesuo vakar surengė man pasa- 
lą. 

- Pasalą? 

- Taip, ponia. Vakar buvo ketinama mane pagrobti, galbūt 
net nužudyti... 

- Ir jūs kaltinate poną de Gizą?! - sušuko Kotryna. 

- Jūs tuo netikite? 

- Teisybę pasakius, ne, - atsakė ji. 

- D'Epernonai, mano bičiuli, dėl Dievo meilės, papasako- 
kite jos didenybei karalienei motinai šią istoriją su visomis 
smulkmenomis. Jei imsiu pasakoti aš pats ir jei valdovė su- 
galvos gūžčioti pečiais, kaip tai daro dabar, aš supyksiu, bet, 
dievaži, nesu stiprios sveikatos, turiu ją tausoti. 

Ir, atsisukęs į Kotryną, pridūrė: 

- Likite sveika, mama, sudie. Mylėkite poną de Gizą kiek 
tinkama. Buvo laikas, kai aš įsakiau ketvirčiuoti poną de Sal- 
sedą, ar jūs tai prisimenate? 

- Žinoma! 

- Puiku! Tegul ponas de Gizas ima pavyzdį iš jūsų - tegul 
ir jie šito nepamiršta. 

Tai pasakęs, jis dar daugiau nei prieš tai jo motina gūžte- 
lėjo pečiais ir, lydimas Meistro Lovo, kuris vos spėjo bėgti iš 
paskos, pasuko į savo kambarius. 

XXV 


BALTOJI PLUNKSNA IR RAUDONOJI 
PLUNKSNA 


Dabar, kai mes sugrįžome pas žmones, kuriuos buvome 
laikinai palikę, sugrįšime ir prie jų reikalų. 

Buvo aštuonios valandos vakaro. Tuščias, liūdnas, tamsus 
Robero Brikė namas dunksojo debesėliais aptraukto dangaus 
fone, kuris aiškiai pranašavo lietingą, o ne šviesią mėnesėtą 
naktį. | 

Šis niūrus būstas, į kurį vien žvelgiant piršosi mintis, kad 
namų dvasia jį jau paliko, gerai derinosi su priešais jį stovin- 
čiu namu, apie kurį jau pasakojome skaitytojui. Filosofai, tvir- 
tinantys, kad negyvi daiktai taip pat gyvena savo gyvenimą, 
turi savo kalbą, savo jausmus, pasakytų, kad šie namai žio- 
vauja įsistebeiliję vienas į kitą. 

Netoli nuo ten buvo labai triukšminga: metalo žvangesį 
nustelbdavo balsų klegesys, kažkoks keistas kunkuliavimas ir 
šnypštimas, šaižūs šūksmai ir šiurpus spiegimas, atrodė, tarsi 
koribantai"? urve apeigomis pagerbia gerąją deivę. 

Tikriausiai šis triukšmas ir traukė gatve vaikštinėjusio jau- 
nuolio dėmesį. Jaunuolis ant galvos buvo užsidėjęs aukštą vio- 
letinę kepuraitę su raudona plunksna, vilkėjo pilku apsiaustu. 
Gražuolis kavalierius dažnai sustodavo keletai minučių prie- 
šais namą, iš kurio sklido triukšmas, paskui, nuleidęs galvą, 
susimąstęs grįždavo prie Robero Brikė namo. 

Kas sudarė šią simfoniją? 

Metalas žvangėjo: ant viryklės buvo kilnojami prikaistu- 
viai; kunkuliavo katilai su viralu, kurie virė ant įkaitintų ang- 


2 Frygijos dvasininkai, kurie, laikydami pamaldas deivei Kibelei, giedodavo 
ir šokdavo. 

lių; šnypštė kepsniai, užmauti ant iešmų, kuriuos suko šunys, 
šaukė "Išdidžiojo riterio" viešbučio šeimininkas Furnišonas, 
kuris trypčiojo prie įkaitusių viryklių; spiegė jo Žmona, pri- 
žiūrėjusi tarnaites, tvarkančias kambarius bokšteliuose. 

Kurį laiką atidžiai žvelgęs į židinio ugnį, ikvėpęs kepsnio 
aromato, idėmiai apžiūrėjęs langų užuolaidas, kavalierius su 
violetine kepuraite vėl ėmė vaikštinėti pirmyn atgal. 

Iš pirmo žvilgsnio atrodė, kad jaunasis kavalierius elgiasi 
kaip nepriklausomas žmogus. Tačiau iš tikro jis niekada ne- 
peržengdavo tam tikros ribos, tai yra nutekamojo griovelio, 
kertančio gatvę prieš Robero Brikė namą ir pasibaigiančio 
ties paslaptinguoju pastatu. 

Tiesa, reikia pasakyti, kad kiekvieną kartą, kai tik jis vaikš- 
tinėdamas prieidavo šią ribą, prieš jį tarsi budrus sargas išdyg- 
davo maždaug jo amžiaus jaunuolis, užsidėjęs aukštą juodą 
kepuraitę su balta plunksna ir užsimetęs ant pečių violetinį 
apsiaustą. Įdėmiai žvelgdamas, niūrus, jis rankoje stipriai spau- 
dė špagos rankeną ir, atrodo, skelbė lyg milžinas Adamasto- 
ras: "Toliau tu neisi, antraip kils audra!" 

Jaunuolis su raudona plunksna, kitaip sakant, tas, kurį mes 
pirmą išvedėme į sceną, nužingsniavo savo kelio atkarpą ko- 
kį dvidešimt kartų, bet buvo tiek susirūpinęs, kad neatkreipė į 
visa tai dėmesio. Žinoma, jis negalėjo nepastebėti žmogaus, 
vaikštinėjusio, kaip ir jis pats, pirmyn ir atgal gatve. Tačiau 
šis žmogus buvo per gerai apsirengęs, kad būtų buvęs vagis, o 
raudonosios plunksnos savininkui ir į galvą negalėjo ateiti 
mintis domėtis kuo nors kitu; jam rūpėjo tik viena - kas vyks- 
ta "Išdidžiojo riterio" viešbutyje. 

O tas, kuris buvo įsisegęs baltą plunksną, po kiekvieno nau- 
jo raudonosios plunksnos savininko pasirodymo darėsi vis niū- 
resnis. Pagaliau jo apmaudas tapo toks akivaizdus, kad pa- 
traukė vyriškio su raudona plunksna dėmesį. 

Jis pakėlė galvą ir jaunuolio, kuris nenuleido nuo jo akių, 
veide išvydo neslepiamą priešiškumą. 

Ši aplinkybė, žinoma, leido jam suprasti, kad jis stoja sker- 
sai kelio kavalieriui, įsisegusiam baltą plunksną; supratęs pa- 
noro sužinoti, kodėl trukdo. 

Šio noro vedamas, jaunuolis ėmė atidžiai apžiūrinėti Ro- 
bero Brikė namą, paskui - ir kitoje gatvės pusėje stovintį na- 
mą. 

Galiausiai iki valios atsižiūrėjęs ir į tą, ir į kitą pastatą, jis 
nesijaudindamas arba bent dėdamasis esąs ramus dėl to, kad 
i ji taip piktai Žiūri jaunuolis su balta plunksna, pasisuko į jį 
nugara ir vėl patraukė ten, kur skaisčia liepsna viliojo Furni- 
šono viryklės. 

Baltosios plunksnos savininkas, laimingas, kad jam pasise- 
kė priversti pabėgti raudonąją plunksną (staigų priešininko 
nusisukimą jis palaikė pabėgimu), baltosios plunksnos savi- 
ninkas nužingsniavo savo keliu, tai yra iš rytų į vakarus, 0 tuo 
metu raudonoji plunksna traukė iš vakarų į rytus. Tačiau abu 
jaunuoliai, pasickę mintyse užsibrėžtą ribą, sustojo ir pasisu- 
kę ėmė žingsniuoti tiesiai vienas priešais kitą ir jeigu tarp jų 
nebūtų atsiradusi kliūtis - griovelis, jie neišvengiamai būtų 
susidūrę kaktomuša. 

Baltosios plunksnos savininkas aiškiai nekantraudamas 
ėmė sukti ūsą. 

Raudonosios plunksnos savininkas nutaisė nustebusio žmo- 
gaus miną, paskui vėl metė žvilgsnį į paslaptingąji namą. 

Tada baltą plunksną įsisegęs jaunuolis pajudėjo į prieki, 
kad galėtų peržengti Rubikoną, bet raudonoji plunksna jau 
pasuko atgalios. 

Tai truko kokį penketą minučių. Paskui jie vienu metu ap- 
sigręžė, demonstruodami tokią pat puikią nuojautą ir tikslu- 
mą kaip ir pirmą kartą. 

Tarsi du debesys, varomi priešpriešinių vėjų ir skriejantys 
vienas į kitą paskui budrius savo žvalgus, ši kartą jic susitiko 
akis į aki, tvirtai nusprendę greičiau stipriai įžeisti vienas ki- 
tą, negu atsitraukti bent per žingsnį. 

Matyt todėl, kad buvo ūmesnio būdo, baltosios plunksnos 
savininkas nesustojo prie griovelio kaip anksčiau, o peršoko 
jį ir privertė priešininką atšokti; tas, netikėtai užkluptas, ne- 
spėjo pasitraukti, mat abiem rankom prilaikė apsiaustą ir vos 
išsilaikė ant kojų. 

- Kas čia dabar, pone, - sušuko raudoną plunksną isisegęs 
kavalierius, - jūs išsikraustėte iš proto, o gal norite mane įžeisti? 

- Pone, noriu, kad suprastumėte: jūs man labai trukdote. 
Aš net maniau, kad jūs pats susiprasite be mano paaiškinimo. 

- Ne, pone, nes aš visada stengiuosi nematyti to, ko neno- 
riu matyti. 

- Ir vis dėlto, tikiuosi, yra dalyku, į kuriuos jūs atidžiai 
pasižiūrėsite, jeigu jie sušmėžuos prieš jūsų akis. 

Ir, patvirtindamas savo žodžius, baltos plunksnos savinin- 
kas nusimetė nuo pečių apsiaustą ir išsitraukė špagą, blyksin- 
čią mėnulio, kuris tuo metu išlindo iš po debesies, šviesoje. 

Raudoną plunksną įsisegęs kavalierius nė nekrustelėjo. 

- Galima pamanyti, pone, - gūžtelėjęs pečiais pasakė jis, - 
kad jūs niekada nesate išsitraukęs špagos iš makšties: labai 
jau skubate ją pademonstruoti žmogui, kuris nesigina. 

- Ne, bet tikiuosi, kad ginsis. 

Raudonosios plunksnos kavalierius šaltakraujiškai nusišyp- 
sOjo, priešininkas dar labiau įsiuto. 

- Ir kam viso to reikia? Kokią turite teisę man trukdyti 
vaikščioti gatve? 

- O kodėl jūs vaikštinėjate būtent šioje gatvėje? 

- Velniai rautų, na ir klausimas! Todėl, kad man tai malonu. 

- O, vadinasi, jums malonu? 

- Be abejo. Juk jūs irgi čia vaikštinėjate. Gal jūs tik vienas 
turite teisę vaikščioti Biusi gatvės grindiniu? 

- Visai nesvarbu, turiu aš teisę čia žingsniuoti ar neturiu. 

- Jūs klystate, man tai labai svarbu. Aš esu ištikimas jo 
didenybei ir nė už ką nenorėčiau nepaklusti jo valiai. 

- Jūs, man atrodo, tyčiojatės iš manęs. 

- O jeigu ir taip! Juk jūs man grasinate? 

- Po perkūnais! Pone, aš jums pareiškiu, kad jūs man truk- 
dote, ir jeigu jūs nepasišalinsite, aš sugebėsiu jėga priversti 
jus pasitraukti. 

- Oho, pone! Mes dar pažiūrėsime! 

- Velniai rautų! Aš jau visą valandą su jumis kalbu, pažiū- 
rėsime! 

- Pone, į šią vietą mane atvedė asmeniniai reikalai. Dabar 
aš jus įspėjau. Jeigu jūs tuojau.pat neišeisite, aš mielai kau- 
siuosi su jumis špagomis, bet pats nepasitrauksiu. 

- Pone, - pareiškė kavalierius su balta plunksna, mojuoda- 
mas špaga ore ir suglausdamas kojas kaip pasirengęs gintis 
žmogus, - pone, aš esu grafas Anri diu Bušažas, kunigaikščio 
Žuajezo brolis. Paskutinį kartą klausiu, ar sutinkate atiduoti 
man pirmenybę ir pasišalinti? 

- Pone, aš esu Vikontas Ernotonas de Karmenžas, - atsakė 
jaunuolis su balta plunksna, - jūs nė truputėlio man netrukdo- 
te, ir aš visai neprieštarauju, kad jūs pasiliktumėte. 

Diu Bušažas minutėlę kitą galvojo, paskui įsikišo špagą į 
makštį ir pasakė: 

- Atleiskite man, pone, aš esu įsimylėjęs, todėl netekau 
galvos. 

- Aš irgi įsimylėjęs, - atsakė Ernotonas, - ir vis dėlto nelai- 
kau savęs bepročiu. 

Anri išbalo. 

- Jūs įsimylėjęs? 

- Taip, pone. 

- Ir jūs tai prisipažįstate? 

- Nuo kada tai yra laikoma nusikaltimu? 

- Įsimylėjęs moterį, kuri gyvena šioje gatvėje? 

- Šią valandą - taip. 

- Vardan Dievo, pone, pasakykite man, ką jūs mylite? 


5. Keturiasdešimt penki II t. 

- O, pone diu Bušažai, jūs nepagalvojęs uždavėte man šį 
klausimą. Puikiai žinote, kad bajoras negali atskleisti paslap- 
ties, kuria jis dalijasi su kitu asmeniu. 

- Teisybė. Prašau man atleisti, pone de Karmenžai. Pati- 
kėkite, šiame pasaulyje nėra žmogaus, nelaimingesnio už ma- 
ne. 

Žodžiuose, kuriuos ištarė jaunuolis, buvo tiek nesumeluo- 
to skausmo ir nevilties, kad Ernotonas iki širdies gelmių susi- 
jaudino. 

- O Dieve! Aš suprantu, - pasakė jis, - jūs bijote, kad aš 
nebūčiau jūsų varžovas. 

- Taip, aš to bijausi. 

- Na, ką gi, - kalbėjo toliau Ernotonas, - ką gi, pone, aš 
būsiu su jumis atviras. 

Žuajezas pabalo ir persibraukė ranka kaktą. 

- Man čia paskirtas pasimatymas, - pasakė Ernotonas. 

- Jums paskirtas pasimatymas? 

- Taip. 

- Šioje gatvėje? 

- Šioje gatvėje. 

- Raštu? 

- Taip, raštelis parašytas gražia rašysena. 

- Moters? 

- Ne, vyro. 

- Vyro! Ką norite tuo pasakyti? 

- Tą, ką pasakiau, nieko daugiau. Pasimatymą man pasky- 
rė moteris, o raštelį rašė vyras. Tai ne tik paslaptinga, bet ir 
rafinuota. Iš visko sprendžiant, dama turi sekretorių. 

- O! - sušnibždėjo Anri. - Sakykite iki galo, pone, dėl Die- 
vo, sakykite! 

- Pone, jūs taip manęs prašote, kad aš negaliu atsisakyti. 
Taigi aš jums pasakysiu, kas rašoma raštelyje. 

- Aš klausau. 

- Jūs pamatysite, ar mano raštelio tekstas toks pat kaip 
jūsiškio. 

- Liaukitės, pone, maldauju jūsų. Man nepaskyrė pasima- 
tymo ir neatsiuntė raštelio. 

Ernotonas išsitraukė iš savo piniginės nedidelį popieriaus 
lapelį. 

- Štai tas raštelis, pone, - pasakė jis. - Man būtų buvę sun- 
ku perskaityti jį jums tokią tamsią nakti, bet jis trumpas, ir aš 
prisimenu jį mintinai. Jūs tikite, kad aš jūsų neapgausiu? 

- Tvirtai tikiu! 

- Taigi štai kas jame rašoma. 

Ir jis ėmė skaityti. 


Pone Ernotonai, 

mano sekretorius įpareigotas jums pranešti, kad aš labai 
norėčiau valandėlę su jumis pasišnekėti. Tai, ką jūs padarėte, 
sujaudino mane. 


- Čia taip parašyta? - paklausė diu Bušažas. 

- Duodu garbės žodį, pone, toji frazė netgi pabraukta. Aš 
praleidžiu kitą, pernelyg panegirišką. 

- Ir jūsų laukia? 

- Tiksliau būtų sakyti - aš laukiu, kaip pats matote. 

- Vadinasi, jums turi atidaryti duris? 

- Ne, turi tris kartus sušvilpti pro langą. 

Visas drebėdamas, Anri.padėjo ranką ant Ernotono ran- 
kos ir, kita ranka rodydamas į paslaptingaji namą, paklausė: 

- Iš ten? 

- Visai ne, - atsakė Ernotonas, rodydamas į "Išdidžiojo ri- 
terio" viešbučio bokštelius, - iš ten. 

Anri džiaugsmingai šūktelėjo. 

- Vadinasi, jūs ne čia einate? - paklausė jis. 

- Ne, ne. Raštelyje aiškiai pasakyta: "Išdidžiojo riterio" 
viešbutis. 


i iai 


115 


- O, telaimina jus Viešpats, pone, - sušuko jaunuolis, spaus- 
damas ranką Ernotonui. - O, atleiskite man už nemandagumą 
ir kvailumą. Deja! Jūs žinote, kad žmogui, mylinčiam iš visos 
širdies, egzistuoja tik viena moteris. Štai kodėl, matydamas, 
kad jūs nuolat grįžtate prie to namo, pagalvojau, kad jūsų 
laukia būtent ji. 

- Neturiu jums už ką atleisti, pone, - šypsodamasis atsakė 
Ernotonas, - teisybę pasakius, ir man šmėstelėjo mintis, kad 
jūs vaikštote ta pačia gatve, skatinamas tų pačių jausmų kaip 
iT aš. 

- Pone, ir jums pakako savitvardos netarti man nė žodžio. 
Neįtikėtina. O, jūs nemylite, nemylite! 

- Paklausykite, dievaži, aš neturėjau teisės to daryti, prieš 
imdamas pykti, laukiau paaiškinimo. Tos kilmingos damos turi 
tokių keistų kaprizų, o viską užslaptinti - taip žaisminga! 

- Taip, žinoma, pone de Karmenžai, jūs mylite ne taip kaip 
aš, be to... 

- Kas "be to"? - paklausė Ernotonas. 

- Be to, jūs esate laimingesnis nei aš. 

- Šit kaip! Galbūt tame name esama žiaurių širdžių? 

- Pone de Karmenžai, - tarė Žuajezas, - šit jau trys mėne- 
siai aš be proto myliu tą, kuri čia gyvena, ir dar neturėjau 
laimės išgirsti jos balso skambesio. 

- Velniava! Jūs nedaug ko pasiekėte. Bet luktelėkite. 

- Kas atsitiko? 

- Atrodo, sušvilpė? 

- Taip, ir man pasigirdo. 

Jaunuoliai sukluso, netrukus iš "Išdidžiojo riterio" pusės 
vėl pasigirdo švilpesys. 

- Grafe, - pasakė Ernotonas, - atleiskite, kad aš palieku 
jus, bet manau, kad tai ir yra signalas, kurio laukiu. 

Trečią kartą sušvilpė. 

- Eikite, pone, eikite, - paragino Anti, - linkiu jums sėk- 
mės! 

Ernotonas nedelsdamas nuskubėjo. Jo pašnekovas matė, 
kaip jis dingo gatvės tamsoje. Netrukus "Išdidžiojo riterio" 
viešbučio lange nušvito šviesa, o po minutės užgeso. 

Anri, dar labiau paniuręs nei tuomet, kai aiškinosi su Er- 
notonu, sušnibždėjo: 

- Ką gi! Darysiu, ką darydavau iki šiolei - eisiu belstis į 
prakeiktas duris, kurios niekada neatsidaro. 

Tai taręs, jis netvirtu žingsniu pasuko prie paslaptingo na- 
mo. 


XXVI 
DURYS ATSIDARO 


Eidamas prie paslaptingo namo durų, Anri vėl neteko ryž- 
to. 

- Drąsiau, - ragino pats save, - drąsiau! 

Jis žengė dar vieną žingsnį. 

Bet prieš pasibelsdamas į duris jis paskutinį kartą atsigrę- 
žė ir pamatė ant grindinio iš viešbučio langų krintančius švie- 
sos atšvaitus. 

"Ten, - pagalvojo jis, - mėgautis meilės džiaugsmais eina 
tie, kuriuos kviečia, tie, kurie šito netgi nesiekė. Kodėl mano 
širdis nerami, kodėl mano veido nenušviečia šypsena? Galbūt 
tuomet ir aš būčiau ten, užuot veltui mėginęs įsibrauti čia?" 

Tą minutę pasigirdo liūdni švento Žermeno de Prė bažny- 
ČIOS Varpo garsai. 

- Šit jau išmušė dešimt valandų, - sušnibždėjo Anri. 

Jis atsistojo prie slenksčio ir pakėlė durų plaktuką. 

- Baisus gyvenimas! - sušnibždėjo jis. - Valkatos gyveni- 
mas. O, ar greitai ateis diena, kai galėsiu pasakyti: sveikinu 
tave, gražioji linksmoji mirtie, būk sveika, trokštama kapo 
duobe!" 

Jis pasibeldė antrą kartą. 

- Ir vėl kaip visada, - sušnibždėjo klausydamasis, - štai at- 
sidarė kambario durys, sugirgždėjo laiptai, artėja Žingsniai. 
Ir taip visada, kasdien vienas ir tas pats. 

Ir jis pasibeldė trečią kartą. 

- Pabandysiu dar kartą, - tyliai pasakė jis, - paskutinį. Taip 
ir žinojau: žingsniai darosi vis atsargesni, tarnas Žiūri pro me- 
talines groteles, jis mato išbalusį, liūdną, skausmo iškreiptą 
mano veidą ir, kaip visada, nueina neatidaręs man durų! 

Įsiviešpatavusi tyla, atrodė, patvirtina ką tik nelaimingo 
jaunuolio ištartus žodžius. 

- Sudie, žiaurusis name! Lik sveikas, iki rytojaus! - pasakė 
jis. 

Pasilenkęs jis pabučiavo akmeninį slenkstį; į tą bučinį, at- 
rodė, įdėjo visą savo sielą, tikėdamasis, kad jis perveiks kietą 
granitą, - ir vis dėlto ne tokį kietą kaip paslaptingojo namo 
gyventojų širdys. 

Paskui jis nuėjo - kaip tai buvo daręs vakar, kaip tai darys 
rytoj. 

Bet vos tik jis žengė keletą žingsnių, kai, dideliam jo nu- 
stebimui, durų velkė sugirgždėjo, ir durys atsidarė. Ant slenks- 
čio stovintis tarnas žemai nusilenkė. 

Tai buvo tas pats žmogus, kurio portretą mes aprašėme, 
kai jis kalbėjosi su Roberu Brikė. 

- Labas vakaras, pone, - pasisveikino jis užkimusiu balsu, 
kuris diu Bušažui pasirodė esąs mielesnis už tuos angelų bal- 
sus, kuriuos retkarčiais išgirstame vaikystėje, kai sapne prieš 
mūsų akis atsiveria dangus. 

Drebėdamas visu kūnu, sutrikęs, it maldai sudėjęs rankas, 
Anri greitai pasuko atgal. Priėjęs prie pat namo durų, jis tik- 
rai būtų pargriuvęs prie slenksčio, jei jo nebūtų sučiupęs tar- 
nas, kurio veide aiškiai buvo matyti pagarbi užuojauta. 

- Na štai, pone, aš čia, prieš jus, - pasakė jis. - Prašau jūsų, 
pasakykite, ko jūs norite. 

- Aš taip aistringai mylėjau, - atsakė jaunuolis, - kad dabar 
nebežinau, ar tebemyliu. Mano širdis taip stipriai plakė, kad 
negaliu pasakyti, ar ji ir dabar tebeplaka. 

- Ar nesutiktumėte, pone, - pagarbiai tarė tarnas, - sėsti 
šalia manęs ir pasišnekėti? 

- O, taip! 

Tarnas davė jam ženklą ranka. 

Anri pakluso tam ženklui taip, tarsi jį būtų davęs Prancū- 
zijos karalius ar Romos imperatorius. 

- Kalbėkite, pone, - paragino tarnas, kai jie susėdo šalia, - 
ir pasakykite man, ko jūs norite. 

- Mano drauge, - atsakė diu Bušažas, - mudu susitinkame 
ir kalbamės nebe pirmą kartą. Jūs žinote, kad aš dažnai lauk- 
davau jūsų apleistuose užkampiuose ir sulaukęs netikėtai už- 
kalbindavau. Aš siūliau tiek aukso, kad, atrodytų, tai būtų tu- 
rėję sugundyti jus, nors jūs ir būtumėte buvęs pats godžiau- 
sias žmogus. Kartkartėmis aš bandydavau jus įbauginti. Jūs 
niekada nesutikote manęs išklausyti, nors matėte, kaip aš ken- 
čiu, ir tikriausiai niekada nesigailėjote manęs taip kenčian- 
čio. Šiandieną jūs siūlote man kalbėtis su jumis, patariate at- 
skleisti jums savo norus. O Dieve, kas atsitiko? Kokią naują 
nelaimę slepia ši man daroma malonė? 

Tarnas atsiduso. Tikriausiai niūri jo išvaizda slėpė jautrią 
širdį. 

Paskatintas šio atodūsio, Anri kalbėjo toliau. 

- Jūs žinote, - pasakė jis, - kad aš myliu, karštai myliu. Jūs 
matėte, kaip ieškojau vienos damos ir sugebėjau ją rasti, ne- 
paisydamas visų jos pastangų pasislėpti ir išvengti susitikimo 
su manimi. Net ir labiausiai besikankinant man neišsprūdo 
nė vienas nuoskaudos žodis. Niekada nekilo mintis veikti per 
prievartą - mintis, kuri kyla nusivylus ir prisiklausius blogų 
patarimų, kuriuos šnibžda neprotinga karštakraujė jaunystė. 

- Tai tiesa, pone, - pasakė tarnas, - dėl to mano ponia ir aš 
labai jus vertiname. 

- Taigi prisipažinkite, - kalbėjo toliau Anri, spausdamas 
budriojo tarno rankas, - argi aš negalėjau koki vakarą, kai jūs 
atkakliai neįsileisdavote manęs i šį namą, - argi aš negalėjau 
išlaužti durų, kaip tai kasdien daro girti arba įsimylėję stu- 
dentai? Tada aš bent vieną akimirką būčiau pamatęs šią ne- 
permaldaujamą moterį, būčiau galėjęs su ja pasikalbėti! 

- Ir tai tiesa. 

- Pagaliau, - neapsakomai švelniai ir liūdnai kalbėjo to- 
liau jaunasis grafas, - aš kai ką reiškiu šiame pasaulyje. Ma- 
no vardas garsus, esu turtingas ir labai įtakingas, mane glo- 
boja pats karalius. Dargi šiandien karalius primygtinai reika- 
lavo, kad aš išsakyčiau jam savo nuoskaudas, patarė kreiptis į 
jį, siūlė savo pagalbą. 

- Ak! - aiškiai sunerimęs sušuko tarnas. 

- Bet aš nesutikau, - paskubomis pridūrė jaunuolis, - ne, 
ne, aš viską mečiau, visko atsisakiau, kad vėl galėčiau ateiti 
čia ir, pamaldžiai sudėjęs rankas, galėčiau prašyti jūsų, kad 
atidarytumėte šias duris, kurios - aš tai žinau - niekada neat- 
sidaro. 

- Grafe, jūsų krūtinėje tikrai plaka kilni širdis ir jūs esate 
vertas meilės. 

- Ir ką gi, - nusiminęs sušuko Anri, - kokioms kančioms jūs 
pasmerkėte šį kilniaširdį žmogų, kuris net anot jūsų yra nusi- 
pelnęs meilės? Kiekvieną rytą mano pažas atneša čia laišką, 
kurio niekada nepriima. Kas vakarą aš pats beldžiuosi į šias 
duris ir jos man niekada neatsidaro. Taigi man leidžiama ken- 
tėti, nusivilti, mirti šioje gatvėje ir neparodoma net ta užuo- 
jauta, kurią sukelia gailiai inkščiantis šuo. Ak, mano drauge, 
aš jums sakau: šios moters krūtinėje plaka nemoteriška šir- 
dis. Galima nemylėti nelaimingo, tebūnie taip, juk širdžiai - 
o, Dieve! - negalima įsakyti mylėti taip, kaip negalima pri- 
versti jos liautis mylėjus tą, kuriam ji skirta. Bet juk gailimasi 
to, kuris taip kenčia, ir jam pasakoma bent keletas paguodos 

žodžių. Nelaimingojo, kuris krinta, gailimasi, jam ištiesiama 
pagalbos rarnika. Bet ne, ne! Šiai moteriai mano kančios tei- 
kia malonumą. Ši moteris neturi širdies! Jeigu ji turėtų širdį, 
atstumdama pati užmuštų mane arba isakytų nudurti peiliu ar 
durklu. Išėjęs anapilin, aš bent jau nekentėčiau! 

- Grafe, - labai dėmesingai išklausęs jaunuolio, atsakė tar- 
nas, - patikėkite manimi, dama, kurią jūs įnirtingai kaltinate, 
visai nėra tokia bejausmė ir tokia žiauri, kaip jūs manote. Ji 
kenčia labiau negu jūs pats, nes ji yra mačiusi jus, ji suvokia, 
kaip stipriai jūs kenčiate, ir labai jus užjaučia. 

- O, užuojauta, užuojauta! - sušuko jaunuolis, šluostydama- 
sis smilkiniais tekantį šaltą prakaitą. - O, tegul ateina diena, 
kai jos širdis, kurią jūs taip giriate, prisipildo meilės - tokios, 
kokią jaučiu aš. Ir jeigu atsakant į šią meilę jai bus pasiūlyta 
užuojauta, tada už mane bus atkeršyta! 

- Grafe, grafe, kartais moteris atstumia meilę ne todėl, 
kad nesugeba mylėti. Galbūt toji, apie kurią kalbame, išgyve- 
no stipresnę aistrą nei ta, kurią kada nors teks patirti jums. 
Galbūt ji mylėjo taip, kaip jūs niekada nepamilsite! 

Anri iškėlė rankas į dangų. 

- Kas taip mylėjo - tas myli amžinai! - sušuko jis. 

- O argi aš jums, grafe, sakiau, kad ji liovėsi mylėjusi? - 
paklausė tarnas. 

Anri sunkiai sudejavo ir, tarsi jį kas būtų mirtinai sužei- 
dęs, griuvo ant žemės. 

- Ji myli! - sušuko jis. - Myli! O Dieve! O Dieve! 

- Taip, grafe, ji myli. Bet nepavydėkite jos tam, kurį ji 
myli. Jo jau nebėra tarp gyvųjų. Mano ponia našlauja, - pridū- 
rė gailiaširdis tarnas, tikėdamasis, kad šie žodžiai paguos jau- 
nuolį. 

Ir iš tiesų šie žodžiai it burtai grąžino jam gyvastį, jėgas ir 
viltį. 

- Vardan visko, kas šventa, - tarė jis, - nepalikite manęs 

likimo valiai. Jūs pasakėte, kad ji našlauja; tikriausiai našle 
ji tapo neseniai, tikriausiai jos ašarų šaltinis išseks. Ji našlė - 
ak, mano drauge! Tikriausiai ji nieko nemyli, jei myli kažkie- 
no vėlę, kažkieno šešėlį, kažkieno vardą! Mirtis reiškia ma- 
žiau negu nebuvimas. Pasakyti man, kad ji myli numirėlį, va- 
dinasi, duoti man viltį, kad ji mane pamils. Ak, Dieve mano! 
Visas didžiausias nuoskaudas gali išgydyti laikas... Kai Mav- 
solo našlė prie savo vyro kapo prisiekė amžinai jo gedėti ir 
išverkė visas savo ašaras - ji išgijo. Liūdesys dėl mirusiųjų - 
tas pats, kas liga. Tas, kurio ji nenusineša pačiu sunkiausiu 
momentu, persirgęs tampa stipresnis ir gyvybingesnis nei anks- 
čiau. 

Tarnas palingavo galva. 

- Grafe, - atsakė jis, - ši dama, kaip ir karaliaus Mavsolo 
našlė, prisiekė būti amžinai ištikima mirusiajam. Bet aš ją 
gerai pažįstu: ji šventai laikysis savo žodžio, ne taip kaip ta 
užmaršioji moteris, apie kurią jūs kalbate. 

- Aš lauksiu, aš lauksiu dešimt metų, jei to reikės! - sušuko 
Anri. - Dievas neleis, kad ji numirtų iš sielvarto arba prievar- 
ta nutrauktų savo gyvenimo siūlą. Jūs ir patys suprantate: jei- 
gu ji nenumirė, vadinasi, ji nori gyventi; jeigu ji tebegyvena, 
vadinasi, aš galiu tikėtis. 

- Ak, jaunuoli, jaunuoli, - grėsmingu balsu paprieštaravo 
tarnas, - taip lengvabūdiškai nespręskite apie niūrias gyvųjų 
mintis, apie mirusiųjų reikalavimus. Jūs sakote, kad ji tebe- 
gyvena? Taip, ji viena gyvena jau ne dieną, ne mėnesį, ne 
metus, O ištisus septynerius metus! 

Diu Bušažas krūptelėjo. 

- O arjuūs žinote, kodėl ji gyvena? Jūs tikitės, kad ji nusi- 
ramins? Niekada, grafe, niekada! Tai jums sakau aš, aš pri- 
siekiu, kad to nebus niekada, - aš, kuris buvau tik klusnus 
mirusiojo tarnas, aš, kurio siela - dievobaiminga, karšta, ku- 
pina malonių vilčių anuomet, kai jis dar buvo gyvas, po jo 

mirties tapo atšiauri. Taigi aš, kuris buvau tik jo tarnas, sa- 
„1 jums, kad taip pat niekada nenusiraminsiu. 

- Šis žmogus, kurį jūs apraudate, - nutraukė jį Anri, - šis 
laimingas numirėlis, šis vyras... 

- Tai buvo ne vyras, o mylimasis, o ši moteris, kurią turėjo- 
te nelaimę pamilti, per visą savo gyvenimą turėjo tik vieną 
mylimąjį. 

- Mano drauge, mano drauge! - sušuko jaunuolis, pašiur- 
pęs nuo niūrios didybės tarno, po kurio kukliu drabužiu slypė- 
jo toks prakilnus protas. - Maldauju, užtarkite mane! 

- Aš! - sušuko jis. - Aš! Paklausykite, grafe, jeigu aš many- 
čiau, kad jūs gebate pavartoti jėgą prieš mano šeimininkę, aš 
jus užmuščiau, savo rankomis pribaigčiau. 

Ir jis ištraukė iš po savo apsiausto stiprią, raumeningą ran- 
ką; atrodė, kad tai dvidešimt penkerių metų jaunuolio ranka, 
nors sprendžiant iš žilų plaukų ir gunktelėjusių pečių jam bu- 
vo galima duoti ir visus šešiasdešimt. 

- Ir atvirkščiai, - kalbėjo toliau jis, - jei aš įtarčiau, kad 
mano šeimininkė pamilo jus, mirti tektų jai! Dabar, grafe, aš 
pasakiau viską, ką turėjau pasakyti. Nebandykite manęs vers- 
ti dar kalbėti, nes, prisiekiu savo garbe, - patikėkite, nors ne- 
su kilmingas žmogus, - aš pasakiau viską, ką turėjau teisę 
pasakyti. 

Anri atsistojo visiškai sugniuždytas. 

- Dėkoju jums, - tarė jis, - kad jūs užjaučiate mane ken- 
čiantį. Dabar aš apsisprendžiau. 

- Vadinasi, grafe, jūs truputį apsiraminsite, vadinasi, jūs 
pasitrauksite nuo mūsų, leisite nešti mums savo likimo naštą, 
patikėkite, daug sunkesnę nei jūsiškė. 

- Taip, aš iš tikrųjų pasitrauksiu nuo jūsų, - atsakė jaunuo- 
lis, - būkite ramus, pasitrauksiu visam laikui. 

- Jūs norite mirti, aš jus suprantu. 

- Kodėl tai turėčiau slėpti nuo jūsų? Be jos gyventi aš ne- 
galiu, taigi turiu mirti, jei ji negali būti mano. 


- Grafe, aš dažnai kalbuosi su savo šeimininke apie mirtį. 
Patikėkite manimi, mirtis nuo savos rankos - bloga mirtis. 

- Todėl aš.ir nesirenku jos: mano metų žmogus, turintis 
garsų vardą ir padėtį, gali mirti mirtimi, kuri aukštinama vi- 
sais laikais, - kovos lauke už savo karalių ir už savo šalį. 

- Jei jūs kenčiate labiau, nei leidžia jūsų jėgos, jei jūs ne- 
turite jokiu pareigų tiems, kurie jums tarnaus, jei jūs galite 
rinktis mirtį mūšio lauke, mirkite, grafe, mirkite! Apie save 
galiu pasakyti tiek - seniai būčiau miręs, jei nebūčiau pa- 
smerktas gyventi. 

- Likite sveikas, dėkoju jums, - atsakė Žuajezas, tiesda- 
mas nepažįstamam tarnui ranką. 

Paskui jis greitai nuėjo, metęs prie savo pašnekovo, kurį 
sujaudino didelis skausmas, kojų aukso monetų prikimštą pi- 
niginę. | 

Švento Žermeno de Prė bažnyčios varpai išmušė vidurnak- 
tį. 


XXVII 
APIE TAI, KAIP GARSI DAMA MYLĖJO 
1586 METAIS 


Tris kartus su pertraukomis nakties tyloje pasigirdęs švil- 
pesys iš tiesų buvo tas signalas, kurio laukė laimingasis Erno- 
tonas. 

Taigi jaunuolį, einantį į "Išdidžiojo riterio" viešbutį, prie 
slenksčio pasitiko ponia Furnišon. Šypsena, kuria ji šypsojosi 
laukdama lankytojų, darė ją panašią į mitologinę deivę, pa- 
vaizduotą flamandų dailininko. 

Ponia Furnišon putliose baltose rankose laikė aukso ekiu, 
kurį ką tik padavė kur kas švelnesnė ir baltesnė nei jos pačios 
ranka. 

Ji žvilgtelėjo į Ernotoną ir, įsirėmusi rankomis į šonus, at- 
sistojo tarpduryje, pastodama kelią į viešbutį. 

Ernotonas stovėjo aiškiai ketindamas įeiti į vidų. 

- Ko norite, pone? - paklausė ji. - Ko pageidaujate? 

- Mieloji moteriške, ar iš šio bokštelio lango visai nese- 
niai nesušvilpė tris kartus? 

- Sušvilpė. 

- Tai šit, tai buvo kvietimas man įeiti. 

- Jums? 

- Taip, man. 

- Na tuomet - kitas reikalas, jei tik duosite garbės žodį, 
kad sakote tiesą. 

- Malonioji ponia Furnišon, - bajoro garbės žodis. 

- Aš tikiu jumis. Įeikite, puikusis ponaiti, ieikite. 

Ir viešbučio šeimininkė, apsidžiaugusi, kad galų gale turi 
vieną iš tų lankytojų, apie kurį kadaise taip svajojo nenusise- 
kusiam "Meilės kerui", kurį įveikė "Išdidusis riteris", parodė 
Ernotonui sraigtinius laiptus, vedančius į prašmatniausius ir 
atkampiausius bokštelio kambarius. 

Pačiame viršuje, už nedidelių durų, buvo prieškambaris. Iš 
čia lankytojas galėjo patekti į bokštelį, kur baldai, apmušalai 
ir visa aplinka buvo šiek tiek puošnesni, nei galėjai tikėtis 
rasti tokiame atkampiame Paryžiaus kampelyje. Reikia pa- 
sakyti, kad ponia Furnišon gana rūpestingai įrengė jos mėgs- 
tamą bokštelį, o tai, kas daroma su meile, visada duoda gerų 
rezultatų. 

Taigi poniai de Furnišon čia pavyko susitvarkyti bent jau 
tiek, kiek įmanoma susitvarkyti ne itin subtilios prigimties 
žmogui. 

Eidamas į prieškambarį, jaunuolis užuodė stiprų smilko- 
mo alijošiaus kvapą. Iš visko sprendžiant, tuo pasirūpino itin 
jautri Ernotono laukianti būtybė, kad bent kiek nuslopintų 
virtuvės kvapus, kylančius nuo iešmų ir puodų. 


Ponia Furnišon sekė paskui jaunuolį. Užlipę laiptais, jie 
pasuko į prieškambarį, o iš ten - į bokštelį. Paskui ji pasišali- 
no. 

Ernotonas, atidaręs duris, pagarbiai nusilenkė sveikinda- 
masis. Prietemoje jis jau spėjo pamatyti rusvos vaškinės žva- 
kės šviesa nušviestą moters siluetą. Ji buvo iš tų, kurios, jei ir 
nesukelia meilės, tai bent susilaukia dėmesio ar net sužadina 
geismą. 

Atsilošusi į pagalvėles, isisupusi į šilką ir aksomą, dama 
degino žvakės ugnyje alijošiaus šakelę. Kartkartėmis ji įkvėp- 
davo kvapaus dūmo, pasmilkydavo šakele čia plaukus, čia gob- 
tuvo klostes, tarytum norėdama, kad ją visą persmelktų svai- 
gus aromatas. 

Iš to, kaip ji metė šakelę į ugni, kaip pasitaisė suknelę, 
kaip ant kauke pridengto veido užsismaukė gobtuvą, Ernoto- 
nas suprato, kad dama išgirdo, kaip jis įėjo, ir žinojo, kad jis 
netoli jos. 

Ir vis dėlto ji neatsisuko. 

Ernotonas akimirką laukė. Ji tebestovėjo nusigręžusi. 

- Ponia, - kreipėsi jis švelniu balsu, norėdamas pasirodyti 
nuoširdus, - jūs teikėtės pakviesti nuolankų savo tarną: jis čia. 

- O, puiku, - pasakė dama, - prašom sėstis, pone Ernotonai. 

- Atleiskite, ponia, bet pirmiausia norėčiau jums padėkoti 
už garbę, kurią man suteikėte. 

- A, to reikalauja mandagumas, ir jūs esate visiškai teisus, 
pone de Karmenžai. Ir vis dėlto aš manau, kad jūs nežinote, 
kam dėkojate. 

- Ponia, - pamažu eidamas artyn, pasakė jaunuolis, - jūsų 
veidą slepia kaukė, rankas - pirštinės. Ką tik, tą akimirką, kai 
aš įėjau, jūs paslėpėte nuo mano akių kojytę, kuri, jei būčiau 
ją pamatęs, vestų mane iš proto. Nėra nieko, iš ko galėčiau 
jus pažinti, todėl galiu tik spėlioti. 

- Ir jūs numanote, kas aš tokia? 

- Jūs - ta, kuri pavergėte mano širdį, kurią aš matau jauną, 
gražią, galingą ir turtingą, net labai turtingą ir galingą, kad 
galėčiau patikėti, jog tai, kas dabar su manimi vyksta - tikro- 
vė, O ne sapnas. 

- Ar jums buvo sunku čia pakliūti? - paklausė dama, neat- 
sakydama į širdingus Ernotono žodžius. 

- Ne, ponia, čia pakliūti man buvo net lengviau nei ma- 
niau. 

- Teisybė, vyrui viskas lengva, o moteriai - visai kas kita. 

- Man labai gaila, ponia, kad jums teko nugalėti tiek daug 
sunkumų. Viena, ką galiu pasakyti, - tai nuolankiai jums pa- 
dėkoti. 

Bet dama, atrodo, jau galvojo apie ką kita. 

- Pone, ką jūs pasakėte? - nerūpestingai paklausė ji, mau- 
damasi pirštinę ir apnuogindama puikią, švelnią ir grakščią 
ranką. 

- Ponia, aš pasakiau, kad nors ir nematau jūsų veido, vis 
dėlto žinau, kas jūs, todėl nebijodamas apsirikti galiu jums 
pasakyti, kad aš jus myliu. 

- Vadinasi, jūs manote galįs tvirtinti, kad aš esu būtent 
toji, kurią jūs tikėjotės čia rasti? 

- Ne akys, o širdis man šitai pasakė. 

- Taigi jūs mane pažįstate? 

- Taip, aš pažįstu jus. 

- Vadinasi, jūs, provincialas, neseniai čia atvykęs, jau pa- 
žįstate paryžietes? 

- Ponia, iš visų Paryžiaus moterų aš kol kas pažįstu tik 
vieną. 

- Ir toji moteris esu aš? 

- Aš taip manau. 

- Ir iš ko jūs mane atpažinote? 

- Iš jūsų balso, grakštaus stoto, apie tai kalba jūsų grožis. 

- Kad atpažinote mano balsą, aš suprantu, negaliu jo pa- 


127 


keisti. Jūsų žodžius apie grakštumą galiu priimti kaip kompli- 
mentą. O jei kalbama apie mano grožį, tai tegali būti tik 
prielaida. 

- Kodėl, ponia? 

- Tai aišku kaip dieną: jūs sakote atpažinęs mane kaip 
gražią moterį, O juk tai paslėpta nuo jūsų akių. 

- Ponia, tą dieną, kai padėjau jums pakliūti į Paryžių, aš 
taip stipriai spaudžiau jus prie savęs, kad jūsų krūtinė lietė 
mano pečius, 0 jūsų kvėpavimas degino man kaklą. 

- Vadinasi, gavęs mano raštelį, jūs spėjote, kad ji atsiun- 
čiau aš? 

- O, ne, ne, ponia, taip negalvokite. Ši mintis nebuvo at- 
ėjusi man į galvą. Aš pamaniau, kad kažkas panoro iškrėsti 
man pokštą, kad esu kažkokio nesusipratimo auka. Nuspren- 
džiau, kad man gresia viena iš tų katastrofų, kurios vadina- 
mos likimo išdaigomis, ir tik prieš keletą minučių, pamatęs 
jus ir prisilietęs... 

Ir Ernotonas jau norėjo paimti damą už rankos, bet toji ją 
atitraukė. = 

- Gana! - pasakė dama. - Aš žengiau beprotišką žingsnį. 

- Ponia, prašyčiau pasakyti, kodėl taip manote? 

- Kodėl? Jūs sakote, kad mane pažįstate ir klausiate, ko- 
dėl aš žengiau tokį beprotišką žingsnį? 

- O, taip, ponia; aš toks menkas, toks niekingas prieš jūsų 
aukštybę. 

- Dėl Dievo, pone, nutilkite pagaliau! Ar tik neišsikrau- 
stėte iš galvos? 

- Ponia, maldauju jūsų, pasakykite, kuo aš nusikaltau? - 
išsigandęs paklausė Ernotonas. 

- Kuo nusikaltote? Jūs matote, kad aš užsidėjusi kaukę... 

- Nair kas? | 

- Jei aš ją užsidėjusi, vadinasi, nenoriu būti atpažinta, o 
jūs kreipiatės į mane "jūsų aukštybe". Kodėl gi jums neatida- 

rius lango ir neėmus šaukti mano vardo, kad išgirstų visa gat- 
vė? 

- O, atleiskite! - parklupęs ant kelių sušuko Ernotonas. - 
Atleiskite, aš buvau tikras, kad šios sienos gali saugoti pa- 
slaptis. 

- Atrodo, jūs esate labai patiklus. 

- Deja, ponia, aš įsimylėjęs! 

- Ir jūs įsitikinęs, kad aš iš karto atsakysiu jums tuo pačiu? 

Ernotonas, labai susijaudinęs, atsistojo. 

- Ne, ponia, - atsakė jis. 

- Tuomet ką jūs galvojate? 

- Galvoju, kad jūs ketinate pranešti man kai ką svarbaus, 
kad jūs nepanorote priimti mane Gizų arba Bel Ebo rūmuose 
ir nutarėte su manimi pasikalbėti akis į akį nuošalioje vieto- 
je. 

- Jūs taip manote? 

- Taip. 

- Ir kaip manote, ką aš noriu jums pasakyti? Sakykite pa- 
galiau. Aš džiaugčiausi turėdama progą įvertinti jūsų įžvalgu- 
mą. 

Po tariamu damos nerūpestingumu slypėjo nerimas. 

- Greičiausiai tai galėtų būti susiję su ponu de Majenu, - 
atsakė Ernotonas. 

- Argi, pone, manote, kad aš neturiu pasiuntinių, kurie ry- 
tojaus vakarą praneštų man apie jį gerokai daugiau, nei gali- 
te pranešti jūs. Be to, jūs jau papasakojote man viską, ką apie 
ji žinojote. 

- Gali būti, kad jūs norite paklausinėti mane apie įvykius, 
kurie vyko praėjusią naktį? 

- O, kokie įvykiai, apie ką jūs kalbate? - paklausė dama. 

Jos krūtinė smarkiai kilnojosi. 

- Apie d'Epernono sukeltą paniką ir apie tai, kaip buvo 
suimti Lotaringijos dvarininkai. 


9. Keturiasdešimt penki II t. 

- Kaip, Lotaringijos dvarininkai suimti? 

- Taip, dvidešimt žmonių, jie ne laiku atsidūrė kelyje, ve- 
dančiame į Venseną. 

- Tame, kuris veda ir į Suasoną, tai yra į miestą, kurios 
įgulai, man atrodo, vadovauja ponas de Gizas? Ak, iš tiesų, 
pone Ernotonai, jūs tarnaujate karaliaus rūmuose ir galėtu- 
mėte man pasakyti, kodėl buvo sulaikyti tie dvarininkai. 

- Aš? Karaliaus rūmuose? 

- Žinoma. 

- Ponia, jūs tai žinote? 

- Be abejo! Kad galėčiau surasti jus, turėjau surinkti įvai- 
riausių žinių. Bet dėl Dievo meilės, liaukitės išsisukinėjęs! 
Jūs turite blogą įprotį į klausimą atsakyti klausimu. Ir kuo gi 
baigėsi šis susidūrimas? 

- Ponia, nieko neįvyko. Kad ir kaip ten buvo, aš apie tai 
nieko nežinau. 

- Tai kodėl galvojate, kad aš imsiu kalbėti apie įvyki, ku- 
ris neturėjo jokių padarinių? 

- Ponia, šįkart, kaip ir kitais kartais, aš suklydau, prisipa- 
žįstu padaręs klaidą. 

- Šit kaip, pone? O iš kokio krašto jūs esate kilęs? 

- Iš Ažano. 

- Kaip, pone, jūs gaskonas? Juk Ažanas, man rodos, yra 
Gaskonėje? 

- Lyg ir taip. 

- Jūs gaskonas ir nesate toks išpuikęs, kad manytumėte, 
jog, pamačiusi jus prie Sent Antuano vartų tą dieną, kai buvo 
ketvirčiuojamas Salsedas, aš turiu pastebėti didingą jūsų po- 
vyzą? 

- Ernotonas paraudo, jo kūnu perbėgo virpulys. Dama ra- 
miu tonu kalbėjo toliau: 

- Kad, susitikusi su jumis gatvėje, imčiau ir palaikyčiau jus 
gražuoliu... 

Ernotono veidai nukaito. 

- Galiausiai, kad jūs, gavęs mano brolio Majeno pavedima 
ir atėjęs į mano rūmus, nepaprastai man patiksite? 

- Apsaugok Viešpatie, ponia, tokios mintys man nebuvo 
atėjusios į galvą! 

- Be reikalo, - pasakė dama, pirmą kartą atsisukusi į Erno- 
toną ir įsmeigusi į jį iš po kaukės Žvilgančias akis. 

Tuo tarpu jis susižavėjęs žiūrėjo į grakščią jos figūrą, ku- 
rios apvalios ir kerinčios linijos ryškėjo aksominių pagalvėlių 
fone. 

Ernotonas sunėrė rankas. 

- Ponia, ponia! - sušuko jis. - Nejaugi jūs juokiatės iš ma- 
nęs? 

- Dievaži, ne! - ramiu balsu atsakė ji. - Aš sakau, kad jūs 
man patikote, ir tai yra tiesa. 

- Dieve mano! 

- O argi jūs pats neišdrįsote pasakyti man, kad mane myli- 
te? 

- Bet kai aš, ponia, šitai jums sakiau, nežinojau, kas jūs 
esate. O dabar, kai Žinau, nuolankiai prašau jūsų atleidimo! 

- Dabar jis visai pametė protą, - susierzinusi sušnibždėjo 
dama. - Pone, būkite toks, koks esate, kalbėkite tai, ką galvo- 
jate, antraip aš būsiu priversta gailėtis to, kad atėjau čia. 

Ernotonas parklupo ant kelių. 

- Kalbėkite, ponia, - maldavo jis, - kalbėkite, leiskite man 
įsitikinti, kad tai nėra žaidimas, ir tuomet aš galbūt išdrįsiu 
jums atsakyti. 

- Gerai. Štai kokie mano ketinimai, - atsakė dama, pa- 
stumdama Ernotoną ir klostydama puošnios savo suknelės klos- 
tes. - Jūs patinkate man, bet aš per mažai jus pažįstu. Aš nesu 
linkusi priešintis savo užgaidoms, bet ir nesu tokia kvailė, 
kad daryčiau klaidas. Jei būtumėte mano aplinkos žmogus, 
priimčiau jus pas save, gerai jus pažinčiau, o jūs iš pradžių 

net miglotai negalėtumėte suprasti mano planų. Bet tai ne- 
įmanoma. Štai kodėl turėjau pasielgti kitaip ir paspartinti mūsų 
pasimatymą. Dabar jūs žinote, ko galite tikėtis. Stenkitės būti 
vertas manęs, štai ir viskas, ką galiu jums patarti. 

Sumišęs Ernotonas jau rengėsi protestuoti. 

- O! Pone de Karmenžai, prašyčiau nesikarščiuoti, - nerū- 
pestingu tonu pasakė dama. - Neverta veltui eikvoti jėgų. Gal- 
būt, kai susitikome pirmą kartą, man patikęs jūsų vardas pri- 
vertė mane suklusti. Aš esu įsitikinusi, kad tai tik mano už- 
gaida, ir viskas greitai baigsis. Ir vis dėlto nemanykite, kad 
nesate tobulas, ir nenusiminkite. O, aš žaviuosi atsidavusiais 
žmonėmis. Žavusis kavalieriau, leidžiu jums to nepamiršti. 

Ernotonas visai pasimetė. Išdidūs žodžiai, gašlūs ir kartu 
švelnūs gestai, orus savo vertės suvokimas, galų gale tokios 
žymios damos jam parodytas pasitikėjimas - visa tai kėlė susi- 
žavėjimą ir kartu siaubą. 

Jis atsisėdo šalia savo gražios ir išdidžios mylimosios - ji 
nesipriešino. Paskui jis įsidrąsinęs pabandė užkišti ranką už 
pagalvėlių, į kurias ji buvo atsirėmusi. 

- Pone! - sušuko ji. - Jūs, atrodo, girdėjote viską, ką jums 
pasakiau, bet nesupratote. Aš prašau jūsų, nebūkite familia- 
rus. Kiekvienas likime savo vietose. Be abejo, ateis diena, 
kai aš leisiu jums pavadinti mane savąja, bet kol kas tokios 
teisės jūs neturite. 

Pabalęs ir nusivylęs Ernotonas atsistojo. 

- Ponia, prašau man atleisti, - pasakė jis. - Atrodo, kad aš 
tesugebu krėsti kvailystes. Taip yra todėl, kad dar neišmokau 
paryžietiško elgesio. Pas mus, provincijoje, už dviejų šimtų 
ljė nuo čia, jei moteris pasako "myliu", ji myli iš tikro ir nesi- 
priešina. Tie žodžiai jai nėra pretekstas žeminti žmogų, par- 
kritusi prie jos kojų. Tai jūsų, paryžietės, įprotis, tai jūsų, prin- 
cesės, teisė. Aš viskam paklūstu. Be abejo, man - ką padarysi! 
- tatai vis dar neįprasta. Bet prie visko galima priprasti. 

Dama tylėdama klausėsi. Ji, matyt, vis dar įdėmiai stebėjo 
Ernotoną, lyg norėdama sužinoti, ar jo neviltis neperaugs į 
pyktį. 

- O! O! Jūs, atrodo, supykote, - išdidžiai pasakė ji. 

- Taip, aš iš tikrųjų pykstu, ponia, bet pykstu pats ant sa- 
vęs, nes jaučiu jums ne paprasčiausią potraukį, o meilę - tikrą 
ir nekaltą meilę. Aš nenoriu turėti jus vien kaip moterį: jei 
būtų taip, mano jausmus valdytų tik karšti jausmai; ne, aš 
siekiu užkariauti jūsų širdį. Todėl, ponia, aš niekada neatleis- 
čiau sau už tai, jei šiandien bučiau pasielgęs su jumis niekšin- 
gai. Savo meilę dovanosiu jums tik tada, kai jūs pati man 
įsakysite. 

- Gana, pone de Karmenžai, liaukitės! - pasakė dama. - 
Kam viską taip perdėti? Ką tik jūs liepsnojote meile, o dabar 
nuo jūsų padvelkė šaltukas. 

- Ir vis dėlto, ponia, aš manau... 

- Ak, pone, niekada nesakykite moteriai, kad jūs mylėsite 
ją taip, kaip pats užsimanysite, - tai netaktiška. Įrodykite, kad 
jūs mylėsite ją taip, kaip to norės ji pati - ir sėkmė garantuo- 
ta! 

- Ponia, aš taip ir sakiau. 

- Taip, bet jūs taip negalvojate. 

- Ponia, aš atiduodu pirmenybę jūsų pranašumui. 

- Liaukitės meilikavęs, man būtų labai nemalonu čia vai- 
dinti karalienės vaidmenį. Štai jums mano ranka, paimkite ją 
- tai paprasčiausios moters ranka, tik karštesnė ir jautresnė 
nei jūsiškė. 

Ernotonas paklusniai paėmė nuostabią jam ištiestą kuni- 
gaikštienės ranką. 

- Na, o kas toliau? - paklausė ji. 

- Kas toliau? 

- Jūs jos nepabučiuosite? Jūs visai netekote galvos. Jūs no- 
rite išvesti mane iš kantrybės? 

- Bet juk ką tik... 

- Ką tik aš ją atitraukiau, o dabar... Dabar aš ją jums pa- 
duodu. 

Ernotonas puolė bučiuoti kunigaikštienės ranką su tokiu 
įkarščiu, kad ji tuojau pat ją atitraukė. 

- Štai matote! - sušuko Ernotonas. - Ir vėl aš gavau pamo- 
ką. 

- Galbūt aš klystu? 

- Žinoma! Jūs verčiate mane iš vieno kraštutinumo pulti į 
kitą. Viskas baigsis tuo, kad baimė užmuš aistrą. Tiesa, aš 
kaip ir anksčiau garbinsiu jus, bet nebejausiu jums nei mei- 
lės, nei pasitikėjimo. 

- O! Aš nenoriu, kad taip atsitiktų, - žaismingai pasakė 
dama, - tuomet jūs būsite paniuręs įsimylėjėlis, o tokie man 
nepatinka, įspėju jus. Ne, likite toks, koks esate iš tikrųjų, 
likite pačiu savimi, būkite Ernotonu de Karmenžu ir niekuo 
kitu. Aš irgi turiu savų ipročių. Ak, Dieve mano! Argi jūs man 
nesakėte, kad esu graži? Visos gražios moterys turi savo keis- 
tenybių: vienas gerbkite, į kitas nekreipkite dėmesio, o svar- 
biausia - nebijokite manęs. Kiekvieną kartą, kai aš tarsiu 
karštakošiui Ernotonui: "Apsiraminkite!", - tegul jis paklūsta 
mano akims, o ne balsui. 

Pasakiusi tuos žodžius, ji atsistojo. 

Ji tai padarė pačiu laiku: pagautas siautulio, jaunuolis čiu- 
po ją į glėbį, ir akimirkai kunigaikštienės kaukė prisilietė 
prie Ernotono lūpų. Bet ji nedelsdama įrodė tai, ką tik buvo 
pasakiusi: jos akys sužaibavo it perspėdamos apie artėjančią 
audrą. 

Šis žvilgsnis taip paveikė Ernotoną, kad jis tuojau pat pa- 
leido ją iš glėbio, o jo įkarštis atslūgo. 

- Puiku, - pasakė kunigaikštienė, - mes dar pasimatysime. 
Pone de Karmenžai, jūs iš tikrųjų man patinkate. 

Ernotonas nusilenkė. 

- Kada jūs būnate laisvas? - nerūpestingai paklausė ji. 

- Deja, tai būna retai, ponia, - atsakė Ernotonas. 

- Ak, taip, aš suprantu, tai varginanti tarnyba, ar ne? 

- Kokia tarnyba? 

- Ta, kurią atliekate karaliaus rūmuose. Argi jūs nesate 
vieno iš jo didenybės sargybos būrio žmogus? 

- Tiksliau pasakius, ponia, aš tarnauju viename iš dvari- 
ninkų būrių. 

- Aš tai ir norėjau pasakyti. Ir visi tie dvarininkai, atrodo, 
yra gaskonai? 

- Taip, ponia, visi. 

- Ir kiek jų yra? Man sakė, bet aš pamiršau. 

- Keturiasdešimt penki. 

- Koks keistas skaičius! 

- Taip jau susiklostė. 

- Turėta kokių nors išskaičiavimų? 

- Aš taip nemanau. Greičiausiai šis skaičius atsitiktinis. 

- Ir jūs sakote, kad tie keturiasdešimt penki dvarininkai 
visą laiką būna šalia karaliaus? 

- Ponia, aš nesakiau, kad mes nuolat būname šalia jo dide- 
nybės. 

- Ak, atleiskite, man tai tik pasigirdo. Kad ir kaip ten būtų, 
jūs pasakėte, kad retai būnate laisvas. 

- Iš tikrųjų, ponia, aš retai kada būnu laisvas, mat dieną 
budime, kai jo didenybė vyksta į keliones ar medžioklę, o 
vakarais mums įsakyta būti Luvre. 

- Vakarais? 

- Taip. 

- Ir taip kiekvieną vakarą? 

- Beveik kiekvieną. 

- Tik pagalvokite, kas būtų atsitikę, jei šį vakarą toks įsa- 
kymas būtų sutrukdęs jums čia ateiti! Nežinodama jūsų neat- 
vykimo priežasties, aš, šitaip jūsų laukusi, būčiau galėjusi pa- 


135 


galvoti, kad žingsnis; kurį žengiau, yra vertas paniekos. 

- O, ponia, prisiekiu, nuo šiandien, norėdamas pasimatyti 
su jumis, aš ryšiuosi bet kokiam žingsniui. 

- Ir visai be reikalo, taip elgtis būtų kvaila, aš to nenoriu. 

- Tai ką tuomet daryti? 

- Atlikite savo pareigas, aš pati organizuosiu mūsų susiti- 
kimus. Aš visada laisva ir tvarkau savo gyvenimą kaip noriu. 

- O, kokia jūs gera, ponia! 

- Bet man vis tiek neaišku, - kalbėjo toliau kunigaikštienė, 
klastingai šypsodamasi, - kaip atsitiko, kad šį vakarą jūs esate 
laisvas ir galėjote ateiti? 

- Šį vakarą, ponia, aš jau ketinau kreiptis į mūsų kapitoną 
poną de Luanjaką, kuris yra man draugiškas, ir prašyti, kad 
jis keletai valandų leistų pasitraukti iš sargybos, kai staiga 
buvo duotas įsakymas visai nakčiai paleisti Keturiasdešimt 
penkių būrį. 

- Šit kaip, buvo duotas toks įsakymas? 

- Taip. 

- Ir kokia proga daroma ši malonė? 

- Man atrodo, ponia, kad tai užmokestis už tokią varginan- 
čią tarnybą, kurią vakar turėjome Vensene. 

- A, puiku! - sušuko kunigaikštienė. 

- Taigi, ponia, tos aplinkybės ir lėmė, kad aš turiu laimę ši 
vakarą praleisti su jumis. 

- Ką gi, Karmenžai, - švelniai ir nesivaržydama pasakė 
kunigaikštienė, o jaunuolį tai be galo nudžiugino, - štai ką 
mes turime daryti ateityje: kiekvieną kartą, kai jūs turėsite 
viltį gauti laisvą vakarą, įspėkite apie tai rašteliu šio viešbu- 
čio šeimininkę. Kasdieną pas ją užeis man atsidavęs žmogus. 

- O, Dieve mano! Ponia, jūs be galo gera. 

- Palaukite, - tarė ji. 

- Kas atsitiko, ponia? 

- Kas čia kelia triukšmą? 

Iš tikrųjų apačioje iš viešbučio svetainės buvo girdėti sa- 
kytum kažkokio įsiveržimo triukšmas: pentinų žvangesys, bal- 
sai, durų trenksmas ir džiaugsmingi šūksniai. 

Iškišęs pro duris galvą į prieškambarį, Ernotonas pasakė: 

- Tai mano draugai, jie atėjo čia švęsti laisvadienio, kurį 
jiems suteikė ponas de Luanjakas. 

- Bet kodėl būtinai čia, į tą patį viešbutį, kur esame mes? 

- Todėl, ponia, kad i "Išdidžiojo riterio" viešbutį Paryžiun 
atvykę Keturiasdešimt penki buvo susirinkę pirmą kartą. To- 
dėl, kad po tos atmintinos, laimingos jų atvykimo į sostinę 
dienos mano draugai pamėgo gerojo Furnišono vyną ir pašte- 
tą, o kai kurie iš jų netgi jo žmonos žinioje esančius bokšte- 
lius. 

- O! - gudriai šypsodamasi sušuko kunigaikštienė. - Jūs, 
pone, apie tuos bokštelius kalbate taip, tarytum jie jums būtų 
gerai pažįstami. 

- Prisiekiu, ponia, šiandieną aš pirmą kartą čia atsidūriau. 
Bet jūs, kodėl jūs pasirinkote vieną iš jų mūsų pasimatymui? - 
išdrįso paklausti Ernotonas. 

'"- Taip, aš pasirinkau, ir jums nebus sunku suprasti, kodėl 
mano dėmesį patraukė pati atkampiausia Paryžiaus vieta. Ši 
vieta netoli nuo upės ir gynybinės sienos. Čia man negresia 
pavojus būti atpažintai, ir niekas net neįtaria, kad aš čia atvy- 
kau. Bet, Dieve mano, kaip smarkiai triukšmauja jūsų drau- 
gai, - pridūrė kunigaikštienė. 

Ir iš tiesų Keturiasdešimt penki kėlė pragarišką triukšmą: 
buvo girdėti panegiriškos kalbos apie išvakarėse įvykdytą Žyg- 
darbi, ekiu skambesys, stiklinių skambėjimas - viskas prana- 
šavo didelę audrą. 

Staiga laiptuose, kurie vedė į bokštelį, pasigirdo žingsniai, 
o paskui ir iš apačios šaukiančios ponios Furnišon balsas: 

- Pone de Sent Malinai! Pone de Sent Malinai! 

- Kas yra? - paklausė jaunuolis. 

- Pone de Sent Malinai, lipkite atgalios, maldauju jūsų! 

- Dar ko! Kodėl turėčiau taip daryti, mieloji ponia Furni- 
šon? Argi šį vakarą ne visas namas yra mūsų? 

- Namas - taip, bet ne bokšteliai. 

- Šit kaip! Bokšteliai - irgi namo dalis, - pasigirdo penki ar 
šeši balsai, tarp kurių Ernotonas atpažino Perduka de Pen- 
kornė ir Estašo de Miradu balsus. 

- Ne, bokšteliai nėra namo dalis, bokšteliai - išimtis, jie - 
mano, - spyrėsi ponia Furnišon. - Netrukdykite nuolatiniams 
mano klientams! 

Sent Malinas atsakė: 

- Ponia Furnišon, aš irgi esu nuolatinis jūsų klientas, taigi 
netrukdykite man. 

- Tai Sent Malinas! - sunerimęs sušnibždėjo Ernotonas; jis 
žinojo, kokių ydų turi šis žmogus ir koks jis akiplėša. 

- Bet būkite toks malonus! - maldavo ponia Furnišon. 

- Ponia Furnišon, dabar jau vidurnaktis, - pasakė Sent Ma- 
linas, - devintą valandą visos šviesos turi būti užgesintos, o aš 
jūsų bokštelyje matau žiburį. Tik prasti karaliaus tarnai ne- 
paiso jo įsakymų. Aš noriu žinoti, kas jie tokie. 

Ir Sent Malinas tebelipo laiptais aukštyn. Paskui jį sekė 
keletas gaskonų. 

- O Dieve! - sušuko kunigaikštienė. - Dieve! Pone de Kar- 
menžai, argi tie žmonės drįs čia įeiti? 

- Ponia, jeigu net ir taip, aš esu čia ir galiu iš anksto pasa- 
kyti: jums nėra ko bijoti. 

- O, pone, bet juk jie laužia duris! 

Ir iš tiesų Sent Malinas, pernelyg įsikarščiavęs ir nebega- 
lėdamas susivaldyti, taip stipriai daužė duris, kad jos suskilo 
pusiau; durys buvo iš pušinių lentų, o ponia de Furnišon, nors 
ir kaip mėgo meilės nuotykius, nebuvo patikrinusi, ar jos pa- 
tvarios. 

XXVIII 


APIE TAI, KAIP SENT MALINAS ĮSIVERŽĖ Į 
BOKŠTELĮ IR KUO VISA TAI BAIGĖSI 


Išgirdęs, kad prieškambario durys suskilo nuo Sent Malino 
smūgių, Ernotonas pirmiausia užgesino bokštelyje degusią Žva- 
kę. 

Tai buvo protingas sprendimas, bet tai nenuramino kuni- 
gaikštienės. Staiga ponia Furnišon, kuri buvo išbandžiusi vi- 
sas priemones, griebėsi paskutiniosios ir sušuko: 

- Pone de Sent Malinai, įspėju jus, kad tie, kurių ramybę 
jūs trukdote, yra iš jūsų draugų tarpo. Būtinybė mane verčia 
jums tai pranešti. 

- Puiku! Tai tik dar viena proga parodyti jiems mūsų pa- 
garbą, - girto žmogaus balsu atsakė Perduka de Penkornė, 
užlipęs laiptais paskui Sent Maliną iki pat viršaus. 

- Ir kas gi tie draugai? Reikia į juos žvilgtelėti. 

- Taip, reikia, reikia! - sušuko Estašas de Miradu. 

Geroji šeimininkė, vis dar tikėdamasi išvengti susidūrimo, 
kuris galėjo išgarsinti "Išdidųjį riterį", bet pakenkti "Meilės 
rožių kero" reputacijai, prasibrovė pro susigrūdusių bajorų būrį 
ir sušnibždėjo karštuoliui į ausį Ernotono vardą. 

- Ernotonas! - garsiai pakartojo Sent Malinas, kuriam ši 
žinia buvo it alyvos šliūksnis į ugni. - Ernotonas! Negali būti! 

- Kodėl negali? - paklausė ponia Furnišon. 

- Taip, kodėl? - pakartojo keletas balsų. 

- Velniai rautų! Ogi todėl, kad Ernotonas - tikra nekalty- 
bė, skaistybės pavyzdys ir visų dorybių įsikūnijimas. Ne, ne, 
ponia Furnišon, jūs klystate, ten iš vidaus užsirakino ne ponas 
de Karmenžas. 

Ir jis priėjo prie antrų durų, pasišovęs sudaužyti jas taip 
kaip pirmąsias, bet staiga jos atsidarė, ir ant slenksčio pasiro- 

dė Ernotonas. Jis stovėjo ramiai, išsitiesęs visu ūgiu, iš jo vei- 
do buvo matyti, kad kantrybė vargu ar yra viena iš tos daugy- 
bės dorybių, kurios, anot Sent Malino, jį puošė. 

- Kokią turi teisę ponas de Sent Malinas sulaužyti pirmą- 
sias duris, o paskui kėsintis ir į antrąsias? - paklausė jis. 

- O, bet juk tai iš tikro Ernotonas! - sušuko Sent Malinas. - 
Pažįstu jį iš balso, o jo paties, tegul mane skradžiai, tamsoje 
niekaip negaliu įžiūrėti. 

- Jūs neatsakote į mano klausimą, pone, - pakartojo Erno- 
tonas. 

Sent Malinas nusikvatojo. Tai kiek apramino tuos jo drau- 
gus, kurie, išgirdę grasinamą Ernotono balsą, nusprendė, kad 
bus visai ne pro šalį nulipti pora laiptelių žemyn. 

- Pone de Sent Malinai, aš su jumis kalbu, ar girdite ma- 
ne? - sušuko Ernotonas. 

- Taip, pone, puikiai girdžiu, - atsakė šis. 

- Ir ką jūs man atsakysite? 

- Atsakysiu, brangus mano kompanione, kad mes norėjo- 
me įsitikinti, ar tikrai būtent jūs esate apsistojęs šiame mei- 
lės bokštelyje. 

- Tai šit, pone, dabar, kai įsitikinote, kad tai tikrai aš, jei 
jau kalbu su jumis ir net galiu susikauti, palikite mane ramy- 
bėje. 

- Velniai neraliuoti! - sušuko Sent Malinas. - Juk jūs neta- 
pote atsiskyrėliu ir, tikiuosi, ten esate ne vienas? 

- O dėl šito, pone, leiskite man palikti jus abejojantį, jei 
jau jums kilo abejonių. 

- Žinoma, kilo, - kalbėjo toliau de Sent Malinas, bandyda- 
mas prasmukti į bokštelį. - Argi iš tiesų jūs esate vienas? O, 
pas jus nedega žiburys, šaunu! 

- O dabar, ponai, - griežtu tonu tarė Ernotonas, - aš matau, 
kad jūs įkaušę, ir atleidžiu jums. Betgi kantrybė, kurią išban- 
dai su galvą pametusiais žmonėmis, irgi turi savo ribas. Juo- 

keliai baigti, ar ne? Taigi būkite tokie malonūs ir drožkite 
savo keliais. 

Nelaimė, Sent Maliną dabar buvo užvaldžiusi būsena, kai 
piktas pavydas nustelbia visus kitus jausmus. 

- O! O! Drožti savo keliais?! - sušuko jis. - Pone Ernoto- 
nai, ar ne per daug ryžtingai apie tai pareiškiate? 

- Pone de Sent Malinai, aš sakau taip, kad jūs visiškai aiš- 
kiai suprastumėt, ko noriu, o jeigu reikia, galiu pakartoti dar 
kartą: ponai, aš prašau jūsų išeiti. 

- O, ne anksčiau, nei suteiksite mums garbę pasveikinti 
būtybę, dėl kurios atsisakėte mūsų draugijos. 

Matydami, kad Sent Malinas nusprendė nenusileisti, jo 
draugai, kurie jau buvo nutarę išsiskirstyti, vėl apsupo jį ratu. 

- Pone de Monkrabo, - įsakmiu balsu tarė Sent Malinas, - 
nulipkite žemyn ir atneškite žvakę. 

- Pone de Monkrabo! - sušuko Ernotonas. - Jei jūs tai pa- 
darysite, atminkite, tai bus mano asmens įžeidimas. 

Išgirdęs grėsmingą toną, kuriuo buvo pasakyti šie žodžiai, 
Monkrabo susvyravo. 

- Gerai! - atsakė už jį Sent Malinas. - Visus mus sieja prie- 
saika, o ponas de Karmenžas toks pareigingas, kad nenorės 
laužyti disciplinos: mes neturime teisės kautis špagomis vie- 
nas su kitu. Taigi pašvieskite mums, Monkrabo, pašvieskite. 

Monkrabo nulipo žemyn ir po penkių minučių grįžo su žva- 
ke, kurią jau norėjo paduoti Sent Malinui. 

- Ne, ne! - sušuko šis. - Laikykite ją pats, man galbūt pri- 
reiks abiejų rankų. 

Ir Sent Malinas žengė žingsnį į priekį, ketindamas įsiverž- 
ti į bokštelį. 

- Visus jus, čia susirinkusius, - pasakė Ernotonas, - kviečiu 
paliudyti, kad mane netinkamiausiu būdu įžeidinėja ir be jo- 
kio preteksto griebiasi jėgos, todėl aš (staiga Ernotonas išsit- 
raukė špagą) smeigsiu špaga į krūtinę pirmam, kas tik žengs 
žingsnį į priekį. 

Įsiutęs Sent Malinas jau norėjo griebti špagą į ranką, bet 
nespėjo net iki pusės jos ištraukti iš makšties, kai prie pat jo 
krūtinės švystelėjo Ernotono špagos smaigalys. 

Kaip tik tą akimirką Sent Malinas žengė žingsnį į priekį: 
Ernotonui nė nereikėjo pulti ar ištiesti ranką. Jo priešininkas 
pajuto šalto metalo prisilietimą ir it sužeistas jautis pasitrau- 
kė atatupstas. 

Ernotonas nieko nelaukdamas ryžtingai žengė į priekį, ir 
grėsminga jo špaga vėl įsirėmė į Sent Malino krūtinę. 

Sent Malinas išbalo: tereikėjo, kad Ernotonas spustelėtų, 
ir jis būtų buvęs prismeigtas prie sienos. 

- Jūs, pone, būdamas toks įžūlus, nusipelnėte mirties, - ta- 
rė Ernotonas. - Bet mane varžo priesaika, apie kurią jūs ką 
tik užsiminėte, - ir aš jūsų nesužeisiu. Duokite man kelią. 

Jis žengė žingsnį atgal, norėdamas įsitikinti, ar Sent Mali- 
nas paklus jo įsakymui. 

Paskui palydėdamas savo žodžius didingu gestu, kuris ne- 
būtų padaręs gėdos jokiam karaliui, jis tarė: 

- Skirstykitės, ponai. Eime, ponia, aš atsakau už viską. 

Ant slenksčio pasirodė moteris. Jos galvą slėpė gobtuvas, 
o veidą - tankus vualis. Drebėdama ji įsikibo Ernotonui į pa- 
rankę. 

Ernotonas įkišo špagą į makštį ir, matyt, būdamas tikras, 
kad jam nebėra ko baimintis, išdidžiai žengė prieškambariu, 
kur grūdosi jo draugai, sunerimę, bet kartu ir smalsaujantys. 

Sent Malinas, kuriam špagos smaigaliu buvo negiliai įdrėk- 
sta krūtinė, pasitraukė iki pat laiptų aikštelės; jis duso, taip jį 
erzino ką tik draugų ir nepažįstamos damos akivaizdoje tei- 
sėtai patirtas viešas įžeidimas. 

Jis suprato, kad visi - ir šmaikštuoliai, ir rimtuoliai - stos 
prieš jį, jei jo ir Ernotono ginčas liks neužbaigtas. Ir tai pri- 
vertė jį žengti desperatišką žingsnį. 

Kai Ernotonas ėjo pro šalį, jis išsitraukė durklą. 

Ar jis norėjo užmušti Karmenžą? Šito neįmanoma išsiaiš- 
kinti neįsiskverbus į niūrias šio žmogaus mintis. Gali būti, 
kad ir jis pats įsiūčio akimirką iki galo nesuvokė, ką darąs. 

Kad ir kaip ten būtų buvę, jis nukreipė savo ranką su durk- 
lu į einančiuosius pro šalį. Bet užuot smeigęs Ernotonui į krū- 
tinę, jis kliudė kunigaikštienės gobtuvą ir perkirto vieną iš 
kaukės raištelių. 

Kaukė nukrito ant žemės. 

Sent Malinas veikė taip greitai, kad prietemoje niekas ne- 
galėjo numatyti jo veiksmų ir sutrukdyti. 

Kunigaikštienė sušuko. Ji liko be kaukės, be to, pajuto, 
kaip durklo ašmenys nuslydo prie pat jos kaklo, bet nesužei- 
dė. 

Išgasdintas kunigaikštienės riksmo, Ernotonas atsisuko; tuo 
metu Sent Malinas spėjo pakelti kaukę ir grąžinti ją nepažįs- 
tamajai. Žvakės, kurią laikė Monkrabo, šviesoje jis pamatė 
niekuo nepridengtą jos veidą. 

- Ak! Ak! - sušuko jis pašaipiai ir įžūliai. - Tai gražioji 
dama, kuri sėdėjo neštuvuose. Sveikinu jus, Ernotonai, esate 
apsukrus vyrukas. 

Ernotonas sustojo ir jau ketino išsitraukti špagą, gailėda- 
masis, kad per anksti ją įsikišo atgalios; bet kunigaikštienė 
vedėsi jį prie laiptų, šnibždėdama į ausį: 

- Eime, eime, pone dz Karmenžai, maldauju jūsų. 

- Mes dar pasimatysime, pone de Sent Malinai, - tarė Er- 
notonas, - ir žinokite, jūs sumokėsite už šią niekšybę, kaip ir 
už visa kita. 

- Gerai! Gerai! - atsakė Sent Malinas. - Turėkite savo 5ą- 
skaitą, aš turėsiu savąją. Vieną dieną mes viską susumuosi- 
me. 

Karmenžas girdėjo tuos žodžius, bet net neatsisuko. Visą 
savo dėmesį jis buvo sutelkęs į kunigaikštienę. 

Apačioje niekas neužstojo jam kelio. Tie jo draugai, kurie 

nebuvo užlipę į bokštelį, be abejo, nepritarė savo bičiulių smur- 
tui. 

Ernotonas palydėjo kunigaikštienę prie neštuvų, kur sar- 
gyboje stovėjo du tarnai. 

Atėjusi prie neštuvų ir pasijutusi saugi, kunigaikštienė pa- 
spaudė Karmenžui ranką ir pasakė: 

- Pone Ernotonai, po to, kas dabar įvyko, po įžeidimo, nuo 
kurio, nors ir koks drąsus buvote, negalėjote manęs apsaugo- 
ti, mes daugiau čia nebegalime susitikti, nes šitai neišvengia- 
mai vėlei pasikartotų. Prašau jūsų, paieškokite kur nors neto- 
liese namo, kurį būtų galima nupirkti arba išsinuomoti. Būki- 
te ramus, netrukus aš duosiu jums žinią apie save. 

- Ponia, įsakysite su jumis atsisveikinti? - pagarbiai lenk- 
damasis paklausė Ernotonas. 

Šiuo gestu jis parodė, kad paklūsta įsakymui, kuris perne- 
lyg glostė savimeilę, kad jaunuolis imtų prieštarauti. 

- Ne, pone de Karmenžai, dar ne. Palydėkite mano neštu- 
vus iki Naujojo tilto, aš bijausi, kad tas niekšas, atpažinęs 
mane kaip neštuvuose sėdėjusią damą ir nežinodamas, kas aš 
tokia, nesugalvotų sekti iš paskos iki pat mano namų. 

Ernotonas pakluso, bet niekas jų nesekė. 

Prie Naujojo tilto, tikrai nusipelniusio tokio vardo, - mat 
dar nebuvo praėję nė septynerių metų, kai architektas Diu- 
SersO permetė jį per Seną, - kunigaikštienė ištiesė savo ran- 
ką prie Ernotono lūpų sakydama: 

- O dabar, pone, eikite. 

- Ponia, drįstu paklausti, kada vėl jus pamatysiu? 

- Tai priklausys nuo to, kada įvykdysite mano pavedimą, ir 
tai bus įrodymas, kad jūs vėl norite pamatyti mane. 

- O, ponia, tokiu atveju galite manimi pasikliauti. 

- Na ir puiku, eikite, mano riteri. 

Ir kunigaikštienė antrą kartą ištiesė Ernotonui savo ran- 
ką; paskui neštuvai pajudėjo į priekį. 

"Iš tiesų kaip keista, - sukdamas atgal pagalvojo jaunuolis, 
- be abejo, aš patinku tai moteriai, tačiau jai nė motais, už- 
muš ar neužmuš mane tas galvažudys Sent Malinas." 

Lengvas truktelėjimas pečiais rodė, kad jaunuolis dera- 
mai įvertino tą nerūpestingumą. 

Bet jis tuojau pat prisivertė pakeisti savo nuomonę, mat 
ankstesnė visai neglostė jo savimeilės. 

"Ak, vargšė moteris buvo tokia susijaudinusi! - galvojo jis. - 
Be to, moterų, O ypač princesių baimė susigadinti reputaciją 
stipresnė už visus kitus jausmus. O juk ji, - šypsodamasis pagal- 
vojo jis, - princesė." 

Taigi Ernotonas nepakeitė savo nuomonės, ji glostė jo sa- 
vimeilę. 

Bet šis malonus jausmas negalėjo padėti užmiršti neseniai 
patirto įžeidimo. Todėl jis nedelsdamas pasuko į viešbutį, kad 
niekas geturėtų pagrindo teigti, jog jis išsigando būsimų šio 
ginčo padarinių. 

Be abejo, Ernotonas nusprendė nepaisyti jokių įsakymų ir 
duotų priesaikų. Jis nutarė pribaigti Sent Maliną, vos tik jis 
tars žodį ar padarys kokį nors gestą. 

ĮŽžeista meilė ir savimeilė pažadino jo narsą, taip įkvėpė 
jį, kad jis, be abejo, dabar galėjo stoti į kovą išsyk su dešim- 
čia priešininkų. 

Šis ryžtas žėrėjo Ernotono akyse, kai jis peržengė "Išdi- 
džiojo riterio" viešbučio slenkstį. 

Ponia Furnišon, su siaubu laukusi jo sugrįžtančio, visa dre- 
bėdama stovėjo ant slenksčio. 

Pamačiusi Ernotoną, ji pasitrynė akis, tarytum prieš tai bū- 
tų ilgai verkusi, ir, abiem rankom apsikabinusi jaunuolį, ėmė 
prašyti jo atleidimo, nekreipdama dėmesio į savo vyrą, kuris 
aiškino, kad ji nekalta, todėl neprivalanti atsiprašinėti. 

Puikioji viešbučio šeimininkė buvo tokia žavi, kat Ernoto- 
nas negalėjo ilgai ant jos pykti, net jei tam ir būtų buvęs pre- 

tekstas. Todėl jis patikino ponią Furnišon, kad nejaučia jai 
jokio pykčio ir pasakė, jog vienintelis visko, kas įvyko, kalti- 
ninkas yra jų vynas. 

Jos vyras, matyt, suprato, ką tuo norėjo pasakyti Ernoto- 
nas, ir dėkodamas linktelėjo jam. 

Kol prie viešbučio slenksčio buvo aiškinamasi, visi sėdėjo 
salėje prie vakarienės stalo ir karštai aptarinėjo įvykius, tą 
vakarą patraukusius visų dėmesį. 

Daugumas gaskonų atvirai kaltino Sent Maliną, kaip buvo 
įpratę elgtis būdami tarp savų. 

Kai kurie iš jų, matydami, kad jų draugas sėdi suraukęs 
antakius, perkreipęs lūpas ir kažką mąsto, buvo santūresni. 

Beje, gyvas pokalbis netrukdė čia susirinkusiems mėgautis 
metro Furnišono valgiais. 

- Aš žinau, kad ponas de Sent Malinas visiškai neteisus, - 
garsiai pareiškė Hektoras de Biranas, - ir jei aš nors minutei 
būčiau atsidūręs Ernotono de Karmenžo vietoje, Sent Mali- 
nas dabar gulėtų po šiuo stalu, o ne sėdėtų prie jo. 

Sent Malinas pakėlė galvą ir pasižiūrėjo į Hektorą de Bi- 
raną. 

- Aš žinau, ką kalbu, - atsakė šis, - pažiūrėkite, štai ten, 
prie slenksčio stovi žmogus, kuris, matyt, pritaria mano nuo- 
monei. 

Visų žvilgsniai nukrypo ten, kur rodė jaunuolis, ir visi pa- 
matė mirtinai išbalusį Ernotoną, ramiai stovintį tarpduryje. 

Atrodė, jie mato vaiduoklį; visi pašiurpo. 

Ernotonas peržengė slenkstį it Komandoro statula, nulipu- 
si nuo savo pjedestalo, ir pasuko tiesiai prie Sent Malino. 
Ernotono elgesyje nebuvo nieko iššaukiamo, bet buvo justi 
ryžtas, privertęs stipriau plakti ne vieną širdį. 

Matydami, kad jis eina artyn, visi ėmė šaukti perrėkdami 
vienas kitą: 

- Eik šen, Ernotonai! Sėskis čia, Karmenžai, šalia manęs 
yra vieta. 

- Dėkoju, - atsakė jaunuolis, - aš noriu sėstis šalia pono de 
Sent Malino. 

Sent Malinas atsistojo. Visų žvilgsniai įsmigo į jį. 

Kol jis stojosi, jo veido išraiška visiškai pasikeitė. 

Be jokio susierzinimo jis tarė: 

- Aš pasislinksiu, pone, jūs sėskitės ten, kur jums patogiau. 
Aš nuoširdžiai, iš visos širdies atsiprašau jūsų už nevykusį sa- 
vo elgesį. Buvau girtas, jūs pats tai sakėte. Prašau man atleis- 
ti. 

Šis pasiaiškinimas, nuskambėjęs visiškoje tyloje, nepaten- 
kino Ernotono, nors buvo aišku, kad keturiasdešimt trys gas- 
konai, su nerimu laukę, kuo baigsis toji scena, nepraleido pro 
ausis nė vieno žodžio. 

Išgirdęs džiaugsmingus šūksnius, iš visų pusių pasigirdu- 
sius po to, kai Sent Malinas baigė savo kalbą, Ernotonas su- 
prato, kad dabar jam būtų geriausia apsimesti, jog už skriau- 
dą atsilyginta. 

Taigi sveikas protas vertė jį tylėti. 

Metęs žvilgsnį į Sent Maliną, Ernotonas suprato, kad da- 
bar jis turi būti kaip niekad atsargus. 

"Kad ir kaip ten būtų, šis niekšas drąsus vyras, - pagalvojo 
jis, - ir jeigu jis dabar nusileidžia, vadinasi, turi kažkokių pik- 
tų kėslų, kurie jam arčiau širdies." 

Visi kaip vienas ėmė šaukii: 

- Puiku! Puiku! Taika! Taika! Išgerkime už Karmenžo ir 
Sent Malino susitaikymą! 

Karmenžas pasinaudojo tuo, kad taurių skambesys ir kal- 
bančiųjų šurmulys užgožė jo balsą ir, pasilenkęs prie Sent 
Malino, maloniai šypsodamasis tarė jam taip, kad niekas ne- 
galėjo suprasti, ką reiškia jo žodžiai: 

- Pone de Sent Malinai, štai jau antrą kartą jūs įžeidžiate 
mane ir neleidžiate jums atsilyginti. Saugokitės: kai trečią 
kartą mane įžeisite, aš užmušiu jus it šunį. 

Sent Malinas atsakė: 

- Malonėkite, pone. Būdamas jūsų vietoje, aš elgčiausi ly- 
giai taip pat. 

Ir abu mirtini priešai it geriausi bičiuliai susidaužė taurė- 
mis. 


XXIX 
APIE TAI, KAS VYKO PASLAPTINGAJAME 
NAME 


Tuo metu, kai "Išdidžiojo riterio" viešbučio, kur, atrodo, 
viešpatavo santaika, durys buvo uždarytos, o rūsiai atviri, pro 
langinių plyšius sklido šviesa ir buvo girdėti džiaugsmingi šūks- 
niai; paslaptingajame name, kurį mūsų skaitytojai pažįsta tik 
iš išorės, vyko neįprastas šurmulys. 

Praplikęs tarnas vaikščiojo pirmyn ir atgal: nešiojo kruopš- 
čiai supakuotus daiktus, kuriuos krovė į lagaminus. 

Baigęs šį pasirengimą, jis užtaisė pistoletą ir patikrino, ar 
lengvai išsitraukia iš aksominės makšties plačiakriaunis dur- 
klas, kurį jis prisikabino prie grandinės, atstojusios jam diržą. 
Ten pat jis pritvirtino ir savo pistoletą, raktų ryšulį bei mal- 
daknygę, įrištą į juodą šagrenės odą. 

Kol jis tvarkėsi, antro aukšto kambariuose pasigirdo leng- 
vi it vaiduoklio žingsniai, kažkas leidosi laiptais žemyn. 

Ant slenksčio pasirodė išblyškusi, į vaiduoklį panaši mote- 
ris, įsisupusi į baltą vualį. 

Švelniu it girioje čiulbančio paukščio balsu ji paklausė: 

- Remi, ar jūs jau pasiruošęs? 

- Taip, ponia, dabar laukiu tik jūsų lagamino, kad suriš- 
čiau jį Su savaisiais. 

- Gal manote, kad mūsų arkliams bus lengva tempti visas 
šitas dėžes? 

- Patikėkite, ponia, aš už viską atsakau. Beje, jei jūs neri- 
maujate, mano lagaminą galime palikti čia. Argi ten, kur nu- 
vyksime, nerasiu visko, ko tik man reikės? 

- Ne, Remi, ne, aš neleisiu, kad jums kelionėje ko nors 
trūktų. Be to, kai nuvyksime, visi tarnai šokinės apie vargšą 
sergantį senuką. O, Remi, aš nekantrauju pasimatyti su tėvu. 
Man atrodo, kad nemačiau jo šimtą metų. 

Remi paprieštaravo: 

- Bet juk, ponia, jūs jo nematėte viso labo tik tris mėne- 
sius, ir jūsų išsiskyrimas buvo ne ilgesnis nei anksčiau. 

- Remi, jūs toks geras daktaras. Juk tuomet, kai važiavo- 
me iš tėvo paskutinį kartą, įspėjote mane, kad jam nedaug 
beliko gyventi. 

- Taip, žinoma, bet taip kalbėdamas aš turėjau galvoje tik 
galimą pavojų. Kartais Viešpats pamiršta senius ir jie - nors 
ir kaip keista - gyvena įprastą savo gyvenimą. Maža to, kar- 
tais senas Žmogus - it vaikas: šiandieną serga, o rytoj, žiūrėk, 
jau sveikas. 

- Deja, Remi, būna ir atvirkščiai: senis, kaip ir vaikas, šian- 
dieną sveikas, o kitądien, žiūrėk, ir numiršta. 

Remi nieko neatsakė į šiuos žodžius, nes negalėjo nieko 
paguosti, ir po šio mūsų papasakoto pokalbio stojo slogi tyla. 

Abu pašnekovai pasinėrė į liūdnus apmąstymus. 

- Remi, kelintai valandai užsakėte arklius? - pagaliau pa- 
klausė paslaptingoji dama. 

- Antrai valandai. 

- Ką tik išmušė valandą po vidurdienio. 

- Taip, ponia. 

- Remi, ar gatvėje niekas mūsų netykoja? 

- Niekas. 

- Netgi tas nelaimingas jaunuolis? 

- Net ir jo nėra! 

Remi atsiduso. 

- Remi, jūs kažkaip keistai ištarėte šiuos žodžius. 

- Jis priėmė sprendimą. 

- Kokį? - sunerimusi paklausė dama. 

- Jis nusprendė daugiau nebesimatyti su jumis arba bent 
jau neieškoti susitikimų... 

- Kur jis nusprendė eiti? 

- Ten, kur einame mes visi - amžino poilsio. 

- Viešpatie, suteik jam amžiną ramybę! - šaltai ir niūriai it 
gedulingi varpai nuskambėjo jos balsas. - Ir vis dėlto... 

Ji nutilo. 

- Ir vis dėlto? - paklausė Remi. 

- Argi jis neturi ką veikti šiame pasaulyje? 

- Jis mylėtų, jei jūs jį mylėtumėte. 

- Jo amžiaus, tokį vardą ir tokią padėtį turintis jaunuolis 
turėtų dėti viltis į savo ateitį. 

- Ojjūs, ponia, būdama jauna, turinti vardą, padėtį, ar tiki- 
te savo ateitimi? 

Damos akyse plykstelėjo šaltos kibirkštėlės. 

Ji tarė: 

- Taip, Remi, tikiu, jei gyvenu. Bet palaukite... 

Ji įtempė klausą. 

Man atrodo, aš girdžiu arklių kanopų kaukšėjimą. 

- Man rodos, ir aš girdžiu. 

- Argi tai galėtų būti mūsų palydovas? 

- Galbūt. Bet jei tai iš tiesų jis, vadinasi, atvyko valandą 
anksčiau negu buvo susitarta. 

- Remi, jis privažiavo prie durų. 

- Iš tikrųjų! 

Remi nubėgo laiptais į apačią ir priėjo prie paradinių du- 
rų tą minutę, kai kažkas tris kartus iš eilės garsiai pabeldė 
plaktuku. 

- Kas ten? - paklausė Remi. 

- Aš, - kažkas atsakė tyliu drebančiu balsu. - Tai aš, Gran- 
šanas, barono kamerdineris. 

- O, Dieve mano! Jūs, Granšanai, esate Paryžiuje? Lukte- 
lėkite, aš atidarysiu duris, tik kalbėkite tyliai. 

Ir jis atidarė duris. 

- Iš kur atvykote? 

- Iš Meridoro. 

- Iš Meridoro? 

- Taip, brangus pone Remi... Deja! 

- Įeikite, greitai įeikite. Dieve mano! 

Iš aukštai pasigirdo moters balsas: 

- Na ką, Remi, tai mūsų arkliai? 

- Ne, ne, ponia, ne jie. 

Paskui, atsisukęs į senį, paklausė: 

- Kas atsitiko, gerasis Granšanai? 

- Ar nenumanote? - paklausė tarnas. 

- Deja, numanau. Bet dėl Dievo meilės, nepraneškite jai 
staigiai šios liūdnos žinios. Ak, koks tai bus smūgis nelaimin- 
gajai. 

- Remi, Remi, - pašaukė tas pats balsas, - jūs, atrodo, su 
kažkuo kalbatės? 

- Taip, ponia, taip. 

- Su kažkuo, kieno balsą aš pažįstu. 

- Taip, ponia... Kaip ją paruošti, Granšanai?.. Štai ji! 

Dama, iš pradžių iš trečio aukšto nulipusi į antrą, dabar 
skubėjo į apačią ir pasirodė koridoriaus, kuris vedė prie durų, 
gale. 

- Kas čia? - paklausė ji. - Ar tik ne Granšanas? 

- Taip, ponia, čia aš, - liūdnu, nuolankiu balsu atsakė senis 
ir nukėlė kepurę. 

- Granšanai, tu! O, Dieve mano! Nuojauta neapgavo ma- 
nęs - mano tėvas mirė! 

- Taip, ponia, - atsakė Granšanas, pamiršęs Remi įspėji- 
mą. - Taip, Meridoras liko be šeimininko. 

Išblyškusi, sustingusi dama vis dėlto gebėjo išlikti rami ir 
tvirta. Skaudus smūgis jos nepalaužė. 

Matydamas ją tokią pasidavusią likimui ir liūdną, Remi 
priėjo prie jos ir švelniai paėmė už.rankos. 

- Kaip jis numirė? - paklausė dama. - Pasakykit man viską, 
mano drauge! 

- Ponia, ponas baronas jau kurį laiką nesikėlė nuo savo 
fotelio, o prieš savaitę jį trečiąkart ištiko apopleksija. Jis pas- 
kutinį kartą vargais negalais ištarė jūsų vardą, paskui prara- 
do žadą ir naktį mirė. 

Diana ženklu padėkojo senajam tarnui ir, nepratarusi dau- 
giau nė žodžio, nuėjo į savo miegamąjį. 

- Pagaliau ji laisva, - sušnibždėjo Remi, dar niūresnis ir 
blyškesnis nei ji. - Eime, Granšanai, eime! 

Damos miegamasis buvo antrame aukšte priešais kabine- 
tą, kurio langai išėjo į gatvę. Tik per nedidelį langelį iš kie- 
mo pusės sklido šviesa. 

Tas kambarys buvo apstatytas prabangiai, bet viskas čia 
dvelkė niūrumu. Ant apmušalų, pagamintų geriausių tų laikų 
Araso meistrų, buvo pavaizduoti paskutinieji Kristaus kančių 
epizodai. 

Raižytas ąžuolinis analojus, priešais jį - iš to paties me- 
džio ir taip pat meistriškai išraižytas suoliukas. Lova su raity- 
tomis kolonomis taip pat užtraukta arasietiškomis užuolaido- 
mis, pagaliau Briužo kilimas - tai ir visas kambario apstaty- 
mas. 

Jokios gėlytės, jokios brangenybės, jokio aukso sluoksne- 
lio; vietoj aukso ir sidabro - visur medis ir tamsi bronza. Tarsi 
nusklembtam kambario kampe juoduose medžio rėmuose ka- 
bojo vyro portretas. Tiesiai ant jo krito pro langą sklindanti 
šviesa - matyt, tam langas ir buvo iškirstas. 

Dama atsiklaupė priešais portretą; jos širdį slėgė sielvar- 
tas, bet akys buvo sausos. 

Ji įbedė kupinas neapsakomos meilės ir švelnumo akis į 
šią be gyvybės ženklo figūrą, tarsi vildamasi, kad tamsus at- 
vaizdas atgis ir atsilieps. 

Iš tikrųjų taurus atvaizdas; pats apibūdinimas "taurus", at- 
rodė, buvo sukurtas jam. 

Dailininkas buvo nutapęs jauną, maždaug dvidešimt aš- 
tuonerių ar trisdešimties metų vyrą. Jis gulėjo ant sofos pu- 
siau nusirengęs, iš žaizdos ant apnuogintos krūtinės sruvo krau- 
jas, dešinė ranka, visa sužalota, buvo nukarusi, bet dar spau- 
dė špagos nuolaužą. 

Pusiau užmerktos sužeistojo akys pranašavo greitą mirtį. 
Išblyškęs, kančios iškreiptas jo veidas buvo toks nuostabus, 
koks būna tą akimirką, kai žmogus palieka žemiškąjį gyveni- 
mą ir iškeliauja į amžinybę. 

Jokio devizo, jokio paaiškinimo, tik rėmo apačioje raudo- 
nomis kaip kraujas raidėmis užrašyti žodžiai: 

Aut Caesar, aut nihil“, 

Dama ištiesė į portretą rankas ir prakalbo į jį taip, kaip 
paprastai kalbama su Dievu. 

- Aš maldavau tave laukti, nors kupina pykčio tavo širdis 
troško keršto, - sakė ji, - bet juk mirusieji mato viską - ir tu, 
mano meile, matei, kad aš likau gyventi tik dėl to, kad netap- 
čiau savo tėvo žudike. Aš turėjau mirti kartu su tavim, bet 
mano mirtis būtų nužudžiusi tėvą. 

Ir dar - tu juk žinai, prie tavo kraujuoto, negyvo kūno aš 
daviau šventą įžadą. Aš prisiekiau atsilyginti už kraują krau- 
ju, už mirtį mirtimi. Bet tada bausmė už mano nusikaltimą 
būtų kritusi ant žilos galvos visų gerbiamo senio, kuris vadino 
mane nekaltu savo kūdikiu. 

Tu laukei, dėkoju tau, mano mylimasis, tu laukei! Dabar 
aš laisva. Dabar paskutinę grandinę, neleidusią man palikti 
žemės, nutraukė Viešpats - tebūnie jis palaimintas! Dabar - 
aš visa tavo, jokių slapstymųsi, jokių slaptų bausmių! Aš galiu 
veikti visiškai atvirai, nes dabar nieko nepalieku po savęs Že- 
mėje, ir turiu teisę ją palikti. 


5 Arba Cezaris, arba niekas (lot. ). 


153 


Priklaupusi ant vieno kelio, ji pabučiavo ranką, kuri tarsi 
sviro per rėmo kraštą. 

- Atleisk, mano drauge, - pridūrė ji, - kad*mano akys sau- 
sos. Aš išverkiau visas ašaras ant tavo kapo; štai kodėl jų nėra 
mano akyse, kurias tu taip mylėjai. 

Po keleto mėnesių ateisiu pas tave, ir tu pagaliau atsakysi 
man, brangus šešėli, su kuriuo aš esu tiek kalbėjusi, nors atsa- 
kymo niekada nesulaukiau. 

Nutilusi Diana atsistojo taip pagarbiai, lyg būtų baigusi 
kalbėti su pačiu Dievu, ir atsisėdo ant ąžuolinio suoliuko prie- 
šais ąžuolinį klauptą. 

- Vargšas tėvas! - sušnibždėjo ji šaltu, tarsi jau nebepri- 
klausančiu žmogiškajai būtybei balsu. 

Paskui ji pasinėrė į liūdnus apmąstymus, matyt, padėjusius 
pamiršti apėmusį skausmą ir anksčiau patirtas nelaimes. Stai- 
ga ji atsistojo, pasitempė ir, pasirėmusi nugara į fotelio atlo- 
šą, pasakė: 

- Taip, tikrai, taip bus geriau. Remi! 

Ištikimasis tarnas tikriausiai laukė prie durų, nes pasirodė 
tą pačią akimirką. 

- Aš čia, ponia, - pasakė jis. 

- Garbusis mano drauge, mano broli, - pradėjo Diana, - jūs 
- vienintelis, kas pažįsta mane šiame gyvenime, atsisveikinkit 
su manim. 

- Kodėl, ponia? 

- Todėl, kad atėjo laikas mums skirtis, Remi. 

- Skirtis! - sušuko jaunuolis taip sielvartingai, kad pašne- 
kovė net krūptelėjo. - Ką jūs kalbate, ponia! 

- Taip, Remi. Tas kerštas, kurį aš sumaniau, buvo kilnus ir 
garbingas, kol tarp jo ir manęs buvo kliūtis, kol jis man buvo 
nepasiekiamas. Viskas šiame pasaulyje didinga ir gražu tik iš 
tolo. Dabar, kai galėsiu jį greitai įvykdyti, kai neliko kliūties, - 
aš nesitrauksiu, Remi, ne; bet aš nenoriu įtraukti į nusikaltimą 
kilnios ir tyros sielos; todėl, mano drauge, palikite mane. Visas 

šis gyvenimas, nugyventas ašarose, bus man kaip išpirka Die- 
vui ir jums ir, tikiuosi, priimsite ją. Taigi jūs, kuris niekada 
nesate padaręs ir nepadarysite nieko bloga, galite būti visiškai 
tikras, kad pateksite į dangaus karalystę. 

Remi išklausė ponios de Monsoro žodžius liūdna ir beveik 
išdidžia mina. 

- Ponia, - atsakė jis, - nejaugi manote, kad prieš jus - dre- 
bantis, išsekęs senis? Ponia, man dvidešimt šešeri, aš jaunas, 
mano jėgos trykšte trykšta, tik mano išorė apgaulinga, ir atro- 
dau išsekęs. Jei aš, lavonas, ištrauktas iš kapo, dar gyvenu, tai 
tik tam, kad galėčiau padaryti ką nors baisaus, kad galėčiau 
tapti tikru apvaizdos apsireiškimo įrankiu. Taigi niekada ne- 
atskirkite savojo sumanymo nuo manojo, ponia, nes šie du 
baisūs sumanymai taip ilgai gyveno po vienu stogu. Kad ir 
kur jūs vyktumėte - aš eisiu su jumis; kad ir ko imtumėtės - aš 
jums padėsiu. O jeigu jūs, ponia, nepaisydama mano malda- 
vimo, prieštarausite ir nuspręsite atsikratyti manimi... 

- O! - sušnibždėjo jaunoji moteris. - Atsikratyti jumis! Ko- 
kį žodį jūs ištarėt, Remi! 

- Jeigu jūs prieštarausite tokiam sprendimui, - kalbėjo to- 
liau jaunuolis, tarsi nebūtų girdėjęs jos žodžių, - aš žinau, ką 
man daryti, ir ilgi mūsų tyrinėjimai, kurie tada bus bepra- 
smiai, baigsis dviem durklo smūgiais: vienas iš jų pervers jums 
žinomo asmens širdį, kitas - mano paties. 

- Remi! Remi! - sušuko Diana, eidama prie jaunuolio ir 
valdingai tiesdama ranką virš jo galvos. - Remi, nekalbėkite 
taip! Gyvybė to, kam jūs grasinate, nepriklauso jums, ji - ma- 
no: aš pakankamai brangiai sumokėjau už tai, kad pati galė- 
čiau ją atimti, kai išmuš jo mirties valanda. Jūs žinote, kas 
įvyko, Remi, ir tai ne sapnas, - prisiekiu jums, - tą dieną, kai 
aš atėjau atiduoti pagarbą jau atšalusiam kūnui to, kuris... 

Ji parodė į portretą. 

- Tą dieną, aš jums sakau, prisiglaudžiau lūpomis prie at- 
viros žaizdos - ir tada išgirdau: 

- Atkeršyk už mane, Diana, atkeršyk už mane!.. 

- Ponia! 

- Remi, kartoju tau, tai nebuvo miražas, tai nebuvo apgau- 
lingas, jausmų sukeltas kliedesys; žaizda prakalbėjo, ji kal- 
bėjo su manimi, patikėk, aš ir dabar tebegirdžiu pašnibždom 
pasakytus žodžius: "Atkeršyk už mane, Diana, atkeršyk už ma- 
ne!" 

Tarnas nuleido galvą. 

- Taigi keršyti turiu aš, o ne jūs, - kalbėjo toliau Diana. - 
Be to, dėl ko ir už ką jis mirė? Dėl manęs ir už mane. 

* - Turiu jums paklusti, ponia, - atsakė Remi, - juk aš buvau 
taip pat miręs kaip ir jis. Kas įsakė surasti mane tarp daugy- 
bės lavonų, kuriais buvo nuklotas šis kambarys? Jūs! Kas už- 
gydė mano žaizdas? Jūs! Kas mane slėpė? Jūs, jūs, kitaip sa- 
kant - antroji pusė širdies to, už ką su didžiausiu džiaugsmu 
galėčiau numirti. Taigi - įsakykite, ir aš jums paklusiu, tik 
neliepkite man jus palikti! 

- Tebūnie taip, Remi, būkime likimo draugai. Jūs teisus: 
niekas neturi mūsų išskirti. 

Remi parodė į portretą ir ryžtingai pasakė: 

- Taigi, ponia, jį nužudė klasta, todėl atkeršyti už jį taip 
pat reikia klastingai. O! Jūs dar kai ko nežinote. Jūs teisi, 
Dievas mums padės, jūs nežinote, kad aš šiąnakt radau agua 
tofana paslaptį - tuos Mediči nuodus, Renė Florentiečio nuo- 
dus. 

- O! Iš tiesų? 

- Einam, ponia, einam, pati pamatysite! 

- Bet mūsų laukia Granšanas. Ką jis pasakys, nematyda- 
mas mūsų taip ilgai, negirdėdamas mūsų balsų? Juk tu nori 
vesti mane į apačią, ar ne? 

- Vargšas senis sukorė raitas šešiasdešimt ljė, ponia; jis 
visiškai nusikamavęs ir dabar miega mano lovoje. Einam! 

Diana nusekė paskui Remi. 

XXX 
LABORATORIJA 


Remi nusivedė Dianą į gretimą kambarį, paspaudė spy- 
ruoklę, paslėptą po viena iš parketo lentelių, ir slaptas dang- 
tis - nuo kambario vidurio iki sienos - pakilo. 

Atsivėrusioje angoje juodavo siauri ir statūs laiptai. Remi 
pirmas nulipo keletą pakopų žemyn ir ištiesė Dianai ranką. 
Laikydamasi už jos, Diana nusekė iš paskos. Dvidešimt sta- 
čių laiptelių vedė į apskritą požemį, kuriame tėbuvo krosnis 
su didžiuliu židiniu, kvadratinis stalas, dvi pintos kėdės, dau- 
gybė stiklainių ir skardinių. 

Vieninteliai požemio gyventojai - ožka, kuri jau nebeme- 
keno, ir paukščiai - visi iki vieno tylintys. Šioje tamsioje slėp- 
tuvėje jie atrodė tarsi šešėliai tų būtybių, kurių išvaizdą turė- 
jo. 

Krosnyje, vos rusendama, baigė degti ugnis. Tiršti juodi 
dūmai be garso kilo palei sieną nutiestu vamzdžiu. 

Ant židinio stovėjo distiliavimo indas, iš kurio lėtai, lašas 
po lašo, varvėjo aukso spalvos skystis. Lašai krito į dviejų 
pirštų storic, bet nepaprastai skaidrų balto stiklo buteliuką, 
sujungtą su indo gyvatuku. 

Atsidūrusi tarp visų tų keistos išvaizdos ir paskirties daik- 
tų, Diana nė kiek nenustebo ir neišsigando. Atrodė, tarsi ši 
moteris būtų buvusi jau ne šiame pasaulyje ir įprasti gyveni- 
miški dalykai jai nedarė jokio įspūdžio. Remi davė ženklą, 
kad ji sustotų laiptų papėdėje. Ji taip ir padarė. 

Jaunuolis uždegė lempą. Blausi jos šviesa krito ant visų tų 
daiktų, apie kuriuos mes dabar papasakojome skaitytojui ir 
kurie iki šiol snaudė arba be garso judėjo tamsoje. 

Paskui jis priėjo prie gilaus, neapmūryto šulinio, iškasto 
prie vienos požemio sienos, paėmė kibirą ir, pririšęs jį ilga 

virve be skridinio, nuleido į gilumoje kraupiai juoduojantį 
vandenį. Pasigirdo duslus pliumptelėjimas, ir po minutės Re- 
mi ištraukė kibirą, sklidiną šalto kaip ledas ir švaraus it kriš- 
tolas vandens. 

- Prieikite, ponia, - pašaukė Remi. 

Diana priėjo. 

Į tą didžiulį kiekį vandens jis įvarvino iš buteliuko tik vie- 
ną lašą skysčio, ir visas vanduo akimirksniu nusidažė geltona 
spalva. Paskui geltonumas išnyko, ir po dešimties minučių van- 
duo vėl buvo skaidrus. 

Nenuleisdama akių, Diana įdėmiai stebėjo tuos pasikeiti- 
mus. Remi pažvelgė į ją. 

- O kas toliau? - paklausė ji. 

- Kas toliau? Dabar į tą vandenį - bespalvį, beskonį, be- 
kvapį - panardinkite gėlytę, pirštinę, nosinę. Suvilgykite šiuo 
vandeniu kvepiantįjį muilą, įpilkite jo į asotį, iš kurio juo va- 
lys dantis, plaus rankas ar praus veidą, - ir pamatysite, kaip 
kad matė karaliaus Karolio IX rūmuose, kad gėlytė užgniauš 
kvapą savo aromatu, pirštinė, prisilietusi prie odos, nunuodys, 
muilas, prasiskverbęs į poras, nužudys. Užlašinkite vieną šio 
bespalvio skysčio lašą ant žvakės arba lempos dagčio - jis 
sudrėks maždaug per colį, o po valandos žvakė arba lempa 
paskleis aplink save mirtį, paskui vėl pradės degti ir nebekels 
pavojaus kaip bet kuri kita žvakė arba bet kuri kita lempa! 

- Jūs įsitikinęs tuo, ką sakote, Remi? - paklausė Diana. 

- Visa tai aš išbandžiau, ponia. Pažvelkite į šiuos paukš- 
čius - jie jau negali miegoti ir nenori lesti: jie paragavo tokio 
vandens. Pažvelkite į šitą ožką, paėdusią žolės, palaistytos 
tokiu vandeniu: ji šeriasi, jos akys klaidžioja. Jei mes dabar 
ir išleistume ją į laisvę, į šviesą, į gamtą - viskas būtų bepra- 
smiška. Ji žus, jei tik, atsidūrusi laisvėje, savo įgimto instink- 
to dėka neras kokio nors iš tų priešnuodžių, kuriuos gyvuliai 
užuodžia, o žmonės jų nežino. 

- Ar galiu apžiūrėti tą buteliuką, Remi? - paklausė Diana. 

- Taip, ponia, dabar, kai visas skystis jau ištekėjo, galima. 
Bet palaukite trupučiuką! 

Labai atsargiai Remi ištraukė iš buteliuko gyvatuką, grei- 
tai užkimšo gabaliuku minkšto vaško, sulygino jį su kaklelio 
kraštais, uždengė skiautele vilnonio audinio ir padavė savo 
palydovei. | 

Diana paėmė jį nė kiek nesijaudindama, pakėlė prie lem- 
pos, keletą minučių žiūrėjo į jame esantį skystį ir pasakė: 

- Pakaks, kai ateis laikas, mes pasirinksim: gėlių puokštę, 
pirštines, lempą, muilą arba ąsotį su vandeniu. O kaip šis skys- 
tis veikia metalą? 

- Jis jį suėda. 

- Bet juk buteliukas gali sudužti? 

- Nemanau, jūs matote, kokio storio stiklas. Beje, mes ga- 
lime įdėti jį į auksinį dėklą. 

- Jūs tikriausiai patenkintas, Remi? - paklausė Diana. 

Jos išbalusiomis lūpomis nuslydo šypsnys, suteikdamas joms 
gyvybės, kokią mėnulio spindesys suteikia sustingusiems daik- 
tams. 

- Patenkintas kaip niekada, ponia, - atsakė Remi, - nu- 
bausti piktadarius, vadinasi, pasinaudoti šventa paties Dievo 
teise. 

- Klausykit, Remi, klausykit... 

Diana įtempė klausą. 

- Jūs girdite triukšmą? 

- Taip... lyg kanopų kaukšėjimą, Remi, tai tikriausiai mū- 
sų arkliai. 

- Galimas daiktas, ponia. Juk paskirta valanda jau artėja, 
bet dabar aš juos pasiųsiu atgal. 

- Kodėl? 

- Argi jų dar reikės? 

- Užuot vykę į Meridorą, mes keliausime į Flandriją. Pali- 
kite arklius! 

- A! Suprantu. 

Tarno akyse šmėstelėjo džiaugsmo spindulys, kurį buvo ga- 
lima prilyginti tik šypsenai, nuslydusiai Dianos lūpomis. 

- Bet Granšanas... - staiga pridūrė jis. - Ką mes darysim su 
Granšanu? 

- Kaip jau sakiau, Granšanas turi pailsėti. Jis liks Paryžiu- 
je ir parduos šį namą - mums jo jau nebereikės. Bet jūs turite 
išleisti į laisvę šiuos nelaimingus, niekuo nekaltus gyvūnus, 
kuriuos buvome priversti kankinti. Pats sakėte: galbūt Vieš- 
pats padės jiems išsigelbėti. 

- O visi tie židiniai, retortos, distiliacijos aparatai? 

- Jie buvo čia, kai mes nupirkom šį namą, tai kodėl jų po 
mūsų čia negalėtų rasti kiti? 

- O milteliai, rūgštys, esencijos? 

- Į ugnį, Remi, viską į ugnį! 

- Tuomet išeikite. 

- Išeiti? Man? 

- Taip, arba bent užsidėkite šią stiklinę kaukę. 

Remi padavė Dianai kaukę, kurią ji tuoj pat užsidėjo ant 
veido. O pats, prispaudęs prie burnos ir nosies didelį tampo- 
ną, patraukė žaizdro virvelę, ir vos rusenančios anglys įsi- 
plieskė. Kai ugnis įsiliepsnojo, Remi sumetė į ją miltelius, 
kurie, linksmai traškėdami, įsiplieskė, vieni blyksėdami ža- 
liomis, kiti pasklisdami blyškiomis it siera liepsnelėmis. Su- 
pylė jis ir esencijas, kurios neužgesino liepsnos, o tarsi ugni- 
nės gyvatės nuvinguriavo vamzdžiu aukštyn, sukeldamos dus- 
lų garsą, panašų į tolimą griaustinio dundėjimą. Kai pagaliau 
viską prarijo ugnis, Remi pasakė: 

- Jūs teisi, ponia, jei dabar kas nors ir atskleis mūsų pože- 
mio paslaptį, tai pamanys, kad čia gyveno alchemikas. Mūsų 
laikais burtininkai dar deginami, bet alchemikai - garbinami. 

- Beje, Remi, - atsakė Diana, - jei mus sudegintų, tai, ma- 
nau, būtų visiškai teisinga. Argi mes ne nuodytojai? Ir jei aš, 

prieš atsidurdama ant laužo, įvykdysiu savo užduotį, ta mirtis 
man nebus baisesnė už bet kurią kitą: daugelis senovės kan- 
kinių mirė kaip tik taip. 

Remi gestu davė suprasti Dianai, kad sutinka su ja. Pa- 
ėmęs iš savo ponios rankų buteliuką, kruopščiai jį suvyniojo. 
Tuo metu į laukujes duris kažkas pasibeldė. 

- Tai jūsų Žmonės, ponia, jūs neapsirikote. Eikite greičiau 
į viršų ir pakalbėkite su jais, o aš tuo metu uždarysiu dangtį. 

Diana pakluso. Juos abu buvo taip užvaldžiusi ta pati min- 
tis, kad buvo sunku pasakyti, kuris kuriam vadovauja. 

Remi užlipo paskui ją į viršų ir paspaudė spyruoklę; pože- 
mis vėl užsidarė. Diana rado Granšaną prie durų. Beldimo 
pažadintas, jis ėjo jų atidaryti. Senukas labai nustebo išgir- 
dęs, kad jo ponia rengiasi išvykti. Šią žinią ji pati jam prane- 
šė, bet nepasakė, kur vyks. 

- Granšanai, mano drauge, - tarė ji, - vykdydami seniai 
duotą įžadą, Remi ir aš iškeliaujame į šventąsias vietas. Tik 
niekam neprasitarkite apie šią kelionę ir niekam neminėkite 
mano vardo. 

- O, viską įvykdysiu, ponia, prisiekiu jums, - atsakė senasis 
tarnas. - Bet juk mes dar pasimatysime? 

- Žinoma, Granšanai, žinoma, - mes būtinai pasimatysim, 
jei ne šiame, tai aname pasaulyje. Taigi, Granšanai, šis na- 
mas mums nebereikalingas. 

Diana išsitraukė iš spintos ryšulį popierių. 

- Štai visi dokumentai, suteikiantys teisę į namą. Išnuomo- 
kite arba parduokite jį. Jei per mėnesį nerasit nei pirkėjo, 
nei nuomininko, paprasčiausiai palikite jį ir grįžkite į Meri- 
dorą. 

- Ojei rasiu pirkėją, ponia, kiek už jį imti? 

- Kiek norite. 

- O pinigus atvežti į Meridorą? 

- Pasilikite juos sau, mano bičiuli Granšanai. 


11. Keturiasdešimt penki II t. 

- Kąjūs, ponia! Tokią sumą? 

- Žinoma, Granšanai, argi ne mano pareiga atsilyginti jums 
už ištikimą tarnybą? Be to, argi aš neprivalau jums atsilyginti 
už viską, ką padarėte mano tėvui? 

- Bet, ponia, be pirkimo akto, be įgaliojimo aš nieko nega- 
lėsiu padaryti. 

- Jis teisus, - įsiterpė Remi. 

- Raskite būdą, kaip visa tai sutvarkyti, - pasakė Diana. 

- Nieko nėra paprasčiau: namas pirktas mano vardu, aš 
padovanosiu jį Granšanui, ir tada jis galės parduoti jį kam tik 
panorės. 

- Taip ir padarykite! 

Remi paėmė plunksną ir namo pirkimo akte užrašė dova- 
nojąs namą Granšanui. 

- O dabar likite sveiki, - pasakė ponia Monsoro Granšanui, 
kuris buvo labai sutrikęs, kad lieka name visiškai vienas. - Liki- 
te sveiki, Granšanai, įsakykite atvesti arklius prie prieangio, o 
aš tuo metu baigsiu ruoštis. 

Diana užlipo laiptais į savo kambarį, durklu išrėžė iš rė- 
mų portretą, susuko jį į tūtelę, įvyniojo į šilkinį audinį ir įsi- 
dėjo į lagaminą. Žiojėjantys tušti rėmai, atrodė, dar iškalbin- 
giau bylojo apie sielvartą, kurio liudininku jie buvo. Dabar, 
kai portretas dingo, kambarys prarado savo savitumą. 

Sujuosęs lagaminus diržais, Remi paskutinį kartą išėjo į 
gatvę patikrinti, ar be palydovo ten daugiau nieko nėra. Pa- 
dėdamas savo mirtinai išblyškusiai poniai atsisėsti į balną, jis 
sušnabždėjo: 

- Aš manau, ponia, šis namas paskutinis, kur mes taip ilgai 
užsibuvome. 

- Priešpaskutinis, Remi, - abejingai pasakė Diana. 

- O koks bus paskutinis? 

- Kapas, Remi. 

APIE TAI, KĄ VEIKĖ FLANDRIJOS 
MONSINJORAS FRANSUA, PRANCUZIJOS 
PRINCAS, ANŽU KUNIGAIKŠTIS, BRABANTAS 
IR FLANDRIJOS GRAFAS 


Dabar skaitytojas teleidžia mums palikti karalių Luvre, 
Henriką Navarietį - Kahore, Šiko - ant didelio kelio, ponią de 
Monsoro - gatvėje ir persikelti į Flandriją, pas monsinjorą 
Anžu kunigaikštį, kuris visiškai neseniai buvo gavęs Brabanto 
kunigaikščio titulą ir kuriam, kaip žinome, padėjo vyriausia- 
sis Prancūzijos admirolas Anas Degas, kunigaikštis Žuaje- 
zas. 

Už kokių aštuoniasdešimt ljė į šiaurę nuo Paryžiaus buvo 
girdėti daugybė prancūziškai kalbančių žmonių balsų, Pran- 
cūzijos vėliavos plaikstėsi virš stovyklos, nusidriekusios Šel- 
dės pakrante. Buvo naktis, daugybė laužų pusračiu supo Šel- 
dę, labai plačią prie Antverpeno, ir atsispindėjo giliame jos 
vandenyje. Įprastinę vešlia tamsia žaluma apaugusių pakran- 
čių tylą trikdė prancūzų arklių žvengimas. 

Nuo aukštų miesto įtvirtinimų sargybiniai matė, kaip sto- 
vyklos laužų šviesoje lyg trumpi ir tolimi žaibo blykstelėjimai 
tvyksčioja muškietos, tokios pat nepavojingos kaip ir vakari- 
nės žvaigždės, šiltą vasaros vakarą tvyksčiojančios horizonte, 
nes upė, skirianti priešo armiją nuo miesto, buvo labai plati. 
Tai buvo Anžu kunigaikščio armija. 

Mūsų skaitytojai, kurie turėjo kantrybės perskaityti "Kara- 
lienę Margo" ir "Grafienę de Monsoro", jau pažįsta Anžu ku- 
nigaikštį, tą pavydų, savanaudį, garbėtrošką princą. Gimęs taip 
arti sosto ir po kiekvieno reikšmingesnio įvykio, atrodė, vis 
artėjantis prie jo, jis negalėjo kantriai laukti, kol mirtis iš- 
laisvins jam kelią. Mes matėme, kaip, valdant Karoliui IX, jis 

iš pradžių stengėsi gauti Navaros sostą, paskui - paties Karo- 
lio IX, o galų gale - sostą, kurį buvo užėmęs jo brolis Henri- 
kas, buvęs Lenkijos karalius, karūnuotas dviem karūnomis. 
Tai ir kėlė baisų pavydą jo broliui, nesugebėjusiam gauti nė 
vienos. | 

Tada Anžu kunigaikštis trumpam išvyko pasižvalgyti po 
Angliją, kurią valdė moteris, ir, norėdamas gauti sostą, pa- 
prašė tos moters rankos, nors ji dvidešimčia metų buvo už jį 
vyresnė. 

Atrodė, likimas nusprendė nusišypsoti jam, jei tik likimo 
šypsena galima laikyti jo santuoką su pasipūtėle Henriko VIII 
dukterimi Elžbieta. Tam, kuris per visą savo gyvenimą nesu- 
gebėjo apginti net savo laisvės, nors šito visuomet nekantriai 
troško, tam, kuris dalyvavo vykdant jo numylėtiniams La Mo- 
liui ir Kokonasui mirties bausmę, o gal ir pats buvo jų mirties 
kaltininkas, tam, kuris iš bailumo paaukojo narsiausią iš savo 
patikėtinių Biusi, visa tai nedavė jokios naudos, o tik paken- 
kė šlovei. Tas laimės posūnis staiga pamatė save įgijus; ma- 
lonę galingos karalienės, iki tol net žvilgsniu nepasiekiamos 
nė vienam mirtingajam, visos liaudies valia gavus; aukščiau- 
sią titulą, kokį ta liaudis galėjo jam dovanoti. Flandrija pa- 
siūlė jam karūną, Elžbieta susižadėjo su juo. 

Mes nepretenduojam būti istorikais; jei kartais jais tam- 
pam, tai tik tada, kai istorija atsitiktinai darosi panaši į roma- 
ną, arba, tiksliau, romanas pradeda prilygti istorijai. Tada 
savo smalsiu žvilgsniu mes prasiskverbiam į Anžu kunigaikš- 
čio gyvenimo kelią, nuolat besikertantį su didingais karalių 
keliais, todėl kupiną čia liūdnų, čia džiugių įvykių, kurie pa- 
prastai pastebimi tik karūnuotųjų gyvenime. 

Taigi keletas žodžių apie tą gyvenimą. Pamatęs, kad jo 
brolis Henrikas III įsivėlęs į kivirčus su Gizais, Anžu kuni- 
gaikštis perėjo į Gizų pusę, bet greitai įsitikino, kad šie tesie- 
kia vieno - nuversti Valua dinastiją ir užimti Prancūzijos sos- 

tą. Tada jis nutraukė ryšius su Gizais, bet, kaip matėme, šis jo 
žingsnis buvo labai pavojingas, ir Salsedo bausmė Grevo aikš- 
tėje parodė, kokią reikšmę savimylos lotaringiečiai teikė drau- 
giškiems Anžu kunigaikščio jausmams. Be to, Henrikui III 
jau seniai buvo atsivėrusios akys, ir, praėjus metams po apra- 
šytųjų įvykių, Anžu kunigaikštis, išvarytas iš Paryžiaus, pasi- 
traukė į Ambuazą. 

Tada ir pakvietė jį flamandai. Išvarginti Ispanijos viešpa- 
tavimo, sužiaurėję nuo kruvino kunigaikščio Albos žvėrišku- 
mo, apgauti tariamąja taika, kurią su jais sudarė donas Chua- 
nas Austras, norėdamas vėl užgrobti Namiūrą ir Šarlemoną, 
flamandai pasikvietė į pagalbą Vilhelmą Oranietį ir paskyrė 
jį Brabanto generalgubernatoriumi. 

Trumpai papasakosim apie šį naują asmenį, užimantį reikš- 
mingą vietą istorijoje, o mūsų pasakojime pasirodantį labai 
neilgam. 

Nasau grafui, Orano princui Vilhelmui tuo metu buvo pen- 
kiasdešimt metų. Nasau grafo Vilhelmo, vadinamo Senuoju, 
ir grafienės Julijanos Štolberg sūnus, Sen Dizjė apsiaustyje 
žuvusio Nasau grafo Renė pusbrolis, paveldėjęs iš jo Orano 
princo titulą, Vilhelmas, iš pat vaikystės vadovavęsis pačiais 
griežčiausiais Reformacijos principais, anksti pajuto savo 
"reikšmę ir suvokė savo didingą misiją. Ta misija, kuri, jo įsi- 
tikinimu, buvo patikėta iš aukščiau, kurią jis visą gyvenimą 
vykdė ir dėl kurios mirė kankinio mirtimi, buvo Olandijos 
respublikos sukūrimas, ir jis ją sukūrė. Jaunystėje jį pasikvie- 
tė monarchas Karolis V į savo rūmus. Karolis V, gerai paži- 
nojęs žmones, deramai įvertino Vilhelmą, ir dažnai senasis 
imperatorius, valdęs pačią didžiausią valstybę, kadaise suvie- 
nytą vieno valdovo, tardavosi su jaunuoliu painiausiais klau- 
simais, susijusiais su Nyderlandais. Maža to - jaunuoliui ne- 
buvo ir dvidešimt ketverių, kai Karolis V, išvykus. garsiajam 
Filiberiui Emanueliui Savojiečiui, patikėjo jam vadovauti ar- 

mijai, veikusiai Flandrijoje. Vilhelmas pateisino tą pasitikė- 
jimą: jis laikė baimėje Navaros kunigaikštį ir Kolinji - du 
žymiausius to meto karvedžius - ir jų akyse sustiprino Filipilį 
ir Šarlemoną. Į Vilhelmo petį Karolis V rėmėsi nulipdamas 
nuo sosto laiptelių sosto atsižadėjimo dieną. Vilhelmui jis pa- 
vedė nuvežti Ferdinandui karūną, kurios savo noru atsisakė. 
Tuomet scenoje pasirodė Pilypas II, ir nors Karolis prašė 
savo sūnų elgtis su Vilhelmu kaip su broliu, Vilhelmas greitai 
suprato, kad Pilypas yra vienas iš tų valdovų, kurie nelinkę 
giminiuotis. Tada Vilhelmo sąmonę ir užvaldė didinga mintis 
išlaisvinti Olandiją ir išvaduoti Flandriją - mintis, kurios gal- 
būt niekas taip ir nebūtų sužinojęs, jei senasis imperatorius, 
jo tėvas ir draugas, nebūtų užsigeidęs imperatoriaus mantiją 
iškeisti į vienuolio sutaną. Kaip tik tada Nyderlandai, Vilhel- 
mo Oraniečio pasiūlymu, pareikalavo išvesti svetimą kariuo- 
menę; tada Ispanija, siekdama išlaikyti slystančią iš jos gniauž- 
tų auką, pradėjo žiaurią kovą; tada ta nelaiminga liaudis, nuo- 
lat spaudžiama ir Prancūzijos, ir Anglijos, turėjo kęsti iš pra- 
džių vicekaralienės Margaritos Austrės, paskui - kruviną pro- 
konsulo kunigaikščio Albos valdymą; tada užvirė ta politinė 
ir religinė kova, kurios dingstis buvo grafo Kulemburgo na- 
muose parašytas pareiškimas, reikalaujantis atšaukti inkvizi- 
ciją Nyderlanduose; tada keturi šimtai dvariškių, labai pra- 
stai apsirengusių ir išsirikiavusių po du, iškilminga procesija 
atėjo prie vicekaralienės sosto perduoti jai visos liaudies pa- 
geidavimus, išdėstytus pareiškime; ir tada, akivaizdoje tų žmo- 
nių, tokių prislėgtų ir taip kukliai apsirengusių, Barlemonas, 
vienas iš karalienės patarėjų, ištarė žodį "gezai", kurį tučtuo- 
jau nusitvėrė Flandrijos dvariškiai ir pradėjo juo vadinti tuo 
metu neturėjusią pavadinimo Nyderlandų patriotų partiją. 
Nuo tos dienos Vilhelmas ėmėsi to vaidmens, kuris išgar- 
sino jį kaip vieną geriausių aktorių dramos, vadinamos pa- 
saulio istorija. Pralaimėjęs daugybę kartų daug galingesniam 

Pilypui II, jis neatsisakė kovos, po kiekvieno pralaimėjimo 
sustiprėdavo, kiekvieną kartą vėl rinkdavo naują kariuome- 
nę, nes ankstesnioji išsibėgiodavo arba būdavo sutriuškinta; 
vėlei pasirodęs su naujomis pajėgomis, visuomet būdavo su- 
tinkamas kaip išvaduotojas. 

Taip, nuolat patirdamas moralines pergales ir materiali- 
nius nuostolius, Vilhelmas, būdamas Monse, sužinojo apie 
siaubingus kruvinuosius Baltramiejaus nakties įvykius. 

Tai buvo baisus smūgis vos ne į pačią Nyderlandų širdį. 
Olandija ir kalvinistinė Flandrijos dalis tose siaubingose sker- 
dynėse prarado pačius ištikimiausius savo sąjungininkus - Pran- 
cūzijos hugenotus. 

Išgirdęs tai, Vilhelmas, kaip paprastai, atsitraukė. Iš Mon- 
so su savo armija jis patraukė prie Reino ir ėmė laukti, kaip 
įvykiai klostysis toliau. 

Viskas vyko taip, kaip ir turėjo vykti. 

Staiga visus pritrenkė netikėtas gandas. Iš priekio pučian- 
tis vėjas nuplukdė jūros gezus!? - buvo jūros ir sausumos ge- 
zai - prie Brilio uosto. Suvokdami, kad neįmanoma grįžti į 
atvirą jūrą, gezai pasidavė stichijos valiai, išsilaipino uoste 
ir, apimti nevilties, šturmu užėmė miestą, kuris jau buvo pa- 
rengęs jiems kartuves. Užėmę miestą, jie išvarė iš jo apylin- 
kių ispanų įgulą ir, neradę tarp saviškių pakankamai stipraus 
žmogaus, sugebančio nepraleisti progos pasinaudoti atsitikti- 
ne jų sėkme, pasikvietė Orano princą, Vilhelmas tuoj pat at- 
vyko; reikėjo duoti ryžtingą smūgį, reikėjo įtraukti į kovą visą 
Olandiją ir sutvarkyti reikalus su Ispanija. 

Vilhelmo įsakymu buvo išleistas dekretas, draudžiantis 
Olandijoje katalikų kultą, panašiai kaip protestantų kultas 
buvo uždraustas Prancūzijoje. 


LG6ezai- Nyderlandų didikai, per XVI a. Nyderlandų buržuazinę 
revoliuciją kovoję su Ispanijos absoliutizmu; vėliau visa Nyderlandų 
opozicinė sąjunga ir partizanai, kovoję su ispanais. 

Paskelbus šį ediktą, vėl prasidėjo karas; kunigaikštis Alba 
pasiuntė prieš sukilėlius savo sūnų, Frydrichą Toledietį, kuris 
paėmė iš jų Žutfeną, Nardemą ir Harlemą; bet šie pralaimė- 
jimai ne tik nepalaužė olandų narsumo, bet, atrodo, suteikė 
jiems jėgų; sukilo visi; visi - nuo Ziuiderzės iki Šeldės - grie- 
bėsi ginklo; Ispanija pabūgo, atšaukė kunigaikštį Albą ir į jo 
vietą paskyrė doną Luji de Rekesensą, vieną iš nugalėtojų 
prie Lepanto. 

Tada Vilhelmą vėl užgriuvo nelaimės. Liudvikas ir Henri- 
kas Nasau, skubėję su savo kariuomenėmis į pagalbą Orano 
princui, netoli Nimvegeno netikėtai buvo užpulti vieno iš do- 
no Luji padėjėjų ir žuvo mūšyje. Ispanai įsiveržė į Olandiją, 
apsupo Leideną ir nusiaubė Antverpeną. Atrodė, viskas buvo 
prarasta, tik staiga apvaizda antrąkart atėjo į pagalbą vos 
susikūrusiai respublikai: Briuselyje mirė Rekesensas. 

Tada visos provincijos, suvienytos tų pačių interesų, 1576 
metų lapkričio 8 dieną, praėjus ketveriems metams po Ant- 
verpeno nusiaubimo, sudarė ir pasirašė vadinamąją Gento tai- 
kos sutartį, kuria įsipareigojo padėti viena kitai vaduoti šalį 
"iš ispanų ir kitų svetimšalių priespaudos". 

Grįžo donas Chuanas, ir, jam pasirodžius, Nyderlandus vėl 
užgriuvo negandos. Nepraėjus nė dviem mėnesiams, Namiū- 
ras ir Šarlemonas buvo užimti. 

Patyrę tuos du pralaimėjimus, flamandai išrinko Orano 
princą Brabanto generalgubernatoriumi. 

Mirtis neaplenkė ir dono Chuano. Tikriausiai pats Vieš- 
pats padėjo išsivaduoti Nyderlandams. Dono Chuano įpėdi- 
niu tapo Aleksandras Farnezė. 

Tai buvo gudrus vadovas, mokantis bendrauti su žmonė- 
mis, ramus, bet stiprus, išmintingas politikas, geras karvedys. 
Flandrija drebėjo, kai tas švelnus ispaniškas balsas pirmąkart 
pavadino ją draugu, užuot plūdęs kaip maištininkę. 

Vilhelmas suprato, kad savo pažadais Farnezė Ispanijai 

padarys daugiau nei kunigaikštis Alba savo žvėriškumu. 

Primygtinai jo prašomos, 1579 metų sausio 29 dieną pro- 
vincijos pasirašė Utrechto uniją, tapusią Olandijos valstybin- 
gumo pagrindu. Ir tuomet, bijodamas, kad vienas nepajėgs 
įgyvendinti to, už ką kovojo jau penkiasdešimt metų, Vilhel- 
mas padarė viską, kad Anžu kunigaikščiui būtų pasiūlyta val- 
dyti Nyderlandus, su sąlyga, kad jis paliks olandams ir fla- 
mandams visas privilegijas ir gerbs tikėjimo laisvę. 

Tai buvo sunkus smūgis Pilypui II, ir jis pažadėjo apdova- 
noti dvidešimt penkiais tūkstančiais ekiu tą, kas nužudys Vil- 
helmą. 

Valstybių atstovai, susirinkę į Hagą, tuoj pat paskelbė, kad 
Pilypas II pašalinamas iš Nyderlandų sosto, ir nutarė, kad nuo 
šiol ištikimybė turi būti prisiekiama Nyderlandų, o ne Ispani- 
jos karaliui. 

Tuo metu Anžu kunigaikštis įžengė į Belgiją ir buvo sutik- 
tas flamandų su tokiu pat nepasitikėjimu, su kokiu jie žiūrė- 
davo į kiekvieną svetimšalį. Bet Prancūzijos princo pažadėtos 
paramos jiems labai reikėjo, todėl jie stengėsi neparodyti jam 
savo nenuoširdumo ir nepagarbos. 

Tačiau Pilypo II pažadai davė savo vaisių. Per Anžu kuni- 
gaikščio garbei surengtas iškilmes greta Orano princo nuai- 
dėjo šūvis. Vilhelmas susverdėjo, tarsi mirtinai sužeistas, bet 
jis dar buvo labai reikalingas Olandijai. 

Niekšo kulka tik pervėrė abu princo skruostus. Šovė Žanas 
Žorgi, Baltazaro Žeraro pirmtakas, kaip Žanas Šateli buvo 
Ravaljako pirmtakas. 

Po šio įvykio Vilhelmas paniuro, užsidarė, ir tik retkar- 
čiais jo veide pasirodydavo mįslinga šypsena. Flamandams ir 
olandams šis užsidaręs žmogus buvo lyg pats Dievas, - juk jie 
manė, kad nuo jo vieno priklauso jų ateitis. Kai jis iš lėto 
eidavo, susisupęs plačiu apsiaustu, užsismaukęs ant kaktos pla- 
čiabrylę skrybėlę, kaire ranka prilaikydamas dešinę, o dešine 

parėmęs pasmakrį, - vyrai traukdavosi į šalį duodami jam ke- 
lią, o motinos kažkaip prietaringai ir pagarbiai rodydavo jį 
vaikams, sakydamos: "Žiūrėk, mano sūnau, ten eina Tylusis!" 

Taigi Vilhelmui pasiūlius, tlamandai išsirinko Fransua Va- 
lua Brabanto kunigaikščiu, Flandrijos grafu - kitaip sakant, 
vyriausiuoju savo valdovu. Tai nekliudė Elžbietai, o, priešin- 
gai, net paskatino kaip ir anksčiau duoti jam vilties susituok- 
ti. Ji tikėjosi, kad, sudariusi šią sąjungą, galės suvienyti Fland- 
rijos ir Prancūzijos kalvinus su Anglijos kalvinais. Galimas 
daiktas, gudrioji Elžbieta svajojo pie trečiąją karūną. 

Orano princas buvo lyg ir palankus Anžu kunigaikščiui ir 
kartais, pats būdamas populiarus, jį globodavo, bet buvo pasi- 
rengęs šios globos atsisakyti, vos tik, jo manymu, ateis laikas 
nuversti prancūzo valdžią, kaip anksčiau jis buvo nuvertęs ir 
ispano tironiją. 

Anžu kunigaikštis Orano princui buvo pavojingesnis už at- 
virą priešą; jis trukdė įgyvendinti visus planus, kurie turėjo 
suteikti kunigaikščiui didelę valdžią arba padaryti jį perne- 
lyg įtakingą Flandrijoje. 

Kai tik Prancūzijos princas atvyko į Briuselį, Pilypas II 
pareikalavo kunigaikščio Gizo pagalbos, remdamasis sutarti- 
mi, kurią buvo pasirašęs donas Chuanas Austras su Henriku 
Gizu. Tuodu jaunuoliai, beveik vienmečiai, juste pajuto vie- 
nas kitą. Susipažinę artimiau ir suvieniję savo garbėtroškiš- 
kus tikslus, jie prisiekė padėti vienas kitam išsikovoti po ka- 
ralystę. 

Po savo brolio Pilypo II, kuris jam buvo labai žiaurus, mir- 
ties radęs tarp jaunojo princo popierių sutartį, pasirašytą Hen- 
riko Gizo, jis, atrodė, nė kiek nesikrimto. Argi verta jaudintis 
dėl garbėtroškiškų mirusiojo užmačių? Argi nepalaidojo kar- 
tu su juo špagos, kuri galėjo suteikti raštui gyvybę? 

Bet toks galingas monarchas kaip Pilypas II, be to, žino- 
jes, kokią reikšmę politikoje dažnai turi dvi eilutės, parašytos 

pakankamai garsaus žmogaus ranka, negalėjo nepasinaudoti 
rankraščiuose ir autografuose, pritraukiančiuose į Eskurialą 
daugybę lankytojų, esančiu Henriko Gizo parašu, tuo metu 
tampančiu labai reikšmingu besiderantiems dėl karūnų val- 
dovams, tokiems kaip Orano princas, Valua, Habsburgai ir 
Tiudorai. 

Todėl Pilypas II ir pasiūlė kunigaikščiui Gizui pratęsti ka- 
daise su donu Chuanu pasirašytą sutartį, kuria lotaringietis 
buvo įsipareigojęs remti ispanų viešpatavimą Flandrijoje, o 
ispanas už tai pasižadėjęs padėti lotaringiečiui sėkmingai už- 
baigti tai, ką kažkada buvo bandęs įgyvendinti kardinolas. 
Priesako, kurį kardinolas buvo palikęs Gizų šeimai, esmė bu- 
vo tokia: nė minutei neturi būti nutrauktas uolus darbas, kada 
nors turįs suteikti tiems, kas jį dirbs, galimybę užvaldyti Pran- 
cūzijos karalystę. 

Gizas sutiko - ir negalėjo pasielgti kitaip, nes Pilypas II 
pagrasė nusiųsti sutarties kopiją Prancūzijos karaliui Henri- 
kui. Štai tada ispanas ir lotaringietis nusiuntė pas Anžu kuni- 
gaikštį, triumfuojantį Flandrijos vadovą, ispaną Salsedą, Gizų 
rūmų Lotaringijoje šalininką, iš pasalų jį nužudyti. Iš tiesų, 
Anžu kunigaikščio nužudymas būtų suteikęs visišką pasiten- 
kinimą tiek Ispanijos karaliui, tiek Lotaringijos kunigaikš- 
čiui. Po Anžu kunigaikščio mirties būtų nelikę nei pretenden- 
to į Flandrijos sostą, nei Prancūzijos karūnos paveldėtojo. 

Tiesa, dar buvo Orano princas; bet, kaip skaitytojas žino, 
Pilypas II jau buvo paruošęs ir kitą Salsedą, kurį vadino Žanu 
Žorgi. 

Salsedas nespėjo įvykdyti savo užmačių. Jis buvo sučiuptas 
ir ketvirčiuotas Grevo aikštėje. 

Žanas Žorgi sunkiai sužeidė Orano princą, bet tik sužei- 
dė. 

Taigi Anžu kunigaikštis ir Tylusis - abu liko gyvi. Iš pirmo 
žvilgsnio geri draugai, o iš tikrųjų - priešai, dar labiau nesu- 
taikomi nei tie, kurie siuntė pas juos žudikus. 

Jau minėjome, kad Anžu kunigaikštis buvo sutiktas su ne- 
pasitikėjimu. Briuselis atvėrė jam savo vartus, bet Briuselis 
nebuvo nei Flandrija, nei Brabantas. 

Todėl, veikdamas čia įtikinėjimu, čia jėga, kunigaikštis 
ėmė brautis į Nyderlandus ir pamažu, miestas po miesto, užė- 
mė savo užsispyrėlę karalystę. Orano princo, gerai žinojusio, 
kokie nesukalbami flamandai, patarimu, jis pradėjo, kaip pa- 
sakytų Čezarė Bordžas, lapelis po lapelio ryti sultingą Flan- 
drijos artišoką. 

Flamandai nelabai jam ir priešinosi. Įsivaizduodami, kad 
Anžu kunigaikštis pergalingai gina juos nuo ispanų, jie ne- 
skubėjo įsileisti savo išvaduotojo, bet vis dėlto įsileido. 

Matydamas, kad jie menkai juda į priekį, Fransua, prara- 
dęs kantrybę, trypė kojomis. 

- Tos tautos nepaslankios ir bailios, - sakė kunigaikščiui jo 
šalininkai, - paskubėkite! 

- Tos tautos veidmainės ir klastingos, - kurstė kunigaikštį 
Tylusis, - imkite jėga! 

Viskas baigėsi tuo, kad kunigaikštis, iš prigimties tikras 
savimyla ir todėl į flamandų delsimą žiūrėjęs kaip į pralai- 
mėjimą, jėga užėmė tuos miestus, kurie nepasidavė taip grei- 
tai, kaip jis tikėjosi. 

To laukė ir jo sąjungininkas Vilhelmas Tylusis, Orano prin- 
cas ir nuožmiausias jo priešas Pilypas II, budriai sekę vienas 
kitą. 

Šį tą laimėjęs, Anžu kunigaikštis įkūrė savo stovyklą prie- 
šais Antverpeną. Jis nusprendė jėga užimti šį miestą, kurį bu- 
vo užėmę ir kunigaikštis Alba, ir Rekesansas, ir donas Chua- 
nas, ir Parmos kunigaikštis bet nė vienam iš jų net trumpam 
nepavyko jo nei nualinti, nei pavergti. 

Antverpenas pasikvietė Anžu kunigaikštį į pagalbą prieš 
Aleksandrą Farnezę, bet kai Anžu kunigaikštis užsigeidė už- 
imti Antverpeną, miestas nukreipė savo patrankas į jį. 

Tokia buvo padėtis, į kurią pateko Prancūzijos kunigaikš- 
tis Fransua tuo metu, kai vėl pasirodė mūsų pasakojime, tai 
yra po dviejų dienų, kai prie jo prisijungė admirolas Žuaje- 
zas su savo laivynu. 


XXXII 


APIE TAI, KAIP BŪVO RENGIAMASI 
MŪŠIUI 


Naujojo Brabanto kunigaikščio stovykla nusidriekė abiem 
Šeldės pakrantėmis. Armija buvo drausminga, bet, savaime 
suprantama, apimta didžiulio nerimo. 

Nerimą kėlė tai, kad Anžu kunigaikščio pusėje buvo daug 
kalvinistų, prisijungusių anaiptol ne iš didelės simpatijos jam, 
o tik dėl to, kad norėjo įsiutinti ispanų katalikus ir ypač - 
prancūzus ir anglus. Taigi kariauti šiuos žmones labiausiai 
skatino savimeilė, o ne politinės pažiūros ar ištikimybė. Buvo 
aišku, kad, vos tik Žygis pasibaigs, jie paliks karvedį arba iš- 
kels jam savo sąlygas. 

Beje, Anžu kunigaikštis visada duodavo suprasti, kad su- 
tiks su tomis sąlygomis, kai tik ateis laikas. Jis mėgdavo kar- 
toti: "Juk tapo kataliku Henrikas Navarietis, tai kodėl gi Pran- 
cūzijos kunigaikštis Fransua negalėtų tapti hugenotu?" 

Kitoje pusėje, priešingai, nebuvo jokių dorovinių ir politi- 
nių nesutarimų, savimeilės ir pagiežos, ten galiojo griežti aiš- 
kūs principai, buvo labai konkretus tikslas. 

Antverpenas iš pradžių buvo nusprendęs įsileisti kunigaikš- 
tį, bet tik tada ir tokiomis sąlygomis, kada ir kaip jiems atro- 
dys reikalinga. Miestas neatsisakė Fransua pagalbos, bet, pa- 
sitikėdamas savo gyventojų jėgomis, drąsa ir karine patirtimi, 
nutarė dar palaukti. Be to, antverpeniečiai žinojo, kad terei- 

kia ištiesti ranką - ir, be kunigaikščio Gizo, akylai stebinčio 
įvykius iš Lotaringijos, jie ras Liuksemburge Aleksandrą Far- 
nezę. Kodėl prireikus nepasinaudoti Ispanijos pagalba kovai 
su kunigaikščiu, kaip prieš tai buvo pakvietę jį į pagalbą ko- 
voti su Ispanija? O paskui, kai Ispanijai padedant bus duotas 
atkirtis Anžu kunigaikščiui, bus galima susidoroti ir su Ispa- 
nija. 

Už tų viskam abejingų respublikonų buvo galinga jėga - 
geležinis blaivus protas. 

Bet staiga jie pamatė Šeldės žiotyse pasirodžiusį laivyną 
ir sužinojo, kad jį atplukdė vyriausiasis Prancūzijos admiro- 
las į pagalbą jų priešui. 

Nuo tada, kai Anžu kunigaikštis apsupo Antverpeną, jis, 
aišku, tapo jų priešu. 

Pamatę laivyną ir sužinoję apie Žuajezo atvykimą, Anžu 
kunigaikščio stovykloje buvę kalvinistai paniuro beveik ne ma- 
žiau už pačius flamandus. Kalvinistai buvo pakankamai drą- 
sūs, bet pernelyg rūpinosi savo karine šlove. Jie buvo nesun- 
kiai sukalbami už pinigus, bet nepakęsdavo, kai kiti kėsinda- 
vosi nuskinti jų laurus, ir dar tomis špagomis, kuriomis Bal- 
tramiejaus naktį buvo nužudyta daugybė hugenotų. 

Todėl tą vakarą, kai atplaukė laivynas, ir prasidėjo triukš- 
mingi kivirčai, nesiliovę dvi dienas. 

Nuo tvirtovės sienų antverpeniečiai kasdien matydavo de- 
šimt ar dvidešimt katalikų ir hugenotų dvikovų, po kurių į upę 
būdavo sumetama kur kas daugiau aukų, nei prancūzai būtų 
netekę žmonių kovodami atvirame lauke. Jei Antverpeno ap- 
suptis būtų trukusi devynerius metus, kaip kad truko Trojos 
apsuptis, apsuptiesiems būtų tereikėję tik stebėti, ką daro ap- 
supusieji, o tie, be abejo, patys būtų išsižudę. 

Visose tose grumtynėse Fransua atliko taikytojo vaidmenį, 
kuris jam nebuvo lengvas. Turėdamas kai kurių įsipareigoji- 
mų prancūzų hugenotams, jis negalėjo jų įžeisti, nes būtų ne- 

tekęs moralinės paramos flamandų hugenotų, kurie galėjo pa- 
dėti prancūzams Antverpene. 

Kita vertus, užpykdyti karaliaus pasiųstus katalikus, kurie 
prireikus turėjo atiduoti už jį gyvybę, - tai ne tik pralaimėti 
politiškai, bet ir susitepti savo vardą. 

Pasirodžius galingam pastiprinimui, kurio nesitikėjo ir pats 
kunigaikštis, ispanai sutriko, o lotaringiečiai tiesiog įtūžo. Su- 
prantama, vienų sutrikimas, kitų įtūžis Anžu kunigaikščiui kėlė 
dvigubą pasitenkinimą ir šį tą reiškė. Bet tai, kad stovykloje 
prie Antverpeno reikėjo skaitytis su visomis partijomis, skau- 
džiai atsiliepė jo armijos drausmei. 

Žuajezui, kuriam, jeigu skaitytojas prisimena, buvo paves- 
ta nelabai maloni misija, buvo nejauku tarp visų tų Žmonių, 
skatinamų pačių skirtingiausių jausmų. Jis juto, kad sėkmingi 
laikai pasibaigė. Ore tarsi sklandė kažkokios didžiulės nelai- 
mės nuojauta, ir admirolas, tingus kaip tikras dvariškis, ir gar- 
bėtroška kaip tikras karvedys, karčiai apgailestavo iš taip toli 
atvykęs patirti pralaimėjimą. 

Dėl daugelio priežasčių jis nuoširdžiai tikėjo ir viešai sa- 
kė, kad sprendimas apsupti Antverpeną - didžiulė Anžu kuni- 
gaikščio klaida. Orano princas, davęs jam šį klastingą patari- 
mą, dingo, vos tik jo patarimo buvo paklausyta, ir niekas ne- 
žinojo kur. Jo armija buvo Antverpene, jis buvo pažadėjęs 
padėti Anžu kunigaikščiui, tačiau nebuvo girdėti, kad būtų 
buvę kokių nors nesutarimų tarp Vilhelmo kareivių ir antver- 
peniečių, ir nuo tos dienos, kai apsupusieji miesto akivaizdo- 
je išsižudė savo stovykloje, jų dar nė karto nepasiekė džiugi 
žinia bent apie vieną apsuptųjų dvikovą. 

Nepritardamas apsupčiai, Žuajezas ypač pabrėždavo, kad 
Antverpenas savo reikšme beveik prilygsta sostinei. Valdyti 
didelį miestą, tam miestui sutinkant, be abejonės, būtų dide- 
lis laimėjimas, bet paimti šturmu antrą savo būsimos valsty- 
bės sostinę reikštų prarasti flamandų palankumą, o Žuajezas 

juos pakankamai gerai pažinojo, kad būtų galėjęs tikėtis, jog 
po to, kai Anžu kunigaikštis užims Antverpeną, jie anksčiau 
ar vėliau už tai neatkeršys dešimteriopai. 

Savo nuomonę Žuajezas garsiai išsakė kunigaikščiui pala- 
pinėje tą pačią naktį, apie kurią mes papasakosim skaityto- 
jui, įvesdami jį į prancūzų stovyklą. | 

Kol jo karvedžiai tarėsi, kunigaikštis sėdėjo, tiksliau, gu- 
lėjo labai patogiame fotelyje, iš kurio norint buvo galima pa- 
daryti sofą, ir klausėsi anaiptol ne vyriausiojo Prancūzijos ad- 
mirolo patarimų, o Orilji, savo muzikanto, paprastai grojan- 
čio jam savo liutnia, šnabždesio. 

Šuniškai pataikaudamas, šlykščiai meilikaudamas, pasiren- 
gęs bet kada suteikti pačias gėdingiausias paslaugas, Orilji 
įgijo kunigaikščio malonę. Tačiau jam tarnaudamas, priešin- 
gai nei kiti jo numylėtiniai, jis niekada nepakenkė karaliui 
ar kitiems galingiesiems, todėl sėkmingai aplenkė tas povan- 
denines uolas, į kurias atsitrenkė La Molis, Kokonasas, Biusi 
ir daugelis kitų. 

Grodamas liutnia, nepriekaištingai tvarkydamas meilės rei- 
kalus, pranešinėdamas visas smulkmenas apie rūmų persona- 
žus ir intrigas, pagaliau nepaprastai vikriai nutverdamas į ku- 
nigaikščio suregztą tinklą patekusią nužiūrėtą auką - nesvar- 
bu, kas ji būtų, - Orilji pamažu susikrovė didžiulį turtą, ku- 
riuo puikiai disponavo patekęs į bėdą. Bet atrodė jis toks pat 
vargšas muzikantas, besivaikantis kiekvieno ekiu ir kaip žio- 
gas dainuojantis, kad nemirtų iš bado. 

Šis žmogus buvo toks įtakingas kaip tik dėl to, kad veikė 
užsimaskavęs. 

Pastebėjęs, kad muzikantas trukdo klausyti svarbių strate- 
ginių samprotavimų ir atitraukia kunigaikščio dėmesį, Žua- 
jezas staiga nutilo ir pasitraukė atgal. Admirolo susierzini- 
mas neliko nepastebėtas Fransua, kuris, atrodė, nesiklausė jo 
kalbos, bet iš tikrųjų nepraleido nė vieno žodžio. 

- Kas jums, admirole? - paklausė jis. 

- Nieko, monsinjore, aš tik laukiu, kol jūsų didenybė teik- 
sitės mane išklausyti. 

- Aš juk klausau jūsų, de Žuajezai, aš klausau jūsų, - links- 
mai atsakė kunigaikštis. - Ak! Matyt, jūs visi, paryžiečiai, ma- 
note, kad kaudamasis Flandrijoje, aš gerokai kvaištelėjau, nes 
taip greitai nusprendėte, jog negaliu klausytis dviejų žmonių 
iš karto, - o juk Cezaris diktavo iškart septynis laiškus! 

- Monsinjore, - atsakė Žuajezas, metęs į vargšą muzikantą 
žvilgsnį, nuo kurio šis, kaip paprastai, nuolankiai susigūžė, - 
monsinjore, aš juk ne dainininkas ir man nereikia akompani- 
mento, kai kalbu. 

- Gerai, gerai! Nutilkite, Orilji! 

Orilji, neištaręs nė žodžio, linktelėjo. 

- Taigi, - kalbėjo toliau Fransua, - jūs, Žuajezai, neprita- 
riat man, kad Antverpeną reikia imti šturmu? 

- Ne, monsinjore. 

- Bet šiam planui pritarė karo taryba! 

- Kaip tik todėl aš ir esu toks atsargus, monsinjore, juk 
kalbu po tokios daugybės patyrusių karvedžių. 

Ir Žuajezas, rūmų papročiu, nusilenkė į visas puses. 

Kai kurie vadai tuoj pat pareiškė sutinką su vyriausiuoju 
admirolu. Kiti tylėjo, bet buvo aiškiai matyti, kad ir jie prita- 
ria. 

- Grafe de Sent Enjanai, - kreipėsi kunigaikštis į vieną 
narsiausių savo pavaldinių, - jūs juk nepritariate ponui de Žu- 
ajezui? 

- Priešingai, jūsų didenybe, pritariu. 

- Taip! O aš maniau, iš jūsų grimasos... 

Visi prapliupo juoktis. Žuajezas išbalo, Sent Enjanas pa- 
raudo. 

- Jei grafas de Sen Enjanas, - pasakė Žuajezas, - turi įprotį 
taip reikšti savo nuomonę, vadinasi, jis nepakankamai man- 
dagus patarėjas, štai ir viskas. 


12. Keturiasdešimt penki II t. 

- Pone de Žuajezai, - jaudindamasis paprieštaravo de Sent 
Enjanas, - jo didenybė be reikalo priekaištauja man dėl luo- 
šumo, kurį įgijau tarnaudamas jam. Užimant Kato Kambrezi, 
buvau sužeistas ietimi į galvą ir nuo to laiko mane trauko 
mėšlungis, jis ir sukelia grimasas, dėl kurių priekaištauja jo 
didenybė... Bet tai, ką dabar pasakiau, pone de Žuajezai, - ne 
atsiprašymas, o tik paaiškinimas, - išdidžiai užbaigė grafas, 
pasisukdamas į admirolą veidu. 

- Ne, pone, - pasakė Žuajezas, tiesdamas jam ranką, - tai 
jūsų priekaištas, ir visiškai pagrįstas. 

Kraujas plūstelėjo Anžu kunigaikščiui į veidą. 

- O kam skiriamas šis priekaištas? - paklausė jis. 

- Tikriausiai man, monsinjore. 

- Dėl ko gi Sent Enjanas galėtų jums priekaištauti, pone 
Žuajezai, juk jis visiškai jūsų nepažįsta? 

- Dėl to, kad bent akimirką galėjau pagalvoti, jog ponas 
de Sent Enjanas taip menkai teatsidavęs jūsų didenybei, kad 
patarė atakuoti Antverpeną. 

- Bet juk turiu pagaliau, - sušuko kunigaikštis, - įsitvirtinti 
toje šalyje! Aš - Brabanto kunigaikštis, grafas Flandrietis, to- 
dėl privalau čia duoti nurodymus! Tylusis, kuris neaišku, kur 
slapstosi, žadėjo man karaliaus valdžią. Kur ji? Antverpene! 
O kur Tylusis? Tikriausiai taip pat Antverpene. Vadinasi, rei- 
kia užimti Antverpeną, tada žinosim, kaip veikti toliau. 

- Ak, monsinjore, jūs viską taip gerai žinote, prisiekiu savo 
gyvybe, - kitaip nebūtumėt buvęs toks įžvalgus politikas, ko- 
kiu esate laikomas. Kas jums patarė atakuoti Antverpeną? 
Orano princas, kuris dingo, vos tik reikėjo pradėti žygį; Ora- 
no princas, kuris, leidęs jūsų didenybei tituluotis Brabanto 
kunigaikščiu, tebevaldo kunigaikštystę. Orano princas, kuriam 
taip svarbu, kad jūs sutriuškintumėt ispanus, o ispanai - jus; 
Orano princas, kuris jus pakeis, kuris taps jūsų įpėdiniu, jeigu 
tik dar nepakeitė ir neišstūmė jūsų; Orano princas... monsin- 

jore, iki šiol jūs, klausydamas Orano princo patarimų, tik nu- 
teikėte prieš save flamandus. Tereikia pralaimėti - ir visi tie, 
kurie dabar nedrista pažvelgti jums tiesiai į veidą, pradės jus 
persekioti kaip tie bailūs šunys, kurie puola tik sprunkančius. 

- Kaip, jūs manote, kad mane gali įveikti tie vilnos pirk- 
liai, kurie geria tik alų? 

- Tie pirkliai, geriantys vien alų, sukėlė daug rūpesčių ka- 
raliui Pilypui de Valua, imperatoriui Karoliui V ir karaliui 
Pilypui II. Trijų šaunių dinastijos valdovų pakanka, kad paly- 
ginimas su jais neužgautų jūsų savimeilės, jūsų didenybe. 

- Galbūt jūs bijote pralaimėjimo? 

- Taip, monsinjore, bijau. 

- Pone de Žuajezai, vadinasi, ten jūsų nebus? 

- Kodėl manęs ten neturėtų būti? 

- Mane stebina, kaip jūs galite abejoti savo drąsa ir minty- 
se jau matyti save sprunkantį nuo flamandų. Kad ir kaip ten 
būtų, jūs galite nusiraminti. Kai tie apdairūs pirkliai eina į 
mūšį, užsideda tokius sunkius šarvus, kad niekaip neįstengs 
jūsų pavyti. 

- Monsinjore, aš neabejoju savo drąsa. Monsinjore, aš kau- 
siuosi pirmose gretose, būsiu nukautas pirmoje eilėje, kai tuo 
tarpu kiti kris paskutinieji, šit ir viskas. 

- Pone de Žuajezai, bet jūsų samprotavimuose trūksta Io- 
gikos. Anot jūsų, aš buvau teisus, užimdamas nedidelius mies- 
tus? 

- Aš manau, kad jūs elgėtės teisingai, užimdamas visus tuos 
miestus, kurie nesigynė. 

- Tai šit, užėmęs nedidelius miestus, kurie nesigynė, kaip 
jūs sakote, aš neketinu trauktis iš didelio miesto vien dėl to, 
kad jis ginasi ar, tiksliau pasakius, galvoja gintis. 

- Jūs neteisus, jūsų aukštybe: geriau pasitraukti ten, kur 
patikimiau, negu eiti pirmyn, suklupti ir įpulti į duobę. 

- Geriau suklupsiu, bet nepasitrauksiu. 

- Jūsų aukštybe, jūs elgsitės taip, kaip jums bus patogiau, - 
nusilenkęs atsakė Žuajezas. - O mes savo ruožtu darysime 
tai, ką mums įsakysite, jūsų aukštybe. Mes visi čia esame tam, 
kad jums paklustume. 

- Kunigaikšti, tai ne atsakymas. 

- Ir vis dėlto tai vienintelis atsakymas, kurį galiu duoti jū- 
sų aukštybei. 

- Ką gi, įrodykite man, kad aš neteisus: labai džiaugsiuos, 
jei jūs priversite mane pakeisti savo nuomonę. 

- Monsinjore, pažvelkite į princo Oraniečio armiją - juk ji 
buvo jūsų, ar ne? Ir ką gi? Dabar, užuot buvęs su savo pulkais 
prie Antverpeno, jūs esate čia, o jie - Antverpene, tai didelis 
skirtumas. Prisiminkite Tylųjį, kaip pats jį vadinate: jis buvo 
jūsų draugas ir patarėjas, o dabar jūs net nežinote, kur jis yra. 
Jūs beveik įsitikinęs, kad draugas tapo priešu. Prisiminkite 
flamandus: kai jūs buvote Flandrijoje, jie kiekviename mies- 
te, jums priartėjus, iškeldavo vėliavas ant savo namų ir laivų. 
Dabar, pamatę jus, jie uždaro miesto vartus ir atsuka į jus 
pabūklų vamzdžius. Ką čia bepridursi, tarytum jūs būtumėt 
kunigaikštis Alba. Tai šit, aš jums pareiškiu: flamandai ir olan- 
dai, Antverpenas ir princas Oranietis tik ir laukia progos su- 
sivienyti prieš jus, ir jie tai padarys tą minutę, kai jūs savo 
artilerijos vadui įsakysite atidengti ugnį. 

- Ką gi, - atsakė Anžu kunigaikštis, - galbūt vienu smūgiu 
sumušime Antverpeną ir Oranietį, flamandus ir olandus. 

- Ne, monsinjore, nes mes turime kaip tik tiek žmonių, 
kiek reikia, kad galėtume šturmuoti Antverpeną, su sąlyga, 
kad mes turėsime reikalų tik su antverpeniečiais. Tuo tarpu 
to šturmo metu, nieko neįspėjęs, mus užpuls Tylusis su savo 
aštuonių ar dešimties tūkstančių karių armija - viską naiki- 
nančia ir kaskart vis atsinaujinančia. Ją turėdamas, Tylusis 
šit jau dešimt, o gal ir dvylika metų laiko baimėje kunigaikštį 
Albą, doną Chuaną Rekesensą ir Parmos kunigaikštį. 

- Taigi jūs atkakliai laikotės savo nuomonės? 

- Kokios būtent? 

- Kad mes būsime sutriuškinti. 

- Tai būtinai įvyks. 

- Ką gi, to nesunku išvengti, bent jau jums, pone de Žuaje- 
zai, - kandžiai kalbėjo toliau princas. - Mano brolis atsiuntė 
jus čia, kad suteiktumėte man pagalbą. Jūs neatsisakysite, jei 
aš jus paleisiu, pareiškęs, kad man nereikia paramos. 

Žuajezas atsakė: 

- Jūsų aukštybe, galite mane paleisti, bet sutikti su tokiu 
sprendimu mūšio išvakarėse būtų gėdinga. 

Žuajezo žodžiai buvo palydėti pritarimo šūksniais. Kuni- 
gaikštis suprato, kad jis peržengė visas ribas. 

- Brangus admirole, - tarė jis, pakilęs iš sosto ir apkabinęs 
jaunuolį, - jūs nenorite manęs suprasti. Ir vis dėlto aš manau, 
kad esu teisus arba, tiksliau, mano padėtis neleidžia man pri- 
sipažinti, kad aš klydau. Jūs priekaištaujate man dėl mano 
klaidų, aš žinau jas. Aš ypač saugojausi sutepti savo vardą, 
ypač stengiausi įrodyti, kad prancūzų ginklai pranašesni; gal- 
būt buvau neteisus. Bet klaida jau padaryta, argi jūs norite, 
kad būtų dar blogiau? Šiandieną mes stovime akis į akį su 
ginkluotais žmonėmis, kitaip tariant, su žmonėmis, kurie ko- 
voja dėl to, ką patys man pasiūlė. Nejaugi norite, kad aš jiems 
nusileisčiau? Tokiu atveju rytoj jie pasiims viską, ką aš iško- 
vojau. Ne, špaga ištraukta, turime kautis, antraip patys būsi- 
me nukauti. Aš tai nujaučiu. 

- Jūsų aukštybe, jei jūs taip samprotaujate, - atsakė Žuaje- 
zas, - aš daugiau nepasakysiu nė žodžio; čia esu tam, kad 
paklusčiau jums, monsinjore. Patikėkite manimi, aš su didžiau- 
siu džiaugsmu eisiu paskui jus, kur tik mane vesite - į mirtį ar 
į pergalę. Ir vis dėlto... bet ne, monsinjore. 

- Kas yra? 

- Ne, aš noriu ir privalau tylėti. 

- Ne, prisiekiu Dievu! Kalbėkite, admirole, kalbėkite, - aš 
to noriu! 

- Monsinjore, aš tai galiu pasakyti tik jums vienam. 

- Tik man vienam? 

- Taip, jūsų aukštybe, jei teiksitės išklausyti. 

Visi atsistojo ir pasitraukė į erdvios kunigaikščio palapi- 
nės gilumą. 

- Kalbėkite, - paliepė jis. 

- Monsinjore, jūs tikriausiai liksite abejingas, jei Ispanija 
jus sutriuškins, jei jūs patirsite nesėkmę, kuri galbūt reikš tų 
flamandų gaidžių ar to dviveidžio princo Oraniečio triumfą. 
Bet ar liksite abejingas, jei iš jūsų pasijuoks ponas kunigaikš- 
tis de Gizas? 

Fransua paniuro. 

- Kunigaikštis de Gizas? - paklausė jis. - O kuo jis čia 
dėtas? 

- Ponas de Gizas, - kalbėjo toliau Žuajezas, - kaip kalba- 
ma, bandė jus nužudyti, jūsų didenybe. Būdamas ant ešafoto, 
Salsedas neprisipažino, užtat prisipažino kankinamas. Tai šit 
lotaringietis, čia vaidinantis (vargu, ar aš klystu) labai svarbų 
vaidmenį, be galo džiūgaus, jei mes būsime sutriuškinti prie 
Antverpeno ir jei tame mūšyje - kas žino? - be didelių Lota- 
ringijos rūmų išlaidų žus karališkosios Prancūzijos dinastijos 
sūnus, už kurio mirtį jis žadėjo taip dosniai atsilyginti Salse- 
dui. Monsinjore, perskaitykite Flandrijos istoriją ir jūs įsiti- 
kinsite, kad flamandai įpratę laistyti savo žemę princų ir pa- 
čių šauniausių Prancūzijos riterių krauju. 

Kunigaikštis, palingavęs galvą, tarė: 

- Na ką gi, Žuajezai, tebūnie taip. Jei reikės, aš suteiksiu 
prakeiktam lotaringiečiui džiaugsmą matyti mane mirusį, bet 
jis neturės progos džiaugtis, matydamas, kaip aš bėgu. Aš 

trokštu šlovės, Žuajezai, juk esu paskutinė savo dinastijos at- 
žala, todėl privalau laimėti ne vieną mūšį. 

- Monsinjore, jūs pamirštate Kato-Kambrezi. Taip, iš tie- 
sų, jūs esate vienintelis. 

- Žuajezai, palyginkite šį susirėmimą su Žarnako ar Mon- 
kontūro ir jūs įsitikinsite, kiek aš skolingas mylimam savo 
broliui Henrikui. Ne, ne, - pridūrė jis, - aš nesu Navaros kara- 
liukas, aš - Prancūzijos karalystės princas. 

Paskui jis atsisuko į ponus, kurie admirolo pageidavimu 
buvo pasitraukę į palapinės gilumą, ir tarė: 

- Ponai, šturmas įvyks. Lietus nustojo lijęs, žemė nespėjo 
įmirkti, šiandieną naktį kilsime į ataką. 

Žuajezas nusilenkė. 

- Monsinjore, - tarė jis, - prašytume smulkiai išdėstyti savo 
įsakymus. Mes jų laukiame. 

- Pone de Žuajezai, jūsų žinioje yra aštuoni laivai, neįskai- 
tant admirolo galeros, ar ne? 

- Taip, monsinjore. 

- Jūs pralaušite gynybinę jūros sieną. Tai padaryti nebus 
sunku, antverpeniečių uoste stovi tik prekybiniai laivai. Pas- 
kui, išmetę inkarus, savo laivus pastatysite prieš krantinę. Jei- 
gu krantinė bus ginama, jūs atidengsite ugnį ir tuo pat metu 
pabandysite išsilaipinti su pusantro tūkstančio jūrininkų. Pės- 
tininkų armiją aš padalysiu į dvi kolonas. Vienai vadovaus 
grafas Sent Enjanas, kitai - aš pats. Abi kolonos, išgirdusios 
šūvius, ryžtingai eis į ataką. Raitininkai liks rezerve; tuo at- 
vėju, jei ištiks nesėkmė, jie pridengs atblokštos kolonos trau- 
kimąsi. 

- Monsinjore, ir vis dėlto reikia viską numatyti, - pasakė 
Žuajezas. - Įsivaizduokime tai, kas, anot jūsų, yra neįmano- 
mas dalykas, tai yra įsivaizduokime, kad visos trys puolančios 
kolonos bus nublokštos. 

- Tokiu atveju mes, prisidengę savo baterijų ugnimi, sėsi- 

me į laivus ir pasklisime po polderius!“, kur antverpeniečiai 
neišdrįs mūsų persekioti. 

Visi pritardami nusilenkė. 

- O dabar, ponai, - pasakė kunigaikštis, - tylos! Nedelsiant 
reikia pažadinti miegančius kareivius ir tvarkingai susodinti 
juos į laivus. Joks žiburys, joks muškietos šūvis neturi išduoti 
to, ką ketiname daryti. Jūs, admirole, į uostą atvyksite anks- 
čiau, nei antverpeniečiai supras, kad jūs išvykote. O mes per- 
sikelsime per Šeldę ir, eidami kairiuoju krantu, atsirasime 
vietoje tuo pačiu metu kaip ir jūs. Eikite, ponai, ir - drąsiau! 
Iki šiol mus lydėjusi laimė nepabūgs persikelti per Šeldę kar- 
tu su mumis. 

Vadai išėjo iš princo palapinės ir, laikydamiesi visų atsar- 
gumo priemonių, davė reikiamus nurodymus. 

Netrukus sukruto visas sujaudintas žmonių skruzdėlynas: 
buvo galima pamanyti, kad vėjas įsisuko į meldyną ir į aukš- 
tas polderių žoles. 

Admirolas grįžo į savo laivą. 


XXXIII 
MONSINJORAS 


Tačiau antverpeniečiai nesirengė rankas sudėję stebėti 
priešiškus Anžu kunigaikščio pasirengimus, ir Žuajezas ne- 
klydo manydamas, kad jie nepaprastai įtūžę. 

Antverpenas stebėtinai priminė avilį vakare: iš išorės ra- 
mus ir bedvasis, o viduje - kupinas šurmulio ir judėjimo. 

Ginkluoti flamandų sargybiniai vaikščiojo miesto gatvė- 
mis, prie namų statė barikadas, pertvėrinėjo namus dvigubo- 


16“ Polderis- nusausintos derlingos Žemės, esančios žemiau jūros 
lygio. Šios žemės nuo jūros atskirtos pylimu. 


184 


mis grandinėmis, broliavosi su princo Oraniečio kariuomene, 
kurios dalis jau buvo įtraukta į Antverpeno įgulos sudėtį; vis 
dar atvykdavo nedideli jos būriai, kurie tuojau pat būdavo 
išskirstomi po miestą. 

Kai buvo visiškai pasirengta stipriai gynybai, vieną tamsų 
be mėnesienos vakarą princas Oranietis pats atvyko į miestą 
niekieno neatpažintas ir nesveikinamas. Jis, kaip visada, kai 
vykdydavo savo sprendimus, buvo ramus ir tvirtas. 

Jis apsistojo miesto Rotušėje, kur jo šalininkai jam jau 
viską buvo paruošę. 

Ten jis priėmė miesto apsaugos būrių vadus, surengė sam- 
dytos kariuomenės karininkų apžiūrą ir pagaliau, sušaukęs 
vadus, išdėstė jiems savo ketinimus. 

Pats tvirčiausias iš jų buvo ketinimas, pasinaudojus Anžu 
kunigaikščio veiksmais, kurių jis ėmėsi prieš miestą, nutrauk- 
ti su juo santykius. 

Anžu kunigaikštis atliko tai, ko ir siekė Tylusis, kuris džiū- 
gaudamas stebėjo, kaip naujasis pretendentas į aukščiausią 
valdžią žudo save taip pat kaip ir visi kiti. 

Tą patį vakarą, kai Anžu kunigaikštis, kaip mes matėme, 
rengėsi pulti, jau dvi dienas Antverpene esantis princas Ora- 
nietis tarėsi su miesto komendantu. 

Kiekvieną kartą, kai komendantas imdavo prieštarauti 
princo Oraniečio pasiūlytam veiksmų planui, princas, maty- 
damas, kad tie prieštaravimai gali sulėtinti įgyvendinti jo su- 
manymus, lingavo galva nutaisęs miną žmogaus, kurį stebina 
toks neryžtingumas. 

Bet kiekvienąkart komendantas sakydavo: 

- Prince, juk jūs žinote: nuspręsta, kad atvyks monsinjoras; 
taigi palaukime monsinjoro. 

Išgirdęs šį burtažodį, Tylusis tuoj pat susiraukdavo, bet, 
raukydamasis ir iš nekantrumo grauždamas nagus, vis dėlto 
laukė. Tada visų dalyvių žvilgsniai nukrypdavo į didelį, įspū- 

dingai tiksintį sieninį laikrodį. Atrodė, kad visi meldė švy- 
tuoklę pagreitinti atvykimą to, kurio taip nekantriai laukė. 

Išmušė devynias. Netikrumo jausmą pakeitė tikras neri- 
mas; keletas stebėtojų pranešė, kad prancūzų stovykloje ma- 
tyti pagyvėjimas. 

Į Šeldę jau seniai buvo pasiųsta nedidelė, plokščia it svars- 
tyklių lėkštė valtis. Antverpeniečiai, kuriems labiau rūpėjo ne 
tai, kas vyko sausumoje, o tai, kas darėsi jūroje, nusprendė gau- 
ti tikslių Žinių apie prancūzų laivyną; bet valtis vis negrįžo. 

Princas Oranietis atsistojo ir, iš pykčio kramtydamas savo 
buivolo odos pirštines, pasakė: 

- Ponai, monsinjoras verčia mus laukti taip ilgai, kad atvy- 
kęs ras Antverpeną paimtą ir sudegintą, tada miestas galės 
spręsti apie tai, kas skiria prancūzus ir ispanus. 

Šie žodžiai niekaip negalėjo nuraminti miesto apsaugos 
vadų, ir jie sutrikę susižvalgė. 

Tą minutę į salę įėjo raitininkų žvalgas, kuris buvo pasiųs- 
tas vykti Malino keliu iki Sen Nikola. Jis pranešė, kad nema- 
tė ir negirdėjo nieko, kas nors kiek pranašautų apie taip ne- 
kantriai laukiamo asmens atvykimą. 

- Ponai, - sušuko šią žinią išgirdęs Tylusis, - jūs matote, 
mes veltui laukiame, taigi patys spręskime savo reikalus! Lai- 
kas bėga, o miesto prieigose gynyba dar nesutvarkyta. Geras 
dalykas pasikliauti įžymiais talentais, bet jūs matote, kad pir- 
miausia reikia kliautis pačiais savimi. Taigi, ponai, pradėsi- 
me tartis. 

Nespėjo jis baigti, kai durų portjera pakilo. Įėjęs Rotušės 
tarnautojas ištarė tik vieną žodį, tą minutę turbūt vertą tūks- 
tančio kitų: 

- Monsinjoras! 

Šio žmogaus balse, džiūgavime, kurį jis nevalingai parodė 
vykdydamas kuklias savo pareigas, buvo justi visas liaudies 
susižavėjimas ir pasitikėjimas tuo, kurį pagarbiai vadino "mon- 
sinjoru"! 

Nespėjo nuaidėti šis žodis, ištartas drebančiu iš susijaudi- 
nimo balsu, kai į salę įėjo aukšto ūgio, didingos išvaizdos vy- 
ras, įsisupęs į apsiaustą, kurį mokėjo dėvėti su nėpakartoja- 
ma elegancija. 

Jis mandagiai nusilenkė visiems čia esantiems, bet jo išdi- 
dus, skvarbus žvilgsnis akimirksniu atpažino tarp kariškių prin- 
cą. Aplenkdamas visus, nežinomasis tuoj pat priėjo prie jo ir 
ištiesė jam ranką, kurią princas paspaudė karštai ir pagar- 
biai. Sveikindamiesi jie kreipėsi vienas į kitą "monsinjore". 

Po šio trumpo pasikeitimo sveikinimais nepažįstamasis nu- 
sivilko apsiaustą. Jis vilkėjo odinę striukę, buvo apsimovęs iš 
gelumbės pasiūtas kelnes, avėjo aukštaauliais batais. 

Jis buvo apsiginklavęs ilga špaga, kuri atrodė esanti jo pa- 
ties dalis - taip lengvai ir laisvai ji kabojo jam prie šono; už 
juostos, greta išsipūtusios piniginės, buvo matyti nedidelis dur- 
klas. 

Kai jis nusimetė apsiaustą, visi pamatė, kad jo batai iki 
pat viršaus apnešti dulkėmis ir aplipę purvu. Kai jis Žengė 
akmeninėmis grindų plokštėmis, kiekvieną jo žingsnį lydėjo 
duslus pentinų, išteptų jo arklio krauju, žvangesys. 

Jis atsisėdo prie tarybos stalo. 

- Na, ką, monsinjore, kaip klostosi mūsų reikalai? - pa- 
klausė jis. 

- Monsinjore, - atsakė Tylusis, - vykdamas čionai, jūs tik- 
riausiai matėte gatvėse pastatytas barikadas. 

- Taip, mačiau. 

- Ir įrantas namuose? - pridūrė karininkas. 

- Jų aš nemačiau. Bet tai protingas sprendimas. 

- Ir gatvėse ištiestas dvigubas grandines? - paklausė kitas 
karininkas. 

- Viskas puiku, - nerūpestingu tonu atsakė nepažįstamasis. 

- Monsinjore, ar pritariate tokiai gynybai? - pasigirdo bal- 
sas, kuriame buvo girdėti ir nerimas, ir nusivylimas. 

- Pritariu, - atsakė nepažįstamasis, - nors ir nemanau, kad 
situacijoje, kurioje mes atsidūrėme, jos būtų labai veiksmin- 
gos. Jos vargina kareivius ir kelia miestelėnų nerimą. Tikiuo- 
si, jūs turite gynybos ir puolimo planą? 

- Mes laukėme jūsų, monsinjore, kad galėtume jums jį pa- 
teikti, - atsakė burmistras. 

- Kalbėkite, ponai, kalbėkite. 

- Monsinjore, jūs atvykote šiek tiek pavėlavęs, - pridūrė 
princas, - ir, laukdamas jūsų, aš buvau priverstas veikti. 

- Ir gerai padarėte, monsinjore. Be to, visi žino, kad vei- 
kiate jūs puikiai. Patikėkite manimi, keliaudamas čia aš irgi 
neleidau laiko veltui. 

Paskui jis atsisuko veidu į miestelėnus. 

- Mūsų žvalgai pranešė, - pasakė burmistras, - kad prancū- 
zų stovykloje rengiamasi atakai. Prancūzai nusprendė pulti. 
Bet mes nežinome, iš kurios pusės bus atakuojama, todėl įsa- 
kėme išdėstyti patrankas vienodais atstumais prie visų gyny- 
binių įtvirtinimų. 

- Protingas sprendimas, - vos pastebimai šypsodamasis at- 
sakė nepažįstamasis, metęs žvilgsnį į Tylųjį, kuris nepratarė 
nė žodžio. 

Patyręs vadas netrukdė miestelėnams svarstyti karo reikalus. 

- Tokius pat įsakymus davėme ir miesto sargybos būriams, - 
kalbėjo toliau burmistras, - prie visos gynybinės sienos išdėstė- 
me sustiprintus jų postus, ir jiems duotas įsakymas tuojau pat 
pulti į ataką ten, kur vyks puolimas. 

Nepažįstamasis nieko neatsakė. Atrodo, jis laukė, ką pa- 
sakys princas Oranietis. 

- Ir vis dėlto, - kalbėjo toliau burmistras, - daugumas tary- 
bos narių mano, kad prancūzai sumanė surengti ne tikrą, o tik 
tariamą puolimą. 

- Ir kokį jie turi tikslą? - paklausė nepažįstamasis. 

- Jie nori įbauginti mus ir priversti priimti taikų susitari- 

mą, kuriuo remiantis miestas bus atiduotas prancūzams. 

Nepažįstamasis vėl pasižiūrėjo į princą Oranietį. Atrodė, 
viskam, kas vyko aplinkui, princas buvo visiškai abejingas - 
visų tų kalbų jis klausėsi ramiai ir iš aukšto. 

Staiga pasigirdo kažkieno sunerimęs balsas: 

- Ir vis dėlto kalbama, kad šį vakarą priešo stovykloje bu- 
vo rengiamasi šturmui. 

- Tai niekuo nepagrįstos spėlionės, - paprieštaravo bur- 
mistras. - Aš pats stebėjau, kas vyksta stovykloje pro puikius 
žiūronus, kuriuos atsisiųsdinau iš Strasbūro. Patrankos stovi it 
įkaltos į žemę, žmonės ramiai ruošiasi miegoti, Anžu kuni- 
gaikštis vaišina palapinėje savo žmones vakariene. 

Nepažįstamasis dar kartą žvilgtelėjo į princą Oranietį. Šį 
kartą jam pasirodė, kad Tyliojo lūpas iškreipė pašaipi šypse- 
na, palydėta vos pastebimo pečių trūktelėjimo. 

- Ak, ponai, - pasakė nepažįstamasis, - jūs Žiauriai klysta- 
te. Dabar prancūzai rengiasi ne tariamam puolimui, ne. Jums 
teks atlaikyti patį tikriausią šturmą. 

- Tai tiesa? 

- Jūsų planai, kad ir kokie neginčijami jums atrodo, nepa- 
rengti iki galo. 

- Ir vis dėlto, monsinjore, - vienu balsu sušuko miestelėnai, 
matyt, įsižeidę dėl to, kad nepažįstamasis abejoja, ar jie ge- 
rai išmano strategiją. 

- Neparengti iki galo todėl, - kalbėjo toliau nepažįstama- 
sis, - kad jūs laukiate staigaus netikėto puolimo ir tam atvejui 
ėmėtės visų atsargumo priemonių... | 

- Žinoma. 

- Tai šit, ponai, leiskite duoti jums patarimą: šis puoli- 
mas... 

- Kalbėkite toliau, pone, kalbėkite! 

- Jūs nelauksite puolimo, jūs pulsite patys. 

- Puiku! - sušuko princas Oranietis. - Čia tai bent! 

- O dabar, šią minutę, - kalbėjo toliau nepažįstamasis, išsyk 

supratęs, kad princas jį parems, - pono de Žuajezo laivai pa- 
kelia inkarus. 

- Monsinjore, iš kur tai žinote? - vienu metu sušuko bur- 
mistras ir visi miesto tarybos nariai. 

- Žinau, - atsakė nepažįstamasis. 

Per salę nusirito abejonių banga. Tai matė ir įgudęs kar- 
vedys, kuris ką tik pasirodė šioje scenoje tam, kad suvaidintų 
pagrindini vaidmenį. 

- Jūs tuo abejojate? - ramiu tonu paklausė jis, kaip žmo- 
gus, ipratęs kovoti su visais pavojais, visomis pretenzijomis, 
su visais pirklių ir amatininkų prietarais. 
 - Mes neabejojame, jei tai sakote jūs, monsinjore. Bet, jū- 
sų aukštybe, leiskite mums pasakyti... 

- Sakykite. 

- Jei iš tiesų būtų taip... 

- Na ir ką? 

- Šią naujieną mums būtų pranešęs... 

- Kas? 

- Mūsų jūrų žvalgas. 


III DALIS 


I 


MONSINJORAS 
(Tęsinys) 


Tuo metu kažkoks žmogus, stumiamas patarnautojo, sun- 
kia eigastim įžengė į salę ir pagarbiai pasuko burmistro, o 
gal princo Oraniečio link. 

- Na, na! - šūktelėjo burmistras. - Čia tu, drauguži? 

- Tas pats, pone burmistre, - atsakė atvykėlis. 

- Monsinjore, - tarė burmistras, - čia tas žmogas, kurį bu- 
vome pasiuntę į žvalgybą. 

Išgirdęs kreipiantis į monsinjorą ir suvokęs, jog kreipia- 
masi ne į princą Oranietį, žvalgas maloniai nustebo ir priėjo 
arčiau, norėdamas geriau įsižiūrėti į šitaip tituluojamą Žžmo- 
gų. 

Iškart buvo matyti, kad atvykėlis - flamandų jūrininkas: 
keturkampis veidas, mėlynos akys, trumpas kaklas, platūs pe- 
čiai. Mankydamas milžiniškose gniaužtuose permirkusią vil- 
nonę kepuraitę, jis priėjo prie karininkų, palikęs paskui save 
ant akmeninėmis plokštėmis grįstų grindų platų vandens ruo- 
žą. 

Nuo jo palaikių permirkusių drabužių varvėjo vanduo. 

- Nair drąsuolis! Sugrįžo plaukte, - tarė nepažįstamasis, 
įsmeigęs į jūrininką valdingą žvilgsnį, malonų ir kareiviui, ir 
tarnui, nes tasai žvilgsnis buvo ne tik įsakmus, bet drauge ir 
malonus. 

- Taip, monsinjore, taip, - skubiai atsakė jūrininkas, - Šel- 
dės upė plati ir srauni, monsinjore. 

- Pasakok, Goesai, pasakok, - kalbėjo toliau nepažįstama- 
sis, suvokdamas, kad, kreipdamasis į tą paprastą jūrininką var- 
du, daro jam didelį malonumą. 

Taigi panašu, kad nuo tos akimirkos Goesui visi kiti nusto- 
jo egzistavę ir jis kalbėjo tik su nepažįstamuoju, nors tikriau- 
siai privalėjo atsiskaityti tik tam asmeniui, kuris buvo jį pa- 
siuntęs. 

- Monsinjore, - tarė Goesas, - išplaukiau mažiausia valte- 
Ie; pasakęs slaptažodį, Šeldėje praplaukiau mūsų laivų užtva- 
rą ir nusigavau iki tų prakeiktų, atleisk man, Viešpatie, pran- 
cuzų. 

Goesas nutilo. 

- Pasakok, pasakok, - šypsodamasis ragino nepažįstamasis, - 
aš esu tiktai pusiau prancūzas, todėl, manau, mane užgrius per- 
pus mažiau prakeiksmų. 

- Taigi, monsinjore, jei jūs teikiatės man atleisti... 

Nepažįstamasis linktelėjo galvą. Goesas kalbėjo toliau: 

- Tamsoje yriausi skudurais apvyniotais irklais. Staiga gir- 
džiu, kažkas šaukia: "Ei, jūs, ten, valtyje, ko jums reikia?" 
Pamanęs, kad kreipiamasi į mane, jau buvau bepraveriąs bur- 
ną kažką atsakyti, bet tuo metu man už nugaros pasigirdo 
šūksnys: "Admirolo valtis!" 

Žiūrėdamas į karininkus, nepažįstamasis kilstelėjo galvą 
tarsi sakydamas: "O ką aš jums kalbėjau?" 

- Tuo metu, kada rengiausi pakeisti kursą, -- kalbėjo toliau 
Goesas, - pajutau stiprų smūgį. Mano valtis ėmė skęsti. Aš 
atsidūriau po vandeniu ir ėmiau grimzti į bedugnę gelmę; 
tačiau Šeldės verpetai sutiko mane kaip seną pažįstamą, ir aš 
vėl išvydau dangų. Paprasčiausia: admirolo valtis, kuria plau- 
kė ponas de Žuajezas, kliudė mano laivelį. Kaip atsitiko, kad 
manęs nesumalė ir nenuskandino, vienas Dievas težino. 

- Dėkoju, narsusis Goesai, dėkoju, - tarė princas Oranie- 
tis, matydamas, kad jo spėjimai pasitvirtino, - tik niekam šito 
nesakyk. 

Princas padavė Goesui kapšiuką. Tačiau jūrininkas kažko 
delsė, matyt, laukė, kad jį paleistų ir nepažįstamasis. 

Tasai maloningai mostelėjo ranka, ir Goesas išėjo, ko ge- 
ro, labiau džiaugdamasis gera linkinčiu nepažįstamojo gestu 
negu princo Oraniečio apdovanojimu. 

- Na kaip? - kreipėsi nepažįstamasis į burmistrą. - Ką pa- 
sakysite apie šitą pranešimą? Negi jūs dar abejojate, kad pran- 
cūzai išplauks, nejau manote, kad ponas de Žuajezas sugrįžo 
iš stovyklos į admirolo galerą praleisti naktį? 

- Gal jūs, monsinjore, aiškiaregis? - paklausė kažkas iš 
miestelėnų. 

- Ne geresnis už monsinjorą princą Oranietį, kurio nuomo- 
nė, esu tikras, tokia pat kaip ir mano. Bet aš, kaip ir jo auk- 
štybė, turiu puikią informaciją ir - svarbiausia - pažįstu tuos, 
kurie anoje pusėje. 

Jis parodė ranka į polderius. 

- Todėl, - kalbėjo toliau nepažįstamasis, - labai nusteb- 
čiau, jei jie šivakar nepultų atakuoti. Taigi, ponai, būkite pa- 
siruošę, nes jei duosite jiems laiko, jie tikrai atakuos. 

- Šitie ponai gali patvirtinti, kad visai prieš jūsų, monsinjo- 
re, atvykimą aš jiems sakiau lygiai tą patį, ką ir jūs dabar. 

- Pone, o ką jūs manote apie prancūzų rengiamą puolimą? 

- Mano manymu, pėstininkai greičiausiai bus katalikai ir 
kausis vieni, kitaip tariant, puls iš vienos pusės; kavaleriją 
sudarys kalvinistai, jie taip pat puls paskirai, vadinasi, būsim 
atakuojami iš dviejų pusių. Laivynui vadovauja ponas Žuaje- 
zas, jis atvyksta iš Paryžiaus. Karaliaus rūmuose žinoma, kokį 
tikslą turėdamas išvyko admirolas - dalis pergalingų kovų šlo- 
vės atiteks jam. Taigi būsime puolami iš trijų pusių. 

- Tuomet suformuokime tris korpusus, - pasiūlė burmist- 
ras. 

- Suformuokite, ponai, vieną, vieną vienintelį, bet iš ge- 
riausių karių, o tuos, kurie, anot jūsų, kovos lauke nepatikimi, 
nusiųskite ginti miesto sienų. Paskui su tuo korpusu energin- 
gai pulkite, tiktai nutaikykite momentą, kada prancūzai ma- 
žiausiai šito tikėsis. Jie rengiasi atakuoti, o mes užbėgame už 
akių ir puolame juos; jei lauksite, kol šturmuoti pradės jie, 
pralaimėsite, nes puolantiems prancūzams nėra lygių, o jūs, 
ponai, esate nepralenkiami, kai atvirame lauke ginate savo 
miestų prieigas. 

Flamandų veidai nušvito. 

- O ką aš jums sakiau, ponai? - sušuko Tylusis. 

- Man didžiulė garbė girdėti, kad mano nuomonė sutampa 
su didžiausio mūsų amžiaus karvedžio nuomone, - tarė nepa- 
žįstamasis. 

Abu vienas kitam galantiškai nusilenkė. 

- Taigi, - kalbėjo toliau nepažįstamasis, - viskas aišku: jūs 
narsiai atakuojate pėstininkus ir kavaleriją. Tikiuosi, kad va- 
dų sumanumo dėka jums pavyks pralaužti apgultį. 

- Bet jų laivai, jų laivai, - tarė burmistras, - jie sutriuškins 
mūsų užtvaras; dabar pučia šiaurės vakarų vėjas, ir po dviejų 
valandų jie bus mieste. 

- Juk jūs patys tiktai už ljė nuo čia, Sen Mari, turite šešis 
senus laivus ir trisdešimt valčių. Argi ne taip? Tai jūsiškė 
jūrų barikada, Šeldės upės užtvara. 

- Taip, monsinjore, tai tiesa. Iš kur jūs žinote tokias smulk- 
menas? 

Nepažįstamasis šyptelėjo. 

- Kaip matote, žinau. Tenai ir vyks lemiamas mūšis. 

- Tuomet, - tarė burmistras, - šauniesiems jūrininkams rei- 
kėtų nusiųsti pastiprinimą. 

- Priešingai, jūsų žinioje bus ir anie keturi šimtai jūrinin- 
kų, o tenai pakaks dviejų dešimčių sumanių, narsių ir atsida- 
vusių vyrų. 

Antverpeniečiai baisiausiai nustebo. 

Nepažįstamasis paklausė: 

- Ar tam, kad būtų sutriuškintas prancūzų laivynas, sutin- 
kate paaukoti šešis senus laivus ir trisdešimt palaikių valčių? 

- Naa, - susižvalgę numykė antverpeniečiai, - ne tokie jau 
seni tie mūsų laivai. 

- Ką gi! Tuomet juos įvertinkite, ir jums bus atlyginta, - 
pasakė nepažįstamasis. 

- Štai, - sušnibždėjo Tylusis nepažistamajam, - matote, su 
kokiais žmonėmis man tenka kasdien kovoti. O! Jei ne visi 
tie įvykiai, seniai būčiau juos aplamdęs. 

- Taigi, ponai, - tarė nepažįstamasis, uždėjęs ranką ant 
išsipūtusio pinigų kapšo, kurį jau minėjome, - įvertinkite, ir 
įvertinkite tuoj pat; kiekvienam iš jūsų įteiksiu po vekselį, 
tikėdamasis, kad jūs tam pritarsite. 

Burmistras, trumpai pasitaręs su ketvirtininkais, dešimti- 
ninkais ir šimtininkais, pasakė: 

- Monsinjore, prašome atleisti už mūsų nerangumą, juk mes 
esame pirkliai, o ne kokie senjorai. Supraskite: mūsų sielų 
buveinė ne kūnas, bet kontora. Tačiau tam tikromis aplinky- 
bėmis arba, kai to reikia visuomenės gerovei, mes mokame ir 
aukotis. Todėl darykite su mūsų užtvaromis, ką tik norite. 

- Prisiekiu, monsinjore, - įsiterpė Tylusis, - jums per de- 
šimt minučių pavyko padaryti tai, dėl ko aš stengiausi pusę 
metų. 

- Taigi, ponai, užtvaras nuo šiolei perimu aš ir štai ką keti- 
nu su jomis daryti: prancūzai, su admirolo galera priešakyje, 
bandys užtvarą pralaužti, bet toji užtvara bus dviguba - laivus 
išrikiuosiu skersai upės dviem eilėmis; nuo kranto paliksiu 
tarpus priešo laivams. Įplaukę jie atsidurs tarp jūsų valčių ir 
jūsų laivų. Dvidešimt drąsuolių iš jūsiškių valčių numes inka- 
rus, paskui, padegę jūsų užtvaras (laivai bus prikrauti degių 
medžiagų), tuoj pat paspruks viena valtele. 


15* 


195 


- Girdite, - sušuko Tylusis, - supleškės visas prancūzų lai- 
vynas! 

- Taip, visas, - patvirtino nepažįstamasis, - tuomet prancū- 
zai negalės pasitraukti nei jūra, nei polderiais, nes jūs atida- 
rysite Mecheleno, Berchemo, Liero, Diufalio ir Antverpeno 
šliuzus. Nublokšti, genami iš užtvankų paleisto vandens, iš vi- 
sų pusių netikėtai apsupti kaskart grėsmingesnių bangų, atsi- 
dūrę tik tvinstančioje ir neatslūgstančioje jūroje, visi prancū- 
zai prigers, visi gaus galą. 

Pasigirdo džiaugsmingi vadų šūksniai. 

- Bet yra viena kliūtis, - tarė princas Oranietis. 

- Kokia, monsinjore? - paklausė nepažįstamasis. 

- Tam, kad mūsų įsakymai pasiektų kiekvieną miestelį, rei- 
kia visos dienos, 0 mes teturime valandą. 

- Valandos pakaks, - pareiškė monsinjoru vadinamas vy- 
ras. 

- O kas įspės flotilę? 

- Ji jau įspėta. 

- Kas tai padarė? 

- Aš. Jei tie ponai nebūtų man jos atidavę, būčiau iš jų 
nusipirkęs. 

- Bet Mechelenas, Lieras, Diufalis? 

- Vykdamas čionai, užsukau į Mecheleną ir Lierą, o į Diu- 
falį pasiunčiau patikimą žmogų. Vienuoliktą valandą prancū- 
zai bus sumušti: vidurnaktį bus sudegintas laivynas, pirmą va- 
landą nakties prancūzai spruks kiek kojos neša, antrą valan- 
dą Mechelenas praardys pylimus, Lieras atidarys šliuzus, Diu- 
falyje kanalai išsilies per kraštus. 

Taigi visa lyguma pavirs kunkuliuojančiu vandenynu, ku- 
ris apsems namus, laukus, miškus ir kaimus, bet tuo pačiu 
metu, kartoju, prigers ir visi prancūzai, visi iki vieno, ir nė 
vienas iš jų į Prancūziją nebesugrįš. 

Susižavėję flamandai pasitiko šiuos žodžius kraupoka ty- 
la, paskui pratrūko griausmingi plojimai. 

Princas Oranietis žengė pora žingsnių į priekį ir ištiesė 
nepažįstamajam ranką. 

- Vadinasi, monsinjore, mūsų pusė viskam pasiruošusi? 

- Taip, - atsakė nepažįtamasis, - bet, manau, kad prancū- 
zai irgi pasiruošė. 

Ir jis parodė pirštu į praskleidžiantį portjerą karininką. 

- Monsinjorai, ponai, - tarė karininkas, - mums davė ženk- 
lą, kad prancūzai pajudėjo ir traukia miesto link. 

- Prie ginklų! - sušuko burmistras. 

- Prie ginklų! - pakartojo visi. 

- Truputį tylos, ponai, - kreipėsi nepažįstamasis skambiu, 
įsakmiu balsu, - jūs man neleidžiate duoti paskutinio ir svar- 
biausio nurodymo. 

- Sakykite, sakykite! - sušuko visi vienu balsu. 

- Prancūzai bus užklupti netikėtai, vadinasi, nebus jokios 
kovos, jokio atsitraukimo, bus tiktai bėgama. Tam, kad galė- 
tumėte juos vyti, privalote nusiimti šarvus. Velniai rautų! Su 
tais savo šarvais jūs tarsi sukaustyti, kaip tik dėl to ir pralai- 
mėdavote visus mūšius. Nusimeskit, ponai, šarvus, nusimes- 
kit! 

Ir nepažįstamasis atstatė plačią krūtinę, pridengtą tiktai 
odine liemene. 

- Ponai vadai, susitiksime kovos lauke, o dabar prašom žy- 
giuoti į Rotušės aikštę, kur atvyks būsimo žygio dalyviai. Mes 
ateisime vėliau. 

- Ačiū, monsinjore, - padėkojo princas nepažįstamajam, - 
jūs ką tik išgelbėjote ir Belgiją, ir Olandiją. 

- Jūs labai malonus, - atsakė nepažįstamasis. 

- Ar jūs, jūsų aukštybe, sutiktumėte išsitraukti špagą prieš 
prancūzus? - paklausė kunigaikštis. 

- Pasistengsiu įsitaisyti ten, kur bus hugenotai, - šypsoda- 
masis atsakė nepažįstamasis. 

Ta vienam Dievui tesuvokiama šypsena galėjo sukelti pa- 
vydą net jo niūriajam bendražygiui. 

II 
PRANCUZAI IR FLAMANDAI 


Tuo metu, kai visa miesto taryba ėjo iš Rotušės, o vadai 
stojo savo karių priešaky, skubėdami duoti įsakymus nepažįis- 
tamo karvedžio, kurį flamandams buvo atsiuntusi pati apvaiz- 
da, miestą apgaubė iš visų pusių sklindantis gaudesys, pavir- 
tęs baisingu riaumojimu. 

Sugriaudėjo pabūklai. 

Šito prancūzai nesitikėjo, nes, leidęsi į žygį naktį, manė 
užklupsią įmigusį miestą. Tačiau užuot sulėtinę žingsnį, jie 
ėmė žygiuoti sparčiau. 

Jei negalime kopėčiomis perlipti gynybinės sienos ir už- 
imti miesto staiga, galima (kaip buvo padaręs Navaros kara- 
lius prie Kahoro) nukloti griovius žabiniais ir petardomis su- 
sprogdinti miesto vartus. 

Įtvirtinimų patrankos griaudėjo be paliovos, bet tamsoje iš 
jų buvo menka nauda. Atsakę į savo priešų šauksmus šauks- 
mais, prancūzai patyliukais slinko tvirtovės link, kaip visada 
atakavo su jiems būdingu veržiumu. 

Bet staiga atsivėrė vartai ir visos slaptosios durys, iš visų 
pusių pasipylė ginkluoti žmonės, prancūzai atakuoja veržliai, 
o flamandai šitai daro nors ir atkakliai, bet nerangiai, tarsi 
ne kariai žygiuotų, 0 mūro siena slinktų. 

Flamandų batalionai ir būriai žengė glaudžiomis greto- 
mis, virš galvų tebedundėjo patrankos, bet ne tiek grėsmin- 
gai, kiek triukšmingai. 

Ir iškart užverda atkaklios grumtynės: švysčioja peiliai ir 
kardai, žvanga į durklų ašmenis atsitrenkusios ietys, pykši pis- 
toletai, arkebuzų ugnis nušviečia sukruvintus veidus. 

Tačiau negirdėti nei riksmų, nei burblenimo, nei skundų: 
flamandas kovoja su įniršiu, prancūzas su apmaudu. Flaman- 
das tūžta dėl to, kad yra priverstas kautis, nors tai visai ne jo 

amatas ir jam šitai neteikia jokio malonumo, o prancūzą siu- 
tina tai, kad buvo užpultas kaip tik tuo metu, kai pats rengėsi 
atakuoti. 

Tuomet, kai priešininkai su neapsakomu įsiūčiu grumiasi 
vienas su kitu, iš Sent Mari pusės vienas po kito aidi kurtinan- 
tys sprogimai - virš miesto nušvinta gaisrų pašvaistė. Tenai 
puola Žuajezas, jam patikėta įvykdyti diversiją - pralaužti Šel- 
dės upės gynybinę užtvarą ir su laivynu įplaukti į miestą. 

Bent šito, matyt, tikisi prancūzai. 

Tačiau viskas klostosi visai ne taip. 

Pūtė palankus tokiai akcijai vakarų vėjas. Žuajezas pakė- 
lė galeros inkarą, ir paskui jį, genami vėjo, patraukė prieš 
srovę visi laivai. Viskas buvo parengta mūšiui: Žuajezo jūri- 
ninkai, apsiginklavę abordažiniais kabliais, stovėjo galeros 
paskuigalyje, kanonieriai su liepsnojančiais dagčiais rankose 
nesitraukė nuo patrankų, vyrai su rankinėmis bombomis spie- 
tėsi stiebų aikštelėse, pagaliau rinktiniai jūrininkai buvo pa- 
sirengę šokti į priešo laivus, perkirsti tenai grandines ir lynus, 
kad praskintų kelią savo laivynui. 

Plaukė tyliai. Septyni Žuajezo laivai, išsirikiavę trikam- 
piu, kurio smaigaly plaukė admirolo galera, priminė slystan- 
čius vandens paviršiumi vaiduoklius. Jaunasis admirolas, ku- 
ris privalėjo stovėti ant sargybinio tiltelio, nenustigo savo pos- 
te. Apsitaisęs puikiais šarvais, jis stojo galeros leitenanto vie- 
ton ir, persisvėręs per turėklus, akylai žvelgė į upę gaubiantį 
rūką ir nakties tamsą. 

Netrukus tirštoje tamsoje jis išvydo tamsius upės užtvaros 
kontūrus; panašu, kad joje nebuvo žmonių. Tačiau tai, kad 
šalyje, kur kiekviename žingsnyje tyko žabangos, nesimato 
žmonių, kėlė baimę. 

Bet laivai plaukė toliau. Užtvara buvo visai čia pat, maž- 
daug už kelių kabeltovų, kas sekundę atstumas mažėjo, bet 
prancūzai nė karto neišgirdo: "Stok! Kas eina?" 

Jūrininkams ši tyla buvo tolygi apsileidimui, kuris juos džiu- 
gino, bet jaunas, įžvalgus admirolas nujautė pavojingą gudry- 
bę. 

Pagaliau admirolo galera įsirėžė į du laivus, į patį užtva- 
ros vidurį, ir stumdama juos išjudino visą lanksčią, plūduriuo- 
jančią užtvarą, kurios dalys, sukabintos grandinėmis, pajudė- 
jo iš vietos, bet užtvara nesuiro. 

Staiga, tuo metu, kai jūrininkams su kirviais buvo įsakyta 
šokti į priešų laivus ir ardyti užtvarą, daugybė nematomų ran- 
kų paleistų kablių susmigo į prancūzų laivus. 

Flamandai aplenkė prancūzus ir padarė tai, ką rengėsi da- 
ryti anie. 

Žuajezas pamanė, kad tai priešų iššūkis prieš lemiamą mū- 
šį. Iššūkis buvo priimtas. Abordažiniai kabliai, paleisti iš jo 
laivų, tvirtai sukabino priešų ir prancūzų laivus. Išplėšęs iš 
kažkokio jūrininko kirvį, šaukdamas "Atakuojam, atakuojam!", 
Žuajezas pirmas įšoko į priešo laivą, tvirčiausiai prisikabinu- 
Sį prie jo galeros. 

Visa įgula, karininkai ir jūrininkai, šaukdami "Atakuojam"", 
puolė jam iš paskos. Tačiau į tuos šūksnius niekas neatsilie- 
pė, niekas puolantiesiems nepasipriešino. 

Tiktai visi pamatė tris nuplaukiančias valtis. Pilnos žmo- 
nių, jos tarsi vėlyvi jūros paukščiai skrodė vandens paviršių. 

Valtys greitai tolo, sparčiai mosuodamos irklais tarytum 
paukščiai sparnais. 

Sustingę prancūzai stovėjo ant be kovos užimtų laivų. 

Staiga Žuajezas išgirdo po kojomis duslų garsą, ore pa- 
sklido sieros kvapas. 

Jį sakytum žaibiškai pervėrė mintis: pribėgęs prie liuko, 
pakėlė dangtį - laivo vidus liepsnojo. 

Tą pačią akimirką visus pasiekė įsakymas: "Į laivus! Į lai- 
vus!" 

Jūrininkai sulipo į savus laivus kur kas greičiau, nei juos 

buvo palikę. Žuajezas, šokęs į priešo laivą pirmas, paliko jį 
paskutinis. 

Nespėjo jo koja paliesti galeros denio, kai visą laivą, iš 
kurio ką tik iššoko, apgaubė liepsna. 

Liepsnos tarsi gyvatės raitėsi stiebais, raudoni ugnies lie- 
žuviai ryte rijo prancūzų laivus, valtis. 

Tačiau Žuajezas ramiu veidu įsakinėjo. Apsirengęs pui- 
kiais aukso gijomis papuoštais šarvais toje ugnies jūroje, jis 
buvo panašus į mitinę salamandrą, kuriai krustelėjus nuo Žvy- 
nų pasipila kibirkščių lietus. 

Netrukus nugriaudėjo dar galingesni sprogimai, bet tai buvo 
ne patrankų salvės - sproginėjo, į padanges šipuliais lėkė pa- 
tys laivai. 

Svarstydamas, kaip nutraukti tą su priešu jį siejančią mir- 
ties giją, Žuajezas kovojo, bet vilties nugalėti jau nebebuvo. 
Liepsnos pasiglemžė prancūzų laivus, ir iš visų pusių iš spro- 
ginėjančių priešo laivų ant jo denio pliaupė ugninis lietus, 
sakytum į jį būtų nukreiptas liepsnojantis fejerverko srautas. 

Bet tai buvo graikų ugnis, negailestinga, naikinanti net tai, 
kuo ugnis paprastai gesinama, pasiekianti savo auką net po 
vandeniu. 

Sproginėjantys Antverpeno laivai praskyrė užtvarą, bet 
prancūzų laivai, užuot skynęsi kelią pirmyn, patys skendėjo 
liepsnose blaškomi bangų, vilkdami su savim apgailėtinas nuo- 
laužas, kurias tebelaižė ugnies liežuviai. 

Žuajezas suprato, kad toliau kovoti beprasmiška, todėl davė 
įsakymą nuleisti visas valtis ir plaukti į kairįjį krantą. 

Per garsiakalbius ši žinia buvo perduota visiems laivams, 
o tie, kurių įsakymas nepasiekė, jau ir patys nujautė, ką dary- 
ti. 

Žuajezas stovėjo ant galeros denio laukdamas, kol į valtį 
sulips visa įgula. 

Ko gero, jo šaltakraujiškumas įkvėpė jūrininkams pasiti- 

kėjimo savimi, kiekvieno jų rankose buvo arba kirvis, arba 
abordažinis kablys. 

Nespėjo Žuajezas pasiekti kranto, ir galera išlėkė į orą; 
blykstelėjus sprogimui, vienoje pusėje pasimatė miesto kon- 
tūrai, kitoje - milžiniškos platybės upės, plukdančios savo van- 
denis į jūrą. 

Tuo metu tvirtovės pabūklai nutilo, bet ne todėl, kad kova 
aprimo, priešingai - dabar flamandai ir prancūzai kibo vienas 
į kitą ir todėl nustojo šaudyti, nes šį kartą galėjo pataikyti ir į 
saviškius. 

Kalvinistų kavalerija atakavo savo ruožtu, ir ji darė ste- 
buklus. 

Raiteliai špagomis retina flamandų gretas, kanopos trypia 
parkritusius, o sužeisti f lamandai trumpais kardais skrodžia 
arkliams pilvus. 

Kad ir kaip šauniai kaunasi kavalerija, prancūzų gretos 
ima krikti, jie dar laikosi, bet jau nepuola, o tuo tarpu pro 
visus miesto vartus be paliovos plūstantys nauji batalionai ver- 
žiasi atakuoti Anžu kunigaikščio kariuomenę. 

Staiga prie pat miesto sienos kyla baisus sąmyšis. Girdėti 
šaukiant: "Anžu! Anžu! Prancūzija! Prancūzija!" Nuolat pasi- 
pildanti minia, neatlaikydama baisaus spaudimo, slenka į prie- 
kį, o pirmiesiems lieka rodytis drąsiems. 

Šis lūžis - tai admirolo Žuajezo nuopelnas, čia šaukia jo 
jūrininkai. Pusantro tūkstančio kirviais ir trumpais vienašme- 
niais kardais ginkluotų vyrų, kuriems vadovauja ant be šeimi- 
ninko likusio arklio užsėdęs Žuajezas, staiga puolė flaman- 
dus - jie privalo atkeršyti už savo liepsnojantį laivyną ir at- 
keršyti už du šimtus ugnyje žuvusių ar nuskendusių savo drau- 
gų. 

Jie nesirinko, kur mestis pirmiausia: puolė į pirmą pasi- 
taikiusį būrį vyrų, kuriuos iš kalbos ir drabužių palaikė savo 
priešais. 

Niekas nemokėjo taip puikiai kautis špaga kaip Žuajezas. 
Ginklas jo rankoje švytravo žaibiškai: užsimoja - ritasi galva 
nuo pečių, smeigia - priešas pervertas kiaurai. 

Žuajezas puolė būrį flamandų, ir jų kaip nebūta - pražuvo 
tarytum sauja grūdų skruzdėlyne. 

Apsvaigę nuo sėkmingos mūšio pradžios, jūrininkai puolė 
į priekį. 

Tuo tarpu, kai jie skynėsi kelią pirmyn, kalvinistų kavale- 
rija, spaudžiama įniršusių vyrų, pamažu traukėsi atgal; tačiau 
grafo de Sent Enjano pėstininkai ir toliau aršiai kovėsi su 
flamandais. 

Anžu princas matė tolumoje degančio laivyno pašvaistę, 
girdėjo patrankų kanonadą, laivų sprogimus ir manė, kad te- 
nai vyksta aršus mūšis, kuris, be jokios abejonės, turėjo baig- 
tis Žuajezo pergale; jokiu būdu jis nebūtų patikėjęs, kad keli 
flamandų laivai galėtų stoti į kovą su prancūzų laivynu! 

Nekantriai buvo tikimasi sulaukti žinios apie Žuajezo įvyk- 
dytą diversiją, kai staiga pranešė, kad laivynas sutriuškintas, 
o Žuajezas su savo jūrininkais kaunasi pačioje flamandų tir- 
štynėje. 

Tada princą ėmė kamuoti baisus nerimas: laivynas turėjo 
pridengti traukimąsi ir padėti išsaugoti armiją. 

Kunigaikštis įsakė kalvinistų kavalerijai pradėti dar vieną 
ataką. Raitininkai ir nusikamavę arkliai vėlei suglaudė gre- 
tas, kad su nauja jėga pultų antverpeniečius. 

Kovos sumaištyje buvo girdėti Žuajezo balsas. 

- Laikykitės, pone Sent Enjane! Prancūzija! Prancūzija! 

Jo špaga švytravo virš galvos tarsi pjovėjo dalgis javų lau- 
ke, guldydama po kojų vyrus. Silpnutis karaliaus favoritas, 
švelnusis sibaritas, įsispraudęs į šarvus, matyt, igijo mitinio 
Heraklio jėgos. 

Įšgirdę minios gaudesį nustelbusį balsą ir išvydę tamsoje 
blykčiojančią špagą, pėstininkai atgavo drąsą ir, neatsilikda- 
mi nuo kavalerijos, vėl narsiai puolė į mūšį. 


Tuo metu iš miesto ant gražaus juodo žirgo išjojo vyras, 
kurį vadino monsinjoru. 

Jis buvo apsirengęs juodais šarvais: juodinto plieno šal- 
mas, tokie pat antrankiai ir antkeliai; paskui jį ant puikių 
žirgų jojo penki šimtai raitelių, kuriuos jo žinion atidavė Ora- 
no princas. 

Tuo pačiu metu iš priešpriešinių vartų pasirodė pats Vil- 
helmas Tylusis, paskui jį žygiavo rinktinis, dar kovos neišvar- 
gintas pėstininkų pulkas. 

Juodus šarvus dėvįs raitelis nušuoliavo į tą pusę, kur kovė- 
si Žuajezas su savo priešininkais. 

Jį atpažinę, flamandai prasiskyrė džiaugsmingai šaukda- 
mi: 

- Monsinjoras! Monsinjoras! 

Žuajezas ir jo jūrininkai pajuto, kad priešas išsikvepia, bet, 
išgirdę šituos šūksnius, suvokė, kad prieš juos metamos nau- 
jos, sakytum iš po žemių išdygusios pajėgos. 

Žuajezas spustelėjo arklį juodojo raitelio link, ir tarp jų 
užvirė arši dvikova. 

Kryžiuojasi špagos, į visas puses lekia žiežirbos. 

Pasitikėdamas savo šarvų tvirtumu bei savo paties vikru- 
mu, Žuajezas įnirtingai puola priešininką, bet jo špaga kiek- 
vieną kartą atsitrenkia į ašmenis. 

Ir štai atakuoja priešininkas, ir špaga pataiko Žuajezui 
tiesiai į krūtinę, bet, atšokusi nuo šarvų, tiktai perrėžia iki 
kraujo petį. 

- O! - šūktelėjo jaunasis admirolas, kūnu pajutęs špagos 
smaigalį. - Tai prancūzas, be to, šis vyras mokėsi fechtuotis 
pas tą patį mokytoją kaip ir aš. 

Nepažįstamasis, išgirdęs šiuos žodžius, nusisuko ir užšoko 
ant arklio. 

- Jei tu prancūzas, - šūktelėjo raiteliui pavymui Žuajezas, - 
tu išdavikas, nes tu kovoji prieš savo karalių, prieš savo tėvynę, 
prieš savo vėliavą. 

Nepažįstamasis atsigręžė ir puolė dar aršiau. 

Bet šį kartą Žuajezas žinojo, kad priešininkas nepėsčias, 
atmušė tris ar keturis špagos smūgius. 

Tuomet nepažįstamasis atšoko atatupstas. 

- Žiūrėk, - šūktelėjo jaunasis admirolas, - kaip kovojama 
už tėvynę; tam, kad galva nenusiristų nuo pečių, nebūtinas 
šalmas, pakanka turėti tyrą širdį ir taiklią ranką. 

Atsegęs dirželius, jis nusviedė tolyn šalmą ir apnuogino 
savo kilnų, gražų veidą; jo akys švytėjo. 

Užuot atsakęs ar pasekęs šauniu jaunuolio pavyzdžiu, rai- 
telis su juodais šarvais piktai suniurnėjo ir mostelėjo špaga 
virš priešininko galvos. 

- Ak! - sušuko Žuajezas, atremdamas smūgį. - Pavadinęs 
tave išdaviku, buvau teisus, tad ir mirk išdaviko mirtimi! 

Atakuodamas jis kelis kartus bakstelėjo nepažįstamąjį špa- 
ga, kartą net kliudė priešininko šalmą. 

- Aš tave užmušiu, - sušvokštė jaunuolis, - nuplėšiu šalmą, 
po kuriuo tu slepiesi, ir pakarsiu ant pirmo pasitaikiusio me- 
džio. 

Nepažįstamasis jau buvo besirengiąs pulti, bet tuo metu 
prie jo prijojo raitelis ir sukuždėjo jam į ausį: 

- Monsinjore, baikite šitą dvikovą, jūs būsite kur kas nau- 
dingesnis tenai. 

Nepažįstamasis pažvelgė į tą pusę, kur parodė raitelis, ir 
pamatė, kad flamandų gretos, puolamos kalvinistų kavaleri- 
jos, ėmė krikti. 

- Iš tikrųjų, - atkirto piktai, - štai tie, kurių aš ieškojau. 

Tą pačią akimirką Žuajezo jūrininkus puolė raitelių lavi- 
na; neatlaikę priešų spaudimo, vyrai ėmė trauktis. 

Naudodamasis kilusia sumaištimi, juodasis raitelis dingo 
tamsoje. 

Po ketvirčio valandos prancūzai visiškai pakriko, bėgti dar 
nepasileido, bet jau ėmė trauktis. 

Ponas de Sent Enjanas darė viską, kad jo žmonės trauktųsi 
kuo tvarkingiau. 

Tačiau iš miesto išžygiavo dar vienas pulkas - penki šimtai 
raitininkų ir du tūkstančiai pėstininkų. Jie puolė išsekusią be- 
sitraukiančią armiją. Tai buvo Orano princo kariai, anksčiau 
kovoję su kunigaikščiu Alba, donu Chuanu, Rekesensu ir Alek- 
sandru Farneze. 

Prancūzams reikėjo kaipmat apsispręsti, kitaip tariant, rei- 
kėjo palikti kovos lauką ir trauktis sausuma, nes laivynas, ku- 
riuo pralaimėjimo atveju ketinta išplaukti, jau buvo sunaikin- 
tas. 

Kad ir kokie šaltakraujiški buvo vadai, kad ir kokių narsių 
būta karių, prancūzai baisiausiai pakriko. 

Tuomet dar neišvargintas mūšyje raitininkų būrys, vado- 
vaujamas nepažįstamojo, puolė bėglius ir ariergarde susidū- 
rė su Žuajezo jūrininkais; du trečdaliai jau buvo kritę kovos 
lauke. 

Jaunajam admirolui atvedė trečią arklį, du jau buvo nu- 
kauti. Jo špaga sulūžo, tuomet iš sužeisto jūrininko rankų jis 
išplėšė sunkų kirvį ir ėmė švytruoti juo virš galvos. 

Kartkartėmis jis pasisukdavo veidu į priešininką ir pulda- 
vo tarsi išgąsdintas šernas medžiotoją. Flamandai, vyro, jų 
vadinamo monsinjoru, paliepimu, nusimetę šarvus, pasileido 
vytis anžujiečių armiją, neleisdami jai nė akimirką atsikvėp- 
ti. 

Matant šitokį triuškinantį pralaimėjimą, į nepažįstamojo 
širdį smelkėsi jei ne gailestis, tai bent abejonės. 

- Gana, ponai, gana, - tarė jis prancūziškai savo žmonėms, - 
šįvakar jie nuvyti nuo Antverpeno, o po kelių savaičių bus išvyti 
iš Flandrijos, iš karo dievo daugiau nieko neprašykime! 

- Ak! Jis prancūzas! Prancūzas! - sušuko admirolas. - Aš 
ispėjau, kas tu esi, išdavike! Būk prakeiktas, kad tu pastiptum 
išdaviko mirtim! 

Žmogus, nepabūgęs tūkstančių špagų, išgirdęs šiuos tul- 
žingus priekaištus, matyt, sutriko. Pasukęs arklį, nugalėtojas 
pasileido lėkti ne mažesniu greičiu už pralaimėjusiuosius. 

Bet vieno priešo pasitraukimas jau nieko negalėjo pakeis- 
ti; baimė kaip koks užkratas įsimetė į armiją, apimti baisios 
panikos, kareiviai bėgo kiek kojos įkabina. 

Net išvargę arkliai bėgo ristele, sakytum ir juos būtų ap- 
ėmusi baimė. Žmonės išsilakstė į visas puses, ir po kelių va- 
landų iš armijos nieko nebeliko. 

Visa tai vyko tuo metu, kada monsinjoro įsakymu nuo Lie- 
ro iki Termondo, Nuo Hasdonko iki Mecheleno monsinjoro 
paliepimu buvo atidarinėjami šliuzai, iš perpildytų kanalų pa- 
leistas vanduo sėmė aplinkines lygumas. 

Tuo metu, kai nuvargo net persekiotojai, ir prancūzai nu- 
tarė atsipūsti, jie pamatė, kad antverpeniečiai, o jiems iš pas- 
kos ir Orano princo kariuomenė pasuko atgal į miestą, pran- 
cūzai pagaliau suvokė, jog po naktinio mūšio jie išliko sveiki 
gyvi, kad jiems pavyko išsigelbėti. Vieni jų meldėsi, kiti laidė 
prakeiksmus. Tuo metu bėgliai net nenujautė, kad jų link ne- 
paprastu greičiu atūžia naujas, negailestingas priešas, jisai 
artėja iš visų pusių. 

Žuajezas įsakė savo kareiviams sustoti. Jų buvo belikę aš- 
tuoni šimtai, šita armijos dalis, kad ir patyrusi siaubingą pra- 
laimėjimą, išliko drausminga. 

Grafas de Sent Enjanas, uždusęs, užkimęs, reiškė savo va- 
lią grėsmingais gestais, bandė sutelkti pakrikusius savo pėsti- 
ninkus. 

Bėgančiai armijai vadovavo Anžu kunigaikštis. Jis sėdėjo 
raitas ant puikaus arklio, šalia jo, laikydamas už pavadžio 
kitą arklį, bėgo tarnas. Anžu kunigaikštis jojo šauniai, matyt, 
jo neslėgė jokie rūpesčiai. 

- Jis niekšas ir bailys, - sakė vieni. 

- Jis drąsuolis, pribloškiantis savo šaltakraujiškumu, - šne- 
kėjo kiti. 

Pailsėję iki šešių valandų ryto keturias valandas, pėstinin- 
kai įgavo naujų jėgų trauktis. 

Maisto atsargos baigėsi. 

Panašu, kad arkliai buvo labiau išsekę negu Žmonės, nuo 
vakar jie buvo nešerti, todėl vos bepavilko kojas. Arkliai slin- 
ko paskui armiją. 

Visi tikėjosi rasti prieglobstį Briuselyje; šiame mieste ku- 
nigaikštis turėjo daug draugų, tiesa, kai kurie jo kariai neri- 
mavo, ar bus sutikti svetingai, nes buvo metas, kada jie tvirtai 
pasitikėjo ir Antverpenu. 

Ten, Briuselyje, tai yra maždaug už aštuonių ljė nuo tos 
vietos, kur buvo prancūzų armija, bus galima apsirūpinti mais- 
tu, surasti patogią vietą stovyklai ir tinkamiausiu momentu 
atnaujinti nutrauktą kampaniją. 

Karinių dalinių likučiai, nukreipti į Briuselį, turėjo tapti 
būsimos armijos branduoliu. Tuo metu dar niekas nežinojo, 
jog ateis baisi akimirka, kada iš po nelaimingų kareivių kojų 
ims slysti žemė, kada juos užlies putojančio vandens srautai, 
kad vienų narsuolių kūnus drumzlinas vanduo nuplukdys į jū- 
rą, kiti liks tįsoti ant žemės ir patręš Brabanto laukus. 

Anžu kunigaikštis paprašė atnešti jam pusryčius į valstie- 
čio trobelę tarp Hebokeno ir Hekuto. 

Trobelė buvo tuščia, tikriausiai žmonės ją paliko dar va- 
kar vakare, židinyje ruseno nuodėguliai. 

Norėdami, kaip ir jų vadas, pasistiprinti, kareiviai ir kari- 
ninkai ėmė naršyti po abu kaimus, bet netrukus juos apėmė 
siaubas, nes žmonės, bėgdami iš namų, išsinešė ir visas mais- 
to atsargas. 

Ponas de Sent Enjanas, kaip ir visi kiti, norėjo surasti ką 
nors valgoma. Anžu kunigaikščio abejingumas bendraujant 
su narsiais kariais, kurie guldė už jį savo galvas, kėlė ponui 
de Sent Enjanui pasišlykštėjimą ir jis kunigaikštį paliko. Sent 
Enjanas buvo iš tų, kurie sakė: "Niekšas ir bailys!" 

Jis pats apžiūrėjo tris namus, bet, neradęs juose nė gyvos 
dvasios, pasibeldė į ketvirtas duris. Tuomet jam buvo praneš- 
ta, kad visi prancūzų užimtos apylinkės namai tušti. 

Šitai išgirdęs, ponas de Sent Enjanas paniuro. 

- Žygiuojam, ponai, žygiuojam! - tarė jis savo karininkams. 

- Bet mes pavargę, - paprieštaravo anie, - mes mirštam iš 
bado. 

- Taip, bet jūs dar gyvi. O jei pasiliksite čia bent valandą, 
tada iš tikrųjų galas. Galbut jau per vėlu. 

Ponas de Sent Enjanas negalėjo pasakyti nieko konkre- 
čiai, bet jo širdis jautė, kad ištuštėję namai - baisios nelaimės 
pranašas. 

Visi leidosi į žygi. Anžu kunigaikštis ir vėl jojo pirmo bū- 
rio priešakyje; ponas de Sent Enjanas vadovavo vidurinei ko- 
lonai, o Žuajezas ariergardui. 

Tačiau netrukus atsiliko dar du trys tūkstančiai žmonių, 
silpo sužeistieji, žmones kamavo nuovargis. Vieni gulė ant 
žolės, kiti ieškojo prieglobsčio po medžiais. Niekam niekas 
nerūpėjo, nusiminusius vyrus kamavo baisi nuojauta. 

Paskutiniai traukė raiteliai: vienų arkliai vos bepavilko ko- 
jas, kitų buvo sužeisti. 

Kartu su Anžu kunigaikščiu traukė daugiausia trys tūks- 
tančiai tvirtų, dar pajėgiančių kautis karių. 


14. Keturiasdešimt penki II t. 

III 
KELIAUNINKAI 


Tuo metu, kada vyko šie baisūs įvykiai, po kurių turėjo 
užgriūti dar baisesnė nelaimė, du ant puikių arklių sėdintys 
raiteliai vėsią naktį išjojo pro Briuselio miesto vartus ir pasu- 
ko keliu į Mecheleną. 

Jiedu jojo greta, abu neturėjo jokių ginklų. Prie vieno rai- 
telio diržo blykčiojo plataus flamandiško peilio varinės kriau- 
nos, po balnais buvo pakišti suvynioti apsiaustai. 

Keliauninkai vienas nuo kito neatsiliko nė per žingsnį; abu- 
du buvo giliai susimąstę, galbūt tuo metu galvojo apie tą patį, 
jojo net žodžiu nepersimesdami. 

Iš aprangos ir laikysenos juos galėjai palaikyti Pikardijos 
prekeiviais, kurie anuomet keliaudavo iš Prancūzijos į Flan- 
driją ir atgal, ir čia, ir tenai šauniai prekiaudavo. Tai buvo 
dori, sąžiningai atliekantys savo darbą nūdienių komivojažie- 
rių pirmtakai. Jie net nenumanė, kad deda plačios komerci- 
nės veiklos pamatus. 

Sutikęs mėnulio šviesoje tuos du taikiai traukiančius vy- 
rus, galėjai pamanyti, kad tai paprasti žmonės, ieškantys, kur 
po sunkios darbo dienos galėtų priglausti galvą. 

Tačiau jei keliauninkus sutikęs žmogus bent ausies kraš- 
teliu būtų nugirdęs jų pokalbio nuotrupas, iškart būtų suvokęs, 
kad vyrų išvaizda klaidinanti. 

Keisčiausias buvo pirmas trumpas jųdviejų pokalbis, užsi- 
mezgęs nujojus apie pusę Ijė nuo Briuselio. 

- Ponia, - tarė tvirtesnio sudėjimo keliautojas lieknesniam, - 
Jūs iš tikrųjų buvote teisi sakydama, kad reikia išjoti naktį; ši- 
taip sutrumpinsime kelią septyniais Ijė ir atvyksime į Mechele- 
ną kaip tik tuo metu, kada jau bus žinoma, kuo baigėsi Antver- 
peno puolimas. Pergalės šventė bus pačiame įkarštyje. Po 
dviejų dienų kelionės su poilsiu mes pasieksime Antverpeną 

tuo metu, kada princas jau bus atsidžiaugęs pergale ir nusilei- 
dęs iš padebesių ant žemės. 

Keliauninkas vyriškais drabužiais, į kurį buvo kreiptasi "po- 
nia", dėl tokio kreipinio visai neprieštaravo ir tyliu, švelniu, 
bet tvirtu balsu atsakė: 

- Drauge, patikėk, netrukus Viešpaties Dievo kantrybė 
trūks, jis daugiau nebesaugos to niekingojo princo ir jį Žiau- 
riai nubaus. Todėl mes privalome kuo greičiau įgyvendinti 
mūsų planus, nes aš ne iš tų, kurie tiki lemtimi, manau, kad 
žmonės yra savo valios ir poelgių šeimininkai. Jei mes patys 
nieko nedarysime ir viską paliksime Dievo valiai, tuomet ne- 
vertėjo šitaip kentėti, kad išgyventume iki šios dienos. 

Į keliauninkus padvelkė šaltas šiaurės vakarų vėjo gūsis. 

- Jūs drebate, ponia, - tarė vyresnysis keliauninkas, - užsi- 
meskite apsiaustą. 

- Ne, Remi, dėkoju. Žinai, mano kūnas jau nejaučia skaus- 
mo, o sielos nebeslegia graužatis. 

Remi paniuro, pakėlė į dangų akis ir nutilo. Kartkartėmis 
jis įtempdavo pavadį ir atsigręždavo atgal, tuo metu nebyli 
palydovė jį šiek tiek aplenkdavo. 

Po vieno trumpo stabtelėjimo, kada raiteliai pasivijo da- 
mą, ji paklausė: 

- Ar mums iš paskos nieko nematyti? 

- Ne, ponia, nieko. 

- O to raitelio, kuris prisivijo mus Valansjene ir nustebęs 
ėmė mudu kamantinėti? 

- Daugiau jo nebematau. 

- Bet man atrodo, kad aš probėgom jį mačiau, kai mudu 
vykome į Monsą. 

- O aš, ponia, įsitikinęs, kad mačiau jį tada, kai mes įjojo- 
me į Briuselį. 

- Tu pasakei "į Briuselį"? 

- Taip, manau, kad jis tenai apsistojo pailsėti. 


- Remi, - tarė dama, prijojusi arčiau prie savo palydovo, sa- 
kytum bijodama, kad jų pokalbio tame nykiame kelyje kas nors 
nenugirstų, - Remi, ar tau nepasirodė, kad jisai panašus į... 

- Į ką, ponia? 

- Bent jau ūgiu ir kūno sudėjimu, nes veido nemačiau. Jis 
labai primena tą nelaimingą jaunuolį... 

- Ne, ne, ponia, - skubiai paprieštaravo Remi, - aš neįžvel- 
giau jokio panašumo, be to, iš kur jis galėjo sužinoti, kad mes 
palikome Paryžių ir keliaujame šiuo keliu? 

- Ogi lygiai taip pat, Remi, kaip jis sužinodavo mūsų buvi- 
mo vietas Paryžiuje. 

- Ne, ne, ponia, - kalbėjo toliau Remi, - jis paskui mus 
nesekiojo, niekam neliepė mūsų sekioti ir, kaip aš jums esu 
sakęs prieš išvykstant, turiu tvirtą pagrindą manyti, kad jis 
padarė lemtingą sprendimą, kuris liečia tik jį patį. 

- Deja, Remi! Kiekvienam iš mūsų šioje žemėje skirta iš- 
gerti savo kančių taurę, tepadeda nelaimingam jaunuoliui Die- 
vas! 

- Į savo ponios atodūsį Remi atsakė atodūsiu, ir jiedu, ne- 
tardami nė žodžio, patraukė toliau. Aplinkui buvo tylu, su- 
plūktu keliu kaukšėjo kanopos. 

Praėjo dvi valandos. 

Prie pat Vilvordo Remi atsisuko. Už kelio posūkio jis iš- 
girdo šuoliais atlekiantį arklį. 

Remi sustojo, ilgai žvelgė į tolį, bet nieko nesimatė. Jo 
akylus žvilgsnis sakytum stengėsi perskrosti nakties tamsą; 
didingos tylos netrikdė nė menkiausias garsas. Abu raiteliai 
įjojo į miestelį. 

- Ponia, - tarė Remi damai, - jau švinta, paklausykite ma- 
no patarimo, apsistokime čionai, ir arkliai pavargo, ir jums 
būtina pailsėti. 

- Remi, - atsakė moteris, - jūs bergždžiai apsimetate, ma- 
tau, kad jums kažkas kelia nerimą. 


212 


- Taip, ponia, man kelia susirūpinimą jūsų sveikata. Pati- 
kėkite, tokia kelionė ne moters jėgoms. Aš pats vos... 

- Elkitės kaip tinkamas, - atsakė Diana. 

- Na, tuomet pasukam į šį skersgatvį, matot, jo gale dega 
žibintas, vadinasi, ten yra viešbutis. Prašom, paskubėkite. 

- Vadinasi, jūs kažką išgirdote? 

- Taip, berods, kanopų kaukšėjimą. Gal aš apsirikau, bet 
dėl visa ko truputį luktelėsiu, noriu įsitikinti, ar mano įtari- 
mai pagrįsti. 

Diana neprieštaravo ir net nebandė Remi atkalbėti - pa- 
raginusi arklį, nujojo ilga vingiuota gatvele. Remi pasitraukė 
į šalį, praleido damą, nušoko žemėn, užmetė pavadį, ir arklys 
nužingsniavo paskui Dianą. 

Pasislėpęs už milžiniško akmeninio stulpo, Remi ėmė laukti. 

Diana pasibeldė į viešbučio duris, už kurių senu flamandų 
papročiu snaudė, veikiau, miegojo tarnaitė galingomis ran- 
komis. 

Išgirdusi gatvelėje kanopų bildesį, ji pabudo, bet nė trupu- 
čio nepasipiktino, atidarė laukujes duris ir džiaugsmingai pa- 
sitiko svečią, tiksliau, viešnią. 

Paskui ji atidarė plačius vartus, arkliai, užuodę arklidės 
kvapą, subėgo vidun. 

- Aš laukiu savo palydovo, - tarė Diana, - kol jis ateis, 
leiskite man pasėdėti prie ugnies. 

Tarnaitė pakreikė arkliams šiaudų, uždarė vartus, grįžo į 
virtuvę, pastatė prie židinio taburetę, nugnybo suanglėjusį sto- 
ros žvakės dagtį ir vėl užmigo. 

Tuo metu pasislėpęs Remi tykojo raitelio, jo arklio kano- 
pų kaukšėjimą jis išgirdo dar jodamas keliu. 

Remi matė, kaip, gaudydamas kiekvieną garsą, raitelis įjojo 
žingine į miestelį. Įsukęs į gatvelę ir pamatęs žibintą, jis su- 
lėtino žingsnį, matyt, svarstė, ką daryti toliau: joti ar apsistoti 
viešbutyje. 

Jo prilaikomas arklys buvo taip arti Remi, jog šis pajuto 
prie peties gyvulio alsavimą. 

Remi stvėrė peilį. 

- Taip, tai jis, - tarė ištikimasis tarnas, - jis čia, šitame 
krašte, jis vėl sekioja mus. Ko jam iš mūsų reikia? 

Keliauninkas sukryžiavo ant krūtinės rankas, arklys, ištem- 
pęs kaklą, sunkiai šnopavo. 

Jis tylėjo, bet iš jo ugningo į visas šalis lakstančio žvilgs- 
nio nesunku buvo įspėti, kad jis svarsto: pasukti atgal ir nujoti 
ar pasibelsti į viešbučio duris. 

- Jie iškeliavo toliau, - tarė pusbalsiu keliauninkas. - Ką 
gi, reikia joti! 

Ir, įtempęs pavadį, vyriškis nujojo. 

- Rytoj, - nutarė mintyse Remi, - vyksime kitu keliu. 

Paskui jis nuėjo pas nekantriai jo laukiančią draugę. 

- Na, kaip? - paklausė pašnibždom Diana. - Mus kažkas 
persekioja? 

- Ne, niekas, aš apsirikau. Gatvėje, be mūsų, nieko nėra, 
kuo ramiausiai miegokite. 

- O, Remi, juk žinote, kad aš neužmigsiu. 

- Tai bent, ponia, pavakarieniaukite, juk jūs ir vakar nieko 
nevalgėte. 

- Mielai, Remi. 

Jiedu vėl pažadino tarnaitę, ji buvo maloni, kaip ir pirma. 
Išklausiusi, ko iš jos norima, ištraukė iš bufeto rūkytą kiaulės 
kumpį, keptą kiškį ir uogienės. Paskui atnešė ąsotį putojančio 
Liveno alaus. Remi atsisėdo prie stalo šalia savo ponios. 

Ji prisipylė pusę bokalo alaus, truputį paragavo, atsilaužė 
gabalėlį duonos, suvalgė kelis trupinius; paskui, pastūmusi bo- 
kalą ir duoną, atsilošė kėdėje. 

- Ką, ponia, daugiau nieko nebevalgysite? - paklausė tar- 
naitė. 

- Ne, ačiū, aš jau pavalgiau. 

Tada tarnaitė pažvelgė į Remi. Jis paėmė gabaliuką duo- 
nos, kurį buvo atsilaužusi jo ponia, ir, užsigerdamas alumi, 
suvalgė. 

- O mėsos? - paklausė tarnaitė. - Kodėl jūs, pone, nevalgo- 
te mėsos? 

- Dėkoju, vaike, nenoriu. 

- Gal jūs manote, kad ji neskani? 

- Esu įsitikinęs, kad mėsa nuostabi, bet aš nealkanas. 

Tarnaitė sudėjo tarsi maldai rankas, norėdama šiuo gestu 
pademonstruoti nusistebėjimą, kurį jai kėlė nepaprastas ne- 
pažįstamojo nuosaikumas; jos tautiečiai kelionėje valgydavo 
visai kitaip. 

Matydamas, kad tarnaitė labai nusiminė, Remi numetė ant 
stalo sidabrinę monetą. 

- O, Viešpatie, - sušuko mergina, - reikės duoti tiek grą- 
žos, kad geriau neimsiu visai. Už abu tik šeši denjė! 

- Mieloji, pasilikite šitą monetą sau, - tarė keliauninkė. - 
Iš tikrųjų, ir aš, ir mano brolis valgome mažai, bet nenorėtu- 
me sumažinti jūsų pajamų. 

Iš džiaugsmo tarnaitė net nukaito, bet paskutinieji žodžiai 
buvo ištarti taip liūdnai, jog iš jos akių ištryško ašaros. 

- Pasakyk, vaikeli, - tarė Remi, - ar iš čia į Mecheleną yra 
nuošalesnis kelias? 

- Taip, pone, bet labai prastas. Tikriausiai, pone, jūs net 
nežinote, kad didysis kelias puikus. 

- Žinau, vaikeli, žinau. Bet man reikia nuošalesnio. 

- Ką gi, pone, aš jus įspėjau, mat jūsų kelionės draugė - 
moteris, šitas kelias jai bus dvigubai sunkesnis, ypač dabar. 

- O kodėl, mano vaike? 

- Todėl, kad šiąnakt iš kaimų ir miestelių tūkstančiai žmo- 
nių traukia į Briuselio apylinkes. 

- Briuselio? 

- Taip, jie skubiai persikelia tenai. 

- O kodėl jie persikelia? 


215 


- Nežinau, taip buvo įsakyta. 

- Kas įsakė? Orano princas? 

- Ne, monsinjoras. 

- O kas tasai monsinjoras? 

- Ak, pone, jūs per daug klausinėjate, aš nieko nežinau, 
žinau tik tiek, kad nuo vakar vakaro visi vyksta tenai. 

- Kas į ten keliasi? 

- Kaimiečiai, miestelių gyventojai, žodžiu, visi iš tų vieto- 
vių, kur nėra nei užtvankų, nei įtvirtinimų. 

- Keista, - tarė Remi. 

- Mes taip pat išvyksime auštant, - kalbėjo toliau tarnaitė, 
- iš mūsų miestelio išvyks visi. Vakar prieš vidurnaktį kana- 
lais ir šalutiniais keliais buvo išginti į Briuselį visi gyvuliai. 
Todėl keliu, kurį jums minėjau, dabar tikriausiai traukia dau- 
gybė vežimų, minios žmonių. 

- O kodėl jie vyksta ne didžiuoju keliu? Man atrodo, kad 
tame kelyje būtų mažiau vargo. 

- Nežinau, taip įsakyta. 

Remi ir jo palydovė susižvalgė. 

- Bet mums tas nuošalesnis kelias tinka? Juk mes vyksta- 
me į Mecheleną. 

- Manau, taip, žinoma, jei jūs drauge su kitais nesugalvo- 
site patraukti į Briuselį. 

Remi pažvelgė į Dianą. 

- Ne, ne, mes tuoj pat išvykstame į Mecheleną! - sušuko ši 
stodamasi. 

- Prašau, mieloji, atidaryti arklidę. 

Paskui atsistojo ir Remi. 

- Iš dviejų pavojų, - suburbleno jis, - pasirenku mažiau grės- 
mingą, be to, jaunuolis mus gerokai aplenkė, ir jei lemta su 
juo susitikti, - ką gi! Pažiūrėsim! 

Remi nebuvo nuėmęs balnų. Jis padėjo damai užsėsti ant 
arklio, paskui šoko į balną pats. Aušra juodu užklupo prie 
Dilė upės. 

IV 
PASIAIŠKINIMAS 


Pavojus, dėl kurio būgštavo Remi, buvo visai realus, nes 
vyras, kurį jis atpažino naktį, nujojęs kokius keturis Ijė už 
Vilvordo ir nepastebėjęs, ko ieškojo, įsitikino, kad jo sekami 
žmonės apsistojo miestelyje. 

Atgalios jis nepasuko, matyt, todėl, kad savo užduotį vyk- 
dė labai atsargiai. Palikęs arklį viename iš tų gilių griovių, 
kuriais Flandrijoje atskiriami įvairių savininkų sklypai, pats 
išsitiesė dobilų lauke. 

Padarė gudriai. Dabar jis galės matyti visus, o jo - niekas. 

Jaunuolis, kurį skaitytojai tikriausiai jau atpažino ir, kaip 
įtarė dama, buvo tas pats Anri diu Bušažas, likimo valia susi- 
dūręs su moterimi, nuo kurios buvo prisiekęs pabėgti. 

Po pašnekesio prie paslaptingojo namo slenksčio, kitaip 
tariant, sužlugus paskutinėms viltims, Anri sugrįžo į Žuajezų 
namą, tvirtai apsisprendęs baigti gyvenimą, kuris nuo pat pra- 
džių nežadėjo jam laimės. Bet, būdamas narsus dvariškis ir 
geras sūnus, nenorėjo suteršti tėvo garbingo vardo, todėl nu- 
tarė atsisveikinti su gyvenimu mūšio lauke. 

Flandrijoje vyko karas. Anri brolis, admirolas de Žuaje- 
zas, vadovavo laivynui ir galėjo suteikti jam galimybę garbin- 
gai numirti. Anri ne tik kūrė planą. Kitos dienos vakarą, pra- 
ėjus dvidešimčiai valandų po Remi ir Dianos išvykimo, jis 
leidosi į kelionę. 

Laiškuose iš Flandrijos buvo minima, jog rengiamasi štur- 
muoti Antverpeną. Anri tikėjosi suspėti tenai laiku. Jam buvo 
malonu galvoti, kad numirs su špaga rankoje brolio glėby, po 
Prancūzijos vėliava, jog jo mirtis sukels didelį šurmulį ir kad 
tasai šurmulys išsklaidys miglą, tvyrančią virš moters, gyve- 
nančios tame paslaptingame name. 

O kilni beprotybe! Puikios ir niūrios svajonės! Ištisas ketu- 
rias dienas Anri puoselėjo savo kančią, o svarbiausia - viltį, 
kad tai kančiai netrukus ateis galas. 

Kai Anri, paskendęs liūdnuose apmąstymuose, išvydo Va- 
lansjeno varpinės smaigalį, miesto laikrodis išmušė aštuonias. 
Prisiminęs, kad tokiu metu uždaromi miesto vartai, jis para- 
gino arklį ir, jodamas pakeliamuoju tiltu, vos nepartrenkė rai- 
telio, nulipusio suveržti savo balno diržus. 

Anri nebuvo iš tų kilnių akiplėšų, kurie be sąžinės grauža- 
ties trypia kiekvieną, kuris neturi savo herbo. Jis nepažįsta- 
mojo atsiprašė. Bet tasai tik žvilgtelėjo ir tuoj pat nuleido 
galvą. 

Anri, bergždžiai stengdamasis suturėti lekiantį arklį, krūp- 
telėjo, sakytum būtų kažką labai netikėtai susitikęs. 

"Matyt, aš išprotėjau, - pagalvojo Anri, - Remi Valansje- 
ne! Tas pats Remi, kurį prieš keturias dienas palikau Biusi 
gatvėje! Remi vienas, be savo ponios, man atrodo, kad su juo 
kažkoks jaunuolis! Iš tikrųjų liūdesys man sudrumstė protą ir 
aptemdė akis taip, jog visa tai, kas vyksta aplinkui, klostosi 
taip, kaip aš galvoju." 

Anri ijojo į miestą, ir šmėstelėjęs jo galvoje įtarimas kaip- 
mat išsisklaidė. 

Prie pirmo pasitaikiusio viešbučio jis sulaikė arklį, nusvie- 
dė pavadį arklininkui, o pats atsisėdo ant suolo prie durų pa- 
laukti, kol jam bus paruoštas kambarys ir paduota vakarienė. 

„Sėdėjo giliai susimąstęs. Ir štai staiga jis pamatė ateinan- 
čius tuos pačius keliauninkus, pastebėjo, kad tasai, kurį jis 
palaikė Remi, retkarčiais apsidairo. Kito veidą dengė platūs 
skrybėlės kraštai. 

Eidamas pro šalį, Remi pamatė prie viešbučio ant suolo 
sėdintį Anri, nusisuko, bet kaip tik šitas praeivio atsargumas 
ir padėjo jį atpažinti. 

- Na, šį kartą neapsirikau, - sušnibždėjo Anri. - Esu visiš- 

kai šaltakraujiškas, akys neaptemusios, mintys nesipainioja, 
jokių haliucinacijų. Beje, ir vėl viskas kartojasi, ir vėl man 
atrodo, kad vienas iš tų keliauninkų yra ne kas kitas kaip 
Remi, priemiesčio namų tarnas. Ne, negaliu likti ir toliau 
nežinioje, tuoj pat reikia viską išsiaiškinti. 

Tvirtai apsisprendęs, Anri atsistojo ir nuėjo pagrindine gat- 
ve paskui abu keliauninkus. Bet tie, ko gero, pas kažką užėjo 
arba pasuko į kitą gatvę - Anri jų daugiau nematė. 

Tada jis patraukė miesto vartų link. Jie jau buvo užrakin- 
ti. 

Anri apėjo visus viešbučius, klausinėjo, ieškojo, kol kaž- 
kas jam pasakė matęs du raitelius, kurie apsistojo apšiuru- 
siuose nakvynės namuose Berua gatvėje. 

Diu Bušažas atvyko tenai kaip tik tuo momentu, kada šei- 
mininkas rengėsi užrakinti duris. 

Iškart pajutęs, kad jaunasis atvykėlis kilminga asmenybė, 
šeimininkas pasiūlė pernakvoti, siūlė ir įvairių paslaugų. Tuo 
metu Anri akylai stebėjo ilgą priemenę. Lempos, kurią laikė 
tarnaitė, šviesoje, jis pastebėjo Remi, lipantį laiptais į viršų. 

Jo bendrakeleivio nesimatė, tikriausiai jis prasmuko pir- 
mas. 

Užlipęs iki pat viršaus, Remi sustojo. Šįkart grafas jį atpa- 
žino. Jis netyčia šūktelėjo, ir Remi atsigręžė. 

Anri pamatė jo veidą, gilų randą, sugavo neramų žvilgsnį, 
visos Anri abejonės išsisklaidė. Pernelyg susijaudinęs, kad ga- 
lėtų iškart priimti sprendimą, jis pasišalino; jam suspaudė šir- 
dį, ir jis klausė savęs, kodėl Remi, palikęs savo ponią, vienas 
vyksta tuo pačiu keliu kaip ir jis. 

Mes pasakėme "vienas", nes Anri iš pradžių į antrą ke- 
liauninką neatkreipė dėmesio. Galvoje tvenkėsi neramios 
mintys. 

Kitą rytą Anri atsikėlė labai anksti, ketindamas susitikti 
abu keliauninkus tuo metu, kai bus atrakinami miesto vartai, 

bet apstulbo, išgirdęs, jog naktį du nepažįstami žmonės prašė 
gubernatoriaus leidimo išvykti iš miesto ir, nepaisant galio- 
jančios tvarkos, vartai jiems iškart buvo atrakinti. 

Taigi jie išvyko apie pirmą valandą nakties ir laimėjo vi- 
sas šešias valandas. Anri privalėjo atgauti prarastą laiką. Pa- 
leidęs arklį šuoliais, jis pasivijo keliautojus Monse ir dar juos 
aplenkė. 

Jis vėl pamatė Remi, bet tasai privalėjo tapti burtininku, 
kad galėtų atpažintį jį. Anri buvo persirengęs kareiviškais dra- 
bužiais, nusipirko kitą arklį. 

Tačiau gudriajam tarnui beveik pavyko pergudrauti Antri. 
Dėl visa ko Remi kažką pašnibždėjo savo bendrakeleiviui, ir 
tas skubiai nusuko veidą, kurio ir šįkart Anri nepavyko pama- 
tyti. 

Bet jaunuolis nepasidavė. Jau pirmame viešbutyje, kur ap- 
sistojo keleiviai, jis puolė klausinėti, ir taip atkakliai, kad 
buvo neįmanoma įam neatsakyti. Pagaliau jis žinojo, kad Re- 
mi bendrakeleivis - dar visiškai jaunas, labai gražus, bet la- 
bai liūdnas, mažai valgo ir niekada nesiskundžia nuovargiu. 

Anri krūptelėjo. Jam šovė netikėta mintis. 

- Ar tai ne moteris? - paklausė jis. 

- Galimas daiktas, - atsakė viešbučio šeimininkas. - Dabar 
čia pravažiuoja daugybė moterų, persirengusių vyrais, taip jos 
lengviau patenka į Flandrijos armiją pas savo meilužius. O 
mes, viešbučio šeimininkai, kaip ir pridera, nieko nepaste- 
bim. 

Tai tiesiog pritrenkė Anri. Kodėl gi Remi negalėtų lydėti 
vyru persirengusios savo ponios? 

Jeigu taip būtų iš tikrųjų, Anri nieko gero negalėjo tikėtis. 

Kaip ir sakė viešbučio šeimininkas, nepažįstamoji greičiau- 
siai vyko į Flandriją pas savo meilužį. Tikriausiai Remi me- 
lavo, kalbėdamas apie begalinį jos liūdesį, tikriausiai prasi- 
manė nebūtų dalykų apie amžiną savo ponios meilę, suteiku- 

sią jai begalinį sielvartą, - prasimanė, norėdamas atsikratyti 
įkyriai juos persekiojusio Žmogaus. 

- Na ką gi, - tarė pats sau Anri, nuo šmėstelėjusios vilties 
pasijutęs dar labiau prislėgtas nei nuo ankstesnės nevilties, - 
na ką gi, dar geriau! Ateis laikas, kai aš galėsiu prieiti prie 
šios moters ir atskleisti visas gudrybes, pavertusias tą, kuri 
buvo užėmusi tokią garbingą vietą mano mintyse ir širdyje, 
vidutinio lygio moterimi. Tada aš, laikęs ją vos ne dieviška 
esybe, visiškai iš arti pamatęs tą blizgantį pačios vulgariau- 
sios sielos apvalkalą, - galbūt nusileisiu iš savo iliuzijų aukšty- 
bių, iš savo meilės aukštybių. 

Ir jaunuolis, pagalvojęs, kad gali netekti tos meilės ir tų 
svajonių, kurios jį žudė, griebėsi už galvos. Ne veltui sakoma: 
geriau mirti, nei būti dvasiškai sugniuždytam. 

Kaip jau sakėme, jis aplenkė juos, visą laiką svarstyda- 
mas, kas galėjo tuo pačiu metu, kaip ir jį, patraukti tuodu 
žmones, be kurių jo gyvenimas pasidarė tiesiog neįmanomas, 
kol pagaliau pamatė juos Briuselyje. 

Mes jau žinome, kad ir toliau jis sekė jiems iš paskos. 

Briuselyje Anri surinko patikimiausias žinias apie Anžu 
kunigaikščio kampaniją. 

Flamandai buvo pernelyg priešiški garsiajam Prancūzijos 
kunigaikščiui, kad galėtų priimti jį draugiškai. Jie labai di- 
džiavosi ką tik pasiektu laimėjimu ginant savo tautinius rei- 
kalus, - tai, kad jie neįsileido į Antverpeną Flandrijos pa- 
kviesto kunigaikščio, kuris turėjo ją užvaldyti, be abejonės, 
buvo laimėjimas, - todėl negalėjo nesuteikti sau malonumo 
pažinti garsųjį prancūzą, klausinėjantį juos gryna paryžiečių 
tarme, kuri belgams visais laikais kėlė juoką. 

Anri tuo metu nuogąstavo dėl ekspedicijos, kurioje labai 
reikšmingas buvo jo brolio vaidmuo, todėl nusprendė kuo sku- 
biau vykti į Antverpeną. 

Jį labai stebino, kad Remi ir jo bendrakeleivė, aiškiai ne- 

norintys būti jo atpažinti, atkakliai vyko tuo pačiu, kaip ir jis, 
keliu. 

Vadinasi, ir jie traukė į Antverpeną. 

Išjojęs iš miestelio, Anri, kaip skaitytojas jau Žino, pasi- 
slėpė dobiluose. Jis buvo tikras, kad šį kartą pažvelgs į veidą 
tariamam jaunuoliui, lydėjusiam Remi. 

Tada viskas ir paaiškės. 

Būtent čia, kaip jau sakėme, jį apėmė siaubinga baimė 
prarasti chimerą, kuri rijo jį, o kartu teikė tūkstančius gyveni- 
mų, laukdama akimirkos, kai galės jį pribaigti. 

Kai keleiviai prisiartino, net neįtardami, kad jaunuolis lau- 
kia jų laukuose prie kelio, dama pasitaisė šukuoseną - viešbu- 
tyje to daryti ji neišdrįso. 

Anri pamatė ją, pažino ir vos nežnektelėjo be sąmonės į 
griovį, kuriame ramiai ganėsi jo arklys. 

Raiteliai prajojo pro šalį. 

Ir čia Anri, - toks ramus, toks kantrus, kol tikėjo, kad pa- 
slaptingojo namo gyventojai veikia taip pat garbingai kaip ir 
jis, - įniršo. 

Po Remi įtikinėjimų, po veidmainiškų damos raminimų, ta 
kelionė, tiksliau, bėgimas jam atrodė kaip išdavimas žmo- 
gaus, taip atkakliai ir taip garbingai saugojusio jų duris. 

Šiek tiek atsipeikėjęs nuo ištikusio smūgio, Anri krestelė- 
jo savo šviesias garbanas, nusišluostė prakaito išpiltą kaktą, 
sėdo į balną, tvirtai nusprendęs nesižeminti ir nepaisyti jokio 
atsargumo, ir vėl leidosi paskui keleivius visiškai atvirai ir 
neslėpdamas savo veido. 

Jis nusivilko apsiaustą, nusiėmė gobtuvą ir ryžtingai nujo- 
jo, - kelias dabar jam priklausė taip pat kaip ir kitiems, - 
prisiderindamas prie priekyje risnojančių arklių. 

Jis prisiekė sau, kad neužkalbins nei Remi, nei jo bendra- 
keleivės, bet darys viską, kad šie atpažintų jį. 

"Taip, taip, - įtikinėjo jis save, - jeigu jų širdys dar ne visai 

suakmenėjo, pamatę mane - nors pasirodžiau čia visiškai at- 
sitiktinai - šie veidmainiai, kurie su tokiu pasidžiūgavimu dras- 
ko mano širdį, bus baisiai nepatenkinti!" 

Anri nespėjo nujoti nė penkių šimtų žingsnių raiteliams iš 
paskos, kai Remi jį pastebėjo. Pamatęs, kad Anri visiškai ne- 
bijo būti atpažintas ir joja išdidžiai pakelta galva, atgręžęs į 
jį veidą, Remi sutriko. 

Dama, pastebėjusi jį, atsigręžė. 

- Ak, Remi! - sušuko ji. - Atrodo, tai tas pats jaunuolis. 

Remi vėl mėgino raminti ir įtikinėti, kad ji apsiriko. 

- Nemanau, ponia, - pasakė jis. - Sprendžiant iš drabužių, 
tai jaunas Valua kareivis. Tikriausiai jis vyksta į Antverpeną 
ir, ieškodamas nuotykių, joja tomis vietomis, kur vyksta ka- 
ras. 

- Vis dėlto man neramu, Remi. 

- Nusiraminkit, ponia. Jei tai būtų grafas diu Bušažas, jis 
jau būtų užkalbinęs mus. Jūs gi žinote, koks jis atkaklus. 

- Bet aš žinau ir tai, koks jis išdidus, Remi. Jei jis nebūtų 
toks, aš tik pasakyčiau: įsakykite jam nešdintis, Remi, ir liau- 
čiausi apie tai galvojusi. 

- Žinoma, ponia, jeigu jau jis buvo išdidus, tai toks ir liko, 
bet netgi ir tuo atveju, jeigu tai iš tikrųjų būtų jis, jums nėra 
ko jo bijoti kelyje į Antverpeną, kaip ir Biusi gatvėje Paryžiu- 
je. 

- Šiaip ar taip, - kalbėjo toliau dama, dar kartą atsigręžda- 
ma, - mes jau Mechelene. Jei reikės, pakeisime arklius, bet 
turime kuo greičiau patekti į Antverpeną. 

- Tuomet, ponia, patarčiau nejoti į Mecheleną. Mūsų ark- 
liai geri, užsukime į kaimą, štai ten, kairėje, - atrodo, tai Vi- 
lenbrokas; mums nereikės apsistoti viešbutyje, išvengsime įky- 
rių klausinėjimų, liežuvingų žmonių smalsumo. O jei reikės 
keisti arklius ar drabužius, ten bus kur kas lengviau tai pada- 

- Gerai, Remt, jojam tiesiai į kaimą. 

Jie pasuko į kairę siauru, vos pramintu keliu, vedančiu į 
Vilenbroką. 

Anri nujojo jiems iš paskos, išlaikydamas tą patį atstumą. 

Remi jaudinosi, kažkaip neramiai nuolat gręžiojosi atgal 
ir vis ragino arklį. 

Savaime suprantama, jo nerimas neliko nepastebėtas ben- 
drakeleivės. 

Jie įjojo į Vilenbroką. 

Dviejuose šimtuose kaimo sodybų nebuvo nė gyvos dva- 
sios, tik išsigandę šunys puldinėjo tarp ištuštėjusių namų ir 
gailiai kaukdami šaukė juos pamiršusius šeimininkus; pakly- 
dusios katės tyliai slankiojo gatvėmis, ieškodamos saugios, 
kaip joms atrodė, vietos, 0 ją radusios žvalgėsi pro durų plyšį 
ar rūsio orlaidę iškišusios savo vylingus snukučius. 

Remi apėjo apie dvidešimt namų, bet į jo beldimą niekas 
neatsiliepė. | 

Anri savo ruožtu, lyg šešėlis, nė per žingsnį neatsilikda- 
mas nuo tų dviejų keleivių, sustojo prie pirmojo namo ir pasi- 
beldė, bet nesulaukė atsako kaip ir tie, kurie tai jau buvo 
darę. Tuomet, susiprotėjęs, kad kaimą žmonės paliko trauk- 
damiesi nuo karo veiksmų, jis nusprendė prieš vėl leisdama- 
sis į kelionę išsiaiškinti, ką ketina daryti anuodu keleiviai. 

O šie, kai tik jų arkliai paėdė šeimininkų ir nuomininkų 
paliktų grūdų, kurių Remi rado viešbučio aruode, iš tikrųjų 
jau buvo nusprendę, ką darys. 

- Ponia, - pasakė Remi, - mes esame šalyje anaiptol ne 
ramioje, ir mūsų padėtis tikrai nėra lengva. Privalome būti 
labai atsargūs. Mes galime susidurti su prancūzų ar flamandų 
būriu, 0 gal net su ispanų, nes Flandrijos padėtis dabar tokia 
keista ir čia turėtų būti daugybė avantiūristų iš visų pasaulio 
kraštų. Jei būtumėt vyras, aš kitaip kalbėčiau su jumis, bet jūs 
- moteris, jauna, graži, taigi jūsų gyvybei ir garbei gresia pa- 
vojus. 

- O, mano gyvybė, gyvybė - tai niekas, - pasakė dama. 

- Priešingai, ponia, gyvybė, kai yra tikslas, - viskas, - atsa- 
kė Remi. 

- Tai ką gi siūlote? Galvokite ir veikite už mane, Remi. 
Juk jūs žinote, kad mano mintys ne šioje žemėje. 

- Tuomet, ponia, - atsakė tarnas, - pasiliksime čia, patikė- 
kite, taip bus geriau. Čia daug namų, ir mes galėsime juose 
prisiglausti. Aš turiu ginklą, mes ginsimės arba pasislėpsime, 
tai priklausys nuo to, kaip man atrodys - ar mes pakankamai 
stiprūs, ar pernelyg silpni. 

- Ne, Remi, ne, aš turiu joti toliau, nickas manęs nesulai- 
kys, - paprieštaravo dama, purtydama galvą, - jei man ir būtų 
baisu, tai tik dėl jūsų. 

- Jei taip, - atsakė Remi, - jojam! 

Ir, neprataręs daugiau nė žodžio, sukirto pentinais savo 
arkliui. Nepažįstamoji nujojo jam iš paskos. Anri diu Buša- 
žas, užtrukęs tiek pat laiko kaip ir kiti du raiteliai, irgi leido- 
si į kelią. 


V 
VANDUO 


Kuo toliau jojo keleiviai, tuo keistesnė buvo vietovė. 

Atrodė, kad laukai buvo tokie pat ištuštėję kaip miesteliai 
ir kaimai. 

Iš tiesų nebuvo matyti, kad kur nors pievose ganytųsi kar- 
vės, kad bent vienoje nuokalnėje ožka skabytų žolę ar steng- 
tųsi per gyvatvorę pasiekti žalius erškėčių ar laukinės vynuo- 
gės pumpurus; niekur piemenys neganė bandos, jokio artojo, 
einančio paskui plūgą, jokio prekeivio, traukiančio iš kaimo į 
kaimą su sunkiu ryšuliu ant pečių; niekur nebuvo girdėti grau- 

džių dainų, kokias paprastai dainuoja šiaurietis vežėjas, kry- 
puojantis paskui savo iki viršaus prikrautą vežimą. 

Kiek aprėpė akys, šioje sodria žaluma apaugusiose lygu- 
mose, ant aukšta žole užžėlusių kalvų, pamiškėse nebuvo žmo- 
nių, nesigirdėjo jų balsų. 

Tikriausiai tokia buvo gamta žmogaus ir gyvūnų sukūrimo 
išvakarėse. 

Artėjo vakaras. Apimtas nerimo Anri jautė, kad priekyje 
jojančius keleivius užvaldę tokie patys jausmai, ore, medžiuo- 
se, dangaus platybėse, netgi debesyse jis ieškojo šio mįslingo 
reiškinio priežasties. 

Vienintelės figūros, išsiskiriančios raudoname saulėlydžio 
fone ir pagyvinančios šią graudžią dykynę, buvo Remi ir jo 
bendrakeleivė; pasilenkę jie klausydavo, ar neišgirs kokio nors 
garso; 0 už kokio šimto žingsnių nuo jų jojo Anri. 

Paskui atėjo naktis, tamsi ir šalta; pratisai kaukė šiaurės 
vakarų vėjas, ir tas kaukimas bekraštėje erdvėje buvo baises- 
nis už anksčiau viešpatavusią tylą. 

Remi paėmė bendrakeleivės arklį už pavadžio, sustabdė jį 
ir pasakė: 

- Ponia, jūs žinote, kad aš neišsigąsiu, jūs žinote, kad nė 
žingsnio nežengčiau atgal saugodamas savo gyvybę. Bet šįva- 
kar dedasi kažkokie keisti dalykai, kažkas mane kausto, pa- 
ralyžiuoja, draudžia joti toliau. Nepagalvokite, ponia, kad tai 
baimė ar panika, bet turiu jums prisipažinti neslėpdamas: pir- 
mąkart gyvenime man... baisu. 

Dama atsigręžė. Gal ji nebuvo pastebėjusi visų tų baugi- 
nančių ženklų, gal nieko nematė. 

- Jis vis dar čia? - paklausė ji. 

- O, dabar jis jau niekuo dėtas, - atsakė Remi. - Negalvo- 
kite apie jį. Jis vienas, o aš bent jau vieno žmogaus esu ver- 
tas. Ne, pavojus, kuris mane baugina, tiksliau, pavojus, kurį 
ne tiek suvokiu protu, kiek nujaučiu, artėja, galbūt jau gaubia 

mus, jis yra visai kitoks. Jis nenusakomas, todėl ir manau, kad 
tai pavojus. 

Dama papurtė galvą. 

- Žiūrėkite, ponia, - vėl pasakė Remi, - ar matote ten gluos- 
nius nusvirusiomis tamsiomis šakomis? 

- Taip. 

- Greta jų yra namelis. Maldauju jus, jojam ten. Jei rasim 
žmonių, paprašysime, kad priglaustų, jei namelyje nieko nė- 
ra, mes jį užimsime. Neprieštaraukite, maldauju jus. 

Remi labai jaudinosi, jo balsas drebėjo, jis kalbėjo taip 
įtikinamai, kad bendrakeleivė nusileido. 

Ji truktelėjo pavadį, ir arklys pasuko Remi nurodyta kryp- 
timi. 

Po keleto minučių keleiviai pasibeldė į gluosnių ūksmėje 
stovinčio namelio duris. Apačioje sruveno upeliukas, apaugęs 
nendrynais, greta buvo dvi žalios pievelės. Už to plytinio, čer- 
pėmis dengto namuko buvo gyvatvore apsuptas sodas. 

Visur tuščia, apleista, nesimatė nė vieno žmogaus. 

Niekas neatsiliepė į ilgą, atkaklų keleivių beldimą. 

Ilgai negalvodamas, Remi išsitraukė peilį, nupjovė gluos- 
nio šaką, įkišo ją tarp durų ir spynos ir stipriai spustelėjo. 

Durys atsidarė. 

Remi puolė į vidų. Viską jis dabar darė karštligiškai sku- 
bėdamas. Kaimyno kalvio negrabaus darbo spyna pasidavė 
beveik iš karto. 

Remi greitai įvedė savo bendrakeleivę į namą, užtrenkė 
duris ir užsklendė jas sunkiu skląsčėu. 

Remi atsikvėpė, lyg būtų išvengęs mirtino pavojaus. 

Suradęs savo poniai prieglobstį, tarnas padėjo jai patogiau 
įsitaisyti antrame aukšte, ten vieninteliame kambaryje apgrai- 
bomis rado lovą, stalą ir kėdę. 

Šiek tiek apsiraminęs dėl savo bendrakeleivės, jis nusilei- 
do į apačią ir pro langinių plyšį pradėjo stebėti kiekvieną 

grafo diu Bušažo žingsnį, o šis, pamatęs, kad jie įėjo į namą, 
tuoj pat prijojo prie jo. 

Kaip ir Remi, Anri buvo apnikusios niūrios mintys. 

"Be abejonės, - mąstė jis, - kažkoks pavojus, kurio nežino- 
me mes, bet kurį žino čionykščiai gyventojai, pakibo virš šios 
šalies: čia siautėja karas, prancūzai užėmė arba greitai užims 
Antverpeną; valstiečiai, pamišę iš baimės, ieško prieglobsčio 
miestuose." 

Tačiau toks, panašus į tiesą, samprotavimas jaunuolio ne- 
patenkino. 

Be to, jam nedavė ramybės ir kita mintis. 

"Kokių reikalų šiose vietose galėtų turėti Remi ir jo po- 
nia? - klausė jis save. - Kas privertė juos skubėti ten, kur taip 
pavojinga. O,'aš tai išsiaiškinsiu, atėjo laikas užkalbinti šią 
moterį ir atsikratyti visų abejonių. Dabar tai padaryti pati 
geriausia proga." 

Jis buvo besukąs prie namuko, bet staiga sustojo. 

"Ne, ne, - kalbėjo jis pats sau, staiga pradėjęs abejoti, kaip 
dažnai būna įsimylėjusiems. - Ne, aš kentėsiu iki galo. Argi ji 
neturi teisės elgtis taip, kaip nori? Argi aš esu tikras, kad ji 
žino, kokių nebūtų dalykų apie ją yra prišnekėjęs tas niekšas 
Remi? Tik jis vienas turės atsakyti už tai, kad įtikinėjo, jog ji 
nieko nemyli! Nors ir čia reikia būti teisingam: negi šis žmo- 
gus privalėjo atskleisti man savo ponios paslaptį? Ne, ne. Ma- 
no sielvartas niekada neatlėgs, ir baisiausia, kad nieko nega- 
liu dėl to kaltinti. Iki visiškos nevilties betrūksta vieno - suži- 
noti visą tiesą, pamatyti, kaip ta moteris, atvykusi į stovyklą, 
puola ant kaklo kokiam nors iš ten esančių dvariškių ir sako: 
"Matai, kaip aš nusikamavau, ir suprask, kaip tave myliu!" Ką 
gi! Aš seksiu paskui ją iki galo. Aš pamatysiu tai, ką taip 
bijau pamatyti, ir mirsiu, nepaleidęs į darbą muškietų ar pa- 
trankos. Beje! Tu žinai, Viešpatie, - pridūrė Anri, netikėtai 
apimtas polėkio, kuris kartais kildavo tikėjimo ir meilės ku- 


228 


pinoje jo širdyje, - aš neieškojau šios kančios. Aš šypsodama- 
sis ėjau pasitikti mirties, apmąstytos, tylios, garbingos. Aš no- 
rėjau žūti mūšio lauke, tardamas tavo, Viešpatie, vardą! Su 
kažkokiu kitu, jos vardu, širdyje! Bet tu nenorėjai to, tu skiri 
man mirtį, lydimą nevilties, sielvarto ir kančių. Būk palai- 
mintas, aš priimu ją!" 

Paskui, prisiminęs kankinamos nevilties dienas ir bemie- 
ges naktis, praleistas priešais namą, kurčią jo maldoms, jis 
pagalvojo, kad vis dėlto, jei ne širdį slegiančios abejonės, da- 
bar jo padėtis yra geresnė nei Paryžiuje, nes dabar jis kartais 
mato ją, girdi jos balsą, kurio anksčiau niekada negirdėjo, ir, 
sekdamas jai iš paskos, jaučia, kaip, papūtus vėjui, mylimos 
moters aromatas dvelkteli jam į veidą. 

Todėl, nenuleisdamas akių nuo trobelės, kurioje ji užsida- 
rė, Anri mąstė toliau: 

"Bet kodėl, laukdamas mirties, kol ji ilsisi šiame name, aš 
slapstausi čia, tarp medžių, ir dar dejuoju, aš, galintis girdėti 
jos balsą, jei tik ji prakalbės, pamatyti už lango jos šešėlį? O 
ne, ne, aš nedejuoju! Viešpatie, Viešpatie, aš juk dar pakan- 
kamai laimingas!" 

Ir Anri atsigulė po nusvirusiais virš namuko kerotais gluos- 
niais, su neapsakomu liūdesiu įsiklausydamas į netoliese sru- 
venančio vandens čiurlenimą. 

Staiga jis krūptelėjo: vėjo gūsis atnešė iki jo patrankų sal- 
vės griausmą. 

"Ak, - pagalvojo jis, - aš pavėlavau - Antverpeno šturmas 
prasidėjo." 

Pirmiausia Anri šovė į galvą mintis, kad reikia nedelsiant 
keltis, sėsti ant arklio ir leistis ten, iš kur sklido mūšio aidas. 
Bet tuomet būtų reikėję skirtis su nepažįstamąja ir mirti neiš- 
siaiškinus savo abejonių. 

Jeigu jų keliai nebūtų susikryžiavę, Anri tvirtai būtų ėjęs 
prie savo tikslo - neatsigręždamas, nedūsaudamas dėl praei- 

ties, nesiskųsdamas dėl ateities, bet netikėtas susitikimas su- 
kėlė jam abejonių, o kartu su jomis - ir neryžtingumą. Jis 
pasiliko. | 

Dvi valandas jis gulėjo, neramiai klausydamasis tolimų ka- 
nonadų, ir nustebęs klausė savęs, ką galėtų reikšti tos galin- 
gos salvės, kurios kartkartėmis nustelbdavo visas kitas. 

Jam net mintis nekilo, kad jos reiškia priešo susprogdintų 
jo brolio laivų žūtį. 

Pagaliau apie antrą valandą gausmas pradėjo tilti; apie 
pusę trečios įsiviešpatavo visiška tyla. 

Namo viduje kanonadų griausmo, matyt, nesigirdėjo, ar- 
ba, jei jis ten ir prasiskverbė, laikinieji gyventojai tiesiog ne- 
kreipė į jį dėmesio. 

"Šią valandą, - galvojo diu Bušažas, - Antverpenas jau už- 
imtas; po Antverpeno ateis eilė Gentui, po Gento - Briugei, ir 
aš greitai turėsiu progą garbingai numirti. Bet prieš mirtį tu- 
riu sužinoti, ko ši moteris vyksta į prancūzų stovyklą." 

Nutykus visiems orą sudrebinusiems garsams pagaliau įsi- 
viešpatavo tyla. Susisupęs į apsiaustą, Žuajezas gulėjo neju- 
dėdamas. 

Jį apėmė snaudulys, kuriam paryčiui žmogus yra bejėgis 
atsispirti. Tik staiga netoliese besiganantis jo arklys ėmė kar- 
pyti ausimis ir neramiai nusižvengė. 

Anri atsimerkė. | 

Arklys stovėjo ir, atgręžęs galvą atgal, traukė šnervėmis 
orą, kuris artėjant aušrai buvo pasikeitęs, dabar vėjas pūtė iš 
pietryčių. 

- Kas tau, ištikimas mano drauge? - paklausė jaunuolis, 
pribėgęs prie arklio ir meiliai tapšnodamas jam per kaklą. - 
Ar ūdra plaukdama tave išgąsdino? O gal užsinorėjai į jaukų 
gardą? 

Atrodė, gyvulys suprato jo žodžius: lyg norėdamas atsakyti 
šeimininkui, jis staigiai pasisuko į jūros pusę ir, išpūtęs šner- 
ves, pastatė ausis. 

- Taip, taip! - tyliai kalbėjo Anri. - Matyt, viskas kur kas 
rimčiau nei aš maniau: tikriausiai kur nors netoliese slankio- 
ja vilkai, jie juk visada seka kariuomenei iš paskos ir ryja 
lavonus. 

Arklys sužvengė, nuleido galvą, paskui greitai kaip žaibas 
metėsi vakarų kryptimi. Bet Anri spėjo sugriebti jį už apynas- 
rio ir sustabdyti. Nesilaikydamas už pavadžio, jis įsikibo į ark- 
lio karčius ir įšoko į balną. Būdamas geras jojikas, jis greitai 
sutramdė arklį. 

Tačiau po minutės Anri išvydo tai, ką savo jautriomis ausi- 
mis jau buvo girdėjęs arklys, ir šiek tiek nustebęs pajuto, kaip 
persiduoda ta baimė, kuri buvo apėmusi gyvulį. 

Pusračiais iš šiaurės į pietus kilo nepaliaujamas šniokšti- 
mas, griausmingas ūkimas, panašus į vėjo ūžimą. Gaivaus vė- 
jo gūsiai, tarsi prisisotinę drėgmės, kartais įsiverždavo į tą 
šniokštimą, kuris tada darydavosi panašus į ošimą bangų, po- 
tvynio metu teliūskuojančių į uolingus krantus. 

"Kas tai galėtų būti? - svarstė Anri. - Vėjas? Ne, ne tik 
vėjas atneša iki manęs tą šniokštimą, aš gerai skiriu abu tuos 
garsus. Gal tai žengia didžiulė armija? Ne (jis priglaudė ausį 
prie žemės), aš girdėjau ritmingus žingsnius, ginklų žvangesį, 
balsus. O gal tai gaisro aidas? Ir vėl ne, nes horizonte nėra 
jokių pašvaisčių, o dangus veikiau net tamsėja". 

Vis stiprėjantis garsas peraugo į nepertraukiamą grėsmin- 
gą dudenimą, lyg kažkur toli akmenų grindiniu būtų vežę tūks- 
tančius patrankų. 

Kaip tik taip ir pagalvojo Anri, bet ir ši mintis tuoj pat 
buvo atmesta. 

- Tai neįmanoma, - tarė jis, - šiame krašte nėra grįstų ke- 
lių, o armija neturi tūkstančių patrankų. 

Dundesys artėjo. Anri paragino arklį ir pasileido šuoliais 
ant artimiausios kalvos. 

- Ką aš matau?! - sušuko jis, užjojęs ant pačios viršūnės. 

Tai, ką Anri pamatė, arklys jau buvo pajutęs anksčiau, nes 
priversti jį šuoliuoti ta kryptimi jis galėjo tik kirsdamas penti- 
nais per šonus, o pasiekęs kalvos viršūnę, arklys atsistojo piestu 
ir vos negriuvo aukštielninkas kartu su raiteliu. Ir arklys, ir 
raitelis pamatė visu horizonto pakraščiu besidriekiančią ly- 
gią dulsvą juostą, kuri milžinišku žiedu per lygumą slinko jū- 
ros link. 

Ši juosta platėjo Anri akyse, lyg išvyniojamo audinio ga- 
balas. 

Jaunuolis, vis dar negalėdamas suvokti to keisto reiškinio, 
staiga pažvelgė į tą vietą, kurią neseniai buvo palikęs, ir pa- 
matė, kad pieva apsemta vandens, 0 upelis, kažkodėl išsilie- 
jęs iš krantų, baigia apsemti nendrynus, kurie prieš kokį ket- 
virtį valandos aiškiai buvo matyti abiejose pakrantėse. 

Vanduo pamažu artėjo prie namelio. 

- Kvailys aš nelaimingas! - sušuko Anri. - Kaip nesusipro- 
tėjau iš karto! Tai vanduo! Flamandai paleido savo užtvan- 
kas! 

Jis puolė prie namelio ir ėmė daužyti duris. 

- Atidarykite! Atidarykite! - šaukė jis. 

Niekas neatsiliepė. 

- Atidarykite, Remi! - nesitvardydamas iš baimės dar gar- 
siau suriko jaunuolis. - Tai aš, Anri diu Bušažas! Atidarykite! 

- O, jums nebūtina prisistatyti, grafe, - atsakė iš vidaus 
Remi, - aš seniai jus atpažinau, bet įspėju: jei išlaušite duris, 
tai už.jų rasite mane su pistoletais abiejose rankose. 

- Tu, matyt, nenori manęs suprasti, kvaily! - nusivylusiu 
balsu suvapėjo Anri. - Vanduo! Vanduo! Vanduo! 

- Nepasakokite nebūtų dalykų, grafe, neišsigalvokite pre- 
tekstų ir nesiimkite negarbingų gudrybių. Dar kartą sakau: 
jūs įeisite čia tik per mano lavoną. 

- Ną ką gi, aš pereisiu per jį, - sušuko Anri, - bet įeisiu. 
Dangaus ir Dievo vardu, vardan tavo ir tavo ponios gyvybės - 
atidaryk! 

- Ne! 

Jaunuolis apsidairė ir pamatė didžiulį akmenį, panašų į 
tuos, kuriuos, pasak Homero, svaidė į savo priešus Ajaksas 
Telamonidas. Jis pagriebė tą akmenį, iškėlė aukštai virš gal- 
vos ir atsivėdėjęs sviedė į duris - šios subyrėjo į šipulius. 

Tą pačią akimirką pro pat Anri ausis, neužkliudžiusi jo, 
prazvimbė kulka. 

Anri puolė ant tarno. 

Tas spustelėjo gaiduką dar kartą, bet pistoletas užsikirto... 

- Argi tu nematai, pamišėli, kad aš neturiu jokio ginklo! - 
šaukė Anri. - Liaukis gynęsis nuo žmogaus, kuris nepuola. Tu 
tik pažiūrėk, kas dedasi aplinkui! 

Jis nutempė Remi prie lango ir kumščiu sulaužė rėmą. 

- Na, dabar matai, matai? 

Jis parodė į horizonte baltuojančią bekraštę juostą, kuri, 
dusliai švokšdama, lyg nesuskaičiuojama kariuomenė vis ar- 
tėjo prie jų. 

- Vanduo! - sušnabždėjo Remi. 

- Taip, vanduo, vanduo! - sušuko Anri. - Jis viską baigia 
užtvindyti. Žiūrėk, kas čia darosi: upelis išsiliejo iš krantų. 
Dar penkios minutės - ir iš čia jau neišeisi! 

- Ponia! - šūktelėjo Remi. - Ponia! 

- Nerėk, Remi, nusiramink. Balnok arklius, greičiau! Grei- 
čiau! 

"Jis myli ją, - pagalvojo Remi. - Jis išgelbės ją". 

Remi nubėgo i arklidę. Anri nuskubėjo į antrą aukštą. 

Išgirdusi Remi šauksmą, dama atidarė duris. 

Diu Bušažas paėmė ją lyg vaiką ant rankų. Bet ji, pama- 
niusi, kad tapo apgaulės auka, iš visų jėgų, tverdamasi už du- 
rų, pradėjo gintis. 

- Pasakyk, pasakyk jai, - suriko Anri, - kad aš noriu ją iš- 
gelbėti! 

Anri šauksmą Remi išgirdo vesdamas prie namelio už apy- 
nasrių abu arklius. 

- Taip, taip! - šaukė jis. - Taip, ponia! Jis gelbsti jus! Grei- 
čiau! Greičiau! 


VI 
BĖGIMAS 


Negaišdamas laiko nepažįstamajai nuraminti, Anri išnešė 
ją iš namelio ir jau buvo besodinąs priešais save ant arklio, 
bet ši įniršusi pasimuistė ir išsiveržė iš jo rankų. Remi pa- 
griebė ją ir pasodino ant jai pabalnoto arklio. 

- Ką jūs darote, ponia! - sušuko Anri. - Ir kaip klaidingai 
suprantate tauriausius mano jausmus. Aš net nepagalvojau, 
kokia palaima būtų laikyti jus savo glėbyje, prispaudus prie 
savo plačios vyriškos krūtinės, nors už tokį malonumą su 
džiaugsmu atiduočiau gyvybę. Dabar mes turime lėkti grei- 
čiau už paukštį. Štai pažvelkite, paukščiai iš tiesų neria iš čia. 

Iš tikrųjų, nors dar tik aušo, buvo matyti, kaip išsigandusių 
kuolingų ir balandžių pulkai skubėdami skrodžia erdvę, ir nak- 
tį, kai ore paprastai skraido tik nebylūs šikšnosparniai, tų triuk- 
šmingai skrendančių paukščių, genamų stiprių vėjo gūsių, bu- 
vo kraupu klausytis, bet gražu pažiūrėti. 

Dama neatsakė. Ji jau sėdėjo balne ir net neatsigręžusi 
nušuoliavo. Bet abiejų raitelių - jos ir Remi - arkliai po dvie- 
jų nuolatinio jojimo dienų buvo nusivarę. Todėl Anri nuolat 
gręžiojosi atgal ir, matydamas, kad jie atsilieka, kiekvieną 
kartą sakydavo: 

- Žiūrėkite, ponia, kiek mano arklys aplenkė jūsiškius, nors 
aš ir tramdau jį abiem rankomis. Dėl Dievo meilės, ponia, aš 
jau neprašau, kad leistumėt pasisodinti ir laikyti jus ant savo 
arklio, bet duokit man savąjį, o pati paimkit mano. 

- Dėkoju jums, pone, - atkirsdavo nepažįtamoji tuo pačiu 
ramiu balsu, kuriame nebuvo justi nė mažiausio jaudinimosi. 

- Ponia, ponia! - staiga sušuko atsigręžęs Anri. Jo žvilgsnis 
buvo kupinas nerimo. - Vanduo baigia mus pasivyti. Klausy- 
kit! Klausykit! 

Iš tiesų tą akimirką pasigirdo baisus traškesys: neišlaikę 
smarkaus vėjo spaudimo, griuvo gretimo kaimo užtvankos. Sie- 
nojų rąstai, atplaišos ir vanduo plūstelėjo į gretimai esančią 
ąžuolų giraitę; buvo matyti, kaip virpa medžių vainikai, buvo 
girdėti, kaip gailiai braška šakos, lyg piktųjų dvasių spiečius 
būtų apnikęs jų vešlius lapus. 

Virto su šaknimis išrauti medžiui, sugriautų namų rąstai 
plūduriavo vandenyje; kartais pasigirsdavo potvynio nešamų 
arklių žvengimas, žmonių šauksmai, kurie susiliedavo į ištisą 
gaudesį garsų, tokių keistų ir liūdnų, kad drebulys, nukrėtęs 
Antri, persmelkė ir abejingą, suakmenėjusią nepažįstamosios 
širdį. 

Ji paragino arklį, kuris ir pats, pajutęs gresiantį pavojų, iš 
visų jėgų stengėsi jo išvengti. 

O vanduo vis artėjo ir artėjo. Buvo aišku, kad po kokių 
dešimties minučių jis pasivys keleivius. 

Anri kas minutę stabtelėdavo ir, laukdamas savo bendra- 
keleivių, imdavo šaukti. 

- Dėl Dievo meilės, ponia, greičiau, vanduo vejasi mus, jis 
jau visiškai arti, štai jis! 

Iš tiesų vanduo jau baigė prisivyti juos. Putojantis, šėlstan- 
tis jis lyg plunksnelę nunešė namelį, kuriame Remi buvo ra- 
dęs prieglobstį savo poniai, kaip šiaudelį pagriebė valtį, pri- 
rištą prie gluosnio ant upelio kranto, ir, rangydamasis lyg ne- 
sulaikomai į priekį šliaužianti milžiniška gyvatė, galingai ir 
grėsmingai artėjo prie Remi ir nepažįstamosios. 

Iš siaubo surikęs, Anri puolė prie vandens lyg rengdama- 
sis SU juo grumtis. 

- Nejaugi nematote, kad esate žuvę? - beviltiškai suvapėjo 
jis. - Ponia, galbūt dar nevėlu, sėskite ant mano arklio! 

- Ne, pone! - atsakė ji. 

- Dar minutė, ir bus vėlu. Atsigręžkite, atsigręžkite! 

Dama atsigręžė. Vanduo jau buvo tik už kokių penkių ar 
dešimties žingsnių nuo jų. 

- Tebūnie taip, kaip man skirta! - pasakė ji. - O jūs, pone, 
gelbėkitės, bėkit iš čia. 

- Visiškai nusivaręs Remi arklys suklupo ant priekinių ko- 
jų, ir veltui raitelis stengėsi priversti jį atsistoti. 

- Gelbėkite mano ponią! Gelbėkite, net jeigu ji ir nenori! - 
suriko Remi. 

Tą pačią akimirką, kai jis mėgino ištraukti iš balno kilpų 
kojas, vanduo it uola užgriuvo ant ištikimojo tarno galvos. 

Tai pamačiusi, jo ponia sukliko širdį veriančiu balsu ir nu- 
šoko nuo arklio, nusprendusi mirti kartu su Remi. 

Bet Anri, atspėjęs jos ketinimus, irgi nesnaudė. Kaire ran- 
ka sugriebęs ją už liemens, vėl įšoko su savo našta į balną ir 
kaip strėlė nulėkė į priekį. 

- Remi! Remi! - sušuko dama, tiesdama į jį rankas. - Re- 
mi! 

Kažkas suriko. Tai buvo Remi. Išniręs į paviršių, su nepa- 
laužiama, nors ir beprotiška viltimi, kuri iki pat mirties neap- 
leidžia žūstančiojo, jis plaukė, įsitvėręs į plaustą. 

Pro šalį praplaukė jo arklys, iš paskutiniųjų irdamasis prie- 
kinėmis kojomis: vanduo jau baigė apsemti jo ponios arklį, o 
vos už kokių dvidešimties žingsnių nuo vandens Anri su savo 
bendrakeleive lėkė ant apdujusio iš siaubo trečiojo arklio. 

Remi jau nesijaudino dėl savo gyvybės, nes turėjo viltį, 
kad ta, kuri jam buvo viskas, bus išgelbėta. 

- Sudie, ponia, sudie! - sušuko jis. - Aš išeinu pirmas ir 
perduosiu tam, kuris laukia mūsų abiejų, kad jūs gyvenate tik 
dėl... 

Jis nebaigė. Ant jo užgriuvo didžiulė banga, kuri nusiritusi 
sudužo prie pat Anri arklio kojų. 

- Remi! Remi! - sudejavo dama. - Remi, aš noriu mirti 
kartu su tavim. Pone, prisiekiu visagaliu Dievu, aš to noriu! 

Ji ištarė šiuos žodžius taip ryžtingai, taip tvirtai, kad jau- 
nuolis paleido ją iš savo glėbio ir padėjo nulipti nuo arklio. 

- Gerai, ponia. Mes numirsim čia visi trys. Dėkoju jums, 
kad suteikiate man džiaugsmą, kurio aš net nedrįsau tikėtis, - 
pasakė jis. 

Kol jis tramdė arklį, kita didžiulė banga atsirito iki jo, bet 
Anri meilė buvo tokia begalinė, kad, nepaisydamas įsisiautė- 
jusios stichijos, jis vis dėlto sulaikė nuo arklio nušokusią mo- 
terį. 

Jis stipriai spaudė jos ranką, bangos viena po kitos griuvo 
ant jų, ir keletą sekundžių jie nardė šėlstančiame vandenyje 
tarp įvairių nuolaužų. 

Stebėtinas buvo Anri, tokio jauno ir tokio ištikimo, šalta- 
kraujiškumas. Iki juosmens išnirdamas iš vandens, viena ran- 
ka laikydamas Dianą, keliais jis mėgino pasukti reikiama 
kryptimi arklį, kuris iš paskutiniųjų stengėsi išsigelbėti. 

Tai buvo labai įtemptos kovos momentas, - dama, prilai- 
koma dešine Anri ranka, dar galėjo laikyti galvą virš van- 
dens, o kaire Anri stumdė į šalį plūduriuojančias medžių nuo- 
laužas ar lavonus, už kurių užkliuvęs arklys galėjo nuskęsti. 

Staiga išsiveržė riksmas, tiksliau, atodūsis. 

- Sudie, ponia, sudie! 

- Prisiekiu dangumi! - sušuko jaunuolis. - Tai Remi! Ką gi, 
aš ir tave išgelbėsiu! 

Ir negalvodamas, koks pražūtingas per didelis svoris, jis 
sugriebė Remi už rankovės, prisitraukė prie kairiojo klubo ir 
leido jam įkvėpti oro. 

Tą akimirką arklys, visiškai netekęs jėgų nuo trigubos naš- 
tos, paniro iki kaklo į bangas, paskui - iki akių, o dar po kelių 
sekundžių visiškai dingo po vandeniu. 

- Mirtis neišvengiama! - sušnibždėjo Anri. - Viešpatie, pri- 
imk mano gyvybę, ji buvo nesutepta. O jūs, ponia, - pridūrė 
jis, - priimkite mano sielą, ji priklausė jums! 

Tą akimirką jis pajuto, kaip Remi išslydo iš po jo rankos. 
Būdamas tikras, kad dabar kovoti beprasmiška, jaunuolis net 
nemėgino jo sulaikyti. 

Dabar jam terūpėjo viena - išlaikyti virš vandens nepažįs- 
tamąją, kad ji žūtų paskutinė ir kad jis galėtų mirdamas pats 
sau pasakyti, jog padarė viską, gelbėdamas ją nuo mirties. 

Jis jau ir tegalvojo apie mirtį, kai staiga greta kažkas 
džiaugsmingai sušuko. 

Anri atsigręžė ir pamatė prie kažkokios valties prisikaps- 
čiusį Remi. 

Tai buvo valtis, stovėjusi netoli namelio, kurią, kaip jau 
žinome, pakėlė vanduo. Vanduo ir nunešė ją, o Remi, Anri 
padedamas, sukaupė jėgas ir, pamatęs ją plaukiančią visai 
netoliese, atsiskyrė nuo Anri bei savo ponios ir dusdamas 
dviem yriais atsidūrė prie jos. 

Prie valties buvo pririšti du irklai, ant dugno gulėjo kobi- 
nys. 

Remi ištiesė jaunuoliui kobinį, tas pagriebė jį ir, viena 
ranka tebelaikydamas damą, pradėjo traukti ją paskui save. 
Paskui pakėlė ir padavė Remi, o tada, nusitvėręs už valties 
krašto, pats išoko į valtį. 

Pirmieji ryto spinduliai apšvietė neaprėpiamą, vandens ap- 
semtą lygumą ir valtį, kuri lyg koks varganas luotas plaukė 
per nuolaužų nusėtą vandenyną. 

Už kokių dviejų šimtų žingsnių į kairę nuo valties buvo 
matyti neaukšta kalva; iš visų pusių apsupta vandens, ji atro- 
dė lyg maža salelė. Anri paėmė irklus ir ėmė irtis kalvos link, 
kur juos nešė ir srovė. 

Remi darbavosi kobiniu. Atsistojęs valties priekyje, jis 

stumdė lentas ir rąstus, į kuriuos atsitrenkusi valtis galėjo su- 
dužti. Anri jėgos ir Remi vikrumo dėka valtis netrukus pri- 
plaukė prie kalvos. 

Remi iššoko ir, paėmęs grandinę, pritraukė valtį. 

Anri priėjo prie nepažįstamosios, norėdamas paimti ją ant 
rankų, bet ši pati iššoko ant kranto. 

Anri liūdnai atsiduso. Jam šovė mintis vėl pulti į gelmę ir 
mirti mylimosios akyse. Bet kažkoks nenugalimas jausmas sa- 
kė jam, kad negalima trauktis iš gyvenimo, kol mato šią mo- 
terį. Juk jis taip ilgai ir taip beviltiškai troško būti su ja. 

Anri ištraukė valtį į krantą ir, mirtinai išblyškęs, atsisėdo 
netoli Remi ir nepažįstamosios. Nuo jo drabužių varvėjo van- 
duo, bet skausmas buvo didesnis už tą, kurį būtų patyręs, jei 
būtų krauju plūdęs. 

Tikrojo pavojaus - potvynio - jie išvengė: kad ir kaip aukš- 
tai kilo vanduo, kalvos viršūnės apsemti jis neįstengė. Dabar 
jie galėjo stebėti aplinkui šėlstančią stichiją: tik Dievo rūsty- 
bė žiauresnė už jos šėlsmą. Anri neatitraukė akių nuo riedan- 
čių pro jį bangų, nusinešančių prancūzų kareivių kūnus, gink- 
lus, arklius. 

Remi petį varstė stiprus skausmas: kažkoks rąstas atsitren- 
kė į jį tą akimirką, kai jo arklys paniro į gelmę. 

Jo bendrakeleivė buvo sveikutėlė, tik labai sušalusi. Anri 
apsaugojo ją nuo visų, nuo kokių tik galėjo apsaugoti, nelai- 
mių. Jaunoji moteris pirmoji atsistojo ir pranešė savo bendra- 
keleiviams, kad vakaruose pro rūką blyksi laužai. 

Nebuvo jokios abejonės, kad laužai degė ant kokios nors 
potvyniui nepasiekiamos pakilumos. Kaip buvo galima spręs- 
ti šaltoje ryto prietemoje, jie degė maždaug už vieno ljė nuo 
keleivių. 

Remi paėjo kalvos viršūne laužų link ir grįžęs pasakė, kad, 
anot jo, maždaug už tūkstančio žingsnių nuo tos vietos, kur jie 

buvo apsistoję, prasideda kažkas panašaus į pylimą, kuris ve- 
da tiesiai prie tų laužų. 

Kad tai pylimas arba kelias, Remi pagalvojo todėl, kad 
matęs dvi lygias ir tiesias medžių eiles. Anri galvojo tą patį. 
Tačiau jie galėjo ir klysti. 

Lygumos nuokalne besiveržiantis vanduo privertė kelei- 
vius padaryti didelį lankstą į kairę. Be to, arkliai bėgo be 
jokios tvarkos, todėl jie niekaip negalėjo nustatyti, kur buvo 
atsidūrę. 

Nors jau buvo įdienoję, dangus tebebuvo apsiniaukęs, ka- 
muoliais ritosi rūkas. Jei oras būtų buvęs gražus, jie būtų pa- 
matę Mecheleno varpinių bokštus, nes nuo šio miesto juos 
teskyrė kokie du Ijė. 

- Na kaip, pone grafe, - paklausė Remi, - "> jums atrodo, 
kas tai per laužai? 

- Jūs tikriausiai manote, kad jie pranašauja mums džiaug- 
smingą priėmimą. O man jie atrodo grėsmingi, manau, mums 
reikėtų pasisaugoti. 

- Kodėl? 

- Remi, - tyliai pasakė Anri, - pažvelkite į visus tuos pro 
mus plaukiančius lavonus: tai vis prancūzai, nė vieno flaman- 
do. Flamandai paleido užtvankas norėdami arba sunaikinti 
prancūzų armijos likučius, jeigu ji buvo sumušta, arba jos per- 
galės vaisius, jeigu ji nugalėjo. Ar turime pagrindo manyti, 
kad laužus uždegė draugai, o ne priešai, ir kad jie nėra pa- 
prasčiausia gudrybė prisivilioti bėglius? 

- Bet, - prieštaravo Remi, - mes negalime čia pasilikti: 
mano ponia mirs nuo bado ir šalčio. 

- Jūs teisus, - atsakė Anri, - likite su ja, o aš nusigausiu iki 
pylimo ir grįžęs papasakosiu, ką ten mačiau. 

- Ne, pone, - pasakė dama, - vienas jūs neisite, tai pavojin- 
ga; kartu išsigelbėjome, kartu ir mirsime. Duokite man ran- 
ką, Remi, aš pasiruošusi. 

Moteris šiuos žodžius ištarė taip tvirtai, kad prieštarauti 
jai buvo neįmanoma. Anri tylomis linktelėjo ir pirmasis lei- 
dosi į kelią. 

Potvynis šiek tiek atslūgo. Beveik prie pat kalvos pylimas 
gaubė nedidelį užutekį, kuriame vanduo, atrodė, nejudėjo. Visi 
trys keliauninkai sulipo į valtį ir vėl nusiyrė tarp nuolaužų ir 
lavonų. Po kokių penkiolikos minučių jie priplaukė prie py- 
limo. 

Pririšę valtį prie medžio, apie valandą jie ėjo pylimu, kol 
pasiekė flamandų kaimelį, kurio viduryje, liepomis apsodin- 
toje aikštelėje, aplink liepsnojantį laužą buvo įsikūrę du ar 
trys šimtai kareivių. Greta plaikstėsi iškelta Prancūzijos vė- 
liava. 

Sargybinis, stovėjęs už kokio šimto žingsnių nuo stovyklos, 
uždegė savo muškietos dagtį ir suriko: 

- Kas eina? 

- Prancūzija, - atsakė diu Bušažas. - Dabar, ponia, jūs iš- 
gelbėta, - pridūrė jis, kreipdamasis į nepažįstamąją. - Aš at- 
pažistu Oniso rūmų korpusą, kuriame turiu draugų. 

Išgirdę sargybinio riksmą ir grafo atsakymą, prie atėjusių- 
jų pripuolė keletas karininkų. Stovykloje pasirodę klajokliai 
buvo sutikti su dvigubu džiaugsmu, nes buvo išsigelbėję nuo 
baisios nelaimės, be to, tai buvo tėvynainiai. 

Anri prisistatė ir pasakė savo brolio vardą, paskui papasa- 
kojo, kokiu stebuklingu būdu jie išsigelbėjo nuo mirties, kuri 
jau atrodė neišvengiama. 

Remi su savo ponia, nepratardami nė žodžio, įsitaisė nuo- 
šaliau. Anri priėjęs pakvietė juos pasislinkti arčiau laužo. 

Jie buvo permirkę iki paskutinio siūlelio. 

- Ponia, - tarė Anri, - su jumis čia bus elgiamasi taip pat 
pagarbiai kaip ir jūsų namuose. Aš pasakiau, kad jūs mano 
giminaitė, malonėkite man atleisti. 


16. Keturiasdešimt penki II t. 

Jei Anri būtų pastebėjęs žvilgsnius, kuriais persimetė Re- 
mi ir Diana, jis būtų pasijutęs apdovanotas už drąsą ir man- 
dagumą. 

Oniso kavaleristai, svetingai sutikę mūsų klajoklius, tvar- 
kingai traukėsi po pralaimėjimo prasidėjus masiniam bėgi- 
mui ir vadams palikus armiją likimo valiai. 

Neretai gali pastebėti, kad tada, kai visų padėtis vienoda, 
kai visus vienija tie patys jausmai ir įprotis gyventi kartu, vie- 
nodi tikslai skatina ryžtingai ir greitai veikti. 

Kaip tik taip ir atsitiko tą naktį Oniso raitininkams. 

Matydami, kad vadai paliko juos likimo valiai, o kiti pul- 
kai ieško įvairiausių išsigelbėjimo būdų, jie susižvalgė, su- 
glaudė savo gretas, užuot išsibėgioję į skirtingas puses, ir, 
vadovaujami vieno iš savo vyresniųjų karininkų, kurį labai 
mylėjo už drąsą ir gerbė dėl aukštos kilmės, patraukė į Briu- 
selį. 

Kaip ir visi tos šiurpios dramos dalyviai, jie matė, kad po- 
tvynis darosi vis grėsmingesnis ir šėlstančios bangos gali juos 
pražudyti, bet, laimė, atsitiktinai pateko į kaimelį, kur mes 
juos ir radome, - į vietą, tinkamą gintis ir nuo priešų, ir nuo 
stichijos. 

Būdami tikri, kad yra saugūs, to kaimelio gyventojai vyrai 
pasiliko namie, o moteris, vaikus ir senelius išsiuntė į miestą. 
Todėl Oniso kariai, įeidami į kaimelį, sutiko pasipriešinimą; 
bet mirtis, piktai stūgaudama, vijosi, todėl iš nevilties jie nar- 
siai kovėsi, neteko dešimt žmonių, bet privertė flamandus bėg- 
ti. 

Praėjus valandai po tos pergalės, į kaimelį iš visų pusių 
pradėjo veržtis vanduo. Neapsemtas liko tik pylimas, kuriuo 
ir atėjo Anri su savo bendrakeleiviais. 

Visa tai diu Bušažui papasakojo įsikūrę kaimelyje prancū- 
zai. 

- O kur kiti kariai? - paklausė jis. 

- Pažiūrėkit, - atsakė karininkas, - pro jus be perstojo plau- 
kia lavonai: tai atsakymas į jūsų klausimą. 

- O... mano brolis? - sulaikęs kvėpavimą, nedrąsiai paklausė 
diu Bušažas. 

- Deja, grafe, mes negalime pasakyti jums nieko tikro. Jis 
kovėsi kaip liūtas. Žinoma tik viena: mūšyje jis liko gyvas, 
bet mes nežinome, ar jis išsigelbėjo per potvynį. 

Anri žemai nuleido galvą ir liūdnai susimąstė. Bet greitai 
vėl paklausė: 

- O kunigaikštis? 

Pasilenkęs prie Anri, karininkas tyliai pasakė: 

- Grafe, kunigaikštis bėgo vienas pirmųjų. Jis jojo ant bal- 
to arklio su juoda žvaigžde kaktoje. O visai neseniai tas ark- 
lys praplaukė pro mus tarp įvairių nuolaužų. Raitelio koja, 
susipainiojusi balno kilpoje, kyšojo iš vandens. 

- O Visagali! - sušuko diu Bušažas. 

- O Visagali! - sušnibždėjo Remi, kuris, išgirdęs klausimą 
"O kunigaikštis?", pakilo, priėjo arčiau ir, karininkui baigus 
pasakoti, staiga dirstelėjo į savo išbalusią bendrakeleivę. 

- O toliau? - paklausė grafas. 

- Taip, toliau, - suvapėjo Remi. 

- Tuoj pasakysiu. Vienas iš mano kareivių išdrįso nerti į 
patį sūkurį, štai ten, prie pylimo kampo; drąsuolis pačiupo už 
pavadžio ir ištraukė negyvą arklį. Tada ir pamatėm baltus 
batus su auksiniais pentinais, kuriuos visada avėdavo kuni- 
gaikštis. Bet tą akimirką vanduo pakilo, lyg bijodamas, kad iš 
jo neatimtų aukos. Kareivis, būgštaudamas, kad jo nenusineš- 
tų vanduo, paleido pavadį, ir viskas akimirksniu dingo. Gaila, 
bet mes negalėjome net krikščioniškai palaidoti savo princo. 

- Taigi jis mirė! Mirė! Nebėra daugiau Prancūzijos sosto 
paveldėtojo! Kokia nelaimė! 

Remi atsigręžė į savo bendrakeleivę ir abejingai pasakė: 

- Jis mirė, ponia. Jūs matote. 

- Garbė Viešpačiui, apsaugojusiam mane nuo nusikaltimo, 
kurį turėjau įvykdyti! - atsakė ji, iš dėkingumo keldama ran- 
kas ir žvelgdama į dangų. 

- Taip, bet Viešpats neleidžia mums atkeršyti, - prieštara- 
vo Remi. 

- Dievo valioje prisiminti. Žmogus keršija tik tada, kai 
pamiršta Dievas. 

Anri su nerimu stebėjo tuos keistus žmones, kuriuos išgel- 
bėjo nuo mirties. Jis matė, kokie jie susijaudinę, ir stengėsi iš 
judesių ir veido išraiškos suvokti, ko jie nori ir kas juos jaudi- 
na. 

Jo mintis nutraukė karininko balsas: 

- Okąjūs, grafe, rengiatės daryti? 

Anri krūptelėjo. 

- Lauksiu, kol pro mane praplauks mano brolio kūnas, - 
liūdnai atsakė jis, - tada aš taip pat pamėginsiu ištraukti jį iš 
vandens ir krikščioniškai palaidoti, ir, patikėkit manim, jau 
niekada nesiskirsiu su juo. 

Remi, išgirdęs tuos šiurpius žodžius, priekaištingai, bet švel- 
niai pažvelgė į Anri. 

O dama, vos tik karininkas pranešė apie kunigaikščio mir- 
tį, tapo abejinga viskam, kas vyko aplinkui. Ji meldėsi. 


VII 
PERMAINOS 


Baigusi melstis, Remi bendrakeleivė atsistojo. Dabar ji bu- 
vo tokia graži, jos veide švietė toks nežemiškas džiaugsmas, 
kad grafas nejučiom šūktelėjo iš nustebimo ir susižavėjimo. 

Atrodė, lyg ji būtų nubudusi po ilgo sapno, varginusio jos 
smegenis baisiais reginiais ir pakeitusio veido bruožus. Tai 
buvo sunkus sapnas, palhiekantis miegančiojo veide patirtų bai- 
sių kančių pėdsakus. 

Arba ją greičiau buvo galima palyginti su Jairo dukra, ku- 
ri atgijo savo mirties patale ir pakilo iš jo apsivaliusi nuodė- 
mes ir pasiruošusi įžengti į dangaus karalystę. 

Tarsi atsipeikėjusi nuo užmaršties, jaunoji moteris apsi- 
žvalgė tokiu švelniu ir nuolankiu žvilgsniu, jog Anri, patiklus 
kaip ir visi įsimylėjėliai, pamanė, kad pagaliau ji pajuto jam 
dėkingumą ir gailestį. 

Po savo skurdžių pietų kareiviai, sugulę kaip papuola tarp 
nuolaužų, užmigo. Netgi Remi užsnūdo, atlošęs galvą ant me- 
dinės pylimo užtvaros, prie kurios buvo atremtas suolas. Anri 
prisėdo prie jaunosios moters ir švelniu lyg vėjelio šnaresys 
balsu tyliai tarė: 

- Ponia, jūs gyva! O, leiskite man išreikšti džiaugsmą, kurį 
jaučiu, žiūrėdamas į jus dabar, kai jums niekas negresia, po 
to, kai ten mačiau jus prie pat mirties slenksčio. 

- Jūs teisus, pone, - atsakė ji, - aš likau gyva jūsų dėka ir, - 
pridūrė liūdnai šypsodamasi, - džiaugčiausi galėdama pasa- 
kyti, kad esu jums už tai dėkinga. 

- Taip, ponia, - pasakė Anri, iš meilės ir atsidavimo išlik- 
damas ramus, - aš džiaugiuosi vien pagalvojęs, kad išgelbė- 
jaujus ir galiu grąžinti tam, kurį mylite. 

- Pone, tie, kuriuos mylėjau, mirė, tų, pas kuriuos vykau, 
taip pat jau nėra tarp gyvųjų. 

- Ponia, - sušnibždėjo Anri, suklupęs ant kelių, - pažvelkite 
į mane, kuris taip kentėjo, kuris taip myli jus. O, nenusigręž- 
kite! Jūs jauna, jūs graži - kaip dangaus angelas! Pažvelkite į 
mano širdį ir jūs įsitikinsite, kad joje nėra nė kruopelytės tos 
meilės, kurią kiti vyrai vadina tuo vardu. Jūs netikite manim? 
Prisiminkite valandas, kurias išgyvenome kartu, permąstykite 
jas vieną po kitos; argi bent viena iš jų suteikė man džiaugs- 
mo? Ar vilties? Ir vis dėlto aš likau atkaklus. Jūs vertėte ma- 
ne verkti - aš nurijau ašaras. Jūs vertėte mane kentėti - aš net 
neparodžiau, kad kankinuosi. Jūs stūmėte mane į pražūtį - aš, 
nesigailiu, ėjau į mirtį. Netgi dabar, šią minutę, kai jūs nusi- 
gręžiate nuo manęs, kai kiekvienas mano žodis, netgi pats 
karščiausias, kaip ledo lašas krinta į jūsų širdį, mano siela 
užpildyta jumis, ir gyvenu vien todėl, kad jūs, ponia, esate 
gyva. Argi prieš keletą valandų aš nebuvau pasirengęs mirti 
kartu su jumis? Ko tada prašiau? Nieko. Ar bent kartą palie- 
čiau jūsų ranką? Tik dėl to, kad ištraukčiau iš mirties nagų, 
aš laikiau jus savo glėbyje, kai bangos galėjo praryti jus, bet 
ar prisiglaudžiau bent kartą prie jūsų krūtinės? Mano jaus- 
muose nėra nieko vulgaraus, visa tai išnyko, sudegė mano 
meilės žaizdre. 

- O pone, pagailėkite, nekalbėkite taip su manim! 

- Pagailėkite ir jūs manęs, ponia, nepasmerkite manęs mir- 
ti, man sakė, kad jūs nieko nemylite. O, pakartokite tai pati! 
Ar ne tiesa, aš prašau keistos malonės: mylintis nori išgirsti, 
kad jis nemylimas? Bet aš to noriu - juk tai reikštų, kad jūs 
bejausmė ir kitiems. O ponia, ponia, jūs vienintelė gyvenime, 
kurią aš dievinu, atsakykite man. 

Į visus Anri maldavimus vienintelis atsakymas buvo atodū- 
S1S. 

- Jūs nesakote nė žodžio, - kalbėjo toliau grafas. - Remi ir 
tai manęs labiau gaili: jis bent stengiasi nuraminti. O, aš su- 
prantu, jūs neatsakote, nes nenorite man pasakyti, kad važia- 

vote į Flandriją susitikti su žmogumi, kuris laimingesnis už 
mane; juk aš jaunas, mano brolio viltys susijusios su mano 
gyvybe, o aš mirštu prie jūsų kojų, ir jūs nenorite man pasaky- 
ti: "Aš mylėjau, bet daugiau nebemyliu", arba: "Aš myliu, bet 
nustosiu mylėti". 

- Grafe, - iškilmingai tarė jaunoji moteris, - nekalbėkite 
man to, kas paprastai sakoma moterims, - aš kito pasaulio 
esybė ir jau seniai negyvenu šioje žemėje. Jeigu jūs nebūtu- 
mėte toks taurus, toks.kilniaširdis, toks geras, jeigu širdies 
gilumoje aš nejausčiau jums švelnumo, kokį jaučia sesuo bro- 
liui, pasakyčiau: "Stokite, grafe, nevarginkite daugiau mano 
klausos, nes meilės žodžiai kelia man siaubą". Bet nesakysiu 
jums to, nes man skaudu matyti jūsų kančią. Dar daugiau: 
dabar, kai jus pažįstu, aš paimčiau jūsų ranką, priglausčiau 
prie savo širdies ir mielai jums pasakyčiau: "Matote, mano 
širdis neplaka. Gyvenkite greta manęs, jei norite, ir būkite, 
jei jums tai suteiks džiaugsmo, liudininku, kaip kančiose žūs- 
ta kūnas, mirštantis nuo kenčiančios sielos". Bet šią savo 'au- 
ką, aš tuo įsitikinusi, aukotumėte kaip laimę... 

- O taip! - sušuko Anri. 

- Tai štai, šios aukos aš negaliu priimti. Nuo šios dienos 
mano gyvenime įvyko lūžis, aš jau neturiu teisės atsiremti net 
į ranką kilniaširdžio draugo, kilniausio iš Žmonių, kuris snau- 
džia čia, greta mūsų, palaimingai nugrimzdęs trumpam į už- 
marštį. Deja, vargše mano Remi, - kalbėjo ji toliau, ir Anri 
jos balse pirmąkart pajuto švelnumą, - nubudęs ir tu pajusi 
liūdesį. Tu nežinai, ką aš sumaniau, tu neperskaitei iš mano 
akių, tu net neitari, kad nubudęs pasiliksi vienas žemėje, nes 
aš viena privalau stoti prieš Dievą. 

- Ką jūs pasakėte? - sušuko Anri..- Nejau ir jūs norite nu- 
mirti? 

Pažadintas jaunojo grafo šūksnio, Remi pakėlė galvą ir 
ėmė klausytis. 


- Jūs matėte, kad aš meldžiausi, ar ne? - kalbėjo toliau 
jaunoji moteris. 

Anri linktelėjo galvą. 

Toji malda buvo atsisveikinimas su žemiškuoju gyvenimu. 
Tas džiaugsmas, kurį jūs tikriausiai matėte mano veide, nu- 
šviestų jį, jei mirties angelas ateitų pas mane ir pasakytų: 
"Stokis, Diana, ir sek paskui mane prie Aukščiausiojo sosto 
papėdės!" 

- Diana! Diana!.. - sušnibždėjo Anri. - Dabar aš žinau jūsų 
vardą... Diana! Brangus, dieviškas vardas!.. 

Nelaimingasis atsigulė prie jaunos moters kojų ir, apimtas 
nenusakomai palaimingos būsenos, ėmė kartoti jos vardą. 

- Nutilkite! - iškilmingu balsu paliepė jaunoji moteris. - 
Užmirškite šį iš mano lūpų išsprūdusį vardą. Niekas iš gyvųjų 
neturi teisės draskyti man širdies tardamas jį. 

- O, ponia, ponia! - sušuko Henrikas. - Dabar, kai aš žinau 
jūsų vardą, nekartokite man, kad norite mirti. 

- Pone, aš šito ir nesakau, - ryžtingu balsu tarė jaunoji mo- 
teris. - Aš tik sakiau, kad noriu palikti šį ašarų, neapykantos, 
kančių, neapsakomo gobšumo ir neišsipildžiusių norų pasau- 
l;. Sakiau, kad nebeturiu ką veikti tarp į save panašių Dievo 
kūrinių. Ašaros mano akyse išdžiūvo, kraujas nebepriverčia 
stipriau plakti mano širdies, galva tuščia nuo to meto, kai 
vienintelė mane užvaldžiusi mintis mirė. Aš viso labo tik nie- 
ko neverta auka, nes pati, atsisakydama šito pasaulio, nieko 
neaukoju - nei savo geismų, nei troškimų. Ir vis dėlto atiduo- 
du save Viešpačiui tokią, kokia esu: viliuosi, kad jis bus gai- 
lestingas, nes suteikė man tiek daug kančių ir nepanoro, kad 
jos mane pražudytų. 

Remi, išgirdęs šiuos žodžius, atsistojo ir priėjo prie Di- 
anos. 

- Jūs paliekate mane? - niūriu balsu paklausė jis. 

- Taip, kad galėčiau tarnauti Dievui, - atsakė Diana. 

Ji pakėlė aukštyn sulysusią ir pabalusią tarytum atgailau- 
jančios Marijos Magdalietės ranką. 

- Jūs teisi, - vėl panarinęs galvą, pasakė Remi. - Jūs teisi! 

Tą akimirką, kai Diana nuleido ranką, jis sučiupo ją abiem 
delnais ir prispaudė prie krūtinės, tarytum tai būtų buvusi ko- 
kios nors šventosios relikvija. 

- O, koks aš niekingas palyginti su tom dviem širdim, - 
atsiduso jaunuolis, drebėdamas iš siaubo. 

- Jūs esate vienintelis žmogus, - atsakė Diana, - į kurį du 
kartus nukreipiau savo žvilgsnį nuo tos dienos, kai daviau įža- 
dus visam laikui pasitraukti iš žemiškojo gyvenimo. 

Anri atsiklaupė. 

- Dėkoju, ponia, - tarė jis, - jūs atvėrėte man savo sielą, 
dėkoju jums: nuo šiolei nė vienas žodis, nė vienas mano šir- 
dies tvinksnis neišduos, kad aš sklidinas meilės jums. Jūs pri- 
klausote Aukščiausiajam, aš neišdrįsiu pavydėti Dievui. 

Vos tik jis ištarė tuos žodžius ir atsistojo, apimtas sielos 
jaudulio, kuris sukyla kiekvieną kartą, kai priimi svarbų ir 
nepalenkiamą sprendimą, iš rūkuose skendinčios plynumos pa- 
sigirdo trimito garsas. 

Kareiviai čiupo savo ginklus ir nelaukę įsakymo šoko ant 
arklių. 

Anri sukluso. r 

- Ponai, ponai! - sušuko jis. - Tai admirolo trimitų garsai, 
aš juos atpažįstu, atpažįstu. O Viešpatie, tegul tai reiškia, kad 
mano brolis gyvas! 

- Štai matote, jūs dar turite troškimų, yra žmonių, kuriuos 
jūs mylite, - pasakė Diana. - Kodėl, vaike, pulti į neviltį tarsi 
jau nieko nebenorėtum, nieko nebemylėtum? 

- Arklį! - sušuko Anri. - Duokite man trumpam arklį! 

- Bet kaip jūs josite? - paklausė leitenantas. - Juk mus iš 
visų pusių supa vanduo. 

- Bet matote, kad lyguma galima joti: jie juk joja, jei gir- 
dime trimitų garsus. 

- Lipkite ant pylimo, grafe, - pasiūlė leitenantas, - dangus 
išsigiedrijo, galbūt jūs ką nors pamatysite. 

- Einu, - atsakė jaunuolis. 

Ir Anri pasuko prie pylimo. Retkarčiais pasigirsdavo tri- 
mitų garsai - jie nei tolo, nei artėjo. 

Remi grįžo į ankstesnę vietą šalia Dianos. 


VIII 
DU BROLIAI 


Po ketvirčio valandos Anri sugrįžo. Jis matė, ką galėjo ma- 
vykla, kurioje įsitvirtino daugybė prancūzų kareivių. 

Griovys, supantis Oniso kareivių užimtą miestelį, pilnas 
vandens, tačiau lygumoje vanduo slūgo tarsi drenuojamame 
tvenkinyje, traukėsi gamtiniu nuolydžiu į jūrą. 

Drumzliniems upeliams plūustant jos linkui, didėjo plotai, 
apnešti klampiu dumblu. Vėjui pamažu sklaidant virš lygu- 
mos tvyrantį rūką, prieš akis vėrėsi liūdnas reginys: maždaug 
penkiasdešimt dumblu klampojančių raitelių bergždžiai sten- 
gėsi pasiekti miestelį arba aukštumą. 

Nuo kalvos buvo girdėti nevilties šauksmai, be perstojo 
gaudė trimitai. Rūkui išsisklaidžius galutinai, Anri išvydo ant 
kalvos didingai plazdančią prancūzų vėliavą. 

Oniso kavalerija irgi neliko skolinga - iškėlė pulko vėlia- 
vą, paskui ir vieni, ir kiti, netverdami džiaugsmu, ėmė pleš- 
kinti iš muškietų. 

Apie vienuoliktą valandą ryto saulė apšvietė milžinišką dy- 
kynę. Vietomis lyguma jau buvo pradžiūvusi, kalvos šlaite Anri 
įžiūrėjo siaurą takelį. 

Jis tuoj pat paragino ten link savo arklį ir iš kanopų bilde- 
sio suprato, kad po plonu dumblo sluoksniu yra grįstas kelias, 

juosiantis kalvą, ant kurios įsitaisė prancūzai. Jis suvokė ir 
dar vieną dalyką: kad ir dumblinomis kanopomis, kad ir iki 
kelių purvais aplipusiomis kojomis ar net dumblais apskretu- 
siu pilvu, arkliai trauks į priekį, nes jų kanopos atsitrenks į 
kietą grindinį. 

Anri pasišovė nukakti į prancūzų stovyklą. Kadangi tai bu- 
vo rizikinga, norinčių vykti neatsirado, todėl, palikęs karinin- 
kui globoti Remi ir Dianą, vienas leidosi į pavojingą žygį. 

Išjojęs iš miestelio, Anri pamatė nuo kalvos priešpriešiais 
jojantį raitelį. Anri galvojo, kaip iš miestelio nuvykti į stovyk- 
lą, o nepažįstamasis, matyt, priešingai - leidosi iš stovyklos 
miestelio link. 

Kalvos papėdėje, tiesiai priešais miestelį, būriavosi karei- 
viai ir smalsuoliai. Tiesdami į dangų rankas, jie, sakytum, 
maldavo neatsargų raitelį sugrįžti. Tačiau prancūzų kariuo- 
menės dviejų pulkų atstovai, tiek vienas, tiek kitas, drąsiai 
jojo į priekį. Netrukus abu įsitikino, kad užduotis ne tokia 
sunki, kaip anksčiau būgštavo ir jie patys, ir visi kiti. 

Pro dumblą veržėsi smarkus vandens srautas, nes užgriu- 
vęs rąstas buvo suardęs vandentiekį; vanduo tarsi kieno palie- 
pimu plovė kelią, vietomis ten, kur tekėjo švaresnis vanduo, 
jau buvo galima įžiūrėti kietą dangą, kurią arkliai jautė in- 
stinktyviai. Dabar raitelius skyrė ne daugiau kaip du šimtai 
metrų. 

- Prancūzija! - šūktelėjo nusileidęs nuo kalno raitelis, kil- 
stelėdamas nuo galvos beretę, ant kurios plazdeno balta plunk- 
sna. 

- Čia jūs, monsinjore?! - džiaugsmingai atsiliepė diu Buša- 
žas. 

- Antri, tai tu, mano broli?! - sušuko antrasis raitelis. 

Rizikuodami įklimpti abipus kelio juoduojančiame dumb- 
le, abu raiteliai pasileido šuoliais vienas priešais kitą. Netru- 
kus, aidint susižavėjimo šūksniams nuo pylimo ir kalvos, jiedu 
švelniai apsikabino ir ilgai nepaleido vienas kito iš glėbio. 

Miestelis akimirksniu ištuštėjo, ant kalvos neliko nė vieno 
žmogaus. Oniso raiteliai ir karaliaus gvardiečiai, dvarininkai 
- tiek hugenotai, tiek katalikai - visi bėgo į brolių išbandytą 
kelią. 

Netrukus abi stovyklos susijungė, prancūzų kariai glėbes- 
čiavosi, ir virš to paties kelio, kaip tik ten, kur jie manė pasi- 
tiksią mirtį, trys tūkstančiai balsų, dėkodami dangui, sušuko: 
"Tegyvuoja Prancūzija!" 

- Ponai, - šūktelėjo vienas iš hugenotų karininkų, - mes 
privalome šaukti "tegyvuoja admirolas!" - ne kas kitas, o ku- 
nigaikštis Žuajezas šiąnakt išgelbėjo mums gyvybes ir širyt 
suteikė mums, tautiečiams, didžią laimę apsikabinti. 

Po šių žodžių minia pritariamai suužė. 

Abiejų brolių akys patvino ašaromis. Juodu kažką vienas 
kitam pasakė. 

- Kas atsitiko kunigaikščiui? - paklausė Žuajezas. 

- Sprendžiant iš visko, žuvo, - atsakė Anri. 

- Ar iš tikrųjų? 

- Oniso raitininkai matė jo arklį negyvą, o pagal vieną 
žymę atpažino ir jį patį. Arklys vilko raitelį, kurio viena koja 
buvo įstrigusi balno kilpoje, o galva buvo po vandeniu. 

- Skaudi Prancūzijai diena... - tyliai tarė admirolas. 

Paskui, atsigręžęs į savo Žmones, garsiai parciškė: 

- Ponai, negaiškime veltui laiko! Tikriausiai, kai tik nu- 
slūgs vanduo, mes būsime užpulti. Kol gausime maisto ir tik- 
rų žinių, reikia įsitvirtinti Čia. 

- Bet, monsinjore, - paprieštaravo kažkas, - kavalerija kau- 
tis negali. Paskutinį kartą arkliai pašerti vakar apie ketvirtą 
valandą, vargšeliai gaišta iš bado. 

- Mūsų stovykloje yra grūdų, - pasakė Oniso karininkas, - 
bet kaip padėti žmonėms? 

- Jei yra grūdų, - atsakė admirolas, - man daugiau nieko 
nereikia. Žmonės valgys tai, ką ės arkliai. 

- Broli, - nutraukė jį Anri, - prašau, paskirk man bent mi- 
nutę, mudviem reikia pasišnekėti be liudininkų. 

- Aš užimsiu šitą miestelį, - atsakė Žuajezas, - surask man 
kokį nors būstą ir tenai manęs lauk. 

Anri sugrįžo prie savo palydovų. 

- Dabar jūs esate tarp karių, - pasakė jis Remi. - Paklausy- 
kite manęs, pasislėpkite pastogėje, kurią jums surasiu. Tik Žiū- 
rėkite, kad niekas nepamatytų jūsų ponios. Šįvakar, kada visi 
sumigs, pasirūpinsiu, kad jūs būtumėte bent kiek laisvesni. 

Remi ir Diana įsikūrė patalpoje, kurią jiems užleido Oni- 
so kavalerijos karininkas, tapęs, Žuajezui atvykus, tiktai ad- 
mirolo paliepimų vykdytoju. 

Maždaug antrą valandą dienos kunigaikštis de Žuajezas, 
aidint trimitams ir litaurams, įžengė su savo daliniais į mies- 
teli, apgyvendino tenai žmones ir davė griežtus įsakymus, ga- 
linčius užkirsti kelią bet kokiai netvarkai. 

Paskui jis liepė duoti žmonėms miežių, arkliams avižų, pri- 
sakė žmones ir gyvulius pagirdyti vandeniu. Rūsiuose aptik- 
tos kelios statinės vyno ir alaus jo paliepimu buvo atiduotos 
sužeistiesiems. Pats, tikrindamas postus, visų akivaizdoje su- 
valgė gabaliuką juodos duonos, užsigerdamas stikline vandens. 
Visur kareiviai pasitikdavo admirolą kaip išlaisvintoją, gar- 
siais šūksniais reiškė jam savo meilę ir dėkingumą. 

- Gerai, gerai, - tarė jis pasilikęs su broliu akis į akį, - jei 
tik f lamandai pabandys įkišti čia snapą, sutriuškinsiu, ir dar - 
prisiekiu Dievui - aš juos suėsiu, nes esu alkanas kaip vilkas, 
o šito ėdalo, - sušnibždėjo jis Anri, toli nusviedęs juodos duo- 
nos gabalą, - neįmanoma valgyti. 

Paskui, apglėbęs rankomis brolio kaklą, pasakė: 

- O dabar, brangusis brolau, pasišnekėkime. Papasakok, 
kaip atsidūrei Flandrijoje. Buvau tikras, kad tu Paryžiuje. 

- Broli, gyvenimas ten man buvo nepakeliamas, todėl išvy- 
kau pas tave į Flandriją. 

- Ir kaip visada dėl to buvo kalta meilė? - paklausė Žuaje- 
zas. 

- Ne, taip elgiausi iš nevilties. Prisiekiu, Anri, dabar nešu 
įsimylėjęs. Nuo šiol mano aistra - liūdesys. 

- Brolau! - sušuko Žuajezas. - Drįstu tau pasakyti, kad esi 
įsimylėjęs blogą moterį. 

- Kodėl? 

- Taip, Anri, pasitaiko šioje žemėje žmonių, kurie, turėda- 
mi tam tikrų ydų ar dorybių, nepaisydami Dievo valios, tam- 
pa žŽmogžudžiais arba budeliais. Tiek vienus, tiek kitus baž- 
nyčia smerkia. Kartais labai dorybingas žmogus neatjaučia 
kenčiančio artimo, o tai yra nepaprastai žiauru, tokiam žmo- 
gui svetimas krikščioniškas gailestingumas. 

- Brolau mano, brolau, - sušuko Anri, - nejuodink dorybin- 
gumo. 

- O, Anri, aš ir nežadu juodinti. Aš tiktai smerkiu ydą. Ir 
kartoju, kad ta moteris bloga, ji neverta tų kančių, kurias tu 
patyrei dėl jos, net jei tavo troškimas išsipildys ir ji bus tavo. 
Ir, Dieve mano, juk čia tas atvejis, kada galima panaudoti 
savo jėgą ir valdžią savigynai, bet ne puolimui. Anri, prisie- 
kiu pačiu velniu, sakau tau, jog būdamas tavo vietoje, įsiverž- 
čiau į tos moters namą, griebčiau ją į glėbį, paskui ji, kaip ir 
kiekvienas nugalėtas žmogus, nustotų niršti, paklustų nugalė- 
tojui ir pati apsivytų rankomis tavo kaklą, sakydama: "Anri, 
aš tave dievinu!". Tada aš ją atstumčiau ir atsakyčiau: "Nuo- 
stabioji ponia, aš prisikentėjau, dabar pakentėkite ir jūs". 

Anri griebė brolį už rankos. 

- Žuajezai, - pasakė jis, - juk tu pats netiki tuo, ką sakai. 

- Prisiekiu savo siela, tikiu. 

- Tu toks geras, kilnus! 

- Rodyti kilnią širdį beširdžiams žmonėms - tai savęs mul- 
kinimas. 

- O Žuajezai, Žuajezai, tu nepažįsti šitos moters. 

- Po velnių! Ir visai nenoriu jos pažinti. 

- Kodėl? 

- Todėl, kad ji mane priverstų padaryti tai, ką kiti pava- 
dintų nusikaltimu, o mano nuomone, tai būtų teisingas atpil- 
das. 

- Broli, - droviai šypsodamasis tarė Anri, - koks tu laimin- 
gas, kad nesi įsimylėjęs. Bet prašau jūsų, pone admirole, ne- 
kalbėkime daugiau apie mano meilės kvaitulį ir aptarkime 
karo reikalus! 

- Sutinku, nes kalbomis apie savo pamišimą, ko gero, išva- 
rysi iš proto ir mane. 

- Matai, mes neturime maisto. 

- Matau, bet aš jau galvojau, kaip jo gauti. 

- Ir ką nors sugalvojai? 

- Atrodo, taip. 

- Ką gi? 

- Aš negaliu iš čia pasitraukti, kol negausiu žinių apie ki- 
tus armijos dalinius. Juk čia patogi pozicija, ir aš esu pasiry- 
Žęs ją ginti net jei užpultų penkiskart stipresnės pajėgos už 
manąsias. Bet pasiųsiu būrį drąsuolių į žvalgybą. Pirmiausia 
jie parūpins žinių, nes dabar tai yra pagrindinis penas mūsų 
žmonėms, o paskui - maisto; šita Flandrija iš tikrųjų graži 
šalis. 

- Nelabai graži, broli, nelabai! 

- O, aš kalbu apie Dievo sukurtą šalį, bet ne apie jos žmo- 
nes, nes tai, ką jis sukuria, žmonės tiktai gadina. Suprask, 
Anri, kokią baisią kvailystę padarė Anžu kunigaikštis, kokią 
partiją jis pralošė, kaip greit garbėtroška ir neapdairumas 
pražudė nelaimingą Fransua. Tegul ilsisi jo siela ramybėje, 
baikime apie jį kalbėti, nors, tiesą sakant, užuot pelnęs ir 
neblėstančią šlovę, ir vieną puikiausių Europos karalysčių, jis 
padėjo... kam? Vilhelmui Klastingajam. Beje, Anri, žinai, tie 
antverpeniečiai puikiai kovėsi! 

- Sako, kad tu, broli, taip pat. 

- Taip, tą dieną man puikiai sekėsi, be to, mane smarkiai 
pakylėjo vienas įvykis. 

- Koks? 

- Kovos lauke teko sukryžiuoti špagą su man gerai pažįsta- 
ma špaga. 

- Su prancūzu? 

- Taip, su prancūzu. 

- Ir jis buvo flamandų gretose? 

- Jų priešakyje. Anri, reikia šitą paslaptį atskleisti, kad 
nepasikartotų tai, kas atsitiko Salsedui Grevo aikštėje. 

- Brangusis mano valdove, didžiam mano džiaugsmui tu 
sugrįžai sveikas ir gyvas, aš kol kas nenuveikiau nieko, todėl 
reikia kažką daryti ir man. 

- Ir ką tu norėtum daryti? 

- Prašau, paskirk mane žvalgų vadu. 

- Ne, Anri, tai per daug pavojinga. Kitiems girdint, šito tau 
nesakyčiau, bet aš negaliu leisti, kad tu numirtum pražuvėlio, 
kitaip sakant, negarbinga mirtimi. Žvalgai gali susitikti būrį 
flamandų kaimiečių, apsiginklavusių spragilais ir dalgiais. Jūs 
nužudysite jų kad ir tūkstantį, bet štai išliks vienas gyvas, ir jis 
tave perpjaus pusiau arba subjauros. Ne, Anri, jei tu iš tikrųjų 
nori palikti šį pasaulį, aš tau surasiu garbingesnę mirtį. 

- Brolau, maldauju tave, patenkink mano prašymą. Aš bū- 
siu labai atsargus ir prižadu tau sugrįžti. 

- Gerai, aš viską suprantu. 

- Ką tu supranti? 

- Tu nutarei išbandyti, ar triukšmas, lydėsiantis didvyrišką 
poelgį, nesuminkštins kietos jos širdies. Prisipažink, kad tavo 
atkaklumą galima paaiškinti tik šitaip. 

- Jei pageidauji, broli, prisipažįstu. 

- Ką gi, tu teisus. Moterys, kurių nepalenksi karšta meile, 
dažnai susigundo vyro šlove. 

- Vadinasi, broli, tu paskirsi žvalgų vadu mane? 

- Reikės, jei tu šito labai nori. 

- Galėsiu eiti jau šiandien? 

- Būtinai, Anri. Juk pats supranti, kad mes daugiau laukti 
negalime. 

- Kiek man duosi žmonių? 

- Ne daugiau kaip šimtą. Aš negaliu susilpninti savo pozi- 
cijų, suprask, Anri. 

- Broli, gali paskirti ir mažiau. 

- Jokiu būdu. Būtų puiku, jei galėčiau jų duoti dvigubai 
daugiau. Duok man garbės žodį, kad stosi į mūšį tik tuo atve- 
ju, jei priešininkas turės ne daugiau kaip tris šimtus žmonių. 
Jei jų bus daugiau, atsitrauksi, bet į neišvengiamą pražūtį nei- 
Si. 

- Brolau, - tarė šypsodamasis Anri, - tu man brangiai par- 
duodi šlovę, kurios nenori suteikti veltui. 

- Tada, brangusis Anri, tu jos ir nenusipirksi, ir veltui ne- 
gausi. Žvalgų vadas bus kitas žmogus. 

- Brolau, įsakyk, ir aš viską įvykdysiu. 

- Tu stosi į kovą, jei priešų bus tiek pat, kiek ir tavo žmo- 
nių, arba, jei priešo pajėgos viršys tavąsias ne daugiau kaip 
du tris kartus. 

- Prisiekiu. 

- Puiku. Iš kokio pulko imsi žmonių? 

- Duok man šimtą Oniso raitininkų. Tarp jų yra daug ma- 
no draugų. Išsirinksiu tuos, kurie darys viską, ką panorėsiu. 

- Gerai, imk onisiečius. 

- Kada man išžygiuoti? 

- Tuoj pat. Įsakyk duoti žmonėms maisto vienai dienai, 
pašaro arkliams - dviem. Atmink, aš noriu gauti žinių kuo 
greičiau, ir iš patikimų šaltinių. 

- Vykstu, broli. Gal turi kokių slaptų pavedimų? 

- Niekam nepasakok apie kunigaikščio mirtį, tegul visi gal- 

voja, kad jis yra mano stovykloje. Sakyk, kad aš turiu karių 
kur kas daugiau nei jų yra iš tikrųjų. Jei netikėtai aptiksite 
kunigaikščio kūną, pagerbk jį kaip pridera. Nors jis blogas 
žmogus ir niekam tikęs karvedys, bet buvo iš valdančiųjų gi- 
minės. Liepk paguldyti jo kūną į ąžuolinį karstą, ir mes išsių- 
sime jo palaikus į Sen Deni, kur jis bus palaidotas šalia pran- 
cūzų karalių. 

- Gerai, brolau. Ir viskas? 

- Viskas. | 

Anri norėjo pabučiuoti broliui ranką, bet tas jį švelniai 
apkabino. 

- Anri, - tarė admirolas, - dar kartą pažadėk man, kad tu 
negudrauji ir nežadi pasinaudoti šita žvalgyba tam, kad gar- 
bingai numirtum. 

- Brolau, kada aš vykau pas tave į Flandriją, tokią mintį 
turėjau. Bet dabar, prisiekiu tau, šitos minties atsisakiau. 

- Kada gi? 

- Pieš dvi valandas. 

- Kodėl? 

- Atleisk, brolau, jei nutylėsiu. 

- Gerai, Anri, gerai, saugok savo paslaptį. 

- O, broli, koks tu esi man geras. 

Jaunuoliai, dar kartą apsikabinę, išsiskyrė, tačiau dar ne 
kartą atsigręžė ir pamojavo ranka, šypsodamiesi vienas ki- 
tam. 

IX 
ŽYGIS 


Netverdamas džiaugsmu, diu Bušažas nuėjo pas Remi ir 
Dianą. 

- Būkite pasirengę, po ketvirčio valandos išvykstame. Išėję 
koridoriumi ir nulipę mediniais laipais, prie durų rasite du 
pabalnotus arklius. Slapčia stebėkite mūsų būrį ir su niekuo 
nesileiskite į kalbas. 

Paskui Anri išėjo į juosiančią namą galeriją ir sušuko: 

- Oniso kavalerijos trimitininkai, kvieskite! 

Per miestelį nuaidėjo trimitai. Karininkas atsivedė savo 
vyrus, ir šie tuoj pat išsirikiavo priešais namą. 

Jiems iš paskos traukė tarnai, mulai ir du vežimai. Remi ir 
Diana, kaip buvo pataręs Anri, nepastebimai prisijungė prie 
vilkstinės. 

- Kareiviai, - tarė Anri, - mano brolis, admirolas de Žuaje- 
zas, patikėjo man vadovauti jūsų būriui, eisime į žvalgybą. 
Mane lydės šimtas jūsų vyrų. Užduotis pavojinga, bet jūs Žy- 
giuosite tam, kad išgelbėtumėte visus. Ar mane lydėti yra sa- 
vanorių? 

Trys šimtai vyrų kaip vienas žengė žingsnį į priekį. 

- Ponai, - tarė Antri, - visiems jums dėkoju. Ne veltui jūs 
buvote šaunus pavyzdys visai armijai. Bet aš galiu vestis su 
savimi tik šimtą-vyrų, pats jų nesirinksiu. Tegu nulemia atsi- 
tiktinumas. Pone, - kreipėsi jis į karininką, - prašyčiau jūsų 
mesti burtus. 

Kol karininkas darė tai, ko buvo paprašytas, Žuajezas da- 
vė broliui paskutinius nurodymus. 

- Anri, įdėmiai išklausyk, - pasakė jis. - Lyguma greitai 
džiūsta. Vietiniai gyventojai tikina, kad tarp Kontino ir Riu- 
pelmondo galima pravažiuoti. Jūs vyksite tarp Šeldės upės ir 

Riupelės upelio. Ant Šeldės kranto, dar prieš Riupelmondą, 
jūs surasite iš Antverpeno atplukdytas valtis, jomis persikelsi- 
te per Šeldę. Perplaukti Riupelės jums nereikės. Tikiuosi, kad 
dar nepasiekę Riupelmondo, rasite maisto sandėlių arba ma- 
lūnų. 

Išklausęs brolį, Anri delsė kalbėti. 

- Paskubėk, - pasakė Žuajezas. - Tu pamiršti svarbiausia. 
Mano žmonės suėmė tris valstiečius. Vieną iš jų aš atiduodu 
jums kaip palydovą. Ir jokio pasigailėjimo: po pirmo bandy- 
mo išduoti - kulka arba smūgis durklu. 

Tai taręs, jis apkabino brolį ir įsakė leistis į kelionę. Nie- 
ko nelaukdami, vyrai pajudėjo į priekį. 

Anri pastatė prie palydovo du kareivius su užtaisytais pis- 
toletais rankose. Remi ir jo palydovė atsidūrė toliau žmonių 
būryje. Anri nedavė jokių nurodymų, manydamas, kad ir taip 
pernelyg sužadintas visų smalsumas. Didesnės atsargumo prie- 
monės veikiau būtų kėlusios pavojų, o ne pagelbėjusios. 

O jis pats, nė nesižvalgydamas į jų pusę, užėmė savo vietą 
būrio priešakyje. 

Būrys žygiavo lėtai. Kartkartėmis arklių kanopos imdavo 
klimpti į purvą. Keliauninkai vis dar nerado kelio, kurio ieš- 
kojo, todėl arkliai buvo priversti eiti it supančioti. 

Retkarčiais lygumoje pasirodydavo kažkokios šmėklos, ku- 
rios, išsigandusios arklių kanopų bildesio, pasileisdavo bėgti. 
Tai galėjo būti valstiečiai, skubėję grįžti į gimtąsias vietas ir 
bijoję pakliūti į rankas priešams, kuriuos jie ketino sunaikin- 
ti, galėjo būti nelaimingi prancūzai, pusgyviai iš bado ir šal- 
čio, nebegalintys pasipriešinti ginkluotiems žmonėms; neži- 
nodami, kas - priešai ar draugai - juos vejasi, jie bandė kur 
nors pasislėpti nakčiai. 

Per dvi valandas nukeliavę pora Ijė, narsūs žvalgai pasie- 
kė Riupelės upės krantą, kur vingiavo akmenimis grįstas ke- 
lias. Bet dabar pavojų pakeitė sunkumai: du ar trys arkliai 

susižeidė į akmenis kojas ar, paslydę ant dumblinų akmenų, 
nugriuvo į upę kartu su savo raiteliais. Keletą kartų iš valčių, 
stovėjusių priešpriešinio kranto prieplaukoje, nuaidėjo šūviai: 
buvo sužeisti du tarnai ir kareivis. Viena kulka pataikė tar- 
nui, einančiam šalia Dianos, bet ji nė truputėlio neišsigando, 
jai tik tarno pagailo. Tokiomis sunkiomis sąlygomis Anri el- 
gėsi kaip tikras vadas ir puikus draugas. Jis ėjo į priekį, vers- 
damas sekti paskui jį kitus, ir pasikliovė ne tiek savo paties 
įžvalgumu, kiek arklio, kurį jam buvo davęs brolis, instinktu. 
Taigi jis vedė savo žmones rizikuodamas tik savo gyvybe. 

Netoli Riupelmondo, kareiviai sutiko pusę tuzino prancū- 
zų kareivių, susėdusių prie degančio durpių laužo. Nelaimin- 
gieji kepė arklienos gabalą: tai buvo vienintelis maistas, ku- 
rio jiems pavyko gauti per paskutines dvi paras. 

Pamatę raitelius, šios varganos puotos dalyviai baisiausiai 
išsigando. Keletas vyrų jau norėjo bėgti, bet vienas, likęs sė- 
dėti, sulaikė juos sakydamas: 

- Ko mums bijoti? Jei jie priešai, užmuš mus, ir galų gale 
viskas iš karto bus baigta. 

- Prancūzija, Prancūzija! - sušuko Anri, išgirdęs tuos žo- 
džius. - Eikite pas mus, vargšeliai. 

Nelaimingieji, pažinę savo žemiečius, nubėgo prie jų. Jiems 
tuojau pat padavė apsiaustus, pavaišino gurkšneliu kadagių 
trauktinės ir leido užsėsti ant arklių, už tarnų nugarų. Taigi 
jie prisijungė prie būrio. 

Pagaliau vėlai naktį jie pasiekė Šeldę. Prie pat kranto ka- 
reiviai aptiko du vyrus. Darkyta flamandų tarme jie įkalbinė- 
jo valtininką perkelti juos į kitą upės krantą. Šis atsisakinėjo 
ir net grasino. Leitenantas kalbėjo olandiškai. Jis įsakė bū- 
riui sustoti, o pats nedelsdamas tylutėliai prislinko prie besi- 
ginčijančių ir išgirdo, kaip valtininkas pasakė: 

“ - Jūs esate prancūzai, jūs turite čia mirti. Jūs nepakliūsite 
į aną krantą. 

Vienas iš vyrų įrėmė į valtininko kaklą durklą ir, jau nesi- 
stengdamas darkyti savo kalbos, gražia prancūzų kalba pasa- 
kė: 

- Nors tu ir flamandas, mirti teks tau, jei tuojau pat neper- 
kelsi mūsų į kitą krantą. 

- Laikykitės, pone, laikykitės! - sušuko leitenantas. - Po 
penkių minučių mes būsime su jumis. 

Išgirdę tuos žodžius, abu prancūzai nustebę atsisuko. Val- 
tininkas spėjo atrišti virvę, kuria valtis buvo pririšta prie kran- 
to, ir skubiai nuplaukti, palikęs juos ant kranto. 

Vienas iš kareivių, sumetęs, kaip jiems gali praversti toji 
valtis, paragino arklį upėn ir pistoleto šūviu nukovė valtinin- 
ką. 

Likusi be irklininko, valtis ėmė sukiotis į visas puses, bet 
ji dar nebuvo nuplaukusi iki upės vidurio, ir bangos atplukdė 
ją prie kranto. Abu su valtininku ginčijęsi vyrai tuojau pat 
įšoko į ją. Tokie jų veiksmai nustebino karininką ir jis pa- 
klausė: 

- Ei, ponai, prašom pasakyti, kas jūs tokie esate! 

- Ponai, mes esame jūrų pulko karininkai, o jūs, kaip ma- 
tyti, kavaleristai? 

- Taip, pone, ir mes džiaugiamės, kad galime būti jums 
naudingi. Ar nenorite prisijungti prie mūsų? 

- Su mielu noru, ponai. 

- Tuomet sėskite į vežimą, jei esate pavargę ir negalite 
eiti iš paskos pėsčiomis. 

- Leiskite sužinoti, kur jūs keliaujate? - paklausė iki šiolei 
tylėjęs antrasis jūrų karininkas. 

- Pone, mums įsakyta nusigauti iki Riupelmondo. 

- Būkite atsargūs, - kalbėjo toliau tas pats karininkas, - 
šiandieną rytą ta pačia kryptimi išvyko ispanų būrys, matyt, 
atvykęs iš Antverpeno. Auštant mes nutarėme rizikuoti. Dviem 
žmonėms pavojus negresia, bet jums, visam būriui... 

- Jūsų tiesa, - pasakė karininkas. - Aš tuojau pakviesiu mū- 
sų vadą. 

Jis pašaukė Anri. Šis priėjęs paklausė, kas atsitiko. 

- Reikalas tas, - ėmė aiškinti leitenantas, - kad štai tie 
ponai šiandien rytą susitiko ispanų būrį, kuris keliavo ta pa- 
čia kryptimi kaip ir mes. 

- Kiek žmonių buvo būryje? - paklausė Anri. 

- Penkiolika. 

- Na ir kas, jus tai baugina? 

- Ne, pone grafe, bet aš manau, kad valtį reikėtų pasiimti 
su savimi. Į ją gali sutilpti dvidešimt žmonių ir, jei reikės 
keltis per upę, pakaks penkių kartų; arklius laikysime už pa- 
vadžių. 

„- Gerai, - atsakė Anri, - imame valtį. Atrodo, ten, kur Riu- 
pelė įteka į Šeldę, yra keletas namų. 

- Ten visas kaimas, - pasigirdo balsas. 

- Vykstame ten. Vieta, kur susilieja abi upės, turėtų būti 
puiki pozicija. Į priekį, kavaleristai! Tegul du žmonės sėda į 
valtį ir plukdo ją į tą pusę, kur trauksime mes. 

- Jei leisite, - paprašė vienas iš jūrų karininkų, - valtį irk- 
luosime mes. 

- Gerai, pone, - atsakė Anri, - bet nepaleiskite mūsų iš 
akių ir prisijunkite prie mūsų, kai tik įžengsime į kaimelį. 

- Ojei mūsų paliktą valtį pagrobs? 

- Prie pat kaimelio jūs rasite postą, kuriame lauks dešimt 
žmonių. Jiems ir atiduosite valtį. 

- Puiku, - tarė jūrų karininkas ir stipriu irklo mostu atsiyrė 
nuo kranto. 

- Keista, - vėl leisdamasis į kelią pasakė Anri. - Tą balsą 
aš esu kažkur girdėjęs. 

Po valandos jie jau buvo kaime, iš tiesų užimtame ispanų 
būrio, apie kurį buvo kalbėjęs jūrų karininkas. Netikėtai už- 
pulti ispanai beveik nesipriešino. Anri įsakė nuginkluoti be- 

laisvius ir uždaryti juos viename iš tvirčiausių kaimo namų. 
Juos saugojo dešimt vyrų. Kitus dešimt jis pasiuntė saugoti 
valties ir po dešimtį pastatė įvairiose kaimo vietose, pažadė- 
jęs pakeisti juos po valandos. Paskui pasikeisdami po dvide- 
šimt žmonių papietavo name priešais tą namą, kuriame buvo 
uždaryti ispanų belaisviai. Trims pirmoms grupėms pietūs jau 
buvo pagaminti: tai buvo ispanams paruoštas valgis. 

Antrame aukšte Anri išrinko kambarį Dianai ir Remi - jis 
nenorėjo, kad jie vakarieniautų drauge su visais. Prie stalo jis 
pasodino leitenantą ir dar septyniolika žmonių, paskui liepė 
pakviesti prie jo stalo jūrų karininkus, kurie atplukdė valtį. 

Prieš pasistiprindamas, jis išėjo patikrinti sargybos postų. 

Po pusvalandžio Anri grįžo. Pusvalandžio jam pakako ap- 
rūpinti maistu ir kambariais visus savo žmones bei duoti būti- 
nus nurodymus tam atvejui, jei netikėtai užpultų olandai. Nors 
jis ir prašė, kad kareiviai vakarieniautų be jo, jie jo sugrįži- 
mo laukė susėdę prie stalo; kai kurie nuvargę vyrai snaudė 
sėdėdami ant kėdžių. 

Kai grafas parėjo, jie atsibudo, o tie, kurie nebuvo užmi- 
gę, pašoko ant kojų. Anri apžiūrėjo erdvų kambarį. 

Prie lubų kabančios varinės lempos skleidė blankią švie- 
są. 

Stalas, ant kurio buvo padėta kvietinės duonos, kiaulienos, 
stovėjo bokalai su putojančiu alum, būtų sužadinęs kiekvieno, 
ne tik parą nevalgiusių ir negėrusių Žmonių apetitą. 

Grafui parodė jam paliktą garbingiausią vietą. 

Jis atsisėdo ir ėmė raginti: 

- Ponai, valgykite. 

Matydamas, kaip garsiai ėmė tarškėti peiliai ir šakutės, 
vos tik jis ištarė šiuos žodžius, Anri suprato, kad jo laukė ne- 
kantriai ir sutiko su didžiausiu džiaugsmu. 

- Beje, ar sugrįžo du mūsų jūrų karininkai? - paklausė An- 
ri leitenanto. 

- Taip, pone. 

- Kur jie? 

- Štai ten, prie stalo galo. 

Ir iš tiesų karininkai sėdėjo pačiame tolimiausiame stalo 
kampe, išsirinkę pačią tamsiausią vietą. 

- Ponai, kreipėsi į juos Anri, - ten nepatogu sėdėti ir jūs, 
man atrodo, nieko nevalgote. 

- Dėkojame, pone grafe, - atsakė vienas iš jų, - mes labai 
pavargę, mums dabar labiau reikia poilsio, o ne valgio. Apie 
tai mes jau kalbėjome su jūsų karininkais, bet jie paaiškino, 
kad jūs įsakėte vakarieniauti drauge su visais. Mums tai dide- 
lė garbė, dėkojame. Bet jei malonėtumėte nelaikyti čia mūsų 
ilgiau ir įsakytumėte nuvesti į kambarį... 

Anri klausėsi labai įdėmiai, bet buvo aišku, kad pašneko- 
vo balsas jį domina labiau negu pats atsakymas. 

- Jūsų draugas galvoja taip kaip ir jūs? - paklausė Anri, 
kai karininkas nutilo. 

Tai pasakęs, diu Bušažas taip atidžiai pažiūrėjo į antrą 
karininką, laikantį rankoje nudėvėtą kepurę ir vis tebetylintį, 
kad visi sėdintieji prie stalo irgi įbedė į jį žvilgsnius. 

Priverstas ką nors atsakyti, karininkas teištarė du žodžius: 

- Taip, grafe. 

Išgirdęs šį balsą, Anri krūptelėjo. 

Paskui jis atsistojo ir ryžtingai nuėjo ten, kur sėdėjo abu 
karininkai. Visi įdėmiai stebėjo Anri, iš jo elgesio buvo maty- 
ti, kad jis labai nustebęs. 

Anri sustojo prie karininkų. 

- Pone, teikitės padaryti man vieną malonę, - kreipėsi An- 
ri į tą, kuris kalbėjo pirmas. 

- Kokią, grafe? 

- Įtikinkite mane, kad nesate tikras pono d'Orilji brolis, o 
gal ir pats ponas Orilji. 

- Orilji? - sušuko visi susirinkusieji. 

- Ojūsų palydovo, - kalbėjo toliau Anri, - aš nuolankiai 
prašau pakelti jo veidą slepiančią kepurę, antraip būsiu pri- 
verstas pavadinti jį monsinjoru ir žemai prieš jį nusilenkti. 

Tai sakydamas, Anri nusiėmė kepurę ir žemai nusilenkė 
nepažįstamajam. 

Tas pakėlė galvą. 

- Jo didenybė Anžu kunigaikštis! - sušuko karininkai vienu 
balsu. 

- Kunigaikštis gyvas! 

- Ką gi, ponai, - atsakė karininkas, - jei jūs pasirengę pri- 
pažinti savo nugalėtą pabėgėlį princą, aš netrukdysiu išsilieti 
jausmams, kurie mane be galo jaudina. Ponai, jūs nesuklydo- 
te, aš tikrai esu Anžu kunigaikštis. 

- Tegyvuoja monsinjoras! - sušuko karininkai. 


X 
POLIS EMILIS 


Nors ir koks nuoširdus buvo šis pasveikinimas, kunigaikš- 
tis sutriko. 

- Tyliau, ponai, tyliau, - pasakė jis, - nesidžiaukite dėl ma- 
no daliai tekusios sėkmės. Aš džiaugiuosi, kad nežuvau, bet 
patikėkite, jei nebūtumėte manęs atpažinę, nebūčiau pirmas 
ėmęs džiūgauti dėl to, kad išlikau gyvas. 

- Kaip, monsinjore! - sušuko Anri. - Jūs mane pažinote, jūs 
atsidūrėte tarp prancūzų, jūs matėte, kaip mes sielvartavome 
dėl jūsų žūties, ir jūs nepasakėte mums, kad liūdime be reika- 
lo! 

- Pone, pone! - pasigirdo balsai. 

- Ne, iš tiesų, - tarė kunigaikštis, - aš panašus į Aleksandrą 
Makedonietį. Į karo veiksmus aš žiūriu kaip į meną ir, kaip 

visi meno žmonės, esu ambicingas. Tai šit, padėjęs ranką ant 
širdies, turiu prisipažinti, kad tikriausiai padariau klaidą. 

- Monsinjore, - pasakė Anri, nudūręs žvilgsnį, - prašau, ne- 
kalbėkite apie tokius dalykus. 

- Kodėl? Nuodėmių nedaro tik šventasis tėvas, bet nuo Bo- 
nifaco VIII laikų ši sąvoka apskritai diskutuotina. 

- Pagalvokite, monsinjore, kas būtų atsitikę, jei staiga kas 
nors iš čia esančių būtų pabandęs apie šiuos įvykius pareikšti 
savo nuomonę ir toji nuomonė būtų buvusi neigiama. 

- Nair kas! Argi manote, kad aš pats nesmerkiu savęs, ir 
labai griežtai - ne už tai, kad pradėjau mūšį, o už tai, kad jį 
pralaimėjau. 

- Monsinjore, toks jūsų gerumas kelia mums nerimą ir, leis- 
kite pasakyti, jūsų linksmumas atrodo dirbtinis. Jūsų šviesybe, 
teikitės nuraminti mus, pasakęs, kad nebesikankinate. 

Baisus debesis nuslinko princo kakta ir tarytum užtemdė 
veidą, likimo jau pažymėtą nelaimę lemiančiu gedulu. 

- Ne, ne, - atsakė jis. - Aš, ačiū Dievui, dabar esu sveikes- 
nis nei kada nors anksčiau ir puikiai jaučiuosi tarp jūsų. 

Karininkai nusilenkė. 

- Diu Bušažai, kiek Žmonių jūs turite? - paklausė kuni- 
gaikštis. 

- Šimtą penkiasdešimt, monsinjore. 

- Taip, taip, šimtas penkiasdešimt iš dvylikos tūkstančių, 
toks pat santykis buvo ir po mūšio prie Kanų. Ponai, į Antver- 
peną nukeliaus daug jūsų žiedų, bet aš abejoju, ar jų prireiks 
flamandėms gražuolėms, nebent vyrai apipjaustytų joms pirš- 
tus savo peiliais. Tie peiliai puikiai pjovė! 

- Monsinjore, - tarė Anri, - jei mūsų mūšis yra Kanų mūšis, 
tai mes laimingesni už romėnus, nes mes išsaugojome savąjį 
Polį Emilį. 

- Prisiekiu, ponai, Antverpeno Polis Emilis - tai Žuajezas, - 

pasakė kunigaikštis, - ir, be abejo, kad būtų visiškas sutapimas, 
tavo brolis turėtų būti žuvęs, ar ne, diu Bušažai? 

Išgirdus tokį šaltakraujišką klausimą, Anri širdis kone ply- 
šo iš skausmo. 

- Ne, monsinjore, - atsakė jis, - jis gyvas. 

- O, juo geriau, - atšiauriai šypsodamasis tarė kunigaikštis, - 
šaunusis mūsų Žuajezas liko gyvas! Kur jis, aš noriu jį apkabin- 
ti. 

- Monsinjore, čia jo nėra. 

- Vadinasi, jis sužeistas? 

- Ne, monsinjore, jis sveikas ir nenukentėjęs. 

- Bet, kaip ir aš, jis, deja, - klajoklis, išalkęs, užsitraukęs 
gėdą vargšas karys. Teisingai sakoma: kautis kardu - garbin- 
ga, bet paskui ima lietis kraujas, o tada lauk ašarų. 

- Pone, aš nesu girdėjęs tokio posakio. Ir vis dėlto džiau- 
giuosi galėdamas jums, jūsų šviesybe, pranešti, kad mano bro- 
lis turėjo laimę išgelbėti tris tūkstančius žmonių. Už septynių 
ljė nuo čia jie užėmė nemažą miestelį, o aš, kaip matote, jūsų 
šviesybe, esu jo kariuomenės žvalgas. 

Kunigaikštis pabalo. 

- Trys tūkstančiai žmonių! - pakartojo jis. - Ir tuos tris tūks- 
tančius išsaugojo Žuajezas. Bet ar tu žinai, kad tavo brolis - 
tikras Ksenofontas? Velniai rautų, man labai pasisekė, kad 
mano brolis atsiuntė pas mane tavąjį. Antraip būtų tekę grįžti 
į Prancūziją visiškai vienam. Tegyvuoja Žuajezas! Tegul skra- 
džiai į žemę Valua rūmai! Dievaži, ne karališkieji rūmai tu- 
rėtų rinktis devizą Hilariter. 

- Monsinjore, 0, monsinjore! - sušnibždėjo diu Bušažas, su- 
krėstas to, kad kunigaikštis, nors ir dedasi esąs linksmas, šir- 
dyje slepia baisų pavydą. 

- Galvą guldau, aš sakau tiesą, ar ne, Orilji? Mes grįžta- 
me į Prancūziją lygiai kaip Pranciškus I po mūšio prie Pavi- 

jos. Viskas prarasta, garbė sutrypta. Cha, cha, cha! Štai tikra- 
sis Prancūzijos karališkųjų rūmų devizas. 

Šis lyg rauda nuskambėjęs juokas buvo sutiktas niūria tyla, 
kurią nutraukė Anri, sakydamas: 

- Monsinjore, papasakokite mums, kaip Prancūzijos ange- 
las sargas jus išgelbėjo. 

- O, brangus grafe, viskas labai paprasta. Greičiausiai Pran- 
cūzijos angelas sargas tą momentą turėjo svarbesnių reikalų, 
todėl man teko gelbėtis pačiam. 

- Bet kaip, monsinjore? 

- Buvau priverstas bėgti kiek tik kojos įkerta. 

Nė vienas iš čia esančių net nenusišypsojo, išgirdęs šiuos 
šmaikščius žodžius, už kuriuos pats kunigaikštis, be abejonės, 
būtų pasiuntęs myriop kiekvieną, kas tik juos būtų ištaręs. 

“ - Jūsų šviesybe, visi žino, koks jūs šaltakraujiškas, drąsus ir 
talentingas karvedys, - pasakė Anri, - nedraskykite mums šir- 
dies, kaltindamas save tariamomis klaidomis. Pats puikiau- 
sias karvedys gali patirti pralaimėjimą, net Hanibalas pralai- 
mėjo romėnams prie Zamos. 

- Taip, - atsakė kunigaikštis, - bet Hanibalas laimėjo mū- 
šius prie Trebijos, Trazimeno ežero ir prie Kanų, o aš telai- 
mėjau kovą prie Kato-Kambrezi. Teisybę pasakius, to mažo- 
ka, kad mane būtų galima lyginti su Hanibalu. 

- Monsinjore, jūs teikiatės juokauti sakydamas, kad bėgo- 
te? 

- Ne, velniai rautų! Nė negalvoju juokauti. Diu Bušažai, 
argi tu manai, kad dabar laikas juokauti? 

- Grafe, negi buvo galima elgtis kitaip? - įsiterpė Orilji, 
nusprendęs, kad atėjo momentas, kai reikia paremti savo val- 
dovą. 

- Nutilk, Orilji, - nutraukė jį kunigaikštis. - Geriau paklausk 
de Sent Enjano šešėlio, ar buvo galima nebėgti. 

Onilji nulenkė galvą. 

- Ak taip, juk jūs nežinote, kas atsitiko Sent Enjanui. Aš 
pats jums papasakosiu apie tris grimasas. 

Išgirdę šį naują pasibjaurėjimą keliantį juokelį, karinin- 
kai paniuro, nekreipdami dėmesio, kad šitai gali nepatikti 
kunigaikščiui. 

- Taigi, ponai, įsivaizduokite, - dėdamasis, kad nepastebi 
visus užplūdusio nepasitenkinimo, pradėjo savo pasakojimą 
princas, - įsivaizduokite, kad tą minutę, kai mūšis jau buvo 
pralaimėtas, Sent Enjanas surinko aplinkui save penkis šim- 
tus raitelių ir, užuot atsitraukęs, kaip tokiais atvejais yra da- 
roma, prijojo prie manęs ir pasakė: "Monsinjore, reikia tuo- 
jau pat kilti į ataką!" - "Kaip tai kilti? - paklausiau aš. - Jūs iš 
galvos išsikraustėte, Sent Enjanai, prieš vieną mūsų karį stos 
šimtas." - "Tebūnie nors ir tūkstantis prieš vieną, - nutaisęs 
baisią grimasą, atsakė jis, - aš eisiu į ataką." - "Eikite, mano 
drauge, eikite, - atsakiau, - aš į ataką neisiu, aš elgsiuosi visai 
kitaip." Tuomet duokite man savo arklį, kuris vos laikosi ant 
kojų, o pats paimkite manąjį, jis nepavargęs. Aš juk neketinu 
bėgti, man tiks bet koks arklys." Ir iš tiesų jis atidavė man 
juodą arklį, o pats pasiėmė baltąjį, sakydamas: "Prince, su 
šiuo ristūnu per keturias valandas jūs nujosite dvidešimt Ijė". 
Paskui, atsisukęs į savo vyrus, sušuko: "Į priekį visi tie, kurie 
savo priešams nenori atsukti nugarų!" Ir jis puolė priešus, jo 
veidą iškreipė dar baisesnė grimasa nei ankstesnioji. Jis tikė- 
josi sutikti žmones, o sutiko vandenį. Aš tai buvau numatęs: 
Sent Enjanas ir ištikimi jo riteriai žuvo. Jei jis, užuot rodęs 
niekam nereikalingą narsą, būtų manęs paklausęs, dabar sė- 
dėtų su mumis už stalo ir taip bjauriai nesivaipytų, kaip tai 
buvo daręs du kartus. 

Siaubas sukaustė visus čia susirinkusius. 

"Šis niekšas neturi širdies, - pagalvojo Anri. - Kaip gaila, 
kad šį žmogų ištikusi nelaimė, gėda, o svarbiausia, jo užima- 
ma padėtis neleidžia iškviesti jį į dvikovą - tai su džiaugsmu 
padarytų bet kuris iš mūsų." 

- Ponai, - tyliu balsu pasakė Orilji, pajutęs, kaip čia esan- 
čius drąsuolius sukrėtė princo žodžiai, - juk matote, į kokią 
sunkią padėtį pakliuvo monsinjoras, nekreipkite dėmesio į jo 
žodžius. Man atrodo, kad po to, kai jį ištiko nelaimė, retkar- 
čiais jis ima klejoti. 

- Štai kaip atsitiko, Sent Enjanas mirė, o aš esu gyvas, - 
tuštindamas stiklinę, kalbėjo princas. - Beje, savo žūtim jis 
padarė man paskutinę paslaugą: jis jojo ant mano arklio, to- 
dėl visi nusprendė, kad žuvau aš, ir tas garsas pasklido ne tik 
tarp prancūzų karių, bet ir tarp flamandų, kurie mane perse- 
kiojo. Bet nusiraminkite, ponai, gerieji flamandai neilgai džiū- 
gaus. Mes atsilyginsime tuo pačiu, tai bus kruvinas revanšas, 
ir jau nuo vakar dienos, bent jau savo mintyse, aš renku pačią 
didžiausią armiją, didesnę už bet kada anksčiau egzistavusią. 

- O kol kas, monsinjore, - tarė Anri, - imkitės vadovauti 
mano būriui. Man, kukliam dvariškiui, netinka duoti įsaky- 
mus ten, kur yra Prancūzijos karališkųjų rūmų atstovas. 

- Sutinku, - atsakė princas, - ir pirmiausia visiems įsakau 
vakarieniauti. Beje, visų pirma tai liečia jus, diu Bušažai, jūs 
netgi neprisilietėte prie savo valgio. 

- Pone, aš nealkanas. 

- Tuomet, mano drauge diu Bušažai, dar kartą patikrinkite 
postus. Praneškite vadams, kad aš esu gyvas, bet paprašykite, 
kad savo džiaugsmo nereikštų labai audringai. Juk mes dar 
turime užimti kokius nors patikimus įtvirtinimus ir susijungti 
su mūsų nenugalimojo Žuajezo armija. Atvirai prisipažįstu: 
dabar, kai perėjau ugnį ir vandenį, visai nenoriu būti paimtas 
į nelaisvę. 

- Monsinjore, jūsų šviesybės Žodžiai man - įsakymas, ir nie- 
kas, išskyrus šiuos ponus, nesužinos, kad jūs suteikėte mums 
garbę būti su mumis. 

- Ir jūs, ponai, išsaugosite paslaptį? - paklausė kunigaikš- 
tis. 

Visi tylėdami nulenkė galvas. 

- Grafe, eikite patikrinti postus. 

Diu Bušažas išėjo iš salės. | 

Kaip matote, šiam pralaimėjimą patyrusiam bastūnui ir bėg- 
liui akimirkos pakako, kad jis vėl taptų griežtu ir nerūpestin- 
gu valdovu. 

Vadovauti šimtui žmonių ar šimtui tūkstančių - vis tiek va- 
dovauti. Anžu kunigaikštis lygiai taip būtų elgęsis ir su Žua- 
jezu. Valdovai visuomet reikalauja ne to, ko nusipelnė, o to, 
kas, anot jų, priklauso jiems pagal užimamą padėtį. 

Kol diu Bušažas jam duotą užduotį vykdė taip kruopščiai, 
kad niekam nebūtų atėjusi į galvą mintis, jog jį žemina paval- 
dinio padėtis, Fransua klausinėjo, o Orilji, šeimininko šešė- 
lis, mėgdžiojantis visus jo veiksmus, irgi neatsiliko nuo savo 
valdovo. 

Kunigaikštį labai stebino tai, kad diu Bušažas, turintis tokį 
aukštą rangą, sutiko vadovauti būriui žmonių ir iškeliavo į 
pavojingą kelionę. Tokią užduotį reikėjo skirti kokiam nors 
leitenantui, o ne vyriausiojo admirolo broliui. 

Princui viskas kėlė įtarimą, o visus įtarimą keliančius da- 
lykus reikėjo patikrinti. Jis atkakliai klausinėjo ir galų gale 
sužinojo, kad admirolas sutiko leisti brolį į žvalgybą tik nusi- 
leidęs jo paties prašymui. 

- Kodėl, koki tikslą turėdamas grafas atkakliai siekė, kad 
jam duotų tokią menkavertę užduotį? - klausė jis. 

- Pirmiausia jis norėjo padėti armijai, - atsakė jūrų kari- 
ninkas, - dėl šito aš esu tikras. 

- Jūs pasakėte "pirmiausia". Pone, kokių tikslų jis dar sie- 
kė? 

- Ak, monsinjore, šito aš nežinau, - atsakė karininkas. 

- Jūs mane apgaudinėjate arba pats apsigaunate, pone. Jūs 
tai žinote. 

- Monsinjore, net jūsų šviesybei aš galiu nurodyti tik tas 
priežastis, kurios susijusios su mano tarnyba. 

- Matote, ponai, - tarė princas, kreipdamasis į keletą už 
stalo tebesėdinčių karininkų, - aš buvau teisus, kai norėjau, 
kad manęs neatpažintų. Pasirodo, mano armijoje esama pa- 
slapčių, apie kurias man nepranešama. 

- O, monsinjore, jūs neteisingai supratote atsargų mano 
elgesį: tai asmeninė grafo diu Bušažo paslaptis. Argi negalė- 
jo atsitikti taip, kad, tarnaudamas visų interesams, ponas An- 
ri panoro pasitarnauti kam nors iš savo giminaičių ar artimų 
draugų. 

- Kas čia yra iš grafo giminaičių ar artimų draugų? Aš 
noriu jį apkabinti! 

- Pone, - pagarbiai familiariu tonu, prie kurio seniai buvo 
pripratęs, tarė Orilji, - aš kai ką jau Žinau, ir čia nėra nieko, 
kas galėtų sukelti jums įtarimą. Giminaitis, kurį diu Bušažas 
norėjo apsaugoti, yra... 

- Na, - paragino princas, - sakykite viską, Orilji. 

- Tai šit, monsinjore, tai yra giminaitė. 

- Cha, cha, cha! - nusikvatojo kunigaikštis. - Kodėl iš karto 
šito man nepasakė? Brangusis Anri!.. Bet juk tai supranta- 
ma... Gerai, gerai, nekreipsime dėmesio į.giminaitę ir dau- 
giau apie ją nebekalbėsime. 

- Jūsų šviesybe, tai bus visų geriausia, - pasakė Orilji, - 
juolab kad visa tai gana paslaptinga. 

- Kodėl? 

- Toji būtybė it garsioji Bradamanta, kurios istoriją aš dau- 
gybę kartų esu jums deklamavęs, jūsų šviesybe, slepiasi po 
vyriškais drabužiais. 

- O, monsinjore, - sulemeno jūrų karininkas, - man atrodo, 
kad ponas Anri labai gerbia šią damą ir tikriausiai būtų ne- 
patenkintas, jei kas nors iš mūsų imtų pernelyg smalsauti. 

- Žinoma, žinoma, pone karininke. Mes tylėsime it van- 


16. Keturiasdešimt penki II t. 

dens į burną prisisėmę, būsime nebyliai kaip vargšelis Sent 
Enjanas. Bet jeigu pamatysime tą damą, stengsimės apseiti 
be jokių grimasų... O, būdamas tarp kavaleristų, Anri vežasi 
su savimi giminaitę! Orilji, o kur ji? 

- Antrame aukšte. 

- Kaip? Čia, šiame name? 

- Taip, monsinjore. Bet tyliau! Štai ir ponas diu Bušažas. 

- Tss! - pasakė kvatodamas princas. 


XI 
KUNIGAIKŠTĮ ANŽU APNINKA PRISIMINIMAI 


Grįždamas jaunuolis išgirdo piktą princo juoką. Bet jis per- 
nelyg mažai buvo bendravęs su jo šviesybe ir negalėjo žinoti, 
kokius pavojus slepia Anžu kunigaikščio linksmumas. 

Iš kai kurių vyrų sutrikusių veidų Anri būtų galėjęs paste- 
bėti, kad tuo metu, kai jis buvo išėjęs, kunigaikštis apie jį 
kalbėjo nepalankiai ir, jam atėjus, nutilo. 

Bet Anri nebuvo įtarus ir negalėjo numanyti, kas čia vyks- 
ta. Tarp vyrų nebuvo artimo draugo, kuris būtų galėjęs jam 
viską papasakoti. 

Be to, Orilji įdėmiai visus stebėjo, o kunigaikštis, be abe- 
jo, buvo numatęs veiksmų planą ir laikė Anri prie savęs iki 
tol, kol visi pokalbį girdėję raitininkai išėjo. 

Kunigaikštis padarė keletą pakeitimų sargybos postuose. 
Anri savo būstine buvo pasirinkęs namą, kuriame apsistojo 
Diana. Į kitą svarbų postą jis nusiuntė karininką. 

Kunigaikštis, tapęs viršininku, dabar užėmė Anri vietą, o 
Anri pasiuntė ten, kur šis buvo pasiuntęs karininką. Anri ne- 
nustebino toks sprendimas. Princas atkreipė dėmesį, kad tai 
svarbiausias postas ir pavedė grafui jį kontroliuoti. Tai buvo 

suprantama, ir visi, net ir pats Anri, apsigavo patikėję gerais 
kunigaikščio ketinimais. 

Norėdamas duoti nurodymus jūrų karininkui, Anri priėjo 
prie jo. Nieko keisto, kad jo globai jis nutarė atiduoti du žmo- 
nes, kuriais pats rūpinosi, o dabar buvo priverstas palikti, nors 
ir trumpam. 

Nespėjo jis pasakyti karininkui nė dviejų žodžių, kai į jų 
pokalbį įsiterpė kunigaikštis. 

- Paslaptys! - šypsodamasis klastinga šypsena, pasakė jis. 

Per vėlai karininkas suprato, ką buvo padaręs. Atgailau- 
damas ir norėdamas pagelbėti grafui, jis tarė: 

- Ne, monsinjore, grafas manęs tik paklausė, kiek mes tu- 
rime sauso ir tinkamo naudoti parako. 

Taip sakydamas, karininkas turėjo du tikslus. Pirmiausia, 
jis norėjo išsklaidyti kunigaikščio įtarinėjimus, jei jų būtų bu- 
vę, 0 antra, duoti suprasti grafui, kad jis turi sąjungininką, 
kuriuo gali pasikliauti. 

- A, tuomet kitas reikalas, - atsakė kunigaikštis, priverstas 
parodyti, kad patikėjo šiuo paaiškinimu, antraip pats būtų lei- 
dęs save pažeminti. 

Pasinaudojęs tuo, kad kunigaikštis nusisuko į durų pusę, 
kurias tuo metu kažkas atidarė, karininkas skubiai sušnibždė- 
jo Anri: 

- Jo šviesybė žino, kad jus kažkas lydi. 

Diu Bušažas krūptelėjo, bet jau buvo vėlu, nevalingas An- 
ri judesys neliko nepastebėtas kunigaikščio. Apsimetęs, kad 
nori įsitikinti, ar visi jo paliepimai įvykdyti, jis pasiūlė grafui 
drauge su juo nueiti iki svarbiausio sargybos posto. Anri neli- 
ko nieko kito, kaip tik sutikti. Jis labai norėjo įspėti Remi, 
patarti jam būti budriam ir apgalvoti atsakymus į klausimus, 
kuriuos jam gali užduoti. Bet Anri tegalėjo padaryti viena - 
atsisveikindamas pasakyti karininkui: 

- Saugokite paraką, saugokite jį taip, kaip  dikočiai aš pats. 

- Klausau, pone grafe, - atsakė jaunuolis. 

Kai jie išėjo, kunigaikštis paklausė diu Bušažo: 

- Kur tas parakas, grafe, kuriuo jūs liepėte rūpintis tam 
jaunuoliui? 

- Name, kur įkurdinau štabą, jūsų šviesybe. | 

- Būkite ramus, diu Bušažai, - kalbėjo toliau kunigaikštis, - 
aš gerai suprantu, kaip svarbu turėti parako atsargų, ypač da- 
bar, todėl skirsiu tam ypatingą dėmesį. Jį saugos ne jūsų bi- 
čiulis, aš pats tuo pasirūpinsiu. 

Čia jų pokalbis nutrūko. Jie tylėdami atvyko prie dviejų 
upių santakos. Keletą kartų pakartojęs diu Bušažui, kad šis 
jokiu būdu nepaliktų posto prie upės, kunigaikštis grįžo į kai- 
melį ir nuskubėjo ieškoti miegančio Orilji. Jis jį rado name, 
kuriame vakarieniavo. Įsisupęs į kažkieno apsiaustą, Orilji 
miegojo ant suolo. 

Kunigaikštis sudavė jam per petį ir tas pabudo. 

Orilji patrynė akis ir įsmeigė žvilgsnį į kunigaikštį. 

- Ar girdėjai? - paklausė pastarasis. 

- Taip, monsinjore, - atsakė Orilji. 

- O ar žinai, ką turiu galvoje? 

- Be abejo. Nepažįstamą damą, grafo diu Bušažo giminai- 
tę. 

- Gerai. Matau, kad Briuselio porteris ir Luveno alus ne- 
pritemdė tavo proto. 

- Ką jūs, monsinjore. Įsakykite arba duokite bent ženklą ir 
įsitikinsite, kad aš tebesu išradingas. 

- Jeigu taip, duok laisvę savo fantazijai, o visa kita atspėk 
pats. | 
- Monsinjore, aš jau atspėjau: jūsų smalsumas ypač suža- 
dintas. 

- O, velniai rautų! Žinai, tai mano būdo savybė. O tu pasa- 
kyk man, kas sužadino mano smalsumą. 

- Jūs norite žinoti, kokia žavi būtybė per ugnį ir vandenį 
seka paskui brolius Žuajezus. 

- Per mille pericula Martis!?, kaip pasakytų mano sesutė 
Margo, jei ji čia būtų. Tu tiksliai pataikei, Orilji. Beje, ar tu 
jai parašei? 

- Kam, monsinjore? 

- Mano seseriai Margo. 

- O ar aš turėjau parašyti jos didenybei? 

- Be abejo. 

- Apie ką? 

- Apie tai, kad mes pralaimėjome, velniai rautų, kad mus 
sutriuškino ir kad jai reikia stengtis išlikti ramiai. 

- Kodėl, monsinjore? 

- Ogi todėl, kad Ispanija, atsikračiusi manęs šiaurėje, puls 
ją iš pietų. 

- A, teisybė. 

- Tai ar parašei? 

- Pasigailėkite, monsinjore... 

- Tu miegojai. 

- Taip, turiu prisipažinti. Bet net jeigu man būtų šovusi į 
galvą mintis parašyti, kaip aš būčiau galėjęs tai padaryti, mon- 
sinjore? Aš neturiu nei popieriaus, nei rašalo, nei plunksnos. 

- Tai paieškok! Ouaere et invenies!“, sakoma Evangelijoje. 

- Bet, po perkūnais, jūsų didenybe, ar būčiau galėjęs tai 
padaryti troboje valstiečio, kuris, galvą guldau, nemoka rašy- 
ti? 

- O tu, kvaiša, vis tiek ieškok, O jei to nerasi, rasi... 

- Ką?.. 

- Ką nors kita. 

- O, na ir kvailys esu! - pliaukštelėjęs sau per kaktą, sušu- 
ko Orilji. - Taip, taip, jūs teisus, jūsų šviesybe, mano mintys 


15 Per tūkstančius karo pavojų (Iot.). 
16 Kas ieško, tas randa (Iot.). 

visai susidrumstė. Monsinjore, bet taip atsitiko todėl, kad aš 
nežmoniškai noriu miego. 

- Gerai, gerai, aš tikiu tavimi. Ir vis dėlto trumpam išvai- 
kyk visus miegus ir jei neparašei mano sesutei Margo, tuo- 
met aš pats jai parašysiu. Tik surask man tai, ko reikia laiškui 
parašyti. Ieškok, Orilji, ieškok ir negrįžk čia tol, kol nesurasi. 
O aš liksiu šiame kambaryje. 

- Skubu, monsinjore. 

- Ir jeigu ieškodamas... palauk... taip, jeigu ieškodamas pa- 
stebėsi, kad šis namas originalaus stiliaus... Juk žinai, Orilji, 
kaip man patinka flamandų namai. 

- Taip, monsinjore. 

- Tuomet tu mane pašauksi. 

- Tuojau pat pašauksiu, monsinjore, galite būti ramus. 

Orilji atsistojo ir lengvai it paukštis išplazdėjo į kaimyninį 
kambarį, kur buvo laiptai, vedantys į antrą aukštą. Kadangi 
jis išties buvo lengvas tarytum paukštis, tą akimirką, kai pa- 
statė koją ant pirmo laiptelio, pasigirdo tik tylus girgžtelėji- 
mas. Paskui jo žingsnių nebebuvo girdėti. 

Po penkių minučių Orilji grįžo pas savo šeimininką, kuris, 
kaip ir sakė, buvo įsikūręs didžiajame kambaryje. 

- Na, kaip? - paklausė jis. 

- Monsinjore, jei aš neapsirinku, šis namas labai įdomiai 
sumanytas. 

- Kodėl? 

- Po perkūnais! Į antro aukšto patalpas ne taip paprasta 
pakliūti. 

- Ką tu sakai? 

- Sakau, kad duris ten saugo drakonas. 

- Kokie kvaili juokai! 

- Deja, monsinjore, tai ne kvaili juokai, o liūdna realybė. 
Brangenybės saugomos antro aukšto kambaryje, o iš po to 
kambario durų sklinda šviesa. 

- Gerai. O kas paskui? 

- Monsinjore, jūs norėjote pasakyti: "O kas iš pradžių?" 

- Orilji! 

- Tai šit, monsinjore, prie to kambario slenksčio guli žmo- 
gus, įsisupęs į didelį pilką apsiaustą. 

- Oho! Ponas diu Bušažas leidžia sau pasiųsti kareivį, kad 
šis saugotų jo širdies damą? 

- Monsinjore, tai ne kareivis, greičiausiai tai damos ar pa- 
ties grafo tarnas. 

- O kaip tas tarnas atrodo? 

- Monsinjore, jo veido aš niekaip negalėjau įžiūrėti, užtat 
aiškiai mačiau didelį flamandų darbo peilį, užkištą už diržo. 
Jis stipriai suspaudęs jį rankoje. 

- Tai įdomu, - tarė kunigaikštis, - išjudink šį vaikiną, Oril- 
ji. 

- Na ne, monsinjore. 

- Ką tu sakai? 

- Drįstu pranešti, kad aš ne tik būsiu sužalotas peiliu, bet 
ir įsigysiu mirtiną priešą, poną de Žuajezą, rūmų numylėtinį. 
Jei jūs būtumėte Nyderlandų karalius, nusileisčiau, bet da- 
bar, monsinjore, mes su visais turime būti geruoju, ypač su 
tais, kas išgelbėjo mums gyvybę, o išgelbėjo broliai Žuajezai. 
Atsiminkite, monsinjore, jei jūs to nepasakysite, jie patys jums 
viską primins. 

- Tu teisus, Orilji, - treptelėjęs koja, atsakė kunigaikštis, - 
tu kaip visada teisus, ir vis dėlto... 

- Taip, suprantu, ir vis dėlto jūs, jūsų šviesybe, dvi pražūu- 
tingas savaites neregėjote nė vieno moters veidelio. Be abe- 
jo, aš čia nekalbu apie tuos polderiuose įsikūrusius gyvulius. 
Jie nenusipelnė vyrų ir moterų vardo. Tai tik patinai ir pate- 
lės, nieko daugiau. 

- Orilji, aš noriu pamatyti diu Bušažo meilužę. Ar girdi, aš 
noriu ją pamatyti! 

- Taip, monsinjore, girdžiu. 

- Tuomet atsakyk ką nors. 

- Galbūt jūs ją ir pamatysite, bet tik ne pro praviras duris. 

- Tebūnie taip, - sutiko princas, - jei ne pro duris, tai bent 
pro uždarytą langą. 

- O, puiki mintis, monsinjore, ir norėdamas įrodyti, kokia 
ji puiki, aš tuojau pat surasiu kopėčias. 

Orilji išslinko į kiemą ir pasuko pašiūrėn, kur karininkai 
buvo palikę savo arklius. Jis netruko surasti tai, ką beveik 
visada galima rasti pašiūrėje - kopėčias. Orilji vikriai išvin- 
guriavo tarp miegančių vyrų ir gyvulių, išėjo į lauką ir pastatė 
kopėčias prie namo sienos. 

Tik princas, niekinantis miesčionišką skrupulingumą, kaip 
ir visi apsigimę despotai, galėjo ryžtis tokiam diu Bušažą že- 
minančiam poelgiui. Jo nesustabdė net tai, kad netoliese sto- 
vėjo belaisvius saugojantis sargybinis. 

Tai supratęs, Orilji atkreipė kunigaikščio dėmesį į sargy- 
binį, kuris, nežinodamas, kas prieš jį stovi, jau ketino šūktelė- 
ti: "Kas eina?" 

Fransua patraukė pečiais ir nudrožė tiesiai prie sargybi- 
nio. 

- Drauguži, - tarė princas, - man atrodo, tai pati aukščiau- 
sia kaimelio vieta? 

- Taip, monsinjore, - atsakė sargybinis. 

Pažinęs kunigaikštį, jis atidavė jam pagarbą ir pasakė: 

- Jei šviestų mėnulis, būtų gerai matyti visos apylinkės. 

- Ir aš taip manau, - atsakė princas. - Todėl ir liepiau at- 
nešti kopėčias, kad per medžių viršūnes galėčiau apžiūrėti 
apylinkes. Na, Orilji, keberiokis aukštyn, arba ne, geriau lip- 
siu aš: vadas turi viską pamatyti pats. 

- Monsinjore, o kur statyti kopėčias? - paklausė klastinga- 
sis tarnas. 

- O, kur tik nori, kad ir prie šitos sienos. 

Kopėčios buvo pastatytos, ir kunigaikštis ėmė lipti aukštyn. 

Sargybinis, gal įspėjęs princo ketinimus, gal iš kuklumo, 
nusisuko į kitą pusę. Kunigaikštis užlipo į patį viršų, Orilji 
liko apačioje. 

Kambarys, kur Anri įkurdino Dianą, buvo nuklotas demb- 
liais. Jame stovėjo didžiulė ąžuolinė lova su saržos užuolai- 
domis, stalas ir keletas kėdžių. 

Žinia apie Anžu kunigaikščio žūtį, kurią Diana išgirdo sto- 
vykloje, atrodo, praskaidrino jos nuotaiką. Ji paprašė Remi, 
kad jis atneštų valgyti, ir šis su džiaugsmu įvykdė jos prašymą. 
Dabar, pirmą kartą po to, kai Diana sužinojo apie tėvo mirtį, 
ji ragavo gero maisto. Pirmąsyk ji išgėrė keletą gurkšnelių 
reinvynio, kurį rūsyje radę raitininkai atnešė diu Bušažui. 

Nors vakarienė buvo lengva, Diana tarytum atgijo. Paskui 
Remi pastebėjo, kad jos akys ima merktis, galva svyra ant 
peties. Jis tyliai išėjo iš kambario ir atsigulė prie slenksčio. 
Taip daryti jis buvo įpratęs nuo to meto, kai jie atvyko į Pary- 
žių. 

Štai kodėl Orilji, užlipęs į antrą aukštą, rado Remi gulintį 
koridoriuje. 

Diana miegojo, alkūne atsirėmusi į stalą. Nedidelė ant sta- 
lo stovinti lempa apšvietė tą iš pirmo žvilgsnio ramią idiliją. 

O juk ką tik čia nutyko audra, kuri netrukus ims šėlti vė- 
lei. 

Krištolinėje taurėje spinduliavo skaidrus it išlydytas dei- 
mantas reinvynis, kurio ką tik ragavo Diana. Ši didelė skaidri 
tarp Dianos galvos ir lempos stovinti taurė skleidė malonią 
šviesą ir suteikė miegančios jaunos moters veido spalvai ypa- 
tingą švelnumą. 

Dianos akys užmerktos, burna grakščiai praverta, plaukai 
atversti atgal ant vilnonio vyriško gobtuvo, kurį Diana dėvė- 
davo kelionėje. Tai tikrai dangiškas reginys tiems žvilgsniams, 
kurie įžūliai bandė atskleisti jos vienatvės paslaptį. 

Susižavėjimas, kurį sukėlė šis reginys, atsispindėjo kuni- 
gaikščio veide ir judesiuose: atsirėmęs rankomis į palangę, 
jis godžiai žvelgė į šią žavingą būtybę. Bet staiga kunigaikš- 
čio veidas apsiniaukė, jis karštligiškai skubėdamas nulipo kė- 
liomis pakopomis žemyn. Atrodė, kad jis nori kuo greičiau 
pasitraukti iš pro langą sklindančios šviesos rato. Atsidūręs 
prieblandoje, jis sukryžiavo rankas ant krūtinės, atsišliejo į 
sieną ir susimąstė. 

Orilji, patylomis stebėjęs kunigaikštį, atkreipė dėmesį, kad 
jo žvilgsnis tarytum sustingo, kaip Žmogaus, nugrimzdusio į 
tolimus miglotus prisiminimus. 

Po kokių dešimties minučių kunigaikštis vėl užlipo aukš- 
tyn ir įdėmiai ėmė žiūrėti pro langą. Tačiau, atrodo, jam ne- 
pavyko išsiaiškinti tai, ką norėjo, nes jo antakiai, kaip ir anks- 
čiau, tebebuvo suraukti, o žvilgsnyje atsispindėjo vis tas pats 
netikrumas. 

Neaišku, kiek ilgai jis būtų taip žiūrėjęs, jeigu prie kopė- 
čių nebūtų pribėgęs Orilji. 

- Monsinjore, lipkite greičiau žemyn, - paragino jis, - arti- 
miausios gatvės gale aš girdžiu kažkieno žingsnius. 

Bet kunigaikštis neklausė patarimo, leidosi lėtai, vis kaž- 
ką tebemąstydamas. 

- Pagaliau! - atsiduso Orilji. 

- Iš kurios pusės buvo girdėti triukšmas? - paklausė kuni- 
gaikštis. 

- Iš ten, - atsakė Orilji. 

Ir jis mostelėjo ranka kažkokio tamsaus skersgatvio link. 

Princas ėmė klausytis. 

- Aš nieko negirdžiu, - pasakė jis. 

- Matyt, tas, kas ėjo, pasislėpė. Kažkoks žmogus mus seka. 

- Nuimk kopėčias, - įsakė princas. 

Orilji darė, ką buvo palieptas. Tuo metu kunigaikštis atsi- 
sėdo ant vieno iš akmeninių suolų, stovinčių prie namo durų. 

Triukšmo nebebuvo girdėti, niekas nepasirodė skersgatvy- 


Orilji priėjo prie kunigaikščio. 

- Na, monsinjore, - paklausė jis, - ar ji graži? 

- Nepaprastai graži, - niūriu balsu atsakė princas. 

- Monsinjore, kodėl jūs toks nusiminęs? Ar ji jus matė? 

- Ji miega. 

- Tuomet kodėl jūs toks suglumęs? 

Princas nieko neatsakė. 

- Ar ji brunetė?.. O gal blondinė? - klausinėjo Orilji. - 
Keistas dalykas, Orilji, - susimąstęs sušnibždėjo princas, - aš 
kažkur esu matęs tą moterį. 

- Galbūt jūs ją pažinote? 

- Ne! Nors ir kaip stengiausi prisiminti, negalėjau jos at- 
pažinti. Tai mane labai glumina. 

Orilji nustebęs pasižiūrėjo į princą, o paskui ironiškai Šyp- 
sodamasis pasakė: 

- Tik pamanykite! 

- O jūsų, pone, paprašyčiau nesijuokti, - tarė Fransua. - Ar 
nematote, kad aš kenčiu? 

- Ką jūs, monsinjore, argi aš galėčiau?! - sušuko Orilji. 

- Taip yra iš tiesų. Pats nesuprantu, kas su manimi darosi. 
Bet, - paniuręs pridūrė jis, - atrodo, aš neprivalėjau žiūrėti. 

- Bet kaip tik todėl, kad toji moteris padarė jums tokį įspū- 
dį, reikia sužinoti, kas ji. 

- Žinoma, reikia, - atsakė Fransua. 

- Monsinjore, gerai pasirauskite savo prisiminimuose. Ar 
jūs matėte ją rūmuose? 

- Ne, nemanau. 

- Prancūzijoje, Navaroje, Flandrijoje? 

- Ne. 

- O gal ji ispanė? 

- Nemanau. 

- Anglė, karalienės Elžbietos freilina? 

- Ne, ne, atrodo, ji kažkaip artimiau su manimi susijusi. 
Manau, esu ją matęs baisiomis aplinkybėmis. 

- Tuomet jums nebus sunku ją prisiminti. Dėkui Dievui, 
jūsų gyvenime, monsinjore, buvo ne tiek daug aplinkybių, apie 
kurias ką tik teikėtės užsiminti. 

- Taip manai? - niūriai šypsodamasis paklausė Fransua. 

Orilji nusilenkė. 

- Matai, dabar aš jau susitvardžiau ir galiu analizuoti savo 
jausmus, - pasakė kunigaikštis. - Toji moteris graži, bet graži 
it numirėlė, lyg šešėlis, lyg būtybė, kurią regi sapnuose. Šit 
kodėl ir pamaniau, kad esu ją susapnavęs. Du ar tris kartus, - 
kalbėjo toliau kunigaikštis, - aš sapnavau klaikius sapnus, ku- 
riuos prisiminus mane nupurto šaltis. Taip, dabar aš esu tik- 
ras: ten viršuje esanti moteris buvo pasirodžiusi mano sap- 
nuose. 

- Monsinjore! Monsinjore! - sušuko Orilji. - Jūsų didenybe, 
leiskite pasakyti, kad ne taip dažnai man yra tekę girdėti, jog 
su tokia širdgėla būtumėte kalbėjęs apie išgyvenimus, susiju- 
sius su sapnais. Laimė, jūsų širdis, sire, tokia užsigrūdinusi, ir 
aš tikiuosi, kad jos neskaudins nei gyvi žmonės, nei šešėliai. 

- Monsinjore, jeigu nemanyčiau, kad kažkas mus sekė iš 
anos gatvės, aš pats užlipčiau kopėčiomis ir, patikėkite, suži- 
nočiau viską apie sapnus, šešėlį ir baimę, kurią, jūsų šviesybe, 
patyrėte. 

- Dievaži, Orilji, tu esi teisus. Paimk kopėčias, pastatyk 
jas ir lipk aukštyn. Kas mums darbo, jei mus kas ir stebi. Pa- 
žiūrėk, Orilji, pažiūrėk! 

Orilji jau ketino vykdyti savo valdovo įsakymą, kai staiga 
pasigirdo skubūs kažkieno žingsniai, ir Anri sušuko kunigaikš- 
Čiui: 

- Pavojus! Monsinjore, pavojus! 

Akimirksniu Orilji atsidūrė šalia princo. 

- Jūs? - paklausė princas. - Čia jūs, grafe? O kas privertė 
jus palikti savo postą? 

- Monsinjore, - ryžtingai atsakė Anri, - jei jūs, jūsų dideny- 
be, manysite, kad mane reikia nubausti, bauskite. Bet aš lai- 
kiau savo pareiga atvykti čia ir todėl atvykau. 

Reikšmingai šypsodamasis kunigaikštis nukreipė akis aukš- 
tyn į langą ir paklausė: 

- Jūsų pareiga, grafe? Prašyčiau paaiškinti. 

- Monsinjore, nuo Šeldės pusės pasirodė raiteliai, nežinia, 
ar tai priešai, ar draugai. 

- Ar jų daug? - sunerimęs paklausė kunigaikštis. 

- Labai daug, monsinjore. 

- Tuomet, grafe, gerai padarėte, kad, užuot demonstravęs 
narsą, sugrįžote. Kelkite savo kareivius, mes josime upės pa- 
krante, ieškosime vietos, kur ji ne tokia plati. Geriausia, ką 
galime padaryti, tai iš čia pasitraukti. 

- Žinoma, monsinjore, bet aš manau, nedelsiant reikia įspė- 
ti mano brolį. 

. - Tam pakaks dviejų žmonių. 

- Jeigu taip, aš pats vyksiu su vienu kareiviu, - atsakė Anri. 

- Ne, velniai rautų! - suirzęs sušuko Fransua. - Ne, diu Bu- 
šažai, jūs liksite sa mumis. Po perkūnais! Šią akimirką nega- 
liu prarasti tokio gynėjo kaip tu. 

- Jūsų didenybe, jūs vesite visą būrį? 

- Visą. 

- Klausau, monsinjore, - lenkdamasis atsakė Anri. - Jūsų 
aukštybe, kada rengiatės išvykti? 

- Tuojau pat, grafe. 

- Ei, kas ten?! - sušuko Anri. 

Iš skersgatvio, tarytum būtų lūkuriavęs savo viršininko, pa- 
sirodė jaunas karininkas. 

Anri davė jam nurodymus, ir netrukus iš visų kaimelio pu- 
sių į aikštę ėmė rinktis kareiviai. 

Kunigaikštis jiems tarė: 

- Ponai, atrodo, mane persekioja princas Oranietis. Netin- 
ka, kad Prancūzijos princas būtų paimtas į nelaisvę tarytum 
po mūšio prie Puatjė ar Pavijos. Duosime kelią galingam prie- 
šininkui ir pasitrauksime į Briuselį. Kol esu tarp jūsų, aš nesi- 
jaudinu dėl savo garbės ir laisvės. 

Paskui, atsisukęs į Orilji, pasakė: 

- Tu liksi čia. Toji moteris negali mūsų lydėti, be to, aš 
pakankamai gerai pažįstu Žuajezus: lydėdamas mane, jis ne- 
drįs pasiimti su savimi meilužės. Mes vykstame ne į puotą ir 
josime taip greitai, kad dama išsikvėps. 

- Monsinjore, kur jūs vykstate? 

- Į Prancūziją. Atrodo, čia mano reikalai klostosi nekaip. 

- Bet į kurį kraštą? Monsinjore, ar nemanote, kad dabar 
grįžti į rūmus būtų neatsargu? 

- Be abejo, greičiausiai aš apsistosiu vienoje iš savo pilių, 
pavyzdžiui, Tjeri pilyje. 

- Jūsų aukštybe, jūs tvirtai apsisprendėte? 

- Taip, Šato Tjeri - visais atžvilgiais patogi vieta. Ji yra 
pakankamai toli nuo Paryžiaus, už dvidešimt keturių Ijė. Ten 
būdamas aš galėsiu stebėti ponus de Gizus, kurie pusę metų 
praleidžia Suasone, taigi į Šato Tjeri tu man ir atveši gražią- 
ją nepažįstamąją. 

- Bet, monsinjore, ji gali nesileisti atvežama. 

- Gal tau galvoje pasimaišė? Juk mane į Šato Tjeri lydi 
diu Bušažas, o ji seka paskui jį, taigi, atvirkščiai, viskas klos- 
tysis tarsi savaime. 

- Bet juk ji gali užsimanyti vykti visai kita kryptimi, jei 
pastebės, kad aš ketinu ją vežti pas jus. 

- Tu ją veši ne pas mane, o pas grafą diu Bušažą, dar sykį 
kartoju. Tu ką, dievaži, galima pamanyti, kad pirmą kartą 
padedi man tvarkyti panašius reikalus. Ar turi pinigų? 

- Turiu, jūs, jūsų didenybe, davėte man, kai iš stovyklos 
vykome į polderius. 

- Tuomet veik ryžtingai, naudok visas įmanomas priemo- 
nes, ar supratai, visas. Padaryk taip, kad nepažįstamoji gra- 
žuolė atsidurtų Tjeri pilyje. Gali būti, kad geriau įsižiūrėjęs 
aš ją atpažinsiu. 

- O tarną irgi atvežti? 

- Taip, jei tai tavęs neapsunkins. 

- Ojei apsunkins? 

- Elkis su juo kaip su tavo kelyje pasipainiojusiu akmeniu: 
numesk jį į griovį. 

- Gerai, monsinjore. 

Kol abu susimokėliai kūrė planus, diu Bušažas užlipo laip- 
tais aukštyn ir pažadino Remi. 

Remi sutartu, tik jam ir Dianai žinomu būdu pasibeldė į 
duris, ir jaunoji moteris jas atidarė. 

Už Remi nugaros ji pamatė diu Bušažą. 

- Labas vakaras, pone, - šypsodamasi pasisveikino ji. 

Jau seniai šypsena nebuvo nušvietusi jos veido. 

- Atleiskite man, ponia, - paskubom pasakė grafas, - aš 
atėjau su jumis atsisveikinti. 

- Atsisveikinti! Jūs išvykstate, pone grafe? 

- Taip, ponia, į Prancūziją. 

- Ir jūs paliekate mus? 

- Ponia, aš esu priverstas taip pasielgti. Pirmiausia priva- 
lau paklusti princui. 

- Princui? Čia yra princas? - paklausė Remi. 

- Kokiam princui? - blykšdama pasakė Diana. 

- Anžu kunigaikščiui, kurį visi laikė Žuvusiu. Jis per ste- 
buklą išsigelbėjo ir prisijungė prie mūsų. 

Diana sušuko iš siaubo, o Remi išblyško it lavonas. 

- Pakartokite, - sušnibždėjo Diana, - kad monsinjoras An- 
žu kunigaikštis gyvas, kad jis čia. 

- Ponia, jei jo čia nebūtų ir jei jis nebūtų man įsakęs jį 
lydėti, aš palydėčiau jus į vienuolyną, kur, kaip sakėte, norite 
pasitraukti. 

- Taip, taip, - tarė Remi, - į vienuolyną, ponia, į vienuoly- 
ną. 

Ir jis prilietė pirštą prie lūpų. Diana vos pastebimai ling- 
telėjo galva, ir Remi tapo aišku, kad ji jį suprato. 

- Aš su mielu noru palydėčiau jus, ponia, juolab bijau, kad 
kunigaikščio žmonės jums tik trukdys. 

- Kodėl? 

- Aš turiu pagrindą įtarti, kad kunigaikščiui žinoma, jog 
šiame name yra dama, ir kad jis tikriausiai galvoja, jog toji 
moteris - mano draugužė. 

- Kas verčia jus taip manyti? 

- Jaunasis mūsų karininkas matė, kaip jis pastatė prie sie- 
nos kopėčias ir žiūrėjo pro jūsų kambario langą. 

- O! - sušuko Diana. - Dieve mano, Dieve mano! 

- Nusiraminkite, ponia. Karininkas girdėjo, kaip jis savo 
palydovui sakėsi nepažinęs jūsų. 

- Tai nesvarbu, nesvarbu! - žiūrėdama į Remi, tvirtino Di- 
ana. 

- Viskas bus taip, kaip jūs, ponia, panorėsite, - pasakė Re- 
mi ir jo veide atsispindėjo nenugalimas ryžtas. 

- Nesijaudinkite, ponia, - kalbėjo toliau Anri, - kunigaikš- 
tis tuojau pat išvyksta. Po penkiolikos minučių jūs liksite vie- 
ni ir turėsite visišką laisvę. Taigi leiskite man atsisveikinti ir 
dar kartą patikinti, kad iki pat paskutinio atodūsio mano šir- 
dis plaks tik jums. Likite sveika, ponia, sudie! 

Ir nusilenkęs it prieš altorių, grafas atsitraukė žingsnį at- 
gal. 

- Ne, ne! - karštligiškai sušuko Diana. - Ne, Aukščiausiasis 
negalėjo šito leisti! Jis pasiuntė jam mirtį ir negalėjo jo vėl 
prikelti. Ne, pone, jūs klystate, tas žmogus mirė! 

Ir tą pačią minutę it atsakas į liūdnus jos žodžius apie Dan- 
gaus malonę pasigirdo kunigaikščio balsas: 

- Grafe, grafe, jūs verčiate mus laukti! 

- Ar girdite, ponia? - paklausė Anri. - Paskutinį kartą ta- 
riu: sudie! 

Ir, paspaudęs ranką Remi, jis nuskubėjo laiptais žemyn. 

Visa drebėdama lyg paukštelis, kurį užbūrė nuodinga An- 
tilų salų gyvatė, Diana priėjo prie lango. 

Ji pamatė ant arklio jojantį kunigaikštį. 

Fakelų, kuriuos nešė du kareiviai, šviesa apšvietė jo vei- 
dą. 

- O, jis gyvas, tas demonas gyvas! - sušnibždėjo Diana Re- 
mi į ausį. 

Jos žodžiai nuskambėjo taip grėsmingai, kad ištikimasis 
tarnas krūptelėjo iš siaubo. 

- Jis gyvas, vadinasi, ir mes privalome gyventi, - pasakė 
Diana. - Jis vyksta į Prancūziją. Tebūnie taip. Remi, vadinasi, 
ir mes turime keliauti į Prancūziją. 


XII 
BANDYMAS PAPIRKTI 


Rengdamiesi kelionei, kareiviai kėlė didžiulį triukšmą: 
žvangino ginklais, garsiai šūkavo. Jiems išvykus, miestelyje 
įsiviešpatavo tyla. 

Remi laukė, kol triukšmas nutyko. Paskui, nusprendęs, kad 
name nebėra žmonių, jis nutarė nueiti į aukštu žemiau esan- 
čią salę ir pradėti rengtis išvykai. 

Bet atidaręs salės duris, jis labai nustebo pamatęs prie Ži- 
dinio stovintį ir jo pusėn žiūrintį kažkokį vyriškį. Matyt, nepa- 
žįstamasis laukė pasirodant Remi, nors jį pamatęs nutaisė abe- 
jingą miną. 

Kaip paprastai, Remi ėjo neskubėdamas, atsargiai. Atro- 
dė, kad jis - nuo metų naštos sulinkęs senis. 


19. Keturiasdešimt penki II t. 

Vyras, prie kurio pasuko Remi, sėdėjo atsukęs nugarą ir 
Remi negalėjo matyti jo veido. 

- Atleiskite, pone, - tarė jis, - aš maniau, kad likau čia 
vienas arba beveik vienas. 

- Ir aš taip maniau, - atsakė nepažįstamasis, - o dabar džiau- 
giuosei matydamas, kad turėsiu kelionės draugų. 

- O! Pone, tai nebus linksma kompanija, - atsakė Remi, - 
mat, be sergančio jaunuolio, kurį vežu namo į Prancūziją... 

- Ak! - staiga sušuko Orilji, dėdamasis geraširdžiu užjau- 
čiančiu buržua. - Suprantu, ką turite galvoje. 

- Iš tikrųjų? - paklausė Remi. 

- Taip, jūs turite galvoje jauną ponią. 

- Kokią jauną ponią? - sunerimęs sušuko Remi. 

- Tyliau, tyliau, drauguži, nepykite, - atsakė Orilji. - Aš 
esu Žuajezų namų valdytojas, mane atsiuntė jaunojo pono bro- 
lis. Išvykdamas grafas pavedė mano globai jaunąją ponią ir 
seną jos tarną, kurie ketina grįžti į Prancūziją. Jie vyko drau- 
ge su juo į Flandriją. 

Tai sakydamas, jis ėjo prie Remi, jo veide švietė draugiš- 
ka šypsena. Dabar lempos šviesa krito tiesiai jam į veidą. 

Remi galėjo gerai į jį įsižiūrėti. 

Bet, užuot pasukęs prie nepažįstamojo, Remi pasitraukė 
atatupstas, sužalotame jo veide šmėstelėjo siaubas. 

- Jūs man neatsakote. Gal bijote manęs? - geraširdiškai 
šypsodamasis paklausė Orilji. 

- Pone, - drebančiu balsu ištarė Remi, - atleiskite vargšui 
seniui, kurį vargai ir nesėkmės padarė baugštų ir nepatiklų. 

- Juolab, mano drauge, - atsakė Orilji, - jums derėtų pri- 
imti patikimo bendrakeleivio pagalbą. Be to, kaip ką tik sa- 
kiau jums, kalbu įpareigotas žmogaus, kuriuo jūs, kiek žinau, 
pasitikite. 

- Be abejo, pone. 

Ir Remi žengė žingsnį atgal. 

- Jūs išeinate?.. 

- Einu pasitarti su savo ponia. Pats suprantate, nuspręsti 
ką nors be jos aš negaliu. 

- O, žinoma, bet leiskite man pačiam nueiti pas ją ir pra- 
nešti apie man patikėtą misiją. 

- Ne, ne, dėkoju. Gali būti, kad mano ponia dar miega, o 
jos miegas man - šventas dalykas. 

- Kaip norite. Beje, aš ir negaliu jums pasakyti nieko dau- 
giau, tik tai, ką mano ponas paliepė jums pranešti. 

- Man? 

- Jums ir jaunajai poniai. 

- Jūsų ponas - grafas diu Bušažas, ar ne? 

- Jis. 

- Dėkoju, pone. 

Kai tik Remi uždarė paskui save duris, jo senatvė, išskyrus 
plikę ir raukšles veide, kaipmat dingo. Jis lipo laiptais taip 
greitai, kad jam nebūtum davęs nė dvidešimt penkerių, nors 
neseniai jis atrodė kaip šešiasdešimtmetis. 

- Ponia! Ponia! - vos tik pamatęs Dianą trūkčiojančiu bal- 
su sušuko jis. 

- Kas atsitiko, Remi? Ar kunigaikštis neišvyko? 

- Išvyko, ponia, bet čia liko demonas, tūkstantį kartų pavo- 
jingesnis už kunigaikštį. Tai demonas, kuriam šešerius metus 
aš šaukiausi Dievo keršto taip kaip jūs šaukėtės keršto kuni- 
gaikščiui. Kaip ir jūs, aš laukiau keršto valandos. 

- Nejaugi, Orilji? - paklausė Diana. 

- Taip, tikrai, Orilji. Niekšas ten, apačioje, paliktas čia 
savo bendrininkų - it iš lizdo ištraukta gyvatė. 

- Remi, sakai, paliktas? O, tu klysti! Tu juk pažįsti kuni- 
gaikštį, ir tau žinoma, kad jis nepraleis progos iškrėsti blogy- 
bę. Ne, ne, Remi, Orilji niekas nepamiršo. Patikėk, jis spe- 
cialiai čia paliktas, kad įvykdytų kažkokį sumanymą. 

- O, ponia, ką besakytumėte apie jį, viskuo patikėsiu. 

- Arjis atpažino mane? 

- Nemanau... 

- O tave ar atpažino? 

- O, ponia! - liūdnai šypsodamasis atsakė Remi. - Ką jūs, 
manęs pažinti neįmanoma. 

- Galbūt jis numano, kas aš tokia? 

- Ne, antraip jis primygtinai nereikalautų pasimatymo. 

- Remi, patikėkite, jei jis ir nežino, kas aš esu, įtaria teisy- 
bę. 

- Tuomet, ponia, paprasčiausias dalykas, - niūriai atsakė 
Remi, - kaimelis ištuštėjęs, niekšas liko vienas, aš... Mačiau 
prie jo diržo kabantį durklą... O aš turiu peilį... 

- Palauk, Remi, palauk, - paprašė Diana, - aš neatimsiu iš 
tavęs teisės pasiųsti tą niekšą myriop, bet pirmiausia reikėtų 
sužinoti, ko jam iš mūsų reikia, ir ar galime turėti naudą? 
Kuo jis dedasi, Remi? 

- Ponia, jis sakosi esąs pono diu Bušažo namų valdytojas. 

- Matai, jis meluoja, vadinasi jis turi kažkokį tikslą. Rei- 
kia išsiaiškinti, ką jis ketina daryti, o apie savo sumanymus 
geriau patylėkime. 

- Ponia, darysiu taip, kaip liepiate. 

- Ko jis nori? 

- Lydėti jus. 

- Lydėti kaip.. 

- Kaip jo grafo namų valdytojas. 

- Pasakyk jam, kad aš sutinku. 

- Ką jūs, ponia! 

- Pridurk, kad aš ketinu vykti į Angliją, pas savo artimuo- 
sius, bet dar nesu galutinai apsisprendusi. Žodžiu, meluok, 
kaip ir jis. Matai, Remi, jei nori laimėti, turi valdyti ginklą 
ne blogiau už priešininką. 

- Bet jis jus pamatys. 

- O mano kaukė? Beje, Remi, aš įtariu, kad jis mane atpa- 
žino. 

- Tokiu atveju jis spendžia jums spąstus. 

- Vienintelis būdas padaryti jį nepavojingą - apsimesti, kad 
mes įkliuvome. 

- Ir vis dėlto... 

- Sakyk, ko tu bijaisi? Ar yra kas nors baisiau už mirtį? 

- Ne. 

- Jei taip, argi tu apsigalvojai ir nutarei atsisakyti įvykdyti 
mūsų duotą priesaiką? 

- Žinoma, ne. Bet nenoriu mirti neatkeršijęs. 

- Remi, Remi! - sušuko Diana ir jos akyse įsiplieskė kaž- 
kokia nesuvaldoma ugnis. - Būk ramus, mes atkeršysime: tu - 
tarnui, aš - jo šeimininkui. 

- Tebūnie taip, ponia! 

- Eik, mano bičiuli, eik! 

Remi nulipo žemyn, jį tebebuvo apnikusios abejonės. Ma- 
tydamas Orilji, tas šaunus jaunuolis jautė didelę įtampą, kuri 
"apima žmogų, kai jis atsiduria akis į akį su ropliu. Jis išsigan- 
do, jį apėmė noras žudyti. 

Bet kol Remi lipo laiptais, ramybė sugrįžo į tiek daug iš- 
bandymų patyrusią jo širdį. Jis tvirtai nusprendė nekreipti dė- 
mesio į Dianos patarimą ir iškamantinėti Orilji. Jei paaiškė- 
tų, jog niekšas išties turi piktų kėslų, kaip jiedu įtarė, jis tuoj 
pat nudurtų Orilji durklu. 

Tokia buvo Remi diplomatija. 

Orilji nekantriai jo laukė. Jis atidarė langą, kad gerai ma- 
tytų, ar kas neišeina iš namo. 

Remi ryžtingai priėjo prie jo ir prabilo švelniu bei ramiu 
balsu: 

- Pone, - tarė jis, - mano šeimininkė negali sutikti su jūsų 
pasiūlymu. 

- Kodėl? 

- Todėl, kad jūs nesate pono diu Bušažo namų valdytojas. 

Orilji išblyško. 

- Kas jums tai pasakė? - paklausė jis. 

- Bet juk ir taip aišku. Su mumis atsisveikindamas grafas 
man pavedė saugoti moterį, kurią lydžiu, ir išvyko nepasakęs 
apie jus nė vieno žodžio. 

- Su manim jis susitiko jau po to, kai buvo atsisveikinęs su 
jumis. 

- Melas, pone, melas! 

Orilji išsitiesė visu ūgiu. Šalia jo Remi atrodė sukriošęs 
senis. 

- Mielasis, jūs kalbate su manimi keistu tonu, - suraukęs 
antakius, pareiškė Orilji. - Saugokitės, jūs - senis, o aš esu 
jaunas. Jūsų jėgos nusilpusios, aš esu stiprus. 

Remi nusišypsojo, bet nieko neatsakė. | 

- Jei būčiau ką nors bloga sumanęs, - kalbėjo toliau Oril- 
ji, - tereikėtų tik ranką pakelti. 

- O! O! - sušuko Remi - Vadinasi, aš klystu, jūsų ketinimai 
kuo geriausi. 

- Be abejonės. 

- Jei taip, paaiškinkite man, ko jūs iš tiesų norite. 

- Mano drauge, - atsakė Orilji, - aš noriu padaryti jus lai- 
mingus, jei teiksitės padaryti man paslaugą. 

- Ojei atsisakysim? 

- Tokiu atveju, - jei jau jūs atvirai su manim kalbatės, bū- 
siu atviras ir aš, - tokiu atveju aš jus užmušiu. 

- Mane užmušite! - niūriai šypsodamasis pakartojo Remi. 

- Taip, man leista taip pasielgti. 

Remi atsiduso. 

- Bet prieš suteikdamas paslaugą, - pasakė jis, - aš turiu 
žinoti, ką jūs sumanėte. 

- Štai ką: mielasis, jūs teisingai įspėjote, mano šeiminin- 
kas - ne grafas diu Bušažas. 

- Šit kaip. O kas jis? 

- Kur kas galingesnis žmogus. 

- Jūs ir vėl sakote netiesą. 

- Ką turite galvoje? 

- Mažai žinau namų, kurie būtų pranašesni už Žuajezų na- 
mus. 

- Netgi Prancūzijos karalių rūmai? 

- Oho! - nustebo Remi. 

- Šit kuo jis moka, - pridūrė Orilji, bandydamas į Remi 
ranką įsprausti vieną iš kapšelių su aukso monetomis, kurį 
jam buvo palikęs Anžu kunigaikštis. 

Remi krūptelėjo, pajutęs jo rankų prisilietimą ir atsitrau- 
kė žingsnį atgal. 

- Jūs esate iš karaliaus rūmų žmonių? - naiviai paklausė 
jis. 

Taip klausdamas jis nebūtų padaręs gėdos net ir gerokai 
už jį klastingesniam žmogui. 

- Ne, aš tarnauju karaliaus Henriko III broliui, Anžu kuni- 
gaikščiui. 

- O! Puiku, aš pasirengęs ištikimai tarnauti monsinjorui 
kunigaikščiur. 

- Nair puiku. 

- O kas toliau? 

- Kaip suprasti - "toliau"? 

- Ko nori monsinjoras? 

- Brangusis, monsinjoras, - eidamas prie Remi ir vėl ban- 
dydamas įbrukti jam kapšelį su Anžu kunigaikščio aukso mo- 
netomis, - įsimylėjo jūsų ponią. 

- Vadinasi, jis ją pažįsta? 

- Jis matė ją. 

- Jis ją matė? - sušuko Remi, spausdamas peilio rankeną. - 
Kada tai buvo? 

- Šiandieną vakare. 


t: 

- Negali būti! Mano šeimininkė nebuvo išėjusi iš kamba- 
rio. 

- Taip ir yra! Kunigaikštis pasielgė kaip tikras mokinukas, 
jis tarytum norėjo įrodyti, kad iš tikro įsimylėjo. 

- Sakykite, ką jis padarė? 

- Jis užlipo iki jos kambario lango kopėčiomis. 

- O! - sušuko Remi, prispaudęs ranką prie širdies, it norė- 
damas prislopinti jos plakimą. - Štai ką jis padarė! 

- Jis sakė, kad ji nepaprastai graži, - pridūrė Orilji. 

- Vadinasi jūs pats jos nematėte? 

- Ne, bet po to, ką apie jūsų šeimininkę pasakė monsinjo- 
ras, degu troškimu ją išvysti, bent jau dėl to, kad galėčiau 
spręsti, kas pažadina protingo žmogaus meilę. Vadinasi, nu- 
spręsta, jūs einate išvien su mumis? 

Ir jis trečiąsyk pabandė įsiūlyti Remi auksą. 

- Žinoma, aš einu išvien su jumis, - tarė Remi, atstumda- 
mas Orilji ranką. - Ir vis dėlto aš norėčiau žinoti, koks vaid- 
muo čia skirtas man. 

- Iš pradžių atsakykite: ten, viršuje esanti dama - pono diu 
Bušažo ar jo brolio meilužė? 

Remi veidas plykstelėjo raudoniu. 

- Nei vieno, nei kito, - pro dantis iškošė jis. - Toji dama 
neturi meilužio. 

- Neturi meilužio! Tokiu atveju tai iš tiesų gardus kąsne- 
lis - meilužio neturinti moteris! Velniai rautų! Monsinjore, 
mes suradome filosofijos akmenį. 

- Taigi monsinjoras Anžu kunigaikštis įsimylėjo mano šei- 
mininkę? - paklausė Remi 

- Taip. 

- Ir ko jis nori? 

- Jis nori, kad ji atvyktų pas jį į Šato Tjeri, kur jis išskubė- 
jo. 

- Dievaži, toji aistra plykstelėjo pernelyg greitai. 

- Būtent taip sukyla monsinjoro aistros. 

- Ką gi, aš matau tik vieną kliūtį. 

- Kokią? 

- Mano ponia nusprendė vykti į Angliją. 

- Po perkūnais! Čia jūs ir galite padaryti man paslaugą. 
Įkalbėkite ją pasielgti kitaip. 

- Kaip? 

- Įkalbėkite vykti priešinga kryptimi. 

- Pone, jūs nepažįstate mano šeimininkės. Tai moteris, ku- 
ri daro tai, ką būna nusprendusi. Be to, įkalbėti ją vykti į 
Prancūziją dar ne viskas. Net jeigu ji ir nukaktų į Šato Tjeri, 
kodėl jūs manote, kad ji pritars kunigaikščio užgaidai? 

- O kodėl ne? 

- Ji nemyli Anžu kunigaikščio. 

- Čia tai bent! Nėra moters, kuri nemylėtų princo. 

- Bet jeigu monsinjoras Anžu kunigaikštis įtaria, kad ma- 
no šeimininkė myli grafą diu Bušažą arba poną kunigaikštį 
de Žuajezą, kaip jam šovė į galvą mintis pagrobti ją iš to, 
kuris ją myli? 

- Paklausyk, žmogeli, - plykstelėjo Orilji, - tavo galvoje 
sukasi kažkokios nešvankios mintys ir, atrodo, mudviem bus 
sunku sisitarti. Todėl mes nesileisime į ginčą. Aš norėjau tar- 
tis su tavim geruoju, 0 ne jėga, bet jei verti mane keisti savo 
nusistatymą, ką gi, aš taip ir padarysiu. 

- Ką jūs padarysite? 

- Jau sakiau. Kunigaikštis man davė laisvę elgtis taip, kaip 
panorėsiu. Užmušiu tave kokioje nors atkampioje vietoje, o 
damą pagrobsiu. 

- Jūs manote, kad liksite nenubaustas? 

- Aš tikiu viskuo, kuo prisako tikėti mano šeimininkas. Na 
kaip, ar įkalbėsi savo šeimininkę vykti į Prancūziją? 

- Iš visų jėgų stengsiuosi, bet laiduoti negaliu. 

- Kada aš gausiu atsakymą? 

- Užlipsiu aukštyn ir pasikalbėsiu su ja. 

- Gerai, eik. Aš lauksiu. 

- Klausau, pone. 

- Luktelėkite, noriu dar šį bei tą pasakyti. Ar supratai, kad 
tavo likimas ir tavo gyvybė yra mano rankose? 

- Supratau. 

- Puiku. Drožk, o aš eisiu kinkyti arklių. 

- Labai neskubėkite. 

- Aš tikiu sėkme. Princų kelyje nebūna nepasiekiamų mo- 
terų. 

- Atrodo, vis dėlto būna. 

- Taip, - sutiko Orilji, - bet labai retai. Eikite. 

Ir kai Remi lipo laiptais aukštyn, Orilji, matyt, labai pasi- 
tikėdamas, kad jo viltims lemta išsipildyti, nuskubėjo į arkli- 
dę. 

- Na, kaip? - pamačiusi Remi, paklausė Diana. 

- Ponia, kunigaikštis jus matė. 

- Ir?.. 

- Ir jis jus įsimylėjo. 

- Kunigaikštis mane matė! Kunigaikštis įsimylėjo mane! - 
sušuko Diana. - Tu kliedi, Remi? 

- Ne, aš tik perduotu jums tai, ką jis man pasakė. 

- Kas pasakė? 

- Tas vyriškis. Tas nedorėlis Orilji! 

- Bet jei jis mane matė, tai ir pažino. Kas bus? 

- Jei kunigaikštis būtų jus pažinęs, nejaugi Orilji būtų iš- 
drįsęs kalbėti apie princo jausmus? Ne, kunigaikštis neatpa- 
Žino jūsų. 

- Tu teisus, Remi, tūkstantį kartų teisus. Per šešerius me- 
tus šio baisūno sąmonėje kilo ir nuskendo užmarštin tiek daug 
dalykų, kad jis išties mane pamiršo. Vykime su tuo žmogumi, 
Remi. 

- Taip, bet juk jis atpažins jus. 

- Kodėl tu manai, kad jo atmintis geresnė negu jo pono? 

- Nagi todėl, kad jam naudinga prisiminti, o kunigaikščiui 
naudingiau užmiršti. Aiškus dalykas, kunigaikštis užmiršta, - 
jis, šiurpulingas paleistuvis, apakėlis, persisotinęs žudikas tų, 
kuriuos mylėjo. Kaip jis būtų galėjęs gyventi, jei nebūtų žu- 
dęs? Tačiau Orilji nėra užmaršus. Jei jis pamatys jūsų veidą, 
pamanys, kad jam pasirodė baudžianti šmėkla, ir jus išduos. 

- Aš, regis, sakiau tau, kad turiu kaukę, o tu, regis, sakei, 
kad turi peilį? 

- Teisybė, ponia, - atsakė Remi. - Aš pradedu manyti, kad 
Dievas palaiko mūsų pusę ir padės nubausti piktadarius. 

Priėjęs prie laiptų, jis pašaukė: 

- Pone! Pone! 

- Na kaip? - šūktelėjo iš apačios Orilji. 

- Mano ponia taria ačiū grafui diu Bušažui ir su dideliu 
dėkingumu priima malonų jūsų pasiūlymą. 

- Puiku! Puiku! Pasakykite jai, kad arkliai jau laukia. 

- Eime, ponia, negaiškime, - paragino Remi, tiesdamas Di- 
anai ranką. 

Orilji laukė prie laiptų su žibintu rankoje. Jis nekantravo 
kuo greičiau pamatyti nepažįstamosios veidą. 

- O, velnias! - sušnibždėjo jis. - Ji su kauke! Na ką gi! Kol 
nuvažiuosime iki Šato Tjeri, šilko raišteliai tikrai nusitrins... 

XIII 
KELIONĖ 


Jie pajudėjo į kelią. 

Orilji su tarnu elgėsi kaip su sau lygiu, o jo poniai rodė 
neapsakomą pagarbą. 

Bet Remi puikiai suprato, kad toji pagarba slepia kažko- 
kius juodus kėslus. 

Juk iš tikrųjų: laikyti moteriai balnakilpę, kai toji sėdasi 
ant arklio, nepraleisti progos pakelti jos pirštinę ar užsegti 
apsiaustą gali arba įsimylėjėlis, arba tarnas, arba Žmogus, 
graužiamas smalsumo. 

Liesdamas pirštinę, Orilji žiūrėjo į ranką, segdamas ap- 
siaustą, stengėsi žvilgtelėti po kauke, prilaikydamas balna- 
kilpę jis tykojo progos pamatyti veidą, kurio princas, rausda- 
masis atminty, nesugebėjo prisiminti, tačiau kurį jis, Orilji, 
niekada nieko neužmirštantis, tikėjosi atpažinti. 

Bet muzikantas turėjo stiprų priešininką: Remi atkakliai 
spyrėsi tarnauti savo poniai kaip ir anksčiau, todėl pavydžiai 
stūmė Orilji į šalį. 

O Diana, neva nesuprasdama Orilji galantiškumo priežas- 
ties, neslėpė savo prisirišimo prie to, kurį jis laikė senu tarnu, 
linkstančiu po rūpesčių našta, ir paprašė Orilji, kad tas ne- 
trukdytų Remi atlikti tuos darbus, kuriuos jam privalu atlikti. 

Muzikantui beliko viena: tikėtis, kad ponia keliaudama, 
per lietų ar prieblandoje, nusiims kaukę, 0 sustojus poilsio tai 
padarys valgydama. 

Bet ir čia jam teko nusivilti: nei lietus, nei saulė jam ne- 
padėjo, kaukės jaunoji moteris taip ir nenusiėmė. O valgė ji 
visuomet atskirame kambaryje. Orilji suprato, kad nors jis 
nepažino jos, bet pats buvo atpažintas. Jis bandė stebėti pro 
rakto skylutę, bet dama visuomet stovėdavo arba sėdėdavo 

nugara į duris. Jis stengėsi žvilgtelėti pro langą, bet užuolai- 
dos būdavo rūpestingai nuleistos, o jei ir pakeltos, tai galėjai 
pamatyti nebent keliautojų apsiaustus. 

Visi klausinėjimai ir bandymai papirkti Remi nuėjo per- 
niek; kiekvieną sykį tarnas pareikšdavo, kad tokia yra ponios 
valia, vadinasi, ir jis pats to nori. 

- Sakykite, ar toks atsargumas tik dėl manęs? - klausinė- 
davo Orilji. 

- Ne, ji visų saugosi. 

- Tačiau juk Anžu kunigaikštis ją matė, tuomet ji neslėpė 
veido. 

- Atsitiktinumas, gryniausias atsitiktinumas, - vieną ir tą 
patį kartodavo Remi. - Ir kaip tik todėl, kad monsinjoras An- 
žu kunigaikštis pamatė mano ponią prieš jos valią, dabar ji 
imasi visų atsargumo priemonių, kad niekas daugiau nepa- 
matytų jos veido. 

Šitaip ėjo diena po dienos, keliautojai vis artėjo prie tiks- 
lo, o dėl Remi ir jo ponios apdairumo Orilji smalsumas taip 
ir liko nepatenkintas. 

Keliautojų akims jau atsivėrė Pikardija. Orilji, per pasta- 
rąsias tris keturias dienas išbandęs visus būdus - draugišku- 
mą, apsimestą įžeidumą, paslaugumą, lipšnumą ir beveik prie- 
vartą - ėmė netekti kantrybės, ir blogų jo prigimties polinkių 
daigai jau kalėsi pro tariamo mandagumo šarvą. 

Atrodė, jis jaučia, kad jaunosios moters kaukė slepia kaž- 
kokią lemtingą paslaptį. 

Sykį, su Remi truputį atsilikęs nuo Dianos, jis dar kartą 
pabandė papirkti ištikimąjį tarną. Kaip visuomet, Remi atsi- 
sakė. 

- Bet juk aš turiu kada nors pamatyti tavo ponios veidą! - 
spyrėsi Orilji. 

- Be abejonės, - atsakė Remi, - tačiau tai įvyks tada, kai ji 
pati nuspręs nebesislapstyti. 

- O ką, jei aš imsiuos prievartos? - akiplėšiškai paklausė 
Orilji. 

Prieš Remi valią akyse tarytum žaibas tvykstelėjo. 

- Pabandykite! - tarė jis. 

Orilji pagavo ugningą žvilgsnį ir suvokė, kokia nesuvaldo- 
ma energija slypi tame žmoguje, kurį jis laikė seniu. 

Jis nusijuokė ir tarė: 

- Ką čia aš, iš tikrųjų! Man visai nerūpi, kas ji tokia! Juk 
tai toji pati dama, kurią matė Anžu kunigaikštis? 

- Be abejo! 

- Ir ją jis man liepė nugabenti į Šato Tjeri? 

- Taip. 

- Tai ir viskas, ką man reikia žinoti; ne aš, 0 monsinjoras 
ją įsimylėjęs. Kad tik jūs nesugalvotumėte pabėgti nuo ma- 
nęs. 

- Argi panašu į tai? - paklausė Remi. 

- Ne. 

- Mums nė tokia mintis nekilo; net jei jūsų nebūtų greta, 
mes vis tiek keliautume į Šato Tjeri. Jei kunigaikštis nori 
mus matyti, tai ir mes norime susitikti su juo. 

- Tokiu atveju, - atsakė Orilji, - viskas klostosi kuo pui- 
kiausiai. 

Paskui, tarytum norėdamas įsitikinti, ar tikrai Remi ir jo 
ponia nenori pasukti į šoną, jis pasiūlė: 

- Gal jūsų šeimininkė panorės čia stabtelėti keletui minu- 
čių? 

Tai sakydamas, jis mostelėjo ranka į pakelės pastatą, pa- 
našų į užvažiuojamuosius namus. 

- Juk jūs žinote, - atsakė Remi, - kad mano ponia sustoja 
tik miestuose. 

- Esu tai pastebėjęs, bet neteikiau tam didelės reikšmės. 

- Taip jau yra. 

- Na, o aš nesu davęs tokių įžadų, todėl užeisiu valandėlei. 
Jokite toliau, netrukus aš jus pasivysiu. 

Orilji parodė Remi kryptį, nušoko nuo arklio ir priėjo prie 
smuklės šeimininko, kuris išbėgo jam priešais, reikšdamas vi- 
sokeriopą pagarbą, tarytum būtų gerai jį pažinojęs. 

- Kąjiis tau sakė? - paklausė jaunoji ponia. 

- Tą patį, ką ir kasdien. 

- Jis nori pamatyti mano veidą? 

- Taip. 

Diana nusišypsojo po kauke. 

- Saugokitės, - perspėjo ją Remi, - iš pykčio jis baigia pa- 
mesti protą. 

- Jis manęs nepamatys. To nenoriu, vadinasi, jam nieko 
neišeis. 

- Bet kai jūs būsite Šato Tjeri, jums vis tiek teks pasirodyti 
be kaukės. 

- Tai nesvarbu: kai jie pamatys mane, jau bus per vėlu. Be 
to, jo ponas manęs nepažino. . 

- Taip, bet tarnas pažins! 

- Pats matai, kad iki šiol nei mano balsas, nei eisena neat- 
gaivino jo atminties. 

- Vis dėlto, ponia, - nenusileido Remi, - pagalvokite! Juk 
paslapties šydas, kuriuo jūs apsigaubėte dėl Orilji, neegzista- 
vo princui, toji paslaptis nesužadino jo smalsumo, neprikėlė 
prisiminimų, tuo tarpu Orilji štai jau visą savaitę ieško, uo- 
džia, spėlioja, ir vos tik jis pamatys jūsų veidą, jo atmintis 
staiga nušvis, jis pažins jus, jeigu iki šiol dar nepažino. 

Netikėtai pasirodė Orilji, ir jų pokalbis nutrūko. Orilji bu- 
vo pasukęs skersai, kitu keliu, bet jojo taip, kad neišleistų jų 
iš akių, ir dabar išdygo priešais lyg iš po žemių, tikėdamasis 
nugirsti nors keletą žodžių. 

Orilji prisiartinus stojusi tyla aiškiai rodė, kad Remi ir 

Dianai jis trukdo. Todėl nujojo visiems iš paskos kiek atsili- 
kęs, kaip kartais darydavo ir anksčiau. 

Tuomet jis ir sudėliojo smulkų veikimo planą. 

Jis iš tikro ėmė įtarinėti, kaip Remi buvo sakęs Dianai. 
Tačiau tie įtarimai buvo instinktyvūs, nes visaip spėliojant nė 
karto į galvą neatėjo teisybė. 

Jis niekaip negalėjo suprasti, kodėl nuo jo taip atkakliai 
slepiamas veidas, kurį anksčiau ar vėliau jam vis tiek teks 
pamatyti. 

Kad lengviau būtų vykdyti sumanytą planą, Orilji ėmė elg- 
tis taip, tarytum norą pamatyti damą būtų visiškai išmetęs iš 
galvos, ir tą dieną jis buvo linksmiausias ir sukalbamiausias 
bendrakeleivis. 

Pamatęs tokį pasikeitimą, Remi labai sunerimo. 

Taip jie ijojo į kažkokį miestelį ir, kaip paprastai, ten ap- 
sinakvojo. 

Kitą dieną ta dingstimi, kad prieš akis - ilga kelio atkarpa, 
jie išvyko auštant. 

Vidurdienį teko sustoti, nes arkliams reikėjo poilsio. 

Antrą valandą keliauninkai vėl leidosi į kelią ir jojo iki 
keturių. 

Tolumoje subolavo tamsus miškas - Lafero giria. 

Ji atrodė niūri ir paslaptinga, kaip ir visi mūsų šiaurės miš- 
kai. Jie daro didelį įspūdį pietiečiams, kuriems reikia šviesos 
ir šilumos, tačiau Dianai ir Remi tai nebuvo naujiena: jie 
įprato prie tamsių Anžu ir Solonio girių. 

Jie tik reikšmingai susižvalgė, tarytum abiems vienu metu 
būtų tapę aišku, kad toje girioje įvyks tai, kas grėsmingai ka- 
bojo virš jų galvų nuo pačios pirmosios kelionės minutės. 

Trys raiteliai įjojo į mišką. 

Buvo šešta valanda vakaro. Po pusvalandžio žemę ėmė 
gaubti prieblanda. 

Stiprus vėjas suko sausus lapus ir gniūžtėmis svaidė į di- 

džiulį tvenkinį, kurio kitas krantas tirpo girios gūdumoje. Tai 
buvo savotiška Mirties jūra, prigludusi prie pat kelio ir atsi- 
vėrusi dabar prieš trijų raitelių akis. 

Smarkus lietus, šniokščiantis jau porą valandų, gerokai pa- 
tižino molingą žemę. Diana, pasitikėdama savo arkliu, be to, 
gana nerūpestingai žiūrinti į savo pačios saugumą, atleido 
pavadį. Orilji jojo jai iš dešinės, Remi - iš kairės pusės. Oril- 
ji - palei tvenkinio krantą, Remi - kelio viduriu. 

Dideliame kelio linkyje, kurį dengė dumsi medžių paunk- 
snė, nesimatė nė gyvos dvasios. 

Regis, jie joja per vieną iš tų pasakiškų girių, kuriose ne- 
gali gyventi jokia gyva būtybė, ir tik retkarčiais iš tankmės 
ataidintis staugimas vilkų, bundančių priešvakaryje, sklaidė 
tą nuojautą. 

Staiga Diana pajuto, kad jos balnas, - kaip visuomet tą 
dieną arklį balnojo Orilji, - slysta į šoną. 

Ji pasišaukė Remi, kuris tučtuojau nušoko žemėn ir priėjo 
prie savo šeimininkės, o pati pasilenkė ir ėmė segti paspręs- 
tę. | 
Tuo pasinaudojo Orilji: tyliai prijojęs prie Dianos, jis dur- 
klo smaigaliu perpjovė šilkinį kaukės raištelį. 

Netikėtai užklupta jaunoji moteris negalėjo nei išsilenkti 
jo rankos, nei prisidengti. Orilji nuplėšė kaukę ir palinko prie 
jos: jų veidai suartėjo. 

Jie įsisiurbė akimis vienas į kitą, ir niekas nebūtų galėjęs 
pasakyti, katras iš jų yra labiau išblyškęs, katras grėsminges- 
nis. 

Orilji pajuto, kad jo kaktą išmušė prakaitas, durklas ir kau- 
kė išslydo iš rankų, ir jis, apimtas siaubo, šūktelėjo: 

- O dangau!.. Grafienė de Monsoro! 

- Šio vardo tu niekuomet daugiau neištarsi! - sušuko Remi, 
čiupo Orilji už diržo, ir jie abu nusirito ant kelio. 

Orilji ištiesė ranką, kad pasiektų durklą. 


20. Keturiasdešimt penki II t. 

- Na jau ne, Orilji, - sušvokštė Remi, įrėmęs kelį jam į 
krūtinę, - ne, teks tau čia ir pasilikti. 

Dabar nuo Orilji atminties nukrito paskutinė skraistė. 

- Le Oduenas! - sušuko jis. - Aš žuvęs! 

- Dar ne! - atsakė Remi, užspausdamas burną iš visų jėgų 
besispyriojančiam niekšui. - Bet tai bus netrukus! - Dešine 
ranka išsitraukęs savo ilgą flamandišką peilį, jis pridūrė: - 
Štai dabar, Orilji, tu iš tikro žuvęs! | 

Ašmenys susmigo į muzikanto kaklą; pasigirdo kimus gar- 
galiavimas. 

Diana, sėdėdama pusiau pasisukusi ir atsirėmusi į balno 
gugą, visa virpėjo; nejausdama jokio gailesčio, ji žiūrėjo į tą 
šiurpų vaizdą beprotišku žvilgsniu. 

Tačiau tuomet, kai kraujas nusruveno per ašmenis, ji pra- 
rado sąmonę, loštelėjo atgal ir lyg mirusi krito žemėn. 

Tą baisią akimirką Remi nebuvo kada ja rūpintis. Jis ap- 
ieškojo Orilji, ištraukė jam iš kišenių abu aukso kapšelius ir, 
pririšęs prie lavono didoką akmenį, įmetė jį į tvenkinį. 

Lietus tebelijo kaip iš kibiro. 

- Viešpatie! - tarė jis. - Nuplauk savo atpildo pėdsakus, nes 
teisingumas turi būti įvykdytas ir kitiems nusikaltėliams! 

Nusiplovęs rankas tvenkinio vandeny, jis pakėlė nuo že- 
mės vis dar neatgavusią sąmonės Dianą, užkėlė ją ant arklio 
ir įšoko į balną pats, viena ranka rūpestingai prilaikydamas 
bendrakeleivę. 

Orilji arklys, išsigandęs stūgaujančių vilkų, kurie slinko 
vis artyn ir artyn, tarytum juos būtų traukusi ši šiurpi drama, 
pranyko miško tankmėje. 

Kai tik Diana atsipeikėjo, abu keleiviai, neištarę nė vieno 
žodžio, pasuko arklius Šato Tjeri link. 

APIE TAI, KAIP KARALIUS HENRIKAS III 
NEPAKVIETĖ KRILJONO PUSRYČIŲ, 
O ŠIKO PAKVIETĖ PATS SAVE 


Kitą dieną po įvykių Lafero miške, apie kuriuos mes ką 
tik papasakojome, Prancūzijos karalius apie devintą valandą 
ryto išlipo iš vonios. 

Kamerdineris pirmiausia jį įisupo į ploną vilnonį apklotą, 
paskui nušluostė dviem gauruotomis paklodėmis iš persiškos 
medvilnės, o jau tuomet atėjo kirpėjo ir rūbininkų eilė, ku- 
riuos pakeitė parfumerininkai ir dvariškiai. 

Kai pagaliau visi išėjo, karalius pasišaukė mažordomą ir 
pasakė, kad šįryt jis pajuto alkį ir pusryčiams norėtų ko nors 
stipresnio nei kasrytinis puodelis sultinio. 

Maloni žinia tučtuojau apskriejo Luvrą, visiems sukelda- 
ma suprantamą džiugesį, iš virtuvės ėmė sklisti kepamos mė- 
sos kvapas, ir tuo metu Kriljonas, prancūzų gvardiečių pulki- 
ninkas, - skaitytojai turbūt prisimena tai, - užėjo pas jo dide- 
nybę įsakymų. 

- Dievaži, mielasis Kriljonai, - tarė jam karalius, - šį rytą 
rūpinkis mano saugumu kaip išmanai, tik, dėl Dievo meilės, 
neversk manęs elgtis karališkai. Aš nubudau toks žvalus, toks 
linksmas, rodos, nesveriu nė uncijos ir tučtuojau nuskrisiu. Aš 
alkanas, Kriljonai, ar supranti šitai, mano drauge? 

- Suprantu, jūsų didenybe, - atsakė pulkininkas, - juolab 
kad ir pats esu labai alkanas. 

- O, tu, Kriljonai, visuomet esi alkanas, - nusijuokė kara- 
lius. 

- Ne visuomet, jūsų didenybe, jūs teikiatės perdėti, ne vi- 
suomet, o tik tris kartus per dieną. O jūs, sire? 


Zi) 

- Aš? Sykį per metus, ir tai tik tuomet, kai gaunu gerų 
žinių. 

- Vadinasi, sire, šiandieną sulaukėte gerų žinių. Juo ge- 
riau, juo geriau, nes jos, man atrodo, ateina vis rečiau ir re- 
čiau. 

- Nebuvo jokių žinių, Kriljonai, bet juk tu žinai priežodį? 

- Ak taip: "Gera žinia, kad nėra jokių žinių". Aš netikiu 
priežodžiais, jūsų didenybe, o jau ypač šiuo. Jokių naujienų iš 
Navaros. 

- Jokių. 

- Jokių? 

- Be abejo. Tai įrodo, kad ten visi miega. 

- Oiš Flandrijos? 

- Jokių. 

- Jokių? Vadinasi, ten kaunasi. O iš Paryžiaus? 

- Jokių. 

- Vadinasi, ten rezga sąmokslus. 

- Arba daro vaikus. Beje, kalbant apie vaikus... Regis, Kril- 
jonai, netrukus man gims vaikas. 

- Jums, sire? - sušuko neapsakomai nustebęs Kriljonas. 

- Taip, karalienė susapnavo, kad laukiasi. 

- Na ką gi, sire... - pradėjo Kriljonas. 

- Ką tai reiškia? 

- Esu labai laimingas, kad jūs, jūsų didenybe, tokį ankstų 
rytą pasijutote išalkęs. Sudiev, sire! 

- Eik, mano šaunusis Kriljonai, eik! 

- Dievaži, jūsų didenybe, - kalbėjo toliau Kriljonas, - jei 
jau esate toks alkanas, reikėtų kviesti mane pusryčių. 

- Kodėl, Kriljonai? 

- Todėl, kad sklinda gandai, jog jūs mintate tik oru, jūsų 
didenybe. Dėl to liesėjate, juk oras užterštas. Aš džiaugčiausi 
galėdamas visiems kartoti: "Tai tikrų tikriausias šmeižtas, ka- 
ralius valgo kaip ir visi žmonės". 

- Ne, Kriljonai, atvirkščiai, tegul žmonės taip ir galvoja. 
Aš rausčiau iš gėdos, jei savo pavaldinių akivaizdoje valgy- 
čiau lyg paprasčiausias mirtingasis. Suprask, Kriljonai, kara- 
lių visuomet turi supti poetinė aureolė, jis visuomet turi atro- 
dyti didingai. Štai, pavyzdžiui... 

- Sire, aš klausau. 

- Ar prisimeni valdovą Aleksandrą? 

- Kokį Aleksandrą? 

- Alexander Magnus''. Beje, aš buvau pamiršęs, kad tu ne- 
moki lotynų kalbos. Tai šit, Aleksandras mėgo maudytis savo 
kareivių akivaizdoje. Jis buvo gražus, puikaus kūno sudėjimo, 
nei per storas, nei per plonas, visi jį lygindavo su Apolonu. 

- Oho, sire, jūs padarytumėte didelę klaidą, jei sugalvotu- 
mėte maudytis stebint jūsų kareiviams. Vargše mano sire, la- 
bai jau jūs liesas. 

- Kriljonai, tu esi šaunus vaikinas, - pareiškė Henrikas, 
sudavęs jam per petį, - ypač žavus tavo grubumas: tu nepatai- 
kauji, senasis mano drauge, ne taip kaip kiti dvariškiai. 

- Tai tik todėl, kad jūs nekviečiate manęs pusryčiauti, - 
geraširdiškai juokdamasis pareiškė Kriljonas. 

Ir Kriljonas atsisveikino su karaliumi greičiau patenkin- 
tas, O ne nusiminęs, mat pliaukštelėjimas per petį jam teikė 
daugiau malonumo nei pusryčiai su karaliumi. 

Kai Kriljonas išėjo, karaliui tučtuojau buvo patiekti pusry- 
čiai. 

Karaliaus virėjas buvo nepralenkiamas. Putpelių sultinys, 
uždarytas triufeliais ir kaštonais, išsyk sužadino apetitą kara- 
liaus, kuris jau buvo ragavęs puikių austrių. 

Štai kodėl kasdieninis stiprus sultinys, padėdavęs valdovui 
atstatyti jėgas, šįsyk buvo nustumtas į šalį. 

Paskui karalius ėmė valgyti ir putpelių sultinį. 


17 Aleksandras Didysis (lot. ). 

Kai jis jau sėmė ketvirtą šaukštą, už jo nugaros pasigirdo 
kažkieno lengvi žingsniai, ir gerai pažįstamas balsas piktai 
ištarė: 

- Prašyčiau paduoti stalo įrankius. 

Karalius atsigręžė. 

- Šiko! - sušuko jis. 

- Taip, tai aš. 

Ir Šiko, ištikimas savo įpročiams, kurie nepasikeitė net ir 
po ilgo nesimatymo, išsidrėbė kėdėje, paėmė lėkštę, šakutę ir 
ėmė traukti iš dubenio pačias didžiausias austres, negailėda- 
mas šlakstė jas citrinų sultimis ir daugiau netarė nė žodžio. 

- Čia tu! Tu sugrįžai! - šūkčiojo Henrikas. 

- Tyliau! - pilna burna rodė ženklus Šiko. 

Ir jis prisitraukė arčiau kurapkų sultinį. 

- Palauk, Šiko, čia man skirtas patiekalas! - sušuko Henri- 
kas ir ištiesė ranką, norėdamas dar arčiau pasislinkti dubenį. 

Šiko draugiškai pasidalijo su savo princu, atidavė jam pu- 
Sę porcijos. 

Paskui jis įsipylė vyno, paragavo skumbrės pašteto, įdarytų 
vėžių pašteto, gurkštelėjo karališkojo sultinio ir, giliai atsidu- 
sęs, pasakė: 

- Aš jau sotus! 

- Velniai rautų! Aš tikiuosi, Šiko. 

- Na, laba diena, mano karaliau, kaip gyveni? Šįryt tu at- 
rodai žvalus kaip niekad. 

- Tu taip manai, Šiko? 

- Žavus raudonis. 

- Ką? 

- Juk tu nepasidažęs? 

- Dar ko! 

- Todėl ir noriu, kad priimtum mano komplimentą. 

- Iš tiesų, šiandieną aš puikiai jaučiuosi. 

- Juo geriau, mano karaliau, juo geriau. Bet... po perkū- 
nais! Tikiuosi, tavo pusryčiai dar nebaigti? Bus patiekta ir 
kas nors saldaus? 

- Štai vyšnių cukrinukai, kuriuos pagamino Monmartro vie- 
nuoliai. 

- Jie per saldūs. 

- Vynuogėmis įdaryti riešutai. 

- Fe! Vynuogės - su žievelėm! 

- Tau sunku įtikti. 

- Dievaži, viskas genda, net virtuvė, rūmuose gyvenama 
vis blogiau ir blogiau. 

- Argi Navaros rūmuose geriau? - juokdamasis paklausė 
Henrikas. 

- Cha cha cha! O kodėl gi ne? 

- Matyt, ten esama didelių permainų. 

- Kas teisybė, tas ne melas, Henrikai. 

- Papasakok apie savo kelionę, tai mane prablaškys. 

- Su mielu noru, dėl to ir atėjau. Nuo ko įsakysite pradėti? 

- Pradėk iš pradžių. Kaip sekėsi keliauti? 

- Puiki, nuostabi kelionė! 

- Ir jokių nemalonumų? 

- Ar man? Kelionė buvo pasakiška. 

- Ir joks pavojus negrėsė? 

- Na ką tu! Argi kas nors būtų išdrįsęs užgaulioti jo krikš- 
čioniškosios didenybės pasiuntinį? Sūneli, tu šmeiži savo pa- 
valdinius. 

Karalius, pamalonintas žinios, kad jo karalystėje viešpa- 
tauja ramybė, pasakė: 

- Taip paklausiau dėl to, kad tavęs, neturinčio oficialaus 
įgaliojimo, galėjo tykoti pavojai. 

- Enrike, kartoju: tavo karalystė - pati nuostabiausia pa- 
saulyje. Keliauninkus pavalgydina veltui, iš meilės artimam 
suteikia būstą, o jei jau kalbėsime apie kelią, tai jis tarytum 

išmuštas aksomu ir paauksuotas. Sunku patikėti, bet iš tikro 
taip ir yra. 

- Taigi, Šiko, tu likai patenkintas? 

- Aš sužavėtas. 

- Taip, taip, mano policija puikiai dirba. 

- Nuostabiai! Reikia su tuo sutikti. 

„- O ar keliai nepavojingi? 

- Tai tarytum kelias į rojų: gali susitikti tik angelėlius, 
kurie gieda giesmes šlovindami karalių. 

- Matyt, Šiko, mes prisimenam Vergilijų. 

- Kokį Vergilijaus kūrinį? 

- "Bukolikas". O, fortunatos nimium!'8 

- Iš tikro! Bet kodėl taip pagerbiami darbštuoliai, sūnau 
mano? 

- Todėl, kad miestuose, deja, viskas klostosi kitaip. 

- Tu sakai tiesą, Henrikai, miestai - nedorybių liūnas. 

- Pats spręsk: tu netrikdomas keliavai penkis šimtus Ijė. 

- Jau sakiau: viskas ėjosi kaip sviestu patepta. 

- O aš viso labo vykau į Venseną ir nespėjau nukeliauti 
vieno ljė... 

- Nair? 

- Nair vos nebuvau užmuštas kelyje. 

- Ką tu sakai! - nustebo Šiko. 

- Bičiuli, aš viską tau papasakosiu. Dabar rengiama ata- 
skaita. Jei nebūtų buvę Keturiasdešimt penkių, manęs jau ne- 
bebūtų tarp gyvųjų. 

- Negali būti! Ir kur tai įvyko? 

- Tu norėjai paklausti, kur tai turėjo įvykti? 

- Taip. 

- Netoli Bel Ebo. 

- Prie pat mūsų bičiulio Goranfo vienuolyno? 


298 begal laimingi (lot). 

- Būtent. 

- O kaip tąsyk elgėsi mūsų draugas? 

- Kaip visada, puikiai, Šiko. Nežmau, ar jis ką nors įtarė, 
bet, užuot knarkęs, kaip tokią valandą elgiasi mano dykaduo- 
niai vienuoliai, jis stovėjo savo balkone, o visa jo brolija sau- 
gojo kelią. 

- Ir jis nieko daugiau neveikė? 

- Kas? 

- Domas Modestas. 

- Laimino mane taip, kaip tik jis vienas moka, Šiko. 

- Ojo vienuoliai? 

- Jie iš visų jėgų šaukė: "Tegyvuoja karalius!" 

- Ir tu daugiau nieko nepastebėjai? 

- O ką dar galėjau pastebėti? 

- Ar jie po savo sutanomis neslėpė ginklų? 

- Šiko, puikaus mūsų prioro apdairumo dėka, jie buvo ap- 
siginklavę nuo galvos iki kojų. 

Šis žmogus viską žinojo ir vis dėlto neatėjo kaip d'Eperno- 
nas raustis po mano kišenes sakydamas: "Jūsų didenybe, tai 
už karaliaus išgelbėjimą!" 

- Taip! Jis to nesugebėtų, o ir savo rankeles vargu ar 
įspraustų į tavo kišenes. 

- Šiko, teikitės nesišaipyti iš domo Modesto. Jis yra vienas 
iš tų didžių žmonių, kurie išgarsins mano karaliavimą. Klau- 
syk, pirmai progai pasitaikius, aš suteiksiu jam vyskupiją. 

- Ir teisingai pasielgsi, mano karaliau. 

- Žinai, Šiko, - giliai susimąstęs pasakė karalius, - kai žy- 
mūs žmonės iškyla iš liaudies, kartais jie tampa tobuli. O mū- 
sų, dvariškių, kraujuje esama ir gerų, ir blogų savybių, būdin- 
gų tik mums vieniems. Štai kad ir Valua: įžvalgūs ir narsūs, 
bet garbėtroškos ir šykštūs, jie išradingi, veiklūs, linkę į intri- 
gas. Burbonai - jautrūs ir atsargūs, bet jie neturi idėjų, jie 
bevaliai, jų jėgos sumenkusios, na, kaip Henriko. O šit kai 

gamta sukuria daug vilčių teikiantį žmogų iš prastuomenės, ji 
lipdo jį iš paties geriausio molio. Šit kodėl tavasis Goranfo - 
tobulybė. 

- Tu taip manai? 

- Taip, jis žmogus mokytas, kuklus, sumanus, narsus. Iš jo 
gali išeiti bet kas: ministras, armijos vadas, popiežius. 

- Ei! Gana, jūsų didenybe! - nutraukė karaliaus žodžius 
Šiko. - Jei tas žmogus girdėtų jus, jis pasipūstų iš puikybės, 
nes kad ir ką sakytume, jis be galo išdidus, mūsiškis domas 
Modestas. 

- Šiko, tu tikras pavyduolis! 

- Aš?! Apsaugok Viešpatie. Fe, pavydas - bjauri yda. Ne, 
aš esu tik teisuolis, štai ir viskas. Kilmingumas neužtemdo 
man proto. Stemmota guod faciunt“- Taigi, mano karaliau, 
tavęs vos nenužudė? 

- Taip. 

- Kas? 

- Lyga, velniai rautų! 

- O kaipji, Lyga, laikosi? 

- Kaip visada. 

- Tai yra, vis geriau ir geriau. Jų judėjimas plinta, Enrike, 
plečiasi. 

- O! O! Šiko, jei politiniai judėjimai pernelyg anksti ima 
plisti, jie būna neilgaamžiai - visai kaip vaikai, kurie perne- 
lyg anksti ima tukti. 

- Vadinasi, tu patenkintas, sūneli? 

- Daugmaž. 

- Taigi, Šiko, aš labai džiaugiuosi, kad tu grįžai kaip tik 
tada, kai mano nuotaika puiki, o dabar ji dar labiau praskaid- 
rės. 


19 Kokia nauda iš herbų? (Iot.) 

- Habemus consulem factum““, - kaip yra sakęs Katonas. 

- Tu atnešei gerų žinių, ar ne, sūnau? 

- O kaipgi! 

- Ir verti mane laukti, smaližiau? 

- Mano karaliau, nuo ko man pradėti? 

- Jau sakiau - pradėk iš pat pradžių, bet tu visą laiką klai- 
džioji be tikslo. 

- Pradėti nuo pat mano išvykimo? 

- Ne, kelionė vyko puikiai, tu juk apie tai man jau pasako- 
jai. 

- Kaip matai, aš, atrodo, grįžau gyvas ir sveikas... 

- Pasakok greitai, kaip klojosi reikalai, kai tu atvykai į 
Navarą. 

- Gerai, pradedu. 

- Ką veikė Henrikas, kai tu atvykai? 

- Jam rūpėjo meilės reikalai. 

- Su Margo? 

- One! 

- Aš būčiau nustebęs. Vadinasi, jis, kaip ir seniau, yra neiš- 
tikimas savo žmonai? Niekšas! Jis neištikimas Prancūzijos 
princesei! Laimė, ji jam atsilygina tuo pačiu. Kai atvykai į 
Navarą, kas buvo Margo varžovė? 

- Fosez. 

- Monmoransi giminės mergiotė! Ką gi, tai nėra taip blo- 
gai Bearno lokiui. O čia sklido kalbos apie valstietę, darži- 
ninkę, miesčionę. 

- Viskas taip ir buvo. 

- Taigi Margo - apgauta žmona? 

- Tiek, kiek žmona gali būti apgauta. 

- Taigi Margo niršta? 

- Ji tiesiog siunta. 


20 Atvyks konsulas (lot. ). 

- Ir ji keršija. 

- Žinoma. 

Henrikas triumfuodamas pasitrynė rankas. 

- Ir ką gi ji sugalvojo? - juokdamasis paklausė jis. - Sumai- 
šyti dangų su žeme, sukiršinti Ispaniją su Navara, Artua ir 
Flandriją su Ispanija? Ar tik ji nepasikvies savo broliuko Hen- 
riko prieš savo vyrelį Enrio? 

- Taip gali būti. 

- Tu ją matei? 

- Taip. 

- Ir ką ji darė, kai tu su ja išsiskyrei? 

- O, tu niekada šito nenuspėtum. 

- Ji ketino įsigyti naują meilužį? 

- Ji rengėsi tapti akušere. 

- Kaip! Ką tu nori tuo pasakyti? Šiko, tu nusišnekėjai. Venk 
šito! 

- Ne, ne, mano karaliau, ne! Velniai rautų! Aš sakau tikrą 
teisybę: ji atliko akušerės vaidmenį. 

- Obstetrix*! Juno Lucina**, jei taip jums parankiau. 

- Pone Šiko! 

- O! Gali vartyti akis kiek tik geidi. Sakau tau, kai aš vy- 
kau iš Nerako, tavo sesutė Margo rengėsi priimti gimdymą. 

- O, Margo turės kūdikį? - baldamas sušuko Henrikas. 

- Ne, ne, ji padėjo savo vyrui. Juk žinai, paskutinieji Valua 
nėra vaisingi. Tai ne Burbonai, velniai rautų! 

- Taigi Margo priiminėja naujagimius, o ne pati gimdo? 

- Taip, ji tai daro. 

- Kam ji pagelbėjo? 

- Panelei Fosez. 

- Dievaži, aš čia nieko nebesuprantu. 


2! Akušerė (lot. ). 


22 Junona Liucina - sen. Romoje - gimdyvių globėja. 

- Ir aš, - atsakė Šiko. - Bet aš neketinau tau kažką išaiškin- 
ti. Aš tik norėjau papasakoti teisybę. 

- Bet juk ji ne sava valia šitai darė? - 

- Be abejo, vyko kova. Bet ten, kur kovojama, vienas - stip- 
resnis, o kitas - silpnesnis. Pavyzdžiui, Heraklis ir Artėjas, 
Jokūbas ir angelas. Tai šit, Henrikas įveikė tavo sesutę. 

- Velniai rautų, teisybę pasakius, taip jai ir reikia. 

- Tu prastas brolis. 

- Bet juk jie, tikriausiai, nekenčia vienas kito? 

- Įtariu, kad jie ne itin dievina vienas kitą. 

- Oiš išorės? 

- Jie geriausi draugai, Henrikai. 

- Taip, bet vieną gražią dieną kokia nors nauja aistra juos 
supjudys. 

- Henrikai, taip ir atsitiko. 

- Ką tu! 

- Dievaži, taip ir yra. Nori, pasakysiu, ko aš baiminuosi? 

- Sakyk! 

- Bijau, kad ši nauja aistra ne supjudė, o sutaikė juos. 

- Taigi nauja meilė? 

- Dievaži, taip. 

- Bearniečio? 

- Bearniečio. 

- Ir ką jis įsimylėjo? 

- Palauk, tu nori viską žinoti, ar ne? 

- Taip, pasakok, Šiko, tu puikus pasakotojas. 

- Dėkoju, sūneli. Tai šit, jei nori viską Žinoti, man reikės 
pradėti pasakojimą iš pat pradžių. 

- Pradėk, tik greičiau. 

- Žiauriajam Bearniečiui tu parašei laišką. 

- O ką apie jį Žinai? 

- Aš jį perskaičiau. 

- Ir ką tu manai? 

- Turinys nėra itin delikatus, bet surašyta gudriai. 

- Šis laiškas turėjo juos sukiršinti. 

- Ir būtų sukiršinęs, jei Henrikas ir Margo būtų buvę įpras- 
ta sutuoktinių pora. 

- Ką tuo nori pasakyti? 

- Kad Bearnietis - ne kvailys. 

- O! 

- Ir kad jis viską suprato. 

- Ką suprato? 

- Suprato, kad tu nori sukiršinti ji su žmona. 

- Tai buvo pakankamai aišku. 

- Taip, bet tikslas, kurio siekei norėdamas juos sukiršinti, 
nebuvo toks aiškus. 

- O, velniai rautų! Tikslas... 

- Taip. Taigi gali įsivaizduoti, prakeiktas Bearnietis įsika- 
lė sau į galvą, kad tu siekei kito tikslo, tai yra taip darei 
nenorėdamas savo seseriai atiduoti kraičio, kurį esi jam sko- 
lingas! 

- Šit kaip! 

- Taigi tas velniūkštis Bearnietis taip ir pagalvojo. 

- Kalbėk toliau, Šiko, kalbėk, - paragino karalius, ir jo vei- 
das apsiniaukė. - Kas buvo paskui? 

- Kai tik jis taip pagalvojo, tapo toks kaip tu dabar - liūd- 
nas ir melancholiškas. 

- Toliau, Šiko, kas buvo toliau? 

- Jam neberūpėjo pramogos, jis beveik nustojo mylėti Fo- 
Sez. 

- Nair kas! 

- Viskas buvo taip, kaip aš ir sakau. Tuomet jis pasidavė 
naujai aistrai, apie kurią jau sakiau. 

- Bet juk tas žmogus - tikras persas, bedievis, turkas! Ką, 
jis propaguoja daugpatystę? O kaip į tai reagavo Margo? 

- Sūneli, šikart tu pamatysi, kad Margo buvo sužavėta. 


318 


- Dėl to, kas atsitiko Fosez? Aš gerai suprantu. 

- Ne, ne, nė truputėlio. Ji buvo sužavėta dėl asmeninių da- 
lykų. 

- Vadinasi, jai patinka būti pribuvėja? 

- Ak, šį kartą jai nereikės to daryti. 

- Kuo ji bus šį kartą? 

- Krikštamote, šitai jai pažadėjo vyras, ir dabar krikštynų 
proga liaudžiai jau mėtomi saldainiai. 

- Kad ir kaip ten būtų, saldainius jie pirko ne už pinigus, 
surinktus iš savo valdų. 

- Tu taip manai, karaliau? 

- Žinoma, juk aš neketinu atiduoti jam tų valdų. O kuo 
vardu nauja jo meilužė? 

- O, ji ypač graži ir stipri, ji nešioja prašmatnų diržą ir ji 
geba gintis tuo atveju, jei būna užpulta. 

- Ir ji gynėsi? 

- Žinoma! 

- Taigi Henrikas patyrė nuostolių ir buvo atblokštas? 

- Iš pradžių taip. | 

- Aha, o paskui? 

- Henrikas užsispyręs. Jis atnaujino ataką. 

- Ir ką gi? 

- Jis ją paėmė. 

- Kaip? 

- Jėga. 

- Jėga? 

- Taip, pagelbėjo petardos. 

- Kokius niekus pliauški, Šiko? 

- Aš sakau teisybę. 

- Petardos! O kas toji gražuolė, kurią galima užkariauti 
tik panaudojus petardas? 

- Tai panelė Kahor. 

- Panelė Kahor? 

- Taip, gražuolė, aukšto ūgio, skaistuolė it Perona. Viena 
jos koja remiasi į Lo upę, kita - į kalną. Ją globoja, tiksliau, 
globojo ponas de Vezenas - drąsus dvariškis, vienas iš tavo 
draugų. 

- Velniai neraliuoti! - įniršęs sušuko Henrikas. - Mano 
miestas! Jis užėmė mano miestą. 

- Taip ir yra. Enrike, atsimink, tu nesutikai atiduoti miesto 
Bearniečiui, nors ir žadėjai tai padaryti. Jam neliko nieko 
kito, kaip tik užimti jį jėga. Beje, šit laiškas, kurį jis liepė 
perduoti tau tiesiai į rankas. 

Tai buvo tas pats laiškas, kurį Henrikas Navarietis parašė 
užėmęs Kahorą ir kuris baigėsi žodžiais: 


Ouod mihi dixisti, profuit multum. Cognosco meos devotos, 
nosce tuos. Chicotus caetera expediet. 


Išvertus tai reiškė: 
Tavo pranešimas man buvo labai naudingas. Aš savo drau- 
gus pažįstu, pažink savuosius. Šiko tau viską papasakos. 


XV 
APIE TAI, KAIP HENRIKAS, GAVĘS ŽINIŲ IŠ 
PIETŲ, PASKUI GAVO ŽINIŲ IR IŠ ŠIAURĖS 


Karalius taip įniršo, kad jam buvo sunku baigti skaityti 
laišką. 

Kol jis, drebėdamas iš nekantrumo, - o drebėjo taip, kad 
net parketas girgždėjo, - studijavo lotyniškai parašytus Bear- 
niečio žodžius, Šiko, stovėdamas priešais didelį venecijietiš- 
ką veidrodį, kabėjusį virš kaltinio sidabrinio tualetinio stalo, 
gėrėjosi savo laikysena ir puikavosi grakščia figūra bei kelio- 
nine apranga. 


320 


Jis jautėsi esąs begalinis - čia visai tinka šis žodis, mat dar 
niekada Šiko neatrodė toks aukštas. Jo gerokai pliktelėjusią 
galvą gaubė keistus vokiškus šalmus primenantis šalmas: to- 
kie būdavo gaminami Treve ir Maince. Šią minutę jis dėjosi 
ant savo aptrintos ir žvilgančios nuo prakaito liemenės kelio- 
ninius šarvus, kuriuos prieš pusryčius buvo pasidėjęs ant bufe- 
to. Be to, jis garsiai žvangino pentinais, kurie labiau tiko ne 
arkliui paraginti, o pilvą pradurti. 

- Išdavystė! - perskaitęs laišką, sušuko Henrikas. - Bear- 
nietis turėjo planą, o aš to nė nejįtariau. 

- Sūneli, - paprieštaravo Šiko, - juk žinai patarlę "Tyli kiau- 
lė gilią šaknį knisa". 

- Eik po velnių su savo patarlėm! 

Šiko tuojau pat pasuko prie durų, tarytum ketindamas įvyk- 
dyti įsakymą. 

- Ne, pasilik! 

Šiko sustojo. 

- Kahoras paimtas! - pasakė Henrikas. 

- Ir labai sėkmingai, - atsakė Šiko. 

- Vadinasi, jis turi generolų ir inžinierių? 

- Nieko jis neturi, - paprieštaravo Šiko, - Bearnietis - varg- 
šas, jis viską daro pats. 

- Pats... kariauja? - paniekinamai paklausė Henrikas. 

- Matai, aš nedrįsčiau teigti, kad jis, įkvėpimo pagautas, iš 
karto puola į mūšį, ne, to nėra! Jis iš tų žmonių, kurie prieš 
maudydamiesi prisipratina. Iš pradžių nuo šalto prakaito su- 
drėksta jo pirštai, paskui jis ima muštis į krūtinę kumščiais, 
tardamas "mea culpa", dar vėliau panyra į filosofinius apmąs- 
tymus. Pasigirdus šūviui iš patrankos, po dešimties minučių 
jis it netekęs galvos puola į kautynių tirštynę ir plaukioja iš- 
silydžiusiame švine ir ugnyje nelyginant salamandra. 

- Velniai rautų! - sušuko Henrikas. - Velniai rautų! 

- Henrikai, patikėk manimi, ten vyko karštas mūšis. 


21. Keturiasdešimt penki II t. 

Karalius pašoko ant kojų ir ėmė vaikščioti po salę. 

- Kokia nesėkmė! - sušuko jis, pabaigęs pradėtą mintį. - Iš 
manęs juoksis, ims kurti dainuškas. Tie niekšai gaskonai - 
pašaipuoliai, aš jau matau, kaip jie galanda dantis ir šiepia 
burnas. Velniai neraliuoti! Kokia laimė, kad man šovė mintis 
nusiųsti Fransua pagalbą, kurios taip prašė. Antverpenas at- 
stos Kahorą. Šiaurėje bus ištaisyta klaida, kuri buvo padaryta 
pietuose. 

- Amen! - pasakė Šiko. 

- Baigdamas desertą, jis vikriai naršė pirštais po vazas ir 
vaisiams skirtus indus, kurie stovėjo ant karaliaus stalo. 

Tą akimirką durys atsidarė, ir tarnas pranešė? 

- Ponas grafas diu Bušažas. 

- Ką aš tau sakiau, Šiko? - sušuko Henrikas. - Štai ir sulau- 
kėme geros žinios. Įeikite, grafe, įeikite. 

Tarnas pakėlė portjerą, ir tarpduryje - it rėmuose - pasiro- 
dė jaunuolis, kurio vardas ką tik buvo praneštas. Atrodė, kad 
prieš čia esančių akis - Golbeino ar Ticiano portretas. 

Lėtai eidamas karaliaus link, jis sustojo salės viduryje ir 
priklaupė ant vieno kelio. 

- Tu vis dar tebesi išbalęs, - pasakė jam karalius, - tebesi 
paniuręs. Prašau, nors dabar nusiteik šventiškiau ir nepranešk 
man gerų žinių nusiminęs. Diu Bušažai, greičiau sakyk, aš 
trokštu išgirsti tavo pasakojimą. Sūneli, tu atvykai iš Flandri- 
jos? 

- Taip, sire. 

- Ir, kaip.matau, tu skubėjai. 

- Sire, skubėjau taip, kaip tik žmogus gali. 

- Būk pasveikintas. Kaip klostosi reikalai Antverpene? 

- Sire, Antverpeną valdo princas Oranietis. 

- Princas Oranietis? Ką tai reiškia? 

- Vilhelmas, jei jums taip patogiau. 

- Kaip? Argi brolis nepatraukė į Antverpeną? 

- Taip, sire, bet dabar jis vyksta ne į Antverpeną, o į Šato 
Tjeri. 

- Jis paliko savo armiją? 

- Jūsų didenybe, armijos jau nebėra. 

- O! - sudejavo karalius, jam ėmė linkti kojos ir jis susmu- 
ko į krėslą. - O Žuajezas? 

- Sire, mano brolis kovos lauke darė stebuklus. Paskui den- 
gė atsitraukiančiuosius ir galiausiai, surinkęs likusius gyvus 
žmones, sudarė iš jų grafo Anžu apsaugą. 

- Pralaimėjimas! - sušnibždėjo karalius. 

Paskui jo akyse plykstelėjo kažkokia keista ugnis ir jis pa- 
klausė: 

- Vadinasi, mano brolis prarado Flandriją? 

- Taip, jūsų didenybe. 

- Negrąžinamai? 

- Bijau, kad taip. 

Karaliaus kakta nušvito, tarytum jam į galvą buvo šovusi 
kažkokia nepasakyta mintis. 

- Vargšelis Fransua! - šypsodamasis pasakė jis. - Jam nesi- 
seka su karūna. Jam nepavyko gauti Navaros sosto, jis jau 
tiesė ranką į Anglijos karūną, mažai trūko, ir būtų sėdęs į 
Flandrijos sostą, Diu Bušažai, bijau, kad jam nelemta būti 
karaliumi. Vargšas brolis, o juk jis šito taip trokšta! 

- O, Dieve mano! Taip atsitinka visada, kai ko nors trokš- 
ti, - iškilmingu tonu pareiškė Šiko. 

- Kiek prancūzų pakliuvo į nelaisvę? - paklausė karalius. 

- Apie du tūkstančius. 

- Kiek žuvo? 

- Mažų mažiausia du tūkstančiai. Tarp jų ir ponas de Sent 
Enjanas. 

- Kaip! Vargšelis Sent Enjanas žuvo? 

- Paskendo. 

- Paskendo?! Kaip tai įvyko? Jūs puolėte į Šeldę? 

- Ne. Šeldė mus puolė. 

Ir grafas smulkiai papasakojo karaliui apie tai, kaip buvo 
kovojama su potvyniu. 

Henrikas išklausė nuo pradžios iki galo. Karaliaus poza ir 
veido išraiška neprarado didybės, paskui, kai pasakojimas buvo 
baigtas, jis atsistojo, nuėjo į šalia salės esančią maldyklą, pri- 
klaupė priešais altorių, pasimeldė ir kai po kelių minučių su- 
grįžo, buvo visiškai nusiraminęs. 

- Na, štai, - pasakė jis, - tikiuosi, aš išklausiau šių Žinių 
kaip karaliui ir dera. Dievo globojamas karalius vertas dau- 
giau nei paprastas žmogus. Grafe, imkite pavyzdį iš manęs ir 
jeigu jau jūsų brolis, dėkui Dievui, išsigelbėjo, kaip ir maniš- 
kis, truputėlį pralinksmėkime. 

- Kaip įsakysite, sire. 

- Diu Bušažai, sakyk, kokio nori apdovanojimo už savo pa- 
slaugas? 

- Jūsų didenybe, - atsakė jaunuolis, purtydamas galvą, - aš 
nieko nenusipelniau. 

- Aš su tuo nesutinku. Bet kad ir kaip ten būtų, tavo brolis 
to nusipelnė. 

- Jo nuopelnai dideli, sire. 

- Tu sakai, jis išgelbėjo armiją, tiksliau, jos likučius? 

- Tarp išlikusių gyvų neatsiras nė vieno žmogaus, kuris 
jums tartų, kad ne mano broliui jis turi būti dėkingas už savo 
gyvybę. 

- Tai šit, diu Bušažai, aš tvirtai nusprendžiau apdovanoti 
jus abu ir elgsiuos taip, kaip man liepia ponas Dievas, nes jis 
jus sukūrė turtingus, drąsius ir gražius. Be to, aš imsiu pavyz- 
dį iš garsių praeities politinių veikėjų, kurie elgdavosi išmin- 
tingai: jie paprastai apdovanodavo tuos, kurie atnešdavo jiems 
blogų žinių. 

- Gana! - nutraukė karaliaus žodžius Šiko. - Aš žinau atve- 
jų, kai blogų žinių atnešusius pasiuntinius pakardavo. 

- Galbūt, - didingai pasakė Henrikas, - bet Romos senatas 
atsidėkojo Varonui. 

- Tu remiesi respublikonais. Ak, Valua, Valua, nelaimė 
daro tave nuolankų. 

- Taigi, diu Bušažai, ko tu geidi? Ką norėtum gauti? 

- Jei jau jūs, jūsų didenybe, taip maloniai su manimi kal- 
bate, išdrįsiu pasinaudoti jūsų gerumu. Aš pavargau gyventi, 
sire, ir vis dėlto negaliu nutraukti savo gyvenimo siūlo, nes 
Viešpats mums tai daryti draudžia. Visos gudrybės, kurių pa- 
našiais atvejais griebiasi garbingas Žmogus, yra mirtina nuo- 
dėmė. Nesiginti nuo mirtino smūgio mūšio metu, liautis val- 
gyti, užmiršti, kad moki plaukti, kai keliesi per upę, - visa tai 
tolygu savižudybei, ir Dievas tai aiškiai mato, nes, - jūs tai 
žinote, sire, - Dievui žinomos slapčiausios mūsų mintys. To- 
dėl aš atsisakau mirti anksčiau laiko, kurį paskyrė man Vieš- 
pats, bet šis pasaulis mane vargina, ir aš jį paliksiu. 

- Mano drauge! - sušuko karalius. 

Šiko pakėlė galvą ir smalsiai pažvelgė į jaunuolį, - gražų, 
drąsų, turtingą, - kurio balse vis dėlto buvo girdėti didžiulis 
nusivylimas. 

- Sire, - su nepalenkiamu ryžtingumu kalbėjo toliau gra- 
fas, - visa, kas vyksta su manimi paskutiniuoju metu, tik sustip- 
rina šį mano troškimą. Aš noriu pulti į Dievo glėbį. Dievas 
visų šio pasaulio laimingųjų valdovas, taip pat yra ir didžiau- 
sias visų liūdinčiųjų guodėjas. Sire, malonėkite padėti man 
kaip galima greičiau tapti vienuoliu, nes, pasak pranašo, ma- 
no širdis mirtinai liūdi. 

Nerimstantis pašaipuolis Šiko akimirką liovėsi gestikulia- 
vęs, nustojo vaipęsis. Jis įsiklausė į šį tokį liūdną ir kilnų bal- 
są, skambantį taip oriai, taip nuoširdžiai; tai buvo pats ro- 
miausias ir įtikinamiausias balsas, kokį tik galėjo dovanoti 
Dievas jaunam ir gražiam žmogui. 

Blizgančios Šiko akys, susidūrusios su sielvartingu kuni- 
gaikščio de Žuajezo brolio žvilgsniu, prigeso, jo kūnas tarsi 
suglebo ir sulinko, lyg būtų užsikrėtęs tuo beviltiškumu, kuris 
ne atpalaidavo, o tiesiog perrėžė visas jaunojo diu Bušažo 
kūno skaidulas. 

Kai karalius išgirdo šį graudų meldimą, jis irgi pajuto, kad 
jo širdis suvirpėjo. 

- Mano drauge, aš suprantu, tu nori tapti vienuoliu, bet tu 
dar jautiesi esąs vyras ir baiminiesi išbandymų. 

- Mane gąsdina ne baisingi nepritekliai, o tai, kad šių iš- 
bandymų metu imama svyruoti. Ne, ne, aš visai nesiekiu to, 
kad išmėginimai, kuriuos man teks patirti, taptų švelnesni, 
nes viliuosi, kad mano kūnas iškęs visas fizines kančias, o 
siela atlaikys bet kokius moralinius išbandymus. Bet aš noriu, 
kad nei viena, nei kita netaptų dingstimi sugrįžti į praeitį. Aš 
noriu, kad užtvara, kuri turi visiems laikams atskirti mane 
nuo pasaulio ir kuri pagal bažnyčios taisykles turi kilti lėtai, 
kaip erškėčių gyvatvorė, iškiltų prieš mane akimirksniu, išdyg- 
tų tarsi iš po žemės. 

- Vargšas berniukas, - pasakė karalius, sujaudintas diu Bu- 
šažo kalbos, mintyse atkartodamas kiekvieną jo ištartą žodį, - 
vargšas berniukas, man atrodo, jis bus nuostabus pamoksli- 
ninkas, ar ne, Šiko? 

Šiko nieko neatsakė. Diu Bušažas kalbėjo toliau: 

- Jūs suprantate, sire, kad kova pirmiausia prasidės mano 
šeimoje, kad aršiausiai mano sprendimui priešinsis artimieji. 
Mano brolis kardinolas toks geras, bet jis taip prisirišęs prie 
visko, kas pasaulietiška. Jis ras tūkstančius priežasčių, kad 
priverstų mane pakeisti sprendimą, ir, jeigu nesugebės ma- 
nęs atkalbėti, - o tuo, kad nesugebės, aš esu tikras, - jis ims 
remtis Roma, kuri skiria tam tikrą laiką įvairioms atgailos 
pakopoms. Jūs paklausėte, ko aš norėčiau, sire, jūs žadėjote 

išpildyti bet kokį mano norą. O aš noriu - jūs tai matėte - 
tarnauti Dievui. Išprašykite Romos leidimo, kad aš būčiau 
atleistas nuo atgailos. 

Karalius pabudo iš apmąstymų, atsistojo ir šypsodamasis 
ištiesė diu Bušažui ranką. 

- Aš išpildysiu tavo prašymą, mano sūnau, - pasakė jis. - Tu 
nori priklausyti Dievui, ir tu esi teisus - jis geresnis valdovas 
nei aš. 

- Puikus komplimentas Aukščiausiajam, - iškošė pro dantis 
Šiko. 

- Gerai, tebūnie taip, - kalbėjo toliau karalius, - tu tapsi 
vienuoliu, kaip trokšti, brangus grafe, prižadu tau. 

- Jūs padarėte mane laimingą, jūsų didenybe! - sušuko diu 
Bušažas taip džiaugsmingai, tarytum jam būtų buvęs suteik- 
tas Prancūzijos pero, kunigaikščio ar maršalo titulas. 

- Karaliaus ir dvariškio garbės žodis, - pasakė Henrikas. 

Diu Bušažo nuotaika pasikeitė, jo lūpas nušvietė šypsena, 
jis pagarbiai nusilenkė karaliui ir išėjo. 

- Štai kur laimingas jaunuolis, patyręs tikrą palaimą! - su- 
šuko Henrikas. 

- Ką gi! - tarė Šiko. - Tau tikrai nėra ko jam pavydėti, jis 
toks pat apgailėtinas kaip ir tu, sire. 

- Suprask pagaliau, Šiko, suprask, jis užsidarys vienuolyne, 
jis atsiduos Dievo malonei. 

- O kas, velniai rautų, trukdo tau padaryti tą patį? Jis pra- 
šo lengvatų savo brolio kardinolo, o aš, pavyzdžiui, pažįstu 
kitą kardinolą, kuris suteiks tau visas reikiamas lengvatas. Jo 
santykiai su Roma dar geresni nei tavieji. Tu nežinai, ką aš 
turiu galvoje? Tai kardinolas de Gizas. 

- Šiko! 

- O jei tave jaudina kirpimo ritualas, - tonzūra iš tiesų 
delikatus reikalas, - tai pačios žaviausios pasaulyje rankos, 
pačios geriausios žirklės iš Kutelri, - ir dar auksinės, - papuoš 

tave tuo simboliniu papuošalu, ir tu gausi trečią vainiką: Ma- 
net ultima coelo*“. 

- Žavingos rankos? 

- Argi tau gali šauti į galvą mintis peikti kunigaikštienės 
de Monpansjė rankas po to, kai tu taip nepalankiai kalbėjai 
apie jos pečius? Karaliau, koks tu griežtas! Kaip rūsčiai ver- 
tini gražias damas, savo pavaldines. 

Karalius suraukė antakius ir persibraukė kaktą ranka - ne 
mažiau balta nei toji, apie kurią buvo kalbama, tik pastebi- 
mai drebančia. 

- Na, na, - pasakė Šiko, - baikime šią šneką, aš matau, kad 
šis pokalbis tau nemalonus. Geriau pereikime prie mane patį 
liečiančių reikalų. 

Karalius numojo ranka - gal rodydamas abejingumą, o gal 
pritardamas. 

Supdamasis krėsle, Šiko apsidairė aplinkui. 

- Sūneli, pasakyk man, - tyliu balsu pradėjo jis, - ponai de 
Žuajezai išvyko į Flandriją šiaip sau? 

- Pirmiausia, ką reiškia tavo žodžiai "šiaip sau"? 

- Tai reiškia, kad tie du broliai, - vienas mėgstantis pra- 
mogas, o kitas - amžinai liūdintis, - vargu ar galėjo išvykti iš 
Paryžiaus nesukėlę triukšmo: vienas mėgavosi savo meilės 
nuotykiais, antras - savo neviltim. 

- Nair kas? 

- Bet juk tu, artimas jų draugas, turi žinoti, kaip jie išliko 
gyvi! 

- Be abejo, žinau. 

- Tuomet, Enrike, ar tu nesi girdėjęs... - Šiko stabtelėjo. 

- Ko? 

- Kad jie, pavyzdžiui, prikūlė kokį nors svarbų asmenį? 

- Nieko panašaus nesu girdėjęs. 


23 Ranka pasieksiu dangų (lot. ) 

- Kad jie šaudydami įsiveržė į namą ir pagrobė kažkokią 
moterį? 

- Aš apie tai nieko nežinau. | 

- Kad jie... kažką atsitiktinai padegė? 

- Ką padegė? 
 - Iš kur aš galiu žinoti? Ką padeginėja kilmingi didžiūnai? 
Pavyzdžiui, kokio nors vargšo būstą. 

- Tu iš galvos išsikraustei, Šiko. Padegti namą mano mies- 
te Paryžiuje? Kas gali drįsti ką nors panašaus sau leisti? 

- Na, žinai, čia ne itin varžomasi. 

- Šiko! 

- Žodžiu, jie nepadarė nieko tokio, kas būtų sukėlę triukš- 
mą? 

- Tikrai ne. 

- Juo geriau... - lengviau atsidusęs, pasakė Šiko. 

- Ar žinai vieną dalyką, Šiko? - paklausė Henrikas. 

- Ne, nežinau. 

- Tu daraisi piktas. 

- Aš? 

- Taip, tu. 

- Pabuvęs kape, aš tapau švelnesnis. Omnia letho putres- 
cunt““. 

- Vadinasi, aš imu dūlėti? 

- Šiek tiek, sūneli, šiek tiek. 

- Šiko, jūs darotės nepakenčiamas, man rodos, jūs - intri- 
gantas ir garbėtroška. Pirma maniau, kad šios savybės nebū- 
dingos jūsų charakteriui. 

- Garbėtroškiški siekimai? Ar mano? Enrike, sūneli, tu 
anksčiau buvai kvailokas, dabar daraisi beprotis. Tai žingsnis 
į priekį. 

- Oašjums sakau, pone Šiko, kad jūs norite atitolinti nuo 


24 Mirtis visus priverčia dūlėti (lot. ). 

manęs geriausius mano tarnus, kaltindamas juos ketinimais, 
kurių nėra, nusikaltimais, apie kuriuos jie nė negalvoja. Žo- 
džiu, jūs norite pasiglemžti mane visą. 

- Tave pasiglemžti? Ar aš?! - sušuko Šiko. - Kam man ta- 
vęs reikia? Apsaugok Viešpatie, su tavim, karaliau, daug var- 
go, bone Deus! Be to, tave velniškai sunku išmaitinti. Ne, ne, 
nė už ką! 

- Hm! - sumurmėjo karalius. 

- Na, paaiškink man, ir kodėl tau į galvą šovė ši keista 
mintis? 

- Iš pradžių jūs labai šaltai reagavote, kai aš gyriau seną 
mūsų draugą domą Modestą, kuriam už daug ką turime būti 
dėkingi. 

- Aš turiu būti dėkingas domui Modestui? Gerai jau, ge- 
rai. Kas dar? 

- Antra, tu pašiaušei šerius prieš Gizus. 

- Šit kaip? Tu net juos pamilai? Atrodo, šiandieną tu paju- 
tai meilę visiems. 

- Ne, aš jų nemyliu. Bet dabar jie tykesni už vandenį, že- 
mesni už žolę, dabar jie nekelia man jokių rūpesčių, nes aš 
visą laiką stebiu juos. Aš tik jaučiu nuo jų sklindantį šaltį - it 
marmuro, 0 aš neturiu įpročio bijoti statulų, nors ir kokios 
baisios jos būtų. Dabar renkuosi tuos veidus ir tas pozas, ku- 
rias gerai pažįstu. Matai, Šiko, vaiduoklis, prie kurio pripran- 
ti, tampa nuobodžiu kasdieniniu lankytoju. Visi tie Gizai su 
savo paniurusiais žvilgsniais, ilgomis špagomis yra iš tų mano 
karalystės žmonių, kurie padarė man mažiausiai blogio. No- 
ri, aš tau pasakysiu, į ką jie panašūs? 

- Sakyk, Enrike, tu suteiksi man malonumą. Juk pats žinai, 
kad tavo palyginimai itin taiklūs. 

- Tai šit, Gizai man primena ešerius, kuriuos paleidžia į 
tvenkinį, kad jie gainiotų stambias žuvis ir neleistų joms ap- 
tukti. Bet ar gali isivaizduoti: stambios žuvys jų nebijo. 

- O kodėl? 

- Ešerių dantys nepakankamai aštrūs, jie neįstengia per- 
kąsti jų Žvynų. 

- Ak, Enrike, vaikeli, koks tu aštrialiežuvis! 

- O tavo Bearnietis... 

- Tu turi palyginimą ir Bearniečiui? 

- Tavo Bearnietis miaukia it katė, o kandžiojasi kaip tig- 
ras... 

- Niekada nepatikėčiau! - sušuko Šiko. - Valua giria Gi- 
zus! Tęsk, sūneli, kalbėk toliau, tu eini geru keliu. Tuojau pat 
išsiskirk ir vesk ponią de Monpansjė. Jei ji ir neturės kūdikio 
nuo tavęs, tu jos kūdikį tikrai turėsi. Juk ji kadaise, atrodo, 
buvo tave įsimylėjusi? 

Henrikas atstatė krūtinę. 

- O kaip gi, - atsakė jis, - bet aš turėjau reikalų kitur. Štai 
kodėl ji nuolat grasina. Šiko, tu pataikei į dešimtuką. Tai tėra 
tik moters kaprizai ir kartais jie mane erzina. Bet, laimė, aš 
vyras, ir galiu iš to pasijuokti. 

Sakydamas šiuos žodžius, Henrikas pasitaisė savo apykak- 
lę, atverstą pagal to meto italų madą. Tuo metu nuo durų 
slenksčio pasigirdo durininko Nambiu balsas: 

- Pono kunigaikščio pasiuntinys atvyko pas karalių! 

- Tai paprastas kurjeris ar dvariškis? 

- Sire, tai kapitonas. 

- Tegul įeina, jis bus laukiamas svečias. 

Tuojau pat į kambarį iėjo kavalerijos pulko kapitonas, dė- 
vis žygio uniformą ir, kaip reikalauja etiketas, nusilenkė ka- 
raliui. 

XVI 
KUMAI 


Išgirdęs pranešimą, Šiko atsisėdo, kaip buvo įpratęs, nesi- 
varžydamas pasisuko nugara į duris ir, primerkęs akis, kaip 
paprastai paskendo savo mintyse. Tačiau, kai Gizų pasiunti- 
nys ištarė pirmuosius žodžius, jis krūptelėjo ir iškart atsimer- 
kė. “ 

Laimė ar nelaimė, karalius, užsiėmęs ką tik atvykusiais, 
neatkreipė dėmesio į šį grėsmingą Šiko judesį. 

Pasiuntinys stovėjo už dešimties žingsnių nuo krėslo, į kurį 
buvo įsispraudęs Šiko. Jo veidas, atsuktas profiliu, vos kyšojo 
virš krėslo raižinių. Šiko gerai matė pasiuntinį, o pasiuntinys 
galėjo matyti tik vieną Šiko akį. 

- Jūs atvykote iš Lotaringijos? - paklausė karalius gana 
orios ir karingos išvaizdos pasiuntinį. 

- Ne, sire, aš atvykau iš Suasono, kur ponas kunigaikštis, 
niekur neišvykdamas, gyvena jau mėnesį. Jis įdavė man šį 
laišką, kurį turiu garbės padėti prie jūsų didenybės kojų. 

Šiko akys sužaibavo. Jos sekė kiekvieną pasiuntinio jude- 
Sį, O jo ausys tuo metu gaudė kiekvieną pasiuntinio žodį. 

Pasiuntinys atsagstė sidabrines savo buivolo odos striukės 
sagas ir ištraukė iš prie pat širdies esančios šilku pamuštos 
kišenės ne vieną, o du laiškus, mat lako antspaudas buvo juos 
suklijavęs. Taigi, nors kapitonas ketino išimti tik vieną laiš- 
ką, antrasis prieš jo norą nukrito ant kilimo. 

Šiko žvilgsnis nusekė krintantį laišką, kaip katės akys se- 
ka skrendantį paukštelį. 

Jis taip pat pastebėjo, kad iškritus laiškui pasiuntinio vei- 
das paraudo, jis sumišęs pakėlė laišką nuo grindų. Antrąjį 
padavė karaliui. 

Bet Henrikas nieko nepastebėjo. Patiklusis Henrikas į nie- 

ką neatkreipė dėmesio. Jis tiesiog atplėšė tą voką, kurį jam 
malonėjo įteikti, ir iniko skaityti. 

Tuo tarpu pasiuntinys, pamatęs, kad karalius įdėmiai skai- 
to, ėmė akylai jį stebėti, - tikriausiai nedavė ramybės noras 
išskaityti Henriko veide mintis, kurias sukėlė laiškas. 

- Ak, metre Boromė, metre Boromė! - sušnibždėjo Šiko, 
savo ruožtu sekdamas kiekvieną kunigaikščiui de Gizui išti- 
kimo tarno žvilgsnį. - Tu, pasirodo, besąs kapitonas ir kara- 
liui perduodi tik vieną laišką, 0 jų tavo kišenėje yra du. Palū- 
kėk, mielasis, palūkėk. 

- Puiku! Puiku! - tarė labai patenkintas karalius, ryte ryda- 
mas kiekvieną kunigaikščio laiško eilutę. - Eikite, kapitone, 
eikite ir pasakykite ponui de Gizui, kad aš dėkoju už man 
pateiktą pasiūlymą. 

- Jūsų didenybe, gal malonėsite man įteikti raštišką atsa- 
kymą? - paklausė pasiuntinys. 

- Ne, aš pasimatysiu su kunigaikščiu po mėnesio ar pusant- 
ro ir tada jam asmeniškai padėkosiu. Galite eiti. 

Kapitonas nusilenkė ir išėjo iš kambario. 

- Tu matai, Šiko, - kreipėsi karalius į savo bičiulį, manyda- 
mas, kad jis, kaip ir anksčiau, sėdi giliai įsispraudęs į fotelį, - 
tu pats įsitikinai, kad ponas de Gizas nerezga jokių pinklių. 
Šis garbingas kunigaikštis sužinojo, kaip klostosi reikalai Na- 
varoje, jis baiminasi, kad hugenotai neįsidrąsintų ir nepakel- 
tų galvos, nes sužinojo, kad vokiečiai jau rengiasi siųsti pa- 
galbą Navaros karaliui. Ir ką gi jis daro? Nagi, atspėk! 

Šiko neatsakė. Henrikas nusprendė, kad jis laukia paaiš- 
kinimo. 

- Taigi žinok, kad jis siūlo man kariuomenę, kurią surinko 
Lotaringijoje, norėdamas apsisaugoti nuo Flandrijos, ir per- 
spėja mane, kad po pusantro mėnesio ši kariuomenė kartu su 
jos vadu bus mano žinioje. Ką tu apie tai pasakysi, Šiko? 

Bet gaskonas nepratarė nė žodžio. 

- Brangusis mano Šiko, - kalbėjo toliau karalius, - tu turi 
nemalonių charakterio bruožų, pavyzdžiui, tu esi užsispyręs 
kaip ispaniškasis mulas ir jeigu kas nors, savo nelaimei, įro- 
dys tau, kad klydai, - o tai atsitinka neretai, - tu imsi pūstis. 
Taip, tu pūtiesi, stuobry, tau tai būdinga. 

Tačiau Šiko net nekvėptelėjo, kad paneigtų nuomonę, ku- 
rią Henrikas taip atvirai išsakė apie savo draugą. 

Tylėjimas Henriką erzino dar labiau negu bet kokie prieš- 
gyniavimai. 

"Atrodo, - pagalvojo jis, - šiam niekšui pakako įžūlumo 
užmigti." 

- Šiko! - pašaukė karalius, eidamas prie fotelio. - Su tavimi 
kalba tavo karalius, ko gi tu tyli? 

Bet Šiko nieko ir negalėjo atsakyti dėl tos paprasčiausios 
priežasties, kad jo ir pėdos buvo ataušusios. Henrikas pama- 
tė, jog fotelis tuščias. 

Jis apžvelgė visą kambarį - gaskono niekur nebuvo matyti. 

Jo šalmas buvo dingęs, kaip ir jis pats. 

Karalių tarsi nukrėtė prietaringas šiurpas: kartais jam at- 
rodydavo, kad Šiko - antgamtinė būtybė, kažkoks demoniškų 
jėgų įsikūnijimas, - tiesa, ne piktųjų jėgų, bet vis tiek demoni- 
škų. 

Jis pašaukė Nambiu. 

Nambiu buvo visiškai kitoks negu Henrikas. Jis, ne taip 
kaip karalius, buvo blaiviai mąstantis žmogus, kaip ir visi, 
kuriems pavedama saugoti karalių prieškambarius. Jo neste- 
bino netikėti atsiradimai ir dingimai, jis daug ko buvo matęs, 
tačiau taip elgdavosi gyvos būtybės, o ne vaiduokliai. 

Nambiu ryžtingai užtikrino jo didenybę, kad pats matė, 
kaip Šiko išėjo kokiomis penkiomis minutėmis anksčiau negu 
monsinjoro kunigaikščio de Gizo pasiuntinys. 

Tik jis išėjo tyliai ir atsargiai, kaip žmogus, kuris nenori, 
kad jo išėjimas būtų pastebėtas. 

"Aiškus dalykas, - pagalvojo Henrikas, įeidamas į savo 
maldyklą, - Šiko supyko dėl to, kad pasirodė esąs neteisus. 
Dieve mano, kokie smulkmeniški žmonės! Tai liečia visus, 
netgi pačius protingiausius." 

Metras Nambiu buvo teisus. 

Šiko su savo šalmu ir ilga špaga perėjo prieškambarius 
nesukeldamas triukšmo. Bet kad ir koks atsargus jis buvo, jo 
pentinai negalėjo nežvangėti, kai jis leidosi iš karališkųjų ap- 
artamentų prie išėjimo iš Luvro. Išgirdę šį žvangesį, žmonės 
atsisukdavo ir nusilenkdavo Šiko, nes visi žinojo, kokią jis 
užima padėtį karaliaus rūmuose, ir daugelis lenkėsi jam že- 
miau, negu būtų lenkęsi Anžu kunigaikščiui. 

Įėjęs į sargybinę prie Luvro vartų, Šiko sustojo kamputyje, 
tarsi norėdamas pasitaisyti pentinus. 

Kapitonas, kurį atsiuntė kunigaikštis de Gizas, kaip mes 
jau minėjome, išėjo kokias penkias minutes vėliau negu Šiko, 
į kurį jis visai neatkreipė dėmesio. 

Jis nulipo laiptais ir perėjo kiemus itin išdidus ir patenkin- 
tas: išdidus, nes vis dėlto atrodė kaip šaunus kareivis ir jam 
buvo malonu pasipuikuoti prieš jo krikščioniškosios dideny- 
bės šveicarų ir prancūzų gvardiečius. Patenkintas, nes, spren- 
džiant iš to, kaip buvo priimtas, karaliui nekilo jokių įtarimų 
dėl kunigaikščio de Gizo. Tą pačią akimirką, kai jis išėjo iš 
sargybinės ir žengė ant pakeliamojo tilto, jį sugrąžino į realy- 
bę kažkieno pentinų žvangėjimas. Šie garsai jam atrodė tarsi 
jo paties pentinų žvangėjimo aidas. 

Boromė atsisuko galvodamas, kad galbūt karalius pasiun- 
tė ką nors jam iš paskos, ir labai suglumo, kai po užlenktais 
šalmo kraštais atpažino "geraširdišką ir malonų" savo pažįs- 
tamo buržua Robero Brikė veidą. 

Prisiminkime, iš pat pradžių abu šie žmonės nekėlė vienas 
kitam jokių simpatijų. 

Boromė išsižiojo ir jo burna tapo kvadratinė, kaip sakė 

Rablė. Manydamas, kad paskui jį einantis žmogus turi reika- 
lų, jis buvo sustojęs. Taigi dabar Šiko tereikėjo žengti ne dau- 
giau kaip du žingsnius. 

Beje, mes jau žinome, kokie buvo Šiko žingsniai. 

- Velniai rautų! - sušuko Boromė. 

- Velniai neraliuoti! - neatsiliko Šiko. 

- Čia jūs, gerasis mano buržua! 

- Čia jūs, dvasiškasis tėve! 

- Su tokiu šalmu! 

- Su tokia odine striuke! 

- Aš sužavėtas, kad matau jus! 

- Aš laimingas, kad mudu susitikome! 

Ir abu šaunuoliai keletą sekundžių žvelgė vienas į kitą kaip 
du pasirengę susikibti gaidžiai, - dar neapsisprendę, norėda- 
mi pagąsdinti vienas kitą, išsitiesė visu ūgiu. 

Boromė pirmasis užgniaužė pyktį. 

Jo veidą nušvietė šypsena ir, dėdamasis atviraširdžiu, sąži- 
ningu, jis paklausė: 

- Dievaži, na ir šelmis esate, metre Roberai Brikė! 

- Aš, dvasiškasis tėve! - nustebo Šiko. - O kodėl, sakykite, 
teikėtės mane taip pavadinti? 

- Tai todėl, kad tąkart, kai susitikome švento Jokūbo vie- 
nuolyne, jūs mane įtikinėjote, kad esate paprastas buržua. Ką 
ir kalbėti, tikriausiai jūs esate dešimt kartų išradingesnis ir 
drąsesnis už kokį nors teismo tarnautoją ar kapitoną drauge 
paėmus. | 

Šiko jautė, kad šiuos pagyrimo žodžius Boromė taria ne iš 
širdies. 

- Šit kaip, - atsakė jis geraširdiškai, - ką tuomet turėčiau 
pasakyti apie jus, senjore Boromė? 

- Apie mane? 

- Taip, apie jus. 

- O kam to reikia? 

- Todėl, kad privertėte mane laikyti jus vienuoliu. Jūs tai 
tikrai dešimt kartų gudresnis už patį popiežių. Ir tai, kūmai, 
tikras pagyrimas jums, nes, prisipažinkite, kad mūsų dieno- 
mis šventasis tėvas geba sumaniai regzti pinkles. 

- Ar jūs iš tiesų galvojate taip, kaip kalbate? - paklausė 
Boromė. 

- Velniai neraliuoti! Aš niekada nemeluoju! 

- Na, ką gi, viskas aišku. 

Ir jis ištiesė Šiko ranką. 

- O, broli kapitone, jūs nelabai draugiškai elgėtės su ma- 
nimi vienuolyne, - pasakė Šiko. 

- Juk aš palaikiau jus buržua, metre, o juk žinote, kad mes, 
karininkai, nelaikome jų sau lygiais. 

- Teisybė, - nusijuokė Šiko, - lygiai taip kaip ir vienuolių. 
Ir vis dėlto aš pakliuvau į jūsų paspęstus spąstus. 

- Į spąstus? 

- Žinoma. Jūsų apsimetimas vienuoliu ir buvo tie spąstai. 
Toks šaunus kapitonas kaip jūs be jokios priežasties nepakeis 
šarvų į sutaną. 

- Jums, karo žmogui, - pasakė Boromė, - atskleisiu visas 
paslaptis. Turiu prisipažinti, švento Jokūbo vienuolyne aš tu- 
riu asmeninių interesų. O jūs? 

- Ir aš. Bet apie tai - nė žodelio! 

- Norite, pakalbėkime apie visus tuos reikalus? 

- Dievaži, aš šito trokšte trokštu, - atsakė Šiko. 

- Ar mėgstate gerą vyną? 

- Taip, bet tik gerą. 

- Tai šit, aš žinau Paryžiuje smuklę, kuriai, regis, lygių 
nėra. 

- Ir aš vieną tokią žinau, - atsakė Šiko. - Koks jos pavadini- 
mas? 

- "Gausybės ragas". 

- O! O! - krūptelėjęs atsakė Šiko. 


2-2. Keturiasdešimt penki II t. 

- Kas yra? 

- Nieko. 

- Jums nepatinka toji smuklė? 

- Ne, ne, atvirkščiai. 

- Jūs žinote ją? 

- Nieko apie ją nesu girdėjęs ir tai mane stebina. 

- Na, kūmai, eikime ten. 

- Žinoma, galime tučtuojau eiti. 

- Tuomet eikime. 

- O kur ji yra? 

- Netoli Burdelės vartų. Šeimininkas - senas vynų žinovas, 
jis gerai nusimano apie tokių žmonių, kaip jūs, skonį, atskiria 
tikrą mėgėją nuo paprasčiausio atsitiktinio praeivio, kuris už- 
suka užsinorėjęs išgerti. 

- Ar mes galėsime netrukdomi pasišnekėti? 

- Nors ir rūsyje, jei pageidausime. 

- Ir mums niekas netrukdys? 

- Uždarysime visas duris. 

- Ką gi, - tarė Šiko, - matau, jūs apsukrus žmogus ir smuk- 
lėse jus vertina kaip ir vienuolynuose. 

- Jūs manote, kad smuklės šeimininkas - mano draugas? 

- Atrodo, kad taip. 

- Ne, ne, šį kartą jūs apsirikote. Metras Bonomė*? parduo- 
da man vyno, kai man jo reikia, aš jam sumoku, kai galiu, štai 
ir viskas. 

- Bonomė? - paklausė Šiko. - Dievaži, jo vardas - daug 
žadantis. 

- Jis toks ir yra. Eime, kūmai, eime. 

"Oho! - pagalvojo Šiko, sekdamas paskui apsimetėlį vie- 
nuolį. - Drauguži Šiko, dabar tu turi nutaisyti pačią geriausią 
savo grimasą. Jeigu Bonomė tave iš karto atpažins, tau galas, 
ir tu liksi apkvailintas." 


25 Bonomė - bon homme - t. y. geras, geraširdis Žmogus. 

XVII 
"GAUSYBĖS RAGAS" 


Kelias, kuriuo Boromė vedė Šiko, net neįtardamas, kad 
Šiko šį kelią žino ne blogiau už jį patį, priminė mūsų gasko- 
nui laimingus jo jaunystės metus. 

Ir iš tiesų, kaip dažnai būdavo, apie nieką negalvodamas, 
lengvai žengdamas lanksčiomis kojomis, tingiai mosuodamas 
rankomis, nušviestas žiemos saulės spindulių arba vasarą, slėp- 
damasis tamsioje medžių paunksnėje, traukdavo Šiko į tą na- 
mą, vadinamą "Gausybės ragu". Dabar į jį vedė svetimas žmo- 
gus! 

Anomis dienomis nuo keleto auksinių arba sidabrinių mo- 
netų, skambėjusių piniginėje, Šiko jausdavosi esąs laiminges- 
nis už bet kokį karalių: jis nerūpestingai mėgavosi palaimin- 
gu dykinėjimu, leisdavo sau nieko neveikti tiek, kiek tik jo 
širdis geisdavo - juk jo namuose nebuvo nei šeimininkės, nei 
alkanų vaikų prie slenksčio, nei įtarių ir niurzgių tėvų prie 
lango. 

Tada Šiko nerūpestingai sėsdavosi ant medinio suolo ar 
taburetės ir laukdavo Gorantlo. Kartais, būdavo, bičiulis pa- 
sirodydavo išsyk, vos tik pradėdavo sklisti gaminamo valgio 
kvapai. 

Goranflo tiesiog akyse pagyvėdavo, o Šiko, kaip visada 
įžvalgus, pastabus, pasirengęs viską ištyrinėti, stebėdavo, kaip 
svaigulys palengva apima jo bičiulį. 

Jis stebėdavo šį įdomų žmogų per lengvą išmintingai tram- 
domo susijaudinimo ūką. Ir geras vynas, šiluma, laisvė sukel- 
davo jam jausmą, jog pati jaunystė - puiki, pergalinga, pilna 
vilčių - svaigina jam galvą. 

Dabar, eidamas pro Biusi kryžkelę, Šiko pasistiebė, steng- 
damasis pamatyti namą, kuriuo rūpintis jis pavedė Remi, ta- 

čiau gatvė buvo vingiuota, o stabčiodamas jis galėjo sukelti 
Boromė įtarimą; todėl tyliai atsidusęs Šiko nusekė paskui ka- 
pitoną. 

Greitai prieš jo akis pasirodė plati Sen Žako gatvė, paskui 
švento Benedikto vienuolynas ir beveik prieš vienuolyną "Gau- 
sybės rago" viešbutis - kiek pasenęs, pajuodęs, aptriušęs, bet 
kaip ir anksčiau iš lauko apgaubtas platanų ir kaštonmedžių, 
o viduje prikrautas blizgančių alavinių puodų, tviskančių kais- 
tuvų, kurie gėrovams ir ėdrūnams atrodydavo iš aukso ir si- 
dabro, o iš tiesų tikras auksas ir sidabras byrėdavo į smukli- 
ninko kišenę - šį vidinės traukos dėsnį buvo sukūrusi pati gam- 
ta. 

Nuo slenksčio apžvelgęs ir smuklės prieigas, ir jos vidų, 
Šiko susikūprino, dar dešimčia pirštų sumažindamas savo ūgį, 
kurį jau ir taip buvo sumažinęs tada, kai pamatė kapitoną. Be 
to, jis nutaisė tikro satyro grimasą, nieko bendro neturinčią 
su nuoširdžia jo elgsena ir doru žvilgsniu. Taigi Šiko pasiren- 
gė stoti akis į akį su senu pažįstamu - jo mėgstamos smuklės 
šeimininku Bonomė. 

Beje, Boromė, rodydamas kelią, pirmas įėjo į smuklę. Pa- 
matęs du šalmuotus vyrus, metras Bonomė nusprendė, kad vi- 
siškai užteks, jeigu jis pažins tik tą, kuris ėjo priekyje. 

"Gausybės rago" fasadas aptriušo, o garbingojo smuklinin- 
ko veidą laikas irgi gerokai pakeitė: jį buvo išvagojusios rauk- 
šlės. Metras Bonomė dėjosi įžymiu žmogumi, dėl to visiems, 
išskyrus karininkus, buvo sunku su juo bendrauti. Bonomė vei- 
das buvo įgavęs griežto žmogaus išraišką. 

Bet Bonomė, kaip ir anksčiau, gerbė špagos žmones, tai 
buvo jo silpnybė, įprotis, įgytas kvartale, kurio papročių ne- 
varžė miesto valdžia. Be to, šiame kvartale didelę įtaką turė- 
jo taikūs benediktinai. 

Ir iš tikrųjų, jeigu šitoje šlovingoje smuklėje kildavo koks 
nors ginčas, dar nespėjus iškviesti šveicarų ar naktinės sargy- 

bos šaulių, į darbą būdavo paleidžiamos špagos. Panašios ne- 
gandos ištiko Bonomė septynis ar aštuonis kartus ir kainavo 
jam kaskart po šimtą livrų. Jis ir gerbė špagos žmones vado- 
vaudamasis principu: baimė gimdo pagarbą. 

O jei kalbėsime apie kitus "Gausybės rago" lankytojus - 
studentus, raštininkus, vienuolius ir pirklius - tai su jais Bono- 
mė susitvarkydavo vienas. 

Jis jau buvo išgarsėjęs kaip žmogus, galintis užvožti alavi- 
nį kibirą ant peštukų ar nesąžiningų lankytojų galvų. Už tą 
ryžtingumą jo pusę visada palaikydavo nuolatiniai smuklės 
lankytojai - žaliūkai, kuriuos jis atsirinkdavo iš kaimyninių 
krautuvėlių. 

O jo vynas, kurio iš rūsio pasiimti pats turėjo teisę kiek- 
vienas nuolatinis lankytojas, garsėjo savo kokybe ir stiprumu; 
visi žinojo apie jo atlaidumą kai kuriems lankytojams, turin- 
tiems teisę naudotis jo kreditu; taigi dėl vieno kito ne visai 
tinkamo smuklininko įpročio, niekas neniurzgėdavo. 

Anot kai kurių nuolatinių lankytojų, Bonomė nesėkmingas 
vedybinis gyvenimas suformavo tokius jo charakterio bruo- 
žus. 

Kad ir kaip ten būtų, bet Boromė laikė savo pareiga bū- 
tent taip paaiškinti Šiko apie smuklininką, kurio svetingumu 
abu ketino pasinaudoti. 

Bonomė mizantropijos padariniai buvo apverktini: niekas 
nesirūpino viešbučio puošnumu ir ištaigingumu. Kadangi 
smuklininkui atrodė, kad jis gerokai pranašesnis už savo klien- 
tus, jis ir nesistengė rūpintis smuklės gerove. 

Šiko, eidamas į salę, iš karto pastebėjo, kad niekas čia 
nepasikeitė, nebent suodžių sluoksnis ant lubų: iš pilko jis 
pasidarė juodas. 

Anais palaimingais laikais smuklės dar nedvelkė aitriu ir 
kartu šleikščiu tabako kvapu, kuriuo dabar persunkti salių pa- 
neliai ir portjeros. Nors smuklė buvo nešvari ir neišvaizdi, 

"Gausybės rago" salėje vyno aromato nenustelbė jokie egzo- 
tiški kvapai. Tad, jei man bus leista pasakyti, kiekvienas tik- 
ras gėrovas šitoje Bakcho šventovėje jautėsi puikiai, nes čia 
galėdavo įkvėpti labiausiai šiam dievui patinkančių kvapų. 

Šiko įėjo paskui Boromė nepastebėtas, tiksliau, neatpa- 
žintas "Gausybės rago" smuklės šeimininko. 

Šiko gerai žinojo, kur yra pats tamsiausias salės kampas. 
Kai jis jau ketino ten pasukti, Boromė jį sustabdė. 

- Sustokite, bičiuli! Štai už tos pertvaros yra kampelis, kur 
du žmonės, nenorintys, kad juos išgirstų, gali maloniai pasi- 
šnekučiuoti gerdami vyną. 

- Ką gi, eikime ten, - sutiko Šiko. 

Boromė davė šeimininkui ženklą tarytum klausdamas: 

- Kūmai, ar kabinetas laisvas? 

Bonomė linktelėjęs savo ruožtu atsakė: 

- Laisvas. 

Ir Boromė nusivedė Šiko, kuris ėjo kliūdamas už visų kam- 
pų į nedideli kambarėlį, taip gerai pažįstamą tiems mūsų skai- 
tytojams, kurie sugaišo laiko skaitydami "Grafienę de Mon- 
sOrO". 

- Na, štai! - pasakė Boromė. - Palaukite manęs čia, aš pa- 
sinaudosiu teise, kurią turi visi nuolatiniai šios vietos lankyto- 
jai. Jūs irgi ją turėsite, kai jus čia geriau pažins. 

- Kokia teise? 

- Teise pačiam nusileisti į rūsį ir išsirinkti vyną, kurį mes 
gersime. 

- Ak, šit kaip! - sušuko Šiko. - Maloni teisė. Eikite. 

Šiko nusekė jį žvilgsniu. Kai tik durys užsidarė, jis priėjo 
prie sienos ir kilstelėjo paveikslėlį, kuriame buvo vaizduoja- 
ma, kaip netvarkingi skolininkai žudo Kredit. Šis paveikslėlis 
buvo įrėmintas juodmedžio rėmuose, jis kabojo greta kito, 
kuriame buvo pavaizduota koks tuzinas kažkokių vargšų, tam- 
pančių velnią už uodegos. 

Už šio paveikslėlio buvo skylutė, pro kurią buvo galima 
matyti viską, kas darėsi didžiojoje salėje, o pačiam likti ne- 
matomam. Šiko gerai žinojo šią skylutę, mat jis pats ir buvo 
ją išgręžęs. 

- Aha! - pasakė jis. - Tu vedi mane į smuklę, kurios nuola- 
tinis lankytojas esi, užgrūdi mane už pertvaros, manydamas, 
kad ten manęs niekas nepamatys ir kad aš nieko nepamaty- 
siu, O šioje pertvaroje išgręžta skylė ir nė vienas tavo judesys 
neliks mano nepastebėtas. Na, mielasis mano kapitone, tu ne- 
labai sumanus. 

Ir, tardamas šiuos žodžius su jam vienam būdinga išdidžia 
panieka, Šiko priglaudė akį prie skylutės, meistriškai išgręž- 
tos toje vietoje, kur medis buvo minkštesnis. 

Per šią skylutę jis pamatė Boromė: iš pradžių reikšmingai 
pridėjęs pirštą prie lūpų, šis pradėjo kalbėtis su Bonomė, ku- 
ris aiškiai sutiko su visais savo pašnekovo įgeidžiais, didingai 
linksėdamas galva. 

Iš kapitono lūpų judesių Šiko, labai patyręs tokių reikalų 
žinovas, atspėjo, kad jo ištarta frazė turėtų būti tokia: 

"Perduokite mums vyno už pertvaros ir, jeigu išgirsite ten 
triukšmą, neužeikite." 

Paskui Boromė paėmė naktinę lempelę, kuri visuomet deg- 
davo ant vienos iš skrynių, pakėlė dangtį ir, naudodamasis 
brangiausia nuolatinių smuklės lankytojų privilegija, pats nu- 
sileido į rūsį. 

Šiko nedelsdamas ypatingu būdu pabeldė į pertvarą. 

Išgirdęs šį neįprastą beldimą, sukėlusį kažkokių prisimini- 
mų, Slypinčių giliai širdyje, Bonomė krūptelėjo, žvilgtelėjo 
žemyn ir įsiklausė. 

Šiko pabeldė dar kartą, nekantriai, kaip žmogus, nustebin- 
tas to, kad jo nesuprato iš karto. 

Bonomė nuskubėjo už pertvaros ir išvydo grėsmingai prieš 
jį stovintį Šiko. 

Iš Bonomė lūpų išsiveržė šūksnis: kaip ir visi, jis laikė Ši- 
ko mirusiu ir dabar jam atrodė, kad prieš jį stovi vaiduoklis. 

- Ką tai reiškia, šeimininke, - pasakė Šiko, - nuo kada ver- 
čiate tokius kaip aš žmones šaukti du kartus? 

- O, brangus pone Šiko, - atsakė Bonomė, - čia jūs ar jūsų 
šešėlis? 

- Nesvarbu kas: aš ar šešėlis, - atsakė Šiko, - bet jei jau jūs, 
šeimininke, mane pažinote, tikiuosi, klusniai darysite tai, ko 
aš paprašysiu? 

- O, žinoma, malonus senjore, įsakykite. 

Nors ir koks triukšmas sklistų iš šio kabineto, metre Bo- 
nomė, nors ir kas čia vyktų, tikiuosi, jūs pasirodysite tik tada, 
kai aš jus pakviesiu. 

- Brangus Šiko, tai padaryti man nebus sunku, juolab tokį 
prašymą išsakė ir jūsų palydovas. 

- Taip, bet jūsų šauksis ne jis, ar supratote, pone Bonomė? 
Šauksiuos aš. O jei šauks jis, dėkitės, kad negirdite. 

- Susitarėme, pone Šiko. 

- Gerai. O dabar sugalvokite dingstį ir išprašykite iš smuk- 
lės visus kitus lankytojus. Padarykite taip, kad po dešimties 
minučių čia neliktų nė vieno žmogaus, mes čia turime jaustis 
taip, tarytum būtume atėję pasimelsti Didžiojo penktadienio 
dieną. 

- Pone Šiko, po dešimties minučių čia neliks nė gyvos dva- 
sios, išskyrus mane patį, ištikimą jūsų tarną. 

- Eikite, Bonomė, eikite, aš, kaip ir anksčiau, gerbiu jus, - 
didingai pasakė Šiko. 

- O, Dieve mano, Dieve mano! - išeidamas dejavo Bono- 
mė. - Ir kas vyks nelaimingame mano name? 

Kai jis atbulas ėjo iš kambario, pamatė Boromė, lipantį iš 
rūsio su buteliais. 

- Ar supratai, ką pasakiau? - paklausė -Boromė. - Kad po 
dešimties minučių smuklėje neliktų nė gyvos dvasios. 

Bonomė nuolankiai nulenkė savo visuomet išdidžiai pa- 
keltą galvą ir nuėjo į virtuvę, kad galėtų apgalvoti, kaip ge- 
riau įvykdyti abu paliepimus, kuriuos davė baisūs jo klientai. 

Kai Boromė įėjo į kambarėlį, Šiko sėdėjo ištiesęs kojas ir 
šypsojosi. 

Nežinome, kaip elgėsi metras Bonomė, bet po dešimties 
minučių paskutinis studentas, įsikibęs į ranką raštininkui, žen- 
gė pro duris lauk sakydamas: 

- Oho, oho! Pas metrą Bonomė gali kilti audra. Reikia kuo 
greičiau dingti, antraip saugokis krušos. 


XVIII 


KAS ĮVYKO PAS METRĄ BONOMĖ 
UŽ PERTVAROS 


Kai Boromė su pintine, iš kurios kyšojo dvylika butelių, 
grįžo už pertvaros, Šiko sutiko jį taip nuoširdžiai, taip plačiai 
šypsodamasis, jog kapitonas iš tiesų jau rengėsi palaikyti jį 
kvailiu. 

Boromė skubėjo atkimšti butelius. Bet tai buvo niekai pa- 
lyginti su tuo, kaip skubėjo Šiko. 

Todėl pasiruošimai neilgai truko. Abu sugėrovai, žmonės, 
sukaupę didelę šios srities patirtį, užsisakė sūrios užkandos, 
mat turėjo pagirtiną tikslą visą laiką skatinti troškulį. Užkan- 
dį jiems padavė Bonomė, kuriam kiekvienas iš jų dar kartą 
daugiareikšmiškai mirktelėjo. 

Bonomė kiekvienam iš jų atsakė supratingu žvilgsniu. Bet 
jeigu kas nors iš šalies būtų galėjęs stebėti šiuos du žvilgs- 
nius, būtų įžvelgęs esminį skirtumą tarp to, kuris buvo svies- 
tas Boromė, ir to, kuris buvo nukreiptas į Šiko. 

Bonomė išėjo, ir draugužiai atkimšo butelius. Iš pradžių 
sugėrovai ištuštino nemažai stiklinių nepratarę nė žodžio - 
tarsi tokio rimto užsiėmimo būtų buvę nevalia nutraukti kal- 
bomis. 

Šiko atrodė itin šauniai. Nepasakęs nieko, tik: "Dievaži, 
na ir burgundiškasis!" bei "Prisiekiu savo siela, kas per kum- 
pis!", jis išmaukė du butelius, tai yra po vieną po kiekvienos 
ištartos frazės. 

- Velniai rautų! - murmėjo sau po nosimi Boromė. - Na ir 
pasisekė man, sutikau tokį girtuoklį! 

Po trečio butelio Šiko užvertė akis į dangų. 

- Iš tiesų, - pasakė jis, - mes taip įsismaginom, kad, ko 
gero, mirtinai pasigersime. 

- Ką padarysi, labai jau sūri dešra! - atsakė Boromė. 

- Na, jei jūs neprieštaraujate, - pasakė Šiko, - tęsime to- 
liau, bičiuli. Mano galva tvirta. 

Ir jie išgėrė dar vieną butelį. 

Vynas labai skirtingai paveikė abu sugėrovus: Šiko atsiri- 
šo liežuvis, o Boromė nė žodžio nebegalėjo ištarti. 

- A, - sušnibždėjo Šiko, - drauguži, tu tyli, nepasitiki ma- 
nim. 

"O, tu daraisi plepus, - pagalvojo Šiko, - vadinasi, tu apgir- 
tai." 

- Kūme, kiek jums reikia butelių? - paklausė Boromė. 

- Ką turite galvoje? 

- Kiek reikia išgerti butelių, kad įsilinksmintumėte? 

- Pakanka keturių. 

- O kad visai apsvaigtumėte? 

- Na, sakykime, šešių. 

- O visiškai pasigeriate nuo... 

- Aštuonių. 

"Gaskonas, - pagalvojo Boromė. - Šneka kažkokius niekus, 
O juk geria tik ketvirtą butelį." 

- Tuomet galime nesivaržyti, - garsiai pasakė jis, traukda- 
mas iš pintinės po penktą butelį sau ir Šiko. 

Bet Šiko pastebėjo, kad viename iš šalia Boromė išrikiuo- 
tų butelių vyno likę pusę butelio, kituose - du trečdaliai, nė 
vienas nebuvo išgertas iki dugno. 

Jis atsistojo siekdamas paimti iš Boromė rankų penktąjį 
butelį ir susvyravo. 

- Na, štai, - pasakė Šiko, - jūs jaučiate? 

- Ką? 

- Smūgį, tarytum žemė drebėtų. 

- Kąjūs! 

- Taip, velniai neraliuoti! Laimė, kad "Gausybės rago" vieš- 
butis - tvirtas pastatas, nors ir pastatytas ant smaigo. 

- Kaip tai ant smaigo? - paklausė Boromė. 

- Na, žinoma, jis juk visą laiką sukasi. 

- Teisybė, - atsakė Boromė, lenkdamas savo stiklinę iki 
dugno. - Aš irgi jutau, tik nesupratau, kodėl tai vyksta. 

- Nesupratote todėl, kad nemokate lotynų kalbos, - pasakė 
Šiko, - ir neskaitėte traktato "De natura rerum". Jei būtu- 
mėte jį skaitęs, žinotumėte, kad visi reiškiniai turi savo prie- 
žastis. 

- Paklausykite, drauguži, - tarė Boromė, - juk jūs esate 
kapitonas, kaip ir aš, ar ne? 

- Tikrų tikriausias kapitonas, - atsakė Šiko. 

- Tai šit, brangus mano kapitone, jei, kaip teigiate, nėra 
reiškinių be priežasčių, pasakykite man, kodėl jūs persirengi- 
nėjate? 

- Ką turite galvoje, sakydamas "persirenginėjate"? 

- Juk jūs buvote persirengęs, kai atėjote pas domą Modes- 
tą. 

- O kuo aš buvau persirengęs? 


26 "Apie daiktų prigimtį" (lot. ). 

- Miestiečiu. 

- Ak, iš tiesų buvau. 

- Atskleiskite savo paslaptį ir pamokykite mane filosofi- 
j0S. 

- Mielai. Bet ir jūs man pasipasakosite, ar ne, kodėl buvo- 
te persivilkęs vienuoliu? Prisipažinimas už prisipažinimą. 

- Sutinku, - atsakė Boromė. 

- Sukertam, - tarė Šiko. 

Ir jis atkišo ranką Boromė. 

Boromė pliaukštelėjo Šiko per ranką. 

- Dabar mano eilė, - tarė Šiko. 

Ir Šiko pliaukštelėjo delnu Boromė per ranką. 

- Puiku! - pasakė Boromė. 

- Vadinasi, jūs norite žinoti, kodėl aš buvau persirengęs 
miestiečiu? - paklausė Šiko. 

Jis vis sunkiau ir sunkiau vartė liežuvį. 

- Taip, mane tai domina. 

- Ojjūs irgi man viską pasipasakosit? 

- Duodu kapitono garbės žodį. Be to, mes juk susitarėme. 

- Teisybė, 0 aš ir pamiršau. Tuomet nėra nieko papras- 
čiau. 

- Kalbėkite. 

- Pakaks ir keletos žodžių viskam apsakyti. 

- Aš klausau jūsų. 

- Aš šnipinėjau karaliui. 

- Kaip, šnipinėjote? 

- Taip. 

- Vadinasi, šnipinėjimas įeina į jūsų pareigas? 

- Ne, aš tik mėgėjas. 

- Ir ką jūs aptikote domo Modesto namuose? 

- Viską. Pirmiausia aš rinkau žinias apie patį domą Mode- 
stą, paskui - apie brolį Boromė, mažąjį Žaką ir apie vienuoly- 
no gyvenimą. 

- Ir ką jūs, mielas bičiuli, susekėte? 

- Pirmiausia aš išsiaiškinau, kad domas Modestas - nutu- 
kęs kvailys. 

- Na, čia didelio įžvalgumo nereikia. 

- Atleiskite, prašyčiau atleisti! Jo didenybė Henrikas III 
nėra kvailys, o domą Modestą laiko bažnyčios šviesuliu ir lin- 
kęs padaryti jį vyskupu. 

- Na ir tegu. Aš neprieštarauju tokiam sumanymui, atvirkš- 
čiai: tą dieną šauniai pasilinksminsiu. O ką dar sužinojote? 

- Sužinojau, kad brolis Boromė visai ne vienuolis, o kapi- 
tonas. 

- Šit kaip, jūs tai pastebėjote? 

- Iš pirmo žvilgsnio. 

- O dar ką? 

- Pastebėjau, kad mažasis Žakas treniruojasi su rapyra, 
bet ateis laikas, kai jis paims į ranką špagą ir taikys ne į 
taikinį, O į žmogų. 

- O, tu ir tai pastebėjai! - paniuręs pasakė Boromė. - Na, o 
kas toliau? 

- Duok man išgerti, aš daugiau nebeįstengiu prisiminti. 

- Nepamiršk, tu jau pradedi šeštą butelį, - juokdamasis pa- 
sakė Boromė. 

- Ką gi, aš apgirtau, - atsakė Šiko, - nesiginčysiu. Argi mes 
čia atėjome paifilosofuoti? 

- Mes atėjome čia išgerti. 

- Tuomet išgerkim! 

Ir Šiko prisipylė savo stiklinę. 

- Na, kaip, - susidaužęs stiklinėmis su Šiko, paklausė Boro- 
mė, - ar prisiminei? 

- Ką? 

- Ką matei vienuolyne. 

- Velniai rautų, žinoma. 

- Ir ką tu ten matei? 


349 


- Mačiau vienuolius, kurie greičiau buvo kareiviai, o ne 
bažnyčios tarnai. Jie pakluso ne domo Modesto, o tavo įsaky- 
mams. Štai ką aš mačiau. 

- Šit kaip? Bet tai tikriausiai dar ne viskas. 

- Ne, bet įpilk man, įpilk, įpilk, antraip aš ir vėl viską už- 
miršiu. 

Šiko butelis buvo tuščias, todėl jis ištiesė savo stiklinę Bo- 
romė, kuris ipylė jam iš savojo. 

Šiko išmaukė ją vienu ypu. 

- Na, ar mes psisimenam? - paklausė Boromė. 

- Ar prisimenam? Be abejo. 

- Ką matei? 

- Mačiau, kad rengiamasi sąmokslui. 

- Sąmokslui? - blykšdamas paklausė Boromė. 

- Taip, sąmokslui, - atsakė Šiko. 

- Prieš ką? 

- Prieš karalių. 

- Ko tuo buvo siekiama? 

- Pagrobti karalių. 

- Kada? 

- Kai jis turėjo grįžti iš Venseno. 

- Velniai rautų! 

- Ką tu pasakei? 

- Nieko. O jūs tai matėte? 

- Mačiau. 

- Ir įspėjote karalių? 

- Žinoma! Dėl to ir buvau atvykęs į vienuolyną. 

- Vadinasi, įvykdyti šį planą sukliudėte jūs? 


- Taip, aš. 
- Prakeikimas! - iškošė pro dantis Boromė. 
- Ką jūs pasakėte? 


- Kad jūs labai akylas, bičiuli. 
- Ką ten! - vos beapversdamas liežuvį atsakė Šiko. - Duo- 

kite man vieną iš savo butelių ir jūs nustebsite, kai pasakysiu, 
ką mačiau. 

Boromė skubiai įvykdė Šiko pageidavimą. 

- O dabar nustebinkite mane, - pasakė jis. 

- Pirmiausia aš mačiau sužeistą poną de Majeną. 

- Nair kas! 

- Žinoma, niekai: jis pasipainiojo mano kelyje. Paskui ma- 
čiau, kaip buvo paimtas Kahoras. 

- Kaip paimtas? Vadinasi, jūs atvykote iš Kahoro? 

- Žinoma. Ak, kapitone, teisybę pasakius, puikus būtų bu- 
vęs reginys tokiam drąsiam vyrui kaip jūs, būtumėt patyręs 
tikrą malonumą. 

- Neabejoju. Vadinasi, jūs buvote šalia Navaros karaliaus? 

- Visai šalia, drauguži, kaip dabar su jumis. 

- Ir jūs su juo išsiskyrėte? 

- Aš turėjau pranešti šią naujieną Prancūzijos karaliui. 

- Ir jūs išėjote iš Luvro? 

- Penkiolika minučių iki jums išeinant. 

- Tokiu atveju aš neklausinėsiu, ką jūs matėte po to, kai 
mes susitikom Luvre. 

- Atvirkščiai, klauskite, klauskite, dievaži, tuomet ir vyko 
įdomiausi dalykai. 

- Pasakokite! 

- Pasakokite, pasakokite! - pakartojo Šiko. - Velniai nera- 
liuoti! Jums lengva sakyti: pasakokite! 

- Pasistenkit. 

- Dar stiklinę, gal ir atsirištų liežuvis... Puiku, gana. Tai 
šit, bičiuli, aš mačiau, kad imdamas iš kišenės jo šviesybės 
kunigaikščio de Gizo laišką, tu išmetei kitą laišką. 

- Kitą! - pašokęs ant kojų sušuko Boromė. 

- Taip, - pasakė Šiko, - tu jį ir dabar turi. 

- Ir sumosavęs ore drebančia ranka, jis piršto galu bedė 
Boromė į striukę, kaip tik ten, kur buvo laiškas. 

Boromė krūptelėjo, tarytum Šiko pirštas būtų buvęs įkai- 
tinta geležis ir jis būtų prisilietęs ne prie striukės, o prie kū- 
no. 

- Oho! - pasakė jis. - Trūksta tik vieno dalyko. 

- Trūksta? 

- Vieno dalyko jūs nežinote. 

- Ko nežinau? 

- Jūs nežinote, kam skirtas tas laiškas. 

- Dar ko! - dėdamas rankas ant stalo, pasakė Šiko. - Jis 
skirtas poniai kunigaikštienei de Monpansjė. 

- Dieve mano! - sušuko Boromė. - Tikiuosi, apie tai jūs 
nieko nepasakėte karaliui? 

- Nė žodelio, bet būtinai pasakysiu. 

- Kada? 

- Po to, kai pamiegosiu, - atsakė Šiko. 

Ir jis nuleido galvą ant rankų, kurias ką tik buvo padėjęs 
ant stalo. 

- O iš kur jūs žinote, kad aš turiu kunigaikštienei rašytą 
laišką? - trūkčiojančiu iš susijaudinimo balsu paklausė kapi- 
tonas. 

- Žinau, - suburkavo Šiko, - gerai žinau. 

- Ir jei jūs tvirtai stovėtumėte ant kojų, vyktumėte į Luvrą? 

- Vykčiau į Luvrą. 

- Ir išduotumėte mane? 

- Išduočiau. 

- Ir čia ne juokeliai? 

- Kas? 

- Tai, kad vos tik pabudęs... 

- Na, na? 

- Papasakosite viską karaliui? 

- Bet, mielas mano drauge, - kalbėjo toliau Šiko, pakelda- 
mas galvą ir žvelgdamas į Boromė tingiu ilgesingu žvilgsniu, - 
supraskite pagaliau: jūs sąmokslininkas, aš - šnipas. Aš gaunu 

apdovanojimą už kiekvieną atskleistą sąmokslą. Jūs jį rengia- 
te, aš jį demaskuoju. Kiekvienas iš mūsų atliekame savo darbą, 
štai ir viskas. Labos nakties, kapitone. 

Tai sakydamas, Šiko užėmė savo pradinę poziciją: įsitaisė 
ant taburetės ir stalo, veidą prisidengė delnais, jo pakaušį 
dengė šalmas. Atvira liko tik nugara. 

Jis nusiėmė šarvus ir pasidėjo juos šalia savęs ant tabure- 
tės. Šiko nugara kažkaip suapvalėjo, tarytum prašydamasi 
smūgio. 

- O! - ištarė Boromė, ismeigęs degantį žvilgsnį į savo su- 
gėrovą, - O, tu nori mane išduoti, bičiuli! 

- Kai tik atsibusiu, mielas drauge, taip ir padarysiu, - pa- 
tvirtino Šiko. 

- Bet dar pažiūrėsime, ar tu atsibusi! - sušuko Boromė. 

Ir, tardamas šiuos žodžius, jis įniršęs smeigė tiesiai savo 
sugėrovui į nugarą, tikėdamasis perdurti jį kiaurai ir prismeig- 
ti prie stalo. 

Bet Boromė nieko nežinojo apie šarvinius marškinius, ku- 
riuos Šiko buvo pasiskolinęs iš domo Modesto ginklų sandė- 
lio. Atsitrenkęs į šiuos puikius šarvinius marškinius, Boromė 
durklas subyrėjo į gabalus tarsi būtų buvęs stiklinis. Taigi 
marškiniai antrą kartą išgelbėjo Šiko gyvybę. 

Be to, žudikui dar nespėjus atsitokėti, dešinioji Šiko ran- 
ka, išsitiesdama tarsi spyruoklė, nubrėžė ore pusratį ir kokius 
penkis svarus sveriantis kumštis smogė Boromė tiesiai į Vei- 
dą. Boromė skriste nuskriejo prie sienos. 

Tačiau po sekundės jis pašoko ant kojų ir griebėsi špagos. 

Šių poros sekundžių Šiko pakako pašokti ir išsitraukti iš 
makšties ginklą. 

Vyno garai tiesiog stebuklingai išsisklaidė. Šiko stovėjo 
šiek tiek remdamasis kaire koja, jo žvilgsnis buvo nukreiptas 
į priešą, ranka, pasirengusi duoti atkirtį, stipriai spaudė špa- 
gos rankeną. 


23. Keturiasdešimt penki II t. 


353 


Stalas, ant kurio voliojosi tušti buteliai tarsi mūšio laukas 
skyrė abu priešininkus ir kiekvienam iš jų buvo tarsi priedan- 
ga. 

Pamatęs iš savo nosies per veidą tekantį ir ant grindų la- 
šantį kraują, Boromė įsiuto: jis užmiršo bet kokį atsargumą ir 
puolė priešą. Dabar juos skyrė tik stalas. 

- Tu tikras kvailys, - pasakė Šiko, - dabar matai, kad iš 
tiesų girtas esi tu, o ne aš: juk iš anos stalo pusės manęs pa- 
siekti tu negali, mano ranka šešiais coliais ilgesnė už tavo 
ranką, o špaga šešiais coliais ilgesnė už tavo špagą. Štai tau 
įrodymas! 

Ir Šiko, net įtūpsto nepadaręs, žaibiškai ištiesė ranką ir 
špagos smaigaliu bakstelėjo Boromė tiesiai į kaktą. Boromė 
sušuko ne tiek iš skausmo, kiek iš įniršio. Būdamas beatodai- 
riškai drąsus, jis ėmė pulti su dvigubu įkarščiu. 

Šiko anoje stalo pusėje pasiėmė kėdę ir ramiai atsisėdo. 

- Dieve tu mano, kokie žiopliai tie kareiviai! - pasakė jis, 
gūžčiodamas pečiais. - Jiems atrodo, kad jie puikiai valdo 
špagą, o bet kuris buržua vos tik panorėjęs gali sutrėkšti juos 
kaip musę. Ak, tu užšokai ant stalo, tik to ir betrūko! Nagi 
pasisaugok, asilų asile, nėra nieko baisesnio už dūrius iš apa- 
čios į viršų; užsimanyčiau, ir man nieko nereikštų tave tarsi 
paukštytį užverti ant špagos. 

Ir jis bakstelėjo jam pilvan, kaip ką tik buvo bakstelėjęs 
kakton. 

Boromė suriaumojo iš įsiūčio ir nušoko nuo stalo. 

- Na ir puiku! - sušuko Šiko. - Dabar mes stovime viename 
lygyje ir fechtuodamiesi galime kalbėtis. Ak, kapitone, kar- 
tais, kai lieka laiko tarp sąmokslų, iš neturėjimo ką veikti jūs 
užsiimate žudiko amatu? 

- Gindamas savo reikalą, darau tą patį, ką ir jūs darote 
gindamas savąjį, - grįždamas prie pačių esmingiausių klausi- 
mų, pasakė Boromė. 

Jį išgąsdino niūri Šiko akyse blykstelėjusi ugnis. 

- Tikra teisybė, - pasakė Šiko, - ir vis dėlto, mano drauge, 
aš su džiaugsmu įsitikinu, kad esu vertesnis už jus. O tai ne- 
blogai! 

Boromė pasisekė nestipriai įdurti Šiko į krūtinę. 

- Neblogai, tačiau šis būdas man žinomas: jūs rodėte jį 
mažyliui Žakui. Taigi aš sakau, kad esu vertesnis už jus, bi- 
čiuli, nes ne aš pradėjau susirėmimą, nors to ir labai norėjau. 
Dar daugiau, atsukęs nugarą, aš suteikiau jums galimybę įgy- 
vendinti savo sumanymą ir netgi dabar tik atmušinėju smū- 
gius. Matote, aš turiu jums vieną pasiūlymą. 

- Nereikia! - sušuko Boromė. Jį išvedė iš pusiausvyros Šiko 
ramybė. - Nereikia! 

Ir jis iš visos jėgos dūrė špaga. Jis būtų kiaurai pervėręs 
Šiko, jei šis nebūtų atšokęs nuo savo priešininko. 

- Ir vis dėlto aš pasakysiu savo sąlygas, kad paskui nerei- 
kėtų graužitis. 

- Tylėk! - sušuko Boromė. - Apie tai kalbėti nėra prasmės. 
Tylėk! 

- Klausyk, to reikalauja mano sąžinė. Supranti, aš visai 
netrokštu tavo kraujo. Jei reikės tave nužudyti, tai padarysiu 
tik tuomet, kai nebeturėsiu kitos išeities. 

- Nužudyk mane, nužudyk, jei tik gali! - sušuko įsiutęs Bo- 
romė. 

- Ne, nenoriu. Kartą aš jau esu užmušęs vieną į tave pana- 
šų gelžgalių pirklį, tiksliau, jis buvo pranašesnis už tave. Vel- 
niai rautų! Tu jį pažįsti, jis irgi buvo de Gizų šalininkas, ad- 
vokatas. 

- O, Nikola Davidas! - sumurmėjo Boromė. 

Išgirdęs, kad Šiko įveikė tokį priešininką, jis išsigando ir 
perėjo į gynybą. 

- Jis, jis. 

- Vadinasi, jį užmušei tu? 

- Taip, Dieve mano, šauniu smūgiu, kurį ir tau pademon- 
struosiu, jei nesutiksi su mano sąlygomis. 

- Kokios tos sąlygos? Klok jas. 

- Tu imsi tarnauti karaliui, bet kartu tarnausi ir kunigaikš- 
čiui de Gizui. 

- Tai yra tapsiu šnipu, kaip ir tu? 

- Ne, tarp mūsų yra skirtumas: man nemoka, o tau mokės. 
Iš pradžių tu parodysi man monsinjoro kunigaikščio de Gizo 
kunigaikštienei de Monpansjė adresuotą laišką. Tu leisi man 
jį nukopijuoti ir aš iki kito karto paliksiu tave ramybėje. Na, 
kaip? Juk aš malonus žmogus, ar ne? 

- Imk, - pasakė Boromė. - Štai mano atsakymas. 

Ir jis, smeigęs špaga, sužeidė Šiko petį. 

- Ką padarysi, - pasakė Šiko, - matau, kad man teks pade- 
monstruoti tau smūgį, pribaigusį Nikolą Davidą. Šis smūgis - 
paprastas ir gražus. 

Ir Šiko, iki šiolei tik imitavęs smūgius, žengė žingsnį į prie- 
kį ir ėmė pulti. 

- Štai mano smūgis, - pasakė Šiko. - Aš darau klaidinantį 
judesį. 

Ir jis smogė. Boromė smūgį atrėmė žengtelėjęs atgal. Bet 
toliau trauktis nebebuvo kur - už jo nugaros tik siena. 

- Gerai, taip ir maniau, - tu atremi smūgį judamuoju mos- 
tu. Be reikalo - mano rankos riešas stipresnis už tavąjį. Taigi 
aš stipriau suspaudžiu špagą, užimu trečiąją poziciją, išsiver- 
žiu į priekį, ir tau - galas. 

Ir tikrai po Šiko žodžių sekė smūgis. Plona rapyra tarsi 
adata įsmigo į Boromė krūtinę tarp dviejų šonkaulių ir, pasi- 
girdus kažkokiam dusliam garsui, sulindo į pušinę pertvarą. 

Boromė išskėtė rankas ir išmetė špagą. Jo akys išsiplėtė ir 
pritvinko kraujo, burna prasižiojo, ant lūpų pasirodė rausvos 
putos, pasigirdo panašus į gargaliavimą atodūsis, galva nusvi- 
ro ant peties. Paskui jo kojos sulinko, jis krito į priekį, ir žaiz- 

da, padaryta Šiko špagos, prasižiojo; bet špaga, laikoma vel- 
niškai stiprios Šiko rankos, kuri ir toliau spaudė rankeną, taip 
ir neatšoko nuo pertvaros. Nelaimingasis Boromė tarsi milži- 
niškas drugys liko prismeigtas prie sienos, į kurią konvulsiš- 
kai daužėsi jo kojos. 

Šiko, ramus ir šaltakraujiškas, kaip visada lemiamomis mi- 
nutėmis ir ypač tada, kada sielos gilumoje jis būdavo tikras, 
jog atliko viską, ko reikalavo jo sąžinė, paleido iš rankos sie- 
noje tebestyrančią špagą, atsegė kapitono diržą, įkišo ranką į 
jo kišenę, ištraukė laišką ir perskaitė adresato vardą: 

Kunigaikštienė de Monpansjė. 

Iš žaizdos plonomis srovelėmis tekėjo kraujas, o sužeisto- 
jo veidas buvo iškreiptas agonijos kančių. 

- Aš mirštu, mirštu, - šnibždėjo jis. - Viešpatie, Dieve ma- 
no, pasigailėk manęs! 

Šis paskutinis dieviškojo mielaširdingumo meldimas, iš- 
sprūdęs iš lūpų Žmogaus, kuris, be abejo, prisiminė Dievą tik 
šiomis paskutinėmis akimirkomis, sujaudino Šiko. 

- Būkime mielaširdingi, - pasakė jis, - jeigu šis žmogus turi 
mirti, tegul miršta kaip galima mažiau kentėdamas. 

Priėjęs prie pertvaros, jis ryžtingai ištraukė iš sienos špa- 
gą, prilaikydamas visu svoriu žemyn krentančio Boromė kū- 
ną. 

Bet šis atsargumas pasirodė esąs nereikalingas; staigus le- 
dinis mirties mėšlungis jau paralyžiavo Boromė kūną: jam 
pakirto kojas, jis išslydo iš Šiko rankų, ir sunkus kūnas žnek- 
telėjo ant grindų. 

Nuo šio smūgio iš žaidos plūstelėjo juoda kraujo srovė, 
nusinešdama dar rusenusios Boromė gyvybės syvus. 

Tada Šiko pravėrė duris ir pašaukė Boromė. 

Jam neprireikė šaukti antrą kartą. Smuklininkas klausėsi 
prie durų. Jis girdėjo ir atitraukiamo stalo, ir virstančių suolų 
bildesį, ir ginklų žvangesį, ir galiausiai sunkaus kūno dunkste- 

lėjimą į grindis. Iš patirties žinodamas, 0 ypač po slapto pokal- 
bio su Šiko, koks yra kariškių charakteris, orusis ponas Bonomė 
puikiai numanė, kas čia įvyko. Nežinojo jis tik vieno - kuris iš 
priešininkų krito. 

Metro Bonomė garbei reikia pasakyti, kad jo veidas nušvi- 
to nuoširdžiu džiaugsmu, kai jis išgirdo Šiko balsą ir pamatė, 
jog duris jam atidaro gaskonas. 

Šiko, kuris pastebėdavo viską, pastebėjo ir šią permainą: 
jis pajuto smuklininkui dėkingumą. 

Bonomė, drebėdamas iš baimės, įėjo į atitvertą patalpą. 

- Ak, dėkui Dievui! - sušuko jis, pamatęs krauju paplūdusį 
Boromė kūną. 

- Na, ką padarysi, vargšeli mano Bonomė, štai kaip susi- 
klostė reikalai: atrodo, brangiam kapitonui visai prastai. 

- O, gerasis pone Šiko, gerasis pone Šiko! - sušuko Bono- 
mė, visai netekdamas jėgų. 

- Na, kas yra? 

- Kaip blogai padarėte, kad pasirinkote mano įstaigą. Toks 
puikus buvo kapitonas! 

- Argi būtų geriau, jei čia stovėtų Boromė, o Šiko gulėtų 
ant grindų? " 

- Ne, žinoma, ne, - nuoširdžiai sušuko smuklės šeiminin- 
kas. 

- Taip ir būtų atsitikę, jei apvaizda nebūtų padariusi ste- 
buklo. 

- Ką jūs sakote! 

- Prisiekiu savo garbe! Pažvelkite į mano nugarą, mielas 
bičiuli, ją kažkodėl labai skauda. 

Ir Šiko pasilenkė priešais Bonomė, kad smuklininkas ga- 
lėtų apžiūrėti nugarą. 

Striukė tarp menčių buvo pradurta, iš proplėšos sunkėsi 
kraujas. 

- Kraujas! - sušuko Bonomė. - Kraujas! Jūs sužeistas! 

- Palauk, palauk! 

Ir Šiko nusivilko striukę, o paskui ir šarvinius marškinius. 

- Pažiūrėk dabar! 

- O, jūs su šarvais, kokia laimė, brangus pone Šiko. Vadi- 
nasi, niekšas norėjo jus nužudyti? 

- Dievaži, juk ne aš pats linksminausi ir smeigiau sau špa- 
ga į nugarą! Ką ten matai? 

Viena šarvų grandis perdurta. 

- Jis neblogai pasidarbavo, brangusis mūsų kapitonas. Ar 
teka kraujas? 

- Po šarviniais marškiniais jo daug pritekėję. 

- Nusivilkime marškinius. 

Šiko nusivilko ir apnuogino savo kūną: vieni kaulai, rau- 
menys ir juos aptempusi oda. 

- Ak, pone Šiko, ten lėkštės dydžio dėmė. 

- Taip, tu teisus, tai poodinis kraujavimas, kaip sako dak- 
tarai. Paimk švarų baltą skudurėlį, sumaišyk stiklinėje po ly- 
giai gryno alyvų aliejaus, vyno nuosėdų, sumirkyk skudurėlį ir 
praplauk tą vietą, bičiuli, praplauk. 

- Bet lavonas, brangus pone Šiko, lavonas, ką man su juo 
daryti? 

- Tai ne tavo reikalas. 

- Kaip tai ne mano? 

- Paduok man rašalo, plunksną ir popieriaus. 

- Tuojau pat, brangus pone Šiko. 

Ir Bonomė išbėgo iš už pertvaros. 

Per tą laiką Šiko, turbūt nenorėjęs prarasti nė vienos aki- 
mirkos, įkaitino virš lempos plono peiliuko smaigalį ir ties 
viduriu perpjovė smalkos antspaudą. 

Paskui jis išėmė iš voko laišką ir su didžiausiu pasitenkini- 
mu jį perskaitė. 

Kai jis buvo bebaigiąs skaityti, įėjo metras Bonomė, neši- 
nas aliejumi, vynu, plunksna ir popieriumi. 

Šiko išdėliojo plunksną, popierių ir rašalą ant stalo, prisė- 
do prie jo, o savo nugarą su flegmatišku ramumu atsuko į 
Bonomė. Bonomė suprato, ką tai reiškia, ir pradėjo šluostyti 
kraują. O Šiko, tarsi jam visai nedirgintų skausmingos žaiz- 
dos, o maloniai kutentų nugarą, perrašinėjo kunigaikščio de 
Gizo laišką seseriai, palydėdamas kiekvieną žodį savo pasta- 
bomis. 

Šiame laiške buvo parašyta: 


Brangioji sese, 

Antverpeno ekspedicija nusisekė visiems, išskyrus mus. Jums 
kalbės, kad Anžu kunigaikštis mirė. Netikėkite tuo, jis gyva s. 

Gyvas, ar supratote? Štai kur esmė. 

Šis vienas žodis - ištisa dinastija, jis skiria Lotaringijos na- 
mus nuo Prancūzijos sosto patikimiau nei pati giliausia prara- 
ja. 

Tačiau tegul tai jūsų pernelyg nejaudina. Aš išsiaiškinau, 
kad dvi būtybės, kurias jau laikiau mirusiomis, dar gyvos, O 
tai, kad jos gyvos, kelia grėsmę princo gyvybei. Todėl galvokite 
tik apie Paryžių. Po šešių savaičių ateis laikas veikti Lygai. 
Tegul mūsų žmonės žino, kad greitai išmuš lemtinga valanda, ir 
tegul būna pasiruošę. 

Kariuomenė surinkta. Mes galime pasikliauti dvylika tūks- 
tančių ištikimų ir puikiai apginkluotų žmonių. Šią armiją aš 
atvesiu į Prancūziją tuo pretekstu, kad reikia kovoti su vokie- 
čiais hugenotais, atėjusiais į pagalbą Henrikui Navariečiui. Su- 
mušiu hugenotus ir, įžengęs į Prancūziją kaip draugas, veiksiu 
kaip šeimininkas. 


- Ėhė! - tarė Šiko. 
- Pone, jums skauda? - liovęsis trinti Šiko nugarą, paklau- 
sė Bonomė. 

- Taip, malonus drauge. 
- Trinsiu atsargiau, būkite ramus. 
Šiko skaitė toliau. 


P.S. Visiškai pritariu Jūsų planui dėl Keturiasdešimt pen- 
kių. Miela sesute, tik leiskite Jums pasakyti, kad Jūs tiems gal- 
važudžiams garbės suteiksite daugiau, negu jie nusipelnė. 


- Velniai rautų! - sušnibždėjo Šiko. - Ką tai galėtų reikšti? 
Ir jis pakartojo. 


Visiškai pritariu Jūsų planui dėl Keturiasdešimt penkių... 


- Apie kokį planą čia kalbama? - pagalvojo Šiko. 
Ir jis vėl perskaitė: 


Miela sesute, tik leiskite Jums pasakyti, kad jūs tiems galva- 
žudžiams garbės suteiksite daugiau, negu jie nusipelnė. 


Kokios garbės? 
Ir pakartojo: 


„. negu jie nusipelnė. 
Jus mylintis brolis 
Henrikas de Gizas 


- Gerai, - pasakė Šiko, - viskas aišku, išskyrus post scrip- 
tum. Ką gi, į tai atkreipsime ypatingą dėmesį. 

- Brangus pone Šiko, - pagaliau ryžosi žodį tarti Bonomė, 
pamatęs, kad Šiko nustojo rašyti, nors dar mąstė apie tai, ką 
buvo parašęs, - brangus pone Šiko, jūs man dar nepasakėte, 
ką turiu daryti su lavonu. 

- Reikalas čia paprastas. 

- Jums, sumaniam žmogui, tikriausiai paprastas, bet man? 

- Na, pavyzdžiui, įsivaizduok, kad šis vargšas kapitonas gat- 
vėje susiginčijo su šveicarais ar raitininkais ir jį atnešė pas 
tave sužeistą. Tu juk neatsisakytum jo priimti? 

- Žinoma, ne. Nebent jūs, brangus pone Šiko, šitai man 
uždraustumėte. 

- Tarkime, kad gulėdamas čia, kampe, jis, nors ir kaip juo 
rūpinaisi, atsisveikino su šiuo pasauliu, kaip sakoma, ant tavo 
rankų. Tai būtų nelaimingas atsitikimas, štai ir viskas, ar ne? 

- Žinoma. . 

- Užuot nusipelnęs priekaištų, tu užsitarnautum pagyrimą 
už mielaširdystę. Įsivaizduokime, kad mirdamas vargšelis ka- 
pitonas ištarė taip gerai tau pažįstamo švento Jokūbo vienuo- 
lyno, esančio prie Sent Antuano vartų, prioro vardą. 

- Domo Modesto Goranflo? - nustebęs sušuko Bonomė. 

- Taip, domo Modesto Goranflo. Tai šit: tu įspėji domą 
Modestą, jis skubiai atvyksta pas tave ir vienoje iš užmuštojo 
kišenių randa jo kapšiuką - ar supratai? - svarbu, kad jo kap- 
šiuką rastų, aš įspėju tave; taigi vienoje iš kišenių randa kap- 
šiuką, o kitoje štai šį laišką - ir niekam nekils jokių įtarimų. 

- Suprantu, brangus pone Šiko. 

- Dar daugiau, užuot nubaudę, tave apdovanos. 

- Jūs didis žmogus, brangus pone Šiko. Tuojau pat bėgu į 
vienuolyną. 

- Betgi palauk, velniai rautų! Juk sakiau - kapšiukas ir laiš- 
kas. 

- Ak taip, laišką turite jūs? 

- Taip, aš. 

- Tik nereikia sakyti, kad jį kažkas skaitė ir persirašė. 

- Be abejo: tave apdovanos kaip tik už tai, kad ras niekie- 
no nepaliestą laišką. 

- Vadinasi, ten esama kažkokių paslapčių. 

- Brangusis mano Bonomė, tokiais laikais, kaip mūsų, vi- 
sur esama paslapčių. 

Tai tardamas, Šiko sulankstė laišką taip, kad niekas nega- 
lėtų pastebėti, jog jis buvo perskaitytas, ir, įkišęs į nužudytojo 
kišenę, paliepė pridėti prie savo žaizdos švarų skudurėlį, su- 
mirkytą aliejaus ir vyno nuosėdų mišiniu, paskui užsivilko šar- 
vinius marškinius, ant jų - marškinius, pakėlė špagą, nuvalė 
ją, įsikišo į makštį ir pasuko prie išėjimo. 

Paskui jis sugrįžo ir tarė: 

- Ojei istorija, kurią sugalvojau, neatrodo tau įtikinama, 
gali apkaltinti kapitoną, sakydamas, kad jis pats pervėrė sau 
krūtinę špaga. 

- Savižudybė? 

- Žinoma. Tai niekam nemes šešėlio. 

- Bet tuomet nelaimingojo nelaidos pašventintoje žemėje. 

- Dar ko! - nustebo Šiko. - Ar jam šitai taip svarbu? 

- Manau, kad svarbu. 

- Tuomet, brangus Bonomė, elkis taip, kaip elgtumeis bū- 
damas jo vietoje. Lik sveikas. 

Priėjęs prie durų, jis dar kartą grįžo atgalios. 

- Beje, jei jau jis numirė, aš susimokėsiu. 

Ir Šiko numetė ant stalo tris auksinius ekiu. 

Paskui jis prisilietė pirštais prie lūpų ir išėjo. 

XIX 
VYRAS IR MEILUŽIS 


Giliai susijaudinęs Šiko vėl išvydo tylią ir nykią Augusti- 
niečių gatvę, kampą, už kurio buvo jo namas su trikampiu 
stogu, tekinto medžio balkonu ir laštakais su fantastinių Žvė- 
rių galvomis galuose. 

Jis labai bijojo savo namo vietoje rasti dykvietę, bijojo pa- 
matyti gaisro nuniokotą ir suodžiais apneštą gatvę, bet tai, ką 
išvydo, prilygo stebuklui: ir gatvė, ir namas spindėte spindėjo 
švarumu, grožiu ir prabanga. Įduboje akmens, į kurį rėmėsi 
viena iš palaikančių balkoną kolonų, Šiko buvo paslėpęs savo 
namo raktus. Tais laikais bet koks skrynios ar spintos raktas 
svoriu ir didumu būtų galėjęs rungtis su pačiais storiausiais 
šiuolaikinių namų vartų raktais; 0 tuometiniai namų raktai 
savo proporcijomis prilygo šių dienų miestų raktams. 

Todėl Šiko, suvokdamas, kad nešiotis šį palaimingą daiktą 
kišenėje bus nepatogu, nutarė jį paslėpti taip, kaip mes jau 
sakėme. 

Reikia pripažinti, kad, kišdamas pirštus į akmeninę slėp- 
tuvę, Šiko truputį jaudinosi. Tačiau, prisilietus prie šaltos ge- 
ležies, jį apėmė neapsakomas su niekuo nepalyginamas 
džiaugsmas. 

Tas pats jausmas jį lydėjo ir įžengus į pirmą kambarį, ir 
palietus prikaltą prie sijos medinę lentelę, ir pagaliau už- 
čiuopus tūkstantį ekiu, kurie jo laukė mažutėje ąžuolinėje 
slėptuvėje. | 

Šiko anaiptol nebuvo šykštuolis - priešingai, kartais jis net 
žarstydavo pilnomis saujomis auksą, kaip kiekvienas bent kiek 
garbingas žmogus, kuris tiki, jog aukoja žemiškas gėrybes tam, 
kad triumfuotų idėja. Tačiau tais atvejais, kada idėja laikinai 
nustodavo valdyti kūną, kitaip tariant, kada Šiko širdyje tam 

tikrą laiką paimdavo viršų ir siela leisdavo kūnui mėgautis 
gyvenimu, auksas - tasai pirmapradis, nekintantis, amžinas 
kūniškų džiaugsmų šaltinis - mūsų filosofo akyse vėlei įgyda- 
vo vertę ir tik jis vienas suvokė, į kiek smulkių dalelių, galin- 
čių suteikti žmogui malonumą, dalijasi ta solidi visuma, vadi- 
nama vienu ekiu. 

- Velniai neraliuoti! - tupėdamas kambario viduryje ir 
spoksodamas į savo lobį, murmėjo Šiko. - Velniai neraliuoti, 
turiu šalia puikų kaimyną, didžiausios pagarbos vertą jaunuo- 
li, jis ne tik sugebėjo apsaugoti mano pinigus nuo visokiausių 
vagių, bet ir pats jų net nepalietė. Iš tikrųjų mūsų dienomis 
tai tiesiog neįkainojamas poelgis. Velniai rautų, aš privalau 
tam kilniam žmogui šiandien padėkoti, ir dar šįvakar tai pa- 
darysiu. 

Šitai sakydamas, Šiko vėl uždengė lentele sijoje įtaisytą 
slėptuvę, priėjo prie lango ir pažvelgė į priešais stovintį na- 
mą. 

Kaip ir anksčiau, namas atrodė pilkas, niūrus, - paprastai 
šitaip mums atrodo kiekvienas pastatas, kai žinome, kokie 
negeri ir liūdni dalykai jame dedasi. 

"Dabar miegoti dar ne laikas, - pagalvojo Šiko, - be to, esu 
tikras, kad tiems Žmonėms irgi ne miegas galvoje. Pažiūrė- 
sim." 

Jis išėjo iš savo namo. Nutaisęs malonią ir linksmą miną, 
pasibeldė į namo, stovinčio kitoje gatvės pusėje, duris. 

Pasigirdo medinių laiptų girgždesys, kažkieno greiti žing- 
sniai, bet durų niekas neatidarė. Tada jis nutarė pasibelsti 
dar kartą. 

Pabeldus antrą sykį, durys atsivėrė, ir tamsiame tarpdury- 
je pasirodė kažkoks žmogus. 

- Dėkui ir labas vakaras, - tiesdamas ranką, pasakė Šiko. - 
Aš ką tik sugrįžau ir atėjau jums, brangusis kaimyne, padėko- 
ti. 

- Kas yra? - pasigirdo balsas, kuriame nuskambėjo nepasi- 
tikėjimo gaidelė. Tas balsas Šiko pribloškė. 

Tą pačią akimirką žmogus, atidaręs duris, žengtelėjo ata- 
tupstas. 

- O, aš apsirikau, - pasakė Šiko, - kada rengiausi išvykti, 
ne jūs buvote mano kaimynas, bet, atleisk man Viešpatie, aš 
jus pažįstu. 

- Aš jus taip pat, - atsakė jaunuolis. 

- Pone, jūs esate vikontas Ernotonas de Karmenžas? 

- Ojūs... jūs - Šešėlis? 

- Taip, iš tikrųjų, sakyčiau, ką tik nužengęs iš dangaus. 

- Ko, pone, pageidautumėte? - paklausė kiek suirzęs jau- 
nuolis. 

- Atsiprašau, maloningasis pone, ar aš jūsų nesutrukdžiau? 

- Ne, bet vis dėlto leiskite jūsų paklausti, kuo galėčiau jums 
pasitarnauti. 

- Niekuo, norėjau pasikalbėti su namo šeimininku. 

- Prašom, kalbėkite. 

- Kaip? 

- Paprastai. Šeimininkas esu aš. 

- Jūs? Prašom pasakyti, nuo kada?! 

- Jau trys dienos. 

- Vadinasi, namas parduotas? 

- Matyt, jei jį nusipirkau. 

- O ankstesnis savininkas? 

- Kaip pats matote, išsikraustė. 

- Kur jis? 

- Nežinau. 

- Pasikalbėkime, - pasakė Šiko. 

- Su mielu noru, - atsakė Ernotonas su aiškiu apmaudu bal- 
se, - tiktai greičiau. 

- Ar ankstesnis savininkas buvo maždaug dvidešimt penke- 
rių-trisdešimties metų, nors iš pažiūros jam buvo galima duoti 
visus keturiasdešimt? 

- Ne. Tai buvo šešiasdešimt penkerių ar šešiasdešimt šeše- 
rių metų vyras, ir šitiek metų jam galėjai duoti iš pažiūros. 

- Plikas? 

- Ne, priešingai, ant galvos - kupeta žilų plaukų. 

- Kairėje veido pusėje didelis randas, ar ne taip? 

- Rando nemačiau, bet raukšlių buvo daugybė. 

- Nieko nesuprantu, - pasakė Šiko. 

- Gerai, - po trumpos pauzės kalbėjo toliau Ernotonas, - 
maloningasis pone Šešėli, ko jums iš to žmogaus reikėjo? 

Šiko jau buvo beprasižiojąs atsakyti, ko atėjęs, bet paslap- 
tingas Ernotono nustebimas priminė jam patarlę, kurią labai 
mėgsta žmonės, mėgstantys laiku prikąsti liežuvį. 

- Paprasčiausiai norėjau jį aplankyti kaip kaimynas kai- 
myną, ir tiek, - atsakė jis. 

Taigi Šiko ir nepamelavo, ir niekuo neišsidavė. 

- Maloningasis pone, - pagarbiai tarė Ernotonas, priverda- 
mas duris, - maloningasis pone, man labai gaila, kad negaliu 
jums suteikti tikslesnių žinių. 

- Dėkoju jums, pone, aš paklausinėsiu kitur. 

- Bet, - kalbėjo toliau Ernotonas, uždarydamas duris, - aš 
vis dėlto džiaugiuosi pasitaikiusia proga atnaujinti su jumis 
pažintį. 

- Širdies gilumoje tu siunti mane po velnių, ar ne tiesa? - 
sumurmėjo nusilenkdamas Šiko. 

Sumurmėjęs po nosimi šiuos žodžius, jis liko stovėti prie 
durų, paskendęs savo mintyse. Iškišęs pro duris galvą, Ernoto- 
nas pasakė: 

- Likite sveiki, pone! 

- Dar valandėlę, pone de Karmenžai, - paprašė Šiko. 

- Pone, man labai gaila, - atsakė Ernotonas, - bet aš labai 
skubu. Į tas pačias duris kai kas netrukus turi pasibelsti; tas 
žmogus labai pasipiktins, jei aš jį priimsiu nepasirūpinęs, kad 
mūsų susitikimas įvyktų be liudininkų. 

- Gana, pone, man viskas aišku, - tarė Šiko. - Atleiskite 
man už įkyrumą, aš išeinu. 

- Likite sveiki, brangusis pone Šešėli. 

- Likite sveiki, gerbiamasis pone Ernotonai. 

Šiko žengė žingsnį atgal, ir tuoj pat durys prieš jo nosį 
užsidarė. 

Jis pasiklausė, ar nepatiklusis jaunuolis nelaukia, kol jis 
nueis, bet išgirdo, kaip Ernotonas lipa laiptais aukštyn. Šiko 
ramiai sugrįžo į savo namus, užsirakino duris, tvirtai nuspren- 
dęs gerbti naujojo kaimyno įpročius, bet Šiko neatsisakė min- 
ties neišleisti jo iš akių. 

Iš tikrųjų Šiko buvo ne toks žmogus, kad neatkreiptų dė- 
mesio į faktą, kuris, jo nuomone, galėtų turėti bent šiokią 
tokią vertę: jis jį smulkiai išanalizuodavo, palygindavo su ki- 
tais faktais, skrupulingai viską apgalvodavo ir apibendrinda- 
vo. Galbūt tai buvo geras Šiko charakterio bruožas, galbūt 
trukumas, bet visa tai įstrigdavo smegenyse prieš jo valią, kir- 
bėte kirbėdavo, įkyriai prašydavosi nagrinėjimo; taigi nelai- 
mingojo Šiko smegenų vingiai nuolatos būdavo jaudinami, dir- 
ginami, kiekvieną kartą jų laukdavo naujas darbas. 

Anksčiau jam kėlė susirūpinimą toks kunigaikščio de Gi- 
zo laiško sakinys: "Visiškai pritariu jūsų planui dėl Keturias- 
dešimt penkių". Dabar jis tą sakinį trumpam išmetė iš galvos, 
nusprendęs sugrįžti prie šios frazės šiek tiek vėliau. Jį slėgė 
vienintelis rūpestis ir jis nustelbė ankstesnį. 

Šiko atrodė labai keista, kad staiga, dingus paslaptingojo 
namo gyventojams, Ernotonas prisistato kaip teisėtas jo šei- 
mininkas. 

Juolab kad su buvusiais gyventojais, jo manymu, galėjo būti 
susijęs vienas kunigaikščio de Gizo laiško sakinys, kuriame 
paminėtas Anžu kunigaikštis. 

Šitas atsitiktinumas atrodė vertas ypatingo dėmesio, o Ši- 
ko buvo įpratęs tikėti reikšmingais atsitiktinumais. 


368 


- Pasitaikydavo pokalbių, kada jis net imdavo dėstyti šia 
tema savo gudrias teorijas. Mūsų nuomone, šių teorijų pa- 
grindas buvo viena ypač vertinga mintis. 

Štai ji. 

Atsitiktinumas - tai, galima sakyti, Viešpaties Dievo re- 
zervas. Visagalis paleidžia į darbą šį savo rezervą tik susi- 
klosčius nepaprastai svarbioms aplinkybėms; taip atsitiko ir 
dabar, kada jis įsitikino, jog žmonės, stebėdami gamtą bei jos 
dėsningumus, tapo pakankamai įžvalgūs, išmoko pasverti ir 
numatyti, į kurią pusę pakryps įvykiai. 

Drauge Viešpats Dievas mėgsta arba privalo mėgti paver- 
sti niekais puikybės apsėstų žmonių užmačias; kadaise jis juos 
nubaudė už puikybę tvanu, o ateityje nubaus pasauliniu gais- 
ru. 

Taigi, mūsų žodžiais tariant, o tikriau, kaip sako pats Šiko, 
Viešpats Dievas mėgsta paversti niekais išpuikėlių užmačias, 
pasitelkdamas į pagalbą jiems nežinomus reiškinius, kurių po- 
veikio jie net negali numatyti. 

Nesunku įžvelgti, jog ši teorija pagrįsta gana įtikinamais 
argumentais, ir ji gali duoti peno puikiems filosofijos dar- 
bams. Bet tikriausiai skaitytojas, kuris, kaip ir Šiko, nekan- 
trauja sužinoti, ką tame name veikia Karmenžas, bus mums 
dėkingas už tai, kad šituos apmąstymus pabaigsime. 

Taigi Šiko nutarė, kad Ernotono pasirodymas name, ku- 
riame jis buvo matęs Remi, - labai keistas dalykas. 

Jis nutarė, jog taip yra dėl dviejų priežasčių: pirma, šie du 
vyrai vienas kito visai nepažinojo, vadinasi, atsirado tarpinin- 
kas, kurio Šiko nepažįsta; antra, namas tikriausiai buvo par- 
duotas Ernotonui, kuris tokiam pirkiniui pinigų neturėjo. 

"Tiesa, - galvojo Šiko, įsitaisydamas kiek galima patogiau 
ant lietvamzdžio, įprastinėje savo stebėjimų vietoje, - tiesa, 
jaunuolis tvirtina, kad pas jį turi kažkas ateiti, ir tas "kaŽ- 
kas" - moteris. Mūsų laikais moterys turtingos, todėl jos gali 

duoti valią bet kokioms savo užgaidoms. Ernotonas kažkam 
patiko, jam paskyrė pasimatymą, liepė nupirkti šitą namą; 
namą jis nusipirko ir sutiko pasimatyti. Ernotonas, - svarstė 
toliau Šiko, - gyvendamas karaliaus dvare, matyt, užmezgė 
ryšius su dvaro dama. Vargšelis, ar jis ją pamils? Gelbėk jį, 
Viešpatie! Kitaip jis šitame verpete pražus. Tiek to, negi aš 
jam skaitysiu pamokslus? Pamokslauti būtų visiškai nenau- 
dinga ir net kvaila. Nenaudinga, nes jis tų mano pamokymų 
negirdi, 0 jei ir girdėtų, nenorėtų klausytis. Kvaila, nes būtų 
geriau eiti gulti ir truputį pagalvoti apie vargšelį Boromė. 
Beje, - paniuro Šiko, - aš pastebėjau vieną dalyką: atgaila 
neegzistuoja, šitas jausmas yra labai sąlyginis. Aišku, kad dėl 
to, jog nužudžiau Boromė, manęs sąžinė negraužia, nes mano 
domėjimasis de Karmenžo reikalais verčia mane užmiršti ši- 
tą žmogžudystę. Jei jam būtų pavykę prismeigti mane prie 
stalo taip, kaip aš prismeigiau jį prie sienos, kažin ar jis da- 
bar graužtųsi labiau už mane." 

Šiko samprotavo, svarstė, filosofavo ne mažiau kaip pus- 
antros valandos. Tačiau nuo šitų rūpesčių jį atitraukė nuo "Išd- 
idžiojo riterio" viešbučio artėjantys neštuvai, kurie sustojo prie 
paslaptingojo namo slenksčio. Iš jų išlipo įsisupusi į vualį da- 
ma, ir ji tuoj pat dingo už pravirų durų. 

- Vargšelis, - sušnibždėjo Šiko, - aš neapsirikau, jis iš tik- 
rųjų laukė moters. Dabar galiu eiti miegoti. 

Šiko atsistojo ir staiga, tarsi stabo ištiktas, nustėro. 

- Ne, apsirikau, - tarė jis, - aš nemiegosiu. Ir dar, žinau 
viena: nemiegosiu ne dėl sąžinės graužaties, bet iš smalsumo. 
Šventa teisybė: aš pasilieku savo stebėjimo punkte tiktai dėl 
vieno dalyko - noriu žinoti, katra iš mūsų garbiųjų ponių tei- 
kėsi apdovanoti nuostabųjį Ernotoną savo meile. Geriau pa- 
siliksiu čia ir stebėsiu, nes nuėjęs miegoti tikriausiai išlipsiu 
iš lovos ir vėl sugrįšiu čionai. 

Šitai pasakęs, Šiko ir vėl įsitaisė toje pačioje vietoje. 

Praėjo maždaug valanda. Nesiryžtame sakyti, ar Šiko tuo 
metu galvojo apie nepažįstamąją damą, ar apie Boromė, ar 
jis degė smalsumu, ar jį kankino sąžinės graužatis. Tačiau 
netikėtai jam pasivaideno, kad gatvės gale jis girdi kanopų 
bildesį. 

Ir iš tikrųjų netrukus pasirodė raitelis, įsisupęs į apsiaustą. 
Jis sustojo gatvės vidury tarsi bandydamas atkurti atminty vie- 
tovę. 

Ir tada jis pastebėjo neštuvus bei šalia jų Zujančius tarnus. 

Raitelis prijojo prie jų. Jis buvo ginkluotas - buvo girdėti, 
kaip Žvanga jo špaga ir pentinai. 

Tarnai, sukiojęsi prie neštuvų, bandė jam pastoti kelią į 
namą, bet jis pasakė tyliai keletą žodžių, ir jie ne tik pagar- 
biai prasiskyrė, bet vienas iš jų, kada raitelis nušoko nuo ark- 
lio, net paėmė iš jo rankų pavadžius. 

Nepažįstamasis priėjo prie durų ir labai garsiai pasibeldė. 

"Velniai rautų! - pasakė tyliai Šiko. - Gerai padariau, kad 
pasilikau. Nuojauta, kad čia turi kažkas įvykti, manęs neap- 
gavo. Štai ir vyras. Vargšelis Ernotonas. Tuojau kas nors ką 
nors papjaus. Bet jei tai vyras, jis pernelyg maloniai demon- 
struoja savo pasirodymą tokiu kurtinančiu beldimu." 

Beje, kad ir kaip atkakliai beldėsi nepažįstamasis, matyt, 
niekas nesiryžo jam atidaryti. 

- Atidarykite! - belsdamas į duris, šaukė atvykėlis. 

- Atidarykite, atidarykite! - jam iš paskos šaukė tarnai. 

"Be jokių abejonių, - svarstė Šiko, - tai jos vyras. Jis pagra- 
sino nešikams, jog išpersiąs juos ar pakarsiąs, ir jie perėjo į 
jo pusę. Vargšas Ernotonas! Dabar jam nudirs kailį! Saky- 
kim, aš į šį reikalą nesikišu. Tačiau buvo metas, kada jis at- 
ėjo man į pagalbą, vadinasi, panašiu atveju aš privalau jam 
padėti. Man atrodo, kad pasitaikė proga, kurios daugiau gali 
ir nebūti." 

Šiko buvo labai ryžtingas, kilnios širdies, be to, nepapra- 

stai smalsus. Jis nusisegė nuo diržo ilgą špagą, suspaudė ją po 
pažastim ir greitai nusileido į apačią. 

Šiko mokėjo labai tyliai atidaryti duris, o tai pravartu kiek- 
vienam, kuris nori slapčia pasiklausyti. 

Šiko įsmuko po balkonu, pasislėpė už kolonos ir ėmė lauk- 
ti. 

Jis net nespėjo gerai įsitaisyti, kai priešais esančio namo 
durys, ištarus nepažįstamajam į rakto skylutę vienintelį žodį, 
atsidarė. Tačiau nepažįstamasis slenksčio neperžengė. 

Netrukus tarpdury pasirodė neštuvuose atvykusi dama. 

Dama, atsirėmusi į raitelio ranką, įsėdo į neštuvus, o šis, 
uždaręs dureles, užšoko ant balno. 

- Jokių abejonių, tai buvo vyras, - pasakė tyliai Šiko. - Be- 
je, ganėtinai minkštakūnis, jam net neatėjo į galvą išnaršyti 
namus ir perskrosti pilvą mano bičiuliui Karmenžui. 

Neštuvai pajudėjo iš vietos, šalia durelių Žingine jojo rai- 
telis. 

"Dievaži, - tarė mintyse Šiko, - reikėtų šiuos žmones pa- 
sekti, privalau sužinoti, kas jie ir kur išvyksta. Tada savo drau- 
gui Karmenžui galėsiu pateikti konkretesnį pasiūlymą." 

Ir Šiko labai atsargiai nusekė paskui būrelį - slinko palei 
pat sieną, beje, taip tyliai, kad jo žingsnius nustelbė nešikų 
kojų ir arklių kanopų dundesys. 

- Neštuvams sustojus prie "Išdidžiojo riterio" viešbučio, Ši- 
ko baisiausiai nustebo. 

Kone tą pačią akimirką viešbučio durys atsidarė tarsi už 
jų kažkas būtų laukęs atvykėlių. Dama, kurios veidą tebeden- 
gė vualis, išlipo iš neštuvų. Jai įėjus į vidų, antrame bokštelio 
aukšte įsižiebė šviesa. 

Paskui damą įėjo jos vyras. 

Ponia Furnišon, pasišviesdama deglu, palydėjo juodu į vir- 
šų. 

- Trūksta žodžių, - tyliai tarė Šiko, sukryžiavęs ant krūtinės 
rankas, - dabar aš jau nieko nesuprantu!.. 

XX 


APIE TAI, KAIP ŠIKO PRADĖJO SUVOKTI 
KUNIGAIKŠČIO DE GIZO LAIŠKĄ 


Šiko pasirodė, jog jis tą sukalbamą raitelį jau yra kažkur 
matęs. Tačiau pakeliui į Navarą Šiko buvo sutikęs tiek įvai- 
riausių Žmonių, jog dabar jis net negali prisiminti jų veidų, 
tad ką jau kalbėti apie vardus. 

Sėdėdamas nakties tamsoje, jis neatitraukė akių nuo švie- 
čiančio lango; pamiršęs Ernotoną ir paslaptingąjį jo namą, jis 
tiktai klausinėjo savęs, ko šitam žmogui ir jo damai galėjo 
prireikti "Išdidžiojo riterio" viešbutyje. Ir staiga šaunusis gas- 
konas mato: atsidaro viešbučio durys, ir ryškioje iš vidaus sklin- 
dančioje šviesoje pasirodo juodas, primenantis vienuolį, si- 
luetas. 

Prie slenksčio jis akimirką sustingo - įsmeigė žvilgsnį į tą 
patį langą, nuo kurio negalėjo atplėšti akių ir Šiko. 

- Oho, - sušnibždėjo Šiko, - panašu, kad tai vienuolis jako- 
binas. Nejaugi metras Gorantlo šitaip nepaiso disciplinos, jog 
leidžia savo avelėms nežinia kur šlaistytis tokią tamsią naktį 
1r dar taip toli nuo vienuolyno? 

Šiko pasekė akimis Augustiniečių gatve nueinantį vienuo- 
lį ir kažkoks ypatingas instinktas pakuždėjo, kad tas vienuolis 
jam padės atskleisti paslaptį, dėl kurios jis ligšiol visą laiką 
bergždžiai suko galvą. 

Be to, kaip tuomet Šiko pasirodė pažįstama raitelio povy- 
za, taip dabar iš kai kurių pečių judesių bei karininko laiky- 
senos buvo matyti, jog tasai vienuolis yra nuolatinis fechtavi- 
mo mokyklos bei gimnastikos aikštelių lankytojas. 

- Telydi mane prakeikimas, - sušnibždėjo jis, - jei po šia 
sutana nesislepia tasai mažytis bedievis, kurį norėta man įbruk- 
ti kaip palydovą ir kuris taip puikiai darbuojasi su arkebuza 


ir rapyra. 
373 


Norėdamas įsitikinti, kad ką tik švystelėjusi galvoje mintis 
teisinga, Šiko išsitiesė visu ūgiu ir, pabėgėjęs keletą žingsnių, 
pasivijo vaikiną, kuris bėgo pasikaišęs sutaną kiek tik įkabi- 
no jo liesokos stiprios kojos. 

Beje, pasivyti vaikinuką buvo visai nesunku, nes tas kart- 
kartėm sustodavo apsižvalgyti, - matyt, bėgo sunkia širdimi ir 
kažko apgailestaudamas. 

Jo žvilgsnis nuolat nukrypdavo į šviečiantį viešbučio lan- 
83. 

Paėjęs keletą žingsnių, Šiko jau buvo tikras, kad jo prie- 
laidos pasitvirtino. 

- Ei, kūmai, - pašaukė jis, - ei, mano mažasis Žake, ei, 
mielasis Klemane, sustok! 

Paskutinį žodį jis ištarė tokiu įsakmiu tonu, jog vienuo- 
liukas krūptelėjo. 

- Kas mane šaukia? - paklausė jaunuolis šiurkščiu, toli gra- 
žu ne geranorišku, o greičiau iššaukiančiu balsu. 

- Aš, - atsakė Šiko, priėjęs prie pat vienuolio, - aš. Ar atpa- 
žįsti mane, sūneli? 

- O, ponas Roberas Brikė! - sušuko vaikinukas. 

- Tas pats, berniuk. Kur gi tu, mielas vaikeli, taip vėlai 
trauki? 

- Į vienuolyną, pone Brikė. 

- Gerai. O iš kur eini? 

- Aš? 

- Taip, palaidūne, tu. 

Jaunuolis krūptelėjo. 

- Nesuprantu, pone Brikė, apie ką jūs kalbate, priešingai, 
aš įvykdžiau svarbų domo Modesto pavedimą, jei reikės, jis ir 
pats tai patvirtins. 

- Na, na, tyliau, mano mažasis šventuoli Jeronimai, matau, 
kad užsiplieski kaip degtukas. 

- Kaip neužsiplieksi, išgirdęs tai, ką man pasakėte? 

- Dieve mano, o ką gali pasakyti, matydamas, kada šitaip 
apsivilkęs žmogus tokiu metu išeina iš smuklės? 

- Aš, iš smuklės? 

- Žinoma, argi tu išėjai ne iš "Išdidžiojo riterio"? Na, ma- 
tai, ir įkliuvai! 

- Jūs teisus, aš išėjau iš šito namo, bet ne iš smuklės. 

- Kaip? - paprieštaravo Šiko. - Tavo nuomone, "Išdidžiojo 
riterio" viešbutis ne smuklė? 

- Smuklė - tai vieta, kurioje geriamas vynas, o kadangi aš 
vyno ten negėriau, vadinasi, man šis namas jokia smuklė. 

- Velniai rautų! Koks subtilus paaiškinimas! Arba aš labai 
apsirinku, arba tu kada nors tapsi puikiu ganytoju. Ir jei pa- 
galiau tu buvai užsukęs į šį namą ne vyno išgerti, tai ko tu ten 
buvai? 

Klemanas nieko neatsakė, ir nors buvo tamsu, Šiko išskai- 
tė jo veide tvirtą pasiryžimą daugiau nesakyti nė žodžio. 

Šitas pasiryžimas labai nuliūdino mūsų draugą, mat jis bu- 
vo įpratęs viską žinoti. 

Nepasakytume, kad Klemano tylėjimas buvo priešiškas. 
Priešingai, atrodo, susitikęs savo patyrusį fechtavimo mokyto- 
ją metrą Roberą Brikė, jis labai apsidžiaugė ir buvo malonus 
tiek, kiek galima tikėtis iš tokio uždaro ir nelinkusio ben- 
drauti žmogaus. 

Kalba nutrūko visiškai. Norėdamas ją atgaivinti, Šiko be- 
veik buvo pasirengęs ištarti brolio Boromė vardą, bet, nors jo 
negraužė sąžinė (arba jis šitaip galvojo), tas vardas taip ir 
neišsprūdo iš jo lūpų. 

Jaunuolis tylėjo kaip žemė, bet atrodė, kad jis kažko lau- 
kia. Buvo galima pamanyti, jog jis patiria begalinę laimę kuo 
ilgiau užtrukdamas arti "Išdidžiojo riterio" viešbučio. 

Roberas Brikė bandė užmegzti kalbą apie kelionę, į kurią 
jaunuolis galėjo tikėtis išvykti drauge su juo. 

Kada Šiko užsiminė apie žemių platybes ir laisvę, Žako 
Klemano akys sublizgo. 

Roberas Brikė jam papasakojo, jog šalyse, kuriose jis ką 
tik pabuvojo, fechtavimo menas didžiai gerbiamas, ir dar, lyg 
tarp kitko, pridūrė, jog tenai išmoko keletą puikių kovos bū- 
dų. 

Brikė užgavo jautriausią Žako stygą. Jaunuolis paprašė 
tuos būdus pademonstruoti, ir Šiko, sukirtęs savo ilga ranka 
per vienuolio ranką, parodė, kaip tai daroma. 

Bet visos Šiko kalbos nesuminkštino užsispyrusio jaunuo- 
lio. Bandydamas atremti dar nežinomus savo draugo metro 
Ribero Brikė smūgius, jis ir toliau atkakliai tylėjo - nesakė, 
ko jam reikėjo šiame kvartale. 

Suirzęs, bet puikiai tvardydamasis, Šiko nusprendė išban- 
dyti vienuoliuką. Neteisybė - galingiausia priemonė priversti 
atverti širdis moterų, vaikų, žodžiu, visų tų, kurie užima vi- 
suomenėje žemesnę padėtį. 

- Ką besakytum, berniuk, - pasakė jis tarsi tęsdamas nutrū- 
kusią mintį, - ką besakytum, bet tu, šaunusis broliuk, vis dėlto 
lankaisi viešbučiuose, ir dar kokiuose! Tokiuose, kur galima 
rasti puikių damų, tu tarsi užkerėtas spoksai į langą, kuriame 
šmėsčioja jų šešėliai. Berniuk, berniuk, aš viską papasakosiu 
domui Modestui. 

Smogta buvo taikliai, ir net taikliau, negu Šiko tikėjosi, 
nes pradėdamas kalbėti, jis net nesuvokė, kaip giliai įskaudi- 
no jaunuolį. 

Žakas tarsi paspirta gyvatė staiga atsigręžė į jį. 

- Netiesa! - sušuko jis rausdamas iš gėdos ir pykčio. - Aš į 
moteris net nežiūriu! 

- Žiūri, žiūri, - kalbėjo toliau Šiko. - Kada tu išėjai iš "Išdi- 
džiojo riterio", tenai buvo labai graži dama, ir tu, norėdamas 
ją pamatyti, atsigręžei dar kartą, žinau, kad tu laukei jos bokš- 
telyje ir Žinau, apie ką su ja kalbėjai. 

Šiko dabar naudojosi indukcijos metodu. 

Žakas neištvėrė. 

- Žinoma, aš su ja kalbėjau! - sušuko jis. - Argi kalbėtis su 
moterimis nuodėmė? 

- Ne, kada su jomis šneki ne iš asmeninių paskatų ir nesi 
apsėstas šėtoniškų pagundų. 

- Šėtonas čia niekuo dėtas: jei man buvo pavesta perduoti 
jai laišką, aš privalėjau su ja pasišnekėti. 

- Tai buvo domo Modesto Goranflo pavedimas? - sušuko 
Šiko. 

- Taip, o dabar galite jam mane apskųsti! 

Šiko, ieškodamas apgraibomis tamsoje kelio, akimirką su- 
triko; išgirdus šiuos žodžius, jo smegenis sakytum pervėrė žai- 
bas. 

- Taip ir žinojau, - pasakė jis. 

- Ką jūs žinojote? 

- Tai, ko tu nenorėjai man sakyti. 

- Aš nesidaliju savo asmeninėmis paslaptimis, juolab neiš- 
duodu tų, kurias man patikėjo kiti. 

- Taip, bet man galima. 

- O kodėl būtent jums? 

- Todėl, kad aš esu domo Modesto draugas, be to... 

- Na? 

- Aš iš anksto žinau viską, ką galėtum man pasakyti. 

Mažasis Žakas pažvelgė į Šiko ir nepatikliai šypsodama- 
sis palingavo galva. 

- Na štai, - tarė Šiko, - nori, aš pats tau pasakysiu tai, ko 
nenorėjai man papasakoti? 

- Noriu, - atsakė Žakas. 

Šiko pergalėjo save. 

- Pirmiausia tas vargšas Boromė... 

Žako veidas paniuro. 

- O, - pasakė vaikinukas, - jei aš tenai būčiau buvęs... 

- Jei tu ten būtum buvęs?.. 

- Viskas būtų buvę kitaip. 

- Būtum stojęs jį ginti nuo šveicarų, su kuriais jis susikivir- 
čijo? 

- Aš būčiau jį gynęs nuo visų! 

- Ir būtum išgelbėjęs jam gyvybę? 

- Arba mes būtume žuvę kartu. 

- Bet tavęs tenai nebuvo, taigi numirė vargšelis kažkokio- 
je purvinoje smuklėje ir, atiduodamas Dievui sielą, ištarė do- 
mo Modesto vardą? 

- Taip. 

- O ar domui Modestui buvo apie tai pranešta? 

- Atbėgo kažkoks mirtinai persigandęs žmogus ir sukėlė 
vienuolyne aliarmą. 

- O domas Modestas paliepė atnešti neštuvus ir nuskubėjo 
į "Gausybės ragą"? 

- Iš kur jūs visa tai žinote? 

- O, tu dar manęs, mažyli, nepažįsti. Juk aš dar ir šioks 
toks burtininkas. 

Žakas susigūžė. 

- Dar ne viskas, - kalbėjo toliau Šiko, švytinčiu nuo savo 
paties žodžių veidu, - nužudytojo kišenėje buvo aptiktas laiš- 
kas. Ir domas Modestas pavedė savo mažajam Žakui nunešti 
jį nurodytu adresu. 

- Taip. 

- Ir mažylis Žakas tuoj pat nulėkė į Gizų namus. 

-O! 

- Kuris nieko nerado. 

- Dieve mano! 

- Tiktai poną de Meinvilį. 

- Dieve, susimilk! 

- Kas tasai ponas de Meinvilis, kuris pasiuntė Žaką į "Išdi- 
džiojo riterio" viešbutį? 

- Pone Brikė, pone Brikė! - sušuko Žakas. - Jei jūs žinote 
ir tai... 

- O, velniai neraliuoti! Juk pats matai, kad žinau! - tarė 
garsiai Šiko, džiūgaudamas, jog pavyko sužinoti ligšiol neži- 
nomą, bet jam nepaprastai svarbų dalyką, kurį iki paskutinės 
akimirkos dengė paslaptingumo skraistė. 

- Vadinasi, - kalbėjo toliau Žakas, - jūs, pone Brikė, turite 
pripažinti, jog aš niekuo nenusidėjau! 

- Ne, - pasakė Šiko, - tu nenusidėjai nei veiksmais, nei 
aplaidumu, bet tu nusidėjai mintyse. 

- Aš?! 

- Žinoma. Kunigaikštienė tau pasirodė labai graži. 

- Man?! 

- Ir dar kartą atsigręžei, norėdamas pamatyti ją lange. 

- Aš!!! 

Vienuolis atsiduso ir sumurmėjo: 

- Taip, tiesa, ji panaši į panelę Mariją, kurios paveikslas 
kabojo mano motinos galvūgalyje. 

- O, - sušnibždėjo Šiko, - kaip daug praranda nesmalsūs 
žmonės! 

Ir dabar, jausdamas, kad jaunasis Klemanas jo rankose, 
jis privertė ji persakyti visa tai, apie ką neseniai kalbėjo pats, 
bet šįkart, suprantama, su visomis smulkmenomis, kurių neži- 
nojo. 

- Dabar matai, - baigus jaunuoliui pasakoti pasakė Šiko, - 
matai, koks niekam tikęs buvo tavo fechtavimo mokytojas bro- 
lis Boromė! 

- Pone Brikė, - tarė Žakas, - nereikia minėti mirusiųjų blo- 
guoju. 

- Žinoma, bet ir tu tai pripažink. 

- Ką būtent? 

- Tai, kad brolis Boromė blogiau kovojo špaga nei tas, ku- 
ris jį nužudė. 

- Tai tiesa. 

- Na o dabar neturiu nieko daugiau tau pasakyti. Labos 
nakties, mažasis Žake, iki greito pasimatymo, ir jei tu nori... 

- Ko, pone Brikė? 

- Aš pats tave mokysiu fechtuotis. 

- Labai šito norėčiau! 

- O dabar eik, juk tavęs nekantriai laukia vienuolyne. 

- Taip. Ačiū, pone Brikė, už tai, kad man priminėte. 

Vienuolis nubėgo ir kaipmat dingo iš akių. 

Šiko turėjo pagrindą atsikratyti pašnekovo. Jis ištraukė iš 
jo viską, ką norėjo sužinoti, kita vertus, jam reikėjo gauti ir 
kitų Žinių. 

Sparčiu žingsniu jis sugrįžo namo. Nešikai, neštuvai ir ark- 
lys tebebuvo prie "Išdidžiojo riterio" durų. Šiko tylutėliai vėl 
įsitaisė ant savojo lietvamzdžio. 

Namas priešpriešiais ir toliau tebešvietė. 

Dabar jis nenuleido nuo to namo akių. 

Pirmiausia jis pamatė pro užuolaidų tarpą, kaip Ernoto- 
nas, nekantriai laukdamas viešnios, žingsniuoja po kambarį. 
Paskui jis pamatė sugrįžusius neštuvus, išeinantį Meinvilį ir 
pagaliau kunigaikštienę, įžengiančią į kambarį, kuriame Er- 
notonas jau ne kvėpavo, 0 paprasčiausiai duso. 

Ernotonas suklupo priešais kunigaikštienę ant kelių, ir ši 
ištiesė jam pabučiuoti savo baltą rankutę. Paskui kunigaikš- 
tienė pakėlė jaunuolį ir pasisodino šalia prie ištaigingai pa- 
dengto stalo. 

- Keista, - sumurmėjo Šiko, - prasidėjo kaip sąmokslas, o 
baigiasi įsimylėjėlių pasimatymu!.. Taip, bet kas į tą pasima- 
tymą atvyko? Ponia de Monpansjė. 

Ir kaip mat jam viskas paaiškėjo. 

- Oho! - sušnibždėjo jis. - "Miela sesute, visiškai pritariu 
Jūsų planui dėl Keturiasdešimt penkių. Tik leiskite Jums pa- 
sakyti, kad Jūs tiems galvažudžiams garbės suteiksite daugiau, 

negu jie nusipelnė". Velniai neraliuoti! - sušuko Šiko. - Kaip 
galvojau, taip ir yra. Čia ne meilė, bet sąmokslas. Ponia de 
Monpansjė myli poną Ernotoną de Karmenžą. Gerai, paseki- 
me ponios kunigaikštienės meilės intrigą. 

Ir Šiko iki pusės pirmos po vidurnakčio stebėjo. Ernotonas 
išbėgo užsidengęs veidą apsiaustu, ponia kunigaikštienė de 
Monpansjė vėl sėdo į neštuvus. 

- O dabar, - lipdamas laiptais žemyn, sušnibždėjo Šiko, - 
koks laimingas atsitiktinumas galėtų atimti sosto įpėdiniui gy- 
vybę ir išvaduoti nuo jo kunigaikštį de Gizą? Kas tie žmonės, 
kuriuos laikė mirusiais, bet kurie tebėra gyvi! Velniai grieb- 
tų! Ko gero, einu teisingu keliu! 


XXI 
KARDINOLAS DE ŽUAJEZAS 


Jauni žmonės būna atkaklūs tiek darydami gera, tiek dary- 
dami bloga, ir tas jų atkaklumas prilygsta ryžtingumui, kuris 
būdingas brandžiam amžiui. 

Kada šis savotiškas užsispyrimas nukreipiamas į gėrį, jis 
visada duoda pradžią didiems darbams, o įžengiančiam į gy- 
venimą žmogui parodo kelią, kuriuo eidamas, jis gali tapti 
didvyriu. 

Taigi Bajardas ir Diukeglenas tapo didžiais karvedžiais, 
nors kadaise buvo kaip reta pikti ir nepakenčiami berniūkš- 
čiai. Pavyzdžiui, kiauliaganis, buvęs nuo pat mažų dienų Mo- 
natalte piemeniu, savo gabumų dėka pavirto Sikstu V, tapo 
iškiliuoju popiežiumi kaip tik todėl, kad niekaip negalėjo tapti 
geru kiauliaganiu. 

Patys blogiausi iš prigimties spartiečiai, tie užsispyrę, Žiau- 
rūs veidmainiai, vėliau nuėjo didvyrių keliais. 

Čia mes žadame nupiešti tik paprasto žmogaus paveikslą. 
Nors dauguma diu Bušažo biografų pastebėjo, jog jis, būda- 
mas dvidešimties metų, jau turėjo didžio žmogaus bruožų. 

Anri atkakliai nenorėjo atsižadėti savo meilės ir vėl pasi- 
nerti į aukštuomenės gyvenimo linksmybes. Paprašytas bro- 
lio, karaliaus reikalavimu jis kelias dienas išbuvo vienatvėje, 
apsėstas įikyrios minties. Kuo toliau, tuo labiau ši mintis ne- 
davė jam ramybės, 0 vieną gražų rytą jis nutarė aplankyti 
savo brolį, labai svarbią personą - kardinolą. Kardinolui buvo 
dvidešimt šešeri ir dvejus metus jis jau buvo kardinolas; iš 
pradžių tapęs Narbonos arkivyskupu, savo aukštos kilmės ir 
didelio proto dėka jis pasiekė bažnytinės hierarchijos laiptų 
aukštumas. 

Fransua de Žuajezas, kurį mes jau buvome jums pristatę, 
išsklaidęs Henriko Valua abejones dėl Sulos, tas pats jaunas 
ir galantiškas Fransua de Žuajezas, gražus ir sąmojingas, bu- 
vo vienas garsiausių to meto žmonių. Būdamas iš prigimties 
tuščiagarbis, bet drauge apdairus iš išskaičiavimo, naudoda- 
masis savo išskirtine padėtimi, Fransua de Žuajezas galėjo 
pasirinkti devizą "Man visko maža" ir paskui tai įrodyti. 

Galbūt vienintelis iš visų dvariškių, - o Fransua de Žuaje- 
zas pirmiausia buvo dvariškis, - jis sugebėjo igyti abiejų mo- 
narchų - ir pasaulietinio, ir dvasinio - palankumą, jis priklau- 
sė nuo jų kaip prancūzų dvarininkas ir kaip aukštas bažnyčios 
asmuo: popiežius Sikstas jį palaikė ne mažiau už Henriką III, 
Henrikas III - ne mažiau už Sikstą. Paryžiuje jis buvo italas, 
Romoje - prancūzas, visur išsiskirdavo dosnumu ir apsukru- 
mu. 

Žinoma, Prancūzijos admirolo Žuajezo vien špaga buvo 
kur kas svaresnė ir svarbesnė. Tačiau kardinolo lūpomis kar- 
tais perbėgdavo tokia šypsena, jog visiems būdavo aišku: ne- 
turėdamas rankose sunkaus pasaulietinių valdovų ginklo, ku- 
ris taip puikiai švytruodavo kito Žuajezo, subtilaus ir grakš- 

taus brolio admirolo, rankoje, jis mokėdavo panaudoti, o kar- 
tais net ir piktam, dvasinį ginklą, kurį jam buvo įdavusi baž- 
nyčios galva. 

Kardinolas de Žuajezas labai greitai praturtėjo - paveldė- 
jo dalį giminės turto, be to, dar gaudavo pajamų kaip dvasi- 
ninkas, turintis aukštą titulą. Anais laikais bažnyčia valdė di- 
delius turtus. Tų turtų sumažėjus, ji atrasdavo šaltinių, kur jų 
pasisemti (beje, dabar tie šaltiniai jau išsekę). 

Todėl Fransua de Žuajezas gyveno labai plačiai. Jo brolis 
didžiavosi apsistatęs prašmatnia kariškių svita, 0 jo priima- 
muosiuose nuolat buvo pilna kunigų, vyskupų, arkivyskupų. 
Tapęs kardinolu, tai yra bažnyčios kunigaikščiu, jis palypėjo 
viena pakopa aukščiau už savo brolį, todėl pagal italų paprotį 
apsistatė pažais, O pagal prancūzų - asmens sargyba. Bet nei 
pažai, nei sargybiniai jo nė kiek nevaržė, priešingai, dabar jis 
turėjo kur kas daugiau laisvės. Kartais per miestą, lydimi pa- 
žų ir sargybinių, traukdavo dideli dengti neštuvai, pro užuo- 
laidėles kyšodavo jo sekretoriaus pirštinėta ranka, oO jis pats 
tuo metu, persirengęs, su špaga prie šono, užsidėjęs peruką, 
pasipuošęs didžiuliu gofruotu žabo, apsiavęs puikiomis pušni- 
mis su pentinais, jodinėdavo raitas po miestą džiaugdamasis 
pentinų Žvangėjimu. 

Taigi kardinolas buvo visų gerbiamas žmogus, nes dažnai 
būna taip, jog žmogus, kuriam ima šypsotis sėkmė, sakytum 
įgyja aplinkinius pritraukiančios jėgos, kurios kiekvienas ato- 
mas tarsi kokiais čiuptuvėliais įsikabina į kitų žmonių laimę 
ir paverčia ją savo palydovu. Dėl to kardinolui suteikė dau- 
giau spindesio ir garbingas jo tėvo vardas, ir dar neseniai 
negirdėtas jo brolio Ano išaukštinimas. Tačiau jis pats, de- 
monstruodamas protą, kaip visada nuo visų gudriai slėpė savo 
gyvenimą. Dėl to jį visi pažinojo tik kaip gerą žmogų, ir net 
savo šeimoje jis buvo laikomas didžiu žmogumi - tokios lai- 
mės nebuvo lemta patirti daugeliui šios žemės viešpačių, nors 
juos lydėjo šlovė, jais gėrėjosi visa tauta. 

Pasikalbėjęs su savo broliu ir Prancūzijos karaliumi, gra- 
fas diu Bušažas nuvyko pas prelatą. Tačiau, kaip jau sakėme, 
karaliaus bei vyresniojo brolio paliepimą jis įvykdė ne iš kar- 
to, o tiktai po kelių dienų. 

Fransua gyveno gražiame name Sitė saloje. Milžiniškas 
kiemas nuolatos buvo pilnas raitelių ir neštuvų. Tačiau prela- 
tas netrukdė savo dvariškiams būriuotis nei kiemuose, nei pri- 
imamuosiuose. Visai šalia jo sodo tekėjo upė; netoli vartelių 
j0 visada laukdavo valtis, kuria jis galėdavo tylutėliai niekie- 
no nepastebėtas į valias paplaukioti. Todėl gana dažnai lan- 
kytojai veltui laukdavo prelato - jis taip ir nepasirodydavo: 
kartais dėl tariamai sunkaus negalavimo, kartais dėl neva pa- 
ties sau už nuodėmes pasiskirto pasninkavimo. Šitaip į šlovin- 
gąjį Prancūzijos karaliaus miestą brovėsi italų papročiai, taip 
tarp dviejų Senos atšakų ėmė rastis Venecija. 

Fransua buvo išdidus, bet anaiptol ne tuščiagarbis. Jis my- 
lėjo draugus kaip brolius, o brolius beveik kaip draugus. Bū- 
damas penkeriais metais vyresnis už diu Bušažą, nešykštėda- 
vo duoti jam tiek gerų, tiek blogų patarimų, negailėdavo šyp- 
senų, dosniai apdovanodavo jį pinigais. 

Kadangi Fransua mokėjo puikiai nešioti kardinolo manti- 
ją, diu Bušažui jis atrodė gražus, kilnus, kone bauginantis, ir 
už tai jis jį labai gerbė, ko gero, net labiau už vyriausią savo 
brolį (Žuajezų buvo trys). Anri, apsitaisęs blizgančiais šar- 
vais, su puošniais galionais virpėdamas pasakojo apie tai, kaip 
jis myli Aną, bet šito jis niekada nebūtų išdrįsęs pasakyti Fran- 
sua, net per išpažintį. 

Tačiau į kardinolo rūmus jis vyko jau tvirtai apsisprendęs: 
pirmiausia atvirai pasišnekės su nuodėmklausiu, paskui - su 
draugu. 

Įėjęs į kiemą, jis sutiko kelis dvariškius, kuriems buvo at- 
sibodusios pastangos būti priimtiems - šitos garbės jie taip ir 
nesulaukė. 

Jis perėjo kelias priėmimų sales, vidinius apartamentus. 
Kaip ir aniems, jam buvo pasakyta, kad jo brolis dalyvauja 
svarbiame pasitarime. Bet nė vienam tarnui net nebūtų šovu- 
si į galvą mintis uždaryti duris prieš pat diu Bušažo nosį. 

Taigi, perėjęs visus apartamentus, diu Bušažas atsidūrė so- 
de, tikrame Romos prelato sode, panašiame į sodus, kurių iki 
šiol galima aptikti Pamiilės viloje ir Borgezės rūmuose. 

Anri sustojo po medžių guotu. Tą pačią akimirką plačiai 
atsivėrė išeinantys į upės pusę grotuoti varteliai, ir pro juos 
įžengė kažkoks žmogus, įsisupęs į platų rudą apsiaustą. Pas- 
kui jį žingsniavo jaunuolis, matyt, pažas. Atvykėlis pastebėjo 
Bušažą, bet tas buvo taip giliai susimąstęs, jog net neatkreipė 
į svečią dėmesio, ir šis greitai prasmuko tarp medžių, kad 
nepamatytų nei diu Bušažas, nei kas nors kitas. 

Anri šito paslaptingo atvykimo net nepastebėjo. Tik atsi- 
tiktinai atsigręžęs, pamatė, kaip nepažįstamasis įėjo į rūmų 
vidų. 

Palaukęs maždaug dešimt minučių, jis jau rengėsi pasukti 
į rūmus ir paklausti kokio nors liokajaus, kurią pagaliau va- 
landą galėtų pasirodyti jo brolis, bet tuo metu priėjo tarnas, 
kuris, matyt, jo ieškojo, ir pakvietė ateiti į biblioteką, kur jo 
laukia kardinolas. 

Anri pernelyg neskubėdamas nužygiavo paskui tarną, nes 
numanė, kad jam teks atlaikyti naują spaudimą. Kada jis įė- 
jo, kamerdineris rengė jo brolį kardinolą prelato drabužiais, 
galbut šiek tiek pasaulietinio fasono, bet labai gražiais, 0 svar- 
biausia - patogiais. 

- Laba diena, grafe, - tarė kardinolas. - Kas naujo, broli? 

- Šeimos reikalai klostosi gerai, naujienos kuo puikiau- 
sios, - pasakė Anri. - Anas, kaip žinote, pagarsėjo, kai armija 
traukėsi nuo Antverpeno, ir liko gyvas. 

- Ir tu, Anri, ačiū Dievui, gyvas ir sveikas! 

- Taip, broli. 


25. Keturiasdešimt penki II t. 

- Na, matai, - tarė kardinolas, - Viešpats Dievas saugoja 
mus kažkokiai misijai. 

- Broli mano, aš taip dėkingas Viešpačiui, jog esu nutaręs 
paaukoti savo gyvenimą vien jam. Atėjau pas jus nuodugniai 
aptarti savo apsisprendimą. Man atrodo, kad šis nusistatymas 
yra visiškai subrendęs, kažkada net esu jums apie tai prasita- 
ręs. 

- Diu Bušažai, ar tu dar neatsisakei šitos minties? - pa- 
klausė kone šaukdamas kardinolas. 

Iš jo tono Žuajezas suprato, jog teks atlaikyti mūšį. 

- Neatsisakiau, broli. 

- Bet juk tai neįmanoma, argi tau niekas šito nesakė? 

Aš neklausiau, kas ką sakė, nes mano vidinis balsas kur 
kas stipresnis, todėl jis man neleidžia klausytis žodžių, ku- 
riais bandoma atkalbėti mane nuo Dievo. 

- Tu, broli, neblogai išmanai pasaulietinius reikalus, - pa- 
sakė kardinolas labai rimtu tonu, - todėl ir pats netiki, jog iš 
tikrųjų tas balsas - Dievo. Priešingai, tvirtinu, jog tuo balsu 
prabilo tavo stipriausias pasaulietinis jausmas. Čia Dievas vi- 
sai niekuo dėtas, todėl neminėk jo vardo be reikalo, o svar- 
biausia - žemiško balso nevadink Dievo balsu. 

- Broli, aš jų ir nepainioju, tiktai noriu pasakyti, jog kaž- 
kokia neįveikiama jėga traukia mane užsisklęsti, atitolti nuo 
šio pasaulio. 

- Na ir puiku, Anri, šįsyk pasakyta tiksliai. Dabar, brangu- 
sis, štai ką tu privalai padaryti. Išklausęs tavo kalbą, padary- 
siu tave laimingiausiu pasaulio žmogumi. 

- Dėkoju, dėkoju jums, broli! 

- Paklausyk manęs, Anri. Tau reikėtų pasiimti gerą sumą 
pinigų, du bereitorius*? ir apkeliauti visą Europą, kaip pride- 
ra sūnui tokių namų, kaip mūsiškiai. Nuvyksi į tolimus kaštus, 


Ei Jojimo, jodinėjimo mokytojas. 

Totoriją, net Rusiją, Laplandiją, pamatysi pasakiškas tautas, 
kurios niekada nėra mačiusios saulės. Tu imsi vis giliau ir 
giliau mąstyti, kol pagaliau graužiantis tave kirminas pasiso- 
tins arba suvis subliūkš... tada tu sugriši pas mus. 

Pirma Anri sėdėjo, dabar atsistojo, dar rimčiau nusiteikęs 
nei jo brolis. 

- Jūs manęs nesupratote, monsinjore, - pasakė jis. 

- Atleisk, Anri, juk tu pats pasakei "užsisklęsti, atitolti nuo 
šio pasaulio". 

- Taip, pasakiau, bet, broli mano, sakydamas "užsisklęsti, 
atitolti nuo šio pasaulio", turiu galvoje vienuolyną, o ne ke- 
liones. Keliauti - tas pats, kas džiaugtis gyvenimu, o aš noriu 
numirti; jei ne, norėčiau bent išgyventi kažką panašaus. 

- Kokia kvaila mintis, leisk man, Anri, šitai tau pasakyti! 
Tas, kuris trokšta vienatvės, gali ją surasti bet kur. Na, gerai, 
tarkime, net vienuolyne. Suprantu, kad atėjai pas mane pa- 
kalbėti apie tai. Pažįstu labai apsišvietusių benediktinų, labai 
išradingų augustiniečių, gyvenančių vienuolyne, kur linksma, 
gražu, kur nereikalaujama griežtos disciplinos, kur patogu! 
Tarp mokslams bei menams skirtų veikalų pagyvensi viene- 
rius metus puikioje draugijoje, o tai labai svarbu, nes negali- 
ma šiame pasaulyje bendrauti su tamsuomene,; ir jei po metų 
tebetrokši įgyvendinti savo sumanymą, tada, mano mieliau- 
sias Anri, aš nepastosiu kelio ir pats atidarysiu tau duris, už 
kurių neskausmingai atrasi amžinąjį išsigelbėjimą. 

- Jūs visiškai manęs nesuprantate, broli, - papurtęs galvą, 
atsakė diu Bušažas, - arba greičiausiai jūsų iškilus protas ne- 
nori manęs suprasti. Aš noriu ne tokios vietos, kur linksma, 
ne tokios buveinės, kur būtų malonu gyventi, aš trokštu užsi- 
daryti, trokštu tamsos, mirties. Noriu duoti įžadus, tokius iža- 
dus, kurie man suteiktų vieną vienintelę pramogą - su begali- 
ne malda lūpose kasti sau kapo duobę. 

Kardinolas paniuro ir atsistojo. 

- Taip, - pasakė jis, - aš tave puikiai supratau, bet sten- 
giuosi šitą tavo beprotišką nusistatymą įveikti be ilgų kalbų ir 
išvedžiojimų. Bet tu verti mane prašnekti kitaip. Tad klausyk. 

- O, broli, - pasakė Anri beviltišku tonu, - nebandykite ma- 
nęs įtikinti, tai neįmanoma. 

- Broli, aš kalbėsiu pirmiausia Dievo vardu, vardan Dievo, 
kurį tu paniekini tvirtindamas, jog jis tau įteigęs šitą niūrią 
mintį: Dievas beprotiškų aukų nepriima. Tu esi-silpnas, po 
pirmų skaudžių nesėkmių puoli į neviltį; kaip Dievas gali pri- 
imti iš tavęs auką, kuri jo neverta? 

Anri krūptelėjo. 

- Ne, broli, daugiau aš tavęs negailėsiu, - kalbėjo toliau 
kardinolas, - juk tu negaili nė vieno iš mūsų. Tu negalvoji 
apie sielvartą, kurį tektų išgyventi mūsų vyriausiam broliui ir 
man. 

- Atleiskite, - tarė Anri ir jo veidas plykstelėjo raudoniu. - 
Atleiskite, monsinjore, argi tarnavimas Dievui toks negeras 
ir negarbingas dalykas, jog dėl to visai šeimai reikės nešioti 
gedulo drabužius? O jūs, broli mano, jūs, kurio veidą matau 
šiame auksu, deimantais ir purpuru išpuoštame kambaryje, 
argi ne jūs esate mūsų šeimos džiaugsmas ir garbė, nors pasi- 
rinkote tarnystę dangaus Viešpačiui, taip kaip mūsų brolis 
tarnauja šios Žemės viešpačiams? 

- Vaike! Vaike! - šūktelėjo supykęs kardinolas. - Ir iš tiesų 
galima pagalvoti, kad tu netekai proto. Kaip! Tu palyginai 
mano namą su vienuolynu? Šimtus mano tarnų, mano jėge- 
rius, mano dvariškius ir mano sargybą sulyginai su cele ir 
šluotražiu - vieninteliu vienuolyno ginklu ir vieninteliu jo tur- 
tu? Tu išsikraustei iš proto! Argi ką tik nesakei, kad nepripa- 
žįsti visų tų prabangos dalykų - paveikslų, brangių indų, pra- 
bangos ir šurmulio, be kurių aš negaliu gyventi? Ar tu nori ir 
puoselėji viltį užsidėti taip kaip aš švento Petro tiarą? Čia, 
Anri, - karjera, jos siekiama, dėl jos kovojama, ja gyvenama. 

Bet tu! Juk tu trokšti žemknisio kaplio, grioviakasio kastuvo, 
duobkasio duobės. Tu nepripažįsti oro, džiaugsmo, vilties. Ir 
visa tai - vyruti, man dėl tavęs tiesiog gėda - tik todėl, kad tu 
pamilai moterį, kuri tavęs nemyli! Anri, iš tikrųjų, tu darai 
mūsų šeimai gėdą! 

- Brolau! - sušuko išbalęs, žaižaruojančiomis iš pykčio aki- 
mis jaunuolis. - Galbūt jums būtų geriau, jei aš susiknežin- 
čiau sau kiaušą pistoleto šūviu arba pasinaudojęs man suteik- 
ta garbe nešiotis špagą, jei įsismeigčiau ją sau į krūtinę? 
Dievaži, monsinjore, jei jūs, kardinolas, bažnyčios kunigaikš- 
tis, už šitą mirtiną nuodėmę duosite man išrišimą, akimirka - 
ir viskas baigta, tada jūsų nepersekios siaubinga, neteikianti 
jums garbės mintis, jog aš darau gėdą savo giminei, - šito, 
ačiū Dievui, niekada nepadarys nė vienas Žuajezas. 

- Na, na, Anri! - pasakė kardinolas, apkabindamas ir stip- 
riai spausdamas glėbyje brolį. - Na, mūsų brangus, mūsų visų 
mylimas berniuk, pamiršk, ką sakiau, atleisk tiems, kuriems 
tu esi brangus. Maldauju, išklausyk mane, išklausyk egoistą: 
nors šioje žemėje šitai pasitaiko retai, bet mums visiems teko 
laiminga dalia - vienas patenkino savo garbėtrošką, kitam 
Dievas suteikė palaimą, apdovanodamas įvairiausiomis, mū- 
sų gyvenimą puošiančiomis gėrybėmis. Todėl, Anri, maldau- 
ju: neapkartink savo giminių laimės mirtinais visų Žemės gė- 
rybių atsižadėjimo nuodais. Pagalvok apie liejantį ašaras tė- 
vą, atmink, kad visų mūsų kaktos bus paženklintos juoda dė- 
me gedulo, kuriam žadi mus pasmerkti. Anri, užkeikiu tave, 
leiskis įkalbamas: vienuolynas - ne tau. Apie tai, kad ten nu- 
mirsi, net nekalbėsiu, nes tu, nelaimingasis, į tai man atsakyti 
tik šypsena, kurios prasmė, deja, bus labai aiški. Ne, aš tau 
pasakysiu, kad vienuolynas yra baisiau už kapo duobę: kape 
užgęsta tiktai gyvybė, vienuolyne - protas. Vienuolyne žvilgs- 
nis ne į dangų pakeltas, bet nudelbtas į žemę. Žemų skliautų 
drėgmė pamažu įsismelkia į kraują, pasiekia smegenis, ir vie- 

nuolis pavirsta dar viena marmurine statula, kurių jo vienuo- 
lyne ir taip pakankamai. Broli mano, broli - saugokis: prieš 
akis mums beliko visai nedaug metų, o jaunystę teturime vie- 
ną. Taigi tu net neapsižiūrėsi, kaip prabėgs tavo jaunos die- 
nos, nes tave kamuoja baisi širdgėla. Būdamas trisdešimties 
metų, tu jau būsi subrendęs vyras, paskui spėjęs aprimti skaus- 
mas praeis visiškai, ir tu vėl norėsi gyventi, bet bus per vėlu: 
tapsi nepatraukliu, ligotu paniurėliu, tavo širdy liks tiktai plė- 
nys, tavo žvilgsnis apsiblaus. Tau patikusios moterys bėgs nuo 
tavęs kaip nuo apvirtusio karsto, į kurio vidų baisu net žvilg- 
telėti. Anri, kalbu su tavimi kaip draugas, mano balsas - iš- 
minties balsas. Paklausyk manęs. 

Jaunuolis stovėjo nejudėdamas ir tylėjo. Kardinolui įsižie- 
bė viltis, jog jis sujaudino vaikiną ir palaužė jo ryžtą. 

- Tai štai, Anri, išbandyk kitą priemonę. Tavo širdin įsmi- 
gusi užnuodyta strėlė. Ką gi, vaikščiok su ja, maišykis triuk- 
šmingoje minioje, eik į visas švenčių iškilmes, dalyvauk mūsų 
puotose. Būk kaip tas sužeistas elnias, kuris, lėkdamas per 
tankumynus, miškus, bruzgynus, stengiasi atsikratyti žaizdoje 
styrinčios strėlės: kartais ta strėlė iškrenta. 

- Broli mano, pasigailėkite, - tarė Anri, - prašau jūsų, ga- 
na. Tai, ko jūsų prašau, - ne akimirkos užgaida, ne skubotas 
apsisprendimas. Aš viską seniai ir gerai apgalvojau. Broli ma- 
no, vardan dangaus, maldauju jus suteikti man malonę, ku- 
rios meldžiu. 

- Nagi sakyk, kokios tau malonės reikia? 

- Laiko lengvatos. 

- Kam? 

- Kad būčiau kuo trumpiau broliuku. 

- Ak, diu Bušažai, aš taip ir maniau, net įsikibęs savo prin- 
cipų, tu, mano vargšas drauge, išlieki pasaulietis. O, Žinau, 
kokius tu man pateiksi argumentus! Bet vis tiek tu ir toliau 
esi šio niekingo pasaulio dalelė - nelyg tie jaunuoliai, kurie 

eina savo noru į karą ir trokšta ugnies, kulkų, kirstynių, bet 
nesutinka kasti apkasų ir tvarkyti palapinių. Bet iš tavęs, An- 
ri, šito būtų galima tikėtis, tuo geriau, tuo geriau! 

- Broli mano, šitos lengvatos maldauju jūsų parklupęs ant 
kelių! 

- Aš ją pažadu, parašysiu į Romą. Atsakymas ateis ne anks- 
čiau kaip po mėnesio. Bet už tai ir tu man kai ką pažadėk. 

- Ką? 

- Visą šitą mėnesį neatsisakyk nė vienos progos maloniai 
praleisti laiką. Ir jei po mėnesio tu neatsisakysi savo sumany- 
mo, Anri, aš pats tau įteiksiu tą leidimą. Dabar patenkintas? 
O gal norėtum dar ko nors paprašyti? 

- Ne, broli mano, ačiū. Bet mėnuo - per daug, delsimas 
mane tiesiog žudo! 

- O kol kas, brolau, reikia pramogauti. Visų pirma gal su- 
tiktum su manim papusryčiauti? Šįryt pas mane susirinks ma- 
loni draugija. 

Ir prelatas nusišypsojo, nutaisęs tokią miną, kurios pavy- 
dėtų net galantiškiausias Henriko III favoritas. 

- Broli... - bandė prieštarauti diu Bušažas. 

- Jokių prieštaravimų: iš tavo giminių čia aš vienintelis. 
Juk tu tik dabar sugrįžai iš Flandrijos ir savo ūkio dar neturi. 

Po šių žodžių kardinolas atsistojo ir atitraukė portjerą, už 
kurios buvo erdvus, prabangiai apstatytas kabinetas. 

- Įeikite, grafiene, padėkite man įkalbėti grafą diu Bušažą 
pasilikti su mumis. 

- Bet tą akimirką, kai kardinolas kilstelėjo portjerą, Anri 
pamatė prigulusį ant pagalvių pažą, kuris neseniai drauge su 
nepažįstamu bajoru įėjo pro sodo vartelius; prelatui dar ne- 
spėjus kreiptis vardu, Anri pamatė, jog pažas - moteris. 

Staiga Anri diu Bušažą apėmė neapsakoma baimė, sukaus- 
tė siaubas, ir kol galantiškas kardinolas meiliai už rankos ve- 
dė dailujį pažą, jis skubiai išėjo iš kambario. Kada Fransua 

sugrįžo lydimas damos, kuri šypsojosi galvodama, jog sugrą- 
žins į gyvenimą kažkieno širdį, kambarys jau buvo tuščias. 

Fransua apsiniaukė, ir, atsisėdęs prie stalo, apkrauto laiš- 
kais ir popieriais, paskubomis brūkštelėjo keletą eilučių. 

- Būkite maloni, brangioji grafiene, - tarė jis, - paskambin- 
kite. Varpelis prie jūsų rankos. 

Pažas pakluso. 

Įėjo patikimas kamerdineris. 

- Tegul vienas iš kurjerių sėda ant arklio, - pasakė Fran- 
sua, - ir pristato šį laišką ponui vyriausiajam admirolui į Šato 
Tjeri. 


XXII 
ŽINIOS APIE D'ORILJI 


Kitą dieną, tuo metu, kada karalius dirbo Luvre su finansų 
superintendentu, jam buvo pranešta, kad ponas de Žuajezas 
vyresnysis ką tik sugrįžo iš Šato Tjeri ir laukia audiencijų 
kabinete. Jis turi monsinjoro Anžu kunigaikščio pavedimą. 

Karalius, iškart palikęs visus reikalus, nuskubėjo pasitikti 
savo mylimo draugo. 

Kabinete buvo nemažai karininkų ir dvariškių. Tą vakarą 
pasirodė pati karalienė motina, lydima savo freilinų; tos pa- 
nelės spinduliuote spinduliavo linksmumu it saulutės, apsup- 
tos daugybės palydovų. 

Karalius ištiesė Žuajezui ranką, kad šis ją pabučiuotų, ir 
patenkintu žvilgsniu apžvelgė susirinkusiuosius. 

Prie durų įprastinėje vietoje stovėjo Anri diu Bušažas, uo- 
liai vykdydamas savo tarnybines pareigas. 

Karalius padėkojo jam draugišku linktelėjimu, Anri atsa- 
kydamas žemai nusilenkė. 

Nuo šitų karaliaus palankumo ženklų Žuajezui apsisuko 

galva, ir jis iš tolo nusišypsojo broliui, pasveikino jį vos paste- 
bimai, nenusižengdamas etiketui. 

- Sire, - pasakė Žuajezas, - mane pas jūsų didenybę atsiun- 
tė monsinjoras Anžu kunigaikštis, kuris ką tik sugrįžo iš Flan- 
drijos kovų lauko. 

- Pone admirole, ar mano brolis sveikas? - paklausė kara- 
lius. 

- Taip, sire, kiek leidžia jo dvasios būsena. Neslėpsiu, jūsų 
didenybe, monsinjoras atrodo nekaip. 

- Po jį ištikusios nelaimės jam būtinai reikėtų prasiblašky- 
ti, - pasakė karalius, patenkintas, jog gali garsiai pasakyti 
apie savo brolio nesėkmę ir drauge vaizduoti, kad jam jo gai- 
la. 

- Aš manau, kad taip, sire. 

- Mums sakė, jog pralaimėta žiauriai. 

- Sire... 

- Bet jūsų dėka didelė armijos dalis buvo išgelbėta. Dėko- 
ju jums, pone admirole, dėkoju. Ar vargšas Anžu norėtų mus 
pamatyti? 

- Jis karštai šito trokšta, sire. 

- Puiku, mes su juo pasimatysime. Jūs sutinkate, ponia? - 
paklausė Henrikas, kreipdamasis į Kotryną, kurios veidas ne- 
išdavė sielvarto. 

- Sire, - atsakė ji, - aš galėčiau vykti pasimatyti su sūnumi 
ir viena. Bet jei jūs, jūsų didenybe, sutiktumėte pritarti mano 
nuoširdiems ketinimams, kelionė man taptų malonia iškyla. 

- Ponai, jūs vyksite drauge su mumis, - pasakė karalius 
dvariškiams. - Išvykstame rytoj, aš nakvosiu Mo. 

- Vadinasi, aš, sire, grįšiu pas monsinjorą su šita malonia 
žinia? 

- O ne! Kad jūs mane netrukus paliktumėte? Ne, ne. Aš 
puikiai suprantu, kad Žuajezų namų atstovui mano brolis jau- 
čia simpatiją ir nori jį matyti šalia savęs, bet juk mes turime 

du Žuajezus... Ačiū Dievui!.. Diu Bušažai, prašau jūsų, vykite 
į Šato Tjeri. 

- Sire, - paklausė Anri, - ar po to, kai pranešiu monsinjorui 
Anžu kunigaikščiui apie jūsų didenybės atvykimą, man bus 
leista sugrįžti į Paryžių? 

- Diu Bušažai, galėsite pasielgti kaip tinkamas, - atsakė 
karalius. 

- Nusilenkęs Anri pasuko durų link. Laimė, Žuajezas visą 
laiką nenuleido nuo jo akių. 

- Sire, ar leistumėte man tarti keletą žodžių broliui? - pa- 
sakė jis. 

- Žinoma. O kas atsitiko? - paklausė kiek tylesniu balsu 
karalius. 

- Reikalas tas, kad jis nori skubiai įvykdyti pavedimą ir 
tuoj pat sugrįžti, O tai, sire, prieštarauja mano ir pono kardi- 
nolo planams. 

- Eik ir kuo greičiau išgrūsk šitą įsimylėjusį pusprotį. 

Anas išbėgo paskui brolį ir prisivijo jį prieškambariuose. 

- Anri, ar labai skubi išvykti? - paklausė Žuajezas. 

- Žinoma, broli. 

- Todėl, kad nori greičiau sugrįžti? 

- Taip. 

- Vadinasi, Šato Tjeri ketini būti labai trumpai? 

- Taip, kiek galima trumpiau. 

- Kodėl? 

- Ten, kur pramogaujama, man ne vieta. 

- Kaip tik priešingai. Anri, kaip tik todėl, kad monsinjoras 
Anžu kunigaikštis privalo rengti dvarui šventes, tau ir reikėtų 
pasilikti Šato Tjeri. 

- Neimanoma, broli, visa tai ne man. 

- Dėl to, kad nori užsisklęsti nuo pasaulio ir gyventi atsi- 
skyrėlio gyvenimą? | 

- Taip, broli. 


394 


- Ar kreipeisi į karalių, prašei lengvatinio termino? 

- Kas tau šitai pasakė? 

- Aš jau žinau. 

- Iš tikrųjų aš buvau pas karalių. 

- Tau nebus suteikta lengvata. 

- Kodėl, broli? 

- Todėl, kad karaliui visai neparanku netekti tokio tarno 
kaip tu. 

- Tai, ką nesutiks padaryti jo didenybė, atliks mūsų brolis 
kardinolas. 

- Ir visa tai dėl kažkokios moters! 

- Anai, maldauju, duok man ramybę. 

- Gerai, nusiramink, daugiau neįkyrėsiu. Bet pasišnekė- 
kim pagaliau atvirai. Tu vyksti į Šato Tjeri. Tai štai: užuot 
skubėjęs tuoj pat sugrįžti atgal, kaip esi nutaręs, norėčiau, 
kad palauktum manęs mano bute. Mes seniai nebuvom drau- 
ge. Suprask, noriu pagaliau pabūti kartu su tavimi. 

- Broli, tu vyksti į Šato Tjeri linksmintis, o jei tenai pasili- 
ksiu aš, viską sugadinsiu. 

- O, nieko panašaus! Aš nesu minkšto būdo, be to, tokia 
linksma, kaip aš, natūra pajėgs apmaldyti ir tavo širdgėlą. 

- Brolau... 

- Atleiskite, grafe, - pasakė tvirtu, valdingu balsu admiro- 
las, - čia aš atstovauju jūsų tėvui, todėl reikalauju laukti ma- 
nęs Šato Tjeri. Tenai aš turiu butą, kuriame jausitės kaip na- 
mie. Jis pirmame aukšte, su durimis į parką. 

- Jei jūs įsakote, broli... - tarė nuolankiai Anri. 

- Galite, grafe, tai vadinti kaip norite, pageidavimu arba 
įsakymu, tiktai palaukite manęs. 

- Klausau jūsų, broli. 

- Ir tikiuosi, kad ant manęs nepyksite, - pridūrė Žuajezas, 
stipriai apkabindamas jaunuolį. 

Anri, truputį sudirgęs, išsisuko nuo pabučiavimo, paprašė 
atsiųsti arklius ir tuoj pat išvyko į Šato Tjeri. 

Įtūžęs, kad jo planus netikėtai sugriovė, jis lėkė laukais 
kaip viesulas. 

Tą patį vakarą, dar nesutemus, jis jojo į Tjeri pilį, kilo į 
kalną, kurio papėdėje plukdė savo vandenis Marna. 

Ištarė savo vardą, ir pilies, kurioje gyveno kunigaikštis, 
vartai iškart atsivėrė. Tačiau audiencijos teko laukti daugiau 
kaip valandą. 

Vieni sakė, kad princas savo apartamentuose, kažkas pa- 
sakė, kad jis miega, o, anot kamerdinerio, muzikuoja. 

Bet nė vienas tarnas negalėjo pasakyti tiksliai. 

Anri nekantriai laukė audiencijos, kad kuo greičiau įvyk- 
dytų karaliaus pavedimą ir palengvėjusia širdimi vėl galėtų 
pasinerti į savo liūdesį. 

Po atkaklių prašymų, taip pat dėl to, kad Anri ir jo brolis 
buvo žinomi kaip asmeniniai kunigaikščio draugai, jį pakvie- 
tė į vieną iš kelių svetainių antrame aukšte. 

Praėjo pusvalandis, pamažu ėmė temti. 

Galerijoje pasigirdo sunkūs Anžu kunigaikščio žingsniai. 
Anri juos pažino ir pasirengė atlikti reikiamą ceremonialą. 

Bet kunigaikštis, matyt, labai skubėjo, todėl iškart atleido 
pasiuntinį nuo visų formalumų - paėmė jį už rankos ir pabu- 
čiavo. 

- Laba diena, grafe, - pasakė jis, - kas teikėsi jus varginti 
ir privertė vykti pas vargšą nugalėtąjį. 

- Monsinjore, mane pasiuntė karalius, kad įspėčiau jus, jog, 
degdamas noru susitikti su jūsų aukštybe ir kartu nenorėda- 
mas trikdyti jūsų poiisio po visų išgyvenimų, kuriuos patyrėte, 
jo didenybė pats atvažiuos susitikti su jumis ir bus Šato Tjeri 
ne vėliau kaip rytoj. 

- Rytoj atvyksta karalius! - sušuko Fransua, negalėdamas 
nuslėpti apmaudo. 

Bet tuoj pat susigriebė. 

- Rytoj! Rytoj. Juk nei pily, nei mieste nespės pasirengti jo 
didenybės sutikimui! 

Anri nusilenkė. Jam buvo pavesta kito asmens valią tik 
persakyti, bet ne aptarinėti. 

- Jo didenybė taip skuba su jumis, jūsų aukštybe, pasimaty- 
ti, jog jis net neturi kada galvoti apie nepatogumus. 

- Gerai, gerai! - pasakė greitakalbe princas. - Vadinasi, aš 
privalau suktis dvigubai greičiau. Palieku jus, Anri. Dėkoju 
už jūsų greitumą: matau, kad labai skubėjote, ilsėkitės. 

- Jūsų šviesybe, daugiau neturite jokių paliepimų? - pa- 
klausė pagarbiai Anri. 

- Jokių. Eikite miegoti, grafe. Vakarienę jums atneš į kam- 
barį. Aš šiandien nevakarieniausiu, blogai jaučiuosi ir dar širdy 
neramu. Nenoriu nei miegoti, nei valgyti, dėl to mano gyveni- 
mas gana liūdnas, ir pats suprantate, jog aš nieko negaliu 
priversti būti mano gyvenimo dalimi. Beje, ar girdėjote nau- 
jieną? 

- Ne, monsinjore. Kokią naujieną? 

- Vilkai sudraskė Orilji. 

- Orilji? - sušuko nustebęs Anri. 

- Na taip... sudraskė! Keistas dalykas: visų man artimų žmo- 
nių labai tragiški likimai. Labos nakties, grafe, ramiai mie- 
gokite. 

Ir princas skubiai išėjo. 

XXIII 
ABEJONĖS 


Anri nulipo žemyn ir, eidamas prieškambariais, pamatė 
ten daug pažįstamų karininkų, kurie ji apsupo ir, reikšdami 
stipriausius draugiškumo jausmus, pasisiūlė ji palydėti į bro- 
lio apartamentus, įrengtus pilies gale. 

Viešnagės laikotarpiu Tjeri pilyje kunigaikštis paskyrė Žu- 
ajezui biblioteką. 

Į biblioteką buvo galima patekti perėjus dvi svetaines, ap- 
statytas dar Pranciškaus I laikais, po jos langais - sodas. 

Žuajezas, tingus, bet gana išsilavinęs žmogus, paprašė pa- 
statyti jam lovą bibliotekoje: po ranka turėjo visas mokslo 
knygas, atidaręs langą, galėjo mėgautis gamta. Subtilios bū- 
tybės trokšta patirti visus gyvenimo malonumus, 0 rytmečio 
vėjelis, paukščių čiulbėjimas ir gėlių kvapai suteikia Klema- 
no Maro trioletams arba Ronsaro odėms savito žavesio. 

Anri nutarė čia viską palikti kaip buvo ne todėl, kad būtų 
pritaręs poetiniams brolio pomėgiams, bet iš paprasčiausio 
tingumo - jam buvo visai vis tiek, kur gyventi. 

Kad ir kokia buvo grafo sielos būsena, nuo mažų dienų 
pripratintas nepriekaištingai atlikti savo pareigą karaliui ar 
Prancūzijos karališkųjų namų princams, jis smulkiai išsiaiški- 
no, kurioje rūmų dalyje gyvena kunigaikštis po to, kai jis su- 
grįžo į Prancūziją. 

Laimingas atsitiktinumas suteikė Anri puikų palydovą - tą 
patį jauną karininką, per kurio nekuklumą viename Flandri- 
jos kaimelyje (kuriame leidome mūsų herojams trumpai pail- 
sėti) kunigaikštis sužinojo grafo paslaptį. Princui sugrįžus, tas 
jaunas karininkas visą laiką buvo šalimais. Taigi jis galėjo 
kuo puikiausiai apie viską papasakoti Anri. 

Princas, atvykęs į Šato Tjeri, pirmiausia ketino smagiai 
prasiblaškyti. Įsikūrė puikiuose apartamentuose, svečius pri- 

imdavo ir rytą, ir vakarą, dieną miške medžiodavo elnius, par- 
ke - šarkas. Bet po to, kai princą nežinia kaip ir iš kur pasie- 
kė žinia apie Orilji mirtį, jis persikėlė į nuošalų paviljoną 
parko gilumoje. Tai buvo saugi buveinė, į kurią ne kiekvie- 
nas galėjo patekti. Į paviljoną buvo leidžiama įeiti tik princo 
artimiesiems. Statinį nuo svetimų žvilgsnių saugojo milžiniški 
bukmedžiai, tankūs krūmai. 

Štai jau dvi dienos, kai princas gyvena ten. Žmonės, kurie 
jo nepažinojo, sakė, jog jis užsisklendė, norėdamas pats vie- 
nas numaldyti skausmą dėl Orilji mirties. Bet tie, kurie jį 
pažinojo kaip nuluptą, buvo įsitikinę, kad jis tenai užsiima 
kažkokiais tamsiais ir negarbingais darbeliais, kurie vieną 
gražią dieną paaiškėsią. Iš dalies ir vieni, ir kiti sakė teisybę. 
Jei kokiu nors reikalu ar kažkam atvykus, reikėdavo pasiro- 
dyti pilyje, princas baisiausiai niršdavo. Sutvarkęs reikalus ar- 
ba svečiams išvykus, jis ir vėl užsidarydavo vienas paviljone. 
Ten jam patarnaudavo tik du, lydėję jį nuo pat vaikystės, ka- 
merdineriai. | 

- Jei princas taip prastai nusiteikęs, - pasakė Anri, - vadi- 
nasi, linksmybių per iškilmes nebus. 

- Suprantama, - atsakė jaunas karininkas, - bus užgautas 
princo orumas, be to, kiekvienas stengsis pareikšti užuojautą 
dėl draugo mirties. 

Anri net nepajuto, kaip ėmė karininką klausinėti. Ir kuo 
toliau, tuo labiau knietėjo sužinoti daugiau. Orilji, kurį jis 
buvo matęs karaliaus dvare ir vėliau sutikęs Flandrijoje, mir- 
tis; princo, pranešusio jam apie savo draugo netektį, keistas 
abejingumas; ir keisčiausia tai, kad princas, sužinojęs apie 
Orilji mirtį, šalinasi žmonių. Anri pajuto, kad visi tie paslap- 
tingi dalykai keistai it nematomos gijos persipina ir su jo pa- 
ties gyvenimu. 

- Jūs sakote, kad niekas nežino, iš kur princas gavo žinią 
apie Orilji mirtį? - paklausė Anri. 

- Niekas. 

- Bet galų gale, - neatstojo jis, - ar neteko girdėti kokių 
nors kalbų? 

- O, žinoma, - atsakė karininkas, - tiesa tai ar ne - bet, 
kaip pats suprantate, kalbų nestinga. 

- Ir vis dėlto, ką šneka? 

- Pasakoja, kad medžiojant paupio karklyne, princas stai- 
ga kažkur dingo (jis yra karšto būdo ir ypač jį uždega medžio- 
klė), bet netrukus baisiai susijaudinęs sugrįžo. Dvariškiai, ma- 
nydami, kad nutiko kažkas negera, ėmė jį klausinėti. Princas 
laikė rankose du ryšuliukus auksinių monetų. "Tik pamanyki- 
te, ponai, - pasakė jis trūkčiojančiu balsu, - mirė Orilji, jį 
sudraskė vilkai". Niekas nenorėjo patikėti. "Velniai mane rau- 
tų, - tarė princas, - kitaip ir būti negalėjo: vargšelis visada 
geriau grojo liutnia negu jodinėjo. Atrodo, nukrito nuo pasi- 
leidusio lėkti arklio į griovį ir užsimušė. Rytą du keliu trau- 
kiantys keliauninkai aptiko pakelėje vilkų apgraužtą kūną. 
Kad buvo kaip tik taip ir kad tai ne plėšikų darbas, liudija du 
ryšuliukai aukso, rasti šalia jo kūno. Tas auksas buvo sąžinin- 
gai grąžintas - štai jis." Žmonių, kurie atnešė auksą, niekas 
nematė, - kalbėjo toliau karininkas, - todėl visi pamanė, kad 
tą auksą princui atnešė tiedu keliauninkai. Sutikę jį prie upės, 
pažino ir pranešė apie Orilji mirtį. 

- Visa tai labai keista, - sumurmėjo Anri. 

- O keisčiausia, - kalbėjo toliau karininkas, - šnekama, esą 
princas atidaręs į upę išeinančius parko vartelius, o pro juos 
įsmukę du šešėliai. Vadinasi, princas įsileido į parką du žmo- 
nes - greičiausiai tuos pačius keliauninkus. Po to princas įsi- 
taisė paviljone, ir nuo tada mes jį labai retai matome. 

- O tų keliauninkų taip niekas ir nematė? - paklausė Anri. 

- Aš mačiau, - tarė karininkas, - kada buvau nuėjęs pas 
princą paklausti rūmų sargybos vakarinioslaptažodžio. - Suti- 
kau žmogų, kurio tarp jo aukštybės dvariškių niekad nebuvau 

matęs. Bet.jo veido nemačiau. Pamatęs mane, jis nusisuko ir 
užsismaukė ant akių liemenės gobtuvą. 

- Savo liemenės gobtuvą? 

- Taip, tas žmogus buvo labai panašus į flamandų valstietį, 
ir, pats nežinau kodėl, jis man priminė žmogų, kuris buvo su 
jumis, kada mudu susitikome Flandrijoje. 

Anri krūptelėjo. Karininko pasakojimas buvo nepaprastai 
įdomus ir šiaip, bet paskutiniai jo žodžiai pritrenkė. Jis žino- 
jo, kad Diana ir jos palydovas buvo patikėti Orilji globai. Ir 
dabar jam šovė į galvą mintis, kad tuos keliauninkus, kurie 
pranešė princui apie nelaimingojo muzikanto mirtį, jis pažįs- 
ta. 

Anri, įdėmiai pažvelgęs į karininką, paklausė: 

- Okąjjūs, pone, pagalvojote atpažinęs tą žmogų? 

- Nesu tvirtai įsitikinęs, - atsakė karininkas, - bet aš manau 
taip. Tikriausiai princas neatsisakė savo planų Flandrijoje. 
Todėl tenai turi savo šnipų. Žmogus, vilkintis vilnonę lieme- 
nę, matyt, ir bus vienas iš jų; būdamas kelyje, sužinojo, kas 
ištiko muzikantą, ir dabar atnešė dvi žinias iš karto. 

- Galimas daiktas, - pasakė susimąstęs Anri. - O ką veikė 
tas jūsų sutiktas žmogus? 

- Ėjo oranžerijų link, palei gėlynus juosiančią tvorelę, kuri 
matyti ir pro jūsų langus. 

- Taigi jūs sakote, du keliauninkai... juk jūs minėjote, kad 
jų buvo du? 

- Sako, jog atvyko du, bet aš mačiau tiktai vieną, tą, kuris 
vilkėjo vilnonę liemenę. 

- Vadinasi, anot jūsų, jis gyvena oranžerijose? 

- Tikriausiai. 

- Ar oranžerijose ne vienerios durys? 

- Ne, ne vienerios, grafe, pro vienas iš jų galima išeiti į 
miestą. 

Anri kurį laiką tylėjo. Smarkiai daužėsi širdis. Tos, saky- 

tum, nereikšmingos smulkmenos, jam, įžvelgusiam šioje isto- 
rijoje dvigubą žaidimą, buvo nepaprastai svarbios. 

Už lango buvo jau visai tamsu, bet abu jaunuoliai šnekėjo- 
si tamsiame Žuajezo kambaryje. 

Išvargęs po kelionės, susirūpinęs dėl keistų įvykių, apie 
kuriuos jam ką tik papasakojo karininkas, neturėdamas jėgų 
kovoti su jausmais, kuriuos tas pasakojimas sukėlė, grafas kri- 
to į lovą ir įsmeigė stiklinį žvilgsnį į tamsą. 

- Vadinasi, ten princo paviljonas? - pasakė diu Bušažas, 
smeigdamas pirštu į tą pusę, iš kurios, jo manymu, buvo pasi- 
rodęs nepažįstamasis. 

- Ar matote pro lapus mirksinčią ugnelę? 

- O kas ten? 

- Valgomasis. 

- A! - šūktelėjo Anri. - Ir vėl jis pasirodė. 

- Taip, be abejonės, tai jis. Eina į oranžerijas pas savo 
draugą. Ar girdite? 

- Ką? 

- Kaip rakina durų spyną. 

- Keista, - pasakė diu Bušažas, - nieko ypatingo, tačiau... 

- Tačiau jus ima krėsti drebulys, argi ne taip? 

- Taip, tiesa, - atsakė grafas, - o čia dabar kas? 

Pasigirdo varpo dūžius primenantis garsas. 

- Princo svitą kviečia vakarieniauti. Eime, grafe, pavaka- 
rieniausite drauge su mumis. 

- Ne, ačiū, man dabar nieko nereikia, 0 jei išalksiu, kam 
nors duosiu žinią. 

- Nieko nelaukite, geriau ateikite į mūsų kompaniją. 

- Ne, tai neįmanoma. 

- Kodėl? 

- Jo karališkoji aukštybė kone prisakė man, kad prašyčiau 
atnešti vakarienę čionai. Taigi eikite, dėl manęs negaiškite. 

- Ačiū, grafe. Labos nakties. Pasekite mūsų vaiduoklį. 

- O, dėl to galite būti ramus. Nebent, - pridūrė Anri pabū- 
gęs, ar neišsidavė, - nebent mane priveiks miegas. O tai, ma- 
no galva, labiau įtikėtina, užmigti būtų kur kas protingiau, 
nei sekti kažkokius šnipus. 

- Žinoma, - nusijuokė karininkas. 

Ir jis atsisveikino su diu Bušažu. 

Jam išėjus iš bibliotekos, Anri išbėgo į sodą. 

- O, - sušnibždėjo jis, - tai Remi! Tai Remi! Atpažinčiau jį 
ir pragaro tamsybėse. 

Ir jaunuolis, pajutęs, kaip tirta keliai, prispaudė drėgnus 
delnus prie kaktos. 

"Dieve mano, - galvojo Anri, - galbūt visa tai tėra haliuci- 
nacijos, galbūt man lemta ir sapne, ir tikrovėje, ir dieną, ir 
naktį regėti tuos du vaizdinius, šitaip baisiai aptemdžiusius 
mano gyvenimą? Ir iš tikrųjų, - toliau galvojo jis, tarsi norė- 
damas įtikinti pats save, - kodėl Remi turėtų būti čia, Anžu 
kunigaikščio pilyje? Kąjis čia gali veikti? Kas sieja Remi ir 
Anžu kunigaikštį? Ir pagaliau, kaip jis galėjo palikti Dianą, 
su kuria niekad nesiskiria? Ne, tai ne jis!" 

Ir tą pačią akimirką kažkoks vidinis įsitikinimas, gilus, in- 
stinktyvus, išsklaidė visas abejones. 

Tai jis! Tai jis! - apimtas nevilties, sušnibždėjo Anri, atsi- 
remdamas į sieną, kad nenugriūtų. 

Vos tik jis žodžiais išsakė šitą įkyrią, nenuvejamą mintį, 
išstūmusią iš jo galvos visas kitas mintis, ir vėl pasigirdo, kaip 
kažkas rakina duris. Garsas buvo vos girdimas, tačiau be galo 
įsitempusi Anri klausa ji pagavo. 

Jaunuolio kūnu perbėgo keistas virpulys. Jis vėl sukluso. 

Aplink buvo taip tylu, jog Anri girdėjo savo širdies plaki- 
mą. 

Praėjo kelios minutės, bet tas, kurio jis laukė, nesirodė. 

Nors aplink nieko nebuvo matyti, išgirdo kažką artėjant. 

Po kažkieno kojomis sugurgždėjo smėlis. 

Staiga tamsiame bukmedžių fone kažkas sukrutėjo: jam 
pasirodė, kad slankioja už tamsą juodesni šešėliai. 

- Jis sugrįžta, - sušnibždėjo Anri, - bet ar vienas? Gal su 
juo dar kas nors? 

- Šešėliai slinko mėnesienos apšvietos pievelės link. 

Kai liemene vilkintis žmogus priėjo arčiau, Anri pasirodė, 
jog jis panašus į Remi. 

Dabar jis aiškiai matė du šešėlius. Taip, Anri neklydo. 

Mirtinai stingdantis šaltis pavertė jo širdį marmuro luitu. 

Abu šešėliai ėjo labai greitai, tvirtais žingsniais. Pirmasis 
vilkėjo vilnonę liemenę, ir Anri, kaip ir anksčiau, pasirodė, 
jog atpažino Remi. 

Atpažinti antrąjį, nuo galvos iki kojų įsisupusį į vyrišką 
apsiaustą, buvo neįmanoma. 

Vis dėlto nuojauta neapvylė Anri. Ir jis iš širdgėlos suvai- 
tojo. 

Šešėliams dingus, Anri, slėpdamasis už medžių, pasileido 
jiems iš paskos. 

O, Viešpatie, - šnibždėjo jis, - netikiu savo akimis. Nejau- 
gi tai įmanoma? 


XXIV 
VISKAS PAAIŠKĖJA 


Kelias palei bukų giraitę vedė link dygiųjų slyvaičių gyva- 
tvorės ir tuopų alėjos, už kurių buvo Anžu kunigaikščio pavil- 
jonas. Šiame nuošaliame parko kampelyje buvo puikių tven- 
kinių, vingiuotų takelių, labai senų medžių. Jų viršūnės sken- 
dėjo mėnesienos šviesoje, o apačioje juodavo tiršta tamsa. 

Priėjus gyvatvorę, Anri ėmė gniaužti kvapą. 

Ir būta dėl ko: įžūliai neklausyti princo paliepimų ir 
lengvabūdiškai kažką sekioti, vadinasi, nusižengti. Doram ka- 
raliaus tarnui elgtis it kokiam niekingam šnipeliui ar pavy- 
duoliui nedera. 

Tačiau tuo metu jo sekamas vyriškis priėjo prie tvorelės, 
skyrusios mažąjį parką nuo didžiojo. Neatsargus judesys - ir 
Anri išvydo jo veidą: iš tikrųjų tai buvo Remi. 

Grafas be jokių skrupulų, negalvodamas apie savo poelgio 
padarinius, ryžtingai žengė į priekį. 

Varteliai užsidarė. Anri peršoko per tvorelę ir nusekė pas- 
kui paslaptinguosius princo svečius. 

Buvo matyti, kad juodu skuba. 

Pamatė jis labai nedaug; kaip Remi žemai nusilenkė, kaip 
jo bendrakeleivis padarė moterišką reveransą užuot nusilen- 
kęs vyriškai, kaip visiškai apsvaigęs kunigaikštis pasiūlė tai 
susisupusiai figūrai atsiremti į jo ranką tarytum kokiai mote- 
riai. 

Paskui visi trys nuėjo į paviljoną. Durys paskui juos užsi- 
vėrė. 

"Laikas baigti, - pamanė Anri, - reikia rasti patogesnę vie- 
tą, iš kur galėčiau matyti viską, pats likdamas nematomas." 

Jis pasirinko medžių guotą tarp paviljonų ir špalerių su 
fontanu viduryje. Tai buvo puiki slėptuvė: drėgną ir šaltą naktį 
princas tikrai nesibraus per tuos krūmus prie vandens. 

Pasislėpęs už statulos, iškilusios virš fontano, ir įsitaisęs 
gana aukštai ant pjedestalo, Anri galėjo matyti viską, kas vyks- 
ta paviljone, nes kaip tik jam prieš akis buvo didysis langas. 

Kadangi niekas negalėjo, tiksliau, neturėjo teisės čia įeiti, 
nebuvo imamasi jokių atsargumo priemonių. 

Kambaryje stovėjo prašmatniai padengtas stalas, nustaty- 
tas prabangiais vynais Venecijos krištolo grafinuose. Prie sta- 
lo stovėjo tik du krėslai, vadinasi, vakarieniaus du asmenys. 

Kunigaikštis priėjo prie vieno krėslo, paleido Remi ben- 
drakeleivio ranką, pristūmė jam kitą ir kažką pasakė, matyt, 
pasiūlė nusimesti apsiaustą, labai patogų vaikščioti naktį, bet 
visai netinkantį tuomet, kai tikslas pasiektas, o tasai tikslas - 
vakarienė. 

Tuomet asmuo, į kurį kreipėsi princas, nusimetė apsiaus- 
tą, ir deglų šviesa skaisčiai nušvietė išblyškusį, didingą, nuo- 
stabų veidą moters, kurią tučtuojau pažino išsiplėtusios iš siau- 
bo Anri akys. 

Tai buvo dama iš paslaptingojo namo Augustiniečių gat- 
vėje, keliautoja po Flandriją - žodžiu, tai buvo toji pati Di- 
ana, kurios žvilgsnis smigdavo į pačią širdį lyg durklo smūgis. 

Šį sykį ji vilkėjo moteriškais rūbais, brokato suknele, ant 
jos kaklo, riešų ir plaukuose kibirkščiavo briliantai. 

Tie papuošalai pabrėžė jos veido blyškumą. Akys degė to- 
kia liepsna, kad buvo galima pamanyti, jog kunigaikštis, pa- 
naudojęs magiją, pasikvietė ne gyvą moterį, 0 jos dvasią. 

Jei ne statula, į kurią Anri buvo įsikibęs šaltesnėmis už 
marmurą rankomis, jis būtų aukštielninkas nugriuvęs į fonta- 
no baseiną. 

Kunigaikštis, regis, svaigo iš laimės. Jis ryte rijo akimis tą 
nuostabią būtybę, sėdinčią priešais jį ir tepaėmusią vos kele- 
tą kąsnelių iš tų rinktinių patiekalų, išdėliotų ant stalo. Ret- 
karčiais Fransua lenkėsi per visą stalą, kad pabučiuotų ranką 
savo išblyškusiai ir nekalbiai damai. O ji tą bučinį priimdavo 

taip šaltai, tarytum jos ranka buvo nulipdyta iš alebastro, su 
kuriuo tikrai galėjo lenktyniauti baltumu. 

Kartais Anri krūptelėdavo, pakeldavo ranką, kad nusišluos- 
tytų šaltą prakaitą, srūvantį veidu, ir klausdavo savęs: 

- Ji gyva? Ar mirusi? 

Kunigaikštis iš visų jėgų stengėsi gražbylyste ir pagyromis 
pralinksminti pašnekovę, išlyginti rūsčias raukšleles, susime- 
tusias jos kaktoje. 

Prie stalo patarnavo vienas Remi, nes kunigaikštis buvo 
išprašęs visus savo liokajus. Kartais, eidamas pro savo ponios 
krėslą, jis švelniai paliesdavo ją alkūne, matyt, norėdamas 
grąžinti į realybę, atgaivinti arba, tiksliau sakant, priminti, 
kur ir dėl ko ji sėdi. 

Tuomet jaunosios moters veidą nutvieksdavo raudonis, 
akyse tvykstelėdavo žaibai, ji nusišypsodavo, sakytum kažkoks 
burtininkas paspausdavo slaptą spyruoklę, įtaisytą toje pro- 
tingai sukonstruotoje lėlėje, ir akių mechanizmas sukibirkš- 
čiuodavo, skruostų mechanizmas - suteikdavo raudonį, o lūpų 
mechanizmas išsitempdavo į šypsnį. 

Paskui ji vėl sustingdavo. 

Tuo tarpu princas prėjo prie jos, stengdamasis liepsningo- 
mis kalbomis suteikti daugiau gyvybės savo naujajai sėkmei. 

Ir štai Diana, kuri retkarčiais pažvelgdavo į nuostabaus 
darbo laikrodį, kabantį ant sienos priešais ją kaip tik virš prin- 
co galvos, Diana, matyt, suėmė save į rankas ir šypsodamasi 
ėmė gyviau šnekučiuotis su princu. 

Anri, pasislėpęs lapų tankmėje, laužė rankas ir keikė visą 
pasaulį - pradedant Dievo sukurtomis moterimis ir baigiant 
pačiu Dievu. | 

Jis šiurpo ir baisiausiai piktinosi, kad ši tokia skaisti iI 
griežta moteris elgiasi kaip visos, leidžia princui meilintis tik 
todėl, kad jis princas, ir priima jo meilę, nes šiuose rūmuose 
meilė paauksuota. 

Jo pasibjaurėjimas Remi išaugo tiek, jog jis be jokių abe- 
jonių ir gailesčio galėjo perplėšti jį pusiau, kad pamatytų, ar 
tikrai to pabaisos krūtinėje plaka žmogaus širdis. Per visą 
vakarienę, tokią saldžią Anžu kunigaikščiui, Anri baisiausiai 
kamavosi, draskomas įniršio ir paniekos. 

Diana paskambino. Princas, įsiaudrinęs nuo išgerto vyno 
ir savo paties aistringų kalbų, pakilo nuo stalo ir priėjo prie 
Dianos, ketindamas ją pabučiuoti. 

Anri gyslose sustingo kraujas. Jis čiuposi už šono, ieškoda- 
mas špagos, už krūtinės, ieškodamas durklo. 

Dianos lūpomis perbėgo keista šypsena, tokia, ko gero, nė- 
ra žaidusi ant niekieno lūpų, ir ji sustabdė princą, neleisdama 
jam prieiti artyn. 

- Monsinjore, - tarė ji, - prieš pakylant nuo stalo leiskite 
man pasidalyti su jūsų didenybe persiku, kuris man krito į 
akį. 
Tai sakydama, ji ištiesė ranką į filigraninį krepšelį iš auk- 
so, kuriame gulėjo koks dvidešimt puikių persikų, ir vieną 
paėmė. 

Paskui nusikabino nuo diržo nuostabų peiliuką sidabro aš- 
menimis ir malachito kriaunomis ir, perpjovusi persiką, vieną 
puselę ištiesė princui. Tas čiupo persiką ir godžiai pakėlė jį 
prie burnos, tarytum bučiuotų Dianos lūpas. 

Šis aistros šuoras taip smarkiai paveikė jį patį, kad tą aki- 
mirką, kai jis suleido dantis į persiką, jo žvilgsnį aptraukė 
tarytum tamsus debesis. 

Princas pakėlė ranką prie kaktos, nusišluostė ištryškusius 
prakaito lašus ir nurijo atsikąstą kąsnelį. 

Tie prakaito lašai veikiausiai buvo staiga pasireiškusio ne- 
galavimo simptomas, nes kol Diana valgė persiko puselę, prin- 
cas savąją numetė ant lėkštelės ir, su dideliu vargu pakilęs 
nuo kėdės, matyt, pasiūlė savo puikiajai damai išeiti pasi- 
vaikščioti po parką. Diana atsistojo ir, netardama nė žodžio, 


408 


atsirėmė į kunigaikščio ranką. Remi nulydėjo juos akimis, 
ypač įdėmiai nužvelgdamas princą, kuris gryname ore iš kar- 
to atsigavo. 

Eidama Diana nušluostė peiliuko ašmenis į auksu siuvinė- 
tą nosinaitę ir įkišo jį į įdėklą. 

Jie priėjo prie pat krūmo, kuriame slėpėsi Anri. Princas 
karštai spaudė prie savo krūtinės jaunosios moters ranką. 

- Man jau geriau, - tarė jis, - tačiau galvoje dar jaučiu 
kažkokį sunkumą. Matyt, pernelyg karštai pamilau, ponia. 

Diana nuskynė keletą jazmino šakelių, vieną didėlesnę gu- 
dobelės ir dvi puikias rožes iš tų, kurios tarytum kilimas augo 
palei cokolį tos statulos, už kurios slėpėsi išsigandęs Anri. 

- Ką jūs čia darote, ponia? - paklausė princas. 

- Mane visuomet tikino, monsinjore, - atsakė ji, - kad gėlių 
aromatas - geriausias vaistas nuo galvos svaigimo. Aš skinu 
puokštę ir viliuosi, kad ji, suskinta mano rankomis, pagydys 
jus. 

Tačiau dėliojant puokštę jai iškrito viena rožė, ir princas 
paskubėjo mandagiai ją pakelti. 

Nors Fransua pasilenkė ir atsitiesė labai greitai, tačiau 
nespėjo pastebėti, kad Diana kitą rožę apšlakstė kažkokiu 
skysčiu iš flakonėlio, kurį ji išsitraukė iš korsažo. 

Paskui ji paėmė princo pakeltą rožę ir prisisegė prie juos- 
tos. | 

- Šitą paimsiu aš. Apsikeiskime! 

Ir ji ištiesė jam puokštę. 

Princas godžiai griebė ją, sau malonumu įkvėpė gėlių aro- 
mato ir apkabino Dianą per liemenį. Tačiau šis saldus prisi- 
lietimas sukėlė Fransua tokią jausmų audrą, kad jis suklupo 
ant kelių ir buvo priverstas atsisėsti ant šalia stovinčio suole- 
lio. 

Anri nenuleido nuo jų akių, tačiau tai netrukdė jam ret- 
karčiais užmesti akį į Remi, kuris, likęs paviljone, laukė šios 

scenos pabaigos, tiksliau, įsitempęs stebėjo visa tai, kas vyks- 
ta, stengdamasis nieko nepraleisti. 

Pastebėjęs princą suklupus, jis priėjo prie durų ir atsistojo 
ant slenksčio. 

Diana, pamačiusi, kad princas neteko jėgų, atsisėdo šalia 
jO. 

Silpnumo priepuolis Fransua šį sykį truko gerokai ilgiau 
nei pirmą kartą. Princo galva nusviro ant krūtinės, jis, matyt, 
pametė minčių giją, beveik prarado sąmonę. Tačiau jo pirš- 
tai mėšlungiškai gniaužė Dianos ranką, tarytum jis, pasąmo- 
nės genamas, vis dar vijosi savo meilės chimerą. 

Pagaliau jis iš lėto pakėlė galvą, jo lūpos priartėjo prie 
Dianos lūpų, ir jis glustelėjo, bandydamas pabučiuoti savo 
gražiąją viešnią. Bet jaunoji moteris, tarytum nepastebėjusi 
to judesio, atsistojo. 

- Jūs blogai jaučiatės, monsinjore? Verčiau grįžkime at- 
gal. 

- Taip, taip, grįžkime! - sušuko princas, matyt, labai nu- 
džiugęs. - Taip, eime, dėkoju jums! 

Svyruodamas jis šiaip taip atsistojo. Dabar jau ne Diana 
rėmėsi į princo ranką, o jis į Dianą. Eidamas jis pasijuto ge- 
riau, sakytum pamiršo karštligę ir galvos svaigimą. Staiga iš- 
sitiesęs jis netikėtai prispaudė lūpas prie Dianos kaklo. 

Toji krūptelėjo visu kūnu, tarytum pajutusi ne bučinį, o 
įkaitintos geležies prisilietimą. 

- Remi, duokite deglą! - sušuko ji. - Deglą! 

Tučtuojau Remi grįžo į valgomąjį ir nuo žvakių, degančių 
ant stalo, uždegė deglą, kuris gulėjo ant mažo stalelio. Nu- 
skubėjęs prie paviljono durų, tą deglą jis padavė Dianai. 

- Prašau, ponia! 

- Kur, jūsų didenybe, malonėsite eiti? - paklausė Diana. 

Ji čiupo deglą ir tuo pat metu nusuko nuo jo veidą. 

- O, į miegamąjį!.. Į miegamajį!.. Ir jūs padėsite man, nu- 

vesite ten, ar ne tiesa, ponia? - tarė princas lyg apsvaigęs. 

- Su malonumu, monsinjore, - atsakė Diana. 

Eidama šalia princo, ji pakėlė deglą aukštyn. 

Tuo tarpu Remi nuskubėjo į paviljono gilumą ir atidarė 
langą, pro kurį įsiveržė vėjas su tokia jėga, kad deglas Di- 
anos rankoje, tarytum plykstelėjęs pykčiu, sviedė liepsną ir 
dūmus tiesiai į veidą Fransua, stovinčiam ant paties skersvė- 
j0. 

Įsimylėjėliai - taip manė Anri - nuėjo per visą galeriją iki 
kunigaikščio kambario ir pranyko už lelijų žiedais nuaustos 
užuolaidos, kuri dengė duris. 

Anri stebėjo šią sceną su vis augančiu įsiūčiu, tarpais be- 
veik prarasdamas sąmonę. 

Jėgų jis turėjo tik keikti likimą, skyrusį jam tokį žiaurų 
išbandymą. 

Kai jis išlindo iš savo slėptuvės, jo rankos bejėgiškai karo- 
jo, stiklinis žvilgsnis buvo įsmeigtas į erdves, vos gyvas jis jau 
susiruošė grįžti į kambarį, kuris jam buvo paskirtas rūmuose. 

Tačiau tą pat akimirką užuolaida, už kurios pranyko Di- 
ana ir princas, trūktelėjo, ir jaunoji moteris greitu žingsniu 
nuėjo į valgomąjį. Prašydama sekti iš paskos, linktelėjo Re- 
mi, kuris visą tą laiką stovėjo nejudėdamas, matyt, laukė jos 
sugrįžtant. 

- Eime!.. - paragino ji. - Eime, viskas baigta! 

Ir abu, tarytum apgirtę, pametę protą arba apimti šėlo, 
išbėgo į parką. 

Anri, pamatęs juos, atgavo jėgas. Jis puolė priešais, ir bėg- 
liai susidūrė su juo alėjos vidury: jis stovėjo susidėjęs rankas 
ant krūtinės, tylėdamas taip grėsmingai, jog tai buvo baisiau 
už bet kokius grasinimus. Iš tikro Anri buvo toks paklaikęs, 
kad galėjo užmušti kiekvieną, drįstantį prieštarauti, jog mo- 
terys nėra pabaisos, kurias pragaro jėgos sukūrė tam, kad su- 
bjaurotų visą pasaulį. 

Jis čiupo Dianą už rankos ir neleido jai eiti toliau, nors iš 
jos krūtinės išsprūdo siaubo kupinas šūksnis, nors Remi įrėmė 
jam į krūtinę durklą net įbrėždamas odą. 

- O, jūs manęs, žinoma, neatpažinote, - tarė jis, šiurpiai 
grieždamas dantimis. - Aš esu tasai naivus jaunuolis, kuris 
mylėjo jus ir kuriam jūs atsisakėte padovanoti savo meilę tvir- 
tindama, kad neturite ateities, tik praeitį. A, gražioji veid- 
maine, ir tu, niekšingas apgavike, pagaliau aš perkandau jus, 
būkite prakeikti! Vienai aš sakau: niekinu tave, kitam - tu 
man šlykštus! 

- Kelią! - sušuko Remi trūkčiojančiu balsu. - Kelią, pami- 
šęs berniūkšti, antraip... 

- Gerai, - atsakė Anri, - užbaik savo darbą, atimk man 
"gyvybę, niekše, jei jau nužudei sielą. 

- Tylėk! - įniršęs sušnibždėjo Remi, spustelėdamas durklą, 
įremtą į jaunuolio krūtinę. 

Bet Diana iš visos jėgos atstūmė Remi ir, čiupusi diu Bu- 
šažą už rankos, prisitraukė prie savęs. 

Diana buvo mirtinai išblyškusi. Jos puikūs plaukai išdriko 
ant pečių, nuo rankos, laikančios Anri, sklido šaltis tarytum 
nuo lavono. 

- Pone, - tarė ji, - nespręskite taip drąsiai apie tai, ką žino 
vien tik Dievas!.. Aš - Diana de Meridor, pono de Biusi myli- 
moji, 0 jį Anžu kunigaikštis leido niekšiškai nužudyti, nors 
lengvai galėjo išgelbėti. Prieš savaitę Remi nudūrė Orilji, 
princo bendrininką, o princą... princą aš ką tik nunuodijau 
persiku, rože ir deglu. Kelią, pone, kelią Dianai de Meridor, 
kuri skuba į hospitaljerių?* vienuolyną! 

Tai pasakiusi, ji paleido Anri ranką ir vėl atsirėmė į jos 
laukiantį Remi. 


2 Hos pitaljerai- katalikų religijos ordinas, įsteigtas XII a. 
Palestinoje per Kryžiaus karus ligoniams slaugyti. Ir šiuo metu veikia kai 
kuriose Vakarų Europos šalyse. 

Anri pirma suklupo ant kelių, paskui atsilošė, žvilgsniu ly- 
dėdamas siaubą keliančias žudikų figūras, kurios lyg pragaro 
šmėklos išnyko parko tankmėje. 

Tik po valandos jaunuolis, parblokštas nuovargio ir sting- 
dančio siaubo, lyg ugny degančia galva, sukaupė visas jėgas 
ir nusvyravo į savo kambarį. Beje, jis tik iš antro karto suge- 
bėjo įlipti pro langą. Perėjęs per kambarį, Anri kluptelėjo ir 
griuvo ant lovos. 

Rūmuose visi miegojo. 


XXV 
LEMTIS 


Kitą rytą apie devintą valandą skaisti saulė aukso spindu- 
liais užliejo Tjeri pilies alėjas. 

Išvakarėse buvo pasamdyta daug darbininkų, kurie nuo auš- 
ros ėmė valyti ir tvarkyti parką ir apartamentus, skirtus apsi- 
stoti tądien atvykstančiam karaliui. 

Paviljone, kur nakvojo kunigaikštis, buvo tylu ir ramu, nes 
iš vakaro princas savo abiem seniems tarnams uždraudė jį 
žadinti. Jie turėjo laukti, kol bus pakviesti. 

Apie pusę dešimtos du raiti kurjeriai kiek įkerta įjojo į 
miestą, skelbdami visiems, kad atvyksta jo didenybė. 

Eševenai ir garnizonas, gubernatoriaus lydimi, išsirikiavo 
abipus kelio, pasiruošę sutikti karaliaus kortežą. 

Dešimtą valandą kalvos papėdėje pasirodė karalius. Pas- 
kutinį sykį stabtelėjus poilsio, jis iš karietos persėdo į balną: 
būdamas geras raitelis Henrikas nepraleisdavo progos pasi- 
puikuoti, ypač įjodamas į kokį nors miestą. 

Už jo neštuvuose keliavo karalienė motina. Paskui juos 
ant puikių žirgų jojo penkiasdešimt išsipusčiusių bajorų. 

Gvardiečių kuopa, vadovaujama paties Kriljono, šimtas dvi- 
dešimt šveicarų, tiek pat škotų su Laršanu priešaky ir visa 
karaliaus pramogų tarnyba su mulais, skryniomis ir liokajais 
sudarė ištisą armiją, lėtai traukiančią vingiuotu keliu į kalvos 
viršūnę. 

Galop eisena, skambant varpams, griaudžiant pabūklams 
ir trenkiant visokiausiems muzikos instrumentams, įžengė į 
miestą. 

Gyventojai karštai sveikino karalių: tuo metu valdovas taip 
retai pasirodydavo žmonėse, kad jo dieviškumo aureolė anaip- 
tol dar nebuvo išblėsusi. 

Jodamas per minią, karalius bergždžiai ieškojo akimis bro- 
lio. Prie rūmų tvoros jis pamatė tik Anri diu Bušažą. 

Įėjęs į rūmus, Henrikas III pasiteiravo apie Anžu kuni- 
gaikščio sveikatą karininko, kuriam teko išeiti pasitikti jo di- 
denybę. 

- Sire, - atsakė tasai, - jo didenybė jau keletą dienų teikia- 
si gyventi parko paviljone, ir šį rytą mes jo dar nematėme. 
Bet vakar jo didenybė jautėsi kuo puikiausiai, reikia manyti, 
kad ir dabar jis yra visiškai sveikas. 

- Tasai parko paviljonas, matyt, stovi labai nuošaliai, - ne- 
patenkintas tarė Henrikas, - jei ten negirdėti pabūklų griaus- 
mo? 

- Sire, - išdrįso įsiterpti vienas iš senų kunigaikščio tarnų, - 
galbūt jo didenybė nelaukė jūsų didenybės taip anksti? 

- Senas kvaily, - suniurzgė Henrikas, - manai, karalius at- 
vyksta pas ką nors šiaip sau, be įspėjimo? Monsinjoras Anžu 
kunigaikštis dar vakar žinojo, kad aš atvyksiu. 

Paskui, nenorėdamas liūdinti aplinkinių savo susirūpinu- 
siu veidu, Henrikas, nusprendęs brolio sąskaita pagarsėti kaip 
geraširdis ir romus žmogus, sušuko: 

- Jei jis neateina pas mus, mes patys nueisime jo pasitikti! 

- Rodykite kelią, - iš neštuvų pasigirdo Kotrynos balsas. 

Visa svita pasuko senojo parko link. 

Tą akimirką, kai pirmieji gvardiečiai jau suko į bukme- 
džių alėją, tolumoje pasigirdo kažkieno širdį veriantis riks- 
mas. 

- Kas tai? - atsisukęs į motiną, paklausė karalius. 

- Dieve mano, - sušnibždėjo Kotryna, stengdamasi iš ap- 
linkinių veidų įspėti mįslę. - Tai sielvarto ir nevilties šūksnis! 

- Mano princas! Mano vargšas kunigaikštis! - sušuko kitas 
senas Fransua tarnas, pasirodęs paviljono lange ir iš pažiūros 
labai sielvartaujantis. 

Visi nuskubėjo į paviljoną, ir karalių nusinešė žmonių srau- 
tas. 

Jis peržengė slenkstį tą valandėlę, kai kėlė nuo žemės An- 
žu kunigaikščio kūną, kurį kamerdineris, be leidimo įėjęs pra- 
nešti apie karaliaus atvykimą, rado gulintį ant kilimo. 

Princas buvo atšalęs, sustingęs ir be gyvybės ženklų, tik 
keistai trūkčiojo jo akių vokai ir kažkaip mėšlungiškai viepė- 
si lūpos. 

Karalius sustojo ant slenksčio, už jo susigrūdo visi kiti. 

- Tai tikrai bloga lemiantis ženklas! - sušnibždėjo jis. 

- Išeikite, sūnau mano, - tarė Kotryna. - Išeikite, prašau 
jus! 

- Vargšelis Fransua! - ištarė Henrikas labai patenkintas, 
kad jį paprašė išeiti ir tuo pačiu išvadavo nuo būtinybės žiū- 
rėti į šią agoniją. 

Paskui karalių patraukė visi dvariškiai. 

- Keista, keista! - sušnibždėjo Kotryna, atsiklaupusi pric 
princo, tiksliau pasakius, prie jo lavono. 

Su ja liko tik du seni tarnai. 

Kol po visą miestą ieškojo princo daktaro, kol pasiuntė 
kurjerį į Paryžių, kad paskubintų karaliaus daktarus, pasili- 
kusius Mo karalienės svitoje, ji pati bandė nustatyti, žinoma, 
ne taip moksliškai, bet ne mažiau įžvalgiai, nei tai būtų daręs 

pats Mironas, diagnozę tos keistos ligos, nuo kurios merdėjo 
jos sūnus. 

Tuose reikaluose florentietė turėjo patyrimą. Todėl pir- 
miausia ji šaltakraujiškai, nekeldama panikos išklausinėjo abu 
tarnus, kurie nevilties apimti rovėsi plaukus ir nagais braižėsi 
veidus. 

Abu atsakė, kad vakar princas grįžo į paviljoną vėlų vaka- 
rą, po to, kai pas jį taip ne laiku apsilankė ponas diu Bušažas, 
atvykęs su karaliaus pavedimu. 

Paskui jie papasakojo, kad po tos audiencijos princas už- 
sakė vakarienę didžiojoje rūmų salėje ir uždraudė be kvieti- 
mo užeiti į paviljoną. Be to, jis kategoriškai uždraudė žadinti 
ji rytą ir apskritai užeiti, kol pats nepakvies. 

- Jis, matyt, laukė kokios nors moters? - paklausė karalie- 
nė motina. 

- Mes taip manome, ponia, - nuolankiai atsakė tarnai, - 
bet iš kuklumo nebandėme tuo įsitikinti. 

- Tačiau kai nukraustėte stalą, juk matėte, ar mano sūnus 
vakarieniavo vienas, ar ne? 

- Mes dar nenukraustėme, ponia, juk monsinjoras liepė, 
kad į paviljoną niekas neužeitų. 

- Gerai, - tarė Kotryna, - vadinasi, čia niekas nebuvo nė 
kojos įkėlęs? 

- Niekas, ponia. 

- Galite eiti! 

Ir Kotryna liko viena. 

Nejudindama princo, palikusi jį taip, kaip buvo paguldy- 
tas, ji ėmėsi nuodugniai tyrinėti kiekvieną simptomą, kiek- 
vieną požymį, kuris, jos manymu, galėtų patvirtinti tai, ką ji 
įtarė ir ko labai baiminosi. 

Ji pastebėjo, kad Fransua kakta įgavo rudą atspalvį, akys 
pasruvo krauju, jas apjuosė tamsūs ratilai, ant lūpų atsirado 
keistos žaizdelės, tarytum nusideginus siera. 

Tokias pat žymes ji pastebėjo ant šnervių ir nosies galiu- 
ko. 

- Pažiūrėsim, - sumurmėjo ji, dairydamasi aplink. 

Pirmas dalykas, kuris jai krito į akis, buvo deglas su visiš- 
kai sudegusia žvake, kurią vakar buvo įstatęs Remi. 

"Ši žvakė degė ilgai, - pamanė karalienė, - vadinasi, Fran- 
sua jau ilgai guli šiame kambary. Ak, ant kilimo mėtosi kaž- 
kokia puokštė..." 

Kotryna čiupo ją ir iš karto pamatė, kad visos gėlės dar 
nenuvytusios, tik viena rožė pajuodusi ir išdžiūvusi. 

- Kas tai? - sumurmėjo ji. - Kuo buvo nupurkšti šios rožės 
žiedlapiai?.. Aš, regis, žinau vieną tokį skystį, nuo kurio tuč- 
tuojau vysta gėlės. 

Ir krūptelėjusi ji atitraukė puokštę kuo toliau nuo savęs. 

- Šitai paaiškintų šnervių ir kaktos rudą atspalvį. Bet lū- 
pos?.. 

Kotryna nuskubėjo į valgomąjį. Liokajai nemelavo: buvo 
visiškai aišku, kad pasibaigus vakarienei niekas neprikišo pirš- 
tų prie serviruotės. 

Karalienė atkreipė ypatingą dėmesį į persiko puselę, pa- 
dėtą ant stalo krašto: kažkas jos buvo vieną sykį atsikandęs. 

Persikas buvo patamsėjęs kaip ir rožė: jis visas buvo nusė- 
tas rudomis ir violetinėmis dėmėmis. 

Ypač ryškūs puvimo-pėdsakai buvo pjovimo vietoje, kur 
lietėsi peilis. 

"Štai iš kur žaizdelės ant lūpų, - pamanė ji. - Bet Fransua 
nurijo tik mažą kąsnelį. Jis neilgai laikė rankose tą puokštę - 
gėlės nuskintos visai neseniai. Nelaimė dar atitaisoma, nuo- 
dai nespėjo giliai įsiskverbti. Bet jeigu jų veikimas buvo toks 
paviršutiniškas, kodėl jį ištiko visiškas paralyžius, kodėl tokie 
ryškus irimo pėdsakai? Aš turbūt ne viską pastebėjau." 

Mintyse sakydama tuos žodžius, Kotryna dairėsi aplink ir 
pamatė, kad nuo rožės medžio kartelės ant sidabro grandinė- 


27. Keturiasdešimt penki II t. 

lės kabo raudonplunksnė ir mėlynplunksnė mylimiausia Fran- 
sua papuga. 

Paukštis buvo negyvas: jis sustingo, sparnai stirksojo tary- 
tum būtų buvę geležiniai. 

Kotryna vėl įsmeigė sunerimusį žvilgsnį į deglą, kuris kar- 
tą jau buvo atkreipęs jos dėmesį, kai iš sudegusios iki galo 
žvakės ji nustatė, kad Fransua anksti grįžo į savo kambarį. 

"Dūmai! - pamanė Kotryna. - Dūmai! Dagtis buvo užnuo- 
dyta. Mano sūnus žuvęs!" 

Ji tučtuojau paskambino. Kambarin sugūžėjo tarnai ir ka- 
rininkai. 

- Mironą! Mironą! - šaukė vieni. 

- Kunigą! - sakė kiti. 

Tuo tarpu ji prie Fransua lūpų priglaudė vieną iš flakonų, 
kuriuos visuomet nešiojosi savo krepšelyje, ir įdėmiai žvelgė 
į sūnaus veidą, norėdama pamatyti, kiek veiksmingi pasiro- 
dys priešnuodžiai. Kunigaikštis pramerkė akis ir pravėrė bur- 
ną, bet akyse jau nebuvo sąmonės kibirkštėlės, iš burnos neiš- 
siveržė joks garsas. 

Kotryna, paniurusi ir bežadė, išėjo iš kambario, pamojusi 
abiem tarnams eiti paskui, kad jie su niekuo nespėtų nė žode- 
liu persimesti. 

Ji nusivedė juos į kitą paviljoną ir atsisėdo, nenuleisdama 
nuo jų akių. 

- Monsinjoras Anžu kunigaikštis buvo nunuodytas vakarie- 
niaujant. Ar jūs dengėte stalą? 

Išgirdę tuos žodžius, abu senukai mirtinai išbalo. 

- Tegu mus kankina, tegu užmuša, bet tik tegu nekaltina 
šituo! 

- Jūs kvailiai! Nejaugi manote, kad jei aš jus įtarčiau, visa 
tai jau nebūtų padaryta? Aš puikiai žinau, kad ne jūs nugala- 
bijote savo poną. Bet jį nužudė kažkas kitas, ir aš privalau 
surasti žudikus. Kas lankydavosi paviljone? 

- Kažkoks prastai apsirengęs senis, dvi pastarąsias dienas 
monsinjoras priimdavo jį. 

- O... moteris? 

- Mes jos nematėme... Apie kokią moterį teikiasi kalbėti 
jūsų didenybė? 

- Čia buvo moteris, ji suskynė puokštę... 

Tarnai susižvalgė taip nuoširdžiai nustebę, kad Kotryna 
galutinai įsitikino, jog jie visiškai nekalti. 

- Atvesti pas mane miesto gubernatorių ir rūmų komen- 
dantą! 

Abu liokajai puolė prie durų. 

- Luktelėkite! - tarė Kotryna, ir jie lyg įkasti sustingo ant 
slenksčio. - Tai, ką aš dabar kalbėjau, žinome tik aš ir jūs. Aš 
niekam daugiau šito nepasakysiu. Bet jei kas nors sužinos, 
vadinasi, iš jūsų. Tą pačią dieną abu mirsite. Dabar eikite 
sau. 

Gubernatorių ir komendantą Kotryna išklausinėjo ne taip 
atvirai. Ji pasakė, kad kažkokie asmenys pranešė kunigaikš- 
čiui blogą žinią, kuri stačiai parbloškė jį, kad čia ir slypi jo 
ligos priežastis ir kad vėl pasikalbėjęs su tais asmenimis, ku- 
nigaikštis veikiausiai pasveiktų. 

Gubernatorius ir komendantas liepė apieškoti visą miestą, 
visą parką ir apylinkes, bet niekas negalėjo pasakyti, kur pra- 
dingo Remi ir Diana. 

Paslaptį žinojo tik Anri, bet nebuvo ko būgštauti, kad jis 
kam nors ją atskleistų. 

Per dieną baisi žinia pasklido po visą miestą ir Šato Tjeri 
apylinkes. Tai, kas nutiko kunigaikščiui, kiekvienas aiškino 
pagal savo būdą ir polinkius: arba išgalvodamas daugybę šiur- 
pių įvykio smulkmenų, arba, atvirkščiai, sumenkindamas tą 
nutikimą. 

Tačiau niekas, išskyrus Kotryną ir diu Bušažą, nesuvokė, 
kad kunigaikštis - pasmerktas žmogus. 

Nelaimingasis princas neištarė nė garso, nė akimirkai ne- 

atgavo sąmonės. Teisingiau pasakius, nebuvo jokių požymių, 
kad jis suvokia, kas vyksta aplinkui. 

Karalius, kuris labiausiai pasaulyje vengė bet kokių ne- 
malonių įspūdžių, mielai būtų grįžęs į Paryžių, bet karalienė 
motina pasipriešino, ir visi dvariškiai buvo priversti likti rū- 
muose. 

Atskubėjo minia gydytojų, bet tik vienas Mironas įspėjo 
ligos priežastį ir suvokė, kad ligonio būklė nepaprastai sunki. 
Tačiau jis buvo pernelyg geras dvariškis, jis nesakys tiesos, 
ypač po to, kai žvilgtelėjo į Kotryną ir sugavo atsakomąjį jos 
žvilgsnį. 

Visi aplink klausinėjo jį, o jis atsakydavo, kad monsinjo- 
ras Anžu kunigaikštis, be jokios abejonės, išgyveno didelius 
nemalonumus ir patyrė sunkų smūgį. | 

Šitaip jis sugebėjo išvengti keblios padėties, o tokioje situ- 
acijoje tai padaryti yra labai sunku. Henrikas III paprašė jį 
kuo tiksliau atsakyti į klausimą: ar kunigaikštis išgis? Dakta- 
ras atsakė: 

- Šitai, jūsų didenybe, aš galėsiu jums pasakyti po trijų die- 
nų. 

- O man ką pasakysite? - nuleidusi balsą paklausė Kotry- 
na. 

- Jums, ponia, - kitas dalykas. Jums atsakysiu neišsisukinė- 
damas. 

- Ką būtent? 

- Prašau, jūsų didenybe, klauskite. 

- Kada mirs mano sūnus, Mironai? 

- Ryt pavakare, ponia. 

- Taip greitai! 

- Ak, ponia, - sušnibždėjo daktaras, - dozė buvo labai jau 
didelė! 

Kotryna pridėjo pirštą prie lūpų, žvilgtelėjo į mirštantįjį ir 
tyliai ištarė kraupų žodį: 

- Lemtis! 

XXVI 
HOSPITALJERĖS 


Grafas praleido siaubingą naktį, jis buvo beveik be sąmo- 
nės, kliedėjo, jis vos nemirė. 

Tačiau, būdamas ištikimas pareigai, vos tik sužinojęs apie 
karaliaus atvykimą, jis atsikėlė ir pasitiko jį prie rūmų tvoros, 
kaip mes jau esame sakę. Pagarbiai pasveikinęs jo didenybę, 
nusilenkęs karalienei motinai ir paspaudęs admirolui ranką, 
jis vėl užsidarė savo kambaryje, bet jau ne tam, kad mirtų, o 
tam, kad ryžtingai įvykdytų savo ketinimą, kuriam dabar nie- 
kas negalėjo sukliudyti. 

Apie vienuoliktą valandą ryto, kai pasklido žinia, kad An- 
žu kunigaikštis merdi, ir visi išsivaikščiojo, palikę karalių, su- 
krėstą šios naujos nelaimės, Anri pasibeldė į brolio kambario 
duris, kuris, dalį nakties praleidęs kelyje, buvo nuėjęs ilsėtis. 

- A, tai tu! - dar ne visai pabudęs tarė Žuajezas. - Kas 
nutiko? 

- Atėjau atsisveikinti su tavim, broli, - atsakė Anri. 

- Kodėl atsisveikinti?.. Tu išvažiuoji? 

- Taip, išvažiuoju, nes manau, kad dabar jau manęs čia 
niekas nelaiko. 

- Kaip - niekas? 

- Tikrai. Iškilmės, kuriose, pildydamas tavo pageidavimą, 
aš turėjau dalyvauti, neįvyks, tad joks pažadas daugiau ne- 
saisto manęs. 

- Tu klysti, Anri, - paprieštaravo admirolas. - Vakar aš ne- 
leidau tau išvažiuoti, šiandien irgi neleidžiu. 

- Gerai, broli. Bet jeigu jau taip, tai aš pirmą kartą gyveni- 
me, nors ir didžiai apgailestaudamas, nepaklusiu tavo įsaky- 
mui ir parodysiu tau nepagarbą. Nes nuo šios minutės, sakau 
tau tiesiai, Anai, niekas nesulaikys manęs nuo vienuolio įža- 
dų. 


421 


- O leidimas, kuris turi atkeliauti iš Romos? 

- Aš lauksiu jo vienuolyne. 

- O, tu iš tiesų netekai galvos! - sušuko Žuajezas. 

Jis pašoko iš lovos, jo veide atsispindėjo didžiulis nustebi- 
mas. 

- Atvirkščiai, brangus, gerbiamas mano broli, - aš esu daug 
išmintingesnis už jus visus, nes tik aš vienas žinau, ką 
darau. 

- Anri, tu žadėjai laukti mėnesį. 

- Tai neįmanoma, broli. 

- Na, nors savaitę. 

- Nė vienos valandos. 

- Vargše berniuk, tu baisiai kenti. 

- Atvirkščiai, aš daugiau nebesikamuoju ir todėl aiškiai 
matau, kad mano liga nepagydoma. 

- Bet bičiuli, juk toji moteris ne iš bronzos. Jei galima su- 
minkštinti jos širdį, aš pats tai padarysiu. 

- Anai, to neįmanoma padaryti. Be to, jei ji dabar ir nusi- 
leistų, aš pats atsisakyčiau jos meilės. 

- To dar betrūko! 

- Taip, tikrai, mano broli. 

- Kaip! Jei ji sutiktų tapti tavo, tu jos nebenorėtum? Bet 
juk tai tikrų tikriausia beprotystė, velniai rautų! 

- O, ne, ne! - su siaubu balse sušuko Anri. - Nieko negali 
būti tarp tos moters ir manęs. 

- Ką visa tai reiškia? - nustebęs paklausė Žuajezas. - Ir 
kas tai per moteris? Anri, pasakyk man pagaliau. Juk mes 
niekada nieko vienas nuo kito neslėpėm. 

Anri išsigando, kad ir taip pasakė pernelyg daug ir kad, 
pasidavęs jausmui, kurio dabar neįstengė suvaldyti, pravėrė 
duris ir brolis gali sužinoti siaubingą paslapti, slypinčią giliai 
jo širdyje. Todėl jis puolė į kitą kraštutinumą ir, kaip dažnai 

būna panašiais atvejais, stengdamasis susilpninti ką tik jo iš- 
tartų žodžių įspūdį, dabar elgėsi dar neatsargiau. 

- Broli, - pasakė jis. - Nevaryk manęs į kampą, toji moteris 
negali man priklausyti, ji dabar - Dievo tarnaitė. 

- Grafe, kokia nesąmonė. Toji moteris - vienuolė? Ji tau 
pamelavo. 

- Ne, broli, toji moteris man nemelavo, ji - hospitaljerė. 
Bet nebekalbėkime daugiau apie ją, gerbkime visus, kurie 
pasišvenčia Dievui. 

Anas įstengė susitvardyti ir neparodyti Anri, kaip jį pra- 
džiugino ši naujiena. 

Jis kalbėjo toliau: 

- Tai, ką pasakei, man netikėta, nieko panašaus tu man 
nebuvai sakęs. 

- Taip, netikėta, nes ji tik dabar pasitraukė į vienuolyną. 
Aš esu tvirtai įsitikinęs, kad ji nepakeis savo sprendimo, kaip 
ir aš nepakeisiu savojo. Todėl nebeatkalbinėk manęs, broli, 
bet pabučiuok iš visos širdies. Leisk man padėkoti tau už tavo 
gerumą, už kantrybę, už begalinę meilę nelaimingajam pa- 
mišėliui, ir - sudie! 

Žuajezas pažiūrėjo broliui į veidą. Jis žvelgė kaip be galo 
sukrėstas žmogus, kuris dar turi viltį, kad ši jo būsena privers 
kitą žmogų pakeisti savo sprendimą. 

Bet Anri buvo nepalaužiamas. Vienintelis jo atsakas buvo 
liūdna šypsena. 

Žuajezas pabučiavo brolį ir leido jam išeiti. 

"Gerai, - pagalvojo jis, - dar ne viskas baigta, nors ir kaip 
tu skubėtum, aš tave pasivysiu." 

Ir jis nuėjo pas karalių, kuris Šiko draugėje pusryčiavo lo- 
voje. 

- Sveikas, sveikas! - tarė Henrikas Žuajezui. - Anai, labai 
džiaugiuosi tave matydamas. Aš bijojau, kad tu, tinginy, gulė- 
si visą dieną. Kaip jaučiasi mano brolis? 

- Deja, sire, šito aš nežinau. Aš atėjau pas jus pasikalbėti 
apie savo brolį. 

- Apie kurį? 

- Apie Anri. 

- Jis vis dar nori tapti vienuoliu? 

- Taip, sire. 

- Jis nori apsivilkti sutaną? 

- Labiau negu bet kada anksčiau. 

- Ir jis teisus, mano sūnau. 

- Ką jūs sakote, sire! 

- Taip, tai pats tikriausias kelias į dangų. 

- O, - į karaliaus kalbą įsiterpė Šiko. - Dar tikresnis tas, 
kurį pasirinko tavo brolis. 

- Jūsų didenybe, ar galėčiau užduoti vieną klausimą? 

- Nors ir dvidešimt, Žuajezai, nors ir dvidešimt. Aš labai 
nuobodžiauju Šato Tjeri, tavo klausimai mane šiek tiek pra- 
blaškys. 

Jūsų didenybe, ar žinote visus savo karalystės vienuolynų 
ordinus? | 

- Kaip savo herbą. 

- Prašyčiau man pasakyti, ką žinote apie hospitaljeres? 

- Tai labai nedidelė bendrija - gana uždara, ten laikomasi 
griežtų taisyklių. 

- Ten duodami įžadai? 

- Taip, kaip išimtis, karalienei rekomendavus. 

- Sire, gal nebus nekuklu paklausti, kur įsikūrusi toji ben- 
drija? 

- Žinoma, ne! Ją galima rasti Sitė, Ševė Sen Landri gatvė- 
je, už Paryžiaus Katedros vienuolyno. 

- Paryžiuje? 

- Paryžiuje. 

- Dėkoju, sire! 

- Bet kodėl tu, velniai rautų, manęs šito klausi? Argi tavo 

brolis pakeitė sprendimą ir nori tapti ne kapucinu, o hospital- 
jeru? 

- Ne, sire, po to, ką jūs ką tik man pasakėte, aš nebūčiau 
linkęs jo laikyti pamišėliu. Bet aš įtariu, kad jį taip nuteikė 
viena iš šios bendrijos damų, todėl norėčiau išsiaiškinti, kas 
ji, ir pasikalbėti su ja. 

- Tegu mane skradžiai! - patenkintas savimi, sušuko kara- 
lius. - Prieš septynerius metus aš pažinojau ten žavingą vie- 
nuolę. 

- Ką gi, jūsų didenybe, galimas daiktas, ji ir dabar ten lei- 
džia dienas. 

- Nežinau. Žuajezai, nuo to laiko aš pats tapau arba be- 
veik tapau vienuoliu. 

- Jūsų didenybe, - tarė Žuajezas, - dėl viso pikto parašykie 
laišką vienuolyno vyresniajai ir suteikite man dvi dienas ato- 
stogų. 

- Tu palieki mane? Palieki čia vieną? 

- Nedėkingasai! - gūžčiodamas pečiais, pasakė Šiko. - O 
aš? Aš juk su tavimi. 

- Sire, laišką, prašau jūsų, - paprašė Žuajezas. 

Karalius atsiduso, bet laišką vis dėlto parašė. 

- Bet juk tu neturi ką veikti Paryžiuje, - pasakė Žuajezui 
karalius, įteikdamas jam laišką. 

- Sire, atleiskite, aš turiu lydėti brolį ir bet kuriuo atveju jį 
globoti. 

- Tu teisingai elgiesi! Keliauk, tik greičiau sugrįžk. 

Žuajezas, nelaukdamas raginimo, tyliai paprašė atvesti 
arklius ir įsitikinęs, kad Anri jau išėjo, išskubėjo. 

Net nepersiavęs jaunuolis liepė vežti jį į Ševė Sent Landri 
gatvę. Ji buvo greta Anfer gatvės, šalia Marmuzė. 

Niūrus pastatas, už kurio sienų buvo galima įžiūrėti aukštų 
medžių viršūnes, grotuoti langai, siauros durys su langeliu - 
taip iš išorės atrodė hospitaljerių vienuolynas. 

Virš paradinių durų neįgudusia amatininko ranka buvo už- 
rašyta: 


MATRONAE HOSPITES 


Ir užrašas, ir siena jau buvo išblukę. 

Žuajezas pasibeldė į langelį ir įsakė savo arklius nuvesti į 
Marmuzė gatvę, bijodamas, kad prie vienuolyno vartų nekiltų 
triukšmas. 

Paskui jis pasibeldė į durų groteles. 

- Būkite toks malonus ir praneškite poniai vienuolyno vy- 
resniajai, kad karaliaus vardu su ja nori pasikalbėti kunigaikš- 
tis de Žuajezas, vyriausiasis Prancūzijos admirolas. 

Prie grotelių priėjusios vienuolės veidas, paslėptas po gob- 
tuvu, paraudo, ir grotos vėl užsidarė. 

Po penkių minučių atsidarė durys, ir Žuajezas įėjo į pri- 
imamąjį. 

Graži aukšta moteris žemai nusilenkė priešais Žuajezą. 
Admirolas pasisveikino pagarbiai, kaip pasaulietis. 

- Ponia, - pasakė jis, - karaliui žinoma, kad jūs ketinate 
priimti, o gal jau priėmėte į savo vienuolių būrį dar vieną 
globotinę, su kuria aš turiu pasikalbėti. Malonėkite leisti su 
ja susitikti. 

- Kuo vardu toji dama, pone? 

- Ponia, aš nežinau jos vardo. 

- Tuomet kaip aš galėsiu įvykdyti jūsų prašymą? 

- Tai visai paprasta. Ką jūs priėmėte paskutinį mėnesį? 

- Jūs labai abstrakčiai kalbate apie tą damą, - pasakė vie- 
nuolyno vyresnioji. - Aš negaliu išpildyti jūsų prašymo. 

- Kodėl? 

- Per paskutinį mėnesį nepriėmiau nieko, ir tik šiandien 
rytą... 
- Siandien rytą? 

- Taip, pone kunigaikšti. Pats suprantate, kad jūsų pasiro- 
dymas, vos dviem valandom praėjus nuo jos atvykimo, labai 
primena persekiojimą, todėl aš negaliu jums leisti su ja pasi- 
kalbėti. 

- Ponia, aš prašau jūsų. 

- Tai neįmanoma, pone. 

- Tik parodykite man tą damą. 

- Sakau jums, tai neįmanoma... Be to, kad būtų atidarytos 
mano vienuolyno durys, reikia turėti raštišką karaliaus įsaky- 
mą. 

- Štai jis, ponia, - atsakė Žuajezas, traukdamas Henriko 
pasirašytą laišką. 

Vienuolyno vyresnioji perskaitė jį ir nusilenkė. 

- Tegul būna išpildyta jo didenybės valia, net jei ji priešta- 
rauja Dievo valiai. 

Ir ji nuėjo prie išėjimo į vienuolyno kiemą. 

- Dabar, ponia, - pasakė Žuajezas, pagarbiai sustabdyda- 
mas ją, - matote, kad aš turiu tokią teisę, bet nenoriu tuo 
piktnaudžiauti ir bijau suklysti. Galbūt tai nėra toji dama, 
kurios aš ieškau. Gal teiktumėtės man pasakyti, kaip ji pas 
jus atvyko, kokios priežastys ją privertė tai daryti ir kas ją 
lydėjo? 

- Jūs be reikalo klausinėjate, pone kunigaikšti, - atsakė 
vyresnioji, - jūs nesuklydote. Šįryt atvykusią damą, nors mes 
jos laukėme prieš dvi savaites, man rekomendavo asmuo, ku- 
riuo aš visiškai pasitikiu. Tai tikrai toji dama, kurios jūs, po- 
ne Žuajezai, ieškote. 

Tai pasakiusi, vienuolyno vyresnioji dar kartą nusilenkė 
kunigaikščiui ir dingo. 

Po dešimties minučių ji grįžo lydima vienuolės, visiškai 
paslėpusios savo veidą po vualiu. 

Tai buvo Diana, jau persirengusi vienuolės drabužiais. 

Kunigaikštis padėkojo vyresniajai, pastūmė nepažįstama- 

jai damai taburetę ir atsisėdo. Vienuolyno vyresnioji išeida- 
ma pati uždarė visas kambario duris. 

- Ponia, - be jokių įžangų pradėjo kalbą Žuajezas, - jūs - 
dama iš Augustiniečių gatvės, paslaptinga moteris, kurią ma- 
no brolis grafas diu Bušažas myli beprotiška ir žudančia mei- 
le? 

Užuot atsakiusi, vienuolė nuleido galvą ir nepratarė nė 
žodžio. 

Šis pabrėžtinas nenoras kalbėti Žuajezui pasirodė įžei- 
džiantis. Jis ir be to buvo nusiteikęs prieš savo pašnekovą. 

Admirolas kalbėjo toliau: 

- Ponia, jums tikriausiai atrodė, kad pakanka būti arba at- 
rodyti gražiai, kad nebūtina turėti gerą širdį, kad galima su- 
kurstyti jaunuolio, turinčio mūsų pavardę, sieloje nelaimingą 
aistrą, O paskui vieną gražią dieną jam tarti: "Juo blogiau 
jums, jei jūsų krūtinėje plaka širdis, o aš esu beširdė". 

- Pone, aš atsakiau ne taip, jūs blogai informuotas, - pasa- 
kė vienuolė taip švelniai ir maloniai, kad Žuajezas trumpam 
numaldė savo pyktį. 

- Vien žodžiai nieko nereiškia, ponia; jūs atstūmėte mano 
brolį ir pastūmėjote jį į neviltį. 

- Tai įvyko be mano įsikišimo, pone, visada norėjau atito- 
linti nuo savęs poną diu Bušažą. 

- Tai vadinama koketavimo gudrybėmis, ponia, o visi pa- 
dariniai ir yra didžioji kaltė. 

- Pone, niekas neturi teisės manęs kaltinti. Aš niekuo ne- 
nusikaltau. Jūs prieš mane nusiteikęs, ir aš daugiau nebeatsa- 
kinėsiu į jūsų klausimus. 

- Oho! - pamažu įsikarščiuodamas sušuko Žuajezas. - Jūs 
pražudėte mano brolį ir tikitės pasiteisinti iššaukiamai di- 
džiuodamasi? Na, ne, jei jau aš čia atėjau, galite neabejoti 
mano paskatom. Aš nejuokauju, prisiekiu jums, matote, kaip 
dreba mano rankos ir lūpos, vien iš to jūs galite suprasti, kad 

jums reikės pateikti labai svarių argumentų, jei norėsite su- 
griauti manuosius. 

Vienuolė atsistojo. 

Žuajezas ją sulaikė. 

- Palaukite! Labai ilgai aš ieškojau jūsų, kad imčiau ir 
taip paprastai jus paleisčiau. Ir jei jau man pavyko prasibrau- 
ti iki jūsų, jei jūsų šaltumas galutinai patvirtina ankstesnius 
mano spėjimus, kad jūs esate pragaro išpera, atsiųsta kovoti 
su žmonių gimine, kad pražudytumėte mano brolį, aš noriu 
pamatyti jūsų veidą, noriu išvysti jūsų akių liepsną, vedančią 
iš proto žmones. Šėtone, kviečiu tave į kovą! 

Ir Žuajezas viena ranka ore peržegnojęs, kad nubaidytų 
pragaro jėgas, kita nutraukė vualį, gobusį vienuolės veidą. 

Bet ji - bežadė, rami, nepriekaištaujanti - įsmeigė švelnų 
ir nekaltą savo akių žvilgsnį į tą, kuris ją taip Žiauriai įžeidė, 
ir pasakė: 

- O, pone kunigaikšti, ką jūs padarėte! Taip nedera elgtis 
garbingam dvariškiui. 

Žuajezui pasivaideno, kad jam kažkas smogė į pačią širdį. 
Begalinis šios moters gerumas suminkštino Žuajezo širdį, da- 
mos grožis sudrumstė jam protą. 

- Taip, - ilgai tylėjęs sušnibždėjo jis. - Jūs nuostabi ir Anri 
negalėjo nepamilti jūsų. Bet Dievas apdovanojo jus grožiu 
tik tam, kad skleistumėte jį it aromatą žmogui, kuris susies su 
jumis visą savo gyvenimą. 

- Pone, argi jūs nesikalbėjote su savo broliu? O jei ir kal- 
bėjote, gal jis nepanoro, kad jūs būtumėte jo patikėtinis? Ant- 
raip jūs būtumėte iš jo sužinoję, kad man taip ir atsitiko, kaip 
ką tik pasakėte: aš mylėjau, bet daugiau nebemylėsiu, aš gy- 
venau, o dabar turiu mirti. 

Žuajezas nenuleido nuo Dianos akių. Jos akių liepsna smel- 
kėsi iki pat jo sielos gelmių - it vulkano ugnis, kuri tirpdo 
statulų bronzą. 

Šis spindulys tirpdė admirolo širdyje susitvenkusį priešiš- 
kumą it žaizdre - dabar ten lydėsi auksas. 

- O taip, - tarė jis dar kartą, vis dar nenuleisdamas nuo jos 
akių, kuriose greitai geso pykčio liepsna, - o taip, Anri turėjo 
jus pamilti... O, ponia, parpuolęs ant kelių maldauju jūsų - 
pasigailėkite, pamilkite mano brolį! 

Diana tebestovėjo šalta ir bežadė. 

- Neleiskite, kad dėl jūsų kankintųsi visa šeima, nežudyki- 
te mūsų giminės, - vienas iš mūsų žus iš nusivylimo, kitas - iš 
skausmo. 

Diana nieko neatsakė, tik liūdnai žvelgė į prieš ją parklu- 
pusį vyrą. | 

- O! - pagaliau sušuko Zuajezas, niršiai griebęsis už šir- 
dies. - O, pasigailėkite mano brolio, pasigailėkite manęs! Aš 
degu! Jūsų žvilgsnis degina mane!.. Sudie, ponia, likite svei- 
ka! 

Ir jis atsistojo it pamišęs, stipriai patraukė, tiksliau, nuplė- 
šė durų skląstį ir siutulio apimtas nubėgo pas savo tarnus, 
laukusius jo prie Anfer gatvės kampo. 


XXVII 
JO ŠVIESYBĖ MONSINJORAS 
KUNIGAIKŠTIS DE GIZAS 


Sekmadienį, birželio 10 dieną, apie vienuoliktą valandą 
ryto visi dvariškiai susirinko kambaryje prieš kabinetą, kur 
nuo savo susitikimo su Diana Meridor momento lėtai ir be- 
viltiškai geso Anžu kunigaikštis. 

Nei gydytojų meistriškumas, nei jo motinos neviltis, nei 
karaliaus užsakytos pamaldos negalėjo pakeisti lemtingos 
baigties. 

Birželio 10-0si0s rytą Mironas pareiškė karaliui, kad liga 
neišgydoma ir kad Fransua Anžujietis neišgyvens ir dienos. 

Karalius apsimetė prislėgtas didžiulio sielvarto ir, atsisu- 
kęs į visus čia susirinkusius, pasakė: 

- Dabar mano priešai tikrai pakels galvas. 

Į tai karalienė motina atsakė: 

- Sūnau mano, mūsų visų likimas - Dievo rankose. 

O Šiko, kukliai stovėjęs netoli karaliaus, visai tyliai pridū- 
rė: 

- Sire, kiek leidžia mūsų jėgos, reikia padėti ponui Dievui. 

Apie pusę dvyliktos ligonis išblyško kaip numirėlis ir už- 
merkė akis. Jo burna, iki tol buvusi pusiau pražiota, užsičiau- 
pė. Kraujoplūdis, kuris jau keletą dienų visiems kėlė siaubą, 
kaip kadaise kruvina Karolio IX burna, staiga liovėsi, galū- 
nės atšalo. 

Henrikas sėdėjo prie brolio galvūgalio. Kotryna, sėdėda- 
ma tarp sienos ir lovos, spaudė savo rankose ledinę mirštan- 
čiojo ranką. 

Šato Tjeri miesto vyskupas ir kardinolas de Žuajezas mel- 
dėsi prie mirštančiojo. Visi, klūpodami, iškėlę aukštyn mal- 
dai sudėtas rankas, kartojo maldos žodžius. 

Apie pusiaudienį ligonis atmerkė akis. Iš už debesų išlin- 
dusi saulė užliejo lovą auksiniais spinduliais. Fransua, iki šio- 
lei negalėdavęs pajudinti nė vieno piršto, Fransua, kurio są- 
monė buvo aptemusi, saulei sušvitus, pakėlė ranką į dangų 
tarytum siaubo apimtas žmogus. 

Jis apsidairė aplinkui, išgirdo maldas, pajuto, koks jis li- 
gotas ir silpnas, suvokė savo būklę, galbūt todėl, kad jam jau 
vaidenosi anas pasaulis, tamsus ir grėsmingas, į kurį patenka 
kai kurios sielos, kai jos palieka šią Žemę. 

Tada jis išspaudė garsią aimaną ir trenkė sau per kaktą su 
tokia jėga, kad visi susirinkusieji krūptelėjo. 

Paskui jis apsiblausė, mintimis tarsi paniro į vieną iš savo 
gyvenimo paslapčių. 

- Biusi! - sušnibždėjo jis. - Diana! 

Šio paskutinio žodžio negirdėjo niekas, išskyrus Kotryną: 
tokiu silpnu balsu jį ištarė mirštantysis. 

Ištaręs šį vardą, Fransua Anžujietis išleido paskutinį ato- 
dūsį. 

Tą pačią akimirką saulė, savo auksiniais spinduliais nū- 
švietusi Prancūzijos rūmų herbą, papuoštą auksinėmis lelijo- 
mis, dingo. Ir lelijos, taip ryškiai švytėjusios prieš keletą aki- 
mirkų, nublanko, susiliejo su melsvu fonu - it žvaigždės, ku- 
rių, nukreipę į dangų akis, ieško svajotojai. 

Kotryna paleido iš savo rankų sūnaus ranką. 

Henrikas III krūptelėjo ir drebėdamas atsirėmė į Šiko pe- 
tį, kuris irgi krūptelėjo, kaip ir kiekvienas krikščionis, atsidū- 
ręs mirties akivaizdoje. 

Mironas pridėjo prie Fransua lūpų auksinę pateną ir po 
trijų sekundžių apžiūrėjęs ją pasakė: 

- Monsinjoras mirė. 

Lyg atsakas į šiuos žodžius iš kaimyninio kambario pasi- 
girdo dejonės - it akompanimentas psalmės, kurią tyliai skai- 
tė kardinolas: cedant ineguitates meae ad vocem deprecatio- 
nis meae““. 

- Mirė! - pakartojo krėsle sėdintis karalius ir persižegno- 
j0. - Broli mano, mano broli! 

- Vienintelis Prancūzijos sosto paveldėtojas, - sušnibždėjo 
Kotryna. 

Eidama nuo mirusiojo lovos, ji pasuko prie vienintelio li- 
kusio savo sūnaus. 

- O! - tarė Henrikas. - Labai jau platus sostas karaliui, 
kuris neturi palikuonių. Karūna pernelyg plati vienai galvai... 


> Teatitolina mano malda neteisingumą (Iot.). 

Aš neturiu vaikų, neturiu palikuonių... Kas taps sosto pavel- 
dėtoju? 

Dar nespėjo jis baigti tų žodžių, kai laiptuose ir salėse 
pasigirdo didelis triukšmas. 

Nambiu puolė į kambarį, kur gulėjo negyvėlis, ir pranešė: 

- Jo šviesybė monsinjoras kunigaikštis de Gizas. 

Priblokštas atsakymo į ką tik jo užduotą klausimą, kara- 
lius išblyško, atsistojo ir pasižiūrėjo į motiną. 

Kotryna buvo dar baltesnė už sūnų. 

- Štai kur pavojus... Bet nebijokite, aš esu su jumis! 

Sūnų ir motiną sukaustė siaubas pagalvojus apie šį pavojų. 

Pasirodė kunigaikštis, lydimas savo svitos. Jis įėjo aukštai 
pakėlęs galvą; sutrikęs akimis ieškojo karaliaus ir kunigaikš- 
čio mirties patalo. 

Henrikas III stovėjo nutviekstas didybės, kurią jis, poetinė 
natūra, retkarčiais mokėdavo pademonstruoti. Valdingu ran- 
kos mostu jis sustabdė kunigaikštį, ir parodė jam į priešmirti- 
nėse kančiose sujauktą lovą, kur gulėjo karališkieji palaikai. 

Kunigaikštis nusilenkė ir lėtai atsiklaupė ant kelių. 

Visi, kas jį supo, irgi nulenkė galvas ir priklaupė ant vieno 
kelio. 

Stovėti liko tik Henrikas III ir jo motina; karaliaus akyse 
paskutinį kartą blykstelėjo didybės kibirkštėlės. 

Šiko, pastebėjęs šį žvilgsnį, sušnibždėjo: 

Dejiciet potentes de sede et exaltabit humiles““, 


30 Jis nuverčia didžiūnus nuo sosto ir išaukština nužemintuosius (lot. ). 


ŽODIS SKAITYTOJUI 


Romanas "Keturiasdešimt penki" buvo išspausdintas Pran- 
cūzijoje 1848 metais. Tai trečioji, ir paskutinė, vienos iš po- 
puliariausių Aleksandro Diuma trilogijų dalis. Pirmosios šios 
trilogijos knygos - "Karalienė Margo" ir "Grafienė de Mon- 
soro" - jau yra išleistos lietuvių kalba. 

Romane "Keturiasdešimt penki" vaizduojami 1585 metų 
įvykiai. Tai buvo laikotarpis, kai Prancūzijoje vyko religiniai 
ir pilietiniai karai, o monarchijai grėsė žlugimas. Tuos karus 
kai kurie istorikai vadina "trijų Henrikų, tai yra Prancūzijos 
karaliaus Henriko III, kunigaikščio Henriko de Gizo ir Na- 
varos karaliaus Henriko - karais". Šie trys istoriniai persona- 
žai ir yra pagrindiniai trilogijos herojai. 

Šiame romane rašytojas parodo visišką Valua dinastijos 
išsigimimą, kuria apgailėtiną Henriko III paveikslą. Šio ka- 
raliaus nebegali išgelbėti nei politinio nusikaltėlio Salsedo 
ketvirčiavimas, nei keturiasdešimt penki jo sargybiniai (iš čia 
ir kilo romano pavadinimas). 

Romane "Keturiasdešimt penki" skaitytojai vėl susitiks su 
viena prieštaringiausių asmenybių - Anžu kunigaikščiu. Anžu 
kunigaikštis ketino užgrobti valdžią jėga, bet patyrė pralai- 
mėjimą ir buvo priverstas išvykti iš Frandrijos. Likimo ranka 
ji nubaudžia. Išmuša keršto valanda: Biusi mylimoji Diana 
nunuodija Anžu kunigaikšti. 

Sužinosite, kaip toliau klostėsi Dianos Meridor, jos ištiki- 
mo tarno Remi, karalienės Margo, karaliaus Henriko III fa- 
vorito Šiko, vienuolio Goranflo gyvenimas. 

Susitiksite ir su naujais įdomiais herojais - broliais Žuaje- 
zais, vikontu de Karmenžu, Sent Malinu, susipažinsite su to 
meto Prancūzijos papročiais, žavėsitės herojų drąsa, jaudinsi- 
tės sekdami sudėtingas meilės peripetijas. 

Vertėja 


25* 


435 


Paaiškinimai ir komentarai 


p. 29 Pilypas II (1527-1598) - Ispanijos karalius nuo 1556 
metų. Imperatoriaus Karolio V sūnus. Iš Habsburgų dinastijos. 
Rėmė inkviziciją, kovojo su protestantais ir eretikais. Įsikišęs į 
hugenotų karus, mėgino iškovoti dukteriai Izabelei Prancūzi- 
jos sostą. 


p. 33 Pranciškus I (1494-1547) - Prancūzijos karalius (nuo 
1515). Iš Valua dinastijos. Absoliutizmo šalininkas. Įtvirtino 
karaliaus tarybos valdžią, ribojo parlamento teises, didino mo- 
kesčius. Persekiojo radikalios minties reiškėjus. 


p. 36 Hanibalas (247 arba 246 pr. m. e. - 183 pr. m.e.) - 
Kartaginos karvedys ir valstybės veikėjas. 

p. 37 Liudvikas IX Šventasis (1214-1270) - Prancūzijos ka- 
ralius (nuo 1226). Iš Kapetingų dinastijos. Paryžiuje įsteigė 
teismo rūmus, kurie vėliau buvo pavadinti parlamentu. Pradėjo 
kaldinti pilnavertes sidabro ir aukso karališkąsias monetas. 
Vadovavo VII kryžiaus karui. 


p. 50 Siuzerenas - Vakarų Europoje - stambus feodalas, sen- 
joras. Vyriausiuoju siuzerenu paprastai būdavo laikomas kara- 
lius. 


p. 76 Rolandas - legendinis Prancūzijos viduramžių epochos 
herojus. Jo žygiai apdainuoti epinėje poemoje "Sakmė apie 
Rolando žygį", sukurtoje XII a. pradžioje (originalas neišliko). 
Siužeto pagrindą sudaro istorinis faktas - Karolio Didžiojo ka- 
riuomenės sutriuškinimas. 

p. 76 Amadis - ispanų riterių romano "Amadis Galietis" pa- 
grindinis herojus. Sukurtas apie XIV a.,siužetas susijęs su 
prancūzų cpu. Romane vaizduojami fantastiški riterio Ama- 
džio nuotykiai, jo meilė damai Orianai. 


p. 97 Plutarchas (apie 46 - apie 197) - graikų rašytojas, isto- 
rikas, filosofas. Parašė apie 200 filosofinių, religinių, istorinių, 
etinių, pedagoginių traktatų, vadinamųjų "Moralijų". 


p. 97 Sula (138-78 m. pr. m. e.) - Romos karinis ir politinis 
veikėjas. Apie Sulos gyvenimą Plutarchas pasakojo knygoje 
"Rinktinės biografijos". 


p. 111 Rubikonas - pagal Italijos upės Rubikono, skyrusios 
Italiją nuo Galijos, kurią Cezaris su savo legionais po ilgo dve- 
jojimo 49 m. pr. m. e. peržengė ir pradėjo pilietinį karą, vardą; 
peržengti Rubikoną - padaryti lemiamą sprendimą. 


p. 164 Elžbieta Tiudor (1533-1603) - Anglijos karalienė 
(1558-1603). Jai valdant Anglija sėkmingai kovojo su Ispanija. 


p. 165 Kunigaikštis Alba (1508-1582) - ispanų karvedys. Ku- 
nigaikščio Albos vadovaujama Ispanijos kariuomenė 1567 m. 
okupavo Nyderlandus. Buvo įvestas teroro režimas. 


p. 165 Donas Chuanas (1547-1578) - ispanų karvedys, kovo- 
jęs Nyderlanduose. 


p. 165 Vilhelmas Oranietis (1533-1584) - žymus Nyderlandų 
buržuazinės revoliucijos veikėjas, Olandijos, Zelandijos ir Ut- 
rechto valdytojas. Princas Vilhelmas Oranietis vadovavo opo- 
zicinei dvarininkijai. 

p. 165 Filiberis Emanuelis Savojietis (1528-1580) - prancūzų 
karvedys. 


p. 166 Kolinji (1519-1572) - admirolas, vienas iš hugenotų 
vadų. Buvo nužudytas Baltramiejaus naktį. 


p. 166 Margarita Austrė (1522-1586) - Parmos kunigaikštie- 
nė, Nyderlandų vicekaralienė (1559-1567). 


p. 167 Kalvinai - Žano Kalvino (1509-1564) šalininkai, pro- 
testantizmo srovės kalvinizmo išpažinėjai. 


p. 168 Ediktas - normatyvinis karaliaus aktas. 


p. 168 Gento taika - Nyderlandų šiaurės ir pietų provincijų 
susitarimas dėl bendros kovos prieš Ispanijos administraciją, 
pasirašytas 1576 metais Gente per Nyderlandų revoliuciją. 


p. 168 Aleksandras Farnezė (1545-1592) - karvedys, Ispani- 
jos ir Nyderlandų vietininkas. 


p. 169 Šovė Žanas Žorgi, Baltazaro Žeraro pirmtakas, kaip 
Žanas Šateli buvo Ravaljako pirmtakas. - Pirmasis bandymas 
nužudyti Vilhelmą Oranietį buvo organizuotas 1582 metais 
Žano Žorgi. Olandijos valdytojas 1584 metais buvo nušautas 
Baltazaro Žeraro. Fanatikas katalikas Žanas Ravaljakas už- 
mušė Henriką IV 1610 metais, o 1594 m. Žanas Šateli irgi ban- 
dė tai padaryti, bet bandymas buvo nesėkmingas. 


p. 171 Habsburgai - Austrijos ir Vokietijos valdovų dinastija. 


p. 171 Tiudorai - Anglijos karalių dinastija, valdžiusi 1485- 
1603 metais. 


439 


p. 199 Abordažas - taktinis irklinių ir burinių laivų kautynių 
būdas. Laivai susikibdavo bortais, o kariai grumdavosi. 


p. 199 Kabeltovas - nesisteminis ilgio vienetas, vartojamas 
jūreivystėje. 1 cab = 185,2 m. 


p. 203 Sibaritas - išlepęs, dykaduonis, prabangos išpaikintas 
žmogus. Pavadinimas pagal graikų kolonijos Sibario pietų Ita- 
lijoje pavadinimą; jos turtingi gyventojai garsėjo prabangiu 
gyvenimu ir dykinėjimu. 


p. 267 Bonifacas VIII (apie 1235-1303) - Popiežius (1294- 
1303). Stiprino popiežiaus teokratiją, uždraudė pasaulietinei 
valdžiai apmokestinti bažnyčių turtus ir žemes. 1300 m. pas- 
kelbė pirmuosius bažnyčios jubiliejinius metus. 


p. 267 ... po mūšio prie Kanų. - Mūšyje prie Kanų (216 pr. m. 
e.) karvedžiui Hanibalui pavyko apsupti ir beveik sunaikinti 
romėnų armiją. 


p. 268 Ksenofontas (430-355 ar 354 pr. m. e.) - graikų rašy- 
tojas ir istorikas. Sokrato mokinys. Svarbiausias istorinis veika- 
las - septynių knygų Graikijos istorija. 


p. 268 Mūšis prie Pavijos. - Po Pavijos mūšio, įvykusio 1525 
metais, Prancūzijos karalius Pranciškus I parašė savo motinai: 
"Viskas prarasta, garbė sutrypta". 


p. 269 Hanibalas pralaimėjo romėnams prie Zamos - karve- 


dys Hanibalas pralaimėjo prie Zamos (202 pr. m. e.) karą su 
romėnais. 

